RUTKU TĒVS

TRĪS VELLA KALPI

RUTKU TĒVS

TRĪS VELLA KALPI

1. nodala

saules aptumsošanās, tās cēloņi un sekas

Sen Rīga nebij piedzīvojusi tik čaklus baznīcā gājējus kā 1621. gada 13. maijā; tas bija svētdienu pirms Vasarassvēt- kiem.

Neraugoties uz auksto, drēgno, nemīlīgo laiku, kāds vēl pieturējās veselu mēnesi pēc ledus iziešanas Daugavā, pilsoņi un pilsones, saģērbušies kažokos, siltos lakatos un vamžos, jau krietni pirms dievvārdu sākšanās pa visām ielām steidzās uz baznīcām.

Svētā Pētera baznīcas durvis vēl bija noslēgtas, un agrīniem dievvārdniekiem neatlika nekas cits kā gaidīt turpat uz laukuma vējā un cīruļputeni. Sastājušies pulciņos, viņi bažīgām sejām pārrunāja lietas, kas jau divas dienas nospieda visu sirdis un uztrauca visu prātus.

Un tās nebij nieka lietas.

Pagājušo piektdien gaišā dienas laikā baiga, melna ēna bija aizsegusi sauli Rīgas pilsoņu skatiem ilgāk par divām garām šausmu pilnām stundām.

Kas ši biedinošā ēna īsti varēja būt? No kurienes tā nākusi un kurp nozudusi? Vai tā ir asiņainu karu, mēra, bada laiku vai kadu citu likstu priekšvēstnese? Vai tā nav brīdinājums visai kristīgai pasaulei par pastardienas tuvošanos? Sādi un simtiem tamlīdzīgu jautājienu un minējumu jau divas dienas nodarbināja pilsoņu prātus, bet noteiktas atbildes neviens nezināja dot. Daži vieglprātīgi ļaudis savā uztraukumā bija griezušies pēc paskaidrojumiem pat pie bijušā pilsētas fiziķa, vecā nelgas maģistra Daniela Rēbusa, par kuru iet baumas, ka tas stāvot sakaros ar ļauniem gariem. Tas mēģinājis miglainiem, nesaprotamiem vārdiem iestāstīt, ka saules aptumšošanās ceļoties no mēness, kurš aizejot starp zemi un sauli. Par šādu ļaužu nerrošanu viņu tikko nenomētājuši akmeņiem.

Tā Rigas iedzīvotājiem atlika tikai gaidīt līdz svetdienai uz skaidrību, kad to no kanceles vēstīs. Jā, Svētā Pētera virsmācltājs maģistrs Hermans Samsons, šis gudrais, varenais sprediķotājs, nomierinās pilsoņu prātus.

Beidzot atvērās baznīcas durvis. Sāka dunēt torņa zvans, aicinot vēl kadu varbūt aizgulējušos draudzes locekli. Dievnams ātri pildījās ar baznīcēniem, laukums drīz bija ļaužu tukšs. Bet nē. Pie kapsētas žoga uz stūra akmeņa vēl sēdēja drukns, resns vīrs gludu bezbārdas seju un plāniem, ieru- diem matiem. Pēc apģērba un ārējā paskata tas likās būt Daugavas zvejnieks vai arī laivinieks. Padusē viņš turēja milzīgu maizes klaipu, no kura lauza un bāza mutē lielus gabalus.

Te iznāca uz laukuma vēl divi puiši karakalpu tērpos. Vecākais no viņiem, slaids, veiklam kustībām, melniem, īsi apcirptiem matiem un pāris krietnām rētām sejā, likās esam izcīnījis dažu labu varonīgu kauju. Turpretim otrs, tikko jaunekļa gadus sasniedzis, ar zeltaino cirtu ietverto bālo, maigo seju un debeszilām acim drīzāk atgādināja daiļu jaunavu nekā karavīru.

Tie nelikās būt baznīcā gājēji. Gausiem soļiem, apkārt raudzīdamies gar namu sienām, kā svešā vietā ko meklēdami, viņi sasniedza kapsētas stūri un apstājās laivinieka priekšā.

—   Labrīt, draugs!— vecākais karakalps sveicināja. — Vai tu nevarētu mums pateikt, kur te būtu atrodams pilsētas sargu pulciņa priekšnieks kapteinis Sutens?

Ēdājs atņēma sveicienu, vērīgi aplūkoja svešos no galvas līdz kājām un tad pēc brītiņa pilnu muti jautāja:

—  Kāda jums pie viņa varētu būt darīšana?

—  Gribam pieteikties tā pulkā.

—  Oi, oi, oi! . ..— Resnais laivinieks ar atlauzto maizes gabalu, ko turēja rokā, meta sev krūsta zīmi.— Tas nav uz labu!

—   Kas?— Karakalps nesaprašanā sarauca uzacis.

—   Nu, gadus divus atpakaļ viņu velis parāva.

—   Kā?! Kapteini Sutenu?

—  Jā. Tā stāsta. Toreiz te siroja ap Rīgu laupīdams tas Kurzemes Bubulis.

—  Volmārs Fārensbahs?

—   Nūja. Rīdzinieki viņam devuši palamu: Kurzemes Bubulis. Tad kapteinis Sutens ar savu nodaļu izgāja viņu gūstīt. Bet, neticis tālāk kā līdz Sarkanam tornim Pārdaugavā, pēkšņi nozudis bez pēdām. Runā, ka velis viņu tur parāvis. Karakalpu pulciņš atgriezās Rīgā viens, bez vadoņu.

Viņš nolauza no sava milzu kukuļa krietnu ņuku . . .

Abi karakalpi saskatījās.

—   Zēl!— vecākais pēc īsa klusuma brītiņa teica nopūzdamies.— Bet kāds cits tak būs pieņemts viņa vietā?

—   Nava. Viņa ļaudis atlaida. Tie aizgāja uz poļiem.

—   Bet vai tad Rīga bez karaspēka?

—   Nē jau. Palika otra nodaļa ar kapteini Saldernu.

—   Tā .. . Nu, varbūt tu zini, kur to varētu sastapt?

—   Tas dzīvo tepat uz laukuma. Tikai nezinu, kurā namā. Bet patlaban viņš ir baznīcā. Redzēju to garām paejot.

Karakalps pārdomāja, ko darīt. Tad teica:

—   Mums vajadzētu vēl šodien viņu satikt. Ja varētu to uzzīmēt un pazīt, iznākot no baznīcas . . .

— Varu tev viņu parādīt. Man te jāuzkavējas līdz beigām: atvedu laivā kungus no Pārdaugavas uz dievvārdiem.

—   Labi. Tad gaidīsim.

Abi karakalpi stāvēja laivinieka priekšā. Tas vēroja viņu izsalkuma pilnos skatus, vērstus uz savu maizes klaipu.

—   Jūs, kā liekas, esat še svešnieki? Laikam no Kurzemes?— viņš jautāja.

—   Jā. Nupat ieradāmies Rīgā.

—   Tad laikam vēl nebūsat brokastojuši. Nu, man gan pašam šodien ļoti maz ēdamā, bet gribu dalīties.

Viņš nolauza no sava milzu kukuļa krietnu ņuku, droši mārciņas divas svarā, un pasniedza jaunākajam. Tādu pat gabalu atlauza arī vecākajam karakalpam.

Tie abi pateikdamies paņēma maizi un sāka kāri ēst, kamēr mielastu pārtrauca kāds sirms, cienīgs pāters. Tas, kā pastaigādamies uznācis laukumā, paraudzījās uz baznīcu, pavīpsnāja un tuvojās ēdājiem. Kā likās, viņš pazina4 laivinieku un, to ieraudzījis, jau pa gabalu laipni uzsmaidīja. Laivinieks piecēlās un noņēma cepuri. Tāpat abi karakalpi, atgriezušies un ieraudzījuši garīdznieku, ātri nobāza kabatās maizi, noņēma cepures.

—   Tas Kungs lai ir ar jums!-»- pienācis klāt, pāters sveicināja, kā svētībā mazliet paceldams roku.

Laivinieks metās pie rokas un to noskūpstīja. Viņa piemēram sekoja abi puiši.

Tanī brīdī atkal iedunējās torņa zvans. Pie netāliem vārtiņiem, kuri veda cauri kapiem uz ģērbkambari baznīcas otrā galā, bij pienācis zvērādas kažokā ietinies stalts virs ar luterāņu mācītāja bareti galvā. Viņš redzēja rokas skūpstu, redzēja pātera smaidošo seju, un skarba grumba ieviesās tā ' uzacu starpā.

—   Nolādētais pāvesta suns!— viņš nošņāca.— Pat še, pie mūsu svētās baznīcas sienām, šis pāters Jans nekautrējas izmest savus tīklus! Patiesi, man viņš jāizkvēpina no Rīgas mūriem, lai kādi līdzekļi būtu jālietā!

Niknumā aizcirtis vārtiņus, viņš ātriem soļiem gāja cauri uz ģērbkambari. Sis vīrs bija virsmācītājs maģistrs Hermans Samsons, nesamierināms katoļu baznīcas ienaidnieks.

Pāters arī bija ievērojis savu luterticīgo amata biedri. Kaut gan viņš labi pazina Samsona naidu pret katoļu baznīcu, tomēr varēja tikai pasmaidīt par tā niknumu, jo, kamēr Polijas karalim būs pār Rīgu virskundzība, nekāda vara te nespēs traucēt jezuītu darbību.

Tikai ar acumirklīgu skatu pavadījis savu pretinieku, pāters Jans atkal piegriezās puišiem. Viņa dzīvās, laipnās acis pastāvīgi smaidīja — pat tad, kad skumjš vaibsts vai ironiska grumba ieviesās tā lūpu kaktos. Viņš uzlūkoja pēc kārtas visus trīs un teica:

—   Kādēļ jūs neejat baznīcā? Tur šodien, man liekas, varēsat dzirdēt bargu jezuītu sprediķi. Es nešaubos, ka maģistrs Samsons, šis drošais vīrs, ar visu krūti mēģinās mūs apsūdzēt pat par aizvakardienas saules aptumšošanos .. . Jā, jā, joki no kanceles ļaudīm tik .. .

Pēc tam, ar svētību atvadījies, pāters atkal gāja tālāk.

Puiši vilka no kabatas laukā noslēpto maizi un klusēdami turpināja pārtraukto ēšanu. Lai cik izsalkuši bija abi karakalpi, iedotos gabalus tie tomēr nespeja uz reizi notiesāt un brīnīdamies raudzījās resnajā biedri, kurš, visu laiku ēdis, patlaban iebāza mutē pēdējo garozu no milzu klaipa. Sādu ēdelibu viņi nekad vēl nebij redzējuši.

Laiks patiesi turējās stipri auksts, tā ka gaidītājiem sāka salt. Resnais laivinieks, iedomājies pātera vārdus par jokiem no kanceles, aicināja biedrus baznīcā sasildīties.

Visi trīs iegāja dievnamā.

Tas bija pilns ļaužu. Patlaban beidzās liturģija un mācītājs uzkāpa kancelē. Maģistrs Hermans Samsons bija brīnišķi stalts virs. Melnie dārgas drānas kora svārki smagās krokās nokārās par tā spēcīgo augumu, virs kuplās, sniegbaltās rata apkakles pacēlās cienīgā galva ar augsto pieri, atpakaļ atsukātiem pagariem matiem, pilnigu, ovālu seju ar gaišu, kuplu pilnbārdu. Viņa skatā, kustībās un vispār visā būtnē bija kaut kas iedvesmojošs, aizraujošs. Tas bija virs, kas prata vadīt un sev pakļaut pūli.

Ērģeļu akordiem izskanot, mācītājs sāka savu šīsdienas sprediķi, ņemdams tēmu no pirmās apustuļa Pētera grāmatas piektās nodaļas astotā panta:

—   Esiet prātīgi, esiet nomodā, jo jūsu pretinieks, tas velis, staigā apkārt kā rūkdams lauva un meklē, kuru tas apri tu.

Mūsu tris paziņas, lai labāk varētu redzēt sprediķotāju, klusi un uzmanīgi paspiedās cauri ļaužu pūlim un pagājās pa sānu eju uz priekšu. Te, iepretim kancelei, viņi nostājās starp citiem klausītājiem.

Mācītājs Samsons, ievadījis runu ar Bībeles citātu, piegriezās ellei un tās valdniekam. Spilgtās krāsās viņš attēloja Belcebula varenību, gan ar iebildumu, ka ļaunais varot strādāt savas negantības tikai ar Dieva pieļaušanu; tak šis dievišķās pieļaušanas robežas viņš izpleta tik plašas, ka vientiesīgajos klausītājos radīja iespaidu par Sātana suverēnās varas neaprobežotību. Un dievvārdnieki, elpu aizturēdami, klausījās, savas dvēseles dziļumos šausminādamies no elles lielkunga visvarenības.

Tie bija brīnišķīgi laiki.

Kā saldi reibinošs, krāšņs, indīgs zieds uzplauka ļaužu dvēselēs Sātana kults. Dievbijība atkāpās vella bijāšanas priekšā, un tauta aizrāvās no baigajām, noslēpumainajām elles lielkunga mākslām. Cilvēki sāka dievināt Sātanu, tīri dzīvnieciskās bailēs juzdami sevi tuvāk tam nekā apžilbinoši gaišajam un nesasniedzamajam debesu Tēvam. Tāds bija vispārējs noskaņojums mūsu laikmetā, un šai gara aplokā ietilpa arī maģistrs Hermans Samsons, kādēļ viņš, ņemot vēl vērā tā spilgto, spēcīgo personību, kļuva iemīļotākais rīdzinieku mācītājs.

Beidzis šo teorētisko ievadu, sprediķotājs piegriezās jautājumam, kas patlaban saviļņoja visu prātus:

— Esiet prātīgi, esiet nomodā! Mani mīļie ticības biedri! Sis apustuļa brīdinājums lai nemitīgi skan mūsu ausis un sirdis. Apbrīnojamas ir vella mākslas, ar kurām viņš mūs ieved bailēs un zūdišanā. Ļaunajiem gariem, kā zināms, ir pakļauti visi elementi. Tie var mums uzsūtīt zemestrīces, vētru, krusu, lietu un aukstumu pat ziedoņa mēneša vidū, kā patlaban to piedzīvojam. Elles lielskungs var mest savu inferālisma ēnu uz zvaigznēm, mēnesi un pat sauli, tā atraudams mūsu skatieniem, ko ar baigu sirds iztrūcināša- nos mēs piedzīvojām pagājušo piektdien. Mīļā draudze! Tas bija baigs bridis, baigas stundas. Saule aptumšojās, gaišā diena pārvērtās mellā nakti! Vai viens otrs nesagatavojies nevarēja sākt zūdīties, ka Dievs savu vaigu novērsis no mums un nodevis kundzību pār zemi Satanam! Vai dažs labs savās bailēs nevarēja tikt pavedināts atkrist no tā Kunga un pieķerties vellam! Ak, smagas un baigas bij šis pārbaudījuma stundas, bet mēs ar visžēlīgā Dieva palīgu šo pārbaudījumu esam godam izturējuši. Mani miļie! Paliksim stipri savā ticībā, un nekas mums nevarēs kaitēt. Nepadosimies nekādām māņu tičībām un māņu mācībām, ka šādas zīmes pie debesīm varētu tikt uzskatītas par asiņainu karu, mēra, bada laiku vai citādu bēdu un posta priekšvēstnesi;

tapat neklausīsimies uz tām pasaulīgajām māņu mācībām, ka saules un mēness aptumšošanās notiekot pēc negrozāmiem dabas likumiem. Kā augstā teoloģijas zinātne māca, tad šīs baigās parādības pie debesu spīdekļiem, kas laiku pa laikam ar Dieva pieļaušanu redzamas te vienā, te otrā pasaules malā, nav nekas cits kā elles lielkunga negantību stiķi. Un, lūk, tā mēs varam būt~ stipri savā ticībā un paļāvībā uz to Kungu, zinādami, no kā nāk viss ļaunums, biedi un baisma. Un tomēr, mīļā draudze, bezgala viltīgas un pavedinošas ir Sātana mākslas, ja tas pie mums nāk avju drēbēs. Tās ir vislielākās briesmas mūsu dvēselēm, uz kurām tagad gribu aizrādīt.

Sprediķotājs atņēma elpu un pārlaida skatu pār klausītājiem. Viņa vārdu spēks bija nomierinājis uztrauktos prātus sakarā ar saules aptumšošanos. Nu varēja sākt piegriezties īstajam sprediķim, kuru maģistrs Samsons bija rūpīgi izstrādājis šai dienai un kuram bij jāiedzen pirmā nagla ienīstās katoļu baznīcas zārkā.

— Mīlā draudze!— viņš sāka ar lielāku dedzību.— Mūsu ienaidnieks, tas velis, staigā apkārt kā rūcošs lauva. Mums nav cita glābiņa pret viņu kā vienīgi mūsu ticības spēks un svētā evaņģēlijuma gaisma. Kur šī gaisma spīd, tur ļaunajam jāatkāpjas. Sī gaisma ir kā augsts žogs, pie kura jāklūp pavedinātājam. Kur žogs zemāks, tur velis kāpj pāri. Es runāju, mani mīļie, par pāvesta viltus mācību. Tās piekritēji visnotaļ ir vella nagos, jo paši Romas kungi bijuši īsti vella kalpi. Ir noskaidrots, mīļā draudze, ka no pāvestiem pieci ir pilnīgi un pavisam bijuši padevušies vellam. Tāpat jezuīti ir aplam gudri vella burvībās. Manā studiju laikā Vitenbergas augstā skolā viens mācības biedrs man stāstīja par kādu burvju grāmatu, ar kuras palīdzību jezuīti sarunājoties ar elles gariem. Viņš pats savām acīm šo grāmatu esot redzējis. Un, mīļā draudze, tu zini, ka šie negantnieki mīt arī mūsu vidū! Es esmu dzirdējis, ka jezuītu pāters Jans, šis centīgais vella kalps, nespēdams savai viltus mācībai piegriezt dažus Rīgas apkārtnes zemniekus, ar ļaunā palīdzību nobūris viņu lopus. Tie nobeigušies vēl to pašu dien! Mani miļie! Vai ir iedomājamas vēl lielākas negantības?! Kamēr šie negantnieki te rīkosies, neviens mēs vairs neesam droši savas dzimtās pilsētas mūros! Kurš no mums var būt pārliecināts, ka viltīgie vella kalpi jau nav iekarojuši mūsu sievu, mūsu meitu, mūsu dēlu dvēseles un taisās nolaupīt tos, kas dārgi mūsu sirdīm? Ak, visbīstamākais ir ļaunais, kad viņš sūta mums savus kalpus! .. .

Iekarsušais sprediķotājs atkal atņēma elpu. Atkal viņš parlaida skatu pār baznīcēniem, vērodams iespaidu, lai īstā laikā dotu pēdējo satriecošo grāvienu. Un patiesi telpā valdīja dziļš saviļņojums, ka pietiktu mazākās dzirkstites fanātiskam uzliesmojumam.

Pēkšņi mācītāja skats pārsteigts apstājās pie trim vīriem sānu ejā iepretim kancelei. Vai tie nebija tie paši, ko nule redzējis smaidošā pātera Jana sabiedrībā pie kapsētas stūra? Un atkal viņa acis iedegās niknumā, asinis saviļņojās naidā. Viņš strauji izstiepa pret tiem roku un iesaucās:

—   Lūk! Pat mūsu svētajā baznicā es redzu šos vella kalpus! Rau, tur tie stāv!

Baznīcēni spēji pagriezās uz norādīto pusi. Ari trīs puiši ziņkāri raudzijās ap sevi, meklēdami rādītos vella kalpus. Resnais laivinieks, vēl arvien izsalcis, bija sagrabinājis pa kabatām sauju maizes druskas un patlaban taisījās tās bērt mutē.

—   Kur? Kur tad šie ir?— viņš jautāja, noliecies pie vecākā karakalpa.

Bet draudze jau bija tos saskatījusi. Kā spitālības bēgdami, visi rāvās nost no trim vīriem, kuri tagad stāvēja vieni tumšās ejas vidū.

—   Kad tevi! Vai tik tie vella kalpi neesam mēs? — paraudzījies sev apkārt, pirmais attapās vecakais karakalps.

Ari baznīcēni drīz atjēdzās no pirmām šausmām.

—   Grābiet tos ciet! Sieniet viņus! Uz sārta!— atskanēja atsevišķi saucieni.

Trīs puiši jutās kā milzīga, tūkstošgalvaina vilku bara vidū. Satraukto pilsoņu acis dega ienaidā, kā ērgļu nagi saliecās sasprindzinātie pirksti, gatavi plēšanai. Loks ap ielenktajiem lēni samazinājās, pūlis mācās virsū kā drausmīga dzīva siena. Viens jau bij tik tuvu, ka satvēra aiz rokas resno laivinieku.

Tas, stāvējis kā apmulsis un vēl lāga neatjēdzies, kas tad īsti notiek, vientiesigās dusmās ar brīvo roku sita pa pirkstiem uzbrucējam:

—   Vai liksi mierā!

Tad viņš, sargādams savas maizes druskas, ar atsvabināto roku tās ātri iebēra mutē.

Nu pūlis bruka virsū, spējīgs saraustīt gabalos norādītos vella kalpus.

Tie atkāpās tuvāka kaktā, kuru paniskās bailēs iekliegdamās atbrīvoja te sastajušās sievietes. Telpu atguvis, vecākais karakalps izrāva no maksts savu īso, plato zobenu un

Te laivinieks pakampa apgaztu solu . . .

sāka atgaiņāties. Viņš nebija zaudējis galvu un saprata, cik bīstama var būt asinsizliešana dievnamā, kaut ari dzīvību sargājot, tādēļ necirta ar asmeni, bet izdalīja ar to plakaniskus sitienus pa uzbrucēju kamiešiem, sāniem, krūtīm. Tak šādi belzieni biezi saģērbtajiem pilsoņiem nedarīja lielas sāpes. Tad karakalps atrada vārīgāku vietu: viņa apbrīnojami veicīgie, gandrīz rotaļājošie sitieni bira kā skanīgi pliķi pa uzbrucēju neaizsargātiem vaigiem. Tas līdzēja. Iepliķētie, sāpēs iekaukdamies, metās atpakaļ. Bet tos stūma uz priekšu tālāk stāvošie, vēl neiepazinušies ar šāda veida glāstiem. Sacēlās briesmīga kņada un spiešanās. Jau atstatums bij par īsu zobena atvēzieniem. Te laivinieks pakampa apgāztu solu no kakta un, satvēris to pie kājām, kā vairogu grūda pretim ļaužu vilnim, ar varenu spēku gāzdams to kaudzē. Trakajā jucekli atskanēja vaidi, lāsti, kliedzieni. Kājās stāvošie kāpa pāri kritušiem, kā asins- kāres reiboni ķerdamies pie sola, klupdami un atkal krizdami kaudzē. No šā dzīvā smaguma sāka gurt arī varenā stiprinieka rokas, un pūļa uzvara likās droša. Trīs pret tūkstoti — tas bija pārāk nevienāds spēku samērs.

Bet, kamēr laivinieks ar pārcilvēcīgiem spēkiem strādāja sviedriem vaigā un vecākais karakalps mēģināja atbrīvot ceļu uz altāra pusi un ģērbistabu, jo līdz lielajām baznīcas durvīm nebij ko domāt izlauzties, necerēti bij radies glābiņš.

Gadus astoņpadsmit veca meitene, visu sprediķa laiku nenolaidusi acis no jaunākā skaistā karakalpa, sākoties cīņai, metās starp to un pūli. Degošām acīm un izplestiem nagiem viņa bij gatava to aizsargāt. Tad viņas galvā pēkšņi radās glābšanās doma, un, pašā cīņas karstumā satvērusi neapbruņoto jaunekli pie rokas, meitene dvesa:

—   Es tevi glābšu, seko man!

—   Ak, ko tu spēji?— Jauneklis mēģināja pasmaidīt.

—  Es esmu ķestera meita Lene. Man ir atslēga no mazajām durvtiņām še, tumšajā kaktā. Nāc!

—   Bet mani draugi?

—   Kad atslēgšu, tad uzsauc, lai tie seko!

—   Labi!

Meitene metās uz tuvāko kaktu, kuru laivinieka pakamptais sols bij atbrīvojis, iebāza atslēgu mazajās durvtiņās un, tās pavērusi, pamāja jauneklim.

Tas savukārt uzsauca biedriem:—Draugi, man pakaļ!

Ei!

Viņa vecākais biedrs atgriezās, saprata situāciju un vienā lēcienā bija pie glābjošām durvīm. Bet laivinieks cīņas karstumā nedzirdēja. Te, par laimi, salūza sols no pieķērušos uzbrucēju svara; cīkstonis, spiests atkāpties, palēca atpakaļ, kur vēl iekšā palikušais karakalps ar veiklu pagriezienu to gāšus izgāza pa durvtiņām, izlēca pats un ātri tās noslēdza no ārpuses.

Viss tas notika tik pārsteidzoši ātri, ka uzbrucēji pat nedabūja atjēgties, kur īsti viņu upuri nozuduši.

—   Burvības! Vella māņi!— atskanēja balsis.

Beidzot viens pamanīja durvtiņās:

—   Lūk, te viņi nozuda!

Pūlis drūzmējās ap kaktu. Spiedās durvis.

—   Visi labie gari! Pa noslēgtām durvīm!?

Ar to bija jāsamierinās.

Maģistrs Samsons visu cīņas laiku, kas gan ilga tikai dažas minūtes, stāvēja kancelē bāls, baiļu sviedriem uz pieres. Šādus panākumus viņš nebija gaidījis. Tātad viņš nebija maldījies: šie trīs patiesi bijuši vella kalpi, ja ar savu mākslu palīdzību izgaisuši cauri sienai. . .

2. nodala

TRIS vella kalpi

Laimīgi izmukuši no baznīcas, laivinieks un abi karakalpi saskatījās, cenzdamies aptvert, kas tad īsti noticis, kādēj dievvārdnieki tiem uzbrukuši, kāda iemesla pēc mācītājs taisni viņus apzīmējis par vella kalpiem. Trača burzmā ikviens bija domājis tikai par aizstāvēšanos.

Bet ari patlaban nebij laika pārdomām un prātošanai. Vēl tie neatradās drošībā, jo katru acumirkli varēja izlauzties no baznīcas vajātāji.

To viņiem atgādināja ķestera Lēne, līdzi izmukusi pa mazajām durvtiņām un atkal ieķērusies jaunā karakalpa piedurknē.

—  Bēgsim!— viņa skubināja.— Ātri! Sekojiet man!

Meitene skrēja cauri kapiem uz vārtiņiem. Trīs cīņas

biedri tai līdz. No laukuma tuvākā nama vārtu velvē, tad pari pagalmam, pa šauru eju līdz kādām durvīm. Pa tām tika laukā uz citu ielu.

Laivinieks atviegloti uzelpoja:— Āre, Cuku iela! Ta, lai nu mūs meklē! Pa to tiksim ātrāk pie Daugavas, pirms viņi apdomāsies, kur mēs nozuduši.

Puiši sāka soļot tālāk. Lēne tiem līdz, arvien turēdamās blakus daiļajam jauneklim un nenolaizdama no tā savu jūsmojošo skatu.

Tāpat tas raudzījās glītajā meičā un tikai tagad atguvās pateikties par izglābšanu. Viņš satvēra tās roku:

—   Paldies par tavu palīdzību, jaunava! Bez tevis mums būtu pavisam slikti klājies.

Ari abi pārējie atjēdzās:

—   Kad tevi jupis! Patiesi, tā skuķe tak mūs izglāba! Nu, lai Dievs tev par to atmaksā!

Viņi turpināja ceļu. Ķestera Lēne tiem līdz.

Tagad, cīņas saviļņojumam norimstot, ikviens sāka pārdomāt notikušo: kuri tad galu galā bijuši tie vella kalpi?

Vai mācītājs patiesi uz kādu no viņiem norādīja? Vecākais kareivis uzmeta pētošu skatu laiviniekam. Tas tapat nedroši pavērās svešiniekos. Bet visi klusēja, un ikviens domāja savu domu.

Laivinieks prātoja:

«Nudien, ta lieta nav visai tīra ar šiem svešajiem puišiem. Vispirms jau aizdomīgi likās tas, ka viņi gribēja iestāties kapteiņa Sutena dienestā, kuru tak divus gadus atpakaļ nelabais parāvis. Tad — ja nemaldos — baznīcā mācītājs norādīja tieši uz viņiem. Pēc tam vecākā veikliba zobena cīņā — vai kaut kur redzēts cilvēks, kas tā prot rīkoties? Un šis jaunākais — nu, tas jau no ārējā izskata pat neatgadina vīrieti. Lai svētā Dievmāte stāv man klāt: tā būs kāda skaista ragana, biksēs pārģērbta! Un visbeidzot šis svešais skuķis — kā tas gadījās starp mums, kā no gaisa nokritis? Kā mēs visi tikām no baznīcas laukā? Nudien, kā sapnī!»

Abi karakalpi domāja vienu domu:

«Mācītājam bijusi taisnība: šis resnais puisis patiesi būs kāds vella kalps. Tāds spēks mirstīgā cilvēkā nav redzēts. Un tad tas milzīgais maizes klaips, ko viņš visu pats noēda, vēl žēlodamies, ka maz ticis.»

Ķestera Lēne, grimdama jaunekļa pasakaini dziļo acu debeszilgmē, sapņoja:

«Ak, Dievs! Cik brīnišķīgi skaists var būt velis! Es atdotu savu svētlaimību, ja par to iegūtu viņa mīlu . . . Bet -pagaidām: kaut tikai arvien varētu būt ar viņu kopā!»

Tā viņi nonāca līdz Cūku ielas galam.

—  Kā tevi sauc, jaunekli?— Cūku vārtos viņa klusi jautāja pavadonim.

—   Par Andri.

—  Andris!— Viņa neviļus notvika.— Tāds pat vārds kā citiem kristīgiem ļaudim.

Daugavmalā beidzot bij jāšķiras.

Laivinieks paraudzījās uz savu laivu, pakasīja pakausi un norūca:

—  Lai Dievs ar maniem kungiem tur baznīcā! Gan tie atradis sev citu pārcēlāju. Es braucu mājās .. .

Tad viņš pagriezās pret pavadoņiem:

—  Uz kurieni jūs dosaties?

—  Mums ari būs jābrauc pāri,— domāja vecākais karakalps, apsvēris, ka patlaban Rīga nav visai draudzīgi pret viņiem noskaņota.

—   Un tu?— Andris griezās pie meitenes.

—  Es? Es labprāt ietu kopā ar tevi.

—  Tu domā, ka baznīcā manīja tevi palīdzam mums izbēgt?

—   Ak nē! Tajā burzmā neviens nekā neatskārta. Arī mans tēvs pie altāra neko nevarēja redzēt, kas notika tumšajā kaktā aiz pīlāra.

—  Tad jau tu vari droši atgriezties mājās.

—  Bet es labprāt ietu kopā ar jums.

—   Uz kurieni gan, Lēne?

—   Kaut uz elli!— Viņa nodrebēja, acīm iedzirkstoties.

Andrim nebija ne jausmas, ko ķestera meita ar to domā.

Viņš skumji pasmaidīja un atbildēja:

—   Ak, mums pašiem būs jāpavada nakts mežā, bez pajumta . . . Nu, paliec sveika, un vēlreiz paldies par palīdzību briesmās!

Viņš steigā paspieda meičas roku un veikli ielēca laivā, kur biedri jau gaidīja.

Laiva, spēcīga īrēja rokas dzīta, ātri attālinājās. Lēne krastā ar sapņainām acīm noraudzījās pakaļ, kamēr tā pazuda aiz Abates salas gala. Cik skumji viņai bij ap sirdi. ..

Bet priecīgāki nejutās ari karakalpi. Laivinieks irkļos viņus vēroja un domāja:

«Kādas bēdas gan nospiež šos abus? … Ja varētu tiem līdzēt.. . Brīnišķīgi! Ļaudis, kas pinas ar nelabo, es arvien biju iedomājies pretīgus, atbaidošus, ļaunus. Bet šie man tā īsti, no sirds patīk …»

Viņš mēģināja uzsākt valodas:

—  Vai tagad domājat atgriezties uz Kurzemi, ja Rīgā nepalaimējās?

Vecākais klusēja. Tikai papurināja galvu.

Nu jaunākais, Andris, kļuva runīgāks:—Pēteris nedrīkst Kurzemē rādīties. Tur tagad poļi valda. Ar tiem mums naids.

—  Tā? Bet uz kurieni tad domājat doties?

Pēteris paraustīja plecus.

—   Nezinām,— atbildēja tā vietā Andris.— Mums nav kur savu galvu nolikt.

—   Vai dieniņ,— gandrīz priecīgi iesaucās laivinieks, — tad apmetaties pie manis uz kādu laiciņu, kamēr tas tracis Rīgā būs aizmirsies un varēsat atkal iet pieteikties pie kapteiņa.

Pētera drūmā seja noskaidrojās.

—  Patiesi tu gribi mūs uzņemt — svešus cilvēkus? Lai Dievs tev to kādreiz . . .

Viņš aprāvās, apķeries, ka šāds novēlējums varētu būt netikams, un uzlūkoja caur pieri laivinieku. Tas tāpat raudzījās pretim, pārsteigts no Dieva vārda puiša mutē. Andris, sapratis biedra neapdomību un iedomājies laivinieku nepatīkami aizskartu, mēģināja kļūdu griezt par labu:

—  Mēs tev pateicamies, draugs. Pie joda!

—   Pie manis jūs neviens netraucēs,— pēc īsa brītiņa laivinieks turpināja.— Variet justies brīvi un darīt, kas tīk. Lūk, tur, tā būda, uz kurieni braucam, ir manas no tēva mantotās mājas. Par Zeltiņiem tās sauc tāpat kā agrāk, kad mums vēl bij sava zeme un saimniecība. Tagad gan man vairāk nepieder kā tas krūmāja pudurs visapkārt. Es dzīvoju viens un mazliet nodarbojos ar zveju un parcelšanu pār Daugavu un ari tikai tad, kad sāk gribēties ēst. Esmu liels sliņķis. Mans vārds ir Ērmanis.

—   Jauki!— iesmējās Pēteris.— Tad tu varēsi slinkot, un mēs tavā vietā brauksim zvejā.

—   Nē, nē,— Ermanis atsmējās pretī,— ja jau visi braucam uz lomiem, tad man slinkuma nebūs. Pulkā patīkami tiklus mest, pamēļot.

Laiva sasniedza krastu. Trīs jaunie draugi izkāpa malā.

—   Pa, pa,— Ērmanis kaut ko pārdomāja. Mājā tak nebija ne garozas maizes.— Man vēl jānobrauc līdz krogam, lūk, tur.— Viņš parādīja ar roku uz Daugavas augšgalu, kur pāri simts asis attālu pacēlās augstais, sarkanais dzirnavu tornis pie Māras upītes ietekas Daugavā.— Bet jūs ejiet vien uz būdu un kuriet pavardā uguni.

Laivinieks atkal iekāpa laivā un brauca gar malu uz augšu. Abi puiši gāja uz nelielo namiņu krūmāja džungļu vidū. Telpas te bija pietiekoši: paliela istaba ar pavardu, soliem, galdu un guļas vietu, bez tam vēl vienā galā mazs kambaris ar salmu cisām.

Puiši salasīja žagarus, uzkūra uguni, sanesa katlā ūdeni. Drīz atgriezās arī Ērmanis. Puslaivas tam bija piekrauts ar labām lietām: krietni prāva mučele alus, vesela cūkas puse un maiss ar maizi.

—   To dabūju krogā uz parāda,— Ermanis līksmi stāstīja, stiepdams mantas uz būdu.— Krodzinieks par to prasa divas mucas lašu. Nu, to mēs kopīgi sazvejosim vienā dienā, jo patlaban laši, kā novēroju, bariem nāk pa Daugavu uz augšu.

Tik jaukas izredzes Pēteris ar Andri nebij uzdrošinājušies pat nosapņot. Nu pagaidām visām bēdām būtu gals. Un, kas attiecas uz viesmīlīgā saimnieka varbūtējiem sakariem ar nelabo, tad tas apstāklis nevarēja atbaidīt karavīrus, kuriem nebij kur likt savu galvu.

Pāris stundas vēlāk uz galda blakus veselam maizes kalnam kūpēja lielajā katlā garšīgais cūkgaļas virums un steķos stāvēja alus mučele. Sākās mielasts.

Bet jau pēc īsa laiciņa Andris ar Pēteri lielā izbrīnā saskatījās.

Vai tā nav acu apmanīšana? Kamēr šie abi ēda savu riku maizes ar parasta lieluma gaļas gabalu klāt, viņu saimnieks jau bija notiesājis veselu cūkas cisku un noēdis gandrīz vai klaipu maizes! Un tikai tagad, likās, viņam sāka īsti rasties ēstgriba!

Ērmanis ievēroja viesu izbrīnu un, vēl to pavairojis, uzdzerdams pusspaiņa tilpuma ķipi ar alu, omulīgi smaidīja:

—   Jā, man ir brīnišķa ēstgriba. Sevišķi pēc darba, piemēram, pēc šīrlta cīņas baznīcā. Bet, dīkā vārtīdamies pa cisām, es atkal varu veselu nedēļu iztikt bez ēšanas. Tāda man savāda daba. Tādēļ ari man labprāt patīk slinkot.

—  Bet kā tad tā?— Andris brīnījās.

—   Nu, aiz taupības.

—   Nekā nesaprotu.

—   Tā lētāk tieku cauri. Ar laivinieka peļņu neiznāk tik daudz, ka varu kārtīgi paēst. Bet guļot man nav jāēd.

—   Tas ir savādi!— iesmējās Andris.

—   Jā, tīrais posts. Bet ko lai dara, kad tāda man daba? Patlaban gan nekādu bēdu vairs nava. Šodien saēdišos veselai nedēļai, un rīt dosimies visi uz zveju. Iznāks ko samaksāt krodziniekam parādu, un ari priekšdienām nodrošināsimies.

Pēteris ar Andri labi paēda, tik labi, ka sen neatcerējās tā mielojušies. Tagad tie sēdēja pie alus traukiem un klausījās saimnieka čalošanā, kurš vēl arvien stiprinājās, kā pats teica, veselai nedēļai. Abiem puišiem iepatikās Ērmaņa atklātā, vientiesīgā daba, viņa kūtrais miers un varenā ēdelība. Gausi ēzdams, viņš tiem izstāstīja visu savu dzīves stāstu, ar to izgaisinādams viesu aizdomas.

Bet Ērmanis vēl nekā nezināja par saviem viesiem, vienīgi tikai to, ka tie karakalpi no Kurzemes, uz kurieni labprāt negrib atgriezties, bet vēlas iestāties Rīgas dienestā.

Tādēļ viņš, galu galā beidzis ēst un piesēdis tuvāk pie alus mučeles, sāka puišus iztaujāt:

—   Pastāstiet jel — kāpēc tad jūs atstājiet savu dzimteni? Kurzeme tak īstā maizes zeme.

—   Tad tev vajadzēs uzklausīt visu mūsu dzīves stāstu no gala,— domāja Pēteris.

—   Nu, lūk! To es labprāt dzirdētu.

Pēteris iedzēra malku alus un sāka stāstīt:

—   Mēs esam Kurzemes padzītā hercoga Vilhelma ļaudis no Ēdoles muižas. Kad kara virsnieks Fārensbahs uzņēma cīņu par mūsu nelaimīgo lielkungu, es iestājos tā pulkos un kāvos lidz pret poļiem visās kaujās. Bet Fārensbahs nodeva mūsu kungu, un es, atstājis tā dienestu, atgriezos atpakaļ muižā. Te vairs nebija nekādas kārtības. Kaut gan mūsu kunga brālis hercogs Fridriķis bija apstiprināts par visas zemes valdnieku, tomēr poļi rīkojās pa lielkunga muižu pēc sava prāta, it kā tā tiem piederētu. Pagājušo rudeni Ēdolē apmetās kāds poļu junkurs, augstprātīgs un samaitāts cilvēks. Ar to man un Andrim iznāca briesmigs naids.

Andrim bija iecerēta kāda muižas meitene. Uz to ari poļu junkurs bij metis savus iekārojošos skatus. Viņš sāka tai uzmākties un to vajāt. Nabaga Rūtiņai bēguļojot bieži gadijās pārnakšņot laidarā, pažobelēs vai siena gubenī muižas laukos. Reiz — tas bija ziemas sākumā — Rūta, bēgdama no uzmācīgā poļa, skrēja pāri upei. Plānais ledus ielūza, un meitene nozuda āliņģi. Andris, kurš bailēs par savu iemīļoto dien' un nakti to uzraudzīja, bij gadījies tuvumā. Viņš metās ledainā atvarā un izglāba slīkstošo. No izbailēm un saaukstēšanās Rūta savārga, un dažreiz likās, ka beigas bus. Tak īsi pirms Lieldienām dzīves spēki ņema virsroku un vājiniece sāka pamazām atspirgt. Te kādu vakaru Andris izdzirdēja izmisuma pilnus palīgā saucienus. Viņš metās slimās kambarīti un ieraudzīja nespēcīgo meiteni cīnāmies ar junkuru, kurš tai uzmācās. Andris stājās starpā, bet spēcīgais polis uzveica zēnu un izgrūda pa durvīm, tās nobultējot no iekšpuses. Te pienācu es, saucienu iztraucēts, un, dabūjis zināt, kas notiek, ar kājas spērienu izsitu durvis un nostājos poļa priekšā. Tas niknumā metās man virsū, zobenu izrāvis. Man ieroča nebij klāt, bet es veikli atbruņoju uzbrucēju un izsviedu to laukā. Nu bezkauņa dusmās vērsās pret mani un Andri. To pašu nakt' viņš ar pusduci savu cilvēku, kas to pavadīja viņa sirojumos pa mūsu lielkunga muižām, iebruka ļaužu istabā, kur gulējām. Es nopratu, ka beigas ar mani būs, ja kritīšu viņu rokās. Tādēļ paķēru no cisām savu veco zobenu un sāku aizstāvēties. Roka man ir veikla, ciņās vingrināta, un es nolaidu gar zemi trīs poļus. Pārējie metās bēgt. Pats junkurs, dabūjis cirtienu labās rokas plecā, ievaidēdamies ļāva izkrist zobenam un ari izskrēja ārā.

Man bija jābēg. Es atstāju muižu. Andris palika, un mēs norunājām satikties kādās mājās pie Kuldīgas, kad Ruta būs kaut cik atspirgusi, ka visi trīs varam doties uz Rīgu, kur meitenei kāds radinieks kalpoja pie kapteiņa Sutena.

Veselu mēnesi velti izgaidījos pie Kuldīgas Andri un Rūtu. Tad devos atpakaļ uz Ēdoli. Tur dabūju zināt, ka Andris iemests cietumā, bet Ruta to pašu nakt'— vēl varga un nespēcīga — nozudusi. Es izlauzu muižas cietumu un atsvabināju Andri. Izmeklējāmies meiteni visā apkārtnē, klaušinājām no mājas mājā. Beidzot izzinājām, ka Rūta viena devusies uz Rīgas pusi. Tā mēs nokļuvām līdz Jelgavai, kur nejauši satikām kādu zemnieku no mūsu puses. Tam bija ziņa no Andra līgavas: šī laimīgi nokļuvusi Rīgā, te atradusi darbu un patvērumu . . . Nu mēs steidzāmies un šorīt nokļuvām te .. .

Tikai nu es nesaprotu, pie kā meitene būtu varējusi griezties. Kapteinis Sutens priekš divi gadi miris, kā tu, draugs, stāstīji. . .

—   Viņš pazudis bez vēsts.— Ērmanis, visu laiku uzmanīgi klausījies, tagad iedzēra malku alus.— Runā, ka nelabais to parāvis.

—   Nu jā. Tātad Rīgā viņa nav un tā karakalpi aizgājuši uz poļiem; ari Rūtas radinieks .. .

—  Var jau būt, ka tai palaimējās tikt dienestā kādā pilsoņu ģimenē.

—  Liekas, tā būs .. .

Stāstītājs apklusa, arī paceldams pie lūpām savu alus trauku.

Laivinieks labsirdīgu smaidu raudzijas Andrī. Tad pēc īsa klusuma brīža teica:

—  Tatad ari tu gribētu apmesties Rīgā, lai būtu savas līgavas tuvumā?

Andris mazliet piesarka.

—   Jā. Bet citur mums arī nav kur doties. Uz Kurzemi atpakaļ nedrīkstam. Ēdolē Pēterim piespriests nāves sods par poļu junkuru saciršanu.

—   Hm . . .— Ērmanis nodomāja.— Man liekas, ka kapteinis Salderns jūs pieņems savā dienestā. Kā dzird, tad zviedru karalis pieteicis poļiem karu un ļoti var būt, ka atkal nāk uz Daugavgrīvu un Rīgu. Pilsētā patlaban ļoti maz karaspēka. Tad jau varēsat dzīt pēdas Andra līgavai. Bet labāk būs kādu laiciņu Rīga nerādīties šlrītējā trača dēļ

baznīcā. Varbūt viens otrs būs mūs ievērojis pēc paskata. Lai tā lieta aizmirstas.

Andrim gan prāts nesās ātrāk uzmeklēt Rūtu, bet arī viņš saprata, ka nebūtu apdomīgi tik drīz rādīties pilsoņiem, kuri uztraukumā tiem draudēja ar sārtu kā vella kalpiem. Lai viss aizmirstas.

Trīs jaunie draugi nosēdēja pie alus malka līdz pašam vakaram, pārrunādami par visu uz pasaules. Tad gulētie- dami nolēma kādu nedēlu likties uz zveju un mazliet sapelnīties un aizmiga mierīgā, cietā miegā.

3. nodaļa MĀRSTAĻU IELAS KAZARMĒS

Līdz pašiem Vasarassvētkiem mūsu trīs draugi brauca uz lašiem. Šogad zveja pagadījās necerēti bagata, un tīri žēl bija svētku dienās sēdēt mājās un atteikties no varenajiem lomiem. Tak pēc tam varēja atkal braukt Daugavā, un tā viņi nostrādāja vēl otru nedēju, kad lielā zivju iešana izbeidzās.

Šopavasar Ērmanis ieņēma lielu naudu un kristīgi dalījās ar saviem palīgiem. Nu, spožajiem dālderiem kabatās skanot, kādu rīt' visi trīs brauca pāri uz Rīgu šo to nepieciešamu nopirkt; un bez tam Pēteris ar Andri gribēja uzmeklēt sardzes priekšnieku un piestāties viņa nodaļā par karakalpiem, lai varētu Rīgā palikt uz dzīvi un dzīt pēdas Rūtai.

Nu beidzot bija īsti pienākusi vasara, koki salapojuši un aukstie vēji rimuši. Pilsētas ielas bija prieka un dzīvības pilnas. Ļaudis jautri gāja savās dienas gaitās, kad mūsu . puiši izgāja cauri Sālu vārtiem.

Andris nepalaida garām nevienas meičas, neieskatījies tai zem galvas lakata, cerēdams kādā nejauši saskatīt savu Rūtu. Bet Rīgā diemžēl bija bez tās vēl daudz citu skaistu sieviešu. Tās savukārt meta dedzīgus skatus uz daiļo puisi.

Ejot pār Svētā Pētera baznīcas laukumu, Ērmanis iesmējās:— Velti mums te meklēt un taujāt pēc Salderna dzīvokja. Kapteinis, bez šaubām, atradīsies savās kazarmēs pie marstaliem.

Viņi izgāja cauri uz Cūku ielu un iegriezās Mār- stalu ielā. Te garas, šauras ēkas vārtos stāvēja sirms

karakalps ar musketi padusē, atspiedies uz musketes dakšas.

—   Tepat jau būs mūsu ceļamērķis,-— teica Ērmanis, apstādamies un sveicinādams sargu:— Labrīt, draugs! Vai te var satikt jūsu kapteini?

—  Tikai iekšā! Tikai iekšā!— Sargs pameta ar galvu uz pagalmu aiz vārtu ailes un, kad puiši taisījās tam paiet garām, vēl piebilda:— Kas iegājis kazarmē, tas tur paliek! Vajā nevienu nelaiž!

—  Vai dieniņ!— Ērmanis atsitās atpakaļ.— Tu saki — vaļā vairs nelaiž?

—   He, he, he, he .. . Visus, kas tik drusku kust, pieņem!

—  Tad es labāk palikšu ārpusē .. . Bet jūs, draugi, ejat vien! Es pagaidīšu, kamēr visu nokārtosat.

—   Vai tev liekas,— musketieris iesmējās,— ka tevi, tādu resni, nepieņems? Pieņem! Tagad, karu gaidot, ņem ciet pat pēdējo vārguli! Ej vien!

—  Nē, nē,— Ērmanis vairījās.— Man jau ir savs amats. Es tikai atnācu draugiem līdz..

Viņš palika vārtu priekšā, pļāpādams ar sargu, kamēr Pēteris un Andris iegāja pagalmā.

Sētsvidū zem liepas bija nolikts galds ar rakstāmlietām un papīru. Skrīveris pierakstīja pieteikušos. Tam blakus sēdēja cienīgs, iesirms kareivis, kā likās, pats karakalpu priekšnieks kapteinis Salderns. Patlaban viņš pieņēma kādu noskrandojušos, panīkušu vīreli savā dienestā. Skrīveris to pierakstīja un pamāja ar savu zoss spalvu uz kādām durvīm:

—   Ej tur! Tur saņemsi apģērbu un visu, kas pienākas. Bet rītu tev jau jābūt kazarmēs.

Andra bažas, vai tikai viņu, jaunu un nepiedzīvojušu, gribēs pieņemt, nu izgaisa.

—  Tālāk!— kapteinis griezās pret ienākušajiem.— Jūs arī nākat pieteikties?

—  Jā, kaptein!

—  Nāciet tuvāk! Kāds tev vārds? No kurienes?

—   Pēteris. No Kurzemes.

—   Esi jau kalpojis? Aha! Laikam gan — kā rāda tavas rētas sejā . .. Kur kalpoji?

—  Fārensbaha pulkā.

—   Pie vella! Pie tā Kurzemes Bubuļa? Varbūt esi pat kāvies pret mums, rīdziniekiem?

—  Nē. Tikai pret poļiem. Kad Fārensbahs nodeva mūsu hercogu, tad izstājos no viņa pulka.

Jūs arī nākat pieteikties?

—  Tātad ar zviedriem esi bijis kopā?

—   Gadījās cīnīties ar tiem plecu pie pleca.

—  Brangi! Tad tagad, liekas, tev nāksies ar viņiem kauties. Neko darīt. Tas karavīra pienākums . . . Tālāk!

Andris panācās uz priekšu, Pēteris atkāpās.

Kapteinis, uzmetis jaunajam, skaistajam puisim skatu, pēkšņi iepleta acis.

—   Kas tu tāds esi? .. .— viņš it kā apjucis nomurmināja.

—  Mans vārds Andris. No Kurzemes.

Kapteinis labu laiciņu ar aizdomām lūkojās jaunekli, tad, kaut ko atcerējies, pavērās Pēteri. Nu viņa seja noskaidrojās.— Pie vella!— Viņš uzsita ar dūri uz galda un pielēca kājās. Vēlreiz uzlūkoja vienu un otru. Tad iesaucās noteikti:— Nē! Jūs es nevaru pieņemt savā pulkā! . . .

—   Kāpēc?— Andris bažīgi un nelaimīgi jautāja.

—   Tāpēc. .. tāpēc … nu, tāpēc, ka es līdz šim esmu cīņās gājis tikai ar Dieva paligu!

Pēteris bija uzminējis, par ko vecais kareivis uztraucās.

—   Kaptein,— viņš teica,— tā tas nav, kā tu domā! Mēs ari cīnāmies ar Dieva palīgu.

—   Jūs!?— Salderns skarbi iesmējās.— Jūs — ar dievpalīgu? Vai arī ar dievpalīgu nedējas divas atpakaļ jūs izkļuvāt no Svētā Pētera baznīcas pa noslēgtu durvju atslēgas caurumu? Man jūsu sejas labi atmiņā. Vēl trešais bija ar jums.

—   Kaptein!—Pēteris panāca soli uz priekšu.— Te ir maldīšanās .. .

Tanī bridi no vārtu ailes parādījās pagalmā uztraukts virs, gadus četrdesmit, piepampušu, ar siltu flaneļa drānu apsietu galvu. Pēc smalkā apģērba spriežot, tas varēja būt Rātes loceklis. Ieraudzījis abus puišus, viņš tā kā sarāvās. Tad teica sažņaugtā, piesmakušā balsi:

—   Kaptein Saldern!

Kapteinis paraudzījās uz saucēju.

—   A! Rātskungs Toms Rams. Ar ko varu pakalpot?

—   Uz vienu vārdu!— tas pamāja ar pirkstu.

Vecais kareivis atstāja galdu, pagāja garām abiem puišiem un tuvojās rātskungam. Tas satvēra viņu pie elkoņa un ievilka vārtu ailē, kur Pēteris un Andris abus nevarēja redzēt, bet tikai neskaidri dzirdēja klusu, uztrauktu sarunāšanos. Svešais mēģināja kapteinim ko iestāstīt, tas pretojās, līdz beidzot, kā likās, piekrita.

Pēc dažām minūtēm pagalmā atgriezās kapteinis viens un teica puišiem, cenzdamies apspiest saviļņojumu:

—   Nu labi. Pieraksti, skrlver, šos abus manā pulkā. Ir jau? Labi. Jūs esat pieņemti Rigas sargos. Tagad ejat tur, pa tām durvīm. Tur saņemsat, kā trūkst. Bet rīt agri jābūt te!

Andris priecīgs steidzās uz norāditām durvīm. Pēteris, nojauzdams, ka kaut kas nav kārtībā ar pēkšņo pieņemšanu, sekoja vērīgs un aizdomīgs.

Viņam likās, ka šo rātskungu — Tomu Ramu, kā kapteinis to vārdā nosauca,— viņš būtu redzējis baznīcā, un nebij šaubu, ka tas ari ticis ķerts no viņa zobena plika, kura sekas varēja būt galvas tūska, ko tagad slēpa flaneļa apsienamais.

Abi jaunpieņemtie iegāja plašā telpā, kur bij priekšā pulciņš citu tādu pat, vakar un šodien pieteikušies.

Pa tam Ērmanis gaidīja aiz vārtiem. Pļāpādams ar musketieri, viņš bija ievērojis pa ielu nākam rātskungu ar apsieto galvu, manījis to uztraukti un ar nedrošu skatu viņu uzlukojam un pēkšņi iegriežamies kazarmes vārtos. Tad viņa auss bija uztvērusi vārtu ailē it kā apspiestas balsis, kā stridu. Tagad rātskungs atkal saviļņots iznāca, atkal paraudzījās uz viņu un musketieri un steigā nozuda ielas likumā.

Abi biedri vēl arvien neatgriezās no pagalma. Parasti taču savervētos kareivjus atlaiž uz dažām dienām nokārtot savas lietas. Ērmanim radās nelaba nojauta: šis rātskungs viņam likās it kā redzēts baznīcā uzbrucēju vidū, un tas, liekas, arī Ērmani še pie vārtiem bija pazinis, jo, ieraudzījis viņu, it kā sarāvās. Aizdomīgas viņam bij likušās arī uztrauktās balsis vārtu ailē. Kad tikai Pēteris ar Andri nav aizturēti.. .

Tā pārdomājot, viņš pēkšņi izdzirdēja no kazarmēm kņadu, ieroču šķindēšanu, iekliedzienus, šāvienus.

—   Kad tevi! Jāiet raudzīt!— viņš apņēmās, devās garām musketierim un ieskrēja pagalmā.

Pagalma dibenā aiz kādām durvim bij dzirdams cīņas troksnis, zobenu šķindoņa.

«Nudien, viņi būs sagūstījuši manus draugus!» iedomājās laivinieks un devās uz durvīm. Tās bija noslēgtas. Viņš paraudzījās apkārt pagalmā, vai nav pie rokas kāds bomis, ar ko ietriekt durvīs. Bet te nekā nebij, izņemot galdu un abus soliņus zem liepas, kur kapteinis ar skriveri bij sēdējuši. Ērmanis pakampa galdu un drāza to durvīs. Galds izjuka, bet durvis i neiebrīkšķējās. Tad viņš mēģināja tās izspiest ar saviem varenajiem pleciem. Velti.

Pa tam kņada bij norimusi.

Nu atskanēja otrā pagalma galā — no vārtiem — komanda:

—   Stāties! Musketes uz dakšām! Degli turēt gatavībā!

Ērmanis apgriezās un ieraudzīja karakalpu nodaļu, kuri

pagrieza pret viņu savu musketu stobrus, vienā rokā turēdami iedegtos degļus. Tiem blakus stāvēja rātskungs ar aptīto galvu.

—   Kad tevi kociņš!— iesaucās laivinieks.— Nu, ja kaušanās, tad kaušanās!

Viņš paskrēja uz pagalma vidu un pakampa vienu no soliem.

Ermanis pakampa galdu un drāza to durvīs.

— Padodies!— uzsauca karakalpu nodaļas priekšnieks, vecs kaprālis.— Pie mazākās pakustēšanās mani viri tevi sašaus vienos caurumos. Nu redzi, nav tev izejas.

Ērmanis ieskatija, ka velti iesākt ciņu. Kaprālim bij taisnība. Viņš nolaida pacelto solu un nošļucis nosēdās uz tā.

Uz kaprāļa pavēli pienāca ļaudis un sasēja gūstekni. Tad atveras durvis pagalma dibenā, un pa tām uz nestuvēm divi vīri iznesa grūti ievainoto Pēteri. Divi citi veda zem rokas tāpat ievainoto Andri. Viņš bija bāls un tikko turējās uz kājām. Iznāca ari kapteinis Salderns un rātskungs Toms Rams. Rātskungs klusi teica kapteinim:

—   Nogādājiet tos vella kalpus klusi, bez trokšņa uz cietumu, lai nesaskrien ļaudis.

Salderns pamāja ar galvu un uzsauca kareivjiem:

—   Uz torni!

—   Pag!— rātskungs iedomājās.— Vislabāk būtu, ja tos neviens neredzētu. Vajadzētu viņiem uzmest uz galvām segas. Tādas lietas jānodara visā klusibā, jo ļoti var būt, ka tie ir no jezuītu ļaudīm, un, ja tie saodīs, ka viņu kalpi sagūstīti, tad sacels traci un mēģinās tos atpestīt.

Kapteinis pamāja kaprālim. Tas iesteidzās kazarmē un atgriezās ar trim gultas segām. Vienu uzklāja uz nestuvēm, kurās gulēja ievainotais Pēteris, un segas malu pārvilka tam pār seju kā mironim. Abas pārējās pārmeta Ērmanim un Andrim un sasēja ar virvi ap vidu.

—   Uz priekšu!— nodaļas priekšnieks nokomandēja savus ļaudis. Tie ar gūstekņiem izgāja cauri vārtu ailei uz ielu.

Rātskungs Rams ar visu savu apdomību tomēr bija izdarījis kļūdu.

Steigdamies ar nejauši sastapto karakalpu nodaļu uz kazarmēm un jau pa gabaliņu dzirdēdams kņadu un ieroču šķindoņu, viņš, iebrukdams pa vārtu aili pagalmā, uzsauca sardzē stāvošam musketieram, lai nevienu nelaiž iekšā, jo tur gūstot vella kalpus. Vecais kareivis šo pavēli apzinīgi izpildīja. Kad ļaudis, ari trača pievilināti, gribēja iekļūt, viņš ar savu musketi tos atturēja:

—   Atpakaļ! Tur tvarsta paša Nelabā elles kalpus! Jums tur nav ko bāzt degunus!

šī ziņa bij kā uguns pakulās. Acumirklī v? >i tuvākā apkārtnē dzivojošie pilsoņi atradās uz ielas, un s 4 viļņojums vēl pavairojās, kad kareivja pavadībā parādījās segās ietītie gūstekņi. Ļautiņi, neredzēdami viņu īstās sejas, savā fantāzijā iedomājās tās visdrausmīgākos izskatos un paniskās bailēs atkāpās. Pa nelielu atstatumu pūlis pa 'adīja gājienu līdz Peitava tornim, kurā atradās pilsētas sardzes cietums.

Uz kaprāļa klauvējienu atvērās durvis, un kareivji ar gūstekņiem iegāja torni.

Pūlis neizklīda, bet pieauga arvien lielāks. No mutes mutē gāja vistrakākās baumas par trim vella kalpiem, kuri pirms Vasarassvētkiem jau parādījušies Rīgā un tikai tagad sagūstīti. Daži tos jau bija redzējuši baznīcā, visi kaut ko dzirdējuši par viņiem, un daudzi šo to zināja vai iedomājās.

—   Tie ir tie paši ļaunie gari, kas nedēļas divas atpakaļ sacēla traci Svētā Pētera baznīcā un izbēga pa ķestera mazo durvtlņu atslēgas caurumu!

—   Ak nē! Man svainene ari toreiz bijusi baznīcā un saka, ka itin skaidri viņus redzējusi. Tie izskatījušies gluži kā citi cilvēki.

—   Bet vai tad šie neizskatās kā cilvēki?

—   Sie?! Dievs, stāvi man klāt! Sie tak ir īsti velli! Ar ragiem un asti!

—   Kā tu to zini? Viņi tak bija ietīti segās.

—   Nu, tādēļ jau ietīti, ka pārāk drausmīgi izskatās.

—  Jā, jā, mīļie! Ja mēs viņus redzētu vaigu vaigā, tad matiem būtu jāceļas stāvus.

—  Bērni nobaidītos un dabūtu lēkmi.

—  Vai dieniņ! Man jau tīri nelabi palika, ieraugot viņam uz muguras zem segas nokarājamies astes galiņu.

—   Un vienam no viņiem bija zirga kāja. Es novēroju, ka tas klibo!

—  Bet kas ar to — uz nestuvēm? Vai tas beigts, vai? . . .

—   Kur tad šis var beigts gadīties? Velis tāpat nemirstīgs kā eņģeļi.

—  Tas laikam bija paģībis. Būs apsvēpēts!

—   Traki laiki! Nesen baznīcā parādījās trīs velli. Nu atkal trīs ieperinājušies pilsētas sardzes kazarmēs. Visa Rīga vellu pilna!

—  Blēņas, es saku! Tie ir tie paši, kurus tvarstīja pirms Vasarassvētkiem Svētā Pēteri.

—   Nē jau, nē! Sie ir spalvaini, ar ragiem un astēm. Bet baznīcā — es pats arī tur biju un, lai gan stāvēju attālāk, tak skaidri tos saskatīju: viens no viņiem pat bija tik skaists un balts kā mūsu mācītāja Samsona daiļā meita.

—   Un ko tas pierāda?

—   Ka šie ir citi!

—  Bet vai tad tu nezini, ka Nelabais spēj pieņemt, kādu izskatu tik vēlas?

—  Tā-ā-ā? . . . Nudien! …

—   Un tātad šie ir tie paši! Baznīcā viņi tak nedrīkst rādīties visā elles godībā un tādēļ gāja turp, kā svētos rakstos lasām,— kā vilki avju drānās.

—  Bet kazarmēs?

—   Nu, tur tie būs noslēpušies kaut kur zem soliem, pažobelēs, krāsnī un iztraucēti, liekas, nepaspējuši vairs pieņemt citu — nevainīgāku izskatu.

—   Vai dieniņ, vai dieniņ! Kādi laiki mums jāpiedzīvo! Saules aptumšošanās. Velli baznīcā. Velli visā pilsētā.

—  Jā, tas ar to sauli.. . tās arī ir vella mākslas! Lūk, viņš pārvērties par mellu ēnu, aizgūlies saulei priekšā. Velis var pieņemt katra dzīvnieka, katra cilvēka izskatu.

—   Pareizi! Un, lūk, kā mācītājs Samsons saka, tad viņi vismīļāk pieņemot katoļu pāteru veidu. Tie, kas te Rīgā, visi esot dzīvi velli.

—   Jā, jā, mīļie! It īpaši tas vecais, pāters Jans, tas apburot ļaudīm lopus un aptumšojot sauli…

—   Mūsu tēvs debesis .. .— kāda vecene sāka pilnā balsī skaitīt tēvreizi.

Galu galā pūlim bij jāizklīst, jo mūžīgi taču nevar stāvēt uz ielām un šausmināties ap ļauniem gariem un viņu mākslām. Bez tam bij jānes tālāk kaimiņiem un kaimiņienēm dzirdētais un redzētais un vēl jo vairāk neredzētais.

Tā jau ap pusdienas laiku visa Rīga runāja tikai par trim vella kalpiem, kuri beidzot satverti un ieslēgti Peitava torņa cietumā.

4. nodaļa TORŅINIEKA MEITA

Peitava torņa sargs Klāvs Angers īgns un nemierīgs lieliem soļiem staigāja pa torņa dzīvojamo istabu no viena gala uz otru, jau veselu stundu klausīdamies savas sarkanmatainās meitas pārmetumos par viņa nevērību un cietsirdību pret cietumniekiem. Skaistā meiča sēdēja loga nišā ar rokdarbu klēpī, tēvu strostēdama un laiku pa laikam pašķielēdama uz tā pusi, it kā vērodama, vai viņas runas plūdi beidzot nelauzīs tā pacietību.

—   Vai tu patiešām reiz nerimsies, Anna!— viņš iesaucās, pacēlis rokas un izmisis nostājies meitas priekšā.— Līdz kaklam man apnicis tevi klausīties! Ko tu no manis gribi?

—   Tu taču to zini, tēt,— Anna teica mierīgi un neatlaidīgi turpināja:— Es gribu, lai tu kaut cik parūpējies par saviem trim gūstekņiem. Tu viņus nomērdēsi badā ar to mazo doniņu maizes, ko ik pārdienas tiem iesvied viņu cietumā.

—   Nenomirs!— Klāvs grīni iesmējās, nolaidis paceltās rokas un atkal sākdams soļošanu.

Tikko jaušams viltīgs smīns pavīdēja ap daiļās sarkan- mates lūpu kaktiņiem; tad tā turpināja nopietni:

—  Tad viņi nomirs no ievainojumiem bez vāšu ārsta palīdzības.

Nebēdā! Velli, tāpat kā suņi, ir paši sev labākie ārsti: aplaiza savas brūces, un tās sadzist.

—   Ir nobeigušies ari uz nāvi ievainoti suņi.

—   Suņi — jā. Bet velis nemirst. Tas ir gars.

—   Bet tie trīs taču nav velli!

—   Kā?

—  Tie esot vella kalpi: cilvēki, kas atdevušies vella kalpībā. Ja nu tie nobeidzas? . . .

—   Lai! Nevajadzēs vairs tik rūpīgi tos sargāt.

Atkal Anna viltīgi pašķielēja uz tēvu.

—   Bet ja nu mirušo gari sapņos nāks pie tevis? . ..

—   Tpi, tpi, tpi! . . . Kas tā par runāšanu! . ..

—   To viņi darīs, ja caur tavu vainu mirs.

—   Manu vainu? Ko tad es varu darīt?

—   Atved brūču ārstu.

—   Kā es to drīkstu uz savu galvu?

—   Ej uz Rāti. Pieprasi ārstu.

—   Tur uz mani neklausīsies.

—   Neatlaidies. Paskaidro, ka ievainojumi bīstami.

—   Bet vai tad tu neatceries to dienu, kad viņus te atveda? Es aizrādīju uz asiņainām, smagām, brūcēm, ieminējos par ārstu. Un ko man atteica rātskungs Rams: nekāda ārsta Rāte nesūtīs vellus dziedēt!

—   Pamēģini vēlreiz!

—   Velti. Un kurš ārsts nāk pie nelabā?

—   Kam liks, tam jānāk. Ej un vēlreiz pastāsti rātskungam Ramam. Viņš nezin, ka ievainojumi ir bīstami.

—   Kad tevi nelabais! Ko tu man uzmācies? Es nesaprotu, kas tev liek rūpēties par šiem vella kalpiem?

Anna noliecās pār savu rokdarbu. Ja istabā jau nespiestos vakara krēsla, tad vērīgam skatam varētu likties, ka viņa mazliet tā kā piesarkst.

—   Es nerūpējos par viņiem,— pēc īsa brītiņa meita atbildēja,— bet par tevi.

—   Par mani?

—   Jā. Tu būsi vainīgs pie viņu nāves. Nakts tumsā un klusumā tev šausmās mati sliesies stāvus un auksti sviedri spiedīsies uz pieres, kad nelaimīgā mirušā cietumnieka gars ar spalvainu roku, lieliem, līkiem nagiem pieskārsies.

—   Rimsties! Rimsties!— Torņinieks nodrebēdams aizspieda abām rokām ausis.

Viņa meita, slepus glūnēdama, nogaidīja, kamēr tēvs nolaiž rokas, un tad turpināja vēl baigāk un liktenīgāk: v

—   Viņš pieskarsies pie tava vaiga: mosties, Klāv Anger! Tu Jāvi man mirt. Tad es atnācu tev pakaļ. ..

—   Klusu! Klusu!— Torņinieks atkal aizspieda ausis, pieskrēja pie vadža, pakampa no tā cepuri.

—   Tātad uz rātsnamu? Izprasīt ārstu?— Anna aši jautāja pieceldamās.

—   Pie vella! Nē! Desmitām reizēm jau esmu tev atbildējis.

—   Uz kurieni tad?

—   Iešu uz krogu! Mājās vairs nav miera. Nu jau veselu nedēļu man jāklausās tavās valodās par šiem vella kalpiem! … Sveika! Iešu, vismaz vakara cēlienu pasēdēšu mierā pie alus kannas.

Torņinieks izsteidzās no istabas. Meita, ātri nometusi pie malas savu rokdarbu, piesteidzās pie durvīm, klusi pavēra tās mazā šķirbiņā un klausījās, kā tēva soļi noklaudz pa akmens kāpēm. Tad tā dzirdēja lejā tēva sarunu ar karakalpiem, kuri torņa apakšstāvā atradās sardzē.

—   Nesnaužiet!— bij dzirdama torņinieka balss.— Jūs zināt, kas jums apsargājams!

—   Nu, no Peitava torņa pats velis nevar izmukt!— atbildēja sarga balss.— Te cieši turas akmens uz akmeņa, ne mazāko plaisu nemana. Durvis stipras, bultas jaunas.

—   Pa atslēgas caurumu izlien nelabais, kā to jau nesen piedzīvojām Svētā Pētera baznīcā!

—    Nebēdā, torņiniek: mums tie velli neizmuks.

—   Jā, tādēļ esiet modrīgi!

Anna tālāk dzirdēja, ka nožvankš bulta un tēvs iziet.

—   Viss iet, kā vēlējos,— viņa nomurmināja, apmeta sev ap pleciem lakatu un arī kāpa lejā. Te, ērtajā torņa priekštelpā, trīs nomiegojušies karakalpi sēdēja uz gara sola zem loga durvju tuvumā. Garos piķus, kas tiem bij iedoti muskešu vietā, ar kurām še neko nevarētu iesākt, viņi bij saslējuši kaktā. No šejienes varēja saskatīt eju uz cietuma kambariem, kā ari trepes uz augšstāviem.

—   Labvakar, jaunava!— karakalpi sveicināja Annu.

Tā atņēma sveicienu, paraudzījās uz ejas pusi un, kaut

ko nervozi domādama, kā kavēdamās tuvojās āra durvīm.

—   Uz pastaigāšanos, vai?— viens no sargiem iejautājās.— Jā, jauks vakars .. .

—   Nē,— izlikdamās vienaldzīga, atbildēja sarkanmatainā daiļava.— Gribu uz ielas gaidīt tēvu atgriežamies.

—   Vienai augšā baigi? Jā, jā, nav joks, kad tādi ciemiņi zem viena jumta.

—   Jūs domājat tos apcietinātos ļaunā kalpus?

—   Nūja.

—   Ak, tie ir pagalam zobiņiem sakapāti un nevienam nevar kaitēt. Jābaidās, ka tie neizlaiž garu pirms tiesas .. . Tēvs gāja sameklēt brūču ārstu.

—  Tā?…

—  Jā. Bet iešu es ari, mēģināšu, vai kāds negribēs nākt pie nabaga velliem.

Anna izgāja no torņa.

Uz ielas viņas gausums pēkšņi izzuda. Metās krēsliņa, un meiča pusteciņus steidzās pa gandrīz jau tukšo ielu uz priekšu, nogriezās no ieliņas ieliņā, kamēr sasniedza Ogļu tirgus galu. Te viņa iegāja kādos vārtos un kāpa pa šaurām kāpnēm uz augšu. Bēniņos tā sataustīja ieeju, pieklauvēja.

Pēc brītiņa atvērās durvis. Tajās parādījās neliela auguma virs sirmiem, īsi apcirptiem matiem, ļoti augstu, kā apskaidrotu pieri, ar lukturi rokā.

—   Kāda tev vajadzība, jaunava?— viņš jautāja tīkamā, skaidrā balsī, puspētoši, pusnedroši aplūkojis viešņu.

—  Es esmu Peitava torņinieka meita,— mazliet uztraukta teica Anna.— Man pie tevis, dominē Rebus, liels lūgums. \

—  Tā, tā . .. Nu, nāc iekšā!

Vecis ielaida ciemiņu priekšnamā, aizvēra un aizbultēja durvis, tad veda meiču uz iekšu.

Diezgan ērtā, zemā telpa, pilna daždažādāko priekšmetu, atgādināja pa daļai zinātnieka darbistabu, pa daļai aptieku, pa daļai alķīmiķa raganu ķēķi. Istabas vidū, apkrauts ar pergamentu ruļļiem, inkunābulu un šarteku kaudzēm, atradās milzīgs galds; vienā sienā visgarām bij plaukti ar zāļu podiem, vācelēm, krūkām; otrā kaktā kurējās pavards, ap kuru stāvēja kubli, toveri, piestas, retortes.

Viens kakts atgādināja ieroču kalēja darbnīcu; šur tur rēgojās dzīvnieku un putnu skeleti. Viss gaiss bij piesātināts ar dažādu asu smaržu haosu.

Vecais noņēma no kāda soliņa globa bumbu un aicināja viešņu piesēst. Pats apsēdās pie galda savā darba krēslā.

—   Nu, kas tev būtu man sakāms?

—   Dominē Rebus,— Anna nedroši iesāka,— es atnācu lūgt tavas palīdzības. Tevi gaida kāds vārigi ievainots slimnieks.

—  Vai tavs tēvs?

—  Nē. Tas ir kāds gūsteknis. Taisnību sakot, divi ievainotie.

—  Tā? Nu tad nekavēsimies.— Vecais maģistrs piecēlās.

—  Bet es nezinu, vai tu gribēsi nākt man līdz . ..

—   Kāpēc ne?

—   Sie noziedznieki ir biedros ar nelabo.

—   Kā tu to zini?— vecais asi uzskatīja meiču.

—  Tā runā.

—   Kas ievainotie tādi ir?

—   Tie ir svešnieki. Mācītājs Samsons pirms Vasarassvēt- kiem baznīcā tos uzzīmējis par vella kalpiem. Un nedēju atpakaļ kā tādi tie sagrābti Mārstaļu kazarmēs un iemesti Peitava torni.

Maģistra Rēbusa piere savilkās grumbās, kaut acis smaidīja.

—  Tā . .. Bet kādēļ isteni pie manis tu nāc? …

Meiča piesarka un apjuka.

—   Nu, saki!— vecais uzstājās, pienākdams soli tuvāk un uzlikdams roku uz Annas pleca.

—   Tādēļ .. . nu, tādēj .. .— daiļava stostījās,— tādēļ, ka cits neviens nenāktu.

—   Un kāpēc nenāktu?

—   No nelabā visiem bail.

—  Man, tev šķiet, nebūs bail?

—  Tev, dominē, ne.

—   Kāpēc?

—  Tādēļ, ^ tu pats .. .

—  Pinos ar nelabo, vai ne?

—  Tā runā.

Maģistrs rūgti iesmejās.

—  O, sancta simplicitas!

—   Kā? Es nesaprotu, kungs.

—   Es teicu: ak, svētā vientiesība!

Vecais atkal atsēdas savā krēslā un nogrima domās.

—   Un tādēļ es domāju,— pēc brītiņa Anna, sākdama šaubīties, vai ārsts patiesi gribēs nākt, iebilda: —Es domāju, ka tu, kungs, neatteiksies nākt palīgā nabaga nelaimīgajiem . ..

Bet Rēbuss, nodevies savām domām un nedzirdējis meičas vārdus, runāja it kā pats ar sevi:

—   Sl laužu taisnība! .. . Viss, kas nav parasts, viņiem šķietas esam 110 Jauna. Katrs, kā prāts tiecas pēc pasaules noslēpumu un likumu izdibināšanas un kas atklāj kādu jaunu, bet līdz ar to vecu veco patiesību, tie liekas stāvam sakaros ar vellu . . . Ak, nelaimīgais Daniel Rebus! Kur tevi novedušas tavas atziņu slāpes, tavas negulētās naktis, ļaužu slimības pētot un meklējot līdzekļus viņu dziedēšanai! … Augstie, cienījamie rātskungi neuzdrošinās tevi ilgāk atstāt pilsētas fiziķa dienestā un augstsirdīgi sūta tevi atpūtā.

Turīgie pilsoņi labāk Jauj mirt saviem piederīgiem vieglās kaitēs nekā griežas pēc palīdzības pie vella daktera — tā tie labprāt mani dēvē . . . Tumšais pūlis iekārsies nomētā mani akmeņiem, kad tiem paskaidroju debesu spīdekļu gaitas un viņu mehāniku .. . Un nu, beidzot,— viņš atkal piegriezās viešņai,— tomēr kāds prasa pēc manas palīdzības, bet tikai kā vella maģistra — vella kalpiem! .. .

Anna, izbrīnā klausijusēs zinātnieka rūgtajā valodā, tomēr lāgā nesapratusi tā rezignāciju, sāka šaubīties par palīdzību.

Viņa nometās ceļos vecā priekšā un, pacēlusi rokas, izmisuma balsi lūdzās:

—   Kungs, neatstum mani! Palīdzi šiem nelaimīgajiem! Dziļas brūces ir iecirstas viņu miesās. Un viens no tiem ir vēl tik jauniņš … ^

Rēbuss pēkšņi strauji pagriezās pret meiču.

—   Piecelies!

—   Kungs, palīdzi!— Anna izrāva no ņiebura maciņu. — Visu savu naudu es tev atdodu! Tikai glāb vājinieku dzīvību.

—   Piecelies, es saku!— vecais ar tēvišķīgu maigumu saņēma jaunavu pie pleciem un atsēdināja.— Es neatsakos izpildīt tavu lūgumu. Bet pirms es gribētu dzirdēt īsos vārdos, kas tev zināms par gūstekņiem. Kas tie tādi, un kā tu ar viņiem iepazinies?

Anna sāka drudžaini stāstīt:

—   Pagājušo nedēļu tos noveda mūsu tornī. Pa sava kambarīša logu es dzirdēju pūļa balsis, ka trīs vella kalpi ievesti. Es, ziņkāres dzita, izgāju cauri dzīvojamai istabai uz trepēm; no šejienes ieraudzīju lejā karakalpu pulkā trīs segās satītus stāvus. Domāju, ka tie drausmīgi velli, bet, kad viņus attina, pārsteigta vēroju īstus cilvēkus, kā visus citus mūsu pilsētā. Viens no viņiem bij gandrīz zēna gados, ar eņģelim līdzīgu brīnumdaiļu seju. Tas bij ievainots krūtīs, pa kurām sūcās asinis. Otrs gulēja uz nestuvēm. Viņus iemeta tumšajā kambari, kur nav ne loga, ne plaisas gaisa iekļūšanai. Rātskungs Rams liedzās sūtīt ārstu. Velti es mēģināju pierunāt tēvu. Tad devos pie tevis, dominē. Bet mums ar mazu viltību jātiek cietumā, jāsaka sargiem, ka tu, kungs, esi Rātes sūtīts.

—   Labi. Bet tu teici, ka ievainotie nedēļu atpakaļ ievesti. Vai kāds jau pārsējis viņu brūces?

—   Es to izdarīju, kungs. Naktī, kad tēvs gulēja. Bet viņu sāpes nemazinās. Brūces ir dziļas, pūžņo.

—  Tad iesim!— Rēbuss strauji piecēlās.

—  Es skriešu pa priekšu,— Anna gāja uz durvīm. — Sagatavošu sargus, lai tevi tūlīt ielaiž.

—   Labi.

Meiča steidzās prom.

Atgriezusies Peitava tornī, Anna bažīgi jautāja sargiem:

—   Vai tēvs vēl nav pārnācis?

—   Nē.

«Paldies Dievam, viss iet labi,» viņa teica pie sevis apmierināta un — jau uz trepēm — atkal pagriezās pret karakalpiem:— Ārsts drīz būs klāt. Ielaižiet to. Es pa tam apgādāšu visu, kas vajadzīgs.

Viņa uzkāpa augšā, bet drīz atgriezās ar degošu latarni, cietuma atslēgu, ūdens ķipi un dvieļiem. Tanī pat brīdi ieradās ari maģistrs. Kamēr sargs nobultēja durvis, Rēbuss ar Annu jau nozuda ejā uz cietuma kambariem. Te torņi- nieka meita atslēdza vienu mītni, un latarna gaismā abi iegāja tumšajā, piesmakušajā telpā. Uz pussatrūdējušiem salmiem gulēja mūsu trīs draugi. Ērmanis piecēlās, dodams vietu ārstam, kurš nometās cejos pie ievainotā Andra. Annai rādot gaismu, vecais atsedza slimnieka vamzi, zem kura uz krūtīm bija no linu audekla apsējums. Ārsts, to attaisījis un vērīgi izmeklējis brūci, teica:

—   Diezgan padzijš zobena dūriens. Bet ievainojums nebūs bīstams, ja viņu rūpīgi izmazgāsim un uzliksim zāles. Pāris nedēļas tomēr būs jāguj.

Viņš izmazgāja brūci, tad aizšuva jau dzīstošās rētas malas un atkal nosēja slimo vietu.

Pie Pētera ārsta seja kļuva nopietna. Tam bija lodes dragāts stilba kauls, kāja uztūkuši. Turklāt pistoles lode iestrēgusi kreisā plecā. Vispirms ķirurgs ar savu instrumentu palīdzību sataustīja lodi plecā, to izvilka un, izmazgājis ievainojumu, cieši nosēja. Grūtāks un bīstamāks darbs bij ar kāju. Taču ari tā drīz bija kārtībā, un Rēbuss, apbrīnodams ievainotā varonību, kurš pie sāpīgās tīrīšanas pat vaibstu nepakustināja, izteica cerību, ka abi tiks veseli. Tad viņš deva norādījumus torņinieka meitai par ārstēšanu un atstāja torni.

— Diezgan padziļš zobena dūriens . . .

Atkal aizvērās durvis aiz gūstekņiem

Anna kāpa augšā uz dzīvokli. Pakāra cietuma atslēgu, izdzēsa latarni un iededza istabas lampiņu. Tad viņa nosēdās pie loga un gaidīja tēvu pārnākam. Viņas domas kavējās pie gūstekņiem jeb, pareizāk sakot, tikai pie Andra, kura jauneklīgais daiļums tā bija saviļņojis vairākus gadus par viņu vecāko meiču, ka tā viņa dēļ bij gatava ziedot visu, pat savu dvēseli. Tā nemanot satumsa nakts. Tad torņinieka meita dzirdēja lejā iečīkstamies durvis. Tēvs būs pārnācis no kroga, viņa attapās un, piesteigusies pie pavērtām durvīm, klausījās.

—  Beidzot Klāvs mājās!— lejā teica kāds karakalps. — Ilgi meklēji dakteri!

—   Vells ar ārā!— atbildēja neskaidrā, iedzērusēs torņinieka balss.— Pat no jums, pagāniem, man nav miera! Ejiet ratā!

Tad kāpēs švīkstēja nedroši soļi.

Anna, turējusi roku uz nemierīgi pukstošo sirdi, atviegloti uzelpoja.

«Viss ir labi. Tēvs krietni iedzēris. No sarga valodas viņš nekā nesaprata, ko tas gribēja teikt ar to daktera meklēšanu. Ap pusnakti sardze mainīsies, un tā tēvs nekā nezinās, ka pie gūstekņiem bijis maģistrs Rēbuss.»

Noguldījusi tēvu, meita gāja uz savu kambarīti likties pie miera.

5. nodala RĀTSKUNGU APSPRIEDE

Svētdien pirms Jāņu dienas virsmācltāja Hermaņa Samsona namā bij nelielas viesības par godu viņa meitas Cecīlijas četrpadsmitai dzimšanas dienai. Tās bij dīvainas godības: no gaviļnieces biedrenēm pie kafijas galda sēdēja tikai viņas māsīca Elīza, Samsona svaiņa Toma Rama meita. Pārējie viesi bija rātskungi, sākot no sniegbaltā vectētiņa — birģermeistara Niklāva Ekes — līdz visjaunākajam Joahimam Rigemanim, kurš ari jau bija pāri četrdesmit piektajam gadam. Sāda sabiedrība nepavisam nepiedienējās jaunās meitenes goda dienā, un, kā likās, to viņa ari negribēja. Steigā izdzēruši savu tasīti kafijas, kungi piecēlās no galda un pārgāja uz mācītāja darba istabu, kur tos gaidīja pīpes un liela kanna vīna. Tikko aiz viņiem bija aizvērušās durvis, abas meitenes saskatījās zīmīgu skatienu, aši piecēlās, noskūpstīja namamātes roku un aizsteidzās uz Cecīlijas istabu. Mācītāja cienmāte, palikusi viena, plati nožāvājās, tad pazvanīja.

Ieradās kalpone, daiļa meitene, gadus deviņpadsmit veca, ar divām smagām zelta dzeltenām bizēm.

— Novāc traukus, Raute!— teica namamāte.— Un te tev būs pagraba atslēga, ja kungi vēl prasa vīna. Mani netraucē. Es uz kādu stundiņu gribu atgulties.— Viņa piecēlās un smagi izgāja. Kalpone nokopa galdu. Viesistaba palika tukša.

Darbistabā sēdēja namatēvs ar dzimšanas dienas jeb, pareizāk sakot, saviem viesiem: sievastēvu, vecāko birģermeistaru Niklāvu Eku, svaini Tomu Ramu, kura galvas tūska vēl nebij gluži pārgājusi, veco rātskungu Benediktu Hinci un Rātes locekļiem Johannu Srēderu, Lorenču Cim- mermani, Joahimu Rigemani un Ludvigu Hintelmani.

Kad pīpes bij iedegtas, mācītājs pārlaida skatu pār sabiedrību, nokrekšķējās un teica:

—   Augstie kungi! Kā jums jau būs zināms, tad manas Cecīlijas goda diena mums noder tikai kā maska, lai neuzkrītoši sapulcētos un apspriestu ārkārtīgi svarīgas lietas, kas prasa vislielāko slepenību un uzmanību.

—  Jā, jā,— iebilda vecais Hince,— bet vai jūsu meita nejutīsies apbēdināta, ka tik maz vērības piegriežarti viņai — šo viesību iemeslam?

—   Ak nē!— Samsons atmeta ar roku.— Mana Cecīlija ir laimīga, ka tiek no mums vaļā un var būt savas draudzenes — Rama Elīzes sabiedrībā. Ko mēs zinām no jaunu skuķu sirdslietām! Tā jau mums bij norunāts, ka netaisīsim lielas viesības.. . Bet nu, mani kungi, piegriezīsimies mūsu šīsdienas slepenās sanāksmes iemeslam. Ludvig Hintelman! Lūdzu, nāciet klajā ar savu ziņojumu.

Rātskungs Hintelmans izpūta kuplu dūmu mākoni un sāka:

—   Pagājušo nedēļu es atgriezos no Vācijas brauciena. Rostokā sastapu kādu paziņu, rīdzinieku, kurš, apmeties uz dzīvi Prāgā, pēc Austrijas Ferdinanda uzvaras Bohēmijas karā un visu luterticīgo izraidīšanas līdz ar citiem trimdiniekiem bija atbēdzis tur. Sis virs man zināja pastāstīt dažas lietas par mūsu mīļo Rīgu, no kurām mums te nav ne jausmas.

—   Na, nu?— atskanēja daži ziņkāri saucieni.— Kas tad tās par lietām?

Bet pārējie jau bija iepazinušies pirms šīs sapulces sasaukšanas ar Hintelmaņa vēstīm un zīmīgi saskatījās.

—   Gustavs Ādolfs taisās iekarot Rīgu,— ziņotājs izteica ar uzsvaru.

Birģermeistars Eks pagrieza balto galvu pret runātāju.

—   To viņš jau sen dara, miļais Hintelman. Cik sen tas atpakaļ, kad Daugavas grīva jau bija zviedru rokās!

—   Es nerunāju par zviedru karaļa tieksmēm, godājamo Ek,— atbildēja Hintelmans,— bet par viņa jau spertiem soļiem. Gustavs Ādolfs gatavojas un, visvēlākais, pēc mēneša būs pie Rīgas mūriem.

—   Riga nav tik viegli ieņemama.

—   Zviedri ieņems Rigu ātrāk, nekā jūs to domājat, birģermēistar. Gustavam Ādolfam ir rokās sīki izstrādāts Rīgas apcietinājumu plāns.

—   Kas to viņam devis?

—   Vīrs, kuru es satiku Rostokā.

—  Bijis rīdzinieks?

—   Jā. Jūs visi viņu, bez šaubām, pazīstat. Tas ir kapteinis Sutens.

—   Bijušais Rīgas karakalpu nodaļas priekšnieks?

—   Pareizi.

—   Kādi tam varētu būt sakari ar Zviedrijas karali? Turklāt priekš dažiem gadiem, kā stāsta, viņu taču esot parāvis nelabais! Pie Sarkanā torņa tas pēkšņi nozudis no savu laužu vidus, kā zemē ielīdis.

—   Jā, tā stāsta. Viņš pats to gadījumu paskaidro citādi. Pašam viņam nekādu tiešu sakaru ar Gustavu Ādolfu neesot bijis. Zviedru karalis pieprasījis Rīgas apcietinājumu plānu savam bijušam pulkvedim Arnimam, kurš apmeties uz dzīvi Vācijā. Tas pazinis Sutenu jau no tiem laikiem, kad viņš vēl cīnījies Fārensbaha bandā, un atsūtījis tam uz Rīgu vēstuli, lai šis apgādājot Rigas apcietinājumu plānu. Rāte Sutenu sūtīja pretim Fārensbaham uz Sarkano torni; viņš ar plāniem kabatā pēkšņi vakara krēslā bez pēdām nozudis no saviem ļaudīm. Tikai ne vella parauts, kā ļaudis melš, bet gan slepeni pārgājis pie Fārensbaha. Tas par labu samaksu viņam devis no saviem ļaudīm pavadoņus līdz Vācijai, kur Sutens nogādājis plānus Arnimam. Par saņemto nodevības algu viņš nopircis muižiņu Bohēmijā, Prāgas tuvumā, kur apmeties uz dzīvi. Un tikai tagad kā trimdinieks atbēdzis uz Rostoku.

—   Tātad zviedru karalim ir mūsu pilsētas apcietinājumu plāni? . . . Hm … tā lieta patiesi ir nopietnāka, nekā domāju!— Vecais Eks pacēla savu vīna kausu.— Bet tomēr zviedriem nāksies ieņemt Rīgu.

—   Nu, lūk!— Samsons dedzīgu skatu paraudzījās sievastēvā.— Man šķiet, šo grūtumu mums vajadzētu viņam atvieglināt.

—   Kā? Atdot Rigu zviedriem bez cīņas?

—  Jā. Par to mums, kungi, šodien visā klusībā būs jāpārrunā,— dedzīgi teica Toms Rams.

Vecais birģermeistars domīgi pagrozīja galvu un uzlūkoja abus savus znotus — Ramu un Samsonu. Tad viņš teica lēni, ar uzsvaru:

—   Nodevēja vārdam ir ļoti slikta skaņa.

—   Ne vārds te krīt svarā,— Samsons iekaisās,— bet pati lietas būtība. Rīga ir brīva pilsēta, un, ja mēs esam at- devušies Polijas karaļa sardzibā, tad esam viņa vasaļi tikai tik ilgi, kamēr tas spēj mūs aizsargāt. Un, augstie kungi, Sigismunds to vairs nespēs! Agri vai vēlu Gustavs Ādolfs

Kā? Atdot Rigu zviedriem bez cīņas?

iekaros visu Vidzemi un mēs būsim spiesti nodot Rigu viņa sardzībā. Tādēļ, lūk, aplama un veltiga būtu lieka asins izliešana un pretošanās tam, kuram taisāmies atdoties.

—  Bet mēs esam zvērējuši poļu karalim!— iebilda sirmais rātskungs Benedikts Hince.

—   Pareizi!— piekrita Eks.— Un Rīgas gods prasa, ka tā tur savu zvērastu.

—  Mīļo sievastēv! Godājamo Benedikt Hince!— Rams piecēlās, it kā lielāku svaru vēlēdamies piešķirt saviem vārdiem.— Mūžīgu zvērastu neviens nevar dot, jo paši mēs neesam mūžīgi. Savus solijumus mēs turam, kamēr spējam un kamēr paši dzives apstākļi mūs no tiem neatsvabina. Atskatāties mūsu pilsētas vēsturē! Vai Riga savā laika nezvērēja ordenim un ercbiskapam? Kad ordeņmestrs un ercbiskaps sāka viens otru apkarot, ari mēs nevarējām turēt abiem dotos zvērastus un laužam ordenim doto. Tālāk, atceroties notikumus simts gadus atpakaļ, kad mūsu sirdis un prātus apgaismoja tīrā evaņģēlija mācība,— vai tad mēs neatkritām no pāvesta maldu mācības un lidz ar to nelauzām ercblskapam doto zvērastu? Nu, lūk, un kurš tādēļ var mūs saukt par nodevējiem? Ari tagad ir šāds lūzums. Mēs esam zvērējuši turēties pie lielā ticības atjaunotāja Lutera baznīcas, un, lai šo zvērastu pildītu, tad mums jālauž otrs — katoļticīgajam poļu karalim, jo nevaram stāties pretim kā naidnieki saviem ticības brāļiem zviedriem. Draugi! Lieciet to visu sev pie sirds!

—   Pareizi!— sacīja rātskungs Joahims Rigemans.— Kā lai mēs topam par savas svētās ticības nodevējiem?

—   Nē, pret zviedriem mēs nevaram cīnīties!— piebilda Ludvigs Hintelmans.

Johans Srēders un Lorencs Cimmermanis saskatījās un tikko manāmi paraustīja plecus. Likās, tiem šai jautājumā vēl nav noteiktas skaidrības.

Pēc īsa klusuma brīža vecais Hince uzsāka izklāstit savus uzskatus:

—   Es domāju, kungi, ka, neraugoties uz godājamā Toma Rama spēcīgajiem un pārliecinošajiem vārdiem, mēs tomēr nedrīkstētu aizrauties no savām sajūtām. Ir taisnība: mūsu sirds mums nepieļaus cīnīties pret savas ticības biedriem. Bet, no otras puses, prāts nepieļauj kļūt par nodevējiem pret poļu karali. Mums jāņem vērā tas, kā pasaule mūs novērtēs. Un ja nu priekšā stāvošajā karā uzvar Sigismunds? . .. Kas tad mūs sagaida, ja būsim atvēruši vārtus ienaidniekam? Kā nodevējus mūs tad vilks pie karātavām .. .

—  Jums taisnība, Benedikt Hince,— Eks piekrita. — Nekādā gadījumā mēs nedrīkstam atdot bez cīņas Rīgu. Es, godājamie kungi, esmu daudz cietis no poļiem un esmu ne mazāk karsts pāvesta maldu mācības pretinieks kā jūs un labprāt redzētu mūsu pilsētu luterticīgā Zviedrijas karaļa sardzlbā. Bet es zinu, ka lielāka daļa rātskungu negribēs likt uz spēli savas galvas, nolemdami to, uz ko mēs viņus mēģinātu pierunāt. Tādēļ, mani kungi, lai šī mūsu apspriede paliktu lielākā slepenībā, it kā tā nemaz nebūtu bijusi. Gan Dievs mums palīdzēs atrast coļus, kā bez nodēvēju slavas Riga tiks pie jauniem laikiem.

Pārējie rātskungi klusēdami piekrita vecākajam birģermeistaram. Ari viņa abi znoti nepretojās, bet, apmainījušies skatieniem, domāja par tiem ceļiem, kuri, kā sievastēvs ieminējās, būtu ejami.

Valodas pamazām pārgāja uz citām tēmām.

—  Vēl viena loti svarīga lieta, kungi!— pēkšņi iesaucās Rams, noglāstījis sava aptūkušā vaiga apsienamo.— Mums jāuzsāk tiesas sēdes pret vella kalpiem, kuri jau dažas nedējas guj Peitava torni.

—  Vai viņu ievainojumi jau sadzijuši?— jautāja Rige- mans.

—  Ne gluži. Vēl šodien es apjautājos pie torņinieka. Bet mēs nedrīkstam kavēties. Ir jābaidās, ka jezuīti tos neizrauj no mūsu rokām.

—   Kā tā?— kāds no rātskungiem iejautājās.— Man bij nepatīkama saruna ar ienīsto pāteri Janu. Pēc laužu valodām viņš izdibinājis, ka viens no gūstekņiem esot tā bikts- bērns, kāds Daugavas laivinieks. To Rāte nevarot tiesāt bez katoļu priekšstāvja piedalīšanās. Kad es mēģināju viņa ierunu noraidīt, tad šī pāvesta kreatūra piedraudēja, ka pats karalis iejaukšoties, jo jezuīti esot jau iesnieguši ziņojumu Varšavā. Trakas lietas! To nedrīkst pielaist!

—  Kāpēc?— Hince jautāja.— Labāk būtu, kad starp tiesnešiem sēdētu arī kāds katolis.

—  Lai Dievs pasarg!— Rams uztraucās.— Velis tiesās vellu!

—   Bet ka tad pierādījies, ka šie trīs apcietinātie patiesi ir vella kalpi?— Hince nerimās.

—  Mūsu godajamais namatēvs viņus uzzīmēja baznīcā .. .

—  Tā?— Hince paraudzījās jautājoši virsmācītājā.

Samsons mazliet apjuka. Pat viegls sārtums pārslīdēja

par viņa pieri. Viņš atbildēja: — Tas man uznāca iejūsmā, un es jau sāku šaubīties; bet tad izrādījās, ka šie trīs puiši patiesi ir no ļauna: viņi visu baznīcēnu priekšā pēkšņi ar vella burvju mākslu palīdzību pazuda no visu ļaužu acīm. Stāsta, ka tie izgaisuši pa ķestera mazo durvtiņu atslēgas caurumu.

—  Brīnišķi!— ne bez šaubām nogrozīja galvu vecais Hince un, brītiņu padomājis, piebilda:— Bet tad viņi var tāpat izbēgt arī no torņa cietuma.

—   Sai gadījumā esam nodrošinājušies,— Rams pasmaidīja.— Cietuma kambara atslēgas caurumam ir aizvāžamais. Tāpat torņa āra durvis, pie kurām nolikta sardze, ir bez šķirbām, drošas un cietas, tā ka vissmalkākais gars netiek no torņa laukā.

—   Lai Dievs pasarg, ja šie vella puiši tiek ārā!— sacīja Rigemans.— Noteikti viņi mūsu pilsētai nodarīs ko Jaunu. Jā gan, mums jāpasteidz ar tiesāšanu, neraugoties uz viņu smagajiem ievainojumiem.

—   Tikai tad, kad uz sārta atliksies viņu pelni, izgaisis vella burvības,— Rams teica, atkal noglāstījis savu pietū- kušo vaigu.— Arī mana tūska tikai tad izgaisīs.

—   Kāds tad tai sakars ar vella burvībām?

—  To viņi man piebūruši.

—   Hm .. . izskatās pēc tā sauktās rozes.

—   Nē. Tas ir no burvībām.

—   Jā, kungi, mēs nedrīkstam kavēties,— vecais Eks ņēma vārdu.— Pēdējā laikā mēs esam kjuvuši pārāk vienaldzīgi un kūtri raganu un burvju svilināšanā. Ļaunie gari arvien vairāk ieperinās mūsu mīļajā pilsētā. Man gadījās dzirdēt pat no cienījamu pilsoņu mutes Nelabā vārdu, pie kam to piesauc pat ar labpatiku. Jau nākošā Rātes sēdē likšu priekšā nekavējoties sākt tiesu.

—  Jo ātrāk, jo labāk!— piebalsoja rātskungi.

Tad sarunas turpinājās par ikdienišķām lietām.

6. nodala

MĀCĪTĀJĀ MEITA MEKLĒ SAKARUS AR VELLU

Kamēr rātskungi pārrunāja savus slepenos jautājumus, šīsdienas gavilniecei ar māsīcu Elizu bij ne mazāk svarīga sazvērestība. Abas meičas, atstājušas kafijas galdu, ieslēdzās Cecīlijas kambarītī.

Elīza uztraukta satvēra biedrenes roku.

—   Vai patiesi, Cille, mēs redzēsim viņu?

—  Jā.

—  Tādu pat, kādu to skatījām baznīcā?

—   Varbūt ne tik skaidru tēlu. Mēs varam izsaukt tikai viņa garu.

—   Un varēsim ar to sarunāties?

—  Gari atbild uz garureģa jautājumiem. Bet, vai viņi paši jautā, par to nekā neesmu lasījusi burvju grāmatā.

—   Un tu gribi atzīties, ka mīli viņu?

—  Es teikšu, ka viņa dēļ esmu ar mieru iestāties vella kalpībā.

Elīza nodrebēja. Bet arī viņas dzirkstošās acīs bij lasāms, ka tā labprāt ziedotu savu dvēseli skaistajam vella kalpam, kurš bija apbūris visas Rīgas meitas, kas tikai reizi viņu redzējušas. Viņa dziļi ievilka elpu un teica:

—  Tad sāksim, Cille, Dieva vārdā!

—  Tpi, tpi, tpi!— mācītājmeita nospļāvās.— Nemini dievvārda! Tā mēs visu varam samaitāt!

—   Nē, nē,— Elīza apjukusi atjēdzās.— Es pārteicos.

Cecīlija piegāja pie savas gultas, pacēla pēli un no tā

apakšas izņēma biezu, vecu šarteku teļādas sējumā, vara trauku ar sausām, smaržojošām zālfm un mazu, melnu zizli. Noslēpumaini un svarīgi viņa šīs mantas nolika uz galda. Tad pēkšņi kaut ko iedomājās:

—   Bet mēs nezinām viņa vārdu. Kā lai to piesaucam?

—   Hm,— Elīza pārdomāja,— ja mēs sīki aprakstām viņa izskatu: skaistās acis, matus, apģērbu…

Cecīlija papurināja galvu.

—   Rakstos ir teikts: eksorcists izsauc vellu, minot viņa vārdu. Bet mēs nezinām, kā sauc mūsējo .. . Vai zini, kas man ienāk prātā?

—   Nu?

—   Pasauksim mūsu kalponi. Visi latviešu zemnieki kopojoties ar ļauniem gariem. Ari Rautei vajag sīki zināt visas vellu būšanas.

Eliza uztraucās:—Tu domā, ka Raute, šis zemnieku skuķis, ir pazīstama ar jauno, skaisto vellu?

—   Bez šaubām.

—  Tad viņa ir ragana!

—   Nu, kas par to?— Cille errojās par draudzenes it kā nosodoši uzsvērto vārdu.— Tā sauc visas sievietes, kurām ar ļauniem gariem darīšanas.

Viņa atslēdza kambarīša durvis un sauca ārā:

—   Raute! Ei, Raute! Ienāc pie manis!

Ieradās kalpone.

Elīza ar nepārprotami greizsirdīgu skatu vēroja skaisto, gadus četrus piecus par sevi vecāko meiteni ar zelta dzeltenām bizēm un neaizmirsteļu zilām acīm un nodomāja:

«Nē, tādas acis velliem nevar patikt. Tad jau manas brūnās vai Cilles melnās acis drīzāk viņu valdzinas.»

—   Panāc šurp, Raute!— kundzlgi un augstprātīgi Cecīlija aicināja kalponi dziļāk.— Mums ar tevi jāparunā.

Meitene aizvēra durvis un panācās līdz istabas vidum.

—  Saki man,— mācītāja meita asi viņu uzlūkoja,— vai tu pielūdz vellus?

—   Kā?— šis jautājums pārsteidza meiču.

—   Nu, jūs, latvieši, taču esat nodevušies vella kalpībā?

—   Nē, jaunava. Mēs kalpojam kungiem.

—   Ne to es tev prasu. Es saku, ka jūs, zemnieki, labprāt neapmeklējat baznīcu.

—   Kungi mūs apkrauj darbiem. Mēs varam iet baznīcā tikai lielos svētkos.

—   Un jūs pielūdzat Jēzu Kristu?

—   Pielūdzam gan.

—   Un pielūdzat arī savus pagānu dievus — vellus?

—   Nē, vellu mēs nepielūdzam.

—   Kā ne?

—   Mēs lūdzam Debestēvu, Laukumāti, Veļumāti.

—   Un kāpēc arī tos?

—  Tie labprātīgāk uzklausa mūsu lūgšanas.

—   Bet pašu vellu — vai to nelūdzat?

—   Nē, tas nekā laba nevar darīt.

—  Taču ļaunu viņš var darīt.

—   Debestēvs tam neļauj daudz vaļas.

Mācītāja meita atskārta, ka tā netiks pie mērķa. Viņa pārdomāja, ko tālāk jautāt, un pagriezās pret biedreni.

Tad Elīza mēģināja iet tieši pie lietas:

—   Saki, Raute,— ko tu dari, kad gribi satikties ar kādu vellu?

Kalpone nesaprašanā iepleta acis.

—   Es? Kāpēc man jāsatiekas?

—   Muļķa zoss!— Cille teica īgni.— Vai tad tev nepatīk kāds smuks velis? Piemēram, tas jaunākais no tiem, kuri svētdien pirms Vasarassvētkiem bija Svētā Pētera baznīcā .. .

Meiča paraustīja plecus.

—   Es taču baznīcā nebiju. Man kundze sadeva tik daudz vērpjamā, ka netiku līdz vēlam vakaram galā.

—   Bet tu varbūt viņu pazīsti?

—   Kādu vellu? Nē! '

—   Un nekad neesi ne ar vienu tikusies?

—   Neesmu.

—   Tu esi muļķa meitene!— Cille dusmojās, ka velti no tās cerējusi ko izzināt.— Ej!

Kalpone pagriezās un gāja uz durvīm.

Cecīlija kaut ko iedomājas.

—   Bet uzkavējies priekšnamā! Gaidi, var būt, ka mēs tevi sauksim!

Meiča izgāja.

—   Kāpēc tu liki viņai palikt tuvumā, Cille?— bažigi jautāja Elīza.— Ka viņa aiz durvīm kaut ko neizdzird . ..

—   Ta būs labāk,— arī mazliet nedroši atbildēja Cecīlija.— Ja varbūt mums pie eksorcijas kas ļauns gadās, tad varam pasaukt skuķi palīgā. Bet tagad viņa mums nemaz nav vajadzīga. Es zinu, kā izsaukt to vellu, kuru vēlamies: mēs piesauksim visskaistāko vellu, kāds vispār ir. Tas būs mūsu īstais. Sāksim!

Jaunās garu saucējas piegāja pie galda un lielākā nopietnība un svinībā sāka gatavoties. Cille uzšķīra veco šar- teku. Sadzeltējušās pergamenta lapas bija sīki aprakstītas latiņu burtiem un k'abalistiskām pentogrammām. Tā bija kāda uz sārta sadedzināta nabaga nelgas nekromanta melnā grāmata, kuru līdz ar kvēpināmo trauku, zālēm un burvju zizli bija pievācis mācitājs Samsons un kuru viņa grāmatplauktos bija atradusi Cecīlija. Viņa vēlreiz uzmanīgi pārlasīja kādu vietu, ar pirkstu braukdama no rindas uz rindu, no zīmes uz zirni, tad uzšķīla uguni un iededzināja uz galda sveci, sakārtoja vara trauka kvēpināmās zāles un tās aizdedzināja. Sausais siens neuztvēra liesmu, bet sāka tikai gruzdēt, radīdams plānu, zilu dūmu strūkliņu, kas taisni pacēlās pret griestiem un izplatīja savādu, saldu, reibinošu smaržu.

Mācītāja meita satvēra zizli. Viņas roka uztraukumā drebēja, taisot gaisā ar to ērmīgas zīmes, kādas atradās uz šartekas lapaspušu malām.

Tad viņa sīkā, griezīgā balsī sāka lasīt burvju formulu no melnās grāmatas:

—   Lamarton anoir bulon, madrinel trason ebrasotea pantenon nabrulges, comeri itrasbier rubanti nadres cal- musi ormenui ni tules demi, rabion hamoofin! Parādies, skaistākais no visiem velliem,— tas, kuru redzējām Svētā Pētera baznīca un kurš tagad sēž ieslodzīts Peitava torņa cietumā! Parādies!

Mācītājā meitai no lielās gribas sasprindzinātibas piepampa roku dzīslas. Vienā rokā tā vicināja zizli, ar otru turējās pie galda malas. Uz pieres viņai parādījās sīkas sviedru lāsītes. Nekādas parādības nejuta. Tikai no kvēpināma trauka cēlās gaisā šaura, zila dūmu strūkla, kas kā miglas dūmaka krājas ap griestiem un, neatrazdama slēgtajā telpā nekur izejas, vijīgos slāņos grima zemāk, jau bllvēdamās turpat virs meiteņu galvām.

Saldajā, smaržainā gaisā elpošana kļuva smagāka. Eliza, cieši piespiedusies pie draudzenes, juta mācamies virsū reibumu un miegu. Viņa aplika roku ap māsīcas viduci.

Cecīlija, nejuzdama nekā ap sevi, kā transā atkārtoja formulu.

Vēl nevienas parādības nemanīja.

Garureģe sāka trešoreiz, jau pati grīļodamās.

Te aiz viņas muguras atskanēja kluss troksnis. Cille atgriezās: Elīza bij sabrukusi uz grīdas. Ari viņai pašai sāka griezties riņķi galva. Klusi iekliegdamās, tā saļima blakus biedrenei.

Mācītāja viesiem darbistabā aptrūka vīna. Namatēvs piecēlās un piezvanīja. Pagāja laiciņš, bet kalpone nerādījās.

—   Vai tā skuķe būs tik cieši iemigusi?— teica Samsons un gāja pats raudzīt.

Viņš ieskatījās virtuvē, skuķes kambarītī. Nekur tās nemanīja. Tad viņa deguns saoda savādu saldu smaržu. Priekšnamā tā kļuva stiprāka un, kā likās, nāca no Cecīlijas istabas, kuras durvis bij pusviru.

Mācītājs piegāja, pavēra durvis un apstājās uz sliekšņa, pārsteigts no baigā skata, kas te atklājās viņa acīm. Istaba bij pilna zilas migliņas, kas lēni plūda laukā pa atvērto logu. Gultā šķērsu gulēja noguldītas Cecīlija un Eliza, kā liekas, paģībušas. Kalpone ar ūdenstrauku rokā mērcēja tanī drāniņu un slapināja abu meiteņu pieres.

—   Kas še notiek, Raute?— Samsons piesteidzās pie gultas.

—   Nezinu, cienlgtēv.

—   Kas abām jaunavām lēcies?

—   Patiesi nezinu. Abas jaunavas kaut ko runāja par velliem.

—   Par velliem?!

—  Jā, cienlgtēv.

—   Nekā nesaprotu. Bet kā tie dūmi še gadījušies? Ir taču vasara, kamīns nav kurināts.

—   Abas jaunavas te bija svēpinājušas kādas smaržu zāles. Es atrāvu vaļā logu un izmetu kūpošo trauku laukā.

—   Zēligais Dievs!— Samsonam pēkšņi uzausa nelabas domas. Viņš ātri aplaida skatu pār istabu, ieraudzīja uz galda veco burvju grāmatu un visu saprata.

—   Es izdzirdēju klusu iekliegšanos,— kalpone stāstīja, — un, pavērusi durvis, ieraudzīju dūmainā istabā abas jaunavas uz grīdas nesamaņā. Iecēlu tās gultā. No aukstā ūdens viņas sāk atžirgt. Lūk, Elīza jau atver acis.

Rama meita pirmā atžilba. Brīdi nesaprašanā tā raudzījās gan kalponē, gan tēvocī Hermani, tad, spēji sārtumam atgriežoties vaigos, pielēca no gultas kājās. Ari Cille atmodās.

Mācītājs sagrumbotu pieri raudzījās meitā, pārmetoši pagrozīja galvu, tad pakampa no galda grāmatu un zizli un gāja uz durvīm.

Te viņš apstājās un atgriezies teica stingri cietā balsī:

—   Dzirdi, Raute: tā kā neviens ne pušplēsta vārdiņa no tavas mutes lai nedzird par šo gadījumu! Tu mani saproti?

—   Saprotu, cienīgtēv. Kas man ko kādam stāstīt?

—   Un jūs abas,— viņš pamāja, galvu pret Cilli un Elīzu,— pašas sapratisat, kādās briesmās ar savu vieglprātību varat iekļūt.

Viņš izgāja un devās uz virtuvi, iemeta bīstamo grāmatu pavardā, aplēja to ar eļļu un uzšķīla uguni. Tad, atkāpies attālāk un mezdams sev priekšā krusta zīmi, bailīgi vēroja, vai Sātana burvju zīmes un formulas uguns patiesi aprīs bez kādiem starpgadījumiem.

Un tā bij. Vecā šarteka sadega. Atlika tikai plēnes un pelni.

7. nodaļa bēgšana

Mūsu trīs draugi jau vairāk dienu dzirdēja klusu grabi- nāšanos vifs sava cietuma griestiem. No sākuma, domādami peli graužam sev jaunu eju, viņi nepiegrieza tam nekādas vērības, bet, troksnim ik dienas noteiktās stundās atkārtojoties un topot skaidrākam, cietumnieki ieklausījās vērīgāk.

—   Tā nav pele,— teica Ērmanis.— Tāpat kā torņa sienas no akmeņa, tā ari virs kambara griestu koka spraišļiem ir akmens plāksnes. Mana auss dzird tā kā naglas kasīšanu mūra šuvē.

—   Bet kas tad tur augšā ik dienas varētu tā darboties? — iejautājās Andris.

—   Man liekas, tas būs kāds draugs, kas par mums labu domā.

—   Draugs? Se, torni!

—   Pareizāk sakot, draudzene.

Andris vēl neaptvēra Ērmaņa aizdomas, bet Pēteris pēkšņi visu saprata.

—   Tā ir skaistā, sarkanmatainā torņinieka meita! Skaidra lieta! Ne par velti viņa tā par mums rūpējas, ik dienas nesdama ēdienu, lai mēs nenomirtu badā no tām maizes druskām, ko viņas tēvs mums atmet, ne par velti viņa atveda ārstu, kurš iztīrīja un apsēja mūsu brūces. Viņa cenšas mūs dabūt uz pekām, lai varētu atsvabināt no ši tumšā cauruma.

Andris priekā strauji rausās sēdus savā guļas vietā, bet, brūcei krūtis iesāpoties, klusi ievaidējies, atkal ' atslīga atpakaļ.

—  Ja ari ta būtu, tad tomēr mēs tālu netiksim ar savu vārgumu.

—   Tā jau ir,— bažījās Ērmanis.— Pēterim slimā kāja vēl skalos, un tu ari esi tik vārgs, ka nevari paiet. Ja ari izdotos iziet no torņa, kā mēs tiksim laukā no pilsētas? Cita lieta, ja visi butu pie pilniem spēkiem.

—   Vienalga! Cerības nevajag zaudēt,— drošināja Pēteris biedrus.— Ja jau tā meiča kaut ko dara, tad viņa būs varbūt ari ko izdomājusi. Sievietes tam ziņā ir gudrākas par mums, ja iemīlas.

—   Jā.— Ērmanis atkal nomierinājās.— Ko var zināt, kas tai prātā. Nudien, ar Andri kopā turēties ir laba lieta: kur mēs ar spēku nekā vairs nevaram, tur viņš ar savu sirdi uzveic grūtākos apstākļus. Kā, piemēram, baznīcā ar to ķestera meitu .. .

Cietumnieku sarunu pārtrauca pastiprinājies troksnis griestos; tur parādijās neliela plaisa, pa kuru tumšajā kambari nobira kaļķu gruži un paspīdēja mazliet gaismiņa. Tad uzreizi viss atkal kļuva tumšs un kluss.

Ērmanim, kurš pēdējā laikā bija kļuvis bažigaks kā agrāk, uznāca aizdomas, ka varbūt tur augšā netiek vis strādāts viņu labā, bet gan otrādi: grib gūstekņus novērot. Tomēr šīs domas viņš paturēja pie sevis; kam velti laupīt cerības biedriem.

Pagāja labs laiciņš. Pēc cietumnieku aprēķina, vajadzētu būt jau naktij, kad torņinieka meita parasti ieradas ar edienu, ko tā nesa slepus, kad tēvs jau bija nolicies dusēt. Viņi dzirdēja Svētā Pētera zvanu nositot desmit, vienpadsmit. Tikai pēc ilga laika atskanēja aiz durvīm klusie soļi, apgriežas liela atslēga, atspīdēja latarņa gaisma. Groza ar ēdienu šoreiz meičai nebij līdz, bet tā vietā viņa nesa zem rokas satītu drēbes gabalu. Viņa bija satraukta un uzmanīgāka kā citkārt.

Ērmanis piecēlies bij panācies pretim un ari nemierīgs jautājoši raudzījās viešņā.

—   Se, velc šo mēteli mugurā!— Anna attina drēbes gabalu un sniedza to līdz ar cepuri puisim.— Jums jābēg, jo rit agri te nolikta tiesas sēde ar moku solu.

Ērmanis ātri vilka mugurā torņinieka mēteli, kurš ta spēcīgajos plecos gan bija mazliet par šauru un iebrikšķējās šuvēs, uzlika cepuri un griezās pret vārgajiem biedriem, taisīdamies ņemt Andri pirmo uz rokām.

—   Pa kurieni mums jābēg?

—   Pa lūku kambara griestos.

Ērmanis paraudzījās uz augšu.

—   Un kur kāpnes?

—   Nava. Mums te jānogaida pusnakts, kad sardze mainīsies. Jaunā maiņa nezinās, ka es esmu pie jums atnākusi. Tā tu tēva mēteli un cepurē varēsi iziet cauri priekšnamam. Tikai piesargi seju no latarņa gaismas; tad karakalpi tevi noturēs par torņinieku. Dodies pa kāpnēm uz augšu. Mans tēvs guļ cietā miegā, jo es piepilināju viņa vakara dzērienam dažus iemidzinošus pilienus. Ej droši tam garām uz mana kambarīša durvīm, kas atrodas taisni virs šī cietuma. Tur zem grīdas segas atradīsi akmens plāksni ar riņķiem. Es izkalu aizmūrētās malas. Mēģini plāksni pacelt un, ja tas izdosies, tad nolaid lejā virvi, ko atradīsi zem manas gultas. Ar to tev mūs visus jāuzvelk augšā.

—  Brīnišķa iedoma!— Ērmanis gandrīz balsi iegavilējās.

—   Klus! Klusu!— Anna iztrūkusies tam aizspieda muti. Tad, piegājusi pie durvīm, ieklausījās.— Patlaban mainās sardze .. . Pirmā aiziet. .. Nožvankst ārdurvju bulta . . . Tagad ņem latarnu! Ej! Nepiemirsti mūs ieslēgt un atslēgas pakar augšā pie stenderes, kur karājas citas.

Ērmanis, ierāvis galvu mēteļa apkaklē, uzvilcis cepuri pār acīm, izgāja un aizslēdza cietumu. Pēteris ar Andri gulēja, elpu aizturēdami. Anna piekļāvās pie durvīm un klausījās. Bet viņa nedzirdēja nekā cita kā tikai savu sirdi, kas uztraukumā dauzīja kā ar veseri krūtīs.

«Ja nu kaut kas neizdodas tā, kā nodomāts! Ja nejaušs, neparedzēts gadījums visu sarežģī! Ak, Dievs! Ak, Dievs! Ne sevis dēļ es tevi piesaucu .. . Glāb viņu, šo skaisto zēnu! . . .»

Patiesi, tā ir liela un varena mīla, kas torņinieka meitu vadīja viņas pārdrošajā uzņēmumā. Lai glābtu daiļo jaunekli, viņa lika uz spēli savu dzīvību, jo, ja nodomu atklātu un tas neizdotos vai ari ja tas izdotos, bet kaut kādā ceļā rastos aizdomas, ka bīstamie vella kalpi ar viņas palīdzību izbēguši, tad glābēju par biedrošanos ar Nelabā radījumiem gaida sārts. To Anna zināja un tomēr nebaiļojās par sevi, bet gan par Andri, kas ar savu skaistumu bija apbūris visus viņas prātus. Un tagad aiz slēgtajām cietuma durvīm viņa skaitīja sekundes, kas tai likās bezgalīgi garas.

Pa tam Ērmanis pa šauro eju sasniedza torņa plašo priekštelpu.

Nupat ieradusies jaunā sardzes maiņa, pie kūpošas lampeles norīkodamās savā kaktā uz soliem, ieraudzīja nākam no dibena cietumsargu ar latarnu un atslēgu saišķi.

—  Labvakar, Klāv,— viens karakalps sveicināja.

—   . . .bvakar . . .— norūca Ērmanis un pagriezās uz kāpņu pusi.

—   Nu, vai labi pabaroji savus grēciniekus? Ka var izturēt.. . Rīt jau te ieradīsies tiesas kungi ar bendi.

—   M-m-m!— neīstais cietumsargs nomurmināja un kāpa uz augšu.

—   Kad tevi! Tas ir salda vīna pilns!— klusi teica karakalps biedrim.^- Pat parunāt nevar.

—   Ko lai dara?— otrs tāpat klusi atbildēja.— Man ari būtu baigi iet ik dienas pie tiem burvjiem un velliem skaidrā prātā. Reibumā vairāk dūšas …

Ermanis uzkāpa augšstāvā. Atvēra durvis uz torņinieka mītni. Aiz aizkariem kaktā dzirdēja Klāva Angera vienmērīgos elpas vilcienus dziļā miegā. Atslēgas viņš pakāra, kā bij teikts, pie stenderes, pie citām. Tad, izgājis cauri dzīvojamai istabai, nozuda torņinieka meitas mazajā kambarīti. Viņš nolika uz galdiņa savu latarni. Cietumsarga mētelis un cepure savu uzdevumu bij izpildījuši; tie vairs nebij vajadzīgi, un viņš tos nolika, nometās ceļos, atritināja pie malas meldru pīto paklāju un ieraudzīja grīdas vidū izkalto akmens plāksni ar diviem dzelzs riņķiem pacelšanai. Senos laikos, kad Peitava tornis pilsētas mūrī noderēja ienaidnieka apšaudīšanai aplenkšanas gadījumos, pa šo lūku, kā likās, vilka augšā akmeņus lielajām torņu lingām jeb ballistēm, par ko vēl liecināja kambara griestos palikušais ritenis velkamai tauvai. Ērmanis ieķērās rokām lūkas riņķoti Tu necēlās. Kaut gan mūrējums visapkārt bija izkasīts diezgan dziļi, tak stūros labā kaļķu java, pa ilgiem gadiem nocietējusi, turēja plāksni cieši klāt.

—   Kad tevi!— spēcīgais puisis norūca.— Tai lietai vajag iet!

Dažus acumirkļus padomājis, viņš noliecās zem Annas guļas vietas un, pakampis no turienes sagādāto virvi, aplika to ap pleciem, abus galus izvilka cauri riņķiem, atkal ieķērās vēl ar rokām viņos, ieņēma elpu un spieda plecus ar varenu spēku uz augšu. Nu plāksne padevās, ceļš bēgšanai bija brīvs. Ērmanis laida lejā virvi, kur Anna to apsēja ap vidu Andrim, Pēterim un pēc tam pati sev, un tā visus spēcīgā laivinieka roka pa vienam uzvilka augšā. Pēc tam plāksne atkal aizsedza lūku. Apdomīgā meiča, jau priekšlaikus apgādājusi kaļķu javu, ātri aizmūrēja lūkas malas, tā ka dienu vēlāk neviens vairs nevarētu iedomāties, ka pa šo ceļu varēts atstāt cietumu; tad atkal pārklāja grīdu ar meldru segu.

—  Bet kur nu tālāk?— Ērmanis rūpējās par turpmāko. — Vēl jātiek ārā no torņa un no pilsētas.

—  Tagad tev būs slimie biedri pa vienam jānes krietni tālu gabalu,— Anna teica.

—  Jo tālāk, jo labāk!— Ērmanis pasmaidīja.— Kad tik tiekam aiz vaļņiem.

—   Sonakti vēl vajadzēs pavadīt kādā slēptuvē.

—  Te, torni?

—  Nē, pilsētas mūri. Ņem uz rokām vienu biedri un seko man, bet klusi. Novelc zābakus! Mums jāiet basām kājām.

Ērmanis noāva kājas, paņēma klēpi Andri, kurš, samocīts no augšā vilkšanas, smagi elpoja Annas gultām un sekoja torņinieka meitai cauri istabai, kur saldā, cietā miegā dusēja tēvs. Uzmanīgi Anna atvēra durvis uz kāpnēm, brītiņu ieklausījās uz sardzes pusi lejā, tad vilķa nesēju sev līdzi uz slēgto galeriju torņa augšstāvā, kas sākās tepat trepju galā. Soli pa solim tumsā taustīdamies, viņi atdūrās uz mazām durvtiņām. Anna tās atbultēja ar lielāko uzmanību, lai tikai neiečirkstas sarūsējusī dzelzs.

Durvīm atveroties, Ērmanis sajuta svaigo nakts gaisu, kāri vilkdams to lieliem elpas vilcieniem, un ieraudzīja zvaigžņu mirdzumā pilsētas mūra iekšējo eju.

—  Tagad ej viens,— meiča teica.— Nones biedri līdz nākošam tornim, kas tur, lūk, paceļas pret debesim. Tas ir Be'orukārklāja tornis, kur glabājas siens. Tur iekļūsi pa luku šīs ejas galā. Tad nāc atpakaļ pēc otra.

Nones biedri līdz nākošām tornim . . .

Anna palika pie torņa durvtiņām, ar atvieglotu nopūtu noraudzīdamās pakaļ Ērmanim ar dārgo nastu. Pēc ceturtdaļstundas tas atgriezās.

— Ak tu, mīļo zelta meiten!— viņš teica.— Andris priekā apraudājās, ka ticis no cietuma sapuvušajiem salmiem svaigā sienā, drošā paslēptuvē. Viņš liek tevi simtkārt tencināt.

Anna laimīga spieda roku uz pukstošo sirdi.

Tikpat uzmanigi abi atkal atgriezās pa slēgto galeriju uz trepju galu, izgāja cauri lielajai istabai, Ērma- nis paņēma klēpi Pēteri un nesa to pašu ceļu, kurp Andri.

Pie torņa durvtiņām Anna atvadoties teica:

— Nākamnakt ieradišos pie jums. Tad varēsat doties tālāk.

Viņa atkal nogaidīja, kamēr Ērmanis ar Pēteri nozūd nakts tumsā un viss paliek klusu. Tad aizvēra durvtiņās un atgriezās dzīvokli. Tēvs vēl arvien gulēja nepamodies. Viņa nolika tā mēteli un cepuri uz lādi, no kurienes bija ņēmusi, vēlreiz aplūkoja aizmūrēto luku, kur java jau sāka sacietēt, atkal apsedza gridu ar meldru segu, saritināja virvi un kopā ar javas podu un mūrnieka ķelli noglabāja pieliekamā kambari pie citiem veciem krāmiem. Tad atkal viss bija kārtībā. Patiesi nevienam nevarēja ienākt prātā, kas te šonakt bijis un kas noticis.

8. nodala VELLA BURVĪBAS

Otrā rītā Klāvs Angers pamodās brinum labi izgulejies. Tik ciets miegs jau ilgu laiku viņu nebij atspirdzinājis.

—   Tas tādēļ,— cietumsargs sacīja meitai,— ka vakar vakarā mierīgu sirdi likos gulēt, jo nu Rate mūs reiz atsvabinās no tiem ļaunajiem gariem, kas jau trīs nedējas mīt ar mums zem viena jumta. Tiesa būs īsa; ka dzirdēju, tad jau šodien viņus notiesās un rit tie degs uz sārta.

—   Bet ja nu viņiem nekādas vainas nevar pierādīt? — iejautājās Anna, rīkodamās ap brokasta galdu un slepus pašķielēdama uz tēvu.

—  Mūsu raganu un burvju tiesneši pierādīs!— torņinieks teica pārliecinoši, sēzdamies pie ēdiena.

—   Ko viņi pierādīs?

—   Ko pierādīs? Nu, ka tie ir Jaunie gari, burvji.

—  Ja viņi būtu burvji un Jauni gari, tad tie no laba prāta nesēdētu torni, bet aizlaistos pa gaisu.

—   Tā jau ir tā lieta, ka tie netiek prom. Cietuma kambaris ir bez loga, bez spraugām, atslēgas caurums arvien stāv aizvāzts.

—   Hm … es gan dzirdēju stāstām, ka Jauns gars vai burvis varot iziet cauri cietai sienai.

—  Tās ir blēņu valodas. Tad jau mūsu trīs cietumnieki to būtu darījuši.

—   Vēl viņiem nekas nedraud. Kad tos notiesās, tad viņi pazudīs. Bet, ja tie ļausies sadedzināties sārtā, tad viņi nebūs bijuši ļaunie gari.

Strīdoties ar meitu ap sarežģīto jautājumu, Klāvs sāka ausīties. Lejā uz ielas dzirdēja skarbas balsis; tās arī par kaut ko strīdējās. Torņinieks pavēra logu.

Nu viņš skaidri izšķīra iekarsušā rātskunga Toma Rama balsi:

—   Katoļu baznīcai nav nekādas tiesības iejaukties Rātes tiesas lietās!

—   Viņai ir šis tiesības!— atbildēja otra balss gan mierīgāk, bet toties jo pārliecinošāk.— Ja luteriskā Rāte tiesā katoļu baznīcas piekritēju, tad mūsu svētās baznīcas pārstāvjiem nevar liegt piedalīties tiesas sēdē. Tāds ir likums.

—   Neaizmirstiet, pāter Jan,— Rams atspēkoja pretinieka apgalvojumu,— ka mēs netiesājam jūsu baznīcas piekritēju, bet vellam padevušos baznīcas atkritēju!

—   Vienalga,— jezuīts neatlaidās,— pirms mūsu baznīca nav kādu ekskomunicējusi, viņu uzskata kā draudzes piederīgo, un tikai tad, kad viņa grēks noskaidrots un par to izteikts spriedums, viņu izslēdz no draudzes locekļu skaita un pazudina.

—   Un, ja ari tā,— Rams neatlaidās,— tad Rātes tiesa jums paziņos savas izmeklēšanas rezultātus un spriedumu. Tad varēsiet šo vella kalpu izslēgt no savas draudzes.

—   Kad spriedums būs izpildīts?

—  Ja gan. Ar to mēs nevaram kavēties.

—   Piesargāties notiesāt mūsu baznīcas piederīgo, nepieaicinot izmeklēšanā mūs! So padomu es jums dodu, godājamais rātskungs Ram!— nu iejaucās sarunā otra jezuīta asā, stingrā balss.

Rams atbildēja:

—   Godājamo pāter Gregorij! Tiesa un taisnība ir tikai viena.

—   Jā gan!— nu arī pāters Gregorijs pacēla balsi, ne mazāk iekarsdamies par savu pretinieku.— Bet tā nav jūsu pusē! Jūs, godājamo Ram, esat vienā pirti pērts ar savu svaini — mācītāju Hermani Samsonu. Un tā uzskatus par velliem un ļauniem gariem jūs ļoti labi zināt. Bez šaubām, jūs būsat arī dzirdējis viņa brīnišķo sprediķi, kurā tas par vella kalpu apzīmēja pat Romas pāvestu! Tātad kas vēl var būt drošs no jūsu tiesas un sārta? Neaizmirstiet, ka mūsu karalis un Rīgas kungs ari ir katoļticīgs un pāvesta piekritējs, kurš prasīs no jums atbildību. Jo smagāka tā būs, ja, neraugoties uz maniem un pātera Jana atgādinājumiem, jūs gribat tiesāt katoli bez mūsu svētās baznicas pārstāvja klātbūtnes!

Klāvs Angers, klausījies sarunā uz ielas un ātri norijis dažus kumosus, cēlās un devās lejā. Te sargkareivji, ari izdzirdējuši ārā tiesas kungus, jau nolika vietā galdu un sēdekļus, kā ari iznesa no patrepes moku solu. Pa tam strīdus apklusa un rātskungi, galu gala tomēr iebiedēti no jezuītu draudiem, ienāca tornī reizē ar tiem. Rātes tiesas sastāvs bija: Toms Rams kā priekšsēdētājs, Nikolajs Barne- kens un Gothards Vellings kā piesēdētāji. Kā protokolists bija Rātes sekretārs. Nu nolika arī solus abiem jezuītiem — pāteram Gregorijam un pāteram Janam, kuri, saoduši tiesas sēdei nolikto stundu, jau laikus bija ieradušies pie torņa, piespieduši arī sevi pielaist pie noklaušināšanas un tagad sava iespaida varenības apziņā svinīgi nosēdās ierādītā vietā. Rātskungi, sevišķi Rams, bij drūmi un saīguši, zinādami nelūgto viesu lapsas gudrību un attapību, kuru priekšā tiem ar savām juridiskām zināšanām būs ļoti jāuzmanās.

Pa tam bende bija savedis kārtībā moku solu un cietumsargs iededzis savu latarni.

—  Izvest apsūdzētos!— Rams pamāja torņiniekam un bendem.

Klāvs Angers un Hansis Guklevens — Rīgas bende — nozuda ejā uz cietuma kambariem. Tur noskanēja atslēgas un brītiņu vēlāk izbaiju pilna balss:

—   Visi labie gari, stāviet man klāt!

—   Kas ir?— tiesneši sakustējās un klausījās.

Cietuma kambari viss apklusa.

Tad no ejas iznāca apmulsušais bende un drebošais torņinieks līķa bālu seju un izbaiju pilnu skatu.

—  Kas ir?— Rams satraukts pielēca kājās.— Cietumnieki izbēguši?!

Klāvs ilgi cīnījās pēc elpas. Tad izdvesa ar mokām:

—   Nē, nē … tas nevar būt. ..

—   Bet kur tad viņi?

—   Noslēpušies .. .

—   Kur noslēpušies? . . .

—   Turpat… varbūt salmos . ..

—   Kāpēc tad nevilkāt tos laukā?

Torņinieks bezgalīgā apjukumā pacilāja rokas. Viņš neticēja, ka gūstekņi varētu būt tukšajā kambarī, bet negribēja arī ticēt, ka tie būtu prom.

Tad bende teica, norādīdams uz cietumsarga latarnu:

—  Var būt, ka viņi tomēr nolīduši kaktā. Pie vājās gaismas nemaz lāgā neapskatījāmies.

—   Surp lāpas!— Rams uzsauca sardzei.

Karakalpi metās pie sienas, kur aiz likstas bija aizbāztas vairākas piķa lāpas, un aizdedzināja tās pie latarnas liesmiņas.

—  Pārmeklēt cietumu!— atkal rīkoja tiesnesis un līdz ar Klāvu, karakalpiem, bendi un piesēdētājiem devās uz cie- tumkambaru eju.

Tikai abi jezuītu pāteri palika sēžot savās vietās, mierīgi noraugoties pakaļ citiem.

Cietums izrādījās tukšs.

Diezgan spilgtā lāpu gaismā, pret kuru Klāva latarna izlikās kā jāņtārpiņa spīdums, te bija redzamas tikai četras kailas mūra sienas, akmens griesti, netīrais, salmu pabirām un gružiem pilnais akmens klons un plāna pussapuvušu salmu kaudzīte vienā kaktā — cietumnieku bēdīgās cisas.

Kā apmāts Klāvs raudzījās visapkārt, tad pieplaka pie salmu gubiņas un ierakās tajā rokām, izcilāja pēdējo piegūlušos kārtiņu. Pēkšņi viņš iekliegdamies atlēca atpakaļ: no salmu apakšas izlēca dažas peles un, izskrējušas cauri ļaužu kājām, nozuda aiz durvīm.

—  Tie bija ļaunie gari, burvji, pārvērtušies pelēs!— viņš iesaucās un, atspiedies pret sienu, slaucīja lielas sviedru lāses no bālās pieres, tur izspiedušās baiļu saviļņojumā.

Arī Rama skatā iemirdzējās klusas šausmas. Bet Vel- lings un Barnekens neticīgi nogrozīja galvas.

—   Gūstekņi būs nakti izbēguši,— domāja Vellings.

- Nevar būt, augstais kungs,— sardzes vecākais apgalvoja.— Torņa durvis neviens nav atvēris agrāk kā nupat no rīta, kad ieradās tiesa.

—  Cietuma kambara durvis arī bija noslēgtas,— apstipri- naja bende,— Klāvs Angers tās atvēra manā klātbūtnē nupat, nedaudzas minūtes atpakaļ.

Ilgi tiesneši lauzīja galvas, gudrodami un spriezdami, kādā ceļā gūstekņi varētu būt iztikuši laukā no droši noslēgtam telpām, cauri divējām durvīm . .. Skaidrības nekādas tie nepanāca, un lielākā daļa klātesošo, sevišķi torņinieks Klāvs, nešaubīgi ticēja, ka burvji bijuši tās trīs peles, kas izskrējušas no salmu apakšas un pazudušas torņa priekštelpā, no kurienes viegli varēja iztikt arī ārā pa kadu

. . . no salmu apakšas izlēca dažas peles . . .

ietrunējušu baļķa plaisu vai lodziņu. Citi gan bija redzējuši tikai divas peles, bet lāpu gaismā it viegli varēja pārskatīties.

Kamēr Peitava torni tiesneši ar torņinieku un sardzes ļaudīm uztraukumā meklēja tiesājamos, musu trīs draugi dusēja saldā, cietā miegā Bebrukārklāja torņa smaržīgajā, svaigajā sienā. Cik viegli te pilnos, dziļos elpas vilcienos cilājās krūtis pēc ilgās smakšanas mitrajā bezgaisa cietuma! Viņi nogulēja līdz vēlai pēcpusdienai, kad tos pamodinaja balsis torņa apakšstāvā.

Andris pirmais uztrūkās un piebikstīja blakus gulošam Pēterim, klusi iečukstēdams:

—  Lejā ir ļaudis. Varbūt tie meklē mūs?

Pēteris ieklausījās un mierināja draugu:

—   Nē jel. Liekas, tie ņem no torņa sienu zirgu barošanai.

—   Pareizi!— piekrita Ērmanis, arī atžilbis.— S«, Bebru- karklāja torni, Iekšvaļņa ērberģa saimnieks Johans Zauers glabā savu sienu iebraucēju zirgiem, kuri apmetas viņa iebraucamā vietā… Nu jā, un. tagad viņa puisis taisās piekraut ratus kādam zirdziniekam. Es viņu pazīstu no balss .. . Bet klusu! Noklausīsimies, par ko viņi runā. Varbūt jau pilsētā zināma mūsu izbēgšana no Peitava torņa.

Draugi gulēja klusi un skaidri dzirdēja no lejas abu sarunu.

—   Nu, vai zini, kučier,— teica viens,— velti tavs kungs, tas trakais Kurzemes barons, lielās, ka neviens pasaulē šo nevarot apdzert un pārēst. Kaut arī viņa vēders ir kā muca un pats kā vērsis, tomēr es zinu vienu puisi tepat Rīgā, kuram tavs barons nebūs pretinieks.

—   Nē, nē,— otrais atbildēja,— manu kungu vēl neviens nav uzveicis ne dzeršanā, ne ēšanā. Kādas malas jau viņš nav izbraukājies, cik nav slēdzis deribas — neviens viņu nespēj uzvinnēt.

—   Bet es tev saku: pie mums viņš savas derības pazaudēs!

—   Hm . . . Kurš tad jums te ir tas lielais ēdājs un dzērājs?

—   Kāds Daugavas pārcēlājs — Ērmanis Zeltiņš.

—   He, he, he! Tā jūs te lielāties. Kāpēc tad šo vīru nevar sadabūt rokā?

—   Kā nevar? Es viņu atvedīšu, ja gribi.

—   Neatvedīsi.

—   Kā neatvedišu? Kādēļ?

—   Tādēļ, ka tāda cilvēka te nemaz nav.

—   Runā, kā dzēris. Kā nav?

—   Ne mazums jau šodien viņu izmeklējušies.

—   Nu, un? . ..

—   Protams, neatrada.

—   Kur tad šis palicis?

— Te jau ir tas joks. Viens stāsta, ka Ērmanis guļot savās mājās uz krāsnsaugšas. Dažas nedēļas atpakaļ, lašu laikā, esot sapelnījis daudz naudas, sapircis bezgala ēdamā un dzeramā, pieēdies līdz kaklam un nu gulēšot kā lācis miga vai veselu mēnesi.

—  Jā, jā, tāda jau ir viņa daba.

—   Nu, lūk, tu ari to pašu saki! Es braucu pāri Daugavai pie ši Ermaņa. Maja tukša. Dzirdēju tur atkal citu stāstām, ka viņš laikam būšot aizbraucis zvejā uz jūru; kā bieži nozūdot, tā arī tagad neesot ilgu laiku redzēts.

—  Tas arī var būt.

—  Nu redz .. . Bet vēl kāds stāsta, ka šis Ērmanis sēžot tornī apcietināts, apvainots par pīšanos ar Nelabo. .

—  Tās nu gan ir melšas!

—  Un kas nu izrādās: arī tornī tā nav. Esot izbēdzis ar pārējiem — par pelēm pārvērtušies!

—  Nu jā, par šiem vella kalpiem runā patlaban visa Rīga. Bet kāda daļa gar tiem Ērmanim Zeltiņam?

—  Man teica, ka viņš esot viens no tiem.

—  Kādas aplamības gan nesarunā! Un kas tās izpūš? Nekad nevar izzināt. ..

—   Man to stāstīja divas sievas tirgū. Redzējušas viņu Svētā Pētera baznīcā kopā ar diviem citiem burvjiem izgaistam cauri sienai.

—   Te nu aplamībām nav vairs ne gala, ne malas! Par trim vella kalpiem runā visa Riga jau kopš Lieldienām. Tiesa ir, ka tie satverti Mārstaļu kazarmēs, iemesti Peitava tornī un pagājušo nakti no turienes aizbēguši ar ļaunā palīdzību. Bet kamdēļ Ermani Zeltiņu ar tiem pīt kopā? Es viņu pazīstu kā godīgu cilvēku un krietnu katoli… Ja viņa patlaban nav mājās, tad gan viņš kādreiz atradīsies. Un to es tev saku: ja viņš dabutu zināt, ka tavs trakais barons grib saderēt uz ēšanu vai dzeršanu, tad tūlīt steigtos uz mūsu ērberģi. Ēst un dzert Ērmanis nekad neatteiksies. Ar laivinieka darbu tas nekad nevar tik daudz nopelnīt, cik vēders prasa . . . Tā, nu siens sakrauts … Te pietiks tava kunga zirgiem vairākām dienām. Lai gaida vien Ērmani. Un, ja viņš vēl tik drīz nerādās, tad atbrauksim atkal pakaļ. Vēl torņa augšstāvā ir siena diezgan. To nākamnedēļ vāksim zemē, lai būtu brīva vieta jaunajam šīgada sienam . ..

Tad mūsu trīs draugi dzirdēja noslēdzam torņa durvis un attālinošos ratu troksni.

Ērmanis, klausīdamies ērberģa zirgu puiša un lielā Kurzemes izēdāja un izdzērāja barona kučiera sarunā, laiku pa laikam aplaizījās un rija siekalas, savā fantāzijā iedomādamies sevi pie pilniem galdiem Zauera ērberģa kungu galā. Domīgs, vaļējām acīm sapņodams, viņš nogulēja līdz krēslai, kad pavērās lūka uz pilsētas mūra iekšējo eju un klusi

ieslīdēja torni sarkanmatainā torņiniece, puišu glābēja un labais gars, atnesdama maizi un ūdeni.

Anna ar bažām pastāstīja par viņas izdomātā turpmāka bēgšanas plāna izjukšanu: tā gribējusi šonakt ar laivu iebraukt no Daugavas Rīges upitē un tā aizvest puišus uz Pārdaugavu; bet izrādās, ka Rāte likusi izlabot vecos īīdensvārtus un pielikt atslēgu. Nu neatliekot nekas cits kā palikt te, kamēr brūces būs sadzijušas un varēs kaut kā kājām mēģināt izkļūt no pilsētas mūriem.

Kad Anna puišus atstāja, Pēteris un Andris reizē izdvesa smagu nopūtu. Bet Ērmanis likās, kaut gan tā seja Lumsā nebij saskatāma, prieka un spara pilns, jo uzsāka trallinat jautru smieklu dziesmiņu.

— Trulla, trulla, tradiralla!— Viņš rausās kājās no siena.— Te, draugi, mums nav palikšana. Taču dzirdējām, ka vākšot zemē mūsu sienu. Es iešu meklēties, ka vēl šonakt ir godu varam tikt laukā no Rīgas mūriem. Turiet par mani īkšķus!

Viņš atvadījās un līda pa lūku laukā uz mūri, kur jau bij krietni satumsis.

9. nodaļa

KURZEMES BARONA UN LAIVINIEKA DERĪBAS

Tumsai iestājoties, apklusa Rigas ielas. Sur tur vēl redzēja kādu gājēju ar latarni rokā nogriežamies aiz stūra un vienu otru pie kaimiņa ciemos aizkavējušos pļāpu pār- jjam pari ielai un nozūdam sava nama vārtos.

Ermanis, atstājis slēptuvi tornī, devās gar mūri uz Audēju vārtiem, tiem cauri, tad pāri Rīges upei Iekšvalnī. re, aiz nelielu nameļu grupas pa kreisi, atsevišķi stāvēja Zauera ērberģis ar iebraucamo vietu. Ērmanis iegāja sētā m tuvojās vienīgajam apgaismotam logam, aiz kura skanēja paceltas balsis, kā mēdz būt, kad iesilušas galvas savā starpā sarunājas. Piekļāvies pie rūts, viņš saskatīja ērberģa tungu gala istabu ar lielu galdu un ap to sēžam pusduci yīru. Viens bija augumā spēcīgāks par citiem, ar milzīgi lielu vēderu un vara sarkanu seju.

«Aha!» Ērmanis nodomāja. «Tas būs tas trakais Kur- '••mcH barons, ar kuru varētu sacensties dzeršanā. Pārējie lU'kaH but sveši; tātad varu droši rādīties un neviens

nezinās, ka esmu izbēdzis no Peitava torņa. Arī ērberģa saimnieks mani neuzskatīs par vienu no trim vella kalpiem, kuri patiesībā — he, he, he — nav nekādi vella kalpi . . .»

Ērmanis atvēra durvis un iegāja.

Ap galdu sēdošie nepiegrieza nekādas vērības ienācējam.

Kaktā pie letes snauda saimnieks. Tas pamodies pētoši raudzījās vēlajā viesī kā aizmirstā paziņā.

Ērmanis piegāja pie letes. Nu Zauers, vērīgāk ieskatījies, pēkšņi iesaucās:

—  Skat! Zeltiņš! . .. Esi tā noaudzis ar bārdu, ka neparko nevarēju tevi pazīt. Šodien visu dienu tevi meklējam. Laikam biji izbraucis uz jūru.

—  Jā, jā!— Ērmanis meloja.

—   Kādas baumas par tevi gan nedzird: tu esot sasities ar ļauniem gariem, iebāzts cietumā un atkal izbēdzis.

—  Ak tu manu nedieniņ!— laivinieks brīvi iesmējās. — Kas tad to melš?

—  Protams, vecu sievu pasakas! Bet labi, ka atnāci. Pagaidi mazu drusciņ!

Saimnieks piecēlās, piegāja pie viesu galda un paklanīdamies teica vienam no viņu pulka, ar melngalvju zīmi uz piedurknes pleca:

—  Cienījamais Bērensa kungs! Lūk, ir atnācis Ērmanis Zeltiņš, kuru uz jūsu pavēli velti visu dienu izmeklējāmies.

—   Kur? Kur viņš ir?— uzrunātais pielēca no krēsla. No sakuma viņš arī nepazina Ērmani bārdas dēļ, kas tam cietumā bija uzaugusi, bet tad uzzīmēja, piesteidzās un, satvēris aiz pleciem, sirsnīgi sapurināja.— Mans mīļais Erman Zeltiņ! Kur tu kavējies?

—  Nebiju mājās, kungs.— Ērmanis pasmaidīja.— Bet, tikko dabuju zināt, ka mani meklē, steidzos šurp.

—  Kungi!— Melngalvis veda laivinieku pie galda.— Te ir mans vīrs! Barona kungs, mūsu derības var notikt!

Barons — tas ar resno vēderu un vara sārto seju — atgriezās pret Ērmani.

—   Ho, ho! Tātad tu gribi uzņemties sacensību ar mani dzeršanā?

Ērmanis pacēla plecus un pasmaidīja.

—   Ja godājamais Bērensa kungs liek, man jāpaklausa.

—  Labi. Bērenss no savas puses liek pieci simti dālderu, ja es vinnēju derību. Ko tu prasi, ja es paspēlēju?

Ērmanim atbilde jau sen bija gatava. Bet viņš izlikās, it ka pārdomātu īsu brītiņu, un tad teica:

—   Es gribētu, gadijienā ja vinnētu, pavizināties godājamā barona kunga karietē ar saviem draugiem aiz pilsētas.

Visa sabiedrība iesmējās pilnā kaklā. Tas visiem patika. Bērenss pat palēcās gaisā un sajūsmā uzsita laiviniekam uz pleca:

—   Ak tu gudrinieks!

Tikai baronam šis joks nebij īsti pa prātam.

—   Nē, nē, tā tā lieta neiet!— viņš, kaut arī ar smaidu, tomēr noteikti pretojās.— Kur muižnieks vairs var likt tādu karieti, kurā vizinājis zemnieku puisi? .. . Tad labak teiksim tā: ja tu mani apdzersi, tad kariete ar abiem melņieni pieder tev! Vai esi ar mieru?

—  Labi.

—   Tad saderam!— Barons piecēlās un sniedza roku melngalvju sabiedrības loceklim Bērensam.

Pārējie viesi, uzlikdami arī savas rokas uz derētāju savienotām rokām, līgumu apstiprināja.

—   Tad sāksim!— Barons nosēdās pie galda, uzaicinādams Ermani sēsties tam iepretim.— Ei, Zauer! Sāc sniegt alu! Dod man klapkannu!

Saimniekam viss miegs bija jau nozudis, kad pazina ienākušo laivinieku. Bet nu, kur sākās trakā sadzeršana, viņš kustējās kā uz atsperēm. Un kā gan ne: lūk, šos pašus trīs stopus — klapkannu, ko tagad barons dzer vienā vilcienā,— parastie viesi — vesels pusducis — tukšo palēnām visu vakaru.

Kad barons bija kannu izdzēris, Ērmanis lika sev padot to pašu mēru un iztukšoja tāpat vienā vilcienā.

Klātesošie, arī kārtīgi iedzērāji, asistējot derībām, dzēra no saviem parastiem kausiem un sasprindzināti gaidīja tālāko.

Pēc īsa brītiņa laivinieks pamāja saimniekam:

—   Pilnkannu!

Visu acis pārsteigumā iedzirkstījās: astoņi stopi alus! Kā puisis tos veiks?

Zauers piepildīja lielo kannu un nolika Ērmaņa priekšā.

—   Uz godātā barona veselību!— Tas pacēla ar vienu roku smago mēru un, nodzēris pusi, atvilka elpu; tad ar otru vilcienu iztukšoja līdz dibenam.

—   Pilnkannu!— ierēcās muižnieks.

Saimnieks nolika viņa priekšā jau sagatavotu trauku.

Resnais to iztukšoja tāpat divos paņēmienos.

—   Vēlreiz to pašu mēru!— viņš atkal ierēcās un, kad saimnieks no jauna bij kannu piepildījis, lēni sūkdams, iztukšoja to — vienā vilcienā!

Sacēlās gaviles. Izbrīnu pilnie skati skraidīja no viena sacīkšu dalībnieka uz otru. Muižnieka acis bija piesarkušas un krietni izspiedušās uz āru. Bet Ērmanis sēdēja mierīgs, it kn būtu tikai slāpes dzesējis.

—   To es dzēru uz tavu veselību, puiš, — barons teica, jau atraugādamies.— Ja tu tagad ar to pašu man nevari atbildēt, tad es uzskatu, ka tu esi derību pazaudējis un tavam aizbildnim Bērensam jāsamaksā man pieci simti dālderu.

Ērmanis pasmaidīja un paraudzījās uz melngalvi.

—   Kā? Vai nevari vis vairs?— muižnieks iesmējās.

- Vai raugies jau uz savu derības turētāju?

—   Man, godājamais barona kungs, būtu kāds iebildums,— Ērmanis, smaidam neizgaistot, atbildēja.

—  Un tas būtu?

—   No sākuma man nebij lielas slāpes un es domāju, ka varēšu smuki lēnām dzert. Bet nu, redzot, ka jums slāpes lielas, ari es sāku tās just.

—   Kad tevi! Es nesaprotu, kas tas par iebildumu!

—   Nu, ka jums jāļauj man slāpes dzesēt.

—   Pie vella! Es tak saku: dzer! Ņem pilnkannu!

—  Tas mērs man, tagad iesilušam, ir par mazu.

—   Deviņi pērkoni! Tad prasi lielāku mēru!

Ērmanis pamāja saimniekam:

—  Spaini alus!

Zauers piepildīja spaini, nolika to laivinieka priekšā.

—   Uz godājamā barona kunga veselību!— puisis abām rokām pacēla spaini, pielika pie lūpām, izdzēra to lielā pusē, atņēma elpu un ar otru paņēmienu iztukšoja.

Atkal nošalca klātesošo gaviles.

—  Spaini!— gluži aizsmacis ierēcās resnais.

Ar to viņš vairs galā netika. No visa spēka piespiezda- mies, tas nodzēra tikai pusi, nolaida spaini uz grīdu un, smagi elsodams, atzinās:

—   Esmu derību pazaudējis . . . Sim puisim pieder mans pajūgs ar ratiem .. .

Viesi vēlēja laimes melngalvim, sita uz pleca Ērmanim un izteica atzinību ari baronam.

Muižnieks piecēlās un iztenterēja laukā, sētā. Ērmanis palika sēžot.

Puisis domāja:

«No vienas puses, ir ļoti labi. Zirgs un rati man ir; ja tik nu laimētos nemanītiem tikt laukā pa pilsētas vārtiem. No otras puses, tik nelāga dūša, kā savu mūžu nav bijusi. Vēderā urkšķ un burkšķ, it kā tur vārītos samazgu katlis; pilns viņš ir, bet ēst gribas kā negudram … Nez, ja nolaistu ūdeni, varbūt kļūtu labāk .. .»

Barons atgriezās.

Svaigajā gaisā viņš bija labi atžirdzis.

. . . puisis abām rokam pacēla spaini . . .

— Kad tevi!— viņš šķendējās.— Es visu savu mūžu neko citu neesmu mācījies kā dzert un tomēr tiku uzveikts.

Vajadzēja man labāk saderēt uz ēšanu, ar ko ari esmu nepārspējams.

—   Lai iet!— iesaucās melngalvis.

—   So pašu puisi stādi man pretī?

—   So pašu!…

—  Lai notiek!

Nu Ērmanis nobijās. Nē! Patlaban viņš ne kumosa nevarētu dabūt lejā, kā arī nejuta izsalkumu.

—   Kā tu domā, Zeltiņ?— Bērenss griezās pret puisi.

Ērmanis brīdi padomāja, tad teica izlikdamies:

—  Ja jau jūs, kungs, liekat, tad jāpaklausa, bet pirms gan gribētu aplūkot vinnēto karieti.

—  Ej apskati!— barons pamāja.— Tie ir zirgi, kam līdzīgus visā Kurzemē neatradīsi. Un arī rati nav slikti.

Ērmanis piecēlās, paņēma no saimnieka latarnu un izgāja uz nojumu, kur parasti mēdza novietot kungu pajūgus.

—  Tik lepna pajūga man nemaz nevajadzēja,— viņš nomurmināja, pacēlis gaismu pie karietes ādas pārklāja, un gribēja griezties atpakaļ, bet, izdzirdējis aiz sevis kaut ko ierūcamies, atkal paraudzījās ar paceltu latarnu.

Ratos žāvājās vīrs ar zeltu izrotātā mētelī un cepurē, kādos daži Kurzemes muižnieki pēc franču parauga ietērpa savus kučierus. Ērmanis bieži bija redzējis tādus uz Daugavas pārceltuves ceļā no Kurzemes uz Rīgu.

—   Ei, kas te?— miegā iztraucētais karietes sargs iesaucās.

Ērmanis no balss pazina to pašu vīru, kura sarunu ar iebraucamās vietas zirgu puisi bija noklausījies Bebrukar- klāja torni.

—  Nekas, nekas,— viņš atbildēja,— es domāju, ka te būtu ērberģa puisis Jānis.

—  Tas gul stallī.

—  Nu nekas, lai izgujas.— Ērmanis gāja atpakaļ uz iekšu. Pēkšņi tam ienāca prātā brīnum jauka iedoma. Viņš pat nopurinājās priekā.

Ērberģī kungi atkal sēdēja pie galda.

—   Nu,— barons teica puisim,— mēs ar Bērensu tagad saderējām uz ēšanu — par pieci simti dālderiem. Ja es tevi pārēdišu, tad viņš ar to naudu būs pilnīgi samaksājis manus zirgus un pajūgu, ko dzerdams paspēlēju. Man zaudējuma nebūs, un viņš būs ticis vajā no liekas naudas, jo kas ir pieci simti dālderu bagātam tirgotājam, melngalvim un vecpuisim! . .. Bet saki — kas man jāliek pretim, ja varbūt tu uzvarētu?

—   Ko es varu daudz vēlēties?— Ērmanis tikko apslēpa savu prieku.— Tādā gadījumā dodiet man pie tā pajūga vēl klāt jūsu kučiera skaisto mēteli un cepuri. Tad varēšu lepni braukt uz bukas.

—   Lai notiek!— barons sita saujā Bērensam.— Ja man nav pajūga, tad ari kučieris ir lieks. Lai tas iet kājām atpakaļ uz Kurzemi bez mēteļa un cepures. Ir silta vasara.

Atkal klātesošie apliecināja deribas. Saimnieks gāja celt augšā kalpones, lai sāk cept un sutināt.

Pēc stundas jau galdā sāka parādīties pirmie ēdieni. Ērmanis nespēja rit lejā siekalas, kas nemitīgi saskrēja mutē, raugoties vistu cepešos, sinepju gaļā, cūkas šķiņķos.

Sākās ēšanās. ,

Atkal Ērmanis uzveica resno kurzemnieku lielkungu.

Jau pamalē taisījās svīst maza gaismiņa, kad uzvarētājs — brīnišķā labsajūtā, kādu saprot tikai izsalcis cilvēks, ticis pie labām vakariņām,— uzvilcis mugurā barona kučiera skaisto mēteli un uzmaucis pār acīm viņa platmalaino cepuri, laida ar kungu pajūgu laukā no ērberģa pagalma.

Vēl Riga nebij pamodusies, kad Ērmanis klusi piebrauca pie Bebrukārklāja torņa, nonesa zemē un noguldīja karietē vārgos draugus un izbrauca atkal pa Audēju vārtiem Iekšvalnī. Tad tornī atskanēja zvans — zīme, ka pilsētas ārējos vārtus atslēdz. Ērmanis uzšāva brašajiem zirgiem, kuri staltos rikšos tuvojās Smilšu vārtiem. Sargs tikko bija vārtus atvēris.

—   Kas tur?— viņš nomiegojies uzsauca ašajam braucējam.

—   Vai nepazīsti kungus!— lepni atsaucās Ērmanis un laida laukā no pilsētas, ka tilts vien norībēja.

10. nodaļa KĀ GRĒKU PLŪDOS

Vasara gāja uz beigām. Rīdzinieki pamazām aizmirsa visu prātus viļņojošās ļauno garu dēkas, jo pilsētu sāka mākt citas — gan mazāk šausminošas, bet daudz nopietnākas briesmas — kara draudi.

Arvien neatlaidīgāk klīda apkārt baumas, ka Gustavs Ādolfs taisoties sagraut Rigu. Jau marta beigās Jakobs de la Gardie no Somijas pilsētas Borgo sava karaļa uzdevumā bija pieteicis Polijai karu. Nekā aktīva pret Sigismundu zviedri vēl nebija uzsākuši, un taisni tas padarīja jo ticamākas valodas, ka Stokholmā notiekošo gatavošanos — kuģu būves, karaspēka vervēšanu un munīcijas piegādāšanu — veicot galvenā stratēģiskā punkta, Rīgas, iznicināšanai.

Rātē gandrīz ik dienas notika drudžainas apspriedes: ko darīt, kad Gustavs Ādolfs parādīsies pie Rīgas vaļņiem? Visi bija vienisprātis, ka karš pret zviedriem — vienas ticibas brāļiem — stāv pretrunā ar rīdzinieku reliģiskām jutām. Bet, no otras puses, no politiskā saprāta vadoties, labprātīga padošanās Gustavam Ādolfam būtu nodevība pret poļu karali — Rīgas kungu. Visdedzīgākais zviedru orientācijas aizstāvis bija Toms Rams, sava svaiņa Her- maņa Samsona atbalstīts un iekarsēts. Turpretim abu sievastēvs, vecais birģermeistars Eks, pielietoja visus spēkus, lai karstgalvīgo znotu tieksmēm liktu ceļā šķēršļus un Rātē neļautu izpausties domām par pilsētas labprātīgu padošanos.

Tā beidzot pienāca 4. augusta rīts, kad Rīgā iejoņoja Rātes izlūks ar ziņu, ka pie Daugavgrivas ieradusies mil- ziga flotllija zem zviedru karoga.

Lielā uztraukumā rātskungi saradās uz sēdi, ziņoja trauksmi pa visu pilsētu un tikai tagad sāka drudžaini gatavoties: izlabot pilsētas nocietinājumus, uzmest jaunus vaļņus, pārbaudīt lielgabalus. To pašu rit' sūtīja vēstnieku uz Varšavu pie poļu karaļa pēc palīga, bet — no otras puses — Rāte noraidīja ieradušos Kurzemes muižniecības pārstāvja piedāvājumu nākt pilsētai talkā ar kurzemnieku jātniekiem un karakalpiem, atrazdama viņu algas prasības par augstām.

Pa tam Rāte turpināja savu darbu. Par iecirkņu pavēlniekiem apstiprināja rātskungus Gothardu Vellingu, Jirgenu Heku, Johanu Srēderu un Lorenci Cimmermani; turklāt izvēlēja par pilsētas aizstāvēšanas vadītājiem Tomu Ramu, Ludvigu Hintelmani, Joahimu Rigemani un Nikolaju Barnekenu.

Beidzot izdeva pavēli nodedzināt priekšpilsētas un sadzīt apkārtējos iedzīvotājus Rīgas mūros. Atvērās visi vārti, kas pirmā uztraukuma brīdi bija noslēgti, un sardzes priekšnieka kapteiņa Salderna nodaļas izgāja uz Forburgu, Lazta- diju un Pārdaugavu izpildīt savu uzdevumu. Viņus pavadīja jauniecelti aizsardzības vadītāji un iecirkņu pavēlnieki, lai palīdzētu uzturēt kārtību dedzināšanā un bez pajumta palikušo ļaužu nogādāšanā pilsētas mūros.

Pirmais dūmu stabs pacēlās Forburgā, tad pie putnu kārts aiz Smilšu vārtiem. Brītiņu vēlāk ari Laztadijā izšāvās liesmas. Uz Pārdaugavu un Sarkano torni nosūtītais Barnekens vēl kavējās. Viņam bija žēl atdot liesmām Sarkanās dzirnavas ar dižo, augsto torni. Turklāt niecīgās zvejnieku būdeles bija izkaisītas pa visu krastu un te vajadzēja pielikt uguni katrai atsevišķi, ar ko darbs gāja gausāk kā citur. Bet ari tās drīz sāka kūpēt, un nabaga ļaudis sirodami un vaimanādami vāca no degošām mītnēm laukā savas mantiņas, kaut arī visu nekādi nespētu nest sev līdz uz Rigu. Zeltiņos aiz Abates salas, pilnīgi krūmāju apaugušajā namell, iebruka daži karakalpi ar lāpām un uzsauca iemītniekiem, kuri vēl gulēja — laikam pēc nakts zvejas:

—   Ceļaties! Glābjaties pilsētā!

Ērmanis, Pēteris un Andris uzšāvās kājās un, berzēdami miegu no acīm, vēl lāgā neaptvēra, kaš notiek.

Viens no kareivjiem piebāza lāpu pie guļas vietas salmiem.

—  Jods lai sasper!— iesaucās Pēteris.— Kas tad nu?!

—   Zviedri nāk uz Rīgu! Visiem apkārtnes iedzīvotājiem jābēg pilsētā.

—   Ak tad klāt jau gan?— nožāvājās Ērmanis.— Tīrais posts . . . Tik labi mēs sākām iedzīvoties.

Arī Pēteris neizskatījās apmierināts par jauno ziņu. Turpretim Andra acis gandrīz priecīgi iemirdzējās.

Pa tam sausie salmi jau dega gaišās liesmās. Karakalpi steidzās tālāk.

Arī mūsu trīs draugi bija spiesti atstāt degošo būdu. Viņi izgāja cauri krūmiem krastmalā un ieraudzīja visu Rīgas apkārtni liesmās.

—   Hm … ko nu darīsim?— bažīgi iejautājās Pēteris.

—   Dosimies uz Rīgu!— Andris moži teica.— Aizstāvēsim pilsētu pret uzbrucējiem!

Pēteris saprata drauga ilgas — tikt atkal Rīgā un meklēt Rūtu. Kad abu brūces sāka sadzīt un jau varēja staigāt, viņš bieži ieminējās par Rīgu, tak abi pārējie biedri arvien mēdza novirzīt sarunu uz citām lietām, jo tiem nebūt netikās vēlreiz izbaudīt grūto cietuma dzīvi. Bet Andra sirds ņēma pārsvaru pār prātu.

—   Uz Rīgu, uz Rīgu . . .— Pēteris norūca.— Tur jau mūs necieš.

—  Tagad, es ceru, cietis,— Andris mēģināja pārliecināt biedrus.— Kad briesmas draud, tad katrs palīgs ir labs.

Draugu sarunu pārtrauca laipna, mierīga balss, sveicinot:

—  Tas Kungs lai ir ar jums, draugi!

Viņu priekšā stāvēja pāters Jans, pacēlis mazliet roku kā svētībā.

—   Un ar tavu garu!— atbildēja Ērmanis, piesteigdamies skūpstīt pātera roku.

Viņa priekšzīmei sekoja ari Pēteris ar Andri.

—   Grūtas dienas mūs piemeklē,— jezuīts turpināja valodas nopūzdamies.— Varbūt jau šodien zviedri ielenks pilsētu. Kaut gan viņu ieņemt tik viegli naidniekam neizdosies, tomēr Rīgas karaspēks ir loti niecīgs. Nupat es pavadīju un palaidu ceļā uz Varšavu kādu viru ar ziņojumu un lūgumu pēc palīga. Mūsu žēlīgajam karalim ir lieli karapulki, ko sūtīt šurp, bet tas nevar tik ātri notikt. Pagaidām Rīgai jāturas pašu spēkiem. Jūs ari dodaties uz pilsētu? Jā, jā, katrs brašs varonis tagad krīt svarā.

—  Mēs labprāt ietu,— Ērmanis paraudzījās uz biedriem,— bet Rāte mūs vajā un met cietumā.

—   To viņa nedrīkst darīt!— pāters Jans sacīja ar uzsvaru.— Tagad tā ir atbildīga par katra Rīgas aizstāvja dvēseli. Turklāt es un visa mūsu kolēģija uzņemamies jūsu aizsardzibu. Jums varbūt būs zināms, ka mēnesi pusotra atpakaļ, kad Rātes tiesa taisījās jūs notiesāt, es ar pāteri Gregoriju iejaucos un piespiedu ķecerus pielaist ari mūs noklaušināšanā. Viņi saprata, ka tādā gadījumā nespēs neko darīt, un bija gandrīz priecīgi, ka atrada torņa kambari tukšu . . . Bet sakiet man — ar kādu laimīgu gadījumu jums izdevās tik noslēpumaini pazust?

—   Draugi mums palīdzēja,— Ērmanis teica.

—   Draugi?— Jezuīts viltīgi paraudzījās Andrī.— Jā, jā, es saprotu un nebūt neizbrīnējos, kad kambari atrada tukšu. Bet tumšie ķeceri domāja tikai par burvībām … Tātad mēs dosimies uz pilsētu?

Pēteris ar Ērmani saskatījās, vēl šaubīdamies. Bet Andris, domādams tikai par Rūtu, teica visu vārdā:

—   Jā, godājamais tēvs!

—   Esiet pilnīgi bez raizēm!— Jans drošināja.— Jūsu vieta būs uz vaļņiem — darbā, un atpūtu atradīsiet, ja vēlēsaties, mūsu kolēģijā vai arī pilī, kur burggrāfa sardzībā neviens nedrīkstēs jūs pat greizi uzskatīt.

Visapkārt Rigu apņēma liesmu jūra.

Ērmanis bija ar mieru. Ari Pēteris, gan vairāk Andra sirdslietas iesildīts, piekrita. Viņi devās uz laivu.

Visa Daugava mudžēja no pāribraucējiem. Lielais plosts, tikko turēdamies virs ūdens no uz tā sadzītiem zirgiem un mājlopiem, līgoja uz Rigu. Visi steidzās paglābties no ienaidnieka aiz drošajiem mūriem, kaut gan bieži atskatījās atpakaļ uz savām degošām būdām un iedzīvi, ko varbūt tikai pēc daudziem gadiem ar Dieva palīgu un grūtām pūlēm izdosies atjaunot.

Visapkārt Rīgu apņēma liesmu jūra.

Kā kādreiz Ararats grēku plūdos, tā tagad stiprais Rīgas cietoksnis liesmu jūras bangās likās nabaga bēgļiem droša glābiņa klints.

Un patiesi kņada un burzma pilsētā, kurā pa visiem vārtiem plūda iekšā tūkstošiem apkārtnes zemnieku, varēja ļoti līdzināties Bībeles grēku plūdu teikas apstākļiem.

Pāters Jans ar mūsu trīs draugiem iegāja pa Sāļu vārtiem un pāri Rātslaukumam devās uz Jēkaba baznīcas pusi.

Toms Rams, rikodams karakalpu nodaļas pie rātsnama durvīm, neviļus pajnanlja ļaudis — trīs vella kalpus. Un nevis peles izskatā, kādā bija redzējis tos izbēgam no cietuma, bet gan dzīvu cilvēku veidā.

Viņš nobālēja un aprāvās.

—   Kas ir, godājamo Ram?— pārsteigts jautāja sardzes komandieris Salderns, kad rātskungs apklusa pavēles pusvārdā.

Viņš sekoja ar acīm Rama sastingušajam skatienam un ari pazina trīs puišus, kuri kādreiz bija pieteikušies viņa dienastā, kā vella kalpi apcietināti un ar Nelabā mākslām atkal izgājuši no torņa cietuma.

Bet kapteinim Saldernam, norūdītam kareivim, paniskās bailes bija svešas. Viņš mēģināja pat jokot:

—   Kā grēku plūdos! . . . Visa radība steidz glābties no briesmām Noasa šķirstā .. . Nav brīnums, ka ari ļaunie gari grib uzturēt savu dzimtu .. .

Uz laukuma atradās vēl citi, kas pazina mūsu trīs puišus.

Sarkanmatainai torņinieka meitai Annai paspruka kluss izbaiļu iekliedziens, ieraugot Andri. Bet viņa tūlīt nomierinājās, ieraudzījusi viņam blakus pāteri Janu, atcerēdamās jezuītu sarunu ar Rātes tiesnešiem uztraucošajā tiesas dienas rītā ārā aiz loga. Nav ko raizēties, kad katoļu garīdznieku kolēģija ņem puišus savā sardzībā. Tiem ir tomēr liela vara.

Vēl otrs maigu acu pāris pavadīja Andri, kad tas ar pavadoņiem iegriezās aiz rātsnama Krāmera ielā.

Sis acu pāris piederēja mazajai Svētā Pētera baznīcas ķestera meitai Lēnei.

—   Ak, Dievs!— viņas lūpas izdvesa.— Sis skaistais, brašais puisis ari nāk palīgā Rigu aizstāvēt! Viņš cīnīsies kopā ar pilsoņiem uz vaļņiem, un varbūt man būs izdevība tam pienest ūdeni — padzerties . . .

11. nodaba GUSTAVA ĀDOLFA NOMETNĒ

Zviedru kuģi, noenkurojušies pie Daugavas grīvas un izcēluši karaspēku Mīlgrāvī, jau ceturto dienu gaidīja ierodamies karali, kuru pēkšņi uzbrukušajā vētrā ar dažiem kuģiem atšķīra no galvenās flotes dajas un aizdzina uz Igaunijas krastiem. Admirālis Gillenjelms, zinādams valdnieka nodomu — vispirms doties uz Rīgu —, izvairījās pārāk tuvu piebraukt Daugavgrivas cietoksnim, lai izbēgtu lieku apšaudīšanos, jo, ja Rīga būs zviedru rokās, tad Daugavgrivai tā kā tā nāksies padoties varbūt pat bez neviena šāviena. Tā armija apmetās nometnē Daugavas labajā krastā aiz vecā cietokšņa drupām, kurš agrākos laikos bija atradies še un tikai ne visai sen uzcelts kreisajā krastā.

Jau malā ceļoties, zviedri bija redzējuši degam Rīgas priekšpilsētas un zināja, kas viņus gaida. Bet, tāpat kā apdraudētā pilsēta ar bailēm gaidīja ielenkšanu, arī dīkā stāvošais ienaidnieks ar cīņas prieku gaidīja to brīdi, kad to sūtīs kaujās.

Sevišķi nepacietīgs bija kāds viņa majestātes leibpulka kapteinis, virs pusmūžā, pēc diezgan prāvā vēdera, piesarkušās sejas un aizpampušajiem acu plakstiņiem spriežot, liels izēdājs un iedzērājs. Tas ik dienas ar dažiem saviem ļaudīm izjāja sirojumos uz pilsētas pusi, novēroja apcietinājumus, draudēja ar dūri pret vaļņiem un neizsīkstošā vārdu plūdumā lielījās, nozākādams rīdziniekus un gandrīz vai debesīs celdams sava pulka varenību un slavu.

Ari šodien viņš staigāja pa visu nometni, dižodamies ar gaidāmām kaujām, it kā jau būtu tās izcīnījis. Kareivji viņu pazina un nepiegrieza daudz vērības tā mēļošanai.

Te atsitās vaļā kādas telts durvju aizsegs, uz kura bija uzšūtas pulka karodziņa krāsas — dzeltens un zils. Iznāca plecīgs vīrs pulkveža tērpā un, mēģinādams balsij piešķirt bargu skaņu, iesaucās:

—   Kas tad tas te par balmuti tā lielās, it kā Rīga jau būtu ieņemta un mums, pārējiem, nekā vairs neatliktu?

Resnais kapteinis sveicināja:

—   Labrīt, pulkvedi Rozenkranc! Es tikai saku, ka mēs te sapelēsim bezdarbībā.

Pulkvedis, jau telti pēc balss pazinis balmuti, izlikās, it kā nupat tikai pamana runātāju:

—  A! Kapteinis Svens Horns! . . . Patiesi brīnums, ka tu jau neesi Rīgā. Es nepavisam nejustos pārsteigts, ja kādā jaukā dienā tu mums atsūtītu sveicienus no Rīgas pils.

—   Kā tu to domā, pulkvedi?

—   Es domāju, ka savas nepacietības un biežajo sirojumu dēļ tevi var sagūstīt ridzinieku izlūku pulciņi un tu vari atrasties kādā torni.

Kapteinis lielīgi izgaza vēderu.

—   Pulkvedi Rozenkranc! Es esmu grāfa Mansfelda viņa majestātes leibpulka kareivis. Mūsu pulka karogu — zelta lauvas ar kroni melnā laukumā — vēl nekad nav apkaunojusi mazdūšība.

—  Ka? Tu varbūt gribi teikt, ka mana pulka zili dzeltenais karogs plīvotu pār gļēvuļiem?

—  To es nesaku, pulkvedi. Gods, kam gods nākas. Bet patiesība ari nav jāslēpj.

—   Kādu patiesību tad tu domā, kaptein?

—  To, ka katrs viņa majestātes leibpulka virs spēj uzņemties pret diviem no kura katra mūsu karaļa citu pulku brašākajiem vīriem. Un, par rīdziniekiem runājot, es viens apņemos tikt galā ar veselu duci labāko cīkstoņu.

Rozenkrancam derdza kapteiņa dižošanās. Viņš atbildēja diezgan skarbi:

—   Es, mīļais Sven Horn, nebūt negribu noniecināt tavus kareiviskos nopelnus, bet tu patiesi mazliet padaudz dižojies, un, ja tu nebūtu mana drauga pulkveža Arves Horna brālēns un ja tu nekalpotu pulkveža Mansfelda, bet manā pulkā, tad es stingri pārbaudītu tavus vārdus ar taviem darbiem.

—   Pulkvedi Rozenkranc!— Svens atkal mēģināja saslieties visā varenība, kas viņa prāvā vēdera dēļ ne sevišķi stalti izdevās.— Es redzu, ka tu tomēr šaubies par mani. Bet vēl šodien es gribu pierādīt tavu maldīšanos. Es pamēģināšu izvilināt aiz Rīgas vaļņiem kādu karakalpu nodaļu. Ar trim vīriem es viņu sakaušu un tās karodznieku atvedīšu te gūstā. To es tev apsolu! Es pakāršos, ja vēl kaut nedēļa būs jānodzīvo bez kautiņa.

Pēkšņi atskanēja taure — signāls, ka tuvojas karavadonis.

Abu kareivju saruna pārtrūka. Pulkvedis iesteidzās atpakaļ telti pēc zobena un cepures, Svens steidzās uz savu pulku.

Piecas minūtes vēlāk sila kāpās parādījās jātnieku nodaļa un tuvojās nometnei. Pa to laiku visi pulki jau bija sastājušies grupās apsveikt karali.

Visu priekšā uz skaista meļņa jāja Gustavs Ādolfs; viņa stalto stāvu sedza melna samta uzvalks vienkāršu zelta ķēdīti kaklā. Tā un krāšņā spalva pie platmales bija karaļa vienīgie izgreznojumi. Viņam blakus brūnā zirgā sēdēja jauneklis daudz greznākā tērpā; tas bija karaļa brālis hercogs Kārlis Filips. Viņiem sekoja štāba virsnieki un padomnieki, aiz tiem miesassargu nodaļa un vezumnieki. Tā bija visa valdnieka pavadonība no Pērnavas, kur karaliskais kuģis bija piedzīts malā. Jau pa gabaliņu Gustavs Ādolfs pacēla platmali sveicinādams. Visi pulki kā viens vīrs atņēma sveicienu. Karalis pamāja pulkvežiem atlaist ļaudis pa nometni; tad, pieaicinājis ap sevi visus pulkvežus, nokāpa no zirga un, neraugoties uz nogurumu no tālā ceļa, tūliņ sāka apspriesties par Rīgas ielenkšanu.

—   Mani kungi!— viņš uzrunāja savus augstos virsniekus.— Els domāju, izmantosim laiku, kamēr uzstāda manu telti, nokārtodami aplenkšanas lietu, lai tad visi netraucēti varam atpūsties līdz rītdienai. To mēs varam darīt, pastaigājoties līdz jūrai.

Visi pulku pavēlnieki ar karali vidū sāka lēni soļot ārā no nometnes.

—   Kā man ziņoja,— karalis iesāka,— jūs ļoti labi esat atbraukuši un izcēlušies malā. Vai cietoksnis,— valdnieks rādija pāri uz Daugavas grīvas otru krastu un paraudzījās admirālī,— jūs neapsveica, mīļo Gillenjelm?

—   Nē, majestāt,— atbildēja admirālis,— atceroties jūsu norādījumu, es izsargājos tuvoties grīvai lielgabala šāviena attālumā. Un cietokšņa komendants, kā izrādās, ir saprātīgs cilvēks, kas velti nešķiež pulveri.

—   Labi, mīļo Gillenjelm . . . Man gandrīz uznāk bažas, ka arī Rīgas Rāte varētu izrādīties tikpat saprātīga.

—   Kā majestāte domā?

—   Nu, ka tā arī gribēs taupīt pulveri un laipni atvērs mums visus vārtus.

Pulkveži saskatījās. Viņu sejas nebij visai apmierinātas.

Karalis šos skatienus redzēja un ar smaidu griezās pie blakus soļotāja:

—   Nu, mīļais Rozenkranc, ko jūs uz to sakāt?

—  Majestāt,— ari pulkvedis Rozenkrancs pasmaidīja, — tās būtu lielas bēdas mūsu karapulkos.

—   Kā?

—  Tad jūsu majestāte zaudēs vienu no saviem brašākiem kareivjiem — Svenu Hornu.

—   Mana leibpulka kapteini, šo jautro pļāpu, jūsu brālēnu, Arve Horn? … Kā tā? . . .

Gustavs Ādolfs pagriezās pret citu pulkvedi. Tas nesaprašanā paraustīja plecus. Karalis atkal uzlūkoja Rozen- krancu.

Rozenkrancs turpināja:

—   Ar majestātes atļauju: Svens Horns solijās pakārties, ja netiks kaujā. Kamēr mēs gaidām ierodamies jūsu majestāti, viņš ik dienas jāj uz Rīgu, meklēdams gadījumu sastapt kādu izlūku pulciņu.

Karalis no sirds iesmējās.

—   Jā, jā, vārdos šis Svens ir nepārspējams, un es patiesi gribētu reiz viņu redzēt darbos .. . Bet es jokoju par savām bažām, ka rīdzinieki padosies bez cīņas. Nupat vēl Pērnavā saņēmu ziņas: luterticīgā Rīga ļoti labprāt padošoties Zviedrijas sardzībā, un patiesi tur ir daži karstgalvji, kas nevar nociesties, kamēr mēs viņu pilsētu ieņemam. Bet tos savalda prātīgākie rātskungi, kuriem netik nodevēju slava. Jā, mīļie draugi, Rīgas kungu stāvoklis nav apskaužams. Protams, arī mums nebūs prieks sagraut skaisto pilsētu, un vajadzēs apšaudīt tikai vaļņus, taupot namus un baznīcas, jo pievienot Zviedrijai drupu kaudzi neatmaksājas. . . Bet ķersimies pie lietas. Kā redzu, mans mīļais de la Gardijs vēl nav ieradies no Somijas ar saviem stopu šāvējiem. Jau priekš divām nedēļām mēs atstājām Zviedrijas krastus; ari viņam vajadzētu jau būt klāt. . .

—  Majestāt,— Gillenjelms piezīmēja,— pēc mana aprēķina de la Gardijam jābūt, visvēlākais, rīt klāt.

Gustavs Ādolfs izvilka no azotes nelielu vīstokli:

—   Labi. Tad iedalīsim ari viņa vietu. Lūk, kungi, te man ir Rīgas apcietinājumu plāns, ko mums apgādāja mans mīļais Arnims. Pēc tā varam nogrupēties. Sanākiet apkārt, kungi, un pieturiet pergamenta malas, lai netinas ciet. Lūk, še, pēc pašu rīdzinieku apzīmējumiem, Smilšu vārtu līnija. Te apmetlsimies mēs, grāf Mansfeld, ar manu mīļo brāli hercogu, Oksenšjerna, Gustava Horna un Ribensa pulkiem . . . Te, Jēkaba vārtu līnijā, novietosaties jūs, Rozenkranc, Klodten un Hindriksen. Ari de la Gardijs ar saviem somiem varēs pagaidām te ierasties. Sī puse — uz dienvidiem — nav tik svarīga. Te apmetaties jūs, Sīton, ar skotiem.

Lūk. kungi, te man ir Rīgas apcietinājumu plāns…

Beidzot Pārdaugavā bus svarigs darbs jums, mīļo Kobron, jums, Arve Horn, un Ozersonam . .. Admirāļa riclbā paliek grīva un Daugavas lejasgals, kā ari salas. Mans mljais feldmaršals Hermans Vrangels varēs savu štābu ierīkot, lūk, še — pēc plāna tā saucas Hinces muižiņa. Tā, mani kungi, pagaidām tas būs viss. Rīt agri ieņemsim savas vietas .. . Esmu noguris.

Karalis ar saviem karavadoņiem atgriezās nometnē, kur jau bij uzcelta viņa un hercoga teltis.

— Līdz ritam, kungi!— viņš atvadījās.

12. nodala

RĪGAS AIZSARGI

Torlt, kad Gustavs Ādolfs ieradās pie karapulkiem Mīlgrāvī, Rīgas pilsoņi, savās sargu vietās uz vaļņiem un skanstim sastājušies pulciņos, baiga nemiera pilni apspriedās. Ne bailes no zviedriem viņus nomāca, bet gan tas, ka nu jau trīs dienas aplencēju pulki nerādījās. Neviens nezināja kavēšanās iemeslu, neviens nebij redzējis ienaidnieku, izņemot pusduci jātniekus, kas ik dienas jādelēja pa izdegušo priekšpilsētu nomalēm un, kā likās, draudēja ar dūri Rīgai.

Tā ari uz Smilšu vārtu skanstlm Rīgas aizsargi sarunājās.

—   Nudien! Sādu stāvokli es vairs ilgi nevarēšu izturēt! — teica kāds pavecāks amatnieks, pēc izskata kalējs, uzsizdams savas musketes resgali pret zemi.— Si gaidīšana un nezināšana var pataisīt cilvēku traku! Kāpēc ienaidnieks

nerādās?

—   Jā, to es ari nevaru saprast,— norūca otrs — ādģēris, ko varēja spriest no viņa dzelteni nokrāsotiem pirkstiem, kuri nemierīgi plucināja pašķidro bārdeli.— Ziņnesis no Daugavgrlvas vēstija, ka zviedri tūliņ pirmajā dienā cēlušies malā; tātad jau aizvakar tie varēja būt pie mūsu mūriem . . . Daugavgrivā ari viss klusu. Nekāda apšaudīšanas nav bijusi, izņemot briesmu signālus, kad zviedru kuģi parādījās.

—   Varbūt viņiem nav dūšas,— ieminējās kāds pajauns puisis.

—   Nerunā muļķības!— kalējs īgni uzsauca.

—   Es tikai domāju,— puisis aizstāvējās,— ka viņiem vēl nav visi spēki ieradušies. Tie nogaida, kamēr visi būs kopā.

—   Nieki!— Kalējs atmeta ar roku.— Grīvā esot ap pāris simtu kuģu. Tie vien var izcelt malā tik daudz kareivju un lielgabalu, ka spēj uzņemties ciņu ar visstiprāko pretinieku.

Iestājās klusuma bridis. Neviens nespēja uzminēt kavēšanās īsto iemeslu.

Ādģēris uzņēma atkal sarunas:

—   Un pilsētā ari notiek trakas lietas: tie trīs Nelabā kalpi! Ko viņi pie mums meklē?

—   Ko meklē? Viņi grib cīnīties kopā ar mums,— kalējs teica vienkārši.

—   Bet kāpēc? Kāda daļa tiem gar Rīgu? Klaidoņi no svešas puses. . .

—   Taisni tādēļ. Katram vēders prasa ēst. Un karakalpam vienalga, kas tam maksā algu un kas viņu pieņem. Turklāt viens no viņiem ir rīdzinieks, Daugavas laivinieks.

—   Hm .. . savādi . .. vai tad viņu kungs un pavēlnieks tos nespēj uzturēt?

—   Ko tu ar to domā?

—   Es domāju pašu Nelabo, kam tie kalpo.

—   Tā tās lietas nav,— sarunā iejaucās kāds vecis, beidzis tīrīt musketi.— Vella nauda nekam neder. Reiz viens virs saņēmis no Nelabā pilnu cepuri spožu dālderu — skanējuši un laistījušies vien. Bet otrā rītā dālderu vietā atradis tikai sausas koka lapas. Kādam citam atkal velis uzdāvinājis zirgu, bet, kad no rīta gājis zirgam pamest sienu, tad stadulā stāvējis pie siles piesiets slotas kāts.

—   Nu tu brinumi! Bet kāpēc tad ļaudis nododas vellam?

—   Velis ar savām burvībām un mākslām dažreiz var palīdzēt, piemēram, tiem pašiem trim puišiem: izved tos, par pelēm pārvērstus, no cietuma, izvelk pa atslēgas caurumu no Svētā Pētera baznīcas.

—   Es tam neticu.— Kalējs domīgi pagrozīja galvu.— Viņi var gluži dabīgā ceļā būt izbēguši kā no baznīcas, tā no Peitava torņa.

—   Kā — dabīgā ceļā?

—   Baznīcas durvtiņās varēja būt neaizslēgtas.

—   Bet, kad baznīcēni attapās, tās izrādījās noslēgtas.

—   Kas par to? Vai atslēga nevarēja atrasties durvis ārpusē? Tikuši laukā, viņi būs tās noslēguši.

—   Bet kā tu izskaidro izbēgšanu no Peitava torņa? Ko tu saki par trim pelēm?

—   Katrā cietumā ir peles. Lai puišus atsvabinātu, vellam nemaz nevajadzēja ķerties pie tik grūtām mākslām. Viņš varēja tāpat savus kalpus izvest naktī, kad sargi iesnaudušies . . . Tomēr, lai tas būtu kā būdams, man liekas, nepareizi ir atraidīt trīs spēcīgus karotājus, kuri var būt ļoti noderīgi uz vaļņiem, kad sāksies cīņās. Ja viņiem arī bijuši kādi sakari ar Nelabo, tie ir braši ļaudis. Esmu ar viņiem parunājies un to laivinieku pat tīri labi pazīstu. Turklāt viņi mūsu pilsētā nav*nekā ļauna darījuši un pat katoļu pāteri ar viņiem draugos.

—  Tie jau paši esot ļaunā kalpi!

—   Tā ir aplama runāšana. Vai kādreiz visas mūsu baznīcas nebij katoliskas? Vai mūsu tēvutēvu tēvi paši negāja uz katoļu sprediķiem un neklausīja pāvestam? Un, ja mums pašiem simts gadus atpakaļ nebūtu uzspīdējusi evaņģēlija gaisma, vai vēl šodien mēs neietu pie pātera Jana un Gregorija pie bikts? .. . Nē, draugi, tā mēs nevaram pazudināt tos, kuri savā nesaprašanā vēl turas pie sentēvu baznīcas iekārtas.

Runātāju pārtrauca ieradušies rātskungi — pilsētas aizstāvēšanas vadītāji — ar karakalpu pārvaldnieku kapteini Saldernu. Kā ik rītu, tie apstaigāja skanstis, visu pārbaudīdami. Te, pie Smilšu vārtiem, viņi uzkavējās, jauno brust- vēru apskatot.

Rātskungiem tuvojās pāters Jans ar pāteri Gregoriju. Toms Rams, jau pa gabalu pamanijis jezuītus, dusmīgi norūca:

—   Atkal jau tie pāvesta kreatūras nāk ar savu prasību, lai viņu trīs sargājamos pieņemam pilsētas karaspēkā!

—   Man šķiet, to tomēr vajadzētu darīt,— iebilda Nikolajs Barnekens.— Ikviens aizstāvis pilsētai tagad noder.

—   Ar vella palīgu es negribētu redzēt Rīgu izglābtu! — Rams nevaldījās, nikni raudzīdamies uz nākošiem pāteriem.

—   Tik ļauna tā lieta nebūtu,— ari Joahims Rigemans piekrita Barnekenam.— Katra kareivja dvēselē mēs ielīst nevaram, un dažam labam viens otrs grēks aiz ādas. Ja tik tie savu amatu prot.

Jezuiti pienākuši sveicināja kungus un palūdza Ramu uz dažiem vārdiem.

Kaut gan negribēdams, Rams pagāja dažus solus.

—  Ja jūs atķal nākat ar savu prasību to triju lietā, godājamie tēvi,— Rams teica diezgan skarbi un īgni,— tad mana atbilde jums zināma.

Bet arī abu pāteru sejas bija stingras un noteiktas.

—  Jums būs jāgroza sava atbilde,— teica Jans,— jo tā ir pretrunā ar pilsētas labumu.

—   Par to atļaujiet man rūpēties!— Rātskunga acis meta zibeņus.

—   Un jūs tāpat mums!— Jana balss skanēja brīdinoši.

—   Ko jūs ar to gribat teikt?

—   Ka mēs protam labāk novērtēt, kas nāk par labu pilsētas aizsardzībai.

—   Kas baznīcai par daļu kara lietās?

—  Ikviena pavalstnieka pienākums ir rūpēties par valsti un zemi grūtās dienās.

—   Katrs to dara pēc saviem ieskatiem.

—   Arvien jāievēro labākie ieskati. Mēs esam uzticīgāki kalpi viņa majestātei Polijas karalim. Mūsu domas nekad nevarētu svērties uz zviedru pusi.

Rams piesarka.

—  Tātad jūs gribat teikt, ka Rāte . . .

—   Mēs nezinām, ko Rātē spriež,— pāters Gregorijs ņēma vārdu,— bet mēs tomēr spējam secināt par kāda cilvēka izturēšanos. Ja jūs tik nopietnā bridi atsakāties pieņemt karakalpus pilsētas aizsardzībai, tad domas var būt tikai vienas: jūs nevēlaties aizstāvēt Rigu tik ilgi, kamēr pienāk glābējs no Varšavas. Ticiet man, viņa majestātes pulki var te ierasties ātrāk, kā domājat, un karatiesas spriedums ir ātrs un skaidrs.

Rātskunga sejā mainījās krāsa. Brītiņu viņš bija gluži kā apmulsis, tad saņēmies mēģinaja pasmaidīt it kā par nelgu, kam nekā nevar iestāstīt un pret kuru beidzot jāpiekāpjas.

—   Galu galā,— viņš teica,— tas ir smieklīgi, ja iedomājas, ka trīs klaidoņi varētu pilsētu pasargāt no zviedriem. Bet es gribu likt priekšā kapteinim Saldernam šos ļaudis pieņemt un izmēģināt, cik daudz tie var būt cīņai noderīgi.

—  Tas ir viss, ko mēs vēlamies,— pāters Jans teica ar tādu mieru, it kā nekādas domstarpības nebūtu bijušas.

—   Sie karavīri apmetušies mūsu namā,— tāpat turpināja Gregorijs,— mēs viņus atsūtīsim pie kapteiņa Salderna.

Jezuīti atvadījās un gāja prom — cienīgi un svinīgi.

Rams atgriezās pie saviem biedriem.

—   Nu, kā? . . .— Barnekens, uzminējis abu pāteru un Toma Rama sarunas iznākumu, jautāja.

—   Mujķlbas!—Rams attapies atmeta ar roku.— Bet galu galā kāpēc tiem vieniem ļaut dīkā staigāt pa pilsētu? . . . Kaptein Saldern!

—   Jā, Rama kungs!

—   Uzņemiet savā karaspēkā tos trīs puišus, kuru labā ik dienas pūlas tie jezuīti.

Salderns sarauca uzacis.— Bet jūs taču pats . . .

—   Es, protams, domāju tikai labāko. Bet negribas arī sanīsties ar šiem lapsām.— Rams pienāca tuvāk kapteinim un teica klusāk:—Tā mēs visātrāk no viņiem tiksim vajā. Vēl šodien sūtiet visus trīs izlūkos. Uzdodiet tiem neizpildāmu uzdevumu: sagūstīt pāris zviedrus. Viņi satiksies ar pārspēku un kritīs ķautiņā.

Sirmā kareivja sejā varēja redzēt, ka viņam ne sevišķi patīk šāds veids atkratīties no nepatīkamiem ļaudīm. Viņš bija paradis allaž iet taisnu ceļu un jau toreiz kazarmēs, kad Rams prasīja Pētera un Andra apcietināšanu, to darīja nelabprāt, kaut ari negribēja tos uzņemt savā dienestā.

—  Tam tā jābūt, kaptein!— rātskungs vēl piebilda, stingri uzlūkojis Saldernu, un griezās atkal pie citiem pavadoņiem.

Pilsētas aizsardzības priekšnieki savā pārraudzības gājienā nonāca pie Jēkaba vārtu nocietinājumiem.

Te Pēteris, Andris un Ērmanis nāca pretim Saldernam. Kapteinis ilgi un pētoši raudzījās puišu atklātajās, mundrajās sejās. Kā likās, viņam bij grūti klausīt rātskunga Rama viltīgai pavēlei. Viņš sajuta tā kā cienibu pret Pēteri un Andri, kuru varonīgo cīņu bija pats redzējis, kad abiem uzbruka ar veselu karakalpu nodalu. Un kas galu galā vecajam kareivim par daļu, ja šie puiši kaut kādi sapinušies ar ļauno? Bet pilsētas kungu pavēle bij jāpilda.

—   Labi,— viņš teica.— Pavadiet mūs vēl līdz pils mūrim, kur beigsim savu rīta apstaigu. Tad dosimies uz kazarmēm, kur jūs apgādās ar visu vajadzīgo.

Apskati nobeiguši, rātskungi atgriezās uz rātsnamu, un Salderns ar mūsu trim draugiem devās uz Mārstaļu ielu. Ērmanis domāja tikai vienu domu: pie derēšanas jāpielīgst divkārša maizes deva, lai nav ar pustukšu vēderu jācīnās uz vaļņiem. Pēteris bija apmierināts, ka beidzot būs pieņemts karakalpos un varonīgās cīņās varēs pierādīt rīdziniekiem, ka viņš ir krietns kareivis un tam nav nekādu darīšanu ne ar kādiem velliem un burvībām. Bet Andra sirds gavilēja: kā Rīgas sargs nu droši varēšu staigāt pa visu pilsētu, meklēt un taujāt pēc mīļotās Rūtas un galu galā viņu atradīšu, jo, cik liela būtu Rīga, reiz taču paspēšu viņu izpētīt no viena gala līdz otram! Un, kā ik dienas, tā ari tagad viņš raudzījās namu logos, vārtos, šķērsielās un nepalaida garam nevienu meiteni, neieskatījies tās sejā. Tas viņam nenācās grūti, jo, lai cik kautrīga būtu kāda skuķe, Andri satiekot, neviena neslēpa seju aiz lakatiņa stūriem, jo vēsts par trim vella kalpiem, no kuriem viens ir tik «skaists kā velis», kā ugunsgrēka ziņa bija jau pirmā dienā izplatījusies pa visu pilsētu.

Vecais kapteinis gāja jaunvervējamiem karavīriem pa priekšu, tiesādamies ar savu sirdsapziņu:

«Pie vella! Rātskunga Rama pavēle ir ļaunprātīga: lai es šos ļaudis sūtu bīstamos uzdevumos tikai tādēļ, ka viņš grib tikt no viņiem vaļā! Nudien, godīgi tas nav. Protams, kareivja dzīvība katru acumirkli atrodas briesmās, bet šīs briesmas viņu apgaro, zinot, ka visi no viņa gaida varoņdarbus un pakalpojumu karalim, tēvijai, dzimtai pilsētai . . . Nē, es nevaru viņiem uzdot neizpildāmu uzdevumu, kura dēļ

tiem jāiet bojā bez slavas, bez kāda labuma. Lai viņi tāpat mazliet pasiro un izlūko tuvāko apkārtni. Es viņus brīdināšu, lai ir uzmanīgi un tīši neskrien nāvē bez vajadzības. Būs nopietnas cīņas, un Dievs dos tiem izdevību krist varonīgajās kaujās.»

Gājēji sasniedza Mārstaju ielas kazarmēs. Šoreiz te puišus uzņēma laipnāk kā pirmoreiz, kaut gan viens otrs karakalps caur pieri raudzījās dēkaiņos, kuri, par pelēm pārvērtušies, tiek laukā no cietumiem un cīnās kā paši nelabie.

Skrīverim nācās pierakstīt tikai Ermani Zeltiņu, jo Pēteris ar Andri jau atradās sarakstos, kaut pārstrīpoti. Ikviens dabūja musketi ar piederumiem un zobenu. Kurzemniekiem jau bija mugurā kara tērpi, kaut apnēsāti, taču kaujai labi diezgan. Salderns lika atnest formas vamzi un bikses Ērmanim, lai tas tos apmaina pret savu laivinieka apģērbu. Ērmanis aplūkoja vamzi, bet deva atpakaļ:

—  Tas man nenoder.

—   Kāpēc?— Salderns jautāja.

—   Kabatas par mazām. Ja gadās ilga kauja, tad man maize jātur rokā. Sajās mazajās kabatās daudz nevar iebāzt.

—   Vai tad tu domā ēzdams karot?— Kapteinis pavīpsnāja.

—   Kas nevar gadīties? Kaujā uz mājām pēc maizes neskriesi, kad uznāk izsalkums. Bet šīs platbikses gan ņemšu savējo vietā. Tajās var daudz ko paslēpt.

Salderns smīnēdams Jāva Ērmanim vāju un apsolīja ari. divkāršu pārtikas devu. Kad visi bija kaujas kārtībā, vecais kareivis pasauca puišus pagalmā, lika-tiem pie sirds būt dūšīgiem un uzticīgi kalpot Rīgai un Rātei. Tad, pastāstījis, ka sūtīšot viņus izlūkot apkārtni, un piekodinājis tīšu prātu nemesties nevajadzīgās briesmās, devās ar tiem uz Smilšu vārtiem. Te valdīja nospiestāks garastāvoklis kā no rīta, jo jau ceturtā diena nāca ap pusdienu, bet, ciktāl acs skatīja, nekur nemanīja ne mazākās zīmes no naidnieka, nekā par viņu nezināja. Tādēļ lielu atvieglojumu radīja kapteiņa pavēle atslēgt vārtus un nolaist pacelto tiltu, lai izlaistu aiz vaļņiem apkārtnes izlūkošanai trīs jaunos Rīgas karakalpus.

Bet, tikko mūsu trīs draugi bij laukā un tilts pacēlās, pilsoņi uz vaļņiem saviļņojās.

—   Rau, zviedru izlūki!— iesaucās ādģēris, pirmais pamanījis aiz Svētās Gertrūdes baznīcas drupām parādāmies sešus jātniekus, kā likās, tos pašus, kas ik dienas siroja ap Rigu, jo viens atkal vīstīja gaisā dūres.

—   Nu būs cīņa! Mūsējie arī ir ārā!— Kalējs liecās pār brustvēri, it kā traukdamies izjūkiem līdz.

Viss valnis uztraucās.

—   Zviedri! Zviedri!— kā vējš nošalca ziņa pa pilsētu.

Pilsoņi, ilgās gaidīšanas satraukti un mocīti, neatrazdami miera namos, arvien bij gatavi pie pirmā signāla skriet uz vaļņiem. Tā arī tagad visi drāzās uz Smilšu vārtiem — vīri, sievietes, amatnieki, tirgoņi, rātskungi, apkārtnes zemnieki. Arī pilsētas aizstāvēšanās vaditāji, patlaban atstājuši rātsnamu, lai dotos pusdienā, ievērojuši trauksmi ielās, steidzās turp, kur visi.

No vaļņiem bij brīvs skats uz nodedzināto priekšpilsētu.

Zviedru jātnieki, ieraudzījuši rīdziniekus ārpus mūriem, tuvojās aujos. Trīs puiši devās tiem pretim nesteigdamies, kājām.

—   Ak, es nelga!— Salderns uz brustvēra, ieķēries sev matos, izmisis iesaucās.— Neiedomājos puišus izsūtīt izlūkos jāšus! Trīs kājnieki pret sešiem jātniekiem! Te iznākums jau iepriekš paredzams, pie vella!

Pa tam zviedri un rīdzinieki jau bija tuvojušies viens otram uz piecdesmit soliem. Pirmie apturēja zirgus un kaut ko sarunājās ar pretiniekiem. Trīs puiši, kuri savas muske- tes bij uzmetuši plecos, jo Ērmanis vēl nemaz lāgā neprata šaut,— un arī Pēteris ar Andri bija labāki cīkstoņi uz zobeniem nekā neveiklo šauteņu lietošanā,— tagad izvilka zobenus. Zviedri nolēca no saviem zirgiem un arī tvēra savus.

Sākās cīņa.

Kā likās, uz Pētera komandu trīs draugi nostājās trijstūrī, neļaudami pretiniekiem tikt aizmugurē. Iemirdzējās saulē asmeņi. Trīs zviedri pagriezās pret vecāko — Pēteri. Viens sagrīļojās un nokrita. Atkal cīnījiens, un nokrita otrs. Nu trešais, līdz šim turējies atstatāk, bruka ar traku niknumu virsū. Tas bija balmutīgais resnais kapteinis Svens Horns, kurš šorīt apsolīja pulkvedim Rozenkrancam atvest gūstekņus. Pēteris, juzdams spēcīgu pretinieku, pamazām virzijās atpakaļ. Andris visu laiku turējās pret vienu — vienlīdzīgu veiklībā. Vissliktāk klājās Ērmanim. Tas, vicinādams savu ieroci, pēc katra pretinieka dūriena vai cirtiena lēca atpakaļ milzu lēcienus, un viņu iedzina drupu kaudzē. Nu otrs tam atradās aizmugurē. Ermanis noprata, ka pret abiem nespēs aizstāvēties, un metās mukt. Bet viņam bij savs nodoms. Desmit lēcienos sasniedzis cīņas sākuma vietu, viņš noliecās, pakampa ar abām rokām aiz kājām kritušo zviedri un ar vienu atvēzienu nosita gar zemi pirmo uzbrucēju, pēc tam otro, kuri uz šādu ciņu nebij sagatavojušies. Turpat viņa priekšā cīnījās Pēteris ar resno, bet apbrīnojami veiklo zviedru kapteini. Vienā sekundē apsvēris stāvokli, Ērmanis kā tīģeris metās virsū zviedrim no muguras puses, sakampa to savās varenajās rokās un pārmeta pār plecu kā telēnu. Zviedra stāvoklis bija tik neērts, ka viņš nekā cita nespēja darīt ka vienīgi spārdīties gaisā kājām. Bet tas netraucēja laiviniekam viņu turēt cieti un ērti. Bet nu cēlās kājās abi apdullinātie. Pēteris atbrīvojies paspēja laikā satvert abus aiz apkakles un izraut tiem no rokām zobenus. Andra pretinieks labprātīgi padevās. Trīs uzvarētāji kaut ko sasaucās savā starpā un devās ar gūstekņiem atpakaļ uz pilsētu.

Grūti bij nabaga Ērmanim stiept nemierīgo smago nastu. Varbūt viņš pat netiktu līdz vārtiem, ja kapteinis Salderns, laikā attapies, nebūtu izsteidzies pretim ar saviem ļaudīm, kas bij pagadijušies pie Smilšu vārtiem.

Gaviles uz vaļņiem bija neaprakstāmas, kad atgriezās rīdzinieki.

Pirmais pa vārtiem ienāca Ērmanis ar atkal pār plecu pārmesto Svenu Hornu. Aiz tā Pēteris veda divus un aiz viņa Andris vienu gūstekni. Salderns ar karakalpiem noslēdza triumfa gājienu.

—   Viņš! Viņš!— jūsmoja ķestera Lēne, redzēdama tikai Andri.

Anna, sarkanmatainā torņinieka meita, spieda roku uz krūtīm, it kā cenzdamās apslēpt uz āru lauzošās gaviles.

Samsona Cecīlija un Rama Elīza nodrebēja, kad Andris tām pagāja garām, ar sava zobena rokturi aizskardams abu meiču izstieptās rokas.

Pilsoņi svieda gaisā cepures. Vienīgi rātskungs Toms Rams vieba seju ka zobu sāpēs.

Tikai pie Kaļķu vārtiem, pie Rīges, Ērmanis nolaida no pleca savu nastu.

—   Velis ar ārā!— Svens, ticis atkal kājās, iesaucās.— Es padodos! Kā redzams, man nav lemts piedalīties cīņā pret Rigu. Patiesi, jums ir apbrīnojami zobenu cīkstoņi. Bet,— viņš pagriezās pret Ērmani,— tu, draugs, nerīkojies pēc likuma! No muguras neuzbrūk pretiniekam!

—   Nu, vai zini,— Ērmanis aizstavējās,— lai vai kā, bet savu draugu es nejaušu nodurt kā kucēnu. Redzi, kads viņš vājš pēc izciestās slimības; bet tu esi tauks kā kaujams vērsis!

Svens Horns nikni ierūcās un draudēja Ērmanim ar duri.

Kapteinis Salderns apjautājās pilsētas aizstāvēšanas priekšniekam, ko darīt ar gūstekņiem.

—   Man šķiet, tepat Kaļķu tornī tos varētu novietot,— teica Barnekens.

Toms Rams kaut ko pārdomāja. Viņa lūpu kaktiņi saviebās viltīgā smīnā.

—   Jā,— viņš teica,— bet mēs varam tiem atļaut brivu kustību pilsētā, jo izbēgt viņi no pilsētas tā kā tā nevar.

Svens Horns, dzirdējis Rama vārdus, lepni izgāza vēderu.

—   Grāfa Mansfelda viņa majestātes leibpulka kareivji nebēg, ja tie reiz sagūstīti! Bet labu malku vīna un kārtīgu ēdienu es prasu arī ienaidnieku pilsētā . . .

13. nodala PAR DZIMTO PILSĒTU

Pēc mūsu trīs draugu atgriešanās ar gūstekņiem rīdzinieku garastāvoklis uz reizi mainījās. Visā pilsētā valdīja pacilātība, drosme, cīņas prieks. Krietnie, miermīlīgie pil- . soņi pat noskumtu, ja tagad zviedri paziņotu, ka ar mieru grib doties mājās un atmest Rīgas aplenkšanas nodomu. Ar gavilēm viņi uzņēma Rātes paziņojumu pēc gūstekņu noklaušināšanas, ka zviedri kavējušies uzbrukt tādēļ, ka tikai šodien no Pērnavas te ieradies karalis. Jau rit vai pat šonakt naidnieka pulki ieņems savas vietas visapkart pilsētai un sāks uzbrukumu. Arī ziņas par pretinieka lielo pārspēku —20 000 vīriem — un milzīgajiem dižgabaliem, ar kuriem varot šaut līdz pusotra simta mārciņu smagas dzelzs bumbas, rīdziniekus nebaidīja.

Ik amatnieks, ik tirgonis jutās laimīgs, ka viņš ir Rīgas pilsonis un spēs grūtās dienās pierādīt, ka ir šīs laimes cienīgs.

Kā spārnos bija pilsoņi, kad pievakarē atkal pamanīja uz Vecā kalna zviedru jātnieku pulciņu. Izbrukt aiz vaļņiem un cīnīties!— tāda bij visu vēlēšanās. Sajūsminātie sargi vairs neizlaida no rokām aizdedzinātos degļus un musketes un neatgāja no skanstīm. Rama'm, Barnekenam un citiem aizsardzības priekšniekiem nācās atkārtoti likt pie sirds cīņas kārajiem varoņiem neviena šāviena nedot bez pavēles. Bij jāapsola laist vienu nodaļu laukā kaujā ar zviedru

pulciņu, bet ari Saldernam ar desmit vīriem tad vajadzēja atbalstīt uzbrucējus. Starp tiem kapteinis iedalīja ari savus trīs jaunos. Staļļos katrs paņēma savu zirgu, ari Pēterim, Andrim un Ērmanim stalla puisis pieveda pa melnim. Laivinieks, vairāk paradis sēdēt irkļos nekā zirga mugurā, ar pūlēm uzrausās seglos. Eskadrons devās ceļā.

—   Apstāties!— pēc dažiem desmit soļiem nokomandēja Salderns un piejāja pie Ērmaņa.— Tavs zirgs klibo. Apmainīt pret citu!

Ermanis jau gribēja griezt atpakaļ, tad kaut ko iedomājās:

—   Nē, kaptein, labāk atstāj man šo pašu.

—   Sis zirgs ir klibs!

—   Taisni tādēļ.

—   Kā? Pie vella!

—   Redzi, kaptein, es neesmu nekāds varonis. Ja nu sīvā kautiņā uznāk nelāga doma mukt, tad ar klibu zirgu es nekur netikšu un gribot negribot būs jākaujas līdz goda pilnam galam. Cilvēks pēc savas dabas ir vājš radījums, un, ja arī man uznāk cilvēciska vājība, tad vēlāk es savu kaunu nespēšu pārdzīvot.

Vecais kapteinis uz acumirkli tā kā apstulba no šādas prātniecības, tad atmeta ar roku.

—   Labi. Uz priekšu!

Pēteris, jādams blakus Ērmanim, smaidija.

—   Tu to lietu tikai no vienas puses esi pārdomājis, draugs.

—   Nē, nē,— Ērmanis atbildēja pašapzinīgi.— Tā ir labi pārdomāta.

—   Es domāju, ka ne. Jo kā tad bus, kad liks mums auļos jāt virsū pretiniekam? Tu paliksi ar klibu zirgu iepakaļ.

—   Nu, lūk! Par to es visvairāk domāju.

—  Tātad esi pārsteidzies!

—   Bet nepavisam ari ne. Es nekad neesmu bijis steigas draugs un negribu pārsteigties. Tādēļ ir labi, ka palieku iepakaļ un varu noskatīties, kā jūs kautiņu iesākat, lai īstā laikā un vietā varu mesties starpā.

Smaids no Pētera sejas nozuda. Viņš pazina drauga dabu un saprata, ka tam taisnība.

Pa tam Smilšu vārti jau bija atvērti, tilti nolaisti un pilsoņu kājnieku nodaļa izgājusi aiz vaļņiem.

Zviedru jātnieki, bez šaubām, te bija ieradušies meklēt Svenu Hornu un tā ļaudis, kad to zirgi vieni atgriezās nometnē. Nu viņi, no Vecā kalna ieraudzījuši pie Svētās

Ģertrūdes baznīcas drupām guļot divus cīņā kritušos, laida auļos lejā. Tanī pat brīdi viņi ieraudzīja iznākušos rīdziniekus un izšāva uz tiem savus karabinerus. Lodes aizsvilpa pāri galvām. Nu arī rīdzinieki apstājās, iemiedza zeme dakšas, uzlika uz tām musketes un pielaida degli. Tāpat viņu zalve nenodarīja nekādas vainas zviedriem, kuri, zobenus vicinādami, drāzās virsū kājniekiem. Siem būtu slikti klājies, ja Salderna jātnieki nepaspētu mesties starpā. Un arī Saldernam zem zviedru pārspēka, kā likās, būtu jāatkāpjas ar smagiem zaudējumiem, ja pēkšņi stāvokli nepārgrozītu otra ieradusēs zviedru jātnieku nodaļa. Tā patlaban gribēja drāzties lejā no kalna, kad ierūcās Smilšu torņa baterija un aizsprostoja ceļu ar labi nomērķētiem šāvieniem. Pirmā nodaļa, pamanījusi apjukumu aizmugurē, domāja, ka naidnieks nāk arī no tās puses, un uz priekšnieka komandu grieza zirgus apkārt, lai atstātu ciņu. Tā kauja beidzās ne ar ko. Pāris Salderna jātniekiem bija dažas niecīgas skrambas, un ari zviedri, kā likās, aizauļoja ar pāris vieglām brūcēm. Bet iekarsušies rīdzinieki uz vaļņiem atklāja spēcīgu dižgabalu uguni pakaļ nozūdošam ienaidniekam.

Tad uzbrucēji atgriezās pilsētā, atkal iedzīvotāju gaviļu apsveikti par iegūto uzvaru, kuras gods gan patiesībā pienāktos īstā laikā izšautiem dižgabaliem. Bet parasti arvien laužu sirdis uzgavilē drošsirdībai, ne tik daudz iegūtai uzvarai. Starpvalni ievainotos jau gaidīja Ludviga Hintelmaņa noorganizētās sanitāres ar zalbēm un linu apsienamiem. Ievainotie smiedamies ļāva aptīt savas niecīgās skrambas. Arī ķestera Lēne, norāvusi no galvas lakatiņu, drebošu sirdi gaidīja parādāmies Andri un no sirds vēlējās, kaut daiļajam zēnam būtu maza, maza skrambiņa, pie kuras parādīt savu līdzjūtību un rūpes. Bet Andris sēdēja zirgā vesels un smaidošs, un Lēnei neatlika nekas cits kā ar tīksmīgu nopūtu siet atkal lakatiņu ap galvu un pavadīt acīm aizjājušo nodaļu.

Novietojuši zirgus staļļos, trīs puiši atkal atgriezās savā ierādītā vietā uz vaļņiem pie Smilšu torņa, kur viņus gaidīja zviedru kapteinis — izteikt savu spriedumu par novēroto cīņu.

Svens nāca Pēterim pretim un, uzsitis spēcīgi uz pleca, teica ar sajūsmu:

— Jauks cīkstonis tu esi, to atkal šodien piedzīvoju. Bet tev trūkst skolas. Protams, ari kaujās šo skolu var piesavināties, bet tad ir vajadzīgs mācīts un cienīgs pretinieks. Zēl, ka es esmu kritis gūstā un šinī karā vairs nevaru piedalīties.

Es tev saku, ja es vēl būtu savā pulkā, ik dienas izjātu ar tevi izcīnīt dažas tūres. No manis tu iemācītos cirst pēc visiem mākslas likumiem. Nudien, man sirds sāp par nupat piedzīvoto nožēlojamo zobenu izvicināšanu. Atceries to vietu — pēc otrās ataka's, kad, izšķiroties ar dažiem diezgan pieņemamiem cirtieniem, tavs pretinieks — tas likās būt kāds leitnants no mūsu grāfa Mansfelda viņa majestātes leibpulka — gatavoja tev banderoli. Viņa roka ir varen spēcīga, un ar šo paņēmienu viņš pārcirstu kuru katru šķērsām kā ābolu, kam sveša šāda nejauša atbilde uz prīmu. Bet tu esi piedzīvojis cīkstonis un ļoti labi aizsargājies ar otru prīmu. Labi bij. Bet es katrā ziņā ņemtu ačgārno kvarti. Lūk, es tev parādīšu, kādu efektu tā taisa!

Svens izrāva zobenu no maksts un nostājās cīņas pozā.

Pēteris, ari aizrāvies no zviedra sajūsmas, darīja tāpat.

—  Tā,— Svens sāka cīņu,— es tev uzbrukšu ar prīmu.

Viņš pacēla zobenu, lai ar taisnu atvēzienu cirstu Pēterim pa galvu, un marķēdams izdarīja cirtienu. Pēteris aizsargājās ar ačgārno prīmu, atsizdams pretinieka zobenu pa labi, ar to pašu kustibu paceldams zobenu varenam cirtienam pa kreiso plecu, kam vajadzēja pāršķelt pretclni- tāju no kreisā pleca šķērsu uz labo sānu.

—   Nu, rau,— zviedris pamācīja,— tu aizsargājies ar prīmu — šitā! Ļoti labi. Bet, redzi, vai nav pavisam citāds izskats, kad es atbildu ar ačgārno kvartu!

Ar brīnumveiklu un graciozu kustību resnais cīkstonis atsita Pētera banderoli.

—  Tev taisnība!— Pēteris nopriecājās.— So cirtienu es vēl nebiju izmēģinājis, kaut gan zināju, biju redzējis, bet ne tik veikli un viegli, kā tu nupat izdarīji.

—  Tā? Kur tu to varētu būt redzējis?

—  Volmāra Fārensbaha pulkos.

—   Fārensbahs? Sis vārds man liekas dzirdēts . . . Vai viņš kādreiz necīnījās pret zviedriem?

—   Viņš gāja kopā ar zviedriem un nodeva jūsu rokās Daugavgrīvas cietoksni.

—  Aha! Nu zinu. Bet tad viņš pārgāja pie poļiem. Tas nodevējs! Un tu vēl tagad esi viņa dienestā?

—   Nē, sen vairs ne. Kad viņš nodeva zviedrus, tad nodeva ari mūsu lielkungu, Kurzemes hercogu. Un tad es viņu atstāju.

—   Labi darīji. Krietns virs zem nodevēja karoga nevar cīnīties.

—  Atkal zviedri tuvojas!— iesaucās balsis no brus- tvēra.— Bet tikai trīs jātnieki.

—  Tad jau laikam mūsējie būs sameklējuši tev pretiniekus!— smiedamies teica Svens Pēterim un steidzās uz skansts malu, priekā iedrebēdamies, ka atkal dabūs noraudzīties veiklos cīkstoņos.

Aiz vaļņiem atskanēja taure.

—   Nekā!— Svens nošļuka.— Vēstnieki no mūsu karaļa.

Pagāja labs brītiņš, kamēr uz tauru skaņām atsteidzās

pilsētas kara priekšnieki. Zviedru jātnieki stāvēja aiz vaļņu grāvja pie Smilšu vārtiem un pacietīgi gaidīja.

Vārtiem atveroties un nolaižoties tiltam, viens taurētājs iejāja pilsētā; abi pārējie grieza zirgus atpakaļ, lai attālāk no vaļņiem gaidītu atgriežamies biedri.

Ienaidnieka taurētājs Rīgā! Sī ziņa lika saskriet pilsoņiem aplūkot svešo.

Rams, Barnekens, Hintelmans un Rigemans pavadīja zviedri uz rātsnamu, kur patlaban visi bij kopā uz apspriedēm.

—  Varbūt miera piedāvājums?— sprieda amatnieki uz vaļņiem.— Varbūt karalis sūta prasīt atpakaļ gūstekņus.

Svens Horns pavīpsnāja:

—  Mūsu karalis nav tik nabags, ka tam vajadzētu izlūgties kādu sagūstītu kareivi un kaūt ari pirmo cīkstoni pasaulē.

—   Nu, pagaidi tik, tu balamute!— norūca pie sevis Ērmanis, sēzdamies pie alus mucas, ko Iekšvaļņa krodziniece bij likusi atvelt uz vaļņiem Rīgas aizsargiem.— Ilgi tu te nezākāsi manu draugu Pēteri, kurš patiesībā ir pirmais zobenu cīkstonis pasaulē. Es palūgšu, lai Pēteris man ierāda visas prīmas, terces un kvartes, un tad es uzņemšos tevi piespiest pie sienas! Skat, kāds nav: šis esot pirmais!

Ērmanim tā pie sevis pukojoties, pienāca Svens un kari paraudzījās uz putojošo kausu. Laivinieks saprata, ko nozīmē slāpes, un, aizmirsis dusmas, sniedza savu kausu gūsteknim.

—   Lai tev pateicība!— Svens pacēla kausu un turpināja savu lielīšanos:— Zēl, ka te neviena īsta dzērāja nav, kas varētu ar mani sacensties!

Ermanis tikko nenokrita no sava ķeblīša. Bet viņš apķērās: labāk turēšu muti ar ēšanas un dzeršanas sacīkstēm. Bet uz zobeniem gan gribas viņu veikt!

Dzerot, triecot un jokojot pagāja laiciņš. Tad steigā atgriezās Rams. Viņš nāca no Jauno vārtu bastiona puses

Ermanis tikko nenokrita no sava kebliša.

un laikam bija jau apstaigājis arī citus vaļņu nocietinājumus. Viņa seja bij saviļņota un neparasti laipna. Bet tā pēkšņi kļuva īgna, kad ieraudzīja pie mucas apkampušos Svenu ar Ermani.

— Atkal esmu izdarījis kļūdu,— viņš pukojās pie sevis. — Es liku priekšā atļaut zviedriem brīvu kustību pilsētā, iedomādamies, ka šis resnais, iedomīgais kauslis gribēs atmaksāt tiem trim vella kalpiem par savu sagūstīšanu. Bet tas nelga viņiem pat vēl kavē laiku!

Tad viņš ātri atkal izgludināja seju un griezās pie pilsētas sargiem:—Mīļie draugi! Es nāku no rātsnama ar priecīgām ziņām: Gustavs Ādolfs labprāt ar poļu karali slēgtu mieru un tādēļ uzaicina Rīgu atvērt viņam savus vārtus, lai izbēgtu, lieku asinsizliešanu vienas ticības brāju starpā un arī Poliju jo drīzāk nosvērtu uz miera līgšanu. Tādas vēstis atnesa zviedru taurētājs. Bez pilsoņu piekrišanas Rāte nevar dot atbildi. Tātad, draugi? . ..

—   Kā? Mēs lai nodotu savu dzimto pilsētu ienaidniekam?— atskanēja pārsteigtas un neapmierinātas balsis. — Vai tādēļ zviedrim bija vajadzīgi tie pusotra simta kuģu ar kareivjiem un dižgabaliem, lai lūgtu mūs viņam atvērt vārtus? Vai tādēļ mēs uzmetām skanstis, apbruņojāmies, gatavojāmies? Vai tādēļ m es te nemierā četras dienas esam gaidījuši? Un ar šādu priekšlikumu Rāte griežas pie mums! Nē, nē, mēs neesam nodevēji, mēs negribam ari būt atbildīgi par nodevibu.

Rams mēģināja izlikties nevainīgs:

—   Mijie draugi! Es jums tikai atsteidzos paziņot karaļa raksta saturu. Es jums nebūt nestāstīju savas domas, bet tikai to, ko Gustavs Ādolfs raksta Rātei.

Viņš atstāja valni galīgi saducis, jo tāpat viņu bija saņēmuši citos bastionos. Viņš steidzās atpakaļ uz rātsnamu, kur sekretārs rakstīja zviedru karalim noraidošu atbildi uz padošanās priekšlikumu. Vairums bij par uzticību Sigismundam, un Rama piekritēji arī neuzdrošinājās atklāti izrādīties par nodevējiem.

Jau gabalā Rams dzirdēja saucienus no vaļņiem:

—  Sveiki! Iedzersim! Par dzimto pilsētu! Neatdosim to, pat draugam ne!

14. nodaļa KAUJA UZ DAUGAVAS

Nākošā rītā, saulei lecot, sāka skanēt Svētā Pētera baznīcas torņa zvans. Visi saprata, ka tas vēsta ienaidnieka tuvošanos, un pat pēdējais sliņķis atstāja gultu, lai dotos uz vaļņiem, ielām vai vismaz pie loga.

Skanstis snaudošie sargi pietrūkās kājās un tvēra ieročus. Velti tie lūkojās visapkārt — nekas nebij redzams. Uzlecošās saules stari apspīdēja izdegušās priekšpilsētas — klusas un tukšas. Bet pašā Rīgā radās rosība un kustība: pa Mārstalielas kazarmju vārtiem skrēja laukā viens karakalpu pulciņš pēc otra un devās uz savām vietām, tāpat pilsoņi, pa ceļam pogādami savus vamžus, steidzās uz vaļņiem.

Salderns, pa nakts melnumu mazliet nosnaudies, jau pirms gaismiņas bija kājās un, apstaigājis apcietinājumu joslu, atstāja Daugavmalas mūrus, lai dotos mājās iebrokastot. Uz Pēterbaznicas laukuma viņš apstājās un, bridi padomājis, gāja tieši uz baznicu, atvēra durvis un kāpa torni. Viņš vēl nebij ticis lidz pirmajam posmam, kad augšā sāka skanēt zvans.

—   Aha!— Salderns teica pats sev.— Zviedri sāk kustēties. Ļoti labi. Taisni laikā iedomājos papētīt apkārtni. Bet nav jāsteidzas. Hansis ir modrigs virs; viņš jau pa gabalu būs pamanījis karaspēka tuvošanos, tā ka paies labs laiciņš, kamēr naidnieks novietosies.

Vecais kareivis reizes divas apstājās kāpšanā, lai, atslējies pie mūra, atelpotu, jo viņa gados aizdusa bij parasta lieta.

Visu laiku dūca zvans.

Beidzot Salderns sasniedza zvanu galeriju. Pametis asu skatu visapkart, viņš pamāja ar roku zvaniķim.

—  Pietiek, Hansi! Nu jau visi zin, kas tev bij vēstāms.

Torņa sargs vēlreiz pierāva lielā zvana virvi, un zvans

apklusa.

Salderns dziļi ieelpoja augsto slāņu svaigo gaisu. Viņa ērgļa skats slidēja pāri Rīgas vaļņiem un priekšpilsētām, aiz kurām redzēja kustamies straujā marša tempā zviedru karaspēku nodaļas. Likās, it kā bezgalīga mirdzoši zviņota milzu čūska lien uz Rigu no ziemeļaustrumu pusē augošā meža, sasniedz Vecā kalna viņpuses nogāzi, tur apbērnojas un raida tālāk divus nezvērus kā žņaudzošas, vijīgas rokas ap pilsētu pa vienu un otru pusi kalnam. Tur pulks aiz pulka, karogs aiz karoga, jau Mllgrāvja nometne sakārtojušies, tagad ieņēma savas aplencēju vietas nemainoties, negrupējo- ties. No zemes puses Rīga nu bij ieslēgta. Bet ari Pārdaugavā Salderna skats šķitās pamanām kaut ko iemirdzamies krūmu zaļumā aiz Ķipsalas. Tātad ari otrā pusē Daugavai jau atradās zviedri; varbūt arī daļa flotes bija Daugavā, kaut gan Daugavgrlvas cietoksnis neko nebij ziņojis.

Vecais kapteinis mierīgi vēroja apkārtni, iegaumēja ienaidnieka pozīcijas, apsvēra lietišķi katru sīkumu, kas varētu būt svarīgs nākamās kaujās.

Ari mums, godātie lasītāji, patlaban ir izdevība no torņa augstumiem iepazīties ar Rīgu, kāda tā bija 17. gs. sākumā.

Metot skatus uz tuvāko apkārtni, redzam tikai namu stāvo jumtu masu, cauri kurai sniedzas vēl tagad pastāvošo baznīcu torņi: doms, Svētais Jēkabs, Svētais Jānis un vairs neesošā Svētās Madaļas baznlciņa. Tālāk pa Daugavu uz leju mūsu skats apstājas pie pils ar tās apcietinājumiem un četriem stūra torņiem, no kuriem vairs atlikuši tikai divi. No pils pa labi stiepjas aizsargu grāvis ar valni un apcietinājumu joslu; ap tagadējo Jēkaba un Torņu ielu stūri toreiz atradās Jēkaba vārti ar bastionu; pret tagadējo Pulvera torni tad bija visstiprākais pilsētas stūra nocietinājums ar Smilšu vārtiem (Bastejkalna mūsu laikmetā vēl nebij); tālāk, pret tagadējo Brīvības bulvāra galu, atradās Jauno vārtu apcietinājums, ap tagadējo Prefektūru — Pirts bastions. Nākošais stūra apcietinājums pacēlās netālu no Daugavas un saucās Mārstaju bastions. Daugavas pusē pilsētu iežogoja tikai vecie muri ar Cūku, Grēcinieku, Sāļu, Sievu, Gūstekņu, Stiftes un Miesnieku torņiem; īstais aizsargs te bija plašā Daugava, kuras tagadējais otrais krasts 17. gs. bija tikai salu virkne varenās straumes vidū, kas plūda divtik plata kā mūsu dienās.

Tagad pazīstamās Pārdaugavas cietzemes krastmalas — Beņķensala, Mūksala, Klīversala — senās dienās bija īstas salas un saucās Meztru sala, Jaunā sala (tikai šopavasar izcēlusies pusgadusimteni agrāk nogrimušās vecās Mūksa- las vietā un vēlāk atkal par Mūksalu iesauktā) un Abates sala. Aiz tām krietnā attālumā pacēlās upes kreisais krasts ar zilā migliņa tītiem mežiem. Metot skatu uz sauszemi, redzam vijamies šurp Rīges upīti apmēram no tagadējā Vērmaņa dārza un Smilšu kalnu puses; tā tek gar paaugsto Veco jeb Kaupo kalnu, kurš paceļas tagadējā Vienības laukuma vietā, un ietek ap Smilšu torni pilsētas aizsargu grāvi. Aiz vaļņiem Rige ieplūst no grāvja -pilsētā un liecas paralēli Kalēju ielas līkumiem pa kreiso pusi, tad, pamazām paplašinādamās, izveido nelielu ostu Rīgas kuģiem, kuri Daugavas palos te meklēja patvērumu. Gar šo Rigi stiepjas vecais pilsētas mūris ar senajiem torņiem, kā Kaļķu, Jāņa, Bendes, Audēju, Bebrukārklāja un Peitava torņi, atdalīdami īsto pilsētu no tā sauktā Iekšvaļņa, kur piemita nabadzīgākie iedzīvotāji un tagad bija novietoti ari nodedzināto priekšpilsētu iemītnieki — pa lielākai daļai zem klajas debess. . .

Un nu mēs varam atstāt Svētā Pētera galeriju līdz ar kapteini Saldernu, kurš, beidzis savus novērojumus, kāpa zemē. No Pēterbaznlcas laukuma viņš devās uz Rātslaukumu. Te pilsētas aizsardzības priekšnieki uztraukti nāca tam pretim.

—   Kapteini Saldern! Kas īsti notiek?— jau pa gabalu viņam sauca pretim Joahims Rigemans.— Zvans vēsta ienaidnieku, bet no vaļņiem nekas nav saskatāms.

—   Zviedri ieņem savas vietas,— mierīgi atbildēja vecais kareivis.— Gan mēs viņus drīz manīsim, kad tie uzstādīs savas baterijas.

—  Jūs bijāt torni?

—  Jā. Ieteicu ari jums uzkāpt. Lielisks skats. Kā ciešā lokā esam ieslēgti no zemes puses.

—   Ļoti labi,— piezīmēja Ludvigs Hintelmans,— ka viņi mūs var ielenkt tikai no vienas puses un ka Daugavas pusē nedraud uzbrukums.

—   Jūs maldāties, godājamais kungs,— atbildēja Salderns.— Man vislielākās bažas rada taisni Daugava.

—   Kā? Vai ari Pārdaugavā jau naidnieks?

—   Noteikti nesaskatīju, bet man ir aizdomas, ka zviedri būs izmantojuši tumšo nakti un ar vieglākām galerām iebraukuši Daugavā garām cietoksnim. Miglas dēļ, kas vēl klāj Daugavas lejas galu, tur nekā nevar manīt.

—   Man šķiet,— iebilda Rigemans,— ka zviedri Pārdaugavā mums nevarētu sagādāt daudz bažu, jo otrs krasts ir pārāk tālu no pilsētas, lai lielgabalu uguns daudz kaitētu.

—   Bet j«s aizmirstat Daugavas salas,— Salderns teica nopietni.— Ja ienaidnieks uz tām uzmet skanstis un izceļ dižgabalus, tad Rīga guļ tā priekšā kā uz delnas. Tādēļ es gribu iet uz pili, novērot, vai manas aizdomas varbūt nepiepildās.

Kapteinis atvadījās un nogriezās Krāmeru ielā; rātskungi devās uz Svētā Pētera baznīcas torni.

Salderns izrādījās pareizi novērtējis Gustava Ādolfa taktiku. Kādu stundu no pils ziemeļrietumu torņa vērojis Daugavas otro krastu, viņš, miglai izklīstot, ieraudzīja aiz Ķīpsalas sešas nelielas kaujas galeras un plostu, kas bija nolemti dižgabalu novešanai salā. Ilgāk te vairs nekavēdamies, viņš steidzās uz pilsētu ziņot rātskungiem par zviedru nodomu un gatavoties tā aizkavēšanai.

Pēkšņi sāka dimdēt zviedru batarejas Smilšu kalnos un aiz Vecā kalna. Pilsētas aizsargu priekšnieki uztraukušies atmeta gatavošanos Daugavmalā un steidzās uz Iekšvalni, atstādami Saldernam rūpēties par Daugavas aizsardzību.

Sirmais kareivis pavīpsnāja.

—  Man šķiet, atkal esmu uzminējis Gustava Ādolfa saprātu: viņš apšauda Rīgu no zemes puses, lai visu uzmanību vērstu uz turieni, ka netraucēts var ieņemt salas. Bet tas viņam šoreiz neizdosies!

Viņš nosūtīja savu adjutantu uz pili ar pavēli pils sargiem heidukiem atklāt uguni uz zviedru galerām, tikko atskanēs pirmais dižgabala šāviens no rīdzinieku kuģiem, ar kuriem Salderns no Rīges ostas izbrauks Daugavā. Pats viņš devās uz ostu, lika divām galerām sagatavoties kaujai un tad gāja apskatīt vaļņus. Te viņš izmeklēja savus labākos musketierus. Smilšu bastionā patlaban Pēteris rīkojās ap dižgabalu, nostādīdams to pret Vecā kalna virsotni, kur redzēja zviedrus ierokamies. Nodunēja šāviens, un rakšanas darbi pārtraucās.

—   Labi tēmēts!— Salderns izteica atzinību.— Vai tu esi dienējis baterijā?

—  Man gadījās pie Fārensbaha arī dižgabalu apkalpot. Tur šo to iemācījos.

—  Labi. Nāc man līdz! Te, liekas, līdz-'* pēcpusdienai nebūs darba. Lūk, zviedri šauj uz labu laimi, viņu bumbas pat lāgā nesasniedz aizsargu grāvi, jo baterijas vēl nav nostādītas īstās vietās. Nopietna ciņa mums būs uz Daugavas.

Vēl izraudzījies pāris musketieru un arī Ermani, Salderns ar visiem devās uz Rīges ostu, kur divas galeras jau gaidīja, un izbrauca Daugavā.

Zviedri jau atradās uz Ķīpsalas, tur plīvoja viņu karogs un sapieri raka skanstis. No galerām laida uz plostu dižgabalus novešanai salā.

—  Mēs nākam īstā laikā!— Salderns apmierināts grieza ūsas un deva pavēli tuvākam dižgabalniekam:— Izšaut uz pretinieka galerām! Tas būs signāls krastā.

Kuģa lielgabals norūca. Lode neaizskrēja līdz kuģiem. Bet nu sāka darboties heiduki no pils. Viņu lādiņi krita labāk. Viens sadragāja zviedru galeras mastu. Drīz arī rīdzinieku kuģi bija šāviena sviedienā.

—  Uguni!— komandēja Salderns. Abas Rigas galeras izšāva gandrīz reizē. Nu zviedri atbildēja, iešaudami Salderna kuģim sānos un noraudami otram bugspritu. Sākās īsta kauja. Rīdzinieki bij labākā stāvoklī, jo tos atbalstīja pils batei'ija, un tādēļ zviedri, kaut gan pārsvarā, ieskatīja ciņu par neizdevīgu un, atlaiduši plostu ar dižgaba- liem straumē, taisījās arī atkāpties ar kuģiem. Bet skaistā galera ar sašauto mastu un vēl otra, stipri bojāta, nespēja

. . . Pēteris pirmais uzlēca uz ienaidnieka kuģa klāja . . .

sekot un palika atpakaļ. Kamēr pils baterijas vajāja bēgošos četrus zviedru kuģus, Salderns tuvojās abiem palikušajiem. Nu bija darbs viņa musketieriem, un, kad kuģu borti sadūrās, Pēteris pirmais uzlēca uz ienaidnieka kuģa klāja, saviem apbrīnojami veiklajiem zobena cirtieniem uzveikdams pēdējo dzivo pretinieku. Otra zviedru galera izrādījās bez aizstāvjiem; to ļaudis bija atstājuši laivās, kad redzēja kuģi neglābjamu. Ari rīdziniekiem te neatlika nekas cits kā pievākt karogu un šo to, kam bij kāda vērtiba, jo skaistais kuģis jau sāka grimt. Otru galeru tauva ievilka Rīges ostā.

So zviedru atsišanu no Ķīpsalas rīdzinieki uzskatīja par īstu uzvaru, jo lepnāki par to, ka neviens vīrs viņu pusē nebij kritis un bij iegūta, kaut bojāta, jauna, skaista galera ar četriem lielgabaliem.

Tikko Pēteris ar Ērmani atgriezās uz Smilšu bastionu, zviedri, laikam sašutuši par zaudēto kauju uz Daugavas, attīstīja spēcīgu apšaudīšanu no Smilšu kalniem un Vecā kalna aizmugures. Kā liekas, viņi bija novietojuši savas baterijas pareizā vietā, jo tagad šāvieni krita jau pilsētā un ap vajņiem. Andris rīkojās pie viena no dižgabaliem, un viņam palīdzēja piegādāt munīciju — Angera Anna un ķestera Lēne . . .

15. nodaĻa

VELLA KALPI SAGROZA RĪGAS DAIĻAVĀM GALVAS

Jau veselu nedēju zviedri apšaudija Rīgu, rīdziniekiem tikpat centīgi atbildot no pilsētas baterijām. Un nedējas laikā Rigā vēl nebij neviens nogalināts. Bet pa tam Gustavs Ādolfs paspēja novietot savus dižgabalus pareizās vietās, un ciņa kļuva nopietna. Pirmais upuris gadījās uz Smilšu torņa bastiona. Ādģēris Hinrihs Bennemans, nakti stāvējis sardzē un pusdienā labi paēdis, jutās miegains un nolikās turpat bastiona malā diendusā; pie dižgabalu rūcieniem visi jau bija pieraduši, un arī ādģēri tie netraucēja pasnaust. Zviedru smago bateriju bumbas šņākdamas laidās pari valnim, rīdziniekiem tās pavadot ar smiekliem un jautrām piezīmēm. Te viena smagā bumba nokrita uz paša bastiona. Sargi pie brustvēra atskatījās: ādģēris gulēja beigts, simts mārciņas smagais lādiņš to bija sašķaidījis.

Visi uztraukti piesteidzās pie nogalinātā, atstājuši dižgabalus un musketes.

—   Ak tu nelaimīt!— iesaucās jauns puisis.— Vajadzēja viņam likties gulēt dienas laikā!

—  Liktenis cilvēku sasniedz arī nomodā,— kāds vecis prātoja.— Ai, ai, un vēl no smagām bumbām . . .— Viņš mēģināja ar kāju pavelt nāves lodi, kas gulēja turpat blakus nogalinātam.

—   Nu, arī vieglā divdesmit četru mārciņu lode būtu Hinrihu nositusi,— piezīmēja ādģēra draugs, kalējs, un, noņēmis cepuri, noskaitīja tēvreizi.

Kāda amatnieka sieva, atnesusi savam vīram skanstis azaidu, pienāca pie nogalinātā un sāka skajā balsī vaimanāt.

Ērmanis viņu paņēma aiz pleciem un noveda no bastiona.

Slimnieku kopēji aiznesa pirmo upuri.

Nu sākās īsts karš, ar kuru rīdzinieki iepazinās tikai tagad, un nu tikai tā īsti pamodās viņu patriotisms. Pirmo četru dienu uztraukums un neziņa par ienaidnieku izbeidzās, kad zviedru pulki parādījās tālumā; tad — ar sākušos apšaudīšanu, naidnieka atiešanu no Ķīpsalas un pāris laimīgiem rīdzinieku izbrukumiem ārpus vaļņiem — pilsoņi savā lepnumā un dižošanās paši sevi apmānīja par stāvokļa nopietnību. Un tikai tagad, kad viņiem bij jānes arī upuri, tie sāka saprast savus pienākumus un savu stāvokli.

Visi, kas spēja kustēties, kaut ko darīja pilsētas un viņas aizsargu labā.

Rīgas aizstāvēšanās vadītāji rātskungi Rams, Hintelmans, Rigemans un Barnekens diendienā uzraudzīja katrs savu vaļņu līniju, Salderns apstaigāja bastionus, kur viņa ļaudis strādāja pie baterijām, pilsoņi pamīšus viens otru apmainīja sargu vietās skanstis, kvartlrmeistari Vellings, Heks, Srēders un Cimmermans rūpējās par kritušo novākšanu, ievainotiem, munīcijas pievedumiem, komandēdami pilsētā iebēgušos apkārtnes iedzīvotājus ar viņu zirgiem un ratiem. Zemnieku uzdevums bija arī dzēst ugunsgrēkus, kas vienā otrā vietā izcēlās no zviedru šautām degošām bumbām; tie piesteidzās ar jau gatavībā turētiem mēslu vezumiem un ar tiem apmeta uzliesmojošās ēkas. Ari sievietes ņēma dalibu pilsētas aizsardzībā, kopdamas ievainotos, nesdamas uz vaļņiem vīriem un dēliem ēdienu, pat rūpēdamās par kvēlošām oglēm dižgabalu degļu aizdedzināšanai.

Visbīstamākā vietā — uz Smilšu bastiona — bija arī visdzīvākā Rīgas daiļavu piedalīšanās.

Te vienu no smagajiem dižgabaliem apkalpoja Pēteris ar Andri, Ērmartim piegādājot biszāles un bumbas. Angera Anna labprāt palīdzētu padot smagās piecdesmit mārciņu lodes, bet šis svars sievietes spēkiem iznāca mazliet par lielu. Torņinieka meičas apķērīgā galva iedomājās atradusi padomu.

Viņa piegāja pie Andra un teica:

—   Sis lielās, smagās bumbas vairāk liekas noderīgas mūru graušanai. Vai nebūtu labāk, ja tu pūli šautu ar mazākām, vieglajām?

Andris pasmaidija.

—   Mans dižgabals ir liets tikai lielām lodēm.

—  Zēl,— Anna nopūtās. Jā, mazās bumbas viņa varētu l iesi padot Andra rokās. Ak, cik tīksmīgi ir būt šī mīļā, tīkamā, brīnumdaiļā puiša tuvumā!

Ķestera Lēne izrādījās acīgāka. Nu jau veselu stundu, dižgabaliem nemitīgi rūcot, viņa stāvēja, atspiedusies pie torņa sienas, kur tā varēja justies droša no ienaidnieka uguns, un gaidīja. Arī pirms stundas viņa bija te stāvējusi; tad, Andrim paejot viņai garām, ieskatījās, kaut ko pamanīja un, aizsteigusies prom, pēc brītiņa atkal atgriezās ar mazu groziņu, kāds mēdz būt katrā saimniecībā. Ar to rokā nu viņa tagad stāvēja pie torņa.

Zviedru uguns sāka atslābt un mitējās. Apklusa arī pilsētas baterijas.

Lēne atstāja savu drošo slēptuvi un pieskrēja pie Andra, kurš, beidzis šaušanu, noslaucīja sviedrus un centās savest kārtībā savu vamzi, kas dažu iztrūkušu pogu dēj bija sabraucis uz krūtīm.

—  Atļauj, Andri,— Lēne nostājās viņa priekšā ar groziņu rokā un kā nokaunējusies raudzījās puisi,,— atļauj man tev piešūt divas pogas, kas iztrūkušas darbā.

Andris pasmaidīja silti un mīļi.

—  Tu esi laba meitene, Lēne. Patiesi, man vaļējais vamzis traucēja locīties.

Lēne pietvīka. Paņēma no groziņa pogu un adatu ar diegu. Minūtes laikā viņas veiklie pirkstiņi piešuva vienu, tad otru. Ak, pārāk mazs šis darbiņš bija, tā viņa būtu ar mieru šūt visu dienu.

—  Tā, nu būs kārtībā. Divas vien bij iztrukušas.

—   Pateicos tev, Lēne.

Kamēr ķestera meita šuva pogas, jau divas citas gaidīja nr saviem pakalpojumiem. Šaušanai norimstot, bija ieradušās mācitāja Samsona Cille ar Rama Elīzu. Rokās viņas turēja prāvus grozus ar ēdieniem un vairākām vīna krūkām.

—   Labrīt, kareivji!— viņas reizē, kā uz komandu palocīja celi, kad Andris pagriezās.— Te mēs jums atnesām azaidu un kādu lāsīti slāpju dzēšanai. Jūs tak nevarat utstāt savas sargu vietas, un kādam par jums jāparūpējas.

Sie vārdi, protams, zīmējās uz visiem ap smago dižgabalu, bet meiču acis sējās tikai pie Andra.

—   Paldies, paldies, godājamās jaunavas!— Andris pateicās.

—  Tā ir laba lieta!— iesaucās Ērmanis pienācis.— Ja tā pilsoņu cienītās kundzenes rūpējas par Rīgas aizsargiem, lad mums neapsīks spēki apšaudīt ienaidnieku!

Paņēma no groziņa pogu un adatu ar diegu.

Viņš paņēma grozus, nometās ceļos un taisījās kraut visu laukā turpat uz netīrā, smilšainā klona.

—   Nē, nē, tā ne!— Cille viņu atturēja.— Se grozā ir sega. Vispirms izklāj to!

Mācītājā meita izņēma smalki izšūtu, kādreiz greznu, bet nu jau apdilušu un laikam no apgrozības mājās izņemtu galdautu un izklāja to pie dižgabala. Pati viņa nolaidās sēdus un sāka izlikt traukus trim puišiem.

—   Sēžaties!— Elīza uzaicināja dižgabalniekus.

—   Piesēdīsimies ari!— Pēteris paņēma zem rokas

zviedru gūstekni — resno kapteini Svenu Hornu, kurš cauras dienas pavadīja uz Smilšu bastiona, pa kaujas laiku vērodams šaušanu un vai nu nopeldams, jeb uzslavēdams labi vai slikti trāpītu notēmējumu.— Piesēdīsim! Visi esam strādājuši — viens ar šaušanu, otrs ar labiem padomiem.

—  Tā nu gluži nav!— Svens pretojās.— Es esmu gūsteknis un nedrīkstu nekādus padomus jums kaujās dot. Tad jau es ietu pret savu karali! Bet izteikt spriedumu par labu vai sliktu mērķi — tā ir cita lieta; par to man neviens nekā nedrīkst pārmest. Savos spriedumos es esmu brīvs cilvēks, lai kur atrastos.

Stenēdams Svens nosēdās pie paklāja. Ari pārējie ieņēma vietas. Eliza atrada grozā lieku trauku vēl zviedrim. Abas meičas blakus karavīriem lika katra trauka ēdamo, nolika katra priekšā pa krūkai vīna. Vienu otru reizi tās pavisam aizmirsa saimniekošanu un ēdājiem bija pašiem jāsniedzas pāri paklājam pēc maizes rieciena, jo likās, ka kāds magnēts meiču skatus vilka pie Andra dūmos apkvēpušās sejas.

Pēc sparīgās šaušanas mielasts ritēja omulībā un labsajūtā. Mācītāja un rātskunga virtuve un pagrabs bija devuši vislabāko. Puiši ēda, pirkstus laizidami, un abas meičas viņu brīnišķā ēstgribā redzēja savas mākslas suminājumu. Tikai Svena krūka, kā par brīnumu, izrādījās mazāka kā citiem: viņam tā pirmajam bija tukša. Andris, nejuzdams tik lielas slāpes, nolika zviedra priekša savu, nogaršojis no tās tikai pāris malku.

Ērmanis, tiesādams mācītāja cāli, pilnu muti stāstīja par šīrīta cīņu aiz vaļņiem. Kapteinis Salderns atkal izsūtījis mazā gaismiņā jātnieku nodalu izlūkot Vecā kalna baterijas. Pie Svētā Jura slimnīcas viņā pusē kalnam rīdzinieki sastapušies ar zviedru nodaju. Cirtušies zobeniem. I'ēteris viens pats izsitis no segliem pusduci ienaidnieku, bet viņš, Ermanis, dodoties atpakaļ uz pilsētu, zirgam pilnos aujos joņojot, noķēris zosi.

—  Kā tad tas iespējams?— Cille iepleta savas dedzīgās, melnās acis.

—   Pavisam vienkārši!— Pēteris iesmējās.— Svēta Jura slimnīcā Jaudis, izdzirdējuši cīņu, skrēja laukā un izbiedēja pagalmā zosis. Viena bailēs laidās pāri sētai un ieskrēja Krmanim taisni klēpi, kad tas auļoja garām.

—   Nūja,— Ērmanis iebilda.— Bet klēpis nav būris. Ja tev zirgs laiž izstiepies,tad satvert šādu nemierigu putnu un iedabūt pilsētā nav joks! . . . Nu jā, to zosi mēs jau notiesājām šorīt brokastis. Bet jūsu cāļi, godātās jaunavas, gan ir gardāki par Svētā Jūra slimnīcas zosīm!

Svens Horns, mazdrusciņ iesilis no divkārtīgas vīna devas, arī kļuva runīgs.

—   Jā, daiļās meičas,— viņš teica, savām mazajām, aiz- pampušajām ačtelēm saldi raudzīdamies te Cillē, te Elizā,— labi pagatavots mielasts ir pareizais ceļš uz vīriešu sirdīm. To gudrākās sievietes saprot. Bet, ja es varētu pieņemt, ka jūs tikai manis dēļ nopūlējušās, tad jāsaka, ka man ir augstākas prasības. Savu patīkamo, pievilcīgo ārieni es pats arvien stādu otrā vietā. Tas ir, es negribu ar to dižoties. Mana vājā vieta ir rokas veiklība un prāta apķērība zobenu cīņā. Ja kāda kundzene to prot pienācīgi novērtēt, tad manas sirds ledus izkūst. He, he, he .. . es nupat biju pārāk atklāts un tā varētu pats sevi apkrāpt. Redziet, man ienāca prātā izcīnīt tūlīt dažus gājienus uz zobeniem ar Pēteri. Tā es dažkārt še pakavēju laiku, mācīdams manam draugam īstu skolas ciņu. Nu, lūk, un, ja jūs redzētu manas apbrīnojamās prīmas, sekundas, terces un kvartes, jūs paliktu bez elpas, manas mīļās meičas, un kā bezprātīgas kristu man ap kaklu. Un tādā gadījumā es nespētu pretoties, es padotos vienai no jums. Bet, tā ka nupat jums izpļāpāju par šo savu vājību, tad nevaru būt drošs no jūsu viltības: varbūt jūsu galvas jau sagrozījušās manas piemīlības un patīkamā izskata dēļ. Un tā es pats būtu piekrāpies.

Cille un Eliza nesaprašanā raudzijās dižmanl un mēģināja dumji pasmaidīt.

Nabaga nelga! Bet viņš tomēr jutās ļoti labi savās augstajās domās pats par sevi. Viņš tiešām ticēja, ka ir veiklākais cīkstonis, lielākais ēdājs un dzērājs un skaistākais vīrietis pasaulē, kaut gan Pēteris bija daudz pārāks par viņu uz zobeniem, Ērmanim savu mūžu nevarēja tikt tuvu ēšanā un dzeršanā un, salīdzinot ar Andri skaistumā, bija kā izplūdušais tintes traips uz Vartburgas celles sienas pret nezināmā meistara rokas veidoto Dievmātes brīnišķo gleznu Svētā Jēkaba baznīcā. Sai ziņā gan vēl Svenu varētu attaisnot, jo viņš tak pats sevi nevarēja redzēt un droši vien daudzus gadus tam nebij gadījies nodzerties no dzidra meža avota vai aplūkot sevi metāla spogulītī.

Čalojot un mēļojot mielasts gāja uz beigām.

Te pār bastiona iekšējo malu parādījās rātskunga Toma Rama galva. Viņš, ieraudzījis jautro sabiedrību pie dižga- bala, apstājās uz kāpnēm. Vai acis viņu vij? Vai viņš sapņo tfaišā dienā? Nupat tikai uz kādu brīdi rimusi lielgabalu uguns, un te jau viņa meita sēž smiedamās un čalodama pie kareivju mielasta! Un arī Samsona Cille! Un kādā sabiedrībā vēl — ar šiem trim vella kalpiem! Vai patiesi tik nmagos pārbaudījumu laikos, ko patlaban pārdzīvo Rīga, vēl jānāk klāt jaunam postam — izlaidībai un palaidnībai! I.uk, arī tepat, tuvāk, pie torņa, stāv divas vieglprātīgas Hkuķes, kā liekas, torņinieka Angera sarkanmatainā Anna un Svētā Pētera baznīcas ķestera meita. Tām ari patīkamāk blisināt acis uz karakalpiem nekā apkopt mājās saimniecibu! Ak, Dievs! Vai patiesi tās te nāk šo trīs vella kalpu labad? Vai tie jau kļuvuši Rīgas aizstāvēšanā varoņu slavā? Vai visas Rīgas meitas viņu dēļ galvas zaudējušas? Lūk, tur otrā pusē ari raugās šurp pulciņš pusaudžu meiteņu! Vai patiesi šie Sātana radījumi visu pilsētu apbūruši? Nē, tam jādara gals.

—   Ei, jūs tur!— viņš uzsauca tuvākstāvošām Annai un I.ēnei.— Patlaban te nav neviena ievainota, ne slima. Šaušana ir pārtraukta. Ejiet mājās, paraugiet, vai tur viss ir kārtībā!

Anna un Lēne pienāca tuvāk rātskungam, kurš palika uz savas trepju kapes, lai tam paskaidrotu, ka viņu mājās viss ir labākā kārtībā un ka te, uz vaļņiem, tās var būt vislabāk noderīgas, kad zviedri atkal uzsāks apšaudīšanu un gadīsies upuri.

Pa to laiku Eliza, izdzirdējusi tēva balsi un pamanījusi aiz abam priekšā stāvošām meičām viņa platmali, kaut ko ātri iečukstēja Cillei ausī un pusdiedama pārskrēja pāri bastionam, kur nozuda pa otrām kāpnēm.

Runādams ar torņinieka un ķestera meitām, Rams nebij pamanījis nozūdam Elīzu. Nu viņš, atkratījies no tām, velti meklēja acīm savu meitu jautrajā sabiedrībā.

—   Kad tevi Nelabais!— viņš uztraucās, gandrīz sākdams ticēt acu māņiem.— Kur tad tā skuķe palikusi? Es tak skaidri redzēju Elizu blakus Cillei! Ei, Cille!

—   Kas tur sauc?— nevainīgi atskanēja mācītāja meitas balss.

—   Es te esmu. Tavs krusttēvs Toms.

—   A! Tu, krusttēv!

—   Kur palika Elīza?

—   Eliza?

—   Nu ja. Vai tad viņa patlaban te nebij?

—   Elīza? Nē.

—   Vai dieniņ! Ar mani vairs nav labi!— Rams slaucīja pieri.— Bet saki man — kur tad ir Elīza?

—   Vai mājās viņas nav?

Rams neatbildēja uz jautājumu, bet bargi uzsauc svaiņa meitai:

—   Un tu arī taisies uz mājām, Cille! Kas tev te darāms?

—   Man jāpaēdina nabaga izsalkušie Rīgas aizsargi.

—   Ej uz māju, es saku!

—   Jā, krusttēv, bet tikai tad, kad ļaudis būs paēduši.

—   Kā, Cille? Tu neklausīsi?

—   Krusttēv, tev te nav nekādas darīšanas. Es nācu ar mātes atļauju un, kad būšu savu uzdevumu izpildījusi, iešii mājās. »

Rātskungs norūca caur zobiem negantu lāstu un skrēja lejā pa kāpnēm.

Kad viņš bija pazudis aiz tuvākā ielas stūra, no basti na otrām kāpnēm pabāzās Elizas galva. Atkal pusdejodama tā atgriezās pie tīkamās sabiedrības un apķērās ap kaklu Cillei.

—   Jauki, māsiņ, tu apmulsināji manu tēvu! Viņš patiesi noticēja, ka acis viņu maldinājušas. Nu būsim te netraucētas, kamēr zviedri nesāk atkal šaut.

Iztraucētās sarunas sākās no jauna. Mēļošanā un jokošanā ātri pagāja laiks. Beidzot jautrajai sabiedrībai vēl pievienojās ķestera Lēne ar Angera Annu. Ramam aizskre- jot, viņas bij palikušas pie bastiona malas. Te viņas ieraudzīja lejā vecenīti ar lielu krūzi rokās. Uzkāpt bastionā tai nācās grūt', un viņa lūdza meičas nonest krūzi ar alu izslāpušajiem dižgabalniekiem — kā atzinību par brašo šaudīšanu. Protams, nonest krūzi varētu Lēne viena, bet Anna ari labprāt vēlējās pabūt Andra tuvumā. Viņa gāja līdz kā kroģētāja. Lēne nolika trauku uz mācītāja cienmātes vecā galdauta pašā vidū. Annai laimējās atrast pa ceļam no agrākām dzīrēm pamestu ieplīsušu krūzīti. Ar to viņa nometās ceļos pie paklāja un, ar tā stūri izslaucījusi trauciņu, lēja alu un sniedza puišiem. Pēc īsa brītiņa visi jutās kā viesi aicinātā sabiedrībā.

It kā nojauzdams šo miera idilli uz nežēlīgā kara apdraudētās Rīgas vaļņiem, zviedru baterijas ilgi neatvēra savas ugunsrikles. Lai taču savs prieks ir jaunībai.

16. nodala divi neapmierinātie

Mācītājs Samsons sēdēja savā darba istabā pie galda, nugatavodams nākošās svētdienas sprediķi. Viņam darbā neveicās, jo domas kavējās pie citām lietām.

Nometis spalvu, piecēlies un pasoļojis pa istabu, viņš npstājās pie atvērta loga, klausīdamies laiku pa laikam nodunošos šāvienos no bastioniem.

—   Cik ilgi šī muļķīgā šaudīšana turpināsies?— viņš īgni teica pats sev.— Patiesi, tā ir nejēdzība!

Lejā uz ielas čīkstēja garāmbraucošo ratu nesmērētie riteņi. Ratos kāds ievainotais sāpēs kliedza.

Mācītājs izliecās pa logu paraudzīt.

—   Nejēdzība! Nejēdzība!— viņš atkārtoja.— Kam tas viss? Zviedri tā kā tā ieņems Rīgu, jo poļu palīgs vēl arvien nenāk.

Izdzirdējis aiz sevis atveramies durvis, Samsons atgriezās. Darba istabā ienāca viņa svainis Toms Rams. Ari tā •eja, gan mazliet dzīvāka, bij saīgusi un neapmierināta.

—   Labdien, Herman!— viesis sveicināja.

—   Labdien, Tom. Kas jauns pilsētā?

—   Jaunākais ir tas, ka mēs abi esam veci palikuši.

—   Nu, nu?!

—   Jā, Herman, mums vairs nav nekāda iespaida pilsētā, (iandrlz ikviens Rātē piekrit, ka Rīgai jāatsvabinās no Romas un Varšavas, un tomēr visi baidās atdot pilsētu (iustavam Ādolfam. Mani un mūsu tuvāko draugu vārdi velti izskan kurlām ausim. Visietiepīgākais ir mūsu mīļais sievastēvs Eks.

—   Ak, jā, šis pārspīlētais godīgums!

—   Man liekas, ka vairāk gan bailes viņu piespiež turēties poļu pusē.

—   Nē, Tom, tu viņu pārproti. Eks bieži ir teicis skarbu vardu pret Sigismundu un viņa atbalstītiem jezuitiem. Tās nav bailes. Aiz savas bramanīgās uzticības poļiem viņš slēpj hiivu mazdūšību atklāti atzīties par zviedru draugu.

—   Lai nu kā,— Rams piesēdās,— bet, ja nedēļas laikā zviedri netiks pilsētā, tad mūsu jaukajiem sapņiem būs beigas. Pagājušo nakti atkal Rīgā ielavījās Radzivila sūtnis ar kādu kazaku virsnieku Barbevicu. Tie Rātē ziņoja, ka poļu palīga spēki gatavojoties nākt uz Rigu. So ziņu rātskungi uzņēma ar gavilēm . . . Ak, gļēvuļi! Es saku, mums kaut kas jādara pirms Radzivila ierašanās. Gustavs Ādolfs savelk arvien ciešāk savus pulkus. Aiz vecajām vēja sudmalām viņi galīgi nocietinājušies; tāpat Sarkanais tor nis ir viņu rokās, velti mēs mēģinājām ar izbrukumiefflj viņus izdzīt no Pārdaugavas skanstlm; mans ārpilsētas dārzs ir pārvērsts par cietoksni; no Vecā kalna viņi rokas pa zemes apakšu arvien tuvāk Smilšu tornim un uz Jēkaba vārtu pusi, Mārstaļu bastions vairs nespēj aizsargāt mūrus Daugavas pusē, kopš pārsprādzis mūsu lepnākais dižgabals «Moris». Bet visapdraudētākā vieta ir Smilšu vārti. Pie vella! Tur zviedri jau būtu izārdījuši valni, ja šie sasodītie trīs vella kalpi ar apbrīnojami notēmētiem šāvieniem netraucētu viņu baterijas. Kā liekas, ienaidnieka nodoms ir tieši tur ielauzties pilsētā. Kā citādi viņi tik sparīgi taisni šd vietu apšaudītu?

—  Man liekas, viņi tādēļ griež savu dižgabalu stobrus pret Smilšu bastionu, ka tie puiši no turienes visvairāk viņiem dara postu.

—  Jā, tas var būt. . . Ak, nolādētie vella kalpi! Kā Dieva sods viņi mums uzsūtīti. Viņi bija tie, kas sacēla pirmo sajūsmu pilsoņos; viņi ir tie, kas aizrauj visus uz varonību; viņi ir visizveicīgākie dižgabalnieki. Un kas tas trakākais: ari mūsu sievas un meitas viņi apbūruši.

—   Ko tu saki?

—  Jā gan! Tā ir, kā tu pats to svētdien pirms Vasaras- svētkiem teici no kanceles: viņi iekaro mūsu tuvinieku sirdis.

—  Tik traki vēl nav, Tom. Ja ari nav šaubu, ka viņi stāv kaut kādos sakaros ar Nelabo, taču Rīgai viņi nekā ļauna nedara.

—  Neesi tik vientiesīgs, Herman! Es tev saku, tiem puišiem ir kaut kas aiz ādas. Priekš dažām dienām es notvēru jaunāko no viņiem, to gaišmataino lellīti. Tu domā, ka viņš savu atpūtas laiku noguļ? Nē, viņš, lai cik noguris būtu, klejo apkārt pa ielām, vērodams ik namu, ik logu; viņš met acis uz sieviešiem; un man tev jāsaka, miļais svaini, ka tava Cille jau ir vella nagos.

—  Kā?— Samsons kļuva gluži bāls, nezinādams gan īsto iemeslu, kādēļ Rams tā var teikt, bet atcerēdamies meitas dzimšanas dienu, kad to pārsteidza ar Elizu izsaucam ļaunos garus pēc vecās burvju grāmatas.— Kā Cille būtu vella nagos?

—   Viņa pinas ar tiem vella kalpiem!

—   Žēlīgais Dievs! Vai tu nopietni runā?

—  Es viņu redzēju šo ļaužu sabiedrībā uz bastiona. Tā bija nometusies sēdus viņu vidū un jautri tērzēja.

—  Tom, Tom! Vai tu neesi pārskatījies?

—  Man jāatzīstas, ka Nelabais bij manas acis apmānījis. Es šķitos redzam arī Elīzu. Bet viņas, paldies Dievam, tur neizrādījās. Tā bija satraukta prāta maldīšanās. Bet, kas zīmējas uz tavu meitu, tad viņu redzēju to pulkā. Es ar viņu runāju, norāju.

—  Un ko Cille tev atbildēja?

—  Viņa diezgan bezkaunīgi paziņoja, ka ieradusies uz vaļņiem ar mātes atļauju.

—  Kā? Mana sieva būtu atļāvusi iet Cillei lakstoties ar karakalpiem? Vai tu, Tom, arī atjēdzi, ko runā?

—  Es nesaku, ka tavai meitai atļauts iet lakstoties, kaut gan cita apzīmējuma nezinu viņas rīcībai. Protams, viņa man teica, ka atnesusi uzkožamos nabaga kareivjiem, kuriem dienu un nakti jāpavada skanstis.

—  Ak, Dievs, kā tu mani nobiedēji, Tom!— Mācītājs izņēma no kabatas lakatiņu un noslaucīja uz pieres parādījušos salto baiļu rasu.— Tas vēl nav tik ļauni, kad Cille tiem nonesusi mūsu pusdienas galda atliekas. Kad Rīga briesmās, katrs dara, ko spēj, viņas aizsardzības veicināšanā. Un tie tur uz vaļņiem dažu labu dien' patiesi netiek pie maltītes.

—  Velti tu sevi mierini, Herman. Es tev saku, ka šie burvji ir sagrozījuši Rīgas meitenēm galvas. Bez Cilles es tur vēl redzēju arī tava ķestera meitu Lēni un torņinieka Angera sarkanmataino Annu. Un vispāri ap Smilšu bastionu slaistās apkārt pilsoņu skuķes, ko jau agrāk pamanīju, bet neiedomājos iemeslu. Es saku, trakas lietas! Paldies Dievam, ka mana Elīza ir prātīgāka.

—   Nu, Cillei es turpmāk noliegšu tur iet!— Samsons devās uz durvīm pasaukt meitu.— Cille! Ei, Cille!

Viņš gaidīja pie durvīm meitu atsaucamies, bet viss palika klusu. Tad, atstājis Ramu vienu, viņš gāja uz meitas kambarīti. Arī tur Cecīlijas nebij.

No virtuves iznāca kalpone.

—  Vai kungs sauca?

—   Kur jaunava Cecīlija?

—  Jaunava izgāja.

—  Kurp?

—  Uz vaļņiem.

—   Atkal! Kur cienītā kundze?

—   Atlaidās diendusā.

Mācītājs iesteidzās guļamistabā un pamodināja sievu.

—  Ģertrūd! Vai tu atļavi Cillei iet uz vaļņiem?

—  Jā, Herman.

—   Tas nedrīkst vairs būt!

—   Ak, mājās nemaz nav drošāk kā uz ielas. Lūk, aizva kar blakus namā ieskrēja bumba un nosita kaimiņa vecmāmiņu.

—   Es nerunāju par drošibu. Es saku, ka jaunam meitenēm nepiedien karavīru sabiedrība.

—   Es nesaprotu, Herman, kam tu esi tik bargs. Visas pilsoņu meitas un tāpat rātskungu jaunavas rūpējas par ievainotiem un dara, ko var, pilsētas aizsardzības labā. Ir taču karš, un kā lai bērnu ieslēdz istabā?

—   Tam tā jābūt, Ģertrūd! Mūsu meita turpmāk nedrīkst vairs rādīties viena uz vaļņiem.

—   Bet es taču neesmu īsti vesela, Herman; es nevaru Cillei visur izstaigāt līdz.

—   Es no tevis to neprasu. Lai Eliza viņu pavada. Tā ir nosvērtāka. Es parunāšu ar Tomu. Viņš atļaus Elīzai atnākt te, un tad abas viņas var dažas stundiņas iziet.

Samsons atstāja guļamistabu un atgriezās pie Rama.

—   Nu?— Rams jautājoši paraudzījās svaini.

—   Atkal viņa ir tur!— Samsons smagi atsēdās.

—   Tātad nu tu tici, ka vella mākslas ir arī tavu meitu aptinušas?

Mācītājs neatbildēja. Viņš, atspiedis galvu rokās, uztraukti domāja, kā atsvabināties no neieredzētiem svešiniekiem.

Arī Rams, viens palicis, par to pašu bija pārdomājis.

—   Mums jātiek no šiem Nelabā kalpiem vaļā!— pēc brītiņa viņš teica apņēmīgi.

—   Jā, bet kā to izdarīt?— Samsons pacēla galvu.

—   Ļoti vienkārši: tie jāsūta aiz vaļņiem izlūkos.

—   To jau tu mēģināji. Bet velti.

—   Es neticu, ka lodes nekā nespēj kaitēt ļaudīm, kuri padevušies vellam.

—   Viņi atgriezās sveiki un veseli. Un turklāt tie paši vairākas reizes devušies kaujā ārpus pilsētas. Arvien neaizskarti.

—  Tikai laimīgs gadījums — un vairāk nekas. Ja jau pašu Nelabo, kā stāsta, var nošaut ar sudraba lodi, tad viņa kalpam pilnīgi pietiek ar vienkāršu svina pupu. Bet, ja ari viņiem būtu klāt paša Nelabā talismans, kas tos padara neievainojamus, tad zviedri var viņus sagūstīt un, pārliecinājušies par puišu īsto dabu, liks viņus mest sārtā. Jā, es iekārtošu, ka Salderns tos sūta izlūkos. Ik dienas — tik ilgi, kamēr atbrīvosimies no viņiem.

Samsons atkal pielēca no krēsla.

—   Nē, man nav miera! Jāsūta Cillei pakaļ. .. Raute!— viņš, atvēris durvis, sauca kalponi.

Paradljās daiļā, zeltmatainā meitene.

—   Jā, kungs?

—   Vai tu zini, kur atrodas Smilšu bastions?

—   Nē, kungs. Es Rigu vēl nepazīstu. Jūs nekad man neļaujat citur iet kā vienīgi pāri uz tirgu.

—   Tad ej līdz Ogļu tirgum. Tur prasi pēc Smilšu ielas. I'a to dodies taisni uz priekšu, kamēr iznāksi uz vaļņiem. Tur tieši tev priekšā pacelsies Smilšu tornis. Ap to ir bastions. Patlaban zviedri nešauj. Tu uzej augšā un paraugies, vai nemani tur cienīto jaunavu. Saki, lai viņa tūlīt nāk mājās. Bez kavēšanās.

—   Labi, augstais kungs.

Kalpone aizgāja.

Brītiņu vēlāk atkal sāka dunēt dižgabalu šāvieni, arvien pieņemdamies.

Samsons tuvojās logam paraudzīties lejā, kā aiziet kalpone.

Te gar pašu logu nošņāca zviedru baterijas raidītā degošā bumba, iesizdama kodīgos dūmus arī istabā. Lejā nodārdēja un nobrikšķēja.

Mācītājs iztrūcies atstreipuļoja pāris soļus atpakaļ. Tad, ziņkāres dzits, tomēr izbaza galvu pa logu.

Bumba bija ieskrējusi stūra nama apakšējā stāvā, kada noliktavā, caur lūku. Drīz no turienes parādījās pelēks dūmu mutulis. Atskanēja taure — ugunsgrēka signāls. Saskrēja ļaudis. Kādas minūtes vēlāk piebrauca zemnieka meslu pajūgs. Ļaudis ķērās pie dakšām un sāka sviest meslus kūpošā lūkā. Uguns noslāpa.

Rīdzinieki bija tā apraduši ar ienaidnieka bateriju uguni, ka jau no tuvojošās bumbas šņākoņas prata paglābties vai nu tuvākos vārtos, vai durvīs, vai arī aiz sienas. Uz ielām viņi jutās drošāki nekā namos un tādēļ visslv4kās apšaudīšanas laikā vairāk uzturējās uz ielām un aiz vaļņiem, kur arvien bij visdrošāk.

Tā arī tagad Iekšvalnis bija pilns ļaužu. Kam nebij darba ap munīcijas piegādāšanu, tie sekoja zviedru bumbu lidojumam un spriedelēja par karu. Drošsirdīgākiev jeb varbūt, pareizāk sakot, vieglprātīgākie uzkāpa pat bastio- nos un skanstis, vērodami ienaidnieka baterijas uzliesmojošos šāvienus.

Starp tiem bija arī pamaza auguma sirmgalvis īsi apcirptiem matiem, mācīta vira tērpā un samta baretē — vecais maģistrs Daniels Rēbuss. Brustvēra aizsardzībā viņš pētoši vēroja pilsētas nomales; viņa dzīvās, sprigstošās acis, kā likās, pētija zviedru sapieru darbus gar Vecā kalna šīspuses nogāzi, un plānās, enerģiskās lūpas klusi murmināja:

—   Slikti, slikti… ja zviedri savus ierakumus izvedīs līdz tornim, tad viņi ar muskešu uguni spēs apklusināt Smilšu baterijas. Vajadzētu viņus aizkavēt. . . Bet kā? 4m … hm … Te varētu līdzēt gan. Ar acīm vien tik tālu nevar saskatīt, ko sapieri īsti dara un kur tie atrodas. Te noderētu mans izgudrojums. .. Ari mani dūmi izdarītu brīnumlabu pakalpojumu izbrukumā. Ducis veiklu vīru izjauktu ierakumu darbus un nemaniti spētu atgriezties aiz vaļņiem . . . Hm . .. Sie trīs drošsirdīgie puiši izglābtu bastionu . . . Bet vai es drikstu atklāt savu noslēpumu? Ai, nē, nē! Mani atkal nomētātu akmeņiem vai pat sietu uz sārta kā burvi. . . Ak, tumšais ļaužu neprāts! … Ja varētu šiem krietnajiem puišiem nodot savus izgudrojumus! Tiem neviens neuzdrošinājās vairs ķerties klāt, un kāda jauna burvība vairāk jeb mazāk — tas vienalga. Bet es negribētu, ka mani redz ar viņiem kopā .. . Pag, man ienāk prātā laba doma .. .

Maģistrs atgāja no brustvēra un meklēja ar acīm gar torņa sienu. Viņš ieraudzīja Angera Annu, kura te drošībā no zviedru bumbām stāvēja un nenolaida skata no Andra pie smagā dižgabala, un piegāja tai klāt.

—  Vai tu, meit, negribētu nākt man līdz? Man tev kāds vārds sakāms.

Anna, kaut gan juta lielu cienību un pateicību pret veco burvju dakteri, kā ļaudis dēvēja Rēbusu, tomēr ne labprāt atstātu savu vietu, kur atradās tik tuvu pie Andra un, dūmiem izklīstot, skaidri saredzēja katru viņa vaibstu, katru jaunības spēka pilno, vīrišķīgo kustību. Ar dīvaini saldu prieku viņa tīksminājās pie jaunekļa darba.

—  Dominē Rebus,— viņa atbildēja kā negribēdama, — vai tu nevari tepat pateikt, kas tev man sakāms?

—   Nē, bērns. Tev jānāk man līdz uz mājām. Tur dabūsi kaut ko, kas tev jānodod taviem trīs draugiem. Pašam man nebūtu labi to darīt.

Tas Annai bij pa prātam. Lai nodotu kaut ko Andrim, lai tiktu viņam tuvāk, Anna būtu ar mieru skriet cauri visai pilsētai zem ložu un bumbu krusas.

— Iesim, dominē!— nu bez kūtruma viņa iesaucās un sekoja maģistrim.

17. nodaļa ANDRIS ATROD RŪTU

Mācītāja Samsona kalpone gāja uz Smilšu torni. No Ogļu tirgus bija taisns ceļš pa Smilšu ielu līdz vaļņiem. Tur patlaban notika sīva apšaudīšanās. Zviedri, kā likās, bij pagriezuši visu savu dižgabalu stobrus pret bastionu. Gan lielas, gan mazākas bumbas te krita viena pēc otras, ielauzdamas apkārtējo namu jumtus, drupinādamas sienas, dragādamas pilsētas vārtus. Meitene gāja ar sirds drebēšanu, uzmanīdamās pa pustukšo ielu, un vairākas reizes tai bija jāiebēg tuvāko namu vārtos, kad sadzirdēja izšautās bumbas tuvojošos šņākoņu. Beidzot viņa sasniedza Iekšvalni. Te bija rosīga dzīvība. No vaļņu pagrabiem vīri vēla laukā biszāļu muciņas, nesa bumbas un krāva ķerrās, citi tās dzina uz bastioniem. Ievainotos nesa prom nestuvēs uz pārsienamām vietām, pievāca nogalinātos. Dīkā esošie ļaužu pūļi drūzmējās aizsargātās vietās, juzdamies te drošāk nekā mājās un dzīvodami līdzi cīņai. Smilšu bastions bija ietīts vienā dūmakā, pa kuru kustējās dižgabalu apkalpotāji un munīcijas piegādātāji. Starp šāvienu dārdoņām atskanēja īsi, aprauti saucieni, komandas, pavēles. Uz iedragātā Smilšu torņa jumta stāvēja kāds vīrs un, kā likās, vērodams ienaidnieku, laiku pa laikam kaut ko kliedza lejā uz bastionu.

Pie brīvā laukuma starp ielas galu un bastionu mācītāja kalpone apstājās. Te bija bīstama pāri tikšana, jo patlaban laukuma vidū nolidoja viena pēc otras četras smagas bumbas, satricinādamas zemi tālu apkārt. Brītiņu nogaidijusi, meitene skriešus laidās pāri klajumam un nokļuva torņa aizsardzībā. Tepat bija kāpes uz bastionu. Viņa uzskrēja augšā un skatījās pēc Cilles.

Lūk, te jau tā stāvēja ar Rama Elīzu, pie mūra piespiedušās, un raudzījās dižgabalu darbībā.

— Cienītā jaunava?— Kalpone piesteidzās klāt mācītāja meitai.

—   Tu, Raute? Kas tev še darāms?

—   Kungs lika man tūliņ jūs saukt mājās.

Cille ar Elizu saskatījās. Tas viņām nepatika. Bet nevar nepaklausīt tēva pavēlei.

Te no torņa sadragātā jumta atskanēja spēcīga balss:

—   Tēmēt mazdrusciņ vairāk pa labi! Augstums ir pareizs. Bumba nokrita nedaudz asis no mērķa. Tātad mazdrusciņ pa labi!

Mācītāja kalpone ieklausījās: ši balss viņai likās tik pazīstama, bieži dzirdēta. Pēkšņi viņas atmiņa noskaidrojās.

—   Tas tak ir . . .— viņa iesaucās un paskrējās attālāk no torņa uz bastiona laukumu.

Aiz muguras nodunēja dižgabala grāviens, ietīdams meiču dūmu mākonī.

Kad dūmaka izklīda, meitene saskatīja vīru uz torņa. Tas, piecēlis apaju sprunguli pie acs, kā likās, ar cauru vidu,- pa to raudzījās uz ienaidnieka ierakumiem starp Veco un Smilšu kalniem.

Pagāja apmēram minūte — kamēr izšautā bumba nolidoja līdz mērķim. Tad virs uz torņa priecīgi iesaucās:

—  Aiziet! Labi, Andri! Zviedru dižgabals apsviedās! Tas mus vairs netraucēs!

—   Pēter!— iesaucās meitene, izstiepusi rokas pret torņa augšu.

Pēkšņi viņu satvēra spēcīgas rokas no muguras puses aiz pleciem un apgrieza otrādi.

—   Rūta!

—  Andri!

Jaunais karakalps apkampa un piespieda pie krūtīm ilgi meklēto un beidzot negaidīti atrasto mīļoto meiteni, neno: laizdams skatu no viņas sejas.

Labu_laiku abi tā stāvēja, nespēdami izrunāt ne vārdiņa.

Ari Ērmanis, aizgrābts no drauga un līgavas aizkustinošās atkalredzēšanās, piemirsa savu darbu — pielādēt izšauto dižgabalu — un mitrām acīm raudzījās jauniešos.

Cille un Eliza pie torņa sienas pārmija izbrīnējušos skatienus.

—   Mums jāiet,— mācītāja meita attapās it kā apvainotā balsī.— Te jau nekā sevišķa nav, un tēvs gaida.

—   Jā, man arī jābūt mājās,— Elīza centās izlikties vienaldzīga.

Abas devās prom. 1

Pa tam Pēteris torņa augšā kļuva nepacietīgs:

Rūta!— Andri!

—   Kas ir? Vai pielādēji?

—   Pēter,— Andris gavilēja,— Rūta ir te!

Samsons ar Ramu sēdēja un, gaidīdami Cilli, pārrunāja par pilsētas lietām.

Mācītājs loti nopietni saņēma savu meitu, kad tā pārradās.

— Kur tu biji, Cille?

Kā par brīnumu, Cecīlija šoreiz izrādījās neparasti lepna un pašapzinīga.

—  Biju uz vaļņiem.

—   Kas tev tur ko meklēt?

—  Var gadīties kaut ko palīdzēt.

—   Palīdzēt? Kam palīdzēt?

—  Varbūt kādam ievainotam. Pasniegt nodzerties . . .

—   Man šķiet, ka jaunai meitenei nav jājaucas kara lietās. Tas nepiedienas.

—  Piedienas gan, tēt.

—  Cille! Tu uzdrošinies man pretimrunāt?

—   Tēt, tā tas ir: mūsu mijā pilsēta ir apdraudēta. Kas spēj nest ieročus, tie cīnās uz vaļņiem, un, kas nekā cita nespēj darīt Rīgas aizsardzībā, tas vismaz var atvieglot mūsu brašo aizsargu cīņu, pabarojot izsalkušos un apkopjot ievainotos,— mācītāja meita atkārtoja dzirdētos vispārējos uzskatus.

—   Tā, tā, tā .. .— Samsons, nespēdams meitas vārdus atspēkot, teica zobgalīgi.— Jauki!

—   Nu jā! Un vai tu pats, tēt, visu neziedotu Rīgas glābšanas labā?

Nu patiesi mācītājam nebija vairs, ko atbildēt. Ar meitu viņš nevarēja spriedelēt par saviem politiskiem uzskatiem.

Cille izgāja.

—   Saki, lai padod palaunadzi!— Samsons vēl nosauca viņai pakaļ.— Krusttēvs ēdis ar mums.

Abi kungi brītiņu sēdēja klusēdami. Tad pamazām atjaunoja savas sarunas.

Pagāja pusstunda. Azaidā neviens nesauca.

Labu brīdi vēlāk darba istabā parādījās mācītāja cien- māte.

—   Beidzot, Ģertrūd, tu aicini mūs pie galda!— Samsons piecēlās.

—   Nē, Herman,— kundze nobažījusies atbildēja.— Rau- tes nav. Kas lai gatavo palaunadzi?

—   Kā? Kur tad tā skuķe palikusi?

—  Kā tu to aizsūtīji pēc Cilles, tā viņa vēl nav pārnākusi.

—  Bet Cille tak sen ir mājās.

—  Viņa atnāca viena.

—  Ei, Cecllij! Kur palika Raute?

—  Uz vaļņiem!— meita atsaucās no otras istabas.

—  Tas ir par daudz!— Samsons noskaitās.

—   Nu tev atkal jāsūta Cille tai palaidnei pakaļ,— domāja Ģertrūdes kundze.

Nekas cits neatlika. Cille gāja atpakaļ saukt mājā kalponi, lai nebūtu jāpaliek neēdušiem, jo ne namamātei, ne viņas meitai par saimniecību virtuvē nebij īstas intereses un patikšanas.

Zviedri beidza apšaudīšanu. Aprima dunēt arī Rīgas bastioni. Dižgabalnieki varēja atņemt elpu.

Andris ar Rūtu stāvēja pie brustvēra un stāstīja viens otram savas gaitas un pieredzējumus pēc bēgšanas no Ēdoles muižas.

—  Tātad tu piemājo pie mācītāja Samsona,— Andris teica, glāstīdams Rūtas pirkstiņus.— Kaut es to būtu varējis uzminēt! Ik dienas es staigāju pa ielām, kad atlika laiks, un raudzījos, vai kaut kur tevi nemanīšu. Bet nekā.

—   Es maz tieku pilsētā,— Rūta sacīja.— Tikai līdz tirgum un atkal mājās.

Uz bastiona uznāca Samsonu Cecīlija un raudzījās apkārt pēc Rūtas un Andra.

Rūta pirmā ieraudzīja viņu.

—  Vai dieniņ! Nu man jāiet, mīļais!— Viņa paspieda puiša roku.

Rūta piesteidzās pie Cilles. Tā viņu saņēma mazliet uzpūtīgi.

—  Te tu esi, Raute! Un man bij jānāk šurp tevis dēl.

—   Neņemiet ļaunā, cienītā jaunava,— Rūta atvainojās,— es satiku paziņas.

—   Nu labi. Steidzies uz māju! Tur tevi gaida.

Rūta nokāpa no bastiona un teciņus laidās pa ielu mājup.

Cille palika te un meta slepenus skatus uz Andri, kurš piegāja pie draugiem.

Rūta saņēma bargu rājienu no mācītāja cienmātes. Arī pats Samsons, tik ilgi palaunadža izgaidījies un izsalcis, iegāja kukņā, stingri paraudzījās kalponē, kas savu pienākumu aizmirsusi, un pārmetoši pagrozīja galvu. Teikt viņš gan nekā neteica. Meitene čakli rīkojās ap pavardu, apzinādamās savu vainu. Bet viņas sirds gavilēja: Andris ir te!

—   Bet kur Cille, Ģertrūd?— mācītājs iejautājās, nemanījis meitu.

—  Jā, kur Cecīlija?— attapās pati, pagriezusies pret Rūtu.

—   Viņa palika uz vaļņiem.

—  Trakas lietas!— Samsons pietvīka no dusmām un izskrēja laukā.

Darbistabas durvīs viņš satika Ramu. Tas taisījās iet uz mājām.

—  Mīļais svaini, pagaidi tak vēl mazu brītiņu!

—   Tev labi runāt,— pasmējās Rams,— bet es esmu izsalcis.

—   Man arī gribas ēst kā vilkam.— Namatēvs veda viesi atpakaļ kabinetā.— Bet mazu brītiņu vēl jāpagaida. Tā skuķe pārnāca un jau rīkojas ap pavardu. Būs garšīgs uzkožamais. Tev jau mūsu Rautes gatavotie ēdieni ļoti gaumējot. Jā, patiesi, tik laba un tik saprātīga kalpone mums vēl nav bijusi, un es neparko negribētu viņu laist prom.

—  Kā? Vai tad viņa taisās atstāt tavu namu?

—   Nē, tas ne. Kā liekas, tai arī nav kur iet. Viņa atbēgusi no Kurzemes, bārenīte. Piederīgo viņai nav. Bet tomēr man uznāk bažas, ka varētu viņu zaudēt.

—   Kā tad īsti?

—   Tu tak nenoliegsi, ka viņa ir brīnumskaista meitene?

—  Patiesi, to neviens nevar noliegt.

—   Nu, lūk. Pilsētas jaunatne met uz viņu samīlējušos skatus. Pat mūsu jaunie, pārgalvīgie melngalvji, kā man gadījās nejauši novērot. Un kas tas būtu tādam bagātam tirgotāju jaunkundziņam atvilt mūsu Rauti, piesolot tai pasakainu algu? Ar naudu var visu panākt. Tādēļ es ari nelaižu meitenei staigāt pa pilsētu. Sevišķi tagad, kara laikā, tas jāievēro, kad labie, stingrie tikumi kļūst vaļīgāki.

Abi svaiņi turpināja sarunu un atkal nonāca pie trim vella kalpiem, kuri, kā Rams noteikti apgalvoja, apbūruši Rīgas daiļavas un arī Samsonu Cecīliju.

—   Nudien, man stingrāk jāuzrauga tā meitene!— rūpju pilns teica mācītājs.— Pēc palaunadža iešu uz vaļņiem un pie rokas vedīšu Cecīliju mājās.

Namamāte ienesa azaidu.

—   Te būs, mīļais Herman un svaini, garšīgs uzkods . . . Un Cecīlija arī driz pārradīsies. Es aizsūtīju Rauti, lai uz pēdām sauc Cilli mājās.

Rams sirsnīgi iesmējās.

—   Nu, tad jau atkal vajadzēs kādu sūtit pakaļ Rautei!

Tā patiesi iznāca.

Kad Rūta, atjaunojoties apšaudīšanai, ieradās uz bastiona un, paziņojusi Cillei mātes stingro pavēli, promiedama uzmeta sirsnīgu skatu Andrim, atskanēja briesmīgs brīk- šķis: zviedru šautā bumba bija ķērusi Smilšu torni; akmeņi un kaļķu gruveši pajuka visapkārt. Cille, galvu ierāvusi, skrēja lejā. Rūta palika kā sastingusi.

—   Zēligais Dievs! Pēteris!— izmisumā iesaucās Andris, raudzīdamies cauri putekļu un dūmu mākoņiem uz torņ- augšu, kam viena puse vesela stāva augstumā bija sagrauta.— Viņš būs nosists!

Apdullušas no spēcīgā grāvienā, pie torņa sienas stāvēja Angera Anna un ķestera Lēne. Tikai tad, kad Andris nometa aizdedzināto degli un ieskrēja torni Rūtai līdzi, viņas attapās un, vairāk ziņkāres nekā līdzjūtības mudinātas, sekoja.

Andris, treju meiču pavadīts, uzskrēja otrā stāvā, tad trešajā. Te rēgojās kūpošu gruvešu kaudze no iebrukušās ceturtā stāva daļas. Putekļu dūmakā zem pakulu baķa piespiestu Anna pirmā ieraudzīja Pēteri, tas ir, tikai viņa roku, kas turēja cieši saspiestu brīnišķo burvju zizli, caur kuru skatoties varēja pievilkt tālu esošus cilvēkus un priekšmetus gluži tuvu. So daiku viņa pazina, jo pati bija to saņēmusi no maģistra Daniela Rēbusa un nodevusi Pēterim ar pamācību, kā jārīkojas. Annai pēkšņi pārskrēja karsts vilnis pār visu ķermeni.

«Dievs, piedod grēkus!» viņa iedomājās. «Es tak esmu vainīga pie Pētera nāves! Es viņam atnesu šo burvju daktera Rēbusa zizli. Tas ar savu vella spēku ir pievilcis ienaidnieka bumbu, un tā nositusi Pēteri.»

Drudžainā steigā Andris ar meičām atbrīvoja apbērto, mezdami pie malas akmeņus un noveldami pakulu baķi. Nu Pēteris bija brīvs. Viņš vienmērīgi elpoja, bet acis bij aizvērtas. Asinis nekur neredzēja.

—   Peter! Pēter!— Andris izmisis sauca draugu vārda, piecēlis tā plecus sev klēpi.— Runā, saki, vai tev kas lauzts!

Pēteris atvēra acis un pasmaidīja.

—   Nē, nē, nekas man ne lauzts, ne ievainots. Es tikai apdullu no grāviena un kritiena. Man mazliet galva griežas riņķi. Ļauj brītiņu mierā pagulēt. Tas drīz pāries. Bet tu ej pie dižgabala. Pagriez to mazliet pa kreisi. Tad trāpīsi zviedru bateriju. Ej! Es drīz celšos un kāpšu atkal torni vērot tēmējumus.

—   Vai tev patiesi nekur nesāp?— Andris taustīja biedra rokas, krūtis, kājas.

—   Ak nē! Es jūtos pilnīgi vesels. Ej!

Andris atlaida puspiecelto draugu Annas klēpi, kura bija notupusies vistuvāk galvgalam, un kapa lejā.

—  Vajadzētu atnest dzert malku ūdens,— iedomājās Rūta un sekoja Andrim.

—   Labāks būtu vīns,— ienāca prātā Lēnei, un ari tā gāja līdzi Rūtai.— Jāuzmeklē tas zviedris Svens; tam arvien krūka pie jostas.

Anna palika viena ar Pēteri. Turēdama tā galvu klēpī, viņa neuzlūkoja kopjamo, bet vēl arvien savas vainas apziņā domīgi raudzījās pakaļ aizgājušiem.

Pētera skats bija pagriezts pret Annu; viņš vēroja tās sniegbalto seju, kuplo, ugunssarkano matu pini, pār plecu pārsviedušos, un skaisto, smalko profilu. Un klusa nopūta izlauzās no viņa krūts:

—  Cik viņa ir daiļa!

Anna nedzirdēja šo nopūtu.

Pētera seju apēnoja mazs mākonītis, uzacis saraucās uz augšu.

«Nabadzīte!» viņš ar rūgtumu nodomāja. «Viņa ir piespiesta tupēt še pie manis un turēt klēpi manu galvu. Bet viņas domas tiecās pēc cita — tīkamāka drauga.»

Viņš lēni cēla galvu nost no meičas klēpja, lai atspiestu to pret akmeņu kaudzi turpat blakus. Viņam vēl mazliet reiba.

Anna, likās, nemanīja šo kustību.

Pētera uzaču starpa ieviesās drūma' grumba, bet lūpu kaktiņi savilkās smaidā. Ar šādu izteiksmi viņš pavēra lūpas:

—   Ej, Anna, palūko, ko dara Andris!

Torņinieka meita atjēdzās kā odzes dzelta. Viņa sajuta Pētera vārdos un balsi it kā izsmieklu.

«Kādēļ viņš tik zobgalīgi mani sūta pie Andra?» pēkšņi iekustējās viņas smadzenēs šis jautājums.

Ari viņa paraudzījās Pēterī.

Tas smaidīja.

—  Ej vien! Man nekas nekaiš.

So smaidu Anna nespēja izturēt. Viņa pietvīka un piecēlās. Kā dziļā apvainojuma sajūtā viņas krūtis strauji cilājās, acīs zagās asaras. Galvā risinājās doma:

«Kāpēc viņš mani izsmej? Es tak viņam nekā ļauna neesmu darījusi. Un kāda daļa viņam, ja es mīlu Andri? Vai maz es pate sevi nomoku ar pārmetumiem par šo aizrauša-, nos, vai necenšos tikt vaļā no šim jūtām, kas man rada tikai ciešanas, jo Andrim jau ir sava iecerētā?»

Viņa novērsās, lai Pēteris neredzētu neatturamo asaru, un kā bēgšus steidzās lejā.

Skumju skatu Pēteris noraudzījās pakaļ sarkanmatei, tad dziji ievilka elpu un cēlās. Viņš pastaipīja rokas, pavingrināja kājas un rāpās augšā uz drupu kaudzi. No tās varēja sasniegt pakulu baķi, kas nokārās no ceturtā stāva nesagrautās dajas. Pēteris to norāva zemē, pakāpās un sasniedza otru baķi. Nogāza arī to. Vēl trešo. Nu bij gatavas kāpes, pa kurām tikt augšā. Viņš uzkāpa, paraudzījās lejā un ieraudzīja Annu izejam no torņa.

—  Viņa iet pie Andra,— nopūtās Pēteris.— Tomēr ne .. . Paiet garām, soļo uz brustvēru . . . Atspiežas pret to un raugās tālumā . .. Nebēdādama par ienaidnieka uguni. . .

Pēkšņs prieks, neapzinoties, kāpēc īsti, sagrāba Pēteri. Viņš pielika pie acs savu tālskati. Paraudzījās. Tad sauca lejā spēcīgi un vareni:

—  Tātad mazdrusciņ pa kreisi, Andri!

—  Labi!— atsaucās Andris.— Mēs šausim degošu bumbu.

—   Kāpēc degošu?

—   Zviedri noslēpuši baterijas aiz salmu kaudzes. Ērmanis domā, ka šo aizmaskējumu varēs aizdedzināt.

—  Lai iet!

Nodunēja šāviens. Pēteris vēroja kūpošās bumbas ceļu. Tā pārlidoja pāri salmu aizsargu kaudzei. Nokrita.

Tad pēkšņi pazibēja uguns mutulis, atskanēja varens sprādziens, uzliesmoja salmu blāķis.

—   Lieliski!— Pēteris, atņēmis no acs tālskati, iegavilējās.— Degošā bumba iekritusi piebraukušajā biszāļu vezumā, sprādziens saspārdījis bateriju un aizdedzinājis salmus.

Dižgabali starp Veco un Smilšu vaļņiem atkal bij apklusināti. Drīz aprima arī baterijas pa labi un kreisi.

Pēteris kāpa lejā no novērotāja vietas, iznāca no torņa.

Viņam pretim steidzās Rūta ar ūdens ķipīti, sadabūtu Iekšvalnī.

—  Te, Pēter, atspirdzinies!

Pa bastionu ātriem soļiem tuvojās mācītājs Samsons un Rams.

—  Lūk, kur Raute!— Rams parādīja Rūtu Samsonam, pirmais meiču ieraudzījis.

Abi kungi pienāca klāt, kad Pēteris sniedza ķipi atpakaļ.

—   Kas tev te darāms?— mācītājs bargi uzsauca meičai.

Rūta satrūkās.

—   Atvainojiet, cienītais kungs,— viņa stostījās,— te bija nelaimes gadijums, es gribēju palīdzēt. Es būtu tūlīt gājusi uz māju . . .

—   Te nav vieta jaunai meitenei pie šiem rupjajiem karakalpiem!— Samsons satvēra Rūtu pie rokas un vilka sev līdz lejā no bastiona.— Par sodu es tev vairs neļaušu iziet.

Andris, uztraucies no Rūtas kunga rupjās izturēšanās pret meiteni, atstāja savu dižgabalu un gribēja ko teikt. Bet Pēteris viņu aizturēja.

18. nodala SATIKSANAS IERAKUMOS

Pēc daudzām nemiera un īgnuma pilnām dienām Rams beidzot varēja uzgavilēt. Rīgas lietas ievirzījās tā, kā viņš vēlējās.

Vakar, turpat pēc trīs nedēju ilgas gaidīšanas, Pārdaugavas augstienē parādījās Radzivila karaspēks un uzsāka cīņu ar aplencējiem. Rīga sajūsmā bija kā apreibusi. Bet zviedri, labi nocietinājušies, atsita vienu uzbrukumu pēc otra. Poļu virspavēlnieks, ieskatījis, ka sakaut pretinieku neizdosies, un varbūt baidīdamies, ka Gustavs Ādolfs neapiet ar saviem rezerves pulkiem viņu no aizmugures, šodien agri atkāpās un devās atpakaļ uz Poliju, kā liekas, atstādams Rigu viņas liktenim. Bet varbūt viņš ari pārliecinājās, ka pilsēta viena pati spēs aizsargāties . . .

Lai nu kā, bet Rams noprata, ka uz poļu palīdzību vairs nav ko cerēt jeb, kā viņš uz to lietu skatījās, par poļu palīdzību nav ko bēdāt. Tie nenāks Rigu atbrīvot. Nu viņš domāja par turpmāko: pārvest no Smilšu bastiona, šīs visvairāk apdraudētās vietas, uz citurieni saprātīgos un izveicīgos dižgabalniekus Pēteri, Andri un Ermani, lai tad zviedri, netraucēti no labi tēmētās uguns, jo drīzāk bastionu iesturmētu. Viņš saprata, ka tikai šo trīs vella kalpu dēļ Smilšu vārti vēl turas. Viņš jau bija runājis ar Saldernu, ka nepieciešami butu sūtīt mazu pulciņu aiz vaļņiem izlūkot un satvert kādu gūstekni, no kura dabūtu ziņas par zviedru bateriju stāvokli. Kapteinis šim priekšlikumam piekrita un nepretojās sūtīt aiz vaļņiem Pēteri, Andri un Ermani. Viņš zināja, ka uz tiem var paļauties, un nenojauda rātskunga ļauno nodomu, kurš tak beidzot būs sapratis, cik neatsverami šie brašie karotāji ir Rīgai. Par Rama īstiem nodomiem viņam nebij jausmas.

Pašlaik vismierīgākā vieta bija Jēkaba bastions. Ap pusnakti Salderns lika atvērt vārtus un nolaist tiltu. Kad mūsu trīs draugi atradās aizsargu grāvja otrā krastā, tilts utkal pacēlās.

Bija tumša, vētraina nakts: izdevīgi apstākļi nokļūt līdz ienaidnieka baterijām un nometnei.

—  Man šķiet, šonakt mēs varētu izlūkot visu šo pusi,— teica Pēteris,— no Daugavas līdz Smilšu vārtiem. Varbūt pat izdosies nokļūt zviedru aizmugurē. Un līdz gaismas svīšanai paspēsim būt atpakaļ pie Jēkaba vārtiem.

—  Tas būtu gan labi,— domāja Ērmanis.— Un vajadzētu sākt no tālākā gala, no Smilšu vaļņiem. Tā puse mums pašiem vissvarīgākā, jo no turienes viņi visvairāk apšauda mūsu Smilšu bastionu.

—  Tad dosimies vispirms turp.

Puiši sāka soļot aklā tumsā, turēdamies pie pašas aizsargu grāvja malas. Taustīdamies un vērīgi klausīdamies, viņi greizi noiet nevarēja. Pa labi uz vaļņiem bija sadzirdami sardzes vienmuļie soļi, un šur tur pat sasniedza gājēju ausis aiz brustvēriem guļoša pilsoņa krakšana.

Tā viņi nonāca līdz stūra nocietinājumam — Smilšu bastionam. No šejienes tālumā saskatīja ienaidnieka nometnes sarguguņus. Tie bija labs ceļa rādītājs pāri priekšpilsētas drupu kaudzēm. Viņi pārbrida Rīges upīti, kas te ietecēja pilsētas grāvī.

Grūta bija iešana pa gruvešiem tumsā, un tikai pēc labas stundas izlūki sasniedza Smilšu kalnus. Ar vislielāko uzmanību viņi uzkāpa pa krūmiem noaugušo nogāzi līdz kalna augšai, aiz kuras ugunskuru gaismā bija labi saskatāma zviedru nometne un bateriju novietojums.

—   Nu mēs zināsim labāk notēmēt,— priecājās Pēteris. — Jāšauj tā, ka bumbas krīt tūlīt aiz kalna muguras. Rit ienaidniekam būs lieli brīnumi . . .

Klusi mūsu draugi atkal devās lejā. Vēl ļoti svarīgi būtu izpētīt Veco kalnu. Bet te izlūki netika klāt. Pie Rīges upītes, kas tecēja tieši gar pašu nogāzi, viņi, elpu aizturējuši, apstājās. Gravā strādāja ienaidnieka sapieri pie latarņu gaismas, no augšas rūpīgi nosegtas, lai darbus nemanītu no pilsētas vaļņiem.

—  Tā jau es vakar nomanīju,— Pēteris iečukstēja biedriem,— viņi rok apakšzemes ejas no upes krasta uz Smilšu bastionu, lai palaistu mīnas zem vaļņiem. Cik labi, ka kapteinis mūs šonakt izsūta izlūkos! Te draud nopietnas briesmas. Līdz rītam viņi jau būs aizrakušies līdz stūra nocietinājumiem. Simtiem lāpstas strādā. Mums tūlīt jāiet, ka ienaidnieks neaizrokas priekšā un neatgriež mums ceļu atpakaļ uz Jēkaba vārtiem. Tā puse arī vēl jāizpēta.

Ar lielāko uzmanību mūsu tris draugi atgriezās gar krastu uz pilsētu, atkal pārbrida upīti un mēģināja tikt tuvāk kalnam no otras puses. Arī te jau bija izraktas ejas uz Jēkaba bastiona pusi. Tāpat no šīs puses viņi netika klāt Vecā kalna baterijām, jo priekšā sadzirdēja sargu balsis. Izlūki atgriezās ierakumos un gāja pa tiem uz priekšu uz Daugavas pusi. Te sargu nebij. Eja nobeidzās, cik varēja tumsā aprēķināt, ap Jēkaba bastionu. Te bija ierīkota plaša apakšzemes paslēptuve, kurā zviedri jau bija sanesuši krietnu biszāļu muciņu krājumu. Arī vairākas garas kāpnes un plakani aptēsti baļķi atradās ejā. To visu izlūki tumsā sataustīja.

—   Skaidra lieta!— teica Pēteris.— Rīt ienaidnieks taisās uzbrukumam. Kad mīnas graus Smilšu bastionu un mēs visus savus spēkus koposim uz turieni,' zviedri stieps no šejienes baļķu laipas uz grāvi, pārmetīs tiltu, slies kāpnes pie vaļņiem un muskešu uguns aizsardzībā — tādēļ te tik daudz munīcijas savākts — iebruks pilsētā.

—   Sī biszāļu noliktava jāuzspridzina!— iesaucās Andris, izvilcis no kabatas šķiltavas.

—   Pag! Nepārsteidzies!— Ērmanis atturēja karstgalvi. — Vispirms jāizpēta gabals līdz Daugavai. Ja šī noliktava uzsprāgs gaisā, tad mums tūlīt jāmūk atpakaļ uz vārtiem.

—   Pareizi!— piekrita Pēteris.— Pirms palūkosim, kā ir ap pili un Daugavu. Tad atgriezīsimies te.

Izlūki atstāja ierakumus un virzījās tālāk pa izdegušo Forburgu. Viņi nogāja līdz pašam Daugavas krastam, nekā aizdomīga nemanījuši.

—   No šejienes,— domāja Pēteris,— naidnieks nekā nevar uzsākt pret pilsētu zemās vietas dēļ. Turklāt pilij uzbrukt no zemes puses būtu neprātība. Tā ir pārāk labi nocietināta un nepieejama.

Iedami tālāk gar krastu uz leju, izlūki tikko neuzskrēja virsū baterijas sardzei. Soļus divdesmit no tās viņi pieplaka pie zemes, sadzirdējuši zviedru balsis. Redzēt nekā nevarēja, jo sardze te sēdēja bez ugunskura.

Mūsu draugi uzmanīgi atkāpās un gāja atpakaļ.

Pēc ilgas maldīšanās viņi atkal atrada ierakumus pret Jēkaba bastionu, kad jau sākās austrumos mijkrēslis.

—   Nu viss būtu apstaigāts,— teica Ērmanis,— nu vajadzēs uzspridzināt zviedru biszāļu krājumus.

Viņi nolēca ierakumu ejā.

Pēkšņi visi tris sastinga un, elpu aizturējuši, ieklausījās.

No Vecā kalna puses ejā likās dzirdamas balsis. Tās tuvojās.

Par laimi, tuvumā bija kāda šaura sānu eja. Puiši noslēpās tajā, izvilka zobenus.

Balsis nāca arvien tuvāk. Skanēja pieši. Nācēju nevarēja būt daudz.

—  Ar pusduci mēs tiksim galā,— čukstēja Ērmanis,— ja uzbruksim negaidīti.

—   Tikai visus nevajadzētu apkaut,— iedomājās Andris.— Būtu Joti labi, ja mēs pārvestu līdz kādu gūstekni.

—   Ir tikai divi!— priecīgi pačukstēja Ērmanis, palūrējis ap stūri un ātri atrāvies atpakaļ slēptuvē.— Tos abus sagrābsim bez cīņas. Vīkšķi mutē un pār plecu! . . . Zēl, ka nav lidz kāds virves gals. Zviedri neganti spārdās, ka grūti noturēt…

Soji jau bij gandrīz klāt.

Ērmanis izplēta rokas, lai no ierakuma aizstūra kluptu pirmajam nācējam pie rīkles.

—   Pag!— Pēteris viņu atturēja un izgāja galvenā ejā. Viņš gribēja cienīgāk saņemt gūstekņus.— Labrīt!— viņš uzsauca vācu valodā nācējiem, kuri iztrūkušies apstājās soļus piecus no pretinieka.

Abi zviedri likās būt augsti karakungi. Vecākais, varbūt vienos gados ar Pēteri, stalts vīrs melnā samta tērpā un tādā pat uzpletnī, ar glīti apcirptu nelielu bārdu virs sniegbaltās apkaklītes un zelta ķēdi uz krūtīm, vienā acumirklī uzveicis apjukumu, smaidīdams raudzījās puišos, kuri visi stāvēja ejā ar zobeniem rokās. Otris, jaunākais, apmēram Andra vecumā, Joti greznās drēbēs, uztraukts tvēra pēc sava zobena.

—   Lai paliek, brāl!— karakungs melnā tērpā atturēja tā roku un, saritinājis izplesto pergamenta vīstokli ar ierakumu plāniem, ko ejot bija pētījis, iebāza zem vamža uz krūtīm.— Labrīt, draugi!— pēc tam viņš atņēma sveicienu — arī vācu valodā, smaidam no sejas neizgaistot.

—  Ja tu, kungs, esi zviedris,— Ērmanis izgāza krūtis, — tad mēs draugi neesam, bet gan ienaidnieki.

—   Ienaidnieki mēs esam kaujās, draugs,— zviedris atbildēja ar tīkamu cēlumu,— bet, mierā satiekoties, mums nekāds naids vienam pret otru nevar būt.

— Ir tikai divi!— priecīgi pačukstēja Ermanis.

Ērmanis iebrauca ar roku matos zem cepures, kā mēdza allaž darīt, kad bij kas pārdomājams. Viņš teica pats sev:

«Patiesi! Mierīgā prātā tiekoties, tak nekāda naida nav pret pretinieku. Piemēram, pat krogā kādreiz gadas: satiekas divi, kuriem vienam uz otru zobs, apkaro viens otru vārdiem, strīdas un, luk, beidzot pat sadzer kopā mēru alus. Un, kad nu pēc iznāk, kaut uz Daugavas zvejas laikā satikties,— un, vienam otra lomu traucējot, atkal naids turpinās, kaut vai ar irkļiem izkauties…»

— Jo vairāk tādēļ mums nav jāuzskata sevi patreiz par naidniekiem,— zviedru karakungs omulīgi turpinaja,— ka rādījusies izdevība satikties un pārrunāt par kara lietām un varbūt par drīzu mieru.

—  Vai tu, augstais kungs, pulkvedi,— Pēteris, uz labu laimi titulēja zviedri,— domā, ka karalis Gustavs Ādolfs grib ar Rīgu izlīgt mierā?

—  Es zinu, draugs, ka viņš to darīs.— Zviedris pasmīnēja.— Rīgas kungiem nebūs nekas pretim nodot savu pilsētu spēcīgās Zviedrijas sardzlbā.

—   Rīgas kungs ir polu karalis.

—  To mēs sakausim.

—  Bet Riga neatvērs savus vārtus ienaidniekam. Tā jāieņem ar varu.

—  Tas jau būtu izdarīts, ja vien Rīgai nebūtu daži tik l>raši aizstāvji, kāds tu, draugs, liecies. Un ja jums neizrādītos vēl citi tik teicami dižgabalnieki kā tie uz Smilšu bastiona, kas izjauc visus mūsu nodomus un sabojā vienu mūsu bateriju pēc otras.

—  Mēs arī cīnāmies pie Smilšu torņa!— Andris, acīm mirdzot, teica.

—  Tā?— zviedris pārsteigts uzlūkoja skaisto, brašo jaunekli.— Varbūt tu apkalpo to smago dižgabalu pie paša torņa?

—  Jā, mēs visi trīs pie tā esam. Un mūsu draugs Pēteris,— Andris pameta ar galvu pret to,— ir vadītājs!

—   Skat, cik patīkama satikšanās!— zviedris ar lielāko labsajūtu raudzījās no viena puiša uz otru.— Jāatzīstas, man vairākkārt uznākusi vēlēšanas pie Rīgas ieņemšanas lūgt jūsu pavēlnieku stādīt man priekšā apbrīnojami brašos un lietpratīgos Smilšu torņa varoņus. Un te nu nejaušs gadījums jūs noved tieši pie manim. Sakiet, draugi,— vai jūs negribat pārnākt Zviedrijas dienastā?

Puišu sejas kļuva nopietnas.

—  Nē, kungs, tā karaviri nemēdz darīt!— Pēteris pirmais noraidoši papurināja galvu.

—  To spēj tikai šis nekrietnais blēdis Fārensbahs!— dusmās iekaisa Andris, iedomājies tā nodevību pret Kurzemi un viņa hercogu Vilhelmu.

—   Pareizi, jaunais draugs!— Zviedra seja ari kjuva nopietna.— Bet es nedomāju, ka jums tūlīt būtu jāatstāj savs pienākums. Kā noprotu, jūs esat karakalpi, kas par algu aizstāv sava kunga lietu. Pēc Rīgas krišanas, palikuši bez darba, jūs varētu atrast labas vietas Zviedrijas dienastā.

—   Kad būs laiks, tad varēsim par to parunāt.— Ērmanis nobeidza šo ne visai patīkamo sarunu.

—   Labi. Lai paliek tā!— zviedris piekrita, stingri uzlūkojis rīdziniekus, it kā gribēdams apstiprināt norunu.

Pa tam jau svīda gaismiņa.

—   Bet nu mums vairs nav laika kavēties,— iedomājās Ērmanis.— Tūlīt ausis rīts. Tev, draugs, būs jānāk līdz!

Viņš piegāja pie jaunākā zviedru karakunga un uzlika tam roku uz pleca.

—   Kāpēc taisni šim?— vecākais smējās.— Vai es tev nebūtu labs diezgan?

—   Nu,— laivinieks atkal pakasīja pakausi,— viņš ir mazāks augumā, vieglāk panesams.

—   Ak tā! Saki man, mīļais,— vai tu varbūt neesi tas pats drošprātis, kurš šādā pat kārtā ienesis pilsētā manu kapteini Svenu Hornu?

—  Jā, mūsu draugu Svenu es arī sagūstīju.

—   Kā tu saki: jūsu draugu?

—  Jā, mēs vēlāk labi sadraudzējāmies un tagad esam nešķirami uz vaļņiem.

—   Kā? Svens cīnās kopā ar jums pilsētas apcietinājumos?— Zviedra piere apmācās.

—   Nē, kungs, to gan Svens nedara. Viņš ir goda virs. Bet viņš palīdz mums notiesāt visus tos gardos ēdienus un labos dzērienus, ko Rīgas meičas laipni apgādā.

—   Nu, skat, šo manu labo Svenu!— Atkal zviedris no sirds iesmējās, izgaistot drūmajam mākonim no sejas. — Tak viens apmierinājums viņam ir zaudētās cīņas iespējamības vietā: labi paēst un padzert. .. Kad nonāksi Rīgā, pasveicini viņu!

—   Labi, kungs. .. Bet kurš no jums nu būs mans gūsteknis?

Pēteris, visu laiku domās nodziļinājies, vēl nebij skaidrībā, vai pēc kareiviskiem goda uzskatiem būtu pieļaujams sagūstīt kādu no zviedru augstajiem virsniekiem, kad stundas ceturksni ar tiem draudzīgi pļāpājuši.

Bet zviedris pats viņam nāca palīgā izšķirties:

—  Tātad tu, draugs, domā,— viņš teica nopietni Ērmanim,— ka viens no mums tev katrā ziņā jāņem līdz … Saki man — vai tu esi kādreiz redzējis šaha spēli?

—  Gadījās reiz redzēt kungus spēlējam.

—  Varbūt tu būsi ievērojis, ka viens pretinieks cenšas uzvinnēt otru ar labi pārdomātiem uzbrukumiem?

—   Jā, jā, viņi ilgi un gudri domāja gan.

—   Redzi, tāpat ir ari karā. Kas vislabāk izdomā ciņu, tas uzveic … Tu būsi arī ievērojis, ka pretinieks pretiniekam nokauj jeb sagūsta vina figūras.

—   Kā tad!

—   Vienkāršos kājniekus, kas stāv abas pirmājas rindās, zirgus, lēcējus, torņus, virsniekus, laidņus un pat dāmu — atņem jeb sagūsta.

—   Jā, jā.

—   Bet karali nekad neņem gūstā. Redzi, tāpat tas ir arī karā. Karalis arvien paliek. Bet var arī tā gadīties,— zviedris pavīpsnāja,— ka kāds spēlmanis neievēro spēles noteikumus, paķer no šaha galdiņa pretinieka karali un iebāž kabatā. Tad, protams, spēle ir beigta bez kādām grūtībām.

—   Tev taisnība, augstais kungs!— Pēteris pārtrauca runātāju, kaut gan nepazīdams šaha spēli, bet sapratis, ka pēc mierīgām sarunām nepieklātos pret pretinieku uzstāties iir varu un naidu.— Jūsu kapteini Svenu mēs sagūstījām cīņā, tā ir cita lieta … Bet nu mums laiks šķirties.

—   Vēl vienu jautājumu,— zviedris atturēja puišus, kuri taisījās rāpties laukā no ierakumiem.— Kā jūs protat tik apbrīnojami pareizi notēmēt savu dižgabalu?

—   Tās ir vella burvības!— Ērmanis viltīgi pasmējās.

Pēteris acumirkli padomāja. Tad teica:

—   Kālab lai tev slēpju, kungs, savu mākslu? Ar laiku varbūt ari jūsu mācītie ļaudis izgudros šādu karā tik loti noderīgu ierīci, ar kuru var saskatīt vistālākos priekšmetus.

Viņš izvilka no vamža apakšas savu tālskati.

—   Ko es redzu!— sajūsmināts iesaucās jaunākais zviedru augstmanis, lidz šim visu laiku cietis klusu, un paņēma rokās Pētera mantu.— Tam tak vajaga būt lielā Klorences zinātnieka Galileo Galileja izgudrotam zvaigžņu lalskatam, par kuru stāstīja mūsu astronoms.

Viņš strauji pielika vienu zižļa galu pie acs un otru pagrieza pret austrumu pamalē bālošo rīta zvaigzni.

—   Brīnišķīgi!— jaunais zviedris iegavilējās.— Lūk, Venera pienāk uz pusceļa tuvāk! .. . Atvainojiet, augsto brāli, ka tā aizrāvos!

Viņš pasniedza tālskati vecākajam.

Tas bija lietišķāks un paraudzījās ar zizli uz Svētā l'ētera baznīcas torni, kura galu no ierakumiem varēj-a Haskatīt.

—   Jā, patiesi brīnišķīgi! Man liekas, ka pat redzu gaiļa ■icksti torņa smailē … Jā, draugi, šis izgudrojums nav ar /.«■ltu atsverams — kā debesu spīdekļu pētīšanai, ta karā.

Kā negribēdams viņš sniedza Pēterim atpakaļ tā mantu.

—   Ja nebūtu karš,— viņš teica,— un ja šis ierocis tev nebūtu nepieciešams, es labprāt to nopirktu un maksātu katru cenu, ko cilvēka prāts var minēt.

—   Ari pēc kara beigām, augstais kungs,— Pēteris atbildēja dedzīgi,— es viņu neatdotu par visām pasaules bagātībām un godu.

—   Kam tad šis tālskatis tev miera laikā būtu vajadzīgs?

—   Tā ir dārga piemiņa no kādas . ..— viņš aprāvās un piesarka. Tad, pacēlis cepuri, atvadoties uzlēca uz ierakuma malu un, Andrim un Ērmanim sekojot, steidzās uz netāliem Jēkaba vārtiem, kur sargi, gaidījuši atgriežamies izlūkus, laida zemē paceļamo tiltu.

19. nodala KARŠ UN MĪLA

Rīgas aizsargi uz vaļņiem priecīgi saņēma savus atgriezušos izlūkus. Kapteinis Salderns pat visu nakti bija te pavadījis. Ari Toms Rams stāvēja pie brustvēra, atsteidzies šurp jau mazā gaismiņā, ne mazgājies, ne brokastojis. Viņam vienīgam bij seja īgna par laimīgo puišu pārnākšanu.

Pēteris īsos vārdos pastāstīja par novēroto zviedru gatavošanos Smilšu torņa uzspridzināšanai un Jēkaba bastiona iesturmēšanai, par sapieru drudžaino darbu ierakumos un sagatavotām laipām, kāpnēm un biszāļu krājumiem. Satikšanos ar ienaidnieka karakungiem viņš nepieminēja, jo tai nebij nekādas nozīmes pilsētas aizsardzības lietās.

Salderns, apsvēris stāvokļa nopietnību, aizsteidzās uz Smilšu bastionu, iepriekš piekritis Rama domām, ka izlūki jāatstāj pie Jēkaba vārtiem, jo te vispirms jāgaida zviedru iebrukums un pie Smilšu torņa dižgabaliem būs mazāka nozīme.

Puiši sāka ierīkoties jaunajā vietā. Viņi bija izgājuši izlūkos bez neveiklajām musketēm, un tagad Andris steidzās uz kazarmēm tās atnest visiem trim, jo te viņas noderēs.

Kad Rams, vēl bridi pagrozījies uz vaļņiem, aizgāja, pie Pētera un Ērmaņa pienāca Svens Horns, arī pirms gaismiņas še ieradies, un kopā ar Angera Annu stāvēja attālāk, kamēr puiši nodeva ziņojumus priekšniecībai.

Patlaban uzlēca saule.

Pēteris skumji paraudzījās Annā un nopūtās:

—  Prātīga meiča … Bet kā bez galvas Andra pēc, kuļrš viņu pat neievēro . . . Ko viņa te stāv? …

—   Šodien, draugi, mums būs priecīga diena,— teica Kvens, apsveicinājies ar Pēteri un Ermani.

—   Jā,— Pēteris drūmi atņēma sveicienu,— nikna kauja gn īdama.

—   Ne par to es domāju.— Svens laimīgi smaidīja.— Man Ir liels grozs ar vīnu un gardiem uzkožamiem. Es jums saku, tas tik ir vīns! Mēli var norīt ar katru malku. Es jau vienu kruku nogaršoju. Jau vakar vēlu, kad jūs bijāt pie Salderna Haņemt rīkojumu savam izlūku gājienam, šo grozu man atnesa Rama Elīza.

—   Kā? Tev? . ..— Ermanis iejautājās neticīgi.

—   Nu jā! Vai zini, tā skuķe no manis gluži bez prāta. Taisni kūst laukā aiz mīlas! Acis tumsā sprigst kā divas ogles. Andrim esot atnesusi to kurvi, šī saka. Nu jā, kaunīga! Negrib tieši teikt: še tev, mīļais Sven! Bet galu galā tas tak vienalga: mēs kopīgi visu notiesāsim.

—   Gatavais vējagrābslis!— labsirdīgi nopukojās Ermanis, aizgriezies no zviedra.— Labi, ka Andris to nedzird; nez ko viņš teiktu . ..

—   Jā, kas man tev bij sakāms, Sven?— Pēteris atcerējās.— Kāds zviedru karakungs liek tev nodot sveicienu.

—   Man? Caur tevi? Vai tu izlūkos kādu satiki?

—   Jā. Ierakumos sastapāmies ar diviem, kā liekas, aug- Htakiem virsniekiem.

—   Kapteiņiem?

—   Nē. Es saku: augstākiem virsniekiem, kā liekas, karapulku pavēlniekiem.

—   Nu, tos es visus pazīstu. Kādi tad viņi izskatījās? Varbūt mans brālēns tas bijis — pulkvedis Arve Horns?

—   Var gan būt. Viens no viņiem bija vēl jauns un skaists no sejas un drēbēm, Andra gados. Otrs varēja būt manā vecumā, dārgās samta drānās un tādā pat uzpletni, ar Hmagu zelta ķēdi kaklā.

—   Nevar būt!— Svens uztraukts iesaucās.— Ar mazu bārdiņu un platu, baltu apkakli bez kādiem izgreznojumiem?

—   Jā, jā, tāds viņš bij, stalts, bet vienkāršs.

—   Vai nemanīji viņa pirkstā biezu zieģelgredzenu?

—   Ievēroju to, kad viņš paņēma manu tālskatu.

—   Žēlīgais Dievs! Tas ir bijis karalis ar savu brāli, Zedermanlandes hercogu.

—   Ko tu saki?! Vai zini, nu tikai ari man tas ienāk prātā! Ērmanis gribēja ņemt jauno gūstā, tad vecākais nopietn teica, ka karaļus gūstā neņemot — kā karā, tāpat pie šaha spēles.

—   Kad tevi jupis!— Arī Ērmanis pārsteigts ieķēra roku matos.— Nudien tas būs bijis zviedru karalis! Viņš tak solīja Pēterim par to brīnumzizli milzīgas bagātības un lielus godus. Tā var runāt tikai valdnieks!

—   Un ko viņš nez par mani tagad domā?— Svens apmulsis ieminējās.

—   No sākuma viņš likās bargs, domādams, ka tu cīnies kopā ar mums, bet, kad pastāstījām, kā tu še dzīvo, tad viņš domāja par tavām sirdssāpēm, ka nevari vairs cīnīties kopā ar savu pulku, bet izteica cerības, ka skaistās rīdzinieces laupīto karošanas prieku tev atvietos ar labiem dzērieniem un ēdieniem un savu mīlestību.

—   Ak tā teica karalis?— Svens atkal laimīgi pasmaidīja.— Jā, jā, Gustavs Ādolfs arvien turas ar mani draudzīgi.

Zviedri pārtrauca negants sprādziens pie Smilšu torņa. Tur pacēlās augsti gaisā pār namu jumtiem dūmu mākonis. Ienaidnieks bij paspējis parakties zem aizsargu grāvja un uzspridzināt daļu no vaļņa.

Sis grāviens bija arī signāls uzbrukumam pret Jēkaba bastiona nocietinājumiem, kā Pēteris pareizi bija aprēķinājis. No ierakumiem aiz nodegušās Forburgas gruvešiem izkāpa zviedri ar laipām un kāpnēm un skrēja uz vaļņiem Rīgas pilsoņi un karakalpi tos saņēma ar diezgan labi notēmētiem muskešu šāvieniem. Bet krita arī viens otrs uz vaļņiem, jo zviedru musketieri no saviem ierakumiem, aizsargādami uzbrucējus, šāva nepārtrauktām zalvēm.

Pēteris cīņas iekaisumā nespēja vairs valdīties:

—   Kur tas Andris tik ilgi kavējas ar musketēm!

Bet te jau tas atsteidzās.

Trīs puiši notupās pie brustvēra. Izšāva. Tris zviedri

nokrita. Ienaidnieku locies dūca kā bites pāri brustvēram, un katrs neuzmanigāks rīdzinieks, kas pabāza galvu mazliet ilgāk pāri malai, dabūja lodi pierē. Pēteris, Andris un Ērmanis šāva un lādēja, dusmodamies, ka pēdējais darbs aizņem pārāk daudz laika.

Te saliekusies, slēpdamās aiz brustvēra malas, piesteidzās Angera Anna, nesdama vairākas musketes, ko bija salasījusi no ievainotiem un nogalinātiem. Notupusies ļtli- puišiem, viņa vienu, pielādētu, pasniedza Pēterim, kurš piitlaban savu bija izšāvis.

Pēteris paraudzījās Annā ilgāk, kā tas cīņas karstumā piederētos, tad paņēma musketi, nomurminājis kaut ko pie Arvis. Anna brīnumveikli rikojās ap ieročiem, bērdama nlobros biszāles, ielaizdama lodes un lādiņu nostiprinādama, im aiztaupīdama šāvējiem daudz laika.

Zviedri laida darbā arī Daugavmalas baterijas, tēmēdami uz Jēkaba vārtu apkārtni. Bet šie šāvieni daudz nekaitēja bastiona aizsargiem, jo bumbas, lai neķertu pašus uzbrucējus, krita pa lielākai dajai tālāk pilsētā.

Svens visu laiku turējās savu draugu tuvumā, bet, kad Uguns pieņēmās-, viņš vairs nevārēja justies drošs un muka lojā. Te vaļņu aizsardzībā viņš satika Rama Elīzu un ķestera l,cni un sajūsmināts stāstīja par torņinieka Annas drošsirdību. Kad zviedris pagāja tālāk, abas meičas, vienas domas npgarotas, saskatijās un, uzkāpušas augšā rāpus, lai pasargātos no ložu krusas, tuvojās puišiem un Angera Annai, ^.rī viņas ķērās pie muskešu lādēšanas un abas reizē sniedza Miivas — Andrim. Andris satvēra pirmo — no Lēnes rokām. Buviens nočūkstēja. Pasmaidījis Andris atmeta ar roku neprašām talciniecēm un lādēja pats savu musketi.

Pēkšņi zviedru muskešu uguns ierakumos norima. Vēl dārdēja tikai baterijas.

Pēteris pirmais piecēlās.

Viss klajums aiz pilsētas bija kā nosēts kritušajiem uzbrucējiem, pusceļā nomestam laipām un kāpnēm, kuru nesēji gulēja blakus, saļimuši no rīdzinieku lodēm. Tad no ierakumiem izlēca slēgtās rindās ienaidnieki un skrēja uz vaļņu pusi, zobiņiem vienā un pistolēm otrā rokā.

Pēteris paraudzījās pār brustvēru.

Daudz laipu jau ienaidnieks bija paspējis pārmest pār grāvi uz vaļņa apakšējo malu.

Vairāk desmit zviedru jau atradās šaipusē apcietinājuma grāvim, pie vaļņu piekājes, turēdami pieslietas kāpnes un mādami rokām jaunajām uzbrucēju rindām.

B^StiCns komandieris, ŠaiaeiTiS karodznieks, jau agrāk apsvēris šo brīdi, pamāja UZ tuvākā nama aili. Nc tas l/.steidzās vesels bars viru un sievu ar izkausēta piķA katliem, verdoša ūdens ķipjiem, degoša sēra traukiem un kapa augšā uz vaļņiem.

— Musketes pie malas!— nokomandēja karodznieks.

Pie zobiņiem un pistolēm!

Lielais uzbrucēju pulks jau drūzmējās ap apcietinājumu grāvi, uz laipām, kāpa pa kāpnēm uz valni. No vaļņa un bastioniem bira uz viņu galvām akmeņu krusa, lija karsta» sērs un piķis, šļāca vārošais ūdens. Applaucētie, apdegušie,' ievainotie zviedri krita no kāpnēm grāvja dzelmē, bet arvien jauni papildināja sturmētājus.

Rīdzinieki turējās varonīgi. Kur kāda galva parādijās virs vajņu aizsargsienas, to ķēra zobiņa cirtiens. Beidzot pie bastiona daži uzbrucēji tika augšā; tie aizsargāja kāpnes! zobenu cīņā, dodami biedriem izdevību sekot. Arvienuļ vairak un vairāk zviedru ielauzās Rīgā. Kreisajā spārnā! rīdzinieki jau bija nodzīti no vaļņiem, kritušie apklāja visuļ bastionu, saļima arī karodznieks. Pēteris cīnījās kā lauvaļ sviedriem straumēm tekot; dūšigi turējās ari Andris. Bet Ērmanim zobenu cīņā neveicās; beidzot viņam bij jābēg pret veiklu zviedru cīkstoni. Nevaldāmās dusmās mukdamsļ viņš lādējās:

— Sasodits izgudrojums šie dzelzs skali! Vai ar tādu var | dot krietnu belzienu? Tad jau boze labāka!

Pamanījis uz vaļņa malas siena bomi, viņš nometa! zobiņu, paķēra krietno baļķēnu, atvēzējās un zvēla uzmācī-B gajam vajātājam. Tas apvēlās un nokrita aiz vaļņa uz ielu.B

Nu Ermanis ierēcās kaujas sajūsmā un drāzās uz brust-J vēru, kur parādījās zviedru galvas. Kā ar slotu viņš sāka slaucīt gar vaļņa malu, skriedams uz priekšu un atpakaļ, kur vien parādījās kāda ienaidnieka stāvs. Ap šo vietu neviens zviedris vairs netika augšā. Ar jau iebrukušajiem, jauniem klāt nerodoties, Pēteris ar Andri un citiem karakalpiem, kā arī pilsoņiem palīdzot, tika vieglāk galā. Pa tam Ērmanis pilnīgi nodrošināja iztīrīto strēķi, ar savu bomi gāzdams nost no vaļņiem pieslietās kāpnes. Tad steidzās draugiem palīgā un nedaudzu minūšu laikā ar sišanu apsita vairāk iebrucēju, nekā varbūt Pēteris pa visu cīņas laiku bija veicis zobenu cīņā pēc visiem mākslas likumiem.

Drīz uz vaļņiem vairs nebij neviena cīņas spējīga zviedra.

Atsistie atkāpās uz ierakumiem, paņemdami līdz ievainotos no aizsargu grāvja malas un lauka.

Arī rīdzinieki tūlīt pievāca savus kritušos un ievainotos, tāpat arī ienaidniekus.

Nu cīnītāji varēja atelpot.

Ērmanis, arvien vēl neizlaizdams bomi no rokām, stāvēja uz bastiona saslējies, kājas ieplētis, smagi elsodams no varenā kautiņa, un liesmojošu skatu raudzījās pakaļ aizejošiem zviedriem.

-     Zēl, ka pasteidzos ar kāpņu nogāšanu,— viņš teica.— Vajadzēja man vēl uzlaist pāris duču zviedru, tad vurētu tā īsti izkauties, dzesējot dusmas par viņu uzmācību. Taisni kā utis lien virsū, zobiņus zibsnīdami. Kā tur lai neapžilbst acis un kā lai nemūk? . . .

Ķestera Lēne, raudzījušies varenajā puisī, iedrebējās no viņa spēka.

Pēteris, iebāzis zobiņu makstī, aplaizīja apdauzītos pirk- ntus; citādi nekāda ievainojuma tam nebija. Andris gan bija dabūjis dažas vieglas skrambas ciskā, kur pretinieka zobins bija pārplēsis drēbi un iešņāpis ādā, un lodes nobrāztu vaigu, kurš asiņoja. Bet nokusis no cīņas viņš bija Joti un gandrīz bez elpas atkrita uz pakulu baķi.

Tūlīt arī piesteidzās meičas pie ievainotā, bet Andris mnaididams atraidīja palīdzību. Piesteidzās ari daži amatnieki. Tiem gar Andri pašu nebij nekādas dajas, bet viņi ntņema tā pakulu baķi, plucināja to pa maziem klēpīšiem, tos apmērcēja darvā, aizdedzināja un meta lejā uz sagāztajam kāpnēm un laipām, lai tās sadegtu, ka ienaidniekam, ja uznāk atkal patika kāpt uz vaļņiem, nebūtu ne laipu, ne kāpņu. -

Bet Rigai vēl miera nebij. Kaut no Jēkaba vārtiem zviedri bija atsisti ar smagiem zaudējumiem un te apšaudīšanās bija rimusi, tak ap Smilšu torni visu laiku dunošo dižgabalu un knakstošo muskešu šāvieni arvien pieauga.

—  Tagad tur sākas sturmēšana,— teica Pēteris, ieklausījies kaujas troksnī.— Draugi, mums vajadzētu iet palīgā! Te bus uz laiku miers. Uz priekšu!

Andris piecēlās, pienāca arī Ērmanis un at lielāko daju Jēkaba vārtu aizsargiem sekoja Pēterim.

Pēc nedaudz minūtēm viņi sasniedza Smilšu torni. Te likās cīņa būt vēl niknāka. Asis sešas septiņas plata vajņu josla bij uzsperta gaisā. Sai iegruvumā lauzās iekšā zviedri un dzina rīdziniekus atpakaļ. Cīņa norisinājās jau uz lekšvaļņa ielas. Pēteris ātri aptvēra, ka burzmā, kāda putlaban še bija, nekāda kārtīga zobiņu cīņa nevarēja būt, jo pretinieki stāvēja viens pret otru kā meža biezoknis. Viņš uzsauca kaut ko Ērmanim un, parāvis sev līdz Andri, uzskrēja uz vaļņa vienā pusē iegruvumam. Ērmanis jau «tavēja otrā pusē ar siena bomi rokā. Nu mūsu trīs puiši bruka no augšas virsū zviedriem, pārraudami iebrucēju straumi, kas plūda brīvajā ejā pa aizsargu grāvim pārmesto tiltu. Atkal vareni strādāja Ermaņa siena bomis. Tomēr mūsu puiši neizglābtu pilsētu, ja pats Salderns, pagriezis

bastiona dižgabala stobru taisni uz tiltu, to neielauztu ar smagās bumbas šāvienu. Tiltam ielūstot, jauni zviedru bari vairs netika pāri un iebrukušajiem bij atgriezta atkāpšanās. Tie, atskārtuši stāvokli, padevās. Aiz aizsargu grāvja palikušie zviedri atkāpās.

Nu arī te uzbrukums bij likvidēts.

Salderns, kā izrādījās, bija padomājis arī par tālāko. Tūlīt pēc vaļņu iegruvuma viņš pārmija dažus vārdus ar kvartīrmeistariem rātskungiem Johanu Srēderi un Lorenču Cimmermani, kuri pārzināja arī ugunsdzēšanu un laucinieku pajūgus. Tagad, kaujai rimstot, tie veda šurp daudzus desmitus vezumu ar sašauto ēku gruvešiem no pilsētas,! kurus izgāza izārdīto vaļņu vietā, un brauca pakaļ pēc jauniem. Atri pildījās bojātā vaļņa vieta, pilsoņiem ar lāpstām palīdzot aizbērt iegruvumu.

Pēteris, Andris un Ērmanis atgriezās uz savu vietu pie Jēkaba vārtiem. Ieradās arī Svens ar lielu grozu — Rama Elizas dāvanu. Izsalkušie un izslāpušie draugi sasēdās ap to.

Kā zviedru, tā rīdzinieku baterijas bija apklusušas.

20. nodaļa  SIRDSLIETAS

Mūsu trim puišiem ar Svenu mielojoties pie bagātīgām pusdienām, pienāca Rama Elīza. Kā mielasta apgādātāja viņa droši sēdās klāt un uzņēmās saimniekošanu. Elīza pārskaitīja vīna krūkas. Bija tikai septiņas, bet viņa labi atcerējās ielikusi grozā ne mazāk par duci. Tātad pārējās bij iztukšojis draugs Svens pa to laiku, kamēr viņa draugi gāja izlūkos un cīnījās uz vaļņiem. Bet kas par to? Pietiks visiem; Andris veselu kausu nekad neizdzer, un uz nākošo dienu karavīri tak nemēdz pietaupīt.

Izsalkušie puiši nodevās vienīgi ēšanai un dzeršanai, nedomādami ne par ko citu pasaulē. Vienīgi Andra skats vērsās pāri bastionam uz ielas vienu un otru galu. Viņa ļ domas nepavisam nebij pie mielasta.

Pēteris, novērojis draugu, paraudzījās uz Elīzu un kaut ko pārdomāja.

Tad viņš tai jautāja:

—   Kāpēc šodien neredz te tavu draudzeni, jaunava?

Elīza apmierināti pasmaidīja.

—  Viņa nedrīkst vairs uz vaļņiem nākt.

—   Kāpēc?

—  Mācītājs nelaiž.

—  Kad zviedri nešauj, tad tak te nav bīstami. Un ari namā neviens nevar būt drošs no bumbām.

—   Ne drošības dēj tēvs tura mājās Cilli,— Eliza iesmējās,— viņš baidās, ka to neapbur.

—   Kas tad?

—   Jūs! Viņš domā, ka jūs stāvat sakaros ar Nelabo un elles mākslām.

Svens iesmējās pilnā kaklā, gandrīz aizrīdamies ar vīna malku.

—  Jā, jā, tā tas ir!— šķelmīgi pasmējās ari Ērmanis, kozdams zoss šķiņķi.

—  Bet vai tavs tēvs par tevi nebaidās?— Pēteris nopietni turpināja sarunu, kurai bij, kā likās, noteikts mērķis.

—  Viņš nekā nezin, ka es nāku pie jums ciemos,— Eliza atbildēja noslēpumaini.— Es arvienu viņu piemānu un ļoti uzmanos. Ne tā kā Cille: tris reizes — dažas dienas atpakaļ — tai bij jāsūta pakaļ kalpone.

—  Tā, tā . . . Un jaunavai Cecīlijai atkal bij jānāk uz vaļņiem, lai sauktu kalponi mājās?

—   Jā! Ai, cik dusmīgs mācītājs bij uz Rauti! Stundām izgaidījies uz palaunadzi un vakariņām.

—  Viņš bargi meiteni norāja?

—   Jā. Bet ta palaidne vēl neklausīja. Vēl vakar gribēja bēgt prom no kungiem.

—  Tā?— Pēteris slepus pameta skatu uz Andri. Tas uztraucies raudzījās stāstītājā.

—   Un tad,— Elīza turpināja,— mācītājs viņu ieslēdza bēniņu kambari un izlaiž tikai mielastu gatavot.

Andris ar visu spēku valdījās. Maizes rieciens izkrita no viņa drebošās rokas. Viņš tomēr saņēmās, apslēpis uztraukumu, piecēlās un teica nevainīgi:

—  Vajadzētu iet apskatīt pilsētu.

Eliza pārsteigta raudzījās puisi: kāpēc viņš grib atstāt patīkamo sabiedrību, gardo mielastu, kad ēšana vēl tikai īsti sākusies?

—  Pilsētā nekā jauna nav,— viņa vientiesīgi iebilda, mēģinādama to atturēt no staigāšanas iedomām.

—   Sīrīta apšaudīšanā būs daudz namu sašauti,— Andris atrada iemeslu.

—   Nav nekas liels,— Elīza vēl mēģināja.

—  Jāapskatās … Es taču varu drusku aiziet, Pēter?

Pēterim kā vecākajam arvien nācās izprasīt atļauju. J Viņš to labprāt deva, jo pats bij sarunu novedis tiktāl, ka Andris nespēja vairs mierīgi nosēdēt pie mielasta. Viņa labā | sirds saprata draugu, un tak ar nodomu viņš to visu bij darījis.

—   Ej vien,— viņš teica, acīm smaidot.— Patlaban zviedri nešauj, nekāda darba te nav. Tikai kad dzirdi ierūcamies dižgabalus, tad steidzies atpakaļ, lai tur vai kas!

Pēdējie vārdi varētu izlikties lieki, bet Andris no Pētera zīmīgās sejas izteiksmes saprata, ko viņš domā, un, pametis ar galvu, devās lejā no bastiona.

Pa tuvākiem vārtiem viņš iegriezās Iekšrīgā un gāja uz Rātslaukuma pusi, domadams:

Mācītājam Samsonam vajag dzīvot Svētā Pētera baznī- ; cas tuvumā. Tur, ap rātsnamu, būs kādam jāapjautājas.»

Uz Krāmera ielas viņš ieraudzīja pilsoņu sievas pulciņā sarunājamies. Tās, arī viņu ievērojušas, sabāza kopā galvas, sačukstējās un greizi noraudzījās daiļajā puisī.

Kas gan labāk zinās pateikt mācītāja dzīvesvietu, ja ne cītīgākās baznīcā gājējas?

Pienācis klāt, Andris sveicināja un pieklājigi jautāja:

—   Sakiet, lūdzu, cienījamās kundzenes,— kur te mājo Svētā Pētera mācītājs?

Sievas neatbildēja — tikai ieplestām acīm raudzījās karakalpā, kuru bij ievērojusi un pazina visa pilsēta un daudzināja par paša Nelabā sabiedroto, kas spēj izlīst pa atslēgas caurumu, pārvērsties par peli un ar burvju zizli pievilkt klāt visattālākos priekšmetus.

—   Man vajag satikt mācītāju,— Andris atkārtoja.— Vai jūs, kundzenes, nezināt viņa mājokli?

Sievas atkal saskatījās; tad viena, vecākā, teica, norādīdama:

—   Viņš dzīvo tepat ap stūri otrā namā, ieeja no vārtu ailes pa kreisi, augšā.

Andris pateicās un iegriezās tuvākā šķērsielā. Iegāja otra nama vārtos. Te bij divas durvis kreisā pusē. Pirmās, kā likās, veda uz apakšstāva noliktavām. Viņš pavēra otrās. Aiz tām bij kāpnes. Andris uzkāpa trešā stāvā. Te uz atvērta loga palodzes žāvējās izlikta sega. Tā pati, ko mācītāja meita reiz bij Izklājusi uz Smilšu bastiona pie mielasta.

—   Esmu pareizi uzkāpis,— nodomāja puisis un pieklauvēja pie durvīm.

Mazu brītiņu vēlāk durvis atvērās un tajās parādījās mācītāja meita. Pārsteigta un reizē līksma viņa lielām acim raudzījās Andrī.

—  Cienītā jaunava,— Andris teica.— Es gribu satikt jūsu kalponi Rūtu.

Mazs mākonītis pārlaidās pār meičas seju, bet tūlīt ari izgaisa.

—  Tu nedrīksti Rauti satikt,— viņa teica, tiksmināda- mās pie skaistā viesa.— Tēvs tur viņu ieslēgtu bēniņu kambarī.

—   Bet man nepieciešami ar viņu jārunā. Esi tik laipna un pasaki savam tēvam.

—  Lai Dievs pasarg!— Cille saņēma rokas.— Tēvs ir loti noskaities uz jums visiem trim. Viņš tevi bargi svētīs!

—   Kas tur ir, Cecīlij?— aiz durvīm atskanēja mācītāja skanīgā balss.

—  Tēvs!— Cille iztrūkusies iesaucās.— Ej! Ej!

Viņa aizvēra durvis Andra deguna priekšā.

Puisis brītiņu pastāvēja pārdomādams. Tad pieklauvēja no jauna.

Tad pats Samsons atvēra. Ieraudzijis jauno karakalpu, uzlūkoja to zvērošām acīm. Saslējās.

—   Ko tu gribi?

—   Augstais kungs, gribu satikt jūsu kalponi Rūtu.

—   Kāda bezkauniba! Es aizliedzu savai dienastniecei pīties ar vella kalpiem! Ej!

Viņš strauji izstiepa roku, norādīdams uz leju, un aizcirta durvis.

Andris atskārta, ka nepareizi iesācis. Vajadzēja slepeni mēģināt pietikt meitenei. Bet kā?

Viņš kāpa lejā. No vārtu ailes pamanīja uz ielas to pašu sievu pulciņu, kas Krāmeru ielā viņam bij parādījušas ceļu, bet nepiegrieza nekādas vērības. Iegāja pagalmā. Tā bij pagara, šaura, augstu namu sienām ieslēgta telpa ar pāris zemākām piebūvitēm, piekrauta mucām, kastēm un dažādiem krāmiem. Neviena te neredzēja.

«Ja varētu pa logu kaut kā piekļūt Rūtas cietumam?» viņš domāja, paraudzīdamies uz augšu. «Lūk, tiem tur, trešajā stāvā, vajadzētu būt mācītāja dzīvokļa logiem. Pār kāpņu telpas palodzi pārsviesta vecā sega. Augstāk arī bēniņu logs. Varbūt tur Rūta ieslēgta? Bet kā āīīgšā tikt?»

Andris aplūkoja nņ^ sienu. Tā bij veca, vietām "izdru- ptlSI. our tur gori var ētu pieķerties un atspiest kāju, bet ne iidz augšai uzrāpties. Tad viņam krita acīs logs ar segu. Te gar visu sienu zem palodzēm mūris pastiepās mazliet uz āru. Pa šo izcilni, pieturoties izdrupušo akmeņu spraugās, varētu noiet zem bēniņu loga. Bet tad jārāpjas pa stāvu mūri kā mušai. . .

Daudz nedomājis, jaunais pārgalvis iesteidzās vārtu ailē un, uzskrējis pa kāpnēm pie vaļējā loga trešajā stāvā, uzkāpis uz palodzi, sāka, gar sienu turēdamies, virzīties tālāk pa izcilni, kamēr nonāca zem bēniņu loga.

Tas bij pa pusei pievērts.

—   Rūta!— Andris uzsauca apslāpētā balsi.

Logs bēniņos pavērās, un viņā parādījās mācītāja kalpone.

—   Zēiigais Dievs! Andri!— viņa tikko spēja apspiest prieka un izbaiļu kliedzienu, ieraudzījusi savu mīļoto zēnu bīstamajā stāvoklī.— Turies! Turies! Es tev tūlīt palīdzēšu.

Viņa pazuda no loga, bet tūlīt atgriezās ar pakulu vītu virves galu, ko nolaida Andrim, otru galu piesējusi augšā.

Andris satvēra virvi.

Tanī brīdī atskanēja brīkšķis un zem viņa kājām iebruka saplaisājušais mūra izcilnis, ar smagu brāzienu nogāzdamies pagalmā. Bet Andris jau bija pieķēries virvei un rāpās augšup, kur tam sniedzās pretim Rūtas rokas.

—   Lai slavēts Dievs!— meitene gavilēja.— Cik labi noderēja šī virve, ko nepaspēju vēl novīt savai bēgšanai!

Mācītājs Samsons, saniknots par puiša nekaunīgo apciemojumu viņa godīgā namā, lieliem soļiem staigāja pa istabu. Pēkšņi viņš izdzirdēja mūra gruvienu un piegāja pie loga. Paliecies viņš ieraudzīja lejā nogruvušās mūra daļas, pacēlis galvu augstāk, pamanija izdrupušā izciļņa vietu un, vēl augstāk pacēlis skatu, saskatīja bēniņu logā nozūdam kājas gaiši pelēkās zeķēs un smagās kurpēs.

—   Tas vella kalps ir uzrāpies pie Rautes!— viņš iesaucās vislielākā saviļņojumā.— Nu, tagad jādara šim trakajām lietām beigas! Tūlīt uz rātsnamu! Dzīvs vai miris šis burvis jādabū torņa pagrabā!

Bez cepures viņš izsteidzās no istabas, noskrēja lejā un devās uz rātsnamu. Te patlaban bij sanākuši kungi uz sēdi. Mācītāja spēcīgās apsūdzības pārliecināta un vēl Rama sakūdīta, Rāte nolēma mest puisi cietumā, ja to notver ielauzušos SsiPsona mājokli. Uz vaļņiem, protams, tā neuzdrošinātos Stātie? pretim Varonīgajam pilsētas aizsargam. Rams kā pilsētas aizsardzības vadītšj? uzņemāS Ј'j?tīšanas vadīšanu ar četriem Rātes sargiem.

Andris satvēra virvi . . .

Visi steidzās uz mācītāja namu.

—  Nu kaut kas notiks!— sačukstējās sievu pulciņš, vēl arvien stāvēdams uz ielas un redzēdams mācītāju, Ramu un sargus ieskrienam vārtos.

Gūstītāji uzkāpa bēniņos. Atbultēja meitenes cietuma kambara durvis. Bet tās nevērās.

—   Atdari!— Samsons nikni dauzīja ar dūri durvis.

Iekšā viss palika klusu.

—   Uzlauzt durvis!— teica Rams.

Sargi mēģināja izpildīt pavēli ar zobiņiem. Bet tie bij par viegliem.

—  Kādu laužamo dzelzi! Kādu veseri!— Rams sauca.

Mācītāja namā šāda ieroča nebij. Rātskungs nosūtīja

vienu kalpu lejā pie kalēja. Pa tam paši mēģināja ielauzt durvis ar plecu spiedienu. Bet velti. Taisni brīnums, kā vecie dēļi tā varēja turēties.

—  Tas nenotiek dabīgā kārtā,— domāja Rams.

Pēc minūtēm piecām atgriezās sargs ar laužamo dzelzi un sāka skaldīt durvis. Tās izjuka pēc pāris sitieniem.

Kailiem zobiņiem rokās sargi iebruka kambarī. Te starp visvisādiem krāmiem, kaktā ierāvusies, stāvēja Rūta. Vairāk neviena nebij telpā.

No pārsteiguma attapies, Samsons pieskrēja pie loga. Te nekādu pēdu par puiša bēgšanu nevarēja saskatīt. No jumta stāva lēcis lejā, bēglis būtu nosities.

Mācītājs griezās pie Rūtas:

—   Kur tu noslēpi to vella kalpu?

Droši raudzīdamās kunga sejā, meitene teica mierīgi un noteikti:

—  Te nav neviena vella kalpa.

—   Kur tu viņu noslēpi? Atbildi!

—   Es neviena neesmu noslēpusi.

—   Tu liedzies?— Samsons satvēra meiteni pie rokas augšpus elkoņa un izrāva no kakta.— Atzīsties! Es tevi sitīšu!

Rūta ievaidējās, jo spēcīgā vīra pirksti sāpigi spieda viņas roku.

—   Nemoki meiteni, tēt!— durvīs atskanēja skaļi un lepni Cilles balss.— Viņa nav vainīga. Tas viesis nāca pie manis. Mums bij norunāta satikšanās.

Pārsteigtajam tēvam uztraukumā sāka ļodzīties ceļi.

—   Cille! Ko tu runā?!— viņš izdvesa.— Tas nevar būt!

—  Tā ir!

—   Bet kur tad viņš palicis?— no brīnumiem apmulsis, iejautājās krusttēvs Rams.

—   Izgaisis!

—   Nē, nē!— Samsons saņēma kopā visus prātus.— Tas nevar būt! Es skaidri redzēju, ka viņš ielīda pa logu bēniņos še, Rautes kambarī.

—   Ļaunais būs tev acis apmānījis, tēt!— Cille iesmējās ar neprātīgu ironiju,— Mēs abi satikāmies! Sapņos! Jūs visi esat nosapņojuši, ka te kāds būtu bijis!

Tēvs gribēja ko teikt, bet vārdi tam aizžņaudzās rīklē. Viņš stāvēja vislielākā nesaprašanā. Tāpat sargi. Viens nodrebēja. Otrs pārmeta krustu.

Samsons pirmais saņēmās. Piegāja atkal pie loga. Pētīja. Domāja. Nu viņš tomēr ievēroja vienu iespējamību, kā viesis varētu būt atstājis bēniņu kambari: izcilnis apakšā bij nobrucis pa labi, bet uz kreiso pusi vēl turējās; ja no šejienes laimētos nolaisties līdz trešā stāva palodzei, tad pa izcilni varētu noiet līdz Cilles istabas logam. Tas bij vajā. Vai puisis nevarētu būt noslēpies viņa meitas istabā?

Pastāstījis savas aizdomas, mācītājs skrēja lejā, citiem sekojot.

Viņš iedrāzās Cilles kambara durvis. Tās bij nobultētas no iekšpuses.

—   Surp laužamo dzelzi!— mācītājs drebošā balsi uzsauca sargiem.

Pietika nedaudz sitienu. Bulta atsprāga vaļā.

Sargi, zobiņus izstiepuši, vēra durvis, bet tūlīt atmuka atpakaļ.

No istabas plūda laukā bieza, pelēka migla ar savādu salkanu smaržu. Iekšā biezajā miglā nekā nevarēja saskatīt.

Arī Cille pārsteigta atstreipuļoja atpakaļ.

Tad, stāvēdami klusi, kā sastinguši, viņi dzirdēja cauri miglai pa vaļējo logu balsis no pagalma lejā:

—   Kungs, stāvi klāt! Viss pagalms pilns dūmu. Ari pa mācītāja meitas logu augšā tie plūst uz āru. Tur viņa pinusies ar to skaisto vella kalpu! Kad rātskungs Rams ar sargiem uzskrēja augšā, tad Nelabais zvirbuļa veidā nolaidās pagalmā, un no viņa palika tikai saldā smaka un dūmi. Nu vairs nav labi Rīgā! Kungs, stāvi klāt!

21. nodala TOMAM RAMAM SUNS AIZ ADAS

Pēc neizdevīgā uzbrukuma Jēkaba un Smilšu bastioniem zviedri uz labu laiku pārtrauca apšaudīšanu. Bet tad atkal uzsāka bombardēt pilsētu no visām baterijām. Pie kara pieradušie rīdzinieki maz vērības piegrieza apšaudīšanai, jo patlaban viņu prātus nodarbināja svarīgākas lietas — vella kalpu burvības mācītāja Samsona namā. Kad Rātes tvērāji aizgāja tukšām rokām un dūmi pagalmā izgaisa, pilsoņu sievas izklīda pastāstīt visai Rigai jaunākos notikumus, un drīz uz katra ielas stūra runāja tikai par skaisto vella kalpu, kurš ieradies pie mācītāja Cilles un,iztraucēts ar dūmiem un nelabu smaku, izgaisis.

Visdīvainākais bija tas, ka arī Rams, Samsona svainis un Cilles krusttēvs, bija redzams visur, kur šīs tenkas izplatījās, un arī no savas puses veicināja uztraukto prātu iekarsēšanu. Jā, viņš pat ieradās uz vaļņiem un kūdīja pret trim puišiem pilsoņus pie dižgabaliem un aiz brustvēriem sardzē stāvošos:

—   Nu, redziet, draugi, cik tāl' mēs esam nonākuši! Neviena nams vairs nav drošs, ka tur neielaužas šie burvji ar savu elles smaku un nemēģina mums atvilt mūsu bērnus! Vai lai vēl ilgāk ciešam savos mūros šos negantniekus!

—   Bet ko mēs iespējam pret Nelabā mākslām?— izmisuši noplātīja rokas krietnie amatnieki.

—  Mums jādabū šie puiši laukā no Rīgas!

—  Bet tie ir varonīgi pilsētas aizstāvji,— kāds iebilda.

—   Blēņas! Mums pašiem ar Dieva palīgu jāaizstāv Rīga.

Rams nenoguris apstaigāja visu vaļņu līniju no pils līdz

Smilšu tornim, čukstēdams un kaut ko iegalvodams. Tad viņš atgriezās pie svaiņa, kuru bija atstājis galīgi sagrauztu un izmisušu.

Samsons saducis sēdēja lielajā atzveltnes krēslā savā kabinetā, kad ieradās Rams.

—   Saņemies, Herman!— Pienācis pie svaiņa, viņš to enerģiski sapurināja.— Viss griezisies par labu!

—   Ak, Dievs!— Samsons smagi nopūtās.— Mums jāmēģina atkal viss par labu griezt, lai cik grūti tas būtu.

—  Nekāda grūtuma!

—   Tev viegli runāt, Tom,— mācītājs paraudzījās svainī ar sagrauzta, iznīcināta cilvēka nospiestas dvēseles skatu,— bet man — šāds pazemojums savā un visas pilsētas priekšā .. .

—   Par kādu pazemojumu tu runā, Herman?

—   Nu, atsaukt savu apvainojumu kā maldīgu pret šiem vella kalpiem, paust viņu godīgumu un krietnumu, meklēt šo vazaņķu draudzību! . .. Ak, Dievs!

—  Kā? Vai tu esi iedomājies visu to darīt?

—   Kā citādi lai glābju savu meitu no ļaužu valodām un — lai Dievs žēlīgs!— varbūt pat no sārta? Kas būs, ja pilsētā izplatīsies baumas, ka Samsonu Cille pinusies ar burvjiem un Nelabā kalpiem? Vai man atliek cits kā meklēt šo puišu draudzību un lūgt izbeigt visus viņu pārgalvīgos stiķus, paust viņu labo slavu un pār bijušo aizsegt aizmirstības plīvuru?

—  Pie vella! Taisni otrādi tev jādara! Vai tu domā, ka šīsdienas notikums paliks noslēpts?

—  Es zinu, ka varbūt jau pļāpu mēles Rīgā tinas ap Cecīliju un to puisi. Bet šis valodas jāapklusina.

—  Veltas cerības! Visa Rīga patlaban ne par ko citu nerunā kā tikai par jaunā vella kalpa stiķiem. Un ari es darīju, ko varēju, lai satracinātu pilsoņu prātus!

—  Tu, Tom!— Mācītājs vislielākā uztraukumā pielēca kājās.

—  Jā. Es apstaigāju vaļņus. Ikvienu godīgu amatnieku pie brustvēra. Visus es iedvesmoju, ka mums jātiek vaļā no šiem puišiem.

—  Bet kā?

—  Atkal viņi jāsūta izlūkos. Vēl šonakt. Es jau Saldernu pierunāju tos sūtīt.

—  Un atkal viņi atgriezīsies sveiki un veseli.

—  Šoreiz vairs ne, mīļo Herman!

—  Veltas cerības! Tiem neviens nekā nespēj padarīt!

—  Es tev apgalvoju: šoreiz viņi vairs neatgriezīsies!

—  Tad arī tev pret viņiem būtu jāpielieto elles mākslas.

—  Tā arī būs!— Rams iesmējās.

—   Ko tu darīsi?

—  Es . . .— Rātskungs piegāja pavisam tuvu mācītājam un kaut ko iečukstēja tam klusi un iespaidīgi.

—   Nudien,— Samsona seja noskaidrojās,— tā ir vellišķi gudra iedoma!

Kaut gan Rams savu nodomu bija pateicis pusbalsi, čukstēdams, tomēr ne tik klusi, ka viņa vārdus nedzirdētu mācītāja meita, kura visu laiku, elpu aizturējusi, bija klausījusies pie pusviru durvīm aiz tēva krēsla. Viņas melnās acis iedegās, pierē ieviesās maza grumbiņa, kā kaut ko ļoti nopietnu pārdomājot. Tad viņa klusi iegāja savā istabā.

Trim puišiem draudēja briesmas. Cille lauzīja galvu, kā viņus brīdināt. Tēvs jau agrāk bija stingri aizliedzis iet uz vaļņiem, un pēc šīsdienas notikumiem viņa pat nedrīkstēja parādīties uz ielas durvju priekšā. Ko darīt? Vienīgais glābiņš būtu māsīca Elīza. Tā varētu puišiem paziņot, kas tiem draud. Bet kā lai sazinās ar Elīzu? Vienīgā iespējamība ataicināt viņu šurp. Palūgt krusttēvu, kad tas atvadīsies no tēva un ies uz mājām, lai paziņo Elīzai, ka viņa to gaida, ka viņa slima. Tā viņa nolēma.

Andris atgriezās istā laikā uz vaļņiem, kad iedunējās pirmie zviedru šāvieni un Pēteris ar Ērmani jau rīkojās ap dižgabalu, kuru Salderns tiem bija uzticējis apkalpot.

Apšaudīšanās ilga bez pārtraukumiem līdz pašai pievakarei. Uzbrukumā ienaidnieks todien vairs nenāca.

Tikai kanonādei izbeidzoties, puiši tika pie elpas un, turpat apmetušies, iekoda azaidu no brokasta atliekām, ko draugs Svens tūlīt pienesa izsalkušajiem cīnītājiem — un pats ari piesēdās.

—   Nu, Andri, vai satiki Rūtu?— Pēteris apjautājās, tikai tagad ticis pie vārda.

—   Satiku gan,— Andris atbildēja domīgs.

—   Rama meita tak stāstīja, ka meiteni turot ieslēgtu.

—   Tā ir, un nebij viegli pie viņas pietikt.— Andris atstāstīja draugiem savus piedzīvojumus līdz tam brīdim, kad, ieticis līgavas istabā un pārrunājuši par laupīto satikšanās iespēju, pēkšņi izdzirdējuši soļus uz bēniņu kāpnēm un Rama un mācītāja balsis.

—   Lai Dievs pasarg!— bažīgi iesaucās Pēteris, raudzīdamies stāstītāja nemierīgā sejā.— Tu tak nebūsi uzsācis cīņu un varbūt kādu ievainojis vai pat nogalinājis?

—   Nē,— Andris apmierināja draugu,— man jau nebij ari ieroču līdz. Es sadabūju turpat pāris balķīšus un atstutēju no iekšpuses durvis. Velti viņi izdauzījās un nomocījās tās ielauzt. Tad Rams kādu palīgu nosūtīja lejā pēc laužamiem rīkiem. Es atvadījos no Rūtas un ar pakulu virves galu laidos lejā pa logu, cerēdams, tāpat kā uztiku, tikt atkal zemē. Bet tikai tad, kad nevarēju ar kājām vairs sataustīt atbalstu, atjēdzos, ka mūra izcilnis nogruvis.

—   Nu tev atlika tikai palaist virves galiņu vaļā un krist lejā no jumta augstuma,— Ērmanis brīnījās.— Kad tevi jupis! Un tu tiki cauri veseliem kauliem!

—   Nē jel!— Andris turpināja.— Es dzirdēju klusi saucot savu vārdu. Pavēros. Pie trešā stāva loga ieraudzīju mācītāja meitu. «Pamēģini uzmesties uz izciļņa šai pusē,» viņa man uzsauca, «un tikt līdz logam. Es tevi noslēpšu pie sevis.» Cita glābiņa man nebij. Es iešūpojos virves galā un, laimīgi uzlēcis uz mūra izcilni, notiku līdz Cilles logam. Tā mani ievilka pie sevis, krita ap kaklu un asarām acīs mudināja plēst viņas gultas segu un palagu garās slejās, savīt virvi, ar ko nolaisties pagalmā. Pati viņa iešot uzkavēt tēvu un Ramu, kamēr es tieku drošībā. Cille izsteidzās, un es no iekšpuses aizšāvu viņas kambara durvju bultu. Es taisījos darīt pēc jaunavas padoma, bet ievēroju kambarī dūmus.

Apskatījos — tie nāca no manas kabatas. Iebāzu roku un nometu kaktā vienu no tām brinumbumbiņām, ko mums atnesa Angeru Anna reizē ar tavu tālskati. Pa logu spraucoties, biju to saspiedis. Bet nu migla kjuva arvien biezāka, ka nespēju neko saredzēt. Metos atkal pie loga. Mazliet tālāk pa kreisi atradās piebūvītes jumts. Pa mūra izcilni varētu līdz tam notikt un lēkt uz to lejā tās asis tris četras. Bet pagalmā bija sanācis pulciņš sieviņu. Pēkšņi man iešāvās prātā laba doma, ka varu nozust, viņu neredzēts. Kabatā man bija vēl otra Angeru Annas atnestā miglas bumba. Metu to lejā. Brīdi vēlāk apakšā viss bija miglā. Es izrāpos uz mūri, paskrēju dažus soļus un lēcu. Piebūves jumtelis nobrīkšķēja, no trieciena es apvēlos dažas reizes un nokritu blakus nama sētā, neviena neredzēts, veseliem locekļiem. Tad steidzos šurp.

—  Nudien tev ir laime!— iesmējās Svens.— Un jaukākais ir tas, ka visa Rīga nu runās par jūsu jaunām burvībām.

—  Lai Dievs pasarg!— Pēteris drūmi norūca.— Tas mums par labu nevar nākt.

Un patiesi Pētera bažas izrādījās pamatotas. Pārējie pilsoņi uz vaļņiem, kuriem Rams bija pačukstējis jaunākās vellu burvības un tos sakūdījis pret puišiem, stāvēja attālāk un sarunādamies meta paslepus skatus uz trim draugiem, neko labu par tiem nedomādami.

Krēslai iestājoties, Jēkaba bastionā ieradās Salderns.

—   Mīļie draugi!— viņš uzrunāja puišus.— Šonakt jums atkal būs jāiet izlūkos. Man šodien bij apspriede ar Rīgas aizsardzības vadītājiem rātskungiem. Visi ir pārliecināti, ka ienaidnieks neatlaidīsies un rīt atkal sturmēs vaļņus. Pateicoties jūsu izmanībai un ievāktām ziņām, mums šorīt laimējās zviedrus atsist, un tā rātskungi, sevišķi Rams, visas cerības par rītdienas kara laimi liek uz jums. Sevišķi no liela svara būtu notvert un atvest kādu gūstekni. Lai jums pa pilnam pietiktu laika, tad dosaties ceļā jau agri, tikko iestāsies tumsa.

—  Labi, kaptein,— Pēteris noteica.

Rama Eliza saviļņota staigāja pa savu kambari, domādama neizdomājamu domu.

Ko darīt? Pie pusdienas galda tēvs bija pastāstījis par Samsona Cilles mīlas dēkām ar jauno, skaisto vella kalpu. Tad viņa uz ielas bija noklausījusies pilsoņu sievu tenkas un valodas, protams, pavisam citādas, daudz trakākas un brīnišķīgākas, kā jau no mutes mutē tālāk paustas un izpušķotas. Beidzot, atkal pārnācis mājā uz palaunadzi, tēvs tai bija nodevis Cilles lūgumu viņu apciemot, jo tā nejūtoties labi. Vēl tagad, jau krietni pievakarē, Elīza cīnījās ar sevi: iet vai neiet? Par iešanu bija vairāki motīvi: vispirms, Cille bija Elīzas sirdsdraudzene, otrkārt, ziņkāre, kas īsti noticis, un, beidzot, taču pienākums prasa apciemot savārgušu māsīcu. Pret iešanu nostājās mazās, sprigacainās skuķes greizsirdība: ak, šī viltīgā Cille! Visā slepenībā, ne vārdiņa neminot sirdsdraudzenei, tā norunā ar Andri slepenu satikšanos, mīlinās ar viņu, un beidzot abi iztaisa burvības stiķus ar miglu un dūmiem. Šitādu bezkaunību! Nu labi, vēl varētu piedot to, ja viņa slepeni satikusies un ļāvusi Andrim sevi pāra reizes noskūpstīt. Varbūt tā uz ātru roku tas iznācis, un varbūt vēlāk viņa par to pastāstīs draudzenei. Bet kāpēc abi tās burvības taisījuši divatā vien un neatlikuši to miglu un dūmus uz citu reizi, kad arī Elīza var būt klāt? Nē, tas nav piedodams! Lai jaunava Cecīlija vispirms nožēlo savus grēkus un viena pati pavārtās pa slimības gultu!

Elīza palika pie šīs apņemšanās.

Pienāca vakars.

. Te ieradās mācītāja kalpone. Tieši pie Elīzas — par lielu pārsteigumu tai.

—  Tu, Raute? Vai tad mācītājs tevi izlaida no cietuma?

—   Nē, jaunava. Cienīgtēvs nolikās gultā. Es nokopu traukus, un Cecīlijai bij jāved mani atpakaļ bēniņos. Viņa to nedarīja, bet lūdza mani slepeni atskriet pie jums un lūgt jūs apciemot viņu.

—   Savādi! Kas tad Cillei no manis tagad vajadzīgs, kad citkārt viņa par mani nepavisam neiedomājās?

—   Jaunavai Cecīlijai esot jums kas ļoti svarīgs ziņojams. No tā atkarājoties kāda jaunekļa dzīvība. Tam draudot nāve.

—  Kā? Vai tieši tā viņa teica?

—  Vārdu pa vārdam.

—   Tad nav ko kavēties. Iesim!— Elīza saviļņota steidzās līdzi Rūtai.

Cille jau gaidīja māsīcu pie durvju spraugas.

—   Ej, Raute, augšā viena pate!— viņa uzsauca kalponei un ievilka māsīcu iekšā, ieveda savā kambarītī.

—   Kas noticis, Cille? Tu esi uztraukta!— Elīza arī uztraucās.

—   Žēlīgais Dievs!— mācītājā meita lauzīja rokas. - Tavs tēvs grib dzīt nāvē Andri! Tev viņš jāglābj!

—  Man?

—   Jā, tev! Es tak nedrīkstu atstāt māju. Tev viņš Jduzmeklē uz vaļņiem un jābrīdina neiet šonakt izlūkos.

. — Vai dieniņ! Kas tad ir?

—   Tavs tēvs grib atstāt viņu ar Pēteri un Ermani pret veselu ienaidnieka karaspēku, lai tie viņus sakapā gabalos.

—  Es nesaprotu. Kā viņš to izdarīs?

—   Viņš nelaidīs puišus vairs atpakaļ pilsētā. Tiem būs hicīnās un jākrīt, simtiem zobiņu sakapātiem. Steidzies, iii i lā Elīza, uzmeklē Andri un pasaki viņam šo nekrietno nodomu. Ak, Dievs, kad tikai jau nebūtu par vēlu!

Rama meitai vairs nebija greizsirdības domu. Tagad l/iglābj Andris! Drudžaini paspiedusi sāņcenses roku, viņa Izskrēja uz ielu, steidzās uz vaļņiem. Te viņa uzskrēja virsū li>vam.

—  Tu tā esi, Elīza?— Rams satvēra meitu pie rokas.

Kas tev te tik steidzigs darāms?

Elīza paraudzījās uz Jēkaba vārtiem, ātri satumstošā vakarā šķita redzam lēni un bez trokšņa nolaižamies paceļamo tiltu. Pie tā stāvēja pulciņš karavīru.

«Varbūt vēl izdodas viņu glābt!» Elīza nezaudēja cerī- lius un, ātri izdomājusi, teica:— Es nācu pie tevis, tēvs, krusttēvs Hermans ir ļoti slims. Steidzies pie viņa!

—   Nekas!— tēvs mierīgi pasmaidīja.— Rīt viņš būs ve- moIs.

Viņš palika stāvam meitu pie rokas un raudzījās, kā gausi nolaižas tilts, brītiņu paliek un tad ātri, kā atvieglots pieceļas.

«Nekā! Par velti!» Elīzai sirds sažņaudzās, bet, jaunai domai austot, atvieglojās: «Es tomēr viņu izglābšu!»

22. nodala IZSTUMTIE

Rigas izlūki, ievērodami lielāko uzmanību,, gāja soli pa Holim to pašu ceļu, kuru bija uzsākuši pagājušo nakti — lidz Smilšu bastionam; pārbrida Ridziņu. Tikai šoreiz viņi negriezās uz Smilšu kalniem, bet gāja tālāk gar pilsētas aizsargu grāvi un vaļņiem uz Pirts bastiona pusi, jo, kā Salderns dienu no Svētā Pētera torņa bija novērojis, tad zviedri te sāka ierakties, arvien tuvāk virzīdamies vaļņiem. Tātad rit varētu gaidīt uzbrukumu no šīs puses.

Nakts izrādījās neizdevīga izlūkošanai: bez vēja, klusa un diezgan skaidra; iemirdzējās šur tur pa zvaigznītei, un bija sagaidāms ari mēness.

Puiši sasniedza Pirts bastionu, pārbriduši Spēkupīti, kas divos nozarojumos te ietecēja pilsētas grāvī.

Te viss likās būt klusu. Bet tālāk — Laztadijā pret Marstaļu bastionu — redzēja šur tur paspīdam uguntiņas kā klejojošus jāņtārpiņus.

—   Mums jāiet līdz Daugavai,— domāja Pēteris,— un jāizdibina, kas tur notiek.

Viņi devās tālāk gar grāvi.

Iepretim Peitava tornim tieši dienvidu virzienā varēja sadzirdēt rakšanas darbus cietā smilts zemē.

—   Jāvirzās tuvāk!— Pēteris nogriezās uz trokšņu pusi, draugiem sekojot.

Pa lielākai daļai tupu un rāpu caur izdegušo priekšpilsētu izlūki tuvojās zviedriem un apstājās asis desmitas no racējiem. Pēc lāpstu trokšņa un gaišās izmestās smilts strīpas viņi aprēķināja, ka ierakumi tiek virziti uz Pirts bastiona pusi. Simtām roku meta zemes laukā tādā steigā, ka līdz rīta ausmai droši ierakumi sasniegs stūra nocietinājumu un sapieri paspēs vēl ierakties zem grāvja un bastiona.

—   Atkal mēs esam te nonākuši īstā brīdī!— čukstēja Ērmanis.— Pēc manām domām, mums vajadzētu atgriezties pilsētā un ieteikt kapteinim apšaudit šos kurmjus nakts laikā.

—   Lieki mēs nekur nekavēsimies,— domāja Pēteris, — un šoreiz būsim drīz pēc pusnakts atkal Rīgā. Šoreiz mums nav jāmeklē viņu baterijas, bet jāizpēta tikai vaļņu apkārtne . . . Tagad rāpsimies atpakaļ un paraudzīsim, kas notiek pie Pirts bastiona.

Puiši uzmanīgi atkāpās uz grāvi un gar to atgriezās pie stūra nocietinājuma. Te viņi tāpat virzījās pāri Kellera tirumam uz zviedru pusi un atkal apstājās netāl' no rakšanas darbiem. Te ierakumi virzījās uz Mārstaļu bastionu. Tātad abām ejām vajadzētu satikties nevis pie Pirts bastiona, bet gan ap vaļņa vidu, iepretim Peitava tornim.

—   Brinumu lietas!— norūca Pēteris.— Kāds nolūks zviedriem būtu virzīties uz šejieni! Te grāvis ir visplatāks; ar visgarākām laipām tam nevar pārsniegt, un parakties zem tā un pabāzt biszāles zem vaļņiem te arī viņiem neizdosies.

—  Bet ko var zināt,— Ērmanim ienāca prātā,— vai ienaidnieks nesataisa plostus un neklāj ar tiem grāvi. Tad pa šim abām ejām viņi var sadzīt uz vienu vietu kareivjus bez gala, kamēr vaļņi iesturmēti.

—  Man liekas, tas var gan būt.. . Bet mēs nu savu esam izdarījuši un varam papētīt tālāk uz Jaunā bastiona pusi. Bez tam vēl atliek Smilšu un Jēkaba bastiona apkārtne un Pils puse.

Izlūki gāja atpakaļ.

Strīpā no Pirts līdz Smilšu tornim viss bija mierīgi un klusi. Tāpat starp Smilšu un Jēkaba bastioniem nekādus ierakumu darbus zviedri tonakt neuzsāka. Puiši jau taisījās atgriezties pie vārtiem, kad Ērmanis atcerējās:

—  Bet mums tak kapteinis piekodināja mēģināt satvert kādu gūstekni un novest uz Rīgu.

—  Tās nu gan būtu liekas pūles,— norūca Pēteris.— Vai kāds zviedru kareivis varēs vairāk pastāstīt, kā mēs paši izpētījām? Tagad viena lieta tikai ir svariga: izjaukt ienaidnieka uzbrukumu tur, kur viņš šonakt gatavojas . . . Nu, bet laika jau mums vēl atliek. Paiesim uz Pils pusi, līdz baterijām. Rasi tur palaimēsies kādam pielīst un bez trokšņa uzveikt. Pavēle jāpilda .. .

Puiši pagriezās uz Daugavas pusi. Atkal viņi tuvojās krasta baterijai kā pagājušo nakti un, slēpdamies aiz krūmiem, pielīda gluži tuvu, ka varēja sadzirdēt sargkareivjus sarunājamies. Zvaigžņotā naktī varēja saskatīt arī runātājus sēžam uz celma. Bija divi puiši. Pārējie ļaudis, kā likās, gulēja zaru būdā aiz uzkalniņa.

—  Būtu viens,— čukstēja Ērmanis,— tad tā lieta ietu.

Otrs zviedris, it ka Ērmaņa vēlēšanos izpildīt gribēdams,

piecēlās, nožāvājās un, kaut ko vēl pateicis, gāja uz budu aiz uzkalniņa.

—  Tagad vai nekad!— Ērmanis līksmi paberzēja rokas, bez trokšņa aizlīda apkārt starp celmu un uzkalniņu un tuvojās puisim no muguras puses. Tas, izdzirdējis soļus, kaut arī klusus, laikam domāja, ka atgriežas biedris, kaut ko teica zviedriski un apgriezās. Tanī brīdi Ērmanis aizbāza tam muti ar sagatavotu pakulu vīšķi, sakampa zviedri un stiepa pie biedriem. Te Andris ar lakatu aizsedza gūstekņa muti un Pēteris ar savu jostu saistīja tā rokas. Tad visi trīs ar gūstekni atgriezās pie Jēkaba vārtiem.

Ērmanis klusi iesvilpās.

Pagāja laiciņš. Nekādas atbildes. Neviens nelaida zemē paceļamo tiltu.

Pēteris atkārtoja svilpienu.

Viss palika klusu. Un tomēr turpat uz bastiona varēja dzirdēt staigājam sargu.

—   He! Atveriet!— Ērmanis nepacietīgi sauca, nevērodams līdz šim ieturēto klusumu.

Nekādas atbildes. Bet soji turpinājās.

—   Kad tevi jupis!— Ērmanis pukojās.— Ja visi guļ, tad viens tak ir nomodā! Vai tas kurls?!

—   Man liekas,— Andris, vērojis vaļņus, teica,— man liekas, ka šur tur pa brustvēri pabāžas galvas.

—   Pie visiem velliem! Arī manas acis tak neviļ, ja tāpat tu to saskati!— Ērmanis iesaucās noskaities. Tad uzsauca tik skaļi, ka viņu varētu sadzirdēt pat zviedru ierakumos, ja tur kāds būtu:— Vai jūs nedzirdat, sasodītie? Mēs esam atgriezušies no izlūku gājiena!

Mēms klusums. Arī sarga soļi aprima. Uzlēca mēnesis.

—   Klus, Ērmani!— Pēteris pēc brītiņa satvēra draugu aiz pleca, kad tas atkal gatavojās kārtīgai lamāšanai.— Tiksim paši pilsētā. Rau, tur grāvī peld zviedru kāpnes no šīrīta uzbrukuma. Tās nav sadegušas, bet tikai apsvilušas, kā liekas. Līdz pusei samirkuši mēs jau esam, brizdami pāri Rīdziņai un Spēkupītei. Tad varam arī peldus tikt pāri grāvim un uzkāpt vaļņos pa šīm kāpnēm.

—   Pag, es pārpeldēšu viens, uzkāpšu un nolaidīšu jums tiltu.— Ērmanis laidās grāvī.— Bet tad es tik strostēšu tos miega lāčus! Man tādas dusmas, ka atvēsināšanās ļoti noderīga.

Noplunkšķēja ūdens, laiviniekam nolaižoties grāvī un peldot pāri. Pie vaļņa piekājes viņš izvilka malā kāpnes, slēja augšā un kāpa. Bet, tikko viņš sasniedza vidu, no augšas pabāzās pīķis un atgrūda no visa spēka kāpnes ar kāpēju. Ērmanis iekrita grāvī, ka ūdens apšļakstīja tā biedrus.

Izrāpies atpakaļ malā, Ērmanis bija bāls un kluss. Klusēja arī biedri, mēmi saskatījušies. Kaut neviens nekā nesaprata, bet katrs nojauda kaut ko nejauku.

Brītiņu visi stāvēja nekustēdamies.

Tad Pēteris pirmais attapās:

—   Iesim uz Daugavmalu. Mēģināsim aizpeldēt līdz pilsētas piekrastei. Tur, starp Daugavu un mūriem, būsim vismaz droši no zviedriem, kad ausīs gaisma.

Klusēdami trīs draugi ar gūstekni vidū gāja gar apcietinājuma grāvja malu uz pils pusi.

Pāris simts soļus pagājuši, viņi pēkšņi apstājās un uzmanīgi klausījās.

Tepat, no grāvja malas, dzirdēja klusu stenēšanu un ūdens šļākšanu, kā kādam ar pēdējiem spēkiem pūloties rāpties krastā.

Pēteris pieskrēja un, satvēris baltu, smalku rociņu, ieķērušos krasta velēnā, izrāva puspaģībušu meiteni, kura nespēkā atkrita zālē.

—   Elīza!— viņš iesaucās, ieskatījies izglābtās sejā.— Kā tu te? Ko tu te dari?

—   Es nācu jūs glābt,— Elīza nogurusi elsoja.— Mans tēvs pret jums sakūdījis visus pilsoņus uz vaļņiem, lai nelaiž jūs atpakaļ pilsētā.

—   Tā jau man likās!— Ērmanis niknumā sažņaudza dūres.

—   Bet Salderns? Viņa karakalpi?— Pēteris nedroši iejautājās.

—   Tie visi ir otrā pusē pilsētai.— Eliza, saņēmusi visus spēkus, cēlās kājās.— Uz tēva rīkojumu tur pastiprina aizsardzību .. . Bet šoreiz es izjaucu tēva ļauno nodomu. Jūs tiksiet atpakaļ. Lūk, tur virves kāpnes pie vaļņa piestiprinātas.

—   Kur?— Andris tikko neiedrāzās grāvī raudzīdamies.

—  Lūk!

Nu puiši pamanīja mēnesnīcā nokarājamies no vaļņaug- šas virves kāpnes.

—  Tu pa tām nokāpi?

—   Jā, un pārpeldēju pāri grāvim, lai ietu jūs meklēt un atvest šurp. Bet nespēju vairs izrāpties stāvajā kraujā. Man zuda spēki, pagura rokas. Likās, nupat notrūks pirksti un es gāzīšos atpakaļ dzelmē.

—   Tad nav ko kavēties,— teica Ērmanis, pa otram lāgam laizdamies grāvī.— Ja es tik tieku augšā, tad lai visi velli un rātskungi plosās pa pilsētu: es nolaidīšu Jēkaba vārtu tiltu!

Pārpeldējis grāvi, viņš gandrīz skriešus devās augšā pa kāpnēm.

—   Nolādēts!— iesaucās Pēteris, ieraudzījis uz vaļņa pazibam zobiņu, kas cirta pušu virves, un, izrāvis no azotes pistoli, izšāva. Augšā atskanēja ievainotā pilsoņu sarga vaids; tas saļima, bet arī Ērmanis atkal gāzās grāvī ar pārcirstām kāpnēm rokās.

Ērmanis izrāpās, ne vārda neteikdams. Uz vaļņiem parādījās sargu galvas. Pēteris pakampa Andra pistoli,

. Ērmanis atkal gāzās grāvi.

gaidīdams atbildi uz savu pirmo šāvienu. Bet vaļņos viss palika klusu. Galvas nozuda.

Pēteris ar Andri stāvēja nekustēdamies. Ērmanis palika sēžot krastā, kur izrāpies. Ellza drebēja izmirkušajās drēbēs nakts dzestrumā.

Pēteris ievēroja meiteni. Novilka vamzi un uzklāja to viņai uz pleciem.

Labu laiciņu neviens nezināja, ko teikt, ko darīt. Ērmanis pirmais pārtrauca klusumu:

— Es domāju, ka velti būs mēģināt tikt Daugavas

krastmalā pie mūriem. Un trešo reizi līst ūdenī man nemaz negribas. Jau tā man visi kauli izmirkuši.

—   Bet ko lai darām?— Andris nedroši jautāja.

—   Iesim uz zviedru nometni!— drebošām lūpām un zobiem klabot, Elīza deva padomu.— Tur mūs uzņems pieklājī- gāk kā Rīgā.

—  Tas ir diezgan prātīgs vārds!— Ērmanis cēlās kājās. — Kā tu domā, Pēter?

Pēteris domīgi pagrieza galvu pret Forburgas pusi un Veco kalnu.

—   Pie zviedriem? …

—   Kāpēc ne?

—   Doties ienaidnieka rokās? …

—   Citas izejas nav.

—   Varbūt mēs varam izspraukties …

—   Gaišā mēnesnīcā!?

—   Jā .. . Tas neies.

—   Bez tam: labāk ar godīgu ienaidnieku nekā ar negodīgiem draugiem.

—   Labi!— Pēteris nopūtās.

Andris neteica nekā. Viņa skats slīdēja pāri vaļņiem uz Svētā Pētera baznīcas torņa pusi.

23. nodala GŪSTĪTĀJI GŪSTEKŅA GŪSTA

—   Klau, puisi!— Pēteris, atraisījis gūstekņa aizsieto muti, griezās pie tā lauzītā zviedru valodā, ko bija kaut cik iemācījies toreiz, kad pie Fārensbaha cīnijās kopā ar zviedru kareivjiem.— Tu vairs neesi mūsu gūsteknis, bet mēs tagad būsim tavi: Vai saprati?

Atsvabināto nc VĪŠķa, zviedris pārsteigts uzlūkoja rīdziniekus.

—   Vai saprati, ko teicu?— Pēteris atkārtoja.

Zviedris papurināja galvu un raustīja plecus.

—   Nekā nesaprotu.

—   Nu jā,— Pēteris rūgti pavīpsnāja.— Jums ir citi tikumi kā Rīgā; tos jūs nesaprotat.

Viņš atraisīja gūstekņa rokas.

—   Tu esi brīvs!

Puisis negribēja lāgā ticēt. Nesaprazdams ienaidnieku valodu, viņš gan redzēja dīvainas lietas pie vaļņiem, bet sajēgt, ko viss tas patiesībā nozīmē, to viņš nespētu arī tad, ja būtu mazāk vientiesīgs, kāds īsti bija. Patlaban viņš velti nelauzīja galvu. Viņam bij teikts, ka tas brīvs, un tādēļ, vēlreiz gribēdams pārliecināties par to, viņš teica, mēģinādams smaidīt:

—   Vai es varu iet?

—   Nē!

—   Ak, Dievs!— atkal zviedris sašļuka.

—   Nu, nu, nepūt tik grūti!— Pēteris arī nopūtās.— Tagad mums pienākas to darīt. Ved mūs pie sava priekšnieka!

—  Es? Jūs! Nē, nē!— puisis vairījās rokām.

—   Tas tev jādara. Tu esi mūs sagūstījis un par tņ saņemsi uzslavu no sava kapitana.

Izredze uz uzslavu no priekšniecības uzreizi pārvērta jauno karakalpu. Sādu laimīgu gadījumu nevarēja palaist garām, jo kad gan nabaga baterijas sargs pie tāda vēl varētu tikt?

—   Un jūs patiesi ļausiet sevi novest pie virsnieka?— viņš neticīgi jautāja, acīm iemirdzoties.

—   Jā.

—   Un ari nebēgsat prom, kad nāksim tuvāk nometnei?

—  Tad nē jel!— Pēterim gribot negribot bij jāsmejas.

—   Bet kāpēc?

—  Mums nekas cits neatliek.

Nu zviedris brītiņu kaut ko pārdomāja, tad izgāza krūtis un nokomandēja bez šaubām, pēc sava seržanta parauga:

—  Stāties! Uz priekšu!

Dīvainais gājiens devās uz zviedru nometni.

Visu ceļu samirkušais Ērmanis sirdījās uz rīdziniekiem, laiku pa laikam atskatīdamies uz mēnesnīcas apspīdētiem torņiem un namu jumtiem un izmezdams kādu nelabu Vārdu. Kā brīvs Rīgas zemnieks viņš ar visu sirdi bija aizstāvējis pilsētu, kas tā tēvutēvu uzņēmusi savās robežās un nu bija viņu izstŪmUSl, pametusi ienaidniekam.

Par Rīgas nodevību mazāk sirds sāpēja Peterim ar Andri, Kurzemes dzimtļaudīm, jo abus ar pilsētu saistīja tikai algots darbs — kā karakalpus. Tomēr arī tie sajuta nodarīto netaisnību, un Andra ilgas nesās atpakaļ aiz vaļņiem un mūriem, kur palika viņa Rūta.

Zviedris noveda labprātīgos gūstekņus uz savu bateriju pie Daugavas krasta. Pamodinātais nomiegojušais seržants sūtīja viņu pie nometnes komandanta aiz Vecā kalna nogāzes pie Svētā Jura hospitāļa. Te gūstekņiem bija jāpaliek musketieru apsardzībā līdz rītam, kad tos noklaušinās. Viņi apmetās uz kailas zemes, ieņēmuši savā vidū samirkušo Ermani un Ellzu.

Gaismai austot, atdzīvojās nometne. Zviedri ziņkāriem skatiem aplūkoja meiteni. Daži pazina Ermani un Andri, ievērojuši tos rīdzinieku izbrukumā. Atradās arī tādi, kuri vēl tagad auklēja savas brūces pēc iepazīšanās ar Pētera veiklo zobiņu.

Driz gūstekņus aicināja pie kapteiņa — komandanta. Tas sēdēja aiz galda savas telts priekšā un asu skatu vēroja atvestos.

—   Kā tie te gadījušies?— viņš jautāja musketieriem.

Krasta baterijas sargs panācās uz priekšu, saslējies

izgāza krūtis un teica ar laimīgu smaidu:

—   Es viņus sagūstīju!

—   Kā? Tu viens!

—  Viens pats!

—   Un viņi nepretojās?

—  Nepavisam!

—   Brīnišķīgi!

—  Jā gan, komandant!— puisis svētlaimīgi izdvesa, domādams brīnišķīgu savu atalgojumu par veikto varoņdarbu.

Komandants aplūkoja puisi no galvas līdz kājām un, paraustījis plecus, griezās pie gūstekņiem vācu valodā:

—   Kas tādi esat?

—   Rīgas karakalpi,— Pēteris veda sarunu.

—   Un jūs atstājāt savējos, lai pārnāktu pie mums?

—   Nē, kaptein.

—   Kā? Ko tad jūs darījāt aiz vaļņiem?

—   Nācām izpētīt ierakumus.

—  Aha! Tātad izlūki! Vaļsirdīgi teikts . . . Labi. Tagad jums būs jākalpo mums, pastāstot kaut ko par Rīgu. Kā tur klājas?

—  Tīri labi.

—   Vai jums neaptrūks drīz uztura?

—   Rīga, kungs, ir bagāta pilsēta.

—   Bet biszāles?

—   Ari tās netiek taupītas.

—  Tā . .. Bet nu pastāsti mums kaut ko par Rīgas nocietinājumiem. No kuras puses tā būtu vieglāk iesturmē- jama?

—   Par to, kaptein, jums pašiem jāpārliecinās.

—   Mums būtu patīkamāk to dabūt zināt no tevis.

—   Neņem ļaunā, komandant, bet krietns kareivis šādas ziņas nedrīkst izpaust.

—   Tātad tu nevēlies teikt?

—  Nē, kaptein.

—   Un tu?— Komandants pagriezās pret Andri.— Vai tu negribi ko pastāstīt par Rīgas apcietinājumiem?

—   Nē, kaptein.

—   Un tu?— Viņš paraudzījās Ērmanī.— Tu, kā liekas, neesi karakalps?

—   Esmu karakalps. No sirds es vēlētos, kaut jūsu karalis ieņemtu Rīgu,— Ērmanis, arvien vēl nikns par nekrietno nodevību un viņa izmērcēšanu, teica,— bet par apcietinājumiem nekā nevaru stāstīt tāpat kā mans draugs Pēteris.

—   Tā, tā .. . Nu, tas jums pašiem jāzin . . .— komandants drūmi norūca bārdā. Tad viņš pacēla skatu pret Elīzu.— Un kas tu esi?

—   Rīdziniece,— meitene, samirkušajās drēbēs drebēdama, vēl nesasilusi, atbildēja.

—   Arī nāci izlūkos?

—  Nē.

—   Ko tad darīji aiz vaļņiem?

—  Man bij darīšanas.

—  Kādas?

Eliza slepus paraudzījās uz Andri, tad izdvesa:

—  Pašas darīšanas.

Komandanta asais skats manīja skuķes skatienu un kaut ko nojauta. Ar pūlēm viņš atturēja smaidu. Tad teica tēvišķīgi:— Tava vieta būtu mājās pie vecākiem. Tur tevi nogādāsim.

Meitene gandrīz lūdzoši uzlūkoja bargo vīru.

—   Ak nē, es labak paliktu še!

—   Pie šiem gūstekņiem?

—  Jā.

—   Tie ir izlūki. Notverti musu ierakumos. Vai tu nezini, kas viņus gaida?

—  Kas viņus gaida? . .. Vai kas Jauns?

—  Nāves sods.

—   Kungs Dievs!— Elīza satvēra Andra elkoņu, tam piekļaudamās un izmisušu skatu raudzīdamās gan puisī, gan kapteinī.— Nāves sods?! Bet viņš nekā ļauna nav darījis!

—   Karā ir savi likumi, bērns,— komandants teica gandrīz maigi, paraudzījies daiļās meitenes izbaiļu pilnajās acīs. Tad, atgriezies pie sava pienākuma apziņas, pavēlēja musketieriem:— Novest gūstekņus pie hospitāļa! Atsaukt mācītāju un visu sagatavot! Gaidīt viņa majestātes sprieduma apstiprināšanu.

Pāris kareivju atvilka Elīzu no Andra un turēja to ciet, kamēr pārējie aizveda puišus.

Gustavs Ādolfs ar sava pulka komandieri grāfu Mans- feldu, jau mazā gaismiņā izjājis uz Laztadiju aplūkot skanstis, atgriezās nometnē aiz Vecā kalna, pulciņa štāba virsnieku un adjutantu pavadīts.

Jādams garām musketieru nodaļai, kura veda dažus gūstekņus, viņš, pametis uz tiem skatu, strauji apturēja savu melni un uzsauca pavadonim:

—   Apstājaties, mī]ais grāf!

Pulkvedis Mansfelds apgrieza zirgu, piejādams blakus valdniekam. Apstājās ari pavadoņi.

Pārsteigts karalis raudzījās gūstekņos.— Labrīt, draugi!— viņš tos sveicināja, galvu palocījis un raisīdams izbrīnējušos, bet reizē ar to tīksmīgu smaidu.

Trīs puiši, tagad pazinuši karali, ar kuru vēl vakarrīt bija satikušies ierakumos, tad,nezinādami, ar ko sarunājas, noņēma cepures un dziļi paklanījās klusēdami.

—   Bet sakiet, mani draugi,— Gustavs Ādolfs turpināja,— kā tad jūs te tikāt?

—   Augstais kungs!— Pēteris atbildēja drūmi.— Mēs nakti bijām izlūkos.

—  Tā,— karalis iesmējās,— un tumsā iemaldījāties nometnē?

—  Nē, kungs. Mūs sagūstīja pie Rīgas vaļņiem.

—  Brīnišķīgi! Man šķiet, jūs turējāties pret maniem ļaudīm kā lauvas. Kā tad es nedzirdēju kaujas troksni?

—  Mūs sagūstīja bez kaujas.

—   Kas tad?

—  Kāds dižgabalnieks no krasta baterijas.

—   Viens virs?!

—   Jā, augstais valdniek,— Ērmanis paskaidroja no savas puses, negribēdams nekā slēpt,— viens puisis, kuru mēs papriekš sagūstījām. Bet, kad Rīga mūs atgrūda no saviem vaļņiem un mums nebij nekur vairs kur griezties, tad mēs likām savam gūsteknim ņemt mūs pašus ciet un vest šurp.

—   Nu, tādu lietu es vēl neesmu dzirdējis!— Gustavs Ādolfs smiedamies pagriezās pret pavadoni.— Ko jūs par to sakāt, mīļais grāf?

. . .kā tad jūs te tikāt?

Mansfelds paraustīja plecus un arī smaidīja.

—   Bet sakiet man,— valdnieks ieinteresējās,— kādēļ tad īsti pilsēta jūs izstūma?

—   Augstais kungs! — Ērmanis izmeta pikti.— Lieta skaidra: viņi mūs tura par burvjiem!

—   Tā?— karalis, nozīmīgi smīnēdams, atkal paraudzījās grāfā.— Un jūs protat burt?

—   Kur nu tādas lietas!— Laivinieks un arī pārējie atmeta ar roku.

—  Un uz kurieni jūs tagad gribat doties sardzes pavadībā?— karalis pēkšņi nopietns jautāja.

—  Uz soda vietu, kungs.— Andris, atguvis cerību, raudzījās valdniekā ar savu skaidro, milo skatu.— Pēc kara laika likumiem …

—   Pareizi!— karalis viņu pārtrauca.— Tāds ir likums, ja jūs nepārnākat pretinieka pusē. Bet es ceru, ka jūs to darīsat, kad Rīga būs ieņemta un karš nobeigts. Tātad jūs esat brīvi!

Viņš pamāja musketieriem iet.

Mūsu trīs draugi atviegloti uzelpoja. Sardze atgriezās atpakaļ.

—  Un tagad jūs paliksat mūsu nometnē.— Gustavs Ādolfs atkal smaidīja.— Varat te dzīvot pēc savas patikas.

Puiši atkal zemu noliecās.

Ērmanis ieķēra roku pakausi.

—   Bet tad mums, augstais kungs, vajadzētu kādu darbu atrast. Karot mēs nedrīkstam.

—   Kādēļ jums darbs vajadzīgs?

—  No kaut kā cilvēkam jāpārtiek.

—  Jums izsniegs manu kareivju dienas devu.

—  Ai, augstais kungs,— Ermaņa seja bij neapmierināta,— no tā nekas nebūs.

—   Es savus karavīrus baroju labi!— Karalis jutās tā kā apvainots.

—   Tā gan,— Ermanis noticēja.— Bet no parastās vira devas man ne dzīvot, ne mirt.

—   Kā? Vai tad tu gribi vai veselu aunu uzreiz noēst?

—  No vesela auna gan pietiktu maltītei.

—   Nu labi!— Karalis sirsnīgi iesmējās, raudzīdamies veselīgajā, druknajā puisī.— Es likšu tev ik dienas kaut veselu aunu. Mans vārds: tu būsi labi paēdis.

—  Paldies, augstais, žēlīgais valdniek!— Ērmanis laimīgs paklanījās.

Pienāca nometnes komandants, no musketieriem dabūjis zināt par puišu atbrīvošanu. Kareiviski sveicinājis valdnieku, viņš tam kaut ko ziņoja zviedru valodā. Cik Pēteris saprata, tad runa bij par Rama Elīzu.

—   Pareizi!— Gustavs Ādolfs teica.— Skaistām meitenēm nav vieta kara nometnē. Tās viegli var sagrozīt manu leitnantu galvas. Dodiet tai jaunavai pavadoņos divus brašākos kavalierus un taurētāju, kas viņu pavada līdz Rīgas vārtiem. Un palūdziet viņu nonest manu sveicienu Rīgas Rātei.

Kapteinis taisījās iet, bet karalis to atturēja.

—  Vēl viena lieta, milo komandant: dodiet rīkojumu manam pavāram rūpēties par šo brašo viru uzturu.

—  Klausos, majestāt!

—   Un piekodiniet, ka es nedzirdu nekādas sūdzības, jo šis mans draugs — tas ar caunu cepuri — vēlas mielastā vismaz vienu ceptu aunu!

Karalis uzsmaidīja puišiem, pamāja ar galvu un aizjāja ar grāfu Mansfeldu.

Ērmanis, Pēteris un Andris sekoja komandantam.

Komandants vispirms lika pasaukt divus jaunus, staltus karodzniekus un taurētāju, lai tie izpildītu valdnieka pavēli — novestu daiļo, melnacaino rīdzinieci atpakaļ līdz pilsētas vārtiem.

Bet Elīza bij bez pēdām pazudusi. Izmeklēja visu nometni. Meitenes nekur nebij. Kā ar kādu burvību izgaisusi . ..

24. nodaļa ĢIMENES IZSKAIDROSANĀS

Agri no rīta Rams apciemoja svaini. Tik priecīgu un apmierinātu Samsons sen viņu nebij redzējis un, kaut gan pats slikti gulējis, vēl arvien sagrauzts par meitas dēkām, arī mēģināja pasmaidīt.

—   Nudien, Tom, raugoties tavā līksmajā sejā, es gandrīz noticētu, ka Rīga atvērusi savus vārtus zviedriem, ja tu man tagad to paziņotu.

—   Pamazām, pamazām.— Rams, smīnēdams un rokas berzēdams, staigāja pa istabu.— Visam būs savs laiks. Pagaidām apmierinies ar to, ka šie trīs vella kalpi nekad vairs nerādīsies Rīgas mūros un tavas Cilles kambari.

—   Kā? Vai patiešām viņi izstumti?

—   Jā. Un, bez šaubām, jau būs zviedru sakapāti gabalos. Tie nav tādi ļaudis, kas labprātīgi dosies gūstā. Gods kam gods: neatzīt viņu dūšību — tas būtu netaisni. Jau mazā gaismiņā es biju uz vaļņiem apjautāties. Nabaga velli! Vairākkārt tie esot mēģinājuši rāpties augšā uz vaļņiem, bet arvien atgrūsti atpakaļ un izpeldināti apcietinājumu grāvja dūņās. Izmisumā viņi pat sašāvuši kādu kurpnieka zelli uz vaļņa . . . Bet lai nu kā: mēs savu esam panākuši. Miers ir pilsētai un arī pilsoņiem … Tomēr jau šorīt es loveroju, ka ne visi ir apmierināti ar manu rieibu: viens otrs man slepus uzmeta aizdomīgus skatienus, kaut gan nekā neteica. No sākuma bij tā savādi: ko tie Jaudis tik dīvaini manī noraugās? Bet vēlāk aptvēru: tie bij pārmetoši skati, ka esmu izstūmis brašos Rīgas aizstāvjus, jo rīdzinieki arvien vairāk iedegas. Bet, man šķiet, arī te atradīšu īsto līdzekli, kā viņu cīņas kāri atdzesēt. Ja Rāte negrib mieru, tad to prasīs mūsu sievas.

—   Kā tu domā?

—   Es sakūdīšu pilsones.

—   Pret Rīgas aizstāvēšanu?

—   Pret lieku asins izliešanu. Es viņām iztēlošu to postu, kas bus, ja zviedri pamazām apšaus un sakropļos viņu virus, dēlus, laupis ģimenes apgādniekus, sagraus un nodedzinās pilsoņu namus. Es radīšu noskaņojumu pret aizstāvēšanās turpināšanu. Un, ja sieviešu bari ik dienas ielenks rātsnamu, prasīdami mieru, tad galu galā Rāte būs spiesta uzsākt Harunas ar zviedriem. Un ari tev, Herman, tas pats jādara no kanceles.

—   Es savos sprediķos allaž sludinu miera svētību un kara postu.

—   Tev jādara vairāk. -

—   Ko es vēl varu darit?

—   Kūdīt! Tu neesi pilsētas aizstāvēšanas vaditājs, tu vari to darīt atklātak kā es. Man jarikojas caur citiem. Par piemēru, es gribu ņemt talkā savu Elizu . .. Jā, vai tad meitenes vēl vārtās pa dūnu spilveniem?

—   Cille, liekas, jau aizgāja pie maiznieka.

—   Un Elīza?

—   Kā man to zināt?

—   Vai tad Elīza šonakt nebija pie jums? Vakar vakarā viņa tak teicās nākt pie Cilles pārnakšņot…

—   Te viņas nav.

—   Kā? Patiesi?!

Rama un Samsona sarunu pārtrauca Cille, atgriezusies no maiznieka. Viņa bij uztraukta un savām mellajām, sprikstošām acīm gandrīz naidīgi raudzījās Ramā. Ar grozu uz rokas, galvu lepni pacēlusi, tā stāvēja izaicinošā pozā istabas vidu, nepavisam neatgādinādama rātno, labi audzināto mācītāja meitiņu.

—   Krusttēv Tom!— viņa teica paceltā balsī, krūtīm smagi cilājoties.— Tu esi pastrādājis nekrietnu darbu!

—   Kā?— Rams iepleta acis.

—   Tu esi nodevis zviedriem tris brašākos Rīgas aizstāvjus! Tas ir nekrietni!

Rams piespiesti iesmējās.

—   Skat, skat, cik dedzīgu aizstāvi šie vella kalpi sev ir izmeklējušies!

Cille iespieda rokas sānos.

—   Vispirms, neviens nav mani izmeklējis par aizstāvi, un, otrkārt, šie dūšīgie karavīri nav nekādi vella kalpi!

—  Tā? Bet izgaist caur atslēgas caurumu, pārvērsties par pelēm — tas tev liekas dabīgi?

—   Krusttēv, es ari biju torit baznīcā, bet neredzēju, ka viņi būtu līduši caur atslēgas caurumu.

—   Ko tad tu redzēji?

—   Es redzēju, ka viņi izgāja pa mazajām durvtiņām.

—  To tu redzēji?

—   Un, ja ari neredzēju, tad sapratu, ka tā tas bijis. Varbūt ķestera Lēne zin ko vairāk. Viņa šos puišus pazist tīri labi. Un, kas uz tām pelēm attiecas, tad man tev jāsaka, ka torņinieks Angers ir dzērājs un tam visur var sākt rādīties peles. Te varbūt tev Angera Anna varētu ko pastāstīt.

Mācītājs visu laiku lielām acīm bija noraudzijies meitā, bet tā tēva skatu pat neievēroja. Beidzot Samsons vairs neizturēja un bargi uzsauca:

—   Cille! Vai tā runā krustmeita ar savu krusttēvu!? Vai tā pieklājas?

—   Jā, tēt!— Cille atcirta arī tēvam, nenolaizdama skata no krusttēva.— Es neko aplamu neesmu teikusi. Bet krusttēvs Toms ir Jauns cilvēks. Viņš sastāstīja pilsētā, ka šiem trim puišiem esot sakari ar Nelabo, ka tie ar burvju zizli pieburot sev klāt attālus priekšmetus un cilvēkus.

—   Un tu, mījā krustmeit, gribi to noliegt?— Rams arī iespieda rokas sānos.

—  Jā. Tas nav nekāds burvju zizlis, bet caurule ar liektiem stikliem, kas palielina priekšmetus.

—  Tā? Kā tu to zini tik labi?

—   Es pati raudzījos ar to tālskatu. Tur nav nekādas burvības. Tēva istabas logā arī ir viena šāda liekta rūts. Ja pa to skatās cauri uz namu ielas otrā pusē, tad akmeņi mūri izskatās daudz lielāki. Mēs abas ar māsīcu Elīzu to nejauši pamanījām.

—   Bet migla tavā istabā?— Samsons zobgalīgi iejautājās, atzinis, ka ar bāršanos meitu nepielēninās, bet drīzāk uzveiks ar pierādījumiem.

—   Tā migla manā istabā?— Cille padomāja.— To es pati taisīju.

Samsons nobālēja un atsēdās.

—  Tu pati?

—  Jā. Un arī te nav nekādas burvības. Es … es saminu pūpēdi,— skuķe droši izmelojās.

—   Trakas lietas! Trakas lietas!— Rams raustīja plecus. Tad atcerējās savas rūpes.— Bet saki man — kur Elīza?

—   Kā lai es to zinu?— Cille nepiedodami vīzdegunīgi pagriezās uz iešanu.

—   Vai tad viņa šonakt negulēja pie tevis?

—   Kas Elīzai par prieku gulēt pie manis, kad tā var būt patīkamākā sabiedrībā.

—   Kādā sabiedrībā?

—   Nu, pie tiem jūsu vella kalpiem.

—  Cille! Dieva dēļ, ko tu runā?!

—  Tu izliecies, krusttēv, it kā nezinātu, kur atrodas māsīca Elīza.

—   Kā lai es to zinu?

—  Tātad tu arī nezini, kur tie trīs puiši atrodas?

—  Mīļais bērns, es zinu, ko daru, ja šos ļaudis izraidu no Rīgas, un mans pienākums nav tev par to dot atbildību. Bet pasaki man, kur atrodas Eliza. Nakti viņa nav bijusi mājās.

—   Kā viņa var būt mājās, kad tu padzen no mūsu mūriem viņas acu raugus? Viņai jāseko tiem!

—   Kā? Eliza būtu . . .

—   Jā, viņa nakti nolaidusies pa virves kāpnēm aiz vaļņiem.

—   Žēlīgais Dievs! Kā tu to zini?

—   Visa pilsēta to zin. Man pastāstīja maizniece. Viņas virs naktī bijis sardzē un redzējis Elīzu nokāpjam. Ak, šī mijā māsīca! Viņa izliekas tik svēta! …

Rams vairs neizturēja. Neatvadījies viņš drāzās laukā no svaiņa dzivokļa, noskrēja lejā un izgāja uz ielas.

—   Tad tādēļ ļaudis šorīt tik savādi uz mani raudzījās! — viņš sarunājās pats ar sevi.— Tādēļ šie nožēlojošie slepenie skatieni. . . Visa pilsēta zin, ka rātskunga Rama meita aizskrējusi līdzi šiem klaidoņiem karakalpiem . .. šiem vella kalpiem … Kaut gan, taisnību sakot, tik traki nav ar tām burvībām. Cillei būs taisnība … Bet Elīza? Kur viņa tagad atrodas? Vai viņa sastapusi izraidītos? Vai varbūt līdz ar tiem nogalināta kautiņā? Vai varbūt kāds uz vaļņiem nezinās ko pastāstīt?

Rams devās uz Jēkaba bastionu.

Atsevišķie zviedru šāvieni, no paša rīta jau sākušies, tagad kļuva spēcīgāki, strādāja visas baterijas. Rīdzinieki gausi atbildēja. Sāka rasināt lietus, debess ietinās drūmā, pelēkā miglas dūmakā. Pilsoņi aizsargi saīguši stāvēja savās vietās.

Rams apstaigāja vaļņus, apprasīdamies, vai nedabūs kādas ziņas par meitu. Visi zināja pastāstīt vienīgi dzirdēto; redzējuši Elīzu tie nebija.

Tad Rams griezās atpakaļ pilsētā un iegāja Holsta maiznīcā. Maiznieks pastāstīja, ka rātskunga meita ieradusies vaļņos naktī ar aizsaini padusē, kaut ko runājusi par tēva pārsteidzību. Tad pēkšņi viņa nozudusi tumsā. Kad vēlāk uzlēcis mēnesis, kurpniekzellis Spehts pamanījis no vaļņa nolaistās kāpnes un sapratis, ka jaunava pa tām nokāpusi zemē. Bet tad pamanijuši aiz grāvja arī izraidītos. Viens, pārpeldējis grāvi, rāpies augšā. Spehts pārcirtis kāpnes, bet saļimis, ievainots no pistoles lodes, ko raidījis viens no puišiem. Kā liekas, tad jaunava Elīza aizgājusi līdzi padzītiem vella kalpiem. Viņš, maiznieks, vēlāk no vaļņiem saucis rātskunga meitu, bet nedabūjis nekādas atbildes.

Smagu sirdi Rams atgriezās mājās.

Mācītāja namā torīt neviens nepieskārās brokastīm. Pats namatēvs sēdēja drūms darba istabā smagās pārdomās par meitas trakulībām. Samsona kundze, tikko piecēlusies un dabūjusi dzirdēt par māsasmeitas Elīzas dēkaino pazušanu, atkal likās gultā ar samērcētu dvieli uz galvas. Cille staigāja pa savu istabu, mocīdamās ar greizsirdības domām pret blēdīgo māsīcu, kā viņa to dēvēja.

Viņa prātoja:

— Ak šī Elīza! Es liku viņu atsaukt, pastāstīju tai, kādas briesmas draud Andrim; viņa solījās to brīdināt. . . Bet luk, ko šī viltniece izdara! Viņa ļauj puišus izraidīt, lai pati varētu aizbēgt kopā ar tiem. Nudien, tas nav godīgi! Kāpēc viņa nepateica man savu nodomu? Es būtu bēgusi līdz! . .. Nu jā, bet taisni no tā viņa baidās — ka es neatņemu viņai Andri… Tagad viņa varbūt sēž kopā ar to zem egles aiz Vecā kalna un izmižģē savas blēdīgās acis, viņā šķielēdama. Jeb varbūt viņi ir izlavijušies cauri zviedru apcietinājumiem un sardzēm, apmetušies kaut kur mežā, uzcēluši zaru būdu un tērzē, izlaidušies uz siena paklāja … Nudien, man jāsaka: čūska!…

Cillei nebij miera. Viņa iegāja virtuvē, kur pavardu piekopa Rūta, šorīt izlaista no sava bēniņu kambara cietuma, jo tagad vairs nebij jāraizējas, ka tā ies slaistīties pa vaļņiem.

—   Saki man, Raute,— Cille nostājās kalpones priekšā, rokas uz muguras salikusi,— saki man — vai tu neesi ievērojusi, ka manai māsīcai Elizai ir blēdīgs skats?

—   Nē, jaunava. Neesmu ievērojusi.

—   Bet tā ir. Tev vajadzēja vērīgāk ieskatīties.

—  Nākamreiz to darīšu.

—   Nākamreiz? Kad tas ir — nākamreiz?

—   Nu, kad jaunava Elīza atnāks pie cienītās jaunavas Cecīlijas.

—  To tu nesagaidīsi.

—  Gan jau.

—   Vai tu zini, kur tagad mana māsīca Eliza atrodas? . . . Nekā tu nezini… Eliza patlaban brauc laiviņā pa Daugavu uz augšu. Pēteris ar Ermani sēž irkļos un iras visiem spēkiem, jo zviedri no Pārdaugavas pamanijuši bēgļus un apšauda tos ar smagiem dižgabaliem. Bet Andris sēž laivas pakaļgalā pie stūres. Un viņam blakus Eliza. Zviedru šautā degošā bumba iekrīt desmit soļus no laivas ūdeni. Eliza, šī viltniece, izliekas, ka no izbailēm tai metas nelabi; viņa sagrīļojas, it kā gāztos pāri laivas malai. Andris svabado roku apliek viņai ap vidu, to saturēdams. Bet Eliza, čūska, veļas uz otru pusi un paģībst Andrim pie krūtīm. Saproti: viņa dus Andrim pie krūtīm! Vai tā nav blēdība?…

—   Vai cienitā jaunava to šonakt sapni redzēja?

—   Nē, tā tas ir!

—  Jocīgi.

—   Kāpēc tas tā nevar būt? Nu, varbūt viņi arī nav uz Daugavas. Varbūt viņi guļ zaru būdā sienā. Bet Eliza arvien atradis, kā izmeloties, lai tiktu tuvāk Andrim. Slikta daba tapat kā tēvam. Sirds sāp, ka man par miesīgu krusttēvu jāsaka slikts vārds. Bet saki pati, vai tas ir godīgi — sūtīt ļaudis izlūkos un nelaist vairs atpakaļ. Un ja nu zviedri viņus nepieņem pie sevis un sāk cīņu?

—   Par ko jūs runājat, jaunava?— Rūta, visu laiku klausījusies Cilles greizsirdības fantāzijās un tikai tagad nojauzdama, ka aiz visa tā patiesi slēpjas kaut kas no patiesas dzīves, bažīgi iejautājās.

—   Par ko es runāju? Nu, protams, par Andri un tā draugiem. Diez kā tiem nabadziņiem tagad klājas?

—   Vai Andris bij tas jauneklis, kam draudot briesmas, kā jūs vakar man likāt ziņot jaunavai Elizai?

—   Nu jā.

—   Viņš izraidīts no pilsētas?

—   Nu jā. Un mana mīļā māsīca aizbēgusi līdz. Ne vārda man neteikdama.

—   Žēlīgais Dievs! Tad tak viņš var krist ienaidnieku rokās? …

—   Nu jā. Es jau arī par to baidos. Ja es būtu līdzi ņemta, tad vismaz zinātu, kas notiek. Bet tā nekā …

Rūta uztraukta beidza piekopt virtuvi. Cille, vēl brītiņu pagrozījusies, atgriezās savā istabā.

—   Man jādabū zināt, kas ar Andri noticis,— Rūta teica pati sev, noslaucījusi rokas un atraisīdama lielo priekšautu.— Es iešu uz vaļņiem. Lai notiek kas notikdams.

Klusi viņa izzagās no dzīvokja, noskrēja pa kāpnēm un izgāja uz ielu. Viņa steidzās uz Smilšu bastionu. Tur viņa bija vairāk reižu bijusi un tikusies ar Andri. Kā toreiz, pie pirmās tikšanās, kad mācītājs to sūtīja paka) Cillei, tā arī tagad kauja ap bastionu gāja visā niknumā. Laukumā starp veco pilsētas mūri un vaļņiem krita zviedru šautās bumbas. Pāri galvai dūca muskešu lodes un šņāca somu strēlnieku bultas.

Rūta laimīgi sasniedza torni.

Te vaļņa aizsardzībā stāvēja vairākas nestuves ievainotiem. Spēcīgi vīri — apkārtnes zemnieki — nesa no vaļņiem un bastiona zemē sašautos un guldīja nestuvēs. Viņus rīkoja pajauns vīrs ar melngalvju zīmi uz piedurknes. Ieraudzījis meiteni, viņš aizmirsa savu darbu un raudzījās viņā ar sajūsmas un iekarošanas pilnu skatu, izdvesdams:

—   Kad tevi! Tā ir skaista!

Rūta gribēja kāpt uz bastionu, bet tanī pat brīdī nošņāca zviedru smagā bumba un sadragāja kāpņu augšējos pakāpienus. Meitene atlēca atpakaļ.

—   Ko tu še meklē, skaistais bērns?— melngalvis viņu uzrunāja, nenolaizdams savu dedzīgo skatu no meitenes.

—   Man te bij pazīstami dižgabalu šāvēji. Es gribētu uzzināt, kur viņi tagad.

—   Kā viņus sauc?

—   Vienu sauc par Andri. Otram vārdā Pēteris.

—   Nezinu gan.

—   Un trešais biedris saucas Ermanis.

—   Ermanis Zeltiņš?

—   Jā, tāds esot viņa pavārds.

—   Tad es pazīstu visus trīs! Sis Ērmanis ir man labs draugs, liels izēdājs un izdzērājs. Vēl pirms Rīgas ielenkšanas vinnēju uz viņu derības ar kādu Kurzemes muižnieku. Viņu un tā biedrus visa pilsēta dēvē par vella kalpiem. Mans vārds ir Matiss Bērenss .. . Bet šo puišu te vairs nav. Pēdējā laikā tie cīnījās pie Jēkaba vārtiem un pagājušo nakti, kā dzird, esot pārgājuši pie zviedriem.

Rūta pagriezās doties uz Jēkaba bastionu, kur melngalvis ar galvu bij norādījis.

Melngalvis patiesi bija aizrauts no meitenes daiļuma un pavadija to ar skatu pa Iekšvaļņa laukumu.

Pēkšņi Rūta apstājās un sagrīļojās. Tad streipuļodama pakrita. Somu bulta bija ieurbusies viņas mugurā.

—   Nestuves!— melngalvis nokomandēja saviem ļaudīm.— Sekojiet man!

Neraugoties uz bultu lietu, viņš atstāja vaļņu piekāji un piesteidzās pie kritušās. Izpētījis bultas dziļumu miesā, viņš ar spēcīgu un veiklu rāvienu to izvilka no brūces. Rūta paģība.

Piesteidzās arī nesēji un noguldīja nestuvēs ievainoto.

—   Uz priekšu!— Bērenss pamāja arī pārējām pilnajām nestuvēm.

Nesēji skriešus pārskrēja apdraudētam laukumam un laimīgi sasniedza Smilšu ielu. Vismaz no bultām un muskešu lodēm te varēja justies droši.

Nestuves tuvojās melngalvju namam, kur jaunie tirgoņi apkopa ievainotos uz sava rēķina.

—   Sīs nestuves uz manu māju!— Bērenss pavēlēja, norādīdams uz Rūtu.— Un tūlīt ķirurgu pasaukt!

25. nodala

RĪGAS PĒDĒJAS VAROŅDIENAS

Zviedru bateriju uguns kļuva arvien niknāka. Tagad degošās bumbas krita ne tikai apcietinājuma joslā, bet arī pilsētas centrā. Viena ielauza Svētā Jāņa baznīcas jumtu; otra iekrita un aizdedzināja Svētā Pētera kori, kur tikai ar lielām pūlēm izdevās apdzēst uguni. Gandrīz ik pārdienas vienā vai otrā pilsētas pusē uzsprāga gaisā kāda zem grāvja un vaļņiem parakta mīna, sagraudama apcietinājumus. Uzbrukums sekoja uzbrukumam. Nepagāja

neviena diena, kad nebūtu vismaz pāris nogalināto un kāds desmits ievainoto.

Bet Riga turējās.

Veltīgas izrādījās izraidīto puišu draugu bažas, ka bez viņu palīdzības rīdzinieki nespēs aizstāvēt savu pilsētu. Pilsoņos bij iededzies varoņgars; tie neprātoja, bet cīnījās. Salderns, dien' un nakti nomodā, bija visur klāt. Kad pilsoņi kādā iebrukumā vairs nespēja turēties, vecais kara lietpratējs zināja īstā laikā pārsviest savas nodaļas no vienas pilsētas malas uz otru. Krietnais kapteinis darīja visu, kas cilvēka spēkos, kaut gan krūtis tam plosījās dusmas par savu trīs brašo karakalpu izraidīšanu, kurus viņš bija no sirds iemīļojis, un tagad katrā brīvākā brīdī viņš savas dusmas klaji izrādīja, šķendēdamies un lādēdamies par rātskunga Rama piemuļķotiem nelgām un nodevējiem.

Pretēji pilsoņu vairumam Rams klusībā stradāja savu kūdīšanas darbu — slēgt mieru un padoties zviedriem. Sagrauzts par meitas nozušanu, viņš tomēr turpināja savu politiku, vēl jo neatlaidigak tādēļ, ka, nepieļaudams domu, ka Eliza varētu būt mirusi, viņš cerēja jo drīzāk to redzēt, kad miers būs noslēgts.

Ari mācītājs Samsons no kanceles iedvesmoja dievvārd- niekus — pa lielākai daļai pilsoņu sievas, jo vīriem ari pa sprediķa laiku bij darbs uz vaļņiem.

Tā Rīgā nodibinājās tris partijas. Pirmā — rātskungu vairākums, kaut gan pret savu gribu, tomēr uzticīgs Polijas karalim. Otrā — zviedru atklātie draugi — mācītājs Samsons un Rams ar saviem piekritējiem, visiem līdzekļiem mieru prasīdami. Un beidzot kara apstākļos iedzīvojušies pilsoņi uz vaļņiem — bez kādas politikas vienkārši aizstāvēdami savu dzimto pilsētu, vienalga, pret ko.

Tad Gustavs Ādolfs griezās pie Rīgas ar otrreizēju padošanās priekšlikumu. 2. septembri pulkstens četros pēc pusdienas Smilšu vārtu priekšā ieradās taurētājs ar karaļa vēstnieku. Tas nolasīja Rātes sapulcē sava valdnieka ziņojumu, un rātskungi to apsprieda visos sīkumos. Rama un viņa piekriteju sakarsētā atmosfērā tovakar nekādu atbildi nevarēja izstrādāt, un Eks lūdza vēstnieku palikt te lidz ritam. Pa tam zviedri, gaidīdami ātru izšķiršanos, atkal uzsāka apšaudīšanu, neraugoties uz notiekošām sarunām. Pēc sēdes beigām nenogurstošais Rams apstaigāja visus rātskungus, mēģinādams tos pierunāt pieņemt Gustava Ādolfa piedāvājumu, un daudzus nosvēra uz savu pusi. Otrā dienā turpinājās apspriedes, un varbūt zviedru partija

būtu uzvarējusi, ja visu neizjauktu Kristapa Radzivila sūtnis ar poļu karavadoņa rakstu, kurā tas Rātei lika pie sirds viņas uzticības zvērastu Polijai. Atkal Rātes vairākums nosvērās pret Rīgas atdošanu ienaidniekam, un apspriedes turpinājās lielākā uztraukumā. Zviedri visu laiku turpināja apšaudišanu un sturmēšanu.

Rams neizturēja sēdē. Viņš atskārta, ka te nekā nepanāks, un izgāja laukā.

Patlaban no Krāmera ielas iegriezās Rātslaukumā nestuves ar kādu ievainoto. Tam blakus gāja, vaimanādama par savu sakropjoto viru, tā sieva. Arī citas pilsones, pagadījušās ceļa, pavadīja nestuves žēlodamās un nopūzdamās.

Rams nostājās teatrāla pozā un eksaltēti izpleta rokas.

—  Vai, vai pār mums! Atkal viens Rātes ietiepības upuris! Nabaga atraitnes!

—   Mēs, cienījamais rātskungs, neesam atraitnes,— viena no sieviņām vientiesīgi piezīmēja.— Mūsu viri vēl sveiki un veseli cīnās uz vaļņiem.

—   Ak,— Rams turpināja,— šodien vēl jūs tās neesat, bet rit.. . ak, rit vai parit jūs visas būsat vienas bez apgādnieka, bez atbalsta!

—   Jā, jā, grūtas dienas mums uznākušas,— otra vecenīte nopūtās.

Ramam asinis sāka viļņot par šādu padošanos liktenim, par šādu ziedošanās mieru. Un par ko? Priekš kā? Par Rātes bailēm no poļiem! Ja Rāte ir devusi uzticības zvērastu Polijas karalim, tad viņas locekļu bailes par nodevību tak neskar mierīgos pilsoņus. Visu sirdis tiecas uz Zviedrijas pusi, viņas luterticīgo baznīcu un karali. Vai pilsoņi patiesi var attaisnot ar iedomāto patriotismu visus nestos upurus?

, Vai viņi savu varonību un cīņas prieku patiesi stāda augstāk par patieso pilsētas un savu personīgo labumu?

Rams nesavaldījās.

—   Apstulbušie prāti!— viņš iesaucās.— Vai jūs neatjēdzat, ka Rāte savās bailēs un ietiepībā mierigā prātā ir spējīga ļaut apkaut visus iedzīvotājus, lai tikai savu ādu pasargātu? Vai patiesi jums karš ir tīkamāks par mieru?

—   Ak, kungs, bet ko lai mēs darām?

—   Prasiet mieru! Pulcējaties baros. Ielaužaties Rātes sēdēs. Nekavējaties, kamēr vēl visas neesat bez apgādniekiem, bez dēliem!

Sieviņas padomāja un paraudzījās uz rātsnamu.

Rams turpināja:

— Lūk, tur patlaban zviedru karaJa vēstnieks piedāvā mums mieru un drošu sardzību. Velti tur izskan prātīgāko rātskungu padomi: lielākā dala negrib pieņemt zviedru draudzību. Ejiet Rātē, sakiet ari jūs savu vārdu! Jums ir uz to tiesības, jo jums visvairāk jācieš!

Dedzīgais miera sludinātājs ieskatīja, ka ar šīm pāris pilsonēm vēl nekas nav panākams, ja arī tās ieradīsies sēdē. Tādēļ viņš gāja tālāk gūt jaunus piekritējus.

Pēc trīs dienu apspriedēm Rāte nolēma turpināt pilsētas aizstāvēšanu un atlaida Gustava Ādolfa vietnieku. Vecākais birģermeistars Eks ar dzelzs raksturu pārliecināja rātskungus, ka nav nekāda pamata tagad atdot Rīgu, ja tas nav darīts pie zviedru pirmā piedāvājuma. Ari Rama sakūdīto sievu vaimanas šoreiz vēl izskanēja kurlās ausis.

Arvien neatlaidīgāk zviedri turpināja apšaudišanu, ik dienas gāja uzbrukumā; pilsoņi stājās pretim iebrucējiem, un kritiskā brīdi Salderns ar saviem ļaudīm atsita ienaidnieku.

Gustavs Ādolfs beidzot pārliecinājās, ka ar parastiem līdzekļiem viņš pilsētu neieņems, un nosūtīja uz Rigu trešo vietnieku ar noteiktu padošanās pieprasījumu un piedraudējumu netaupīt vairs pilsētu. Pa tam arī Rātes izturība bij sašķobījusies, jo Rama centieni atrada atbalstu Rīgas pilsonēs. Kad kādu godīgu amatnieku uz vaļņiem ievainoja vai pat nogalināja un tā sieva asarās saļima pie nestuvēm, kaimiņienes skalā balsi kliedza un vaimanāja pa visu pilsētu, ka Rāte grib nobendēt visus vīrus.

Saucieni pēc miera atskanēja ne tikai ielās, bet arī rātsnama priekšā. Arī Niklāvs Eks kļuva pielaidīgāks un nodeva Gustava Ādolfa rakstu abu ģildu sapulcēm un melngalvjiem apspriešanai. Visi izšķīrās par padošanos un nosūtīja savus parlamentārus uz zviedru nometni, izprasīdami pretim no tiem ķīlniekus.

Pat pa sarunu laiku krietnie Rīgas pilsoņi neatstāja savas sargu vietas uz vaļņiem. Tagad apšaudīšana bij mitējusies un droši varēja staigāt pa vaļņiem un bastioniem. Pēc pārciestajām grūtajām dienām ikviens likās kļuvis dziļāks, nosvērtāks. Vairs nedzirdēja vieglprātīgas sarunas un skaļu dižošanos. Daudziem uz vaļņiem bij krituši tuvinieki, tēvs vai dēls. Pilsoņu sarunas par pārdzīvotām bēdām bija klusas un mierīgas, vieglu skumju apdvestas. Un tomēr, ja tagad mieru nenoslēgs un sarunas izjuks, ikviens bez kurnēšanas atkal stāsies pie sava dižgabala vai musketes dakšām aiz brustvēra. Savās pārrunās amatnieki pie Jēkaba bastiona ieminējās ari par trim puišiem, kurus tie, Rama pierunāti, bija atgrūdusi no pilsētas vaļņiem. Tagad tiem bija žēl savas pārsteidzības un ar skaidru sirdi bij jāatzīst, ka puiši pilsētai tikai labu darījuši. Un, kas attiecas uz viņu sakariem ar Nelabo, tad — tā sprieda krietnie amatnieki — tā ir katra paša darīšana, ja tikai viņš nedara citiem Jauna un pats atbild par savu ticību un darbiem.

Kluss un domīgs bija kļuvis arī zviedru gūsteknis Svens. Kā ēna viņš staigāja pa klusajiem vaļņiem, kur vēl nesen bija skanējuši jautri smiekli un pārgalvīgas valodas pie bagātīgiem ēdienu un dzērienu groziem, ko daiļās rīdzinieces neskopojās ik dienas nest brašajiem pilsētas aizsargiem un tā draugiem. Jā, tikai tagad Svens atskārta, cik ļoti viņš bija iemīļojis savus vienkāršos, vientiesīgos draugus ienaidnieka gūstā un cik ļoti viņš sajuta to trūkumu. Šādās pārdomās Svens nonāca līdz Smilšu bastionam un uzkāpa pa sašautām, izdrupinātām kāpnēm pie torņa.

Te viņš ieraudzīja Angera Annu un ķestera Lēni atspiedušās uz brustvēra un domīgi raugāmies pāri Vecā kalna virzienā.

Svens piegāja un apsveicinājās.

Arī viņa skats klīda uz zviedru nometnes pusi.

—   Sasodīti bēdīgi!— pēc brītiņa klusēšanas zviedris nopūtās.— Vai jums nav tāpat, manas daiļavas?

Arī Anna nopūtās. Pēc tam Lēne:

—   Jā.

—   Tev nu gan vajadzētu būt priecīgākam, kaptein.— Anna skumji pavīpsnāja.— Varbūt drīz noslēgs mieru un tu tiksi brīvs pie savējiem.

—   Ak, kas man brīvība!— Svens atmeta vienaldzīgi ar roku.

—   Nu, varēsi atkal piedalīties kaujās, kad tavs karalis dosies tālāk uz poļu zemi.

—  Ak, nieki. ..

—   Kā? Tu taču nemaz nevari iedomāties dzīvi bez kara. Te tev atlika tikai noskatīties.

—   Nebūt ne! Te es dzīvoju līdzi katram mūsu draugu labi notēmētam dižgabala šāvienam, katram viņu uzvaru vaiņagotam izbrukumam aiz vaļņiem. Un es jutos tā, it kā pats būtu cīnījies līdzi. Es šos puišus esmu dziļi ieslēdzis

sirdi, un, kopš tie mums nozuduši, es jūtu krūtīs tā kā nepiepildāmu tukšumu.

Atkal nopūtās Lēne. Tad Anna:

—   Nezin, Sven, kā viņiem tagad klājas? Un Dievs zin, vai viņi maz vairs dzīvi. ..

—   Kas viņus aiztiks?— Svens meičas drošināja.— Un, kaut ari viņi devās ienaidnieku nometnē kā izlūki, par ko parasti var draudēt nāves sods, tomēr tie tak pazīst karali, satikušies ierakumos un draudzīgi ar to sarunājušies. Viņi varēja izlūgties valdnieku apžēlošanu.

Anna drūmi uzlūkoja zviedri.

—   Pēteris, Sven, nekad nelūgs par sevi.

—   Kāpēc tu tā domā?

—   Viņš ir lepns virs.— Annas vaigi mazliet piesarka, un tā atkal pagrieza savu skumjo skatu tālē.

Viņas krūtis spēji cilājās kā kādā dziļā iekšējā pārdzīvojumā. Svens raudzījās meičā un, likās, kaut ko nojauda, kas norisinās viņas dvēselē. Vieglprātīgais, balmutlgais, paviršais dzīves baudītājs pirmo reizi dzīve mēģināja nopietnāk iedziļināties savā apkartnē un izdibināt sievietes sirdi. Sis eksperiments viņu iekairināja, jo sevišķi tādēļ, ka viņš it kā miglā atcerējās kādreiz manījis drauga Pētera skatu uz Annu un tam sekojošu nopūtu.

—     Man gan šķiet,— viņš pēc britina teica, pētoši raudzi- »da mies torņinieka meitā,— ka musu draugiem nekas ļauns

nav atgadījies. Kur nelīdz Pētera zobiņa veiklība un Ēr- maņa varenais muskuļu spēks, tur Andris spēj uzveikt pretinieku ar savu piemīlību.

—   Jā, tā tas ir!— ņipri iesaucās ķestera Lēne, acim dzirkstot.— Pret Andri neviens nevar būt ļauns!

Svens neievēroja skuķi, bet vērsās Annā.

Tā tikai viegli, kā šaubīdamās pagrozīja galvu.

Svens apklusa, iedomājies daudz ko noskaidrojis.

Pievakarē atgriezās no zviedru nometnes rātskungi, un zviedru ķīlnieki devās atpakaļ pie savējiem.

Visa pilsēta pulcējās uz Rātslaukuma dzirdēt sarunu panākumus.

Tos paziņoja:

— Noslēgts miers. Rīga, velti cerējusi no Polijas palīdzību un to nesagaidījusi, atdodas Zviedrijas sardzlbā. Rīt tā atvērs savus vārtus zviedru karalim Gustavam Ādolfam un svinīgi uzņems uzvarētāju.

26. nodaļa KAPITULĀCIJA

16. septembri jau no paša rīta rīdzinieki gatavojās Gustava Ādolfa uzņemšanai. Bet karalis nesteidzās.

Beidzot ap pulksten pustrim pēcpusdienā sargs no Svētā Pētera torņa ziņoja zviedru tuvošanos, un pēc pusstundas caur Laztadiju ieradās Daugavmalā Rīgas uzveicējs trīs jātnieku eskadronu un četru kājnieku pulku priekšgalā.

Pie Sāļu vārtiem iznāca pretim Rāte pilnā sastāvā, sagaidīdama augsto viesi. Neiztrūka pat pa apšaudīšanās laiku vieglāk ievainotā Joahima Rigemaņa un Lorenča Cimmermaņa.

Karalim blakus jāja viņa brālis hercogs Kārlis Filips; aiz tiem — valdnieka pāžs, skaists jauneklis, un grupiņa pavadoņu zirgos, kuriem sekoja karaspēka nodaļas — Mai- deļa, Ikskula un Banera eskadroni, tad grāfa vadītais viņa majestātes leibpulks, hercoga Kārļa Filipa pulks, Oksenšjer- nas un Gustava Horna pulki.

Sindiks Johans Ulrihs īsos vārdos apsveica uzvarētāju. Karalis pateicās ar galvas palocīšanu un iejāja pilsētā, vecākajam birģermeistaram Ekam sekojot.

Abās pusēs ielai no Sāļu vārtiem līdz rātsnamam stāvēja špalerī kapteiņa Salderna karakalpu nodaļas un pilsoņu sardze. Karalim ar pavadoņiem iejājot pa vārtiem, tiem sekoja rātskungi, un zviedru karapulki tūliņ aiz tiem nogriezās pa labi un kreisi gar mūri, ieņemdami mūrus un vaļņus visapkārt pilsētai.

Rātslaukumā karali apsveica ar skaļiem saucieniem un cepures vicinādami pilsētas iedzīvotāji. Atsevišķā pulciņā te stāvēja daži desmiti zviedru gūstekņi. Starp tiem izcēlās Svena Horna masīvais stāvs. Karalis viņu tūlīt ievēroja, un, tikko manāmam smaidam pārslīdot pār seju, viņšv uzlūkodams savu kapteini, pāris reizes palocīja galvu, it kā gribēdams teikt: «Te nu mēs atkal redzamies, mans brašais Sven!»

Svens saslējās un sastinga kareiviskā pozā. Viņš domāja:

«Nenožēlojiet mani, majestāt. Man gūstā klājās ļoti labi — kamēr mani draugi vēl bij te. Pēdējās dienas, protams, es gan vēlējos būt atpakaļ nometnē.»

No rātsnama Gustavs Ādolfs ar svītu nogriezās pa mazo ieliņu uz Svētā Pētera laukumu. Te visi nokāpa no zirgiem un kājām gāja uz dievnamu, kur viņus sagaidīja pie ieejas maģistrs Hermans Samsons. Ar dziļu aizgrābtību un neslēptām gavilēm viņš suminošā apsveikumā uzrunāja Rīgas iekarotāju un aicināja to noklausīties dievkalpojumu.

Līdz ar karali iegāja baznīcā pavadoņi un rātskungi. Toms Rams palika ārpusē. Kaut gan ari viņam šī diena bij tāda pat gaviļdiena kā Samsonam — beidzot redzēt savus centienus piepildāmies, tomēr tēva sirdi nospieda meitas nozušana. Tādēļ viņš negāja līdz uz dievvārdiem, bet atgriezās Rātslaukumā, kur pulcējās zviedru virsnieki, norīkojuši savus ļaudis uz vaļņiem. Viņš gribēja apjautāties, vai kāds no viņiem kaut ko nezin par Elīzu.

Tur patlaban pulciņš zviedru apstāja ar smiekliem un jokiem savu pazudušo un atkal atrasto biedri kapteini Svenu Hornu.

Ļoti grūti Ramam nācās sevi pārvarēt un tuvoties jautrai sabiedrībai; viņš zināja, ka Svens uz viņu netura labu prātu par tā draugu izraidīšanu. Bet tēva sirds ņēma virsroku. Viņš gāja.

Te viņš izdzirdēja tuvākā pilsoņu pulciņā minam savu vārdu un, nevērīgi pagriezis galvu, ieraudzīja jaunu zviedru kornetu uz kāda amatnieka norādījumu pagriežamies pret viņu.

Kornets, ieraudzījis Ramu, priecīgā uzbudinājumā piesteidzās un, kareiviski sveicinājis, teica:

—  Man taču ir gods runāt ar rātskungu Tomu Ramu?

—   Jā, tas es esmu. Ar ko varu pakalpot?

—   Es lūdzu jūsu meitas Elīzas roku. Mans vārds ir Aksels Stroms, viņa majestātes leibpulka kornets.

—   Kā?— Rams pārsteigts sakustējās.— Jūs zināt, kur atrodas mana meita?

—   Viņa ar citiem rīdziniekiem seko mūsu pulkiem. Katru brīdi viņa var būt še.

Ramam spiedās acis prieka asaras. Viņš satvēra jauno zviedri, gandriz vēl zēnu, pie pleca.

—  Jūs sakāt, Eliza ir sveika un vesela?

—  Jā, kungs, es par viņu rūpējos kā par savu dvēseli.

—   Bet sakiet man, kornet… kā bija jūsu vārds? …

—   Aksels Stroms.

—   Sakiet man, dārgais Aksel Strom, kā jūs iepazināties ar manu meitu un kā jūs tik pēkšņi. ..

—   Izlūdzos Elīzu sev par sievu? … Ak, godājamais kungs, nav pasaulē skaistākas un cēlākas meitenes par Elīzu! Es viņu iemīlēju no pirmā skata, kad to ieraudzīju mūsu

— Es ludzu jūsu meitas Elizas roku.

nometnē pie komandanta telts. Viņa bij samirkušās drēbēs un drebēja rīta vēsumā. Viņu gribēja sūtīt ar taurētāju atpakaļ uz pilsētu. Tad Elīza izmisumā griezās pie manis, lūgdama viņu kaut kur apslēpt, jo atgriezties Rīgā būšot viņas nāve. Es nespēju atsacīt. Neviena nemanīts, ievilku viņu Svētā Jura hospitāļa sētā un novedu pie kādas slimnieku kopējas, kura uzņēmās apslēpt Elīzu pie sevis. Te viņa bija drošībā, un velti to izmeklējās pa visu nometni. Bet Elīza saaukstējusies saslima. Un tā, lūk, ik nakti

sēdēdams pie jūsu meitas gultas, es viņu iemīlēju, un tagad man dzīvē ir tikai viens mērķis: savienoties ar Elīzu. Vai jūs, godājamais Tom Ram, man novēlat viņu?

Rams noslaucīja prieka asaru; viss izvērtās labāk, kā viņš uzdrošinājās cerēt. Gustavs Ādolfs atradās Rīgā — viņa politiskie centieni bija piepildījušies; pazudusī meita atkal atradusies, viss nobeidzies labi. Un nu šis skaistais jauneklis, kornets viņa majestātes jātnieku pulkā, bez šaubām, muižnieks no labas ģimenes, lūdz pēc viņa meitas rokas. Patiesi labāku vīru Elīzai viņš pats nespētu sameklēt.

—   Mans mīļais Aksel Strom,— Rams jau kļuva gluži familiārs.— Es esmu pārliecināts, ka mans pirmais iespaids mani nevij, un labprāt jums uzticu savu Elīzu. Tomēr vispirms mums jādzird, ko Elīza pati teiks.

—   Lūk, te jau viņa ir!— Aksels paraudzījās uz rātsnama pusi, kur pienāca kāds ducis rīdzinieku gūstekņu zviedru kareivju pavadībā.

Elīza, ieraudzījusi tēvu ar Akseli Stromu, piesteidzās un krita tēvam ar kaklu bērna sirsnībā, kā pēc ilgas neredzēša- nās.

—   Elīza! Elīza, mans bērns!— Rams maigi apkampa meitu, bet tad, atcerējies notikušo, turpināja pārmetoši: — Un tā tu varēji izturēties pret savu tēvu!

Bet ari Elīza saslējās, kā tas bija īpatnēji viņas raksturam:

—   Tēt, tu izturējies nekrietni pret tiem trim puišiem, drošsirdīgajiem Rīgas aizsargiem. Es gribēju griezt par labu tavu izturēšanos.

—   Klus'! Klusi, bērns!— Rams meitu pārtrauca, negribēdams dzirdēt par savu darbu.— Saki man labāk — kā tu domā pateikties šim krietnajam jauneklim, kurš tik daudz tevis labā rūpējies?

—   Es iešu pie viņa par sievu, tēt, ja tu atļauj!— Elīza šķelmīgi paraudzījās vienā un otrā.

Rams ar labpatiku pasmaidīja.

—  Tā? Un tu domā pati būt pietiekoša atmaksa par visām rūpēm «un tavu kopšanu uz slimibas gultas?

' — Pūru tu taču arī man dosi līdz?— Elīza piemiedza vienu aci.

—   Bez tā laikam neiztiks.— Rams papliķēja meitas vaigu.

—  Tomēr,— Elīza mēģināja būt nopietna,— Aksels mani mīl arī tādu, kāda te stāvu.

—   Nu labi,— Rams, apmierināts un priecīgs, nobeidza sarunas, atcerēdamies, ka dievvārdi var driz beigties un viņam jābūt karaļa tuvumā. Atvadījies no meitas un Akseļa Stroma un uzlūdzis pēdējo viņu apciemot, kad dienasts to atļaus, viņš pagriezās iet atpakaļ uz baznīcu, bet pārsteigts apstājās.

Viņš ieraudzīja Ērmani, Pēteri un Andri, kuri arī gāja uz to pusi. Tie bija pilnā apbruņojumā un soļoja tik pašapzinīgi, it kā viņi būtu īstie Rīgas iekarotāji.

—   Kad tevi!— Rams nomurmināja pie sevis.— Sie vella kalpi spirgti un veseli un ieradušies te nevis kā gūstekņi, bet kā varoņi! . .. Nu, taisnību sakot, kāda man tagad gar viņiem dala …

Viņš devās uz Svēta Pētera baznīcas laukumu, kur visapkārt stāvēja ļaudis, gaidīdami karali iznākam. Trīs puiši arī te nostājās, un Rams iegāja dievnamā.

Samsons apgarotā, sajūsmas pilnā sprediķī ātri nobeidza dievvārdus, un karalis ar pavadoņiem un rātskungiem atstāja baznīcu.

Pie durvīm Gustavs Ādolfs apstājās un parunāja dažus vārdus ar birģermeistaru Eku, sindiku Ulrihu un citiem rātskungiem par iekarotās pilsētas lietām. Kā likās, karalis bija ļoti labi informēts par katra Rātes locekļa noskaņojumu pret sevi un poļu karali. Tā, piemēram, izrādīdams visdzijāko cienību pret Niklāvu Eku, kurš visasāk bija pretojies Rīgas atdošanai zviedriem bez cīņas, viņš teica, tieši pret viņu griezdamies:

—   Mans mīļais birģermeistar! Man patiesi prieks personīgi tikties ar īstiem vīriem, kam goda sirds puķst krūtīs. Es droši paļaujos, ka tikpat uzticīgs, kā jūs turējāties pie sava bijušā valdnieka, būsiet arī pret Zviedrijas kroni un Rīga piedzīvos spožu uzplaukuma laikmetu.

Ramu karalis uzlūkoja ar mazliet zobgalīgu smīnu.

—   Par jums, godājamais rātskungs, es arī esmu daudz iepriecinoša dzirdējis. Mans kanclers Oksenšjerna dažkārt jokodamies izteicās, ka jūs tikai aiz pārpratuma esot rīdzinieks, jo jūsu sirds esot vēl zviedriskāka par daža laba dzimuša zviedra sirdi.

Rams, nojautis Gustava Ādolfa vārdu nozīmi, mazliet piesarka. Tas bija mājiens, ka karalis ne sevišķi ciena viņa pūles Rīgas atdošanas lietā un viņa poļiem uzticīgo sievastēvu Eku stada augstāk kā cilvēku. Viņa studiju biedrs Aksels Oksenšjerna, tagadējais kanclers, nebūs gluži tā izteicies, kā karalis minēja, jo Vācijas augstskolas laikā Rams vēl nevarēja izrādīt sevišķas tieksmes mesties Zviedrijas apkampienos; tātad Gustavs Ādolfs ļoti labi zināja viņa centienus Rīgas aplenkšanas laikā.

Tomēr viņš nezināja citas atbildes uz karaļa vārdiem kā dziļi paklanīties. Vēl apmainījis dažus vārdus ar vienu otru rātskungu, karalis ieraudzīja ļaužu pūlī Ērmani, Pēteri un Andri.

Viņš tiem pamāja, un puiši pienāca tuvāk valdniekam.

Labvēlīgi uzlūkojis karakalpus, Gustavs Ādolfs tiem teica:

—   Nu, mani draugi, tagad, kad miers ir noslēgts un mēs vairs neesam pretinieki, jums, kā es ceru, arī nebūs vairs iemesla atteikties iestāties manā dienastā?

—   Nē, majestāt,— Pēteris atbildēja vienkārši.— Esmu jūsu majestātes kalps.

Ermanis pagrūda pirkstus zem cepures, kā arvien pēc vecas paražas tur meklēdams atbildi grūtos jautājumos. Bet Andris neteica nekā.

—   Un jūs, mani draugi?— karalis, nesagaidījis atbildes no abiem pārējiem, pagriezās pret tiem.— Vai jums netiktos kalpot man?

—   Vai dieniņ, kā tad ne, augstais valdniek!— Ermanis apķērās.— Vai tad vēl labāku kungu kur atrast pasaulē? Bet…

—   Nu? Bet?

—   Bet man tāda nelāga daba: netieku cauri ar parasto cilvēka pārtiku.

—   Kā?— Karalis kļuva nopietns.— Vai mans pavārs tev nedeva ik dienas ceptu aunu iztikai, kā es pavēlēju?

—   Kā ne, augstais valdniek! Tas bija kārtīgi ik dienas.

—   Bet vai tad ar to tev vēl bija par maz?

—   To nevar teikt. Gaļas jau pietiktu.

—   Un arī maizi tev izsniedza no mana galda, cik vajadzīgs?

—   Ar to gan, lielskungs, bij paplānāk. Smalkā kviešu maize zemnieka cilvēka vēderam ir tikai tāda mānīšana.

Karalis iesmējās.

—   Tev vajadzēja paprasīt, un tu būtu dabūjis rudzu maizi, cik vari noēst. .. Nu, turpmāk šos pārpratumus es centīšos novērst… Likšu, lai tev manā pulkā dod trīskārtīgu vīra devu.

—   Tad gan būtu labi, augstais lielskungs . . . Tikai man bail, vai manas kājas izturēs tos garos karagājienus pa poļu zemes purviem. Jūtu negantas kaulu sāpes.

No puiša neīstā toņa karalis saprata, ka viņš ar visādiem taisnības iemesliem grib izvairīties. Tas viņam likās dīvaini pie karakalpa, kurš labāku atalgojumu nekur citur nevarēja cerēt saņemt. Acumirkli pārdomājis, viņš teica tieši:

—   Labāk saki man, draugs, tūlīt to īsto iemeslu — kādēļ tu negribi iestāties manos karakalpu pulkos?

Sis negaidītais jautājums Ērmani mazliet apmulsināja. Bet, ātri saņēmies, viņš atbildēja dziļākā nopietnībā:

—   Pats galvenais iemesls, lielskungs, ir tas, ka man pēdējais laiks apsievoties. Un tāpat arī manam draugam Andrim.

Gustavs Ādolfs no sirds iesmējās. To viņš nebij iedomājies. Andris piesarcis nolaida acis, bet Pēteris vislielākā izbrīnā uzlūkoja draugu, neticēdams savām ausīm.

Karali ārkārtīgi uzjautrināja Ērmaņa vientiesība. Pavisam aizmirsis svinīgo brīdi, apkārtstāvošos valstsvīrus, pulkvežus un rātskungus, viņš ērti atspiedās uz sava zobena un turpināja sarunu ar zemnieku puisi:

—   Bet saki man, mīļais,— vai tad tu domā dzīvot no mīlestības vien, kad būsi apprecējies? Jeb tu esi karā sapelnijies tik daudz, ka pats vari būt kungs?

—   Ak nē, lielskungs! Man visa manta mugurā, visa maize vēderā.

—   No kā tad tu domā dzīvot un uzturēt sievu?

—   Es ceru, ka augstais valdnieks mani tomēr uzņems savā dienastā, tikai nesūtīs uz poļiem, bet paturēs tepat Rigā, kas tagad pieder lielkungam ar visu zemi un ļaudīm.

—   Tā! Nu, lūk, es tevi saprotu. Lai notiek! Un tu arī gribi palikt Rigā?— Karalis uzlūkoja Andri.

—  Jā, majestāt.

—   Labi. Tad griežaties abi pie pils komandanta, kurš jau rīt uzņemsies pārvaldīt Rīgas cietoksni. . . Un nu, mani kungi, mēs varam iet tālāk!— Gustavs Ādolfs beidzot atgriezās pie sava īstā uzdevuma.

—   Majestāt,— birģermeistars palocījās,— jūs gaida labākais miteklis, kāds Rīgā bija atrodams, tirgotāja Miheļa Sulca namā. Ja jūsu majestāte vēlas doties pie miera, tad kvartīrmeistars Lorencs Cimmermans ir jusu rīcība — pavadīt.

—   Labi, mīļo birģermeistar,— karalis pateicās.— Pēc mazas pastaigas pa pilsētu es izlietošu jūsu laipno piedāvājumu . . . Ejam, kungi!

Pavadoņi un rātskungi sekoja valdniekam un atstāja Svētā Pētera laukumu.

Rams, galvu grozīdams, paraudzijas atpakaļ uz trim vella kalpiem, kuri pratuši ievilkt savos tīklos pat Zviedrijas karali.

Ari ļaudis sāka izklīst.

Palikuši vieni, mūsu draugi pārsteigti saskatījās. Vai patiesi viņiem būs jāšķiras?

Pēteris bij apsolījies sekot karalim. Tur nekā vairs nevarēja darīt. Kā īsts karavīrs viņš arī citādu atbildi nespētu dot. Par Andri nebūtu ko brīnīties. Viņa domas saistījās tikai pie Rutas. Kā to atstāt vienu svešā pilsētā un dienasta, kur viņas dzīve nelikās visai iepriecinoša? Bet par Ermani Pēterim bija vislielākie brīnumi. Kā tam pēkšņi ienākusi doma apprecēties? Un ar ko? Tak nevienu vārdiņu par šādām lietām viņš nebij draugiem minējis.

—   Klau, Ērmani!— Pēteris gandrīz bargi viņu uzlūkoja.— Kas ar tevi īsti noticis?

—   Ar mani nekas nav noticis, draugs,— laivinieks atbildēja.— Ko es karalim mēļoju ar to apsievošanos, tie ir nieki. Es savu mūžu godīgi nodzīvošu vecpuisī. Tāpat ari blēņas ir ar manām kaulu sāpēm un nesātīgo kviešu maizi. Taisnību sakot, man grūt' no Rīgas šķirties. Te esmu piedzimis, uzaudzis un saradis. Mūsu plašā, bagātā Daugava ir man miļākā vieta pasaulē. Un arī Andris te pieradīs, apprecēs savu Rūtu un dzīvos laimīgi. Kas uz tevi attiecas, mīļo Pēter, tad tu gan esi īsts karavīrs, ar karu un kara grūtībām saradis; un tomēr es arī tev ieteiktu palūgt karali atstāt tevi tepat Rīgas pilī. Lielā barā klīst apkārt pa ienaidnieka zemēm un tikt nosistam burzmā nav nekādas jēgas. Par ko tu īsti atstāj savus kaulus leišu purvos vai mežos! Par dažiem dālderiem gada algas! Cita lieta ir, ja savu dzimteni, savu pavardu tu aizstāvi pret naidnieku. Tādēļ es tev saku, mācies iemīlēt šo pašu Rīgu, kaut arī tā dažkārt pret mums naidīgi nostājusies, un tu sajutīsi pavisam citādu prieku par viņu cīnīties un krist. .. Un kari vēl būs, to tu man vari ticēt. Poļi neliksies mierā, un, tikko zviedri būs prom, tie siros te apkārt.

Vai patiesi viņiem būs jašķiras?

— Tev taisnība,— Pēteris gausi teica.— Bet nu nekā vairs nevar darīt. Un man arī labāk būtu uz laiku būt prom no šejienes. Par to nerunāsim.

Puiši pārrunaja, kur šonakt apmesties, un nolēma atgriezties Mārstaju ielas kazarmēs. Vēl viņi skaitījās Salderna karakalpos, un arī alga tur vēl bija saņemama. Viņi devās turp, kur karabiedri tos sirsnīgi uzņēma.

Andris drīz draugus atstāja. Sirds viņu dzina uzmeklēt Rūtu un kaut pāris vārdiņu ar to parunāt.

27. nodaļa

KARAĻA DRAUGI MAZLIET APGRŪTINA VIŅA MAJESTĀTI

Otrā rītā mūsu draugi piecēlās ikviens citādā garastāvoklī.

Pēteris, paspējis i izgulēties, i pārdomāt savu sperto soli, pamodās nosvērts un apmierināts. Viņš dosies līdzi karalim kaujās pret poļiem. Mūžīgi ar Andri un Ērmani tak kopā dzīvot nevarēs, tātad vienalga — agrāk vai vēlāk šķirties. Pamatīgi apsverot Ērmaņa vārdus, viņš atzina, ka tam taisniba. Ziedot dzīvību cīņā par savas zemes valdnieku, piemēram, par Kurzemes hercogu, par dzimteni un kaut arī par Rīgu, ja tā viņu uzņem savā paspārnē,— tas ir cēli un slavējami. Turpretī klīst līdzi karapulkiem pa Lietuvas purviem un Polijas mežiem tikai vēdera un dažu dālderu dēļ ir karakalpa nožēlojamais amats, kur pat varonības slava izgaist līdz ar nezināmu kapu svešā smiltājā. Un tomēr Pēteris nenožēloja savu izvēli. Kaut kas viņu dzina prom no Rīgas.

Tā bija sieviete — torņinieka Angera Anna.

Savāda, līdz šim vēl neizjusta, neatvairāma sajūta viļņoja viņa dvēselē. Skaistā, sarkanmatainā meiča neiz- gaisa no viņa domām ne kaujās, ne atpūtā. Tās labā viņš labprāt ziedotu savu dzīvību, savu dvēseles svētlaimi. Bet Anna viņam nepiegrieza nekādas vērības. Andra dēļ tā nāca uz vaļņiem, te viņa redzēja tikai Andri, kaut gan labi zināja, ka Andrim ir sava iecerētā. Un tā Pētera dvēselē nogūlās rūgtums par nopietnās meičas vieglprātīgo aizraušanos. Kaut gan viņš mīlēja savu jaunāko draugu no visas sirds un vēlēja tam labu, tomēr, lai cik dīvaini tas viņam pašam dažreiz liktos, viņš uzskatīja Annu mazliet par labu priekš Andra, iedomādamies, ka viņš pats būtu tas, kurš cienīgs Annas ievērības. Un, tā kā Pēteris nejuta šīs ievērības manām, tad sava miera dēļ viņš nolēma atstāt Rīgu un draugus, cerēdams kaujās un kara grūtībās tikt vaļā no mocošās sajūtas, kurai nekā ar prātu nespēja pietikt.

Saģērbies viņš izgāja paklaiņot pa pilsētu.

Andris, visu nakti negulējis un, tikai gaismai austot, noguruma veikts, iesnaudies, pamodās, kad Pēteris gāja prom. Viņš bija domīgs un noraizējies. Vakar, uzkāpis pie mācītāja Samsona durvīm, apņēmies katrā ziņā satikt Rūtu,

viņš dabūja no Cilles zināt, ka viņu kalpone, ne vārda neteikdama, tos atstājusi.

Vakar vakarā līdz lielai tumsai Andris bija staigājis pa ielām, Rūtas meklēdams. Visu nakti viņš bija lauzījis galvu, kur meitene varētu būt apmetusies. Nu, pielēcis no cisām un sakārtojis apģērbu, viņš atkal traucās meklēt Rūtu.

Ērmanis pamodās pēdējais. Viņu it nekas nenospieda. Sataustījis zem pagalvja salmiem maizes klaipu, viņš tāpat gulšņādams iekoda un pārdomāja nākotni.

Gan zviedri polus sakaus, un būs miers. Miera laikā karakalpiem Rīgā laba dzīve. Brīvo laiku varēs iet zvejā, sapelnīs naudu un uzcels būdu nodegušās vietā. Kad apniks karadienasts, apmetīsies savās mājās, dzīvos pa jauko, plašo Daugavu, brauks zvejā, pieēdīsies līdz kaklam un gulēs saldā slinkumā nedēļām.»

Tas vēl arvien bij Ermaņa dzīves ideāls.

Tā viņš arī tagad darīja. Lēnā garā noēda maizes klaipu un likās atkal uz sāniem.

Pēteris apstaigāja vaļņus, ilgāk uzkavēdamies pie Smilšu torņa. Te viņa skats kļuva sapņains, atceroties Angeru Annas biežos apciemojumus, kopējās maltītes — un kaut arī ne viņa dēļ…

Gar Jēkaba vārtiem Pēteris iegriezās iekšpilsētā un iznāca uz Rātslaukumu.

Te pulciņos apspriedās un pļāpāja pilsoņi, pilsones, Salderna karakalpi un zviedru kareivji no grāfa Mansfelda pulka, kurš, pārējiem pulkiem atgriežoties nometnē, bija apmeties pilī.

Iedams pāri uz Sāļu ielu, Pēteris izdzirdēja saucam savu vārdu.

Viņš atskatījās. t No kāķa puses viņam tuvojās Svens Horns.

—   Pēteri, sirdsdraudziņ! Es nupat taisījos iet tevi meklēt. Jau vakar, kad satikos ar sava pulka ļaudīm, man stāstīja, ka jūs visi trīs labas dienas dzīvojuši mūsu nometnē un, atgriezušies Rīgā, personīgi salīguši dienastu ar viņa majestāti karali. Kad tevi vilks! Esat jūs gan sadraudzējušies ar mūsu valdnieku!

Tā runādams pilnā balsī, Svens pienāca un apkampa Pēteri.

—   Esi sveicināts!

—   Sveiks, Sven!— Pēteris atņēma.— Bet ko tu vēl Rīgā » dari?

—   Esmu atkal savā pulkā, un tas apmeties pili. Nu tev ar Ērmani un Andri būs jānāk pie manis viesos. Sarīkošu jums kārtigas dzīres.

—    Vai tad tavs pulks pavisam te apmetīsies?

—   Kur nu! Tagad tikai sāksies īstās kara gaitas — uz poļiem. Uzkavēsimies te, kamēr viņa majestāte nokārto Rīgas lietas, un tad — cīņās!

—   Tādā gadījumā mums var iznākt cīnīties blakus, ja mani iedala viņa majestātes grāfa Mansfelda pulkā.

—   Ko tu saki? Vai tu nelūdzi karali atstāt tevi Rīgas garnizonā?

—   Nē, apsolījos iet līdz uz poļiem.

—   Sirdsdraudziņ! Tad bus jāparūpējas, ka tu tieci mūsu pulkā. Bet Andris un Ērmanis?

—   Tie paliek pie pils komandanta.

—   Kā tad jūs sadomājuši šķirties? Ak tā, pareizi: Andrim jau te līgava. Bet Ērmanis?

—   Tas nevar šķirties no Rīgas un savas Daugavas, kas tam mīļākā vieta pasaulē.

—   Ērmanis ir jauks cilvēks. Bet, taisnību sakot, īsts karavīrs viņš nekad nebūs. Kareivis mierīgu prātu atstāj mājas, dzimteni, kad izdevība izkaroties. Tu, lūk, tanī ziņā man patīci. Nāksi mums lidzi, kaut arī daiļākā Rīgas meiča par tevi acis izraudātu!

—   Par mani!— Pēteris negribot nopūtās.— Kam tā joko?

—   Pie vella! Es runāju nopietni. Daiļā Angeru Anna tevi dziļi sirdī ieslēgusi.

Pēterim asinis sakāpa vaigos. Spējā saviļņojumā viņš dažus mirkļus stāvēja kā apmulsis, raudzīdamies zviedri.

Tad attapās un strauji jautāja:

—   Kā tu to zini, Sven?

—   Es runāju ar viņu.

—   Un viņa tev to teica?

—   To viņa neteica.

—   Ko tad viņa teica?

—   Viņa neteica nekā.

—   Bet kā tad …

—   Es to lasīju viņas acis, dzirdēju viņas nopūtās, sajutu visā viņas būtnē. Anna tevi mīl.

—   Tu būsi maldījies. Andra dēļ viņa nāca uz vaļņiem.

—   Jā, bet palika tur tevis dēļ. Par Andri viņai atlicis tagad tikai skumji pagrozīt galvu.

—   Bet kāpēc?

—   Par savu bērnišķīgo aizraušanos. Saki pats, draugs Pēter,— vai Andris un Anna saderas kopā?

—   Es domāju — ne.

—   Andris ir vēl zēns. Bet Anna nopietna sieviete, daudz vecāka par viņu.

—  Tā ir.

—   Es tev varu teikt, ka Anna man patika labāk par visām tām mījajām meičām, kas ik dienas nāca mūsu sabiedrībā. Es slepus novēroju, ka ari tu pret viņu neesi vienaldzīgs, un priecājos par to. Un tāpat es pukojos, ka viņa no sākuma pārāk daudz vērības piegriež Andrim. Bet es manīju arī pārmaiņu, un kādudien, kad sarunājāmies uz vaļņiem par jums, izraidītiem, es izpētīju viņas patiesās sirds domas. Un viņa bez vārdiem man pateica, ko vēlējos zināt.. . Tā, lūk, draugs! . .. Nu, bet kas bijis, bijis. Rīt vai parīt mēs jau būsim ceļā uz slavenām cīņām.

Pēteris pēkšņi kaut ko iedomājās.

—   Paliec sveiks, Sven!—Viņš strauji paspieda zviedra roku.

—  Tu steidzies?

—  Jā, man kāda lieta nokārtojama.

—   Nu, tad sveiks! Pienāciet šovakar pie manis! Iztukšosim kannu vīna!

—   Labi!— Pēteris atsaucās jau gabalā. Viņš steidzās pāri Rātslaukumam, izgāja uz Svētā

Pētera baznīcu, tad uz Cūku ielu un, iegriezies Mārstaju ielā, palēnināja sojus ap Miheļa Sulca jauno namu, kura priekšā stāvēja pulciņš augstāko zviedru karavirsnieku, gaidīdami iznākam karali. Ari Pēteris apstājās starp Jaudīm ielas otrā pusē, kuri gribēja redzēt Zviedrijas valdnieku, kad tas parādīsies no nama.

Drīz arī iznāca karalis hercoga Kārla Filipa un sava pāža pavadībā. Virsnieki apsveica valdnieku, un pūlis tam uzgavilēja. Pienāca ari birģermeistars Eks un bijušie Rīgas aizsardzības priekšnieki Rams, Hintelmans, Rigemans un Barnekens, dziļi paklanīdamies.

Arī Pēteris, mazliet nemierīgs, kā tas parasti nemēdza būt, panācās uz ielas vidu.

Viņš kareiviski sveicināja karali, tā griezdams uz sevi tā uzmanību.

—  Vai tev man kas sakāms, draugs?— Gustavs Ādolfs, tā uzkrītošo izturēšanos ievērojis, jautāja.

— Vai tev man kas sakāms, draugs?

—   Majestāt!— Pēteris nostājās kareiviski.— Es gribēju lūgt atjaut man palikt Rīgas garnizonā pie maniem draugiem.

—   Kā, vai tev vairs netiktos izmēģināt pie pojiem savu veiklību zobiņu kaujās?

—   Majestāt, es centīšos būt vēl noderīgāks jums un Zviedrijai tepat.

—   Labi, draugs! Tad paliec Rigā. Šodien pēc pusdienas jau pilī būs savs komandants, pie kura varēsi pieteikties.

Karalis pamāja ar roku, kā atlaizdams puisi, un griezās pie saviem virsniekiem un rātskungiem.

Pēteris atviegloti nopūtās, ka ticis vajā no smaga sloga, un priecīgā gaitā gāja tālāk un kazarmēm. Tagad viņš gribēja palikt Rīgā un būtu bezgala nelaimīgs, ja karalis viņu neatsvabinātu no dotā solījuma iet līdz ar viņa armiju.

Pa to laiku Andris bija izstaigājis ielu ieliņas, meklēdams un taujādams pēc Rūtas. Neviens nezināja, kur kāds kara laikā būtu pieņēmis jaunu kalponi. Beidzot viņš iedomājās uzmeklēt ķestera Lēni vai Angera Annu. Rasi tās varēs kaut ko pastāstīt.

Viņš sasniedza Peitava torni. Brīdi pastāvējis, taisījās pieklauvēt, bet ieraudzīja Annu nākam pa ielu grozu uz rokas. Pamanījusi Andri stāvam pie torņa durvīm, viņa paātrināja solus un piesteigusies to priecīgi apsveica.

—  Vai Pēteris un Ērmanis arī Rīgā?

—  Jā, visi trīs atgriezāmies.

—  Paldies Dievam! Šorīt ieradāties?

—  Nē, jau vakar.

—   Kā tad nemanīju jūs starp gūstekņiem uz Rātslaukuma?

—   Mūs neturēja kā gūstekņus. Ienācām gan ar tiem reizē, bet gājām tālāk kā brīvi ļaudis.

—  Nu jā, tādēļ jūs arī tur neredzēju.

—   Saki man, Anna,— Andris piegriezās savai lietai, — vai tu varbūt nezini, kur nozudusi Rūta — mācītāja Samsona kalpone, nu, tā meitene, kura dažas reizes mūs apciemoja uz vaļņiem?

—  Jā, jā,— Anna viņu pārtrauca,— tava iecerētā, vai ne?

—   Jā.

—   Redzējusi viņas gan vairs neesmu, bet man liekas, ka tā aizvesta no Rīgas.

—   Aizvesta?!— Andris uztraucās.— Uz kurieni?

—  Uz poļu zemi.

—   Žēlīgais Dievs! Kas viņu aizvedis?

—   Runā, ka pils pārvaldnieks pans Zavackis.

—  Dieva dēļ stāsti, ko tu zini!

—   Man to stāstīja Mārstaļu torņinieka sieva. Kādu- nakt — tas būs priekš dienām četrām piecām, kad Rāte uzsāka ar zviedriem sarunas par padošanos — Rīdziņā pie Mārstaļu torņa bija sagatavota laiva braukšanai. Tur ieradušies jezuītu pāteri un poļi no pils ar panu Zavacki. Tie atnesuši nestuvēs segās satītu jaunu, skaistu meiteni, kā licies, iemidzinātu, noguldījuši to laivā, atvēruši ūdens vārtus, un tad pils pārvaldnieks ar pavadoņiem izbraukuši Daugavā un Irušies uz augšu. Torņinieka sieva dzirdējusi no palicējiem, ka braucēji došoties uz Varšavu. Viņa apgalvo, ka šī meitene esot bijusi mācītāja Samsona kalpone Rūta.

Andrim bija jāpieturas pie torņa sienas, jo uztraukumā tam kājas sagrīļojās.

Viņa Rūta nolaupīta, aizvesta no Rīgas. Uz Varšavu! Ko darīt?"

«Man jāiet viņu meklēt!» Andris ātri sakārtoja domas. «Bet ka? Vienam tālā, nezināmā ceļā, svešā pilsētā? Ak, Dievs, vai tas maz iespējami? Bet pag! Zviedru karalis taču dodas uz poļiem. Pēteris iet ar viņu. Ari man jāpieteicas! Tā liktenis mani var novest uz Rūtas pēdām.»

Viņš satvēra Annas roku, ātri pateicās par ziņām un drāzās uz Māstaju ielas pusi.

Tanī bridi aiz tuvākā stūra nozuda kāds virs, kurš no tālienes vēroja abus sarunājamies. Tas bija Pēteris. Viņa seja parādījās smagas skumjas, dzija nopūta izlauzās ņo krūtīm. Galvu nokāris, viņš lēni sojoja tālāk.

Nabaga nerrs! Viņš nedzirdēja, par ko abi sarunājās. Viņš domāja savu domu: Andrim ar Annu bijusi slepena satikšanās.

Andris sasniedza Miheja Sulca namu. Te vēl stāvēja ļaudis. Tie teica, ka karalis ar pavadoņiem aizjājis uz Svētā Jēkaba baznīcu izkvēpināt jezuītus.

Andris steidzās talak.

«Tā lieta jānokārto, kamēr vēl laiks,» viņš domāja. «Varbūt jau rit karaļa pulki dodas ceļā, un man jātiek viņiem līdz.»

Pie Svētā Jēkaba baznīcas atkal stāvēja ļaužu pulks — kā visur, kur augstais viesis parādījās. Andris nostājās pie pašām durvīm, lai karalis, ārā nākot, viņu ievērotu. Te viņš dzirdēja izskanam dziesmu un sākāmies sprediķi. To teica zviedru valodā. No laužu sarunām viņš noprata, ka baznīca atņemta katoļiem un patlaban tur notur pirmo dievkalpojumu pēc Lutera mācības zviedru galma mācītājs.

Ar nepacietību nogaidījis dievvārdu beigas, Andris vēl panāca soli uz priekšu, lai tikai valdnieks nepaietu garām, viņa nepamanījis.

Un labi bija. Gustavam Ādolfam iznākušam puisis stāvēja gandrīz vai ceļā un ar savu izturēšanos nepārprotami izrādīja, ka negrib laist karali garām neizskaidrojies.

Valdnieks, kaut gan nopietns pēc nupat uzklausītiem dievvārdiem, ieraudzījis Andri, neviļus pasmaidīja.

—   Tev laikam man kas svarīgs sakāms, mans draugs?—Viņš apstājies ar patiesu labvēlību raudzījās drošajā puisī.

—   Majestāt!— Andris dziļi ievilka elpu.— Els esmu pārdomājis un lūdzu atļaut man iet līdz uz poļiem.

—   Labi, mans draugs!— Valdnieks vēlīgi palocīja galvu, nenozudot no sejas smīnam.— Ej un piesakies grāfa Mansfelda pulkā. Saki, uz manu ieteikšanu.— Tad viņš pagriezās pret savu pulkvedi sev blakus:— Vai ne, grāf? Sis brašais puisis noderēs mūsu pulkā?

—   Jā, majestāt.— Ari grāfs Mansfelds pavīpsnāja.

Ar to Andris bija atlaists. Karalis pagriezās pret rātskungiem.

—   Tagad, mani kungi, mēs aplūkosim vaļņus.

Tad, uzkāpis pievestajā zirgā, viņš ar pavadoņiem nogriezās uz Jēkaba vārtiem.

Andris, laimīgi ieguvis karaJa atļauju, taisījās doties uz pili pieteikties, kur nākas, lai tiktu pie laika ieskaitīts pulkā. Bet viņu apturēja pāters Jans, iznācis no jezuītu nama turpat netāl' no baznīcas.

—   Tas kungs lai ir ar tevi, mans bērns!— Pāters svētīdams pacēla roku.

Andris, ieraudzījis jezuītu, pēkšņi atcerējās no Annas dzirdētos Mārstaļu torņinieces vārdus, ka arī pāteri bijuši klāt pie Rūtas aizvešanas, un asinis viņam sakāpa vaigos. Gandrīz naidīgi viņš uzlūkoja Janu, atbildēdams negribot:

—   Pateicos.

—   Es dzirdēju,— pāters iesāka sarunu,— ka rīdzinieki tevi un tavus draugus izstūmuši.

—   Tā bij.

—   Ai, šie apstulbušie ļaudis! … Bet zviedri, liekas, labāk izturējās pret jums?

—   Karalis mūs pieņēma savā dienastā.

—   Labi darīts. Viņa majestāte Gustavs Ādolfs ir saprā* tlgs valdnieks . . . Un tagad jūs paliksat Rīgas pils garnizonā?

—   Nē, es došos līdz uz Poliju.

—   Lūk, kā! Tātad karalis negrib jūs te atstāt? Tur tev būs grūtas dienas.

—   Es labprātīgi eju līdzi zviedriem!— Andris dusmīgi I iesaucās, raudzīdamies pāteram acīs.— Els uzmeklēšu savu

līgavu, kuru jūs man nolaupījāt, lai ta kur būtu noslēpta!

Pāters Jans, visu sarunas laiku brīnījies par puiša strupajām atbildēm un neparasto skarbumu, pārmetoši saņēma rokas.

—   Mīļais bērns, es nesaprotu, par ko tu runā. Kas tavu līgavu nolaupījis?

—   Pans Zavackis. Ar jūsu, pāteru, palīdzību.

—   Dievs augstais! Ko tu runā? Pans Zavackis dienas četras atpakaļ pats aizbēga uz Varšavu, kad nejutās te vairs drošs, redzēdams, ka Rāte grib Rīgu atdot zviedriem.

—   Jā, bet viņš aizveda līdzi Rūtu.

—   Tā ir maldīšanās, mans bērns. Viņam bij diezgan pūles izvest cauri ielencējiem savu slimo māsasmeitu, kura neparko negribēja palikt pie zviedriem.

—   Kā? Tā meitene, kura nestuvēs esot ielikta laivā pie Mārstaļu bastiona . ..

—   Tā bija pane Jadviga, Rīgas pils pārvaldnieka māsasmeita.

Andrim kā smags akmens novēlās no sirds.

—   Patiesi, pāter Jan?

—   Dievs mans liecinieks, tā tas bija, dēls!

Andris, no prieka apmulsis, noliecās pie pātera rokas.

Tanī bridi pienāca arī Pēteris ar Ērmani. Pēdējais, kā

katolis, uz jezuīta sveicienu bijīgi noskūpstīja tā roku. Pēteris sekoja drauga priekšzīmei aiz cienības pret garīdznieku, lai kādas konfesijas tas būtu.

—   Cik labi, draugi, ka jūs vēl satieku pirms šķiršanās! — pāters teica.— Saņemiet manu atvadīšanās svētību un kalpojiet jaunajam Rīgas kungam tikpat centīgi, kādi bijāt Polijas karalim.

Pāters sirsnīgi nosvētīja puišus.

—   Vai tu, cienījamo tēv, atstāj Rīgu?— Ērmanis jautāja.

—   Jā, mans bērns. Mums visiem jādodas prom, jo mūsu svēto ticību Rīgā vairs necieš. Svētā Jēkaba baznīcā jau sludina Lutera mācību, un vēl šodien mums jānodod citas ēkas un mantas.

—   Tad jūs dosaties uz poliem?

—   Rīga mums jāatstāj jau rīt, bet mēs izlūdzāmies atļauju kādu laiku dzīvot ārpus mūriem, kamēr nokārtojam visu. Mums ierādīja to zāļaino sēkli, kas šopavasar izcēlās Daugavā.

—   Tā ir nogrimusī un atkal pacēlusies Mūksala,— Ērmanis, labs Daugavas pazinējs, paskaidroja.— Pusgadusimteni atpakaļ tā esot plūdu nogremdēta.

—   Jā, tur mēs kādu laiciņu apmetīsimies.

Pāters Jans atvadījās.

—   Mēs tevi meklējām, Andri,— teica Ērmanis.— Mūsu draugs Svens šodien aicina mūs dzīrēs. Rīt viņam varbūt būs jau jāatstāj Riga.

—   Jau rit?— Andris uztraucās.— Un tu arī, Pēter, iesi līdz?

—   Nē, es palikšu te,— Pēteris atbildēja mazliet sveši.

—  Vai dieniņ! Tad es esmu pārsteidzies!— Andris nelaimīgs teica.— Es nupat izlūdzos karalim ņemt mani līdz.

—   Kāpēc?— Pēteris iejautājās.

—   Ak, Dievs! Anna domāja, ka Rūta aizvesta uz poliem, un es gribēju doties turp viņu meklēt.

—   Vai par Rūtu tu šorīt runāji ar Annu?— Pēteris, atguvis cerības, nenovaldījās.— Vai Rūta nozudusi?

—   Jā, un es, visur viņu izmeklējies, beidzot griezos pie Annas. Viņa maldijusies. Rūtai vajag būt tepat Rīgā. Bet man nu jādodas uz poļiem, kā ar karali nolīgām! Ak, Dievs!

—   Sis līgums jāatcej!— Ērmanis sparīgi noteica.

Andris smagi nopūtās. /

—  Kā lai es atkal atsaucu to, ko norunāju ar karali? Ko viņš domās par mani?

—   Es to lietu nokārtošu tavā vietā,— Ērmanis uzņēmās.— Man tas nebūs tik grūt' kā tev. Ejiet vien uz pili pie Svena. Es uzmeklēšu karali. Viņš patlaban apskata vaļņus.

Laivinieks ātriem soļiem devās prom uz Jēkaba vārtiem.

Gustavs Ādolfs patlaban bija te un, iedziļinājies apcietinājumu plānā, deva rātskungiem dažus norādījumus.

Ērmanis, uzkāpis uz bastiona, nostājās lidzās augstmaņiem. Tā kā visi viņu pazina kā valdnieka «draugu», tad neviens to neraidīja prom, bet tikai smaidīdami saskatījās.

Karalis nevijus pacēla acis, ieraudzīja smīnošos karavadoņus un pamanīja arī viņu jautrības iemeslu.

—   Nu, draugs,— karalis, traucēts darbā, mazliet zobgalīgi uzsauca Ērmanim,— tev, bez šaubām, Joti svarīga lieta tieši pie manis?

—   Jā, žēlīgais lielskungs!— Ermanis teica svarīgi.— Es atnācu lūgt atcelt jūsu norunu ar Andri.

—   Ar tavu jaunāko draugu?

—  Jā, augstais lielskungs.

—   Un ko viņš liek man ziņot?

—  Viņš lūdz to atstāt te, Rīgā.

Augstmaņi ar pūlēm valdīja smieklus. Arī karalim gribot negribot bija jāpasmaida.

—   Labi!— viņš teica.— Bet turpmāk, kad atkal viens vai otrs pārdomāsat citādi, nenāciet pēc katra jauna nolēmuma pie manis. Man te būs jāpaliek apmēram kāda nedēja. Kad došos projām, tad paziņojiet man savu galīgo vēlēšanos. Uņ notiks tā, kā gribēsat.

—   Tas ir prātīgi izdomāts, augstais valdniek!— Ērmanis izteica savu atzinību un, kareiviski atvadījies, steidzās pie Svena un draugiem.

28. nodaļa — NEMIERĪGAS SIRDIS

Rīgā sākās jauna rosība un dzīvība pēc grūtajiem kara un posta mēnešiem. Gustava Ādolfa sapieri ķērās pie vajņu un bastionu izlabošanas, rīdzinieki laboja sašautos namus, atjaunoja Daugavmalas tirgu, ārpilsētnieki sāka atkal iebūvēties vecajās drupās, zemnieki atgriezās savos laukos, laivinieki ierīkoja jaunu plostu pār Daugavu. Atjaunojās satiksme. Pat pāris Rīgas kuģu iebrauca ostā, kad Daugav- grīvas cietoksnis bija padevies. No pilsētas bagātajām noliktavām Rāte sūtīja smagi piekrautus ratus ar pārtiku zviedru karapulkiem viņu nometnēs. Zviedri atkal ieveda un nostādīja uz vaļņiem daju no saviem aplenkšanas dižgaba- liem sašauto un sabojāto vietā.

Jaunieceltajam pils komandantam bija pilnas rokas darba, rakstot drošibas grāmatas izceļotājiem poļiem un viņu piekritējiem. Arī visi katoļu baznīcas pāteri ar saviem ļaudīm atstāja Rīgu un devās uz Poliju. Tikai Jans un Gregorijs ar dažiem ļaudīm, izdabūjuši karaļa atjauju, apmetās uz jaunās salas, lai no šejienes nokārtotu savas prasības par zaudējumiem, kādi cēlušies dažu neapstrīdamu katoļu baznīcas īpašumu atsavināšanas lietās. Neatlaidīgi līdz pēdējam, ar jezuītiem piemītošo pienākuma apziņu, ietiepību un izturību viņi panesa naidīgo luterāņu zobgalības un uzbrukumus, uzcēla uz salas sev mitekli un gaidīja lietas izšķiršanu Rātes tiesā, kaut gan tās lēmumu tagad jau iepriekš katrs varēja paredzēt.

Deviņas dienas pēc Rīgas padošanās, t. i., 25. septembrī, Gustavs Ādolfs pieņēma rīdzinieku uzticības apliecinājumu. Vispirms maģistrs Hermans Samsons noturēja Svētā Pētera baznīcā aizgrābjošu sprediķi, veltītu Rīgas pāriešanai Zviedrijas sardzībā; tad visa pilsēta sapulcējās Rātslaukumā, kur uz sarkanas vadmalas drapēta paaugstinājuma zviedru karalis zem klajas debess pieņēma pilsoņu un Rātes zvērastu. Pēc tam vecākais birģermeistars Niklāvs Eks pasniedza karalim uz zīda drānas pilsētas atslēgas un atkal saņēma tās atpakaļ no viņa majestātes rokām. Tad karalis apstiprināja pilsētas privilēģijas — Corpus privilegiorum Gustavianum.

Nākošā rītā sakustējās visa zviedru nometne ap Rigu. Pulks pēc pulka, eskadrons pēc eskadrona, baterija pēc baterijas virzījās uz Daugavu un cēlās pāri gan uz plostiem, gan laivās. Beidzot arī viņa majestātes grāfa Mansfelda leibpulks atstāja pili. Svenam, atvadoties no saviem Rīgas draugiem, acis kjuva valgas.

Viņš nevarēja parunāt un teica tikai vienu vārdu:

—   Mēs kādreiz vēl tiksimies!

Tad, nokomandējis savu rotu, mierīgi un cēli izveda to Daugavas krastā.

Arī Gustavs Ādolfs ieradās pilī, lai pirms prombraukšanas vēl apspriestos ar jauniecelto Rīgas un arī vēl iekarojamās Vidzemes gubernatoru — savu valsts mantzini Kasparu Krūzi. Kaut gan aizņemts ar pilsētas lietu kārtošanu un gaidāmām kaujām ar poliem Kurzemē, uz kurieni vispirms bija nolemts doties, viņš neaizmirsa pat savus «draugus» Pēteri, Ērmani un Andri un, saskatījis tos pils pagalmā, pamāja labvēlīgi ar galvu.

Puiši sveicināja kareiviski braši.

—   Vēl jums pāris stundas laika pārdomāt!— karalis smaidīdams viņiem uzsauca.— Tad ierodaties pie rātsnama. Kad jāšu garām, pateiksat man savu galīgo lēmumu: palikt pilī jeb nākt ar mani. Tikai ņemiet vērā: tad vairs nekā grozīt nevarēs.

Pievakarē atkal Rātslaukums un ielas no Miheja Sulca nama pildījās ļaudīm, pavadot valdnieku. Rātskungi no pilsētas nama balkona atvadījās kailām galvām. Meitenes kaisīja uz ceja ziedus. Pūlis sauca laimes karā.

Gustavs Ādolfs mazā pavadoņu pulciņa priekšgalā kaut ko meklēja acīm, pāris reizes pat seglos stāvus piecēlies. Tad viņš pamanīja pie Sāļu ielas stūra Pēteri, Andri un Ērmani.

—   Nu? Paliekat?

—  Jā, majestāt!

Puiši saprata gan, ka karalis mazliet par viņiem zobojas. Bet katram bija savs sirds iemesls, kura dēļ tie lab- prat panesa šo labsirdīgo smīnu un no sirds domāto labvēlību.

Zviedru karaspēkam atstājot pilsētu, tā nebūt nelikās tukšāka. Triju priekšpilsētas nometnē atstāto pulku karavīri klīda pa tirgu, laukumiem, ielām. Lielos baros ieradās attālāko apvidu zemnieki ar labību, lopiem. Ik dienas jauni kuģi iebrauca ostā. Pilsētā bija miers, bet dzīve ritēja straujāk kā parasti miera laikā, jo apkārtnē sāka sabiezēt kara mākoņi, tā izceldami jau negaisu pārcietušo un jaunus dzīves spēkus atguvušo Rīgu.

Pēterim, Andrim un Ērmanim bija brīvas dienas, kamēr pils komandants formēja savu garnizonu. Ermanis, izkaulējis trīskārtīgu maizes devu, ēda un gulēja vai arī izbrauca Daugavā uz zveju. Pēteris bieži pievakarē nostaigāja uz Mārstaju ielas kazarmēm papļāpāt ar bijušiem karabied- riem; bet atpakaļceļā viņš arvien meta līkumu gar Peitava torni un, palēninājis soļus, nenolaida skatu no apgaismotā torņa lodziņa arī vēl tad, kad bija jau krietnu gabaliņu tam garām pagājis.

Andra dienas skrēja pārāk ātri; vismaz viņam tā likās. No agra rīta līdz vēlam vakaram viņš klejoja pa ielām, raudzīdamies un taujādams pēc Rūtas. Kāda vecene teicās redzējusi mācītāja Samsona kalponi ievainotu uz nestuvēm. Divi zemnieki viņu nesuši uz Jaunā nama pusi, un kāds melngalvis viņu pavadījis. Andrim jau agrāk bija ienācis prātā, ka Rūta apšaudīšanās laikā, kamēr viņš ar biedriem atradās zviedru nometnē, varētu būt ievainota. Viņš jau bija izstaigājis visus slimo kopšanas namus, vērojis un taujājis, bet nekur nezināja par ievainotu jaunu meiteni; arī neviens kapracis neatcerējās karalaikā apbedījis tādu. Daudz kritušu pilsoņu un karakalpu bij atdots zemes klēpim, arī dažas vecas sieviņas, bet jauna neviena nebij mirusi pēdējos mēnešos.

Pavisam dīvaina bija Rūtas pēkšņā nozušana, bet Andris vēl nezaudēja cerības kaut ko izdibināt.

Drīz pēc tam, kad Gustavs Ādolfs atstāja Rīgu, atsevišķi poļu pulciņi sāka darboties, uzbrukdami, dedzinādami un laupīdami miestos, muižās, zemnieku sētās Rīgas tālākā apkārtnē. Šādas ziņas atnesa izbēgušie zemnieki no Ikšķeles, Juglas, Doles. Tanī pat laikā Kristaps Radzivils ar taurētāju atsūtīja uz Rīgu pārmetumu un draudu pilnas vēstules Rātei, Miheļam Sulcam un Jakobam de la Gardijam, kura pulks stāvēja nometnē pie Rīgas. Sīs vēstules Rāte nogādāja Gustavam Ādolfam uz Kurzemi, kurš patlaban bija ieņēmis Jelgavu.

Rīgas pils komandants, drošsirdīgs, enerģisks virs, lai kaut cik nodibinātu drošību apkārtnē un dotu atsparu laupītājiem, noorganizēja nelielu karakalpu pulciņu, kuram bija jāuzrauga tuvākie celi. Svens Horns, uzturēdamies pilī, bija komandantam daudz stāstījis par saviem draugiem rīdziniekiem un bez gala tos salielījis. Tā ka patlaban komandantam vajadzēja krietna kapteiņa jaunai kareivju nodaļai, tad viņš padomāja par trim puišiem, sevišķi par Pēteri. Tomēr, pats nepārliecinājies par. viņa spējām, neuzdrošinājās paaugstināt dienastā vienkāršo zemnieku un tādēļ pirmā sirojumā izjāja pats nodaļas priekšgalā, nepacietīgi raudzīdamies apkārt, vai kur nemanīs ienaidnieku, lai redzētu trīs draugus kaujā.

Viņi jāja pa Daugavas krastu uz augšu, uz Ikšķeles pusi, kur, kā gadījās dzirdēt, apmetušies poļi.

Bet pienāca palaunadža laiks; neviena ienaidnieka nemanījušiem vajadzēja griezties atpakaļ. Viņi izjāja cauri meži- ņam uz galveno Kokneses ceļu. Te tie sastapa zemnieku, kurš pastāstīja, ka nesen liela poļu un kazaku nodaļa pajājusi garām Rīgas virzienā.

—  Cik cilvēku tur varēja būt?— komandants apjautājās.

—   Tā ap pusotra simta,— zemnieks aprēķināja.

Komandants kļuva domīgs un pārlaida skatu pār savu nelielo karakalpu nodaļu. Tad viņš pamāja Pēterim.

Tas piejāja klāt.

—  Ko kapteinis pavēl?

—   Es gribētu dzirdēt tavas domas, puiš: vai mēs ar saviem piecdesmit vīriem varētu uzdrošināties uzsākt cīņu pret trīskārt stiprāku pretinieku?

—  Jā, kaptein.

—   Bet es gribētu arī uzvarēt šai cīņā.

—  Citādi tas nemaz nedrīkst būt.

—  Kā tu domā to izvest?

—  Mums ienaidnieks jāpārsteidz.

—   Bet ja neizdodas pārsteigt?

—  Tad gan grūt' galvot par drošu uzvaru.

—   Tātad viss atkarājas no pēkšņa, negaidīta uzbrukuma?

—  Tikai tā, kaptein.

Komandants, apmierināts ar atbildēm, paraudzījās stingri puisī.. Jā, tas derētu par sirotāju vadoni. Un patlaban ir izdevība izmēģināt.

Viņš sadalīja savu nodaļu divos pulciņos, viena vadību paturēdams sev un otru uzticēdams Pēterim. Tad norunāja sekot poļiem un atceļā tos pārsteigt kaut kur krustceļā vai meža līkumā.

Bet iznāca citādi.

Stundas ceturksni pajājuši, viņi aiz klajākas vietas ieraudzīja poļus. Ātri noslēpušies mežā, viņi novēroja.

Poļi bija saskatījuši tālumā kādu muiželi un apspriedušies pilnos auļos drāzās turp.

—   Kaptein!— Pēteris piejāja klāt komandantam un teica ciņas kāres uztrauktā balsī.— Poļi dodas izlaupīt muižu. Mežs tur pieiet diezgan tuvu. Pa mežu mēs varam nemanīti tiem uzjāt virsū.

—   Tev taisnība! Uz priekšu!— kapteinis nokomandēja.

Rīdzinieki sasniedza meža malu, nedaudz simtu soļu no

muižas, caur kuras jumtu jau izšāvās liesmas. Durvju priekšā gulēja nogalinātie kungi un kalpi.

—   Kaptein!— Pētera balss drebēja.— Ļauj man vienam ar saviem vīriem iebrukt muižā.

—   Kāpēc?

—   Man būtu žēl, kad viens vienīgs no šiem laupītājiem izspruktu dzīvs. Tādēļ drošāk būtu, ja tu bēgošos sagaidītu še, ka neviens neatgriežas pie savējiem.

—   Ļoti labi!— komandants piekrita.

—   Uz priekšu!— Pēteris izvilka zobenu un brāzās pāri klajumam savu ļaužu priekšgalā.

Kapteinis no mežmalas varēja pārredzēt visu pagalmu un trako kautiņu, kas tajā norisinājās. Viņš bija Svena Horna draugs, daudzas reizes bija redzējis to kaujās — zobena cīņās — un tā sajūsminājies, viņā raugoties, ka, aizmirsis pats sevi un apkārtni, ne vienu vien reizi tikko nekrita par upuri savai sajūsmai. Bet patlaban redzētais nebij ne ar ko salīdzināms. Radās tāds iespaids, ka Svens pret Pēteri ir tikai iesācējs. Vienkāršais, neveiklais karakalps kā uz burvību likās pārvērties pašā sātanā. Rietošās saules pēdējos staros muižas pagalmā šaudījās zibeņi ar tādu ātrumu, ka lūpas nespētu viņus skaitīt. Arī cīnītāja smagais karazirgs, pārdabīga spēka griezts un vadīts, nespēra nevienu lieku soli, kur jātnieka asmenim būtu jāšķeļ tukšs gaiss. Un, lūk, ar simts zibsnījieniem muiža bija atbrīvota no laupītājiem. Pagalms pilns liķu; atlikušie paglābušies poļi gan zirgos

. . . karakalps kā uz burvību likās pārvērties pašā sātanā.

tikuši, gan tāpat kājām nāves bailēs skrēja pāri laukam, kur tos uzveica komandants ar saviem ļaudīm. Nevienu nesaudzēja.

Cejā uz Rīgu komandants laiku pa laikam pameta gandrīz baigā bijībā slepenu skatu uz Pēteri, kurš atkal jāja karakalpu pulkā kluss un saducis, it kā visu dienu būtu bezdarbībā garlaikojies. Par ko patlaban domāja šis vienkāršais Kurzemes zemnieks un reizē varenākais cīkstonis — varbūt visā pasaulē? Ak, tā bija torņinieka Angera Anna.

Tikai tagad kapteinis iedomājās, ka nemaz nepamanijis cīnāmies citus savus vīrus, kuri arī katrs vismaz pāris poļus nostiepa gar zemi. Jā, šis Pēteris būs ceļu apsardzības nodaļas pavēlnieks. Un — ak, Dievs, kāda spoža nākotne tam vēl var atvērties!

29. nodala NEUZVEICAMIE

Astoņus mēnešus jau Rīga atradās zviedru rokās. Bij pagājusi ziema, pienācis pavasars. Uz Rigu balstīdamies, Gustavs Ādolfs pamazām veica savu Polijas sakaušanas plānu. Jau pagājušo rudeni ieņēmis Jelgavu un atstājis tur pietiekoši karaspēku, kas spētu aizstāvēt šo svarīgo Kurzemes priekšējo cietoksni, viņš pa ziemu pārcēla karadarbību uz Vidzemi un ieņēma to līdz pašai Tērbatai. Tā ka karaļa plašajiem nodomiem bija dārgs katrs pulks, katra rota, tad viņš noņēma pēdējos karapulkus no Rīgas nometnēm, atstādams pilsētas aizsardzībai tikai nelielo pils garnizonu un kapteiņa Salderna rīdzinieku karakalpus.

Tiem nu bija grūtas dienas, atvairot uzmācīgos poļu sirotājus, kuri dažreiz nekautrējās rādīties pat pie pašiem ārpilsētas nocietinājumiem, kur tos, kā pienākas, saņēma ceļu apsardzības pulciņš kaprāļa Pētera vadībā. Sados gadījumos Svētā Pētera baznīcas tornī zvanīja trauksmi un pilsoņi atstāja darbu, lai no vaļņiem noskatītos izveicīgā pārdrošnieka varoņdarbos. Pētera jātniekus ļaužu mutē dēvēja par neuzveicamiem.

Tā arī šodien, jaukā maija mēneša vidū, ieskanoties trauksmes zvanam, amatnieki atstāja savas darbnīcas, tirgotāji savus veikalus, rātskungi sēdes, strādnieki savus nesamos un steidzās uz Daugavmalas mūri.

Te bija ko redzēt.

Viņā pusē Daugavai pie Sarkanā torņa rīdzinieku jātnieki cīnījās pret četrreiz lielāku poļu pārspēku. Gaišajā, saulainajā dienā varēja labi pārredzēt ciņas lauku, kur knakšķēja pistoļu šāvieni un iemirdzējās zobenu asmeņi, gāzdami no segliem pretinieku.

No sākuma pārsvars bija rīdzinieku pusē, jo Pēteris, allaž uzticīgs savai taktikai — uzbrukt pēkšņi un negaidīti, bija pārsteidzis tuvojošos poļus. No izsūtītiem izlūkiem dabūjis zināt par ienaidnieka tuvošanos Sarkanā torņa virzienā, viņš ar savējiem bija iejājis Mārupītē un te, krastmalas krūmāju noslēpts, pielaidis poļus pavisam tuvu. Tad pēkšņi kā viens visi jātnieki atradās krastā un apjukušie ienaidnieki nāves pļaujā gāzās no zirgiem.

Attapušies poļi drīz sakārtoja savas izjukušās rindas, un sākās kārtīga cīņa vīram pret viru, zirgam pret zirgu. Gan jaunās polu rindas ārdīja Pēteris, spraukdamies kā ķīlis pretinieķu pulkā, bet tas atkāpdamies atkal ieslēdza rīdzinieku rindas. Nu Pēterim nācās atstāt burzmu un sargāt flangus. Tā kauja drīz pārvērtās vienā jucekli, izplezdamās plašumā pa visu Daugavas krastu.

—  Lai Dievs stāv klāt šiem vella kapiem!— Kā sirsnīgā lūgšanā saņēma rokas kāds pavecāks amatnieks — kalējs, puišu cīņas biedrs Rīgas aplenkšanas dienās uz Smilšu bastiona, kurš jau toreiz bija viņus aizstāvējis pret pārējo māņticīgajām paļām.— Lai Dievs stāv viņiem klāt!

—  Kad tevi!— iesmējās viņa kaimiņš, seglinieks.— Kur tad tādas lietas redzētas!

—  Kas tad?— neattapies jautāja kalējs.

—   Nu, ka Dievs stāvēs klāt vella kalpiem!

—  Ak, ne tā es domāju,— kalējs sevi pārlaboja.— Vārds «vella kalpi» vēl palicis visai pilsētai mutē, kaut gan neviens prātīgs cilvēks tām blēņām vairs netic, ko māņticīgie melšas par viņiem samuldējuši. Tā arī man šis nosaukums pēc paraduma paspruka, nepadomājot par tā nozīmi.

—   Tā nesaki vis. Vēl atradīsies ļaudis, kas patiesi tic, ka Pēterim, Andrim un Ērmanim ir sakari ar Nelabo, jo tie veic tādus darbus, kas vienkāršam mirstīgajam nav pa spēkam . .. Lūk, paraugāties tikai, kā tur tas viens jātnieks triec Daugavā pusduci pretinieku. Tas ir Pēteris! Vai dieniņ, man te, no mūriem noskatoties, auksts pārskrien pār muguru! . ..

—  Lai nu kā, draugi,— sarunā iejaucās trešais amatnieks,— bet šie trīs puiši ir mūsu glābēji. Ja viņi ar saviem ļaudīm ik dienas nekapātu poļu sirotājus, tad varbūt patlaban poļi ciešā ķēdē atkal ieslēgtu Rigu un grautu no baterijām mūsu vaļņus un namus. Gustavs Ādolfs, mūsu jaunais kungs, kā dzird, esot Zviedrijā, vācot jaunus spēkus, lai dotos uz Varšavu. Tātad, ja mēs ik svētdienas baznīcās lūdzam Dievu to Kungu, lai viņš sargā un glābj pilsētu, un ja patiesi redzam drošsirdīgus un izveicīgus cīnītājus, kas nesaudzē savu dzīvību mūsu labā, tad mums jātic, ka tie ir Dieva un nevis vella kalpi.

—  Tev taisnība, draugs,— seglinieks no sirds piekrita.

Citā pulciņā jauni amatnieku zeļļi pilnu muti jūsmoja par cīnītājiem, ar aizraušanos sekodami kaujai.

—   Skat, skat! Nu visa burzma sadalījusies trīs grupās. Tur, tālākā barā, Pēteris viens pats cērtas pret pāris desmitiem polu. Un te, tuvāk pie torņa, Ērmanis turas ar saviem zvejniekiem.

—  Jā, tiem iet grūt'. Es varu derēt, ka viņš drīz sāks mukt.

—   Nudien, tāds viņa paradums: kad ar zobeniem vairs nespēj atkauties, tad aizbēg tālāk, kur gadās paķert smagāku sitamo, baļķa galu vai.. . Un tad lai Dievs pasarg no viņa sitieniem!

—  Jā, tad dusmās viņš pārspēj pats sevi.

Atvērās Mārstaļu vārti, Daugavmalā izsteidzās karakalpu nodala un skrēja uz laivām.

—   Lūk, ari Salderns dodas mūsējiem palīgā!

—   Velti! Kamēr viņš tiks pāri, poļi jau būs sakauti.

Ari no pils steidzās laukā musketieri un sēdās laivās.

—   Un tur, rau, Ermanis ar saviem zvejniekiem mūk uz torni!

—   Nu būs kāds joks! Ar baļķa galu varbūt.

Patiesi, tāds joks bija Ērmanim prātā. Nespēdams vairs atkauties, viņš uzsauca savējiem sekot, un visi joņos laida aiz torņa, kur viņam bija piesliets jau laikus noglabāts krietns siena bomits, kas, kā parasts, laivinieka rokās strādāja brīnumdarbus. Atri to paķēris aiz torņa, viņš grieza spēji apkārt zirgu un sāka slānīt poļus, kuri paši uzjoņoja virsū sitienam. Pa tam pārējie Ērmaņa biedri, apjājuši tornim apkārt, bruka poļiem mugurā.

—   Nu cīņa izšķirta!— iegavilējās amatnieku zeļļi uz pilsētas mūra.

—   Vēl Andrim var iziet slikti.

—  Ak, ko? Tas zobenu cīņā drīz varēs sacensties ar Pēteri, kurš ik dienas viņu māca un rāj.

—  Man liekas,— viens no zeļļiem teica mazliet klusāk, lai citi — sveši ļaudis nedzird,— Pēteris tik daudz ap Andri neņemas vis tādēļ, lai patiesi izmācītu visus cīkstoņu atvēzienus un cirtienus, bet gan cenšas novērst viņa domas no tā līgavas.

—  Kas tad ar viņa līgavu īsti ir?

—   Kā? Tu nezini?

—   So to pa ausu galam esmu dzirdējis. Tā kritusi pa Rīgas apšaudīšanas laiku.

—  Nē, nē. Tā nozudusi bez pēdām pašā Rīgā.

—   Kad tevi! Tas jau izklausās pēc burvībām.

—  Un ir ari tā. Nabaga zēns jau no pagājušā rudens meklē un klaušina ik ieliņā, ik nama priekšā pēc savas Rūtas — tā viņai vārdā —, bet bez kādiem panākumiem.

—  Bet kur tad viņa varētu tā apslēpties, ka neviens nekā nezin?

—  Runā, ka viņu kāds bagāts kungs iemīlējis un atvīlis nabaga puisim. Un tura slepenībā apslēptu.

—  Nu, tad Andris gan reiz viņu saodīs un meitene nāks pie prāta, ka brašais, skaistais puisis ir vairāk vērts par kāda bagāta kunga naudas maisiem .. . Lūk, lūk! Nu jau poli bēg!

—  Jā, pamanījuši tuvojamies Salderna ļaudis laivās . . . Rau, tas ir Pēteris un Andris, kas vēl dzenas pakal kapājot un cērtot!

—  Patiesi: neuzveicamie! Labāku pasaukumu viņiem nevarētu izdomāt.

—   Neuzveicamie! Neuzveicamie!— pa visu mūri no pulciņa uz pulciņu nošalca apbrīnojuma un atzinības šalka.

Abi jātnieki, atstājuši pakaļdzīšanos laimīgi izbēgušajām poļu eskadrona atliekām, atgriezās uz kaujas lauka, kur citi jau pievāca kā savus, tā naidnieka ievainotos un nesa uz laivām Mārupītes iztekā. Pārējie pievāca kara laupījumu, ieročus, kritušo zirgu seglus un citu, kam kāda vērtība. Kritušajiem poliem turpat raka milzīgu bedri, bet savējos guldīja laivā, lai apbedītu pilsētas kapos ar baznīcas svētību. Zirgus saveda uz plosta.

Starp skatītājiem uz mūra bija ari daži jauni melngalvji. Tie, iztraucēti vīna pagrabiņā, ieradās te mazliet iereibuši, un tā viņu valodas, kaut gan tikai pašiem sev domātas, tomēr pagadījās mazliet skaļākas, kā parasts.

—   Apbrīnojami puiši!— teica viens no viņiem.

—   Jā,— otrs piebalsoja,— tādu veiklību un drošsirdību es nekur vēl neesmu redzējis.

—  Bet visbrīnišķīgākais ir tas,— iebilda trešais, gan jauneklīgi turēdamies, bet jau krietni gados,— ka viņi nemaz neguļ pa naktīm un dienu jūtas spirgti un spēcīgi.

—   Kā tā? Neguļ?

—  Jā. Es runāju par to jaunāko, Andri.

—  Ak tā? Tas meklē savu pazudušo līgavu.

—   Hi, hi, hi, jā!— vecais jauneklis viltīgi iesmējās. — Viņš pat uzkāpj namos pie dzīvokļu durvīm apjautāties. Jau pirms saules lēkta viņu redz staigājam, un vēl tumsā tam nav miera. Un neviens cilvēks nezin, kur tā skuķe apslēpta.

—  Varbūt viņas sen vairs te nav.

—  Tepat vien ir.

—   Kā tad neviens nekā nezin?

—  Neviens? Ir ļaudis, kas zin.

—   Bet tu, lūk, nezini.

—  Hi, hi, hi, tikai es to zinu.

Netālu melngalvjiem aiz muguras stāvēja divas meičas. Visu laiku vērīgi klausījušās iereibušo tirgotāju kundziņu sarunā, viņas pēkšņi kā odzes dzeltas sarāvās un apgriezās.

Tās bija Angeru Anna un ķestera Lēne.

—   Nu, kur tad viņa tik droši ir noslēpta?— viens no jaunajiem melngalvjiem, ieinteresēts par meitenes dēkaino nozušanu, jautāja vecākajam.

—  Pārdaugavā. Vella muižiņā.

—   He, he, he!— iesmējās abi jaunākie melngalvji.— Ma- ' tīsa Bērensa muižiņā! Tādēļ mēs nesapratām, kādēļ pēdējā laikā viņš tik maz redzams vīna pagrabiņā . .. Bet klusu! . . .

Jaunie melngalvji, pamanījuši tuvumā abas meičas, pagāja tālāk, aiz piedurknes pavilkdami līdzi vecāko — pļāpu.

Anna nedzirdeja, ko jaunie tirgoņi tālāk runāja. Bet viņai pietika, zinot Rūtas slēptuvi. Pārdaugavā. Vella muižiņā. Uz turieni veda meža ceļš gar Māras ezeru. Tātad tā bija melngalvja Bērensa īpašums vai arī nomas muiža. Bērensa vārdu Anna arī bija dzirdējusi. Ermanis to kādreiz bija pieminējis, stāstīdams par savām derībām dzeršanā un ēšanā ar Kurzemes muižnieku.

Lēne, kā likās, nebija lāgā sadzirdējusi svarīgo atklājumu.

Kad Anna viņu saņēma un veda lejā no mūra, ķestera meitas sejā bija dziļākā vienaldzība.

—   Ko tu saki par jaunajām ziņām?— Anna uztraukta viņai jautāja.

—   Par kādām ziņām tu domā?— Lēne pavisam sveši un vēsi atjautāja pretim.

—  Nu, par Rūtu.

—   Ko tur lai saku? Lai viņa slēpjas, kur grib. Andris piegriezīs vairāk vērības mums.

—   Bet Lēne!

—   Es nesaprotu, kas mums par daļu, ja tai meičai kāds melngalvis patīk labāk.

—  Bet Andris viņu mīl. Viņš naktis neguļ, to meklēdams.

—  Es arī mīlu Andri! Un tu ari.

—   N-jā .. .— Annai vārds aizspiedās kaklā. Tad viņa kļuVa ļoti nopietna un sirsnīga.— Lēnīt, ja cilvēku mīl, tad nedomā par sevi. Tad viss jāziedo viņa labā. Mums jāpastāsta Andrim, ko dzirdējām.

Lēne viltīgi pavīpsnāja.

—   Es domāju, ka nevajag viņam sagādāt liekas sirdssāpes, atklājot, ka viņa līgava iemīlējusi kādu citu.

—   Nē, nē!— Anna domīgi raudzījās sev priekšā pa ielu.— Tā tas nevar būt. Rūta mīl Andri, un, bez šaubām, viņu ar varu un viltu tur gūstā.

—  Mani gan neviens ar varu nevarētu noturēt,— ķestera meita vīzdegunīgi iebilda.

—  Tā nerunā!— Anna norāja draudzeni.— Varbūt viņa, nabadzīte, dienām un naktīm ilgojas pēc Andra, bet netiek prom. Varbūt viņai iestāstīts, ka Andris kritis, kad to ar Pēteri un Ērmani padzina no Rīgas ienaidnieku nagos. Iesim Daugavmalā, sagaidīsim puišus atgriežamies un pastāstīsim tiem priecīgo ziņu. Viņi visi priecāsies, ka uzietas Rūtas pēdas.

Lēne nekā neteica. Par kaut ko Joti nopietni pārdomādama, viņa gāja līdzi draudzenei laukā pa Mārstaļu vārtiem un apstājās Daugavas malā, gaididamas laivas.

Ari Anna kjuva domīga. Viņas skaistajās acīs iemirdzējās kāda apņēmīga doma. Bet tā nelikās gluži saskanam ar nupat izteikto apņemšanos. Tā kā maza viltības dzirkstelīte iemirdzējās līdz.

Salderna laivas atgriezās Rīgas krastā. Bet Pētera nodaļa un pils sargu pulciņš brauca pa straumi uz leju, uz pili.

—  Ja puiši izkāps pie pils,— Anna domāja,— tad mēs viņus nesastapsim, jo priekšā ir pils grāvis uz Daugavu. Iesim labāk uz pils pagalmu.

Viņa pagriezās atpakaļ uz vārtiem. Lēne klusēdama un domīga gāja līdz.

Vārti no pils uz pilsētu allaž bija atvērti, tikai sargs ikvienam noprasīja, pie kā viņš nāk.

—  Mums svarīgas ziņas kaprālim Pēterim,— atteica Anna.

Cejā Anna kā sazvērestībā iečukstēja Lēnei:

—   Mēs tagad neteiksim puišiem, ko esam dzirdējušas, bet pamēģināsim pašas uzmeklēt Rūtu, pietikt viņas slēptuvē un to atvest šurp pie Andra.

—   Tev taisnība!— Lēne dzīvi iesaucās.— Es arī par to domāju! Jo, redzi, ja mēs šādu darbu izdarīsim Andra labā, tad viņš sapratīs mūsu draudzību un jūtas pret sevi.

—   Tā ja,— Anna piekrita, kaut gan viņas acis izteica ne gluži tādas domas.

Kad meičas ienāca pils pagalmā, Pētera neuzveicamie, pārsiedami dabūtās brūces, pārrunāja notikušo kauju pieredzējumus. Anna saskaitīja tikai četrdesmitus. Tātad desmit vīri bija krituši. Bet arī Pētera, Andra un Ērmaņa viņa te neredzēja.

—   Kur jūsu kaprālis?— viņa, sirdij sažņaudzoties, jautāja.

—   Un Andris?— reizē iesaucās Lēne.

—   Viņi visi trīs ir pilī pie komandanta.

—   Ievainoti?

—   Nē. Pratina gūstekni.

Meičas atviegloti uzelpoja.

Viņas palika stāvot pagalmā, gaidīdamas iznākot puišus.

Pēc laba laiciņa parādījās Ermanis.

—   Visi vīri atpakaļ uz laivām!— viņš uzsauca.

Kareivji cēlās kājās.

—   Vai atkal poļi nāk?

—   Vēl ne. Bet drīz būs jaunas kaujas. Nāciet!— viņš griezās ap pils stūri uz Daugavas pusi.

Karakalpi, pakampuši ieročus, sekoja.

Arī Anna un Lēne apgāja apkārt pilij.

Te krastā stāvēja vēl zirgi, nenovietoti. Tos veda atpakaļ uz plostu. Pils ļaudis stiepa no šķūņa biszāļu muciņas, ložu kastes, maizes ķlaipus uz laivām. Arī neuzveicamie sakāpa tajās.

No pils iznāca Pēteris un Andris.

Anna saviļņota tiem tuvojās.

—   Uz kurieni jūs dodaties, Pēter?

Pēteris kavējās ar atbildi, izklaidīgu skatu raudzīdamies meičā. Tad teica kā negribēdams:

—   Tas ir kara noslēpums. Mums jāapmetas citur.

—   Vai tālu?— Annas balss drebēja.

—   Nē.

—   Tu pasaki mums, Pēter!— Anna pietvīka.— Varbūt mums iznāks jūs apciemot. Varbūt mums gadīsies ļoti svarīgas ziņas pastāstāmas.

—   Kā? Tu gribi rriūs apciemot?— Arī Pēteris piesarka.— Nu tad,— viņš pienāca soli tuvāk un teica klusi gandrīz pie meičas auss,— nevienam nesaki: mēs noslēpsimies Māras dzirnavās. Nakti, kad neviens nemana. Poļi grib tās ieņemt un tur nocietināties. Tad mēs tos pārsteigsim un apkausim.

—  Aha!— Anna čukstēja, jau tūlīt prazdama sargāt noslēpumu.

Stundas ceturksnī zirgi bij uz plosta, kareivji, munīcija un proviants laivās.

Meičas noraudzijās pakaļ aizbraucējiem dzirkstošiem skatiem. Tāpat Pēteris no laivas allaž pagrieza galvu atpakaļ uz pili. Viņa sirdī bija i skumjas, i līksme.

—   Varbūt viņai gadīsies mūs apciemot,— viņa lūpas čukstēja,— varbūt viņai gadīsies ļoti svarīgas ziņas .. . Ak, Dievs, kādas var būt tas svarīgās ziņas? . . .

30. nodaļa VELLA MUIŽIŅA

Vakarā, pusstundu pirms vārtu slēgšanas, Lēne, ieradusies Rātslaukumā, gaidīja Annu, jo abas bij norunājušas šonakt doties uz Bērensa muižiņu mēģināt iekļūt pie Rūtas un to aizvest Māras dzirnavās.

Ķestera meita staigāja gar kāķi, šad tad pamezdama acis uz Melngalvju nama pulksteni, kura rādītāji lēni virzījās uz priekšu.

—   Kur Anna kavējas?— Lēne prātoja.— Vai vecajam Angeram, kurš jau vairāk dienu gulēja savārdzis, būtu piesitusies Jaunā sērga, kas kopš Rīgas aplenkšanas vēl līdz šai dienai arvien prasīja jaunus upurus, un meitai būtu jāpaliek mājā tēvu kopt? Tādā gadījumā izjuktu nodomātais gājiens. Jeb varbūt kas cits viņu būs aizkavējis? Līdz vārtu slēgšanai vēl atliek tikai nepilns stundas ceturksnis.

Tad viņa ieraudzīja nākam torņinieka meitu.

Annas seja bija bāla, acis saraudātas.

—   Iesim, Lēne!— Viņa saņēma draudzeni zem rokas.

—   Kas tev gadījies?— Lēne raudzījās draudzenē.— Tu esi satraukta, tu drebi, acis tev saraudātas . . .

—  Tēvs ir miris.

—   Žēlīgais Dievs! Tik pēkšņi!

—  Viņš jau vairāk dienu gulēja.

—   Mazliet savārdzis, kā tu teici.

—   Izrādījās, ka slimība bijusi ļaunā sērga.

—  Tad mēs nevarēsim iet?

—   Iesim tomēr. Līdzēt tēvam es vairs nevaru. Palikt nakti kopā ar mironi es ari nevarēšu.

—  Tev taisnība.

Abas klusēdamas izgāja caur vārtiem.

—   Es mājās izmelojos, ka man jāapciemo saslimusi krustmāte,— Lēne pastāstīja.

Pārcēlāja laiva bija pilna laužu, strādnieku, kuri pēc dienas darba pilsētā atgriezās savās mītnēs Pārdaugavā, pagaidām kaut kā ierīkotās nodedzināto būdu vietās. Te visi izklīda. Tikai pāris cilvēku gāja meičām pa priekšu, bet ari tie nogriezās aiz Sarkanā torņa uz Bauskas ceļu.

Anna un Lēne gāja tālāk gar Mārupes krastu. Viņas sasniedza dzirnavas, kas pacēlās ezera malā kā labi nocietināts blokhauzis ar augstu baļķu sētu visapkārt. Meičas zināja, ka te noslēpušies Pētera neuzveicamie, kaut gan viss bija kluss, kā izmiris un nekas neliecināja, ka dzirnavas būtu apdzīvotas.

Annas skats nesās pāri uz dzirnavām, stūra torni un šķūņa pakšiem, vai kur neieraudzīs vakara krēslā novērojošu acu pāri. Viņa domāja:

«Ja mums izdosies atrast Rūtu, tad viņš atskārtis, ka ne Andra dēļ es te nāku, ka es puisim novēlu viņa īsto līgavu, jā, ka es pat pievedu to viņam klāt.»

Lēnes domas bija tikai par Andri:

«Lai viņš atgūst savu Rūtu! Tas mani nekavē viņu mīlēt.»

Aiz ezera ceļš iegriezās biezā egļu mežā. Te valdīja jau nakts tumsa, kaut gan klajumā vēl varēja saredzēt norietējušās saules atblāzmu. Pēc stundas gājuma meičas manīja klajāku vietu un zvaigžņu gaismā saskatīja piekalnē nelielu mājiņu aiz paaugstas pāļu sētas. Tā bija Vella muižiņa — parasta vasaras mītne, kādas sev cēla bagātie Rīgas tirgotāji šur tur pilsētas apkaimē. Kā radies šis vasarnīcas dīvainais nosaukums, to neviens skaidri nezināja, kaut gan melsa, ka tur kādreiz spokojies Nelabais. īstenībā, kā liekas, muiža savu vārdu dabūjusi no svētā Maurīcija, mora tēla, kas vēl tagad redzams iededzināts vārtu stabā.

Vēlās viešņas pienāca pie pašiem vārtiem. Tie bij ciet. Pāļu sēta pusotras asis augsta.

—   Kā mēs tiksim pagalmā?— domāja Anna.— Sēta ir cieta, nekur nemana ne cauruma, ne vaļēja baļķa.

—   Lūk, tur pāris jauni bērzi pie stūra!— Lēne pamanīja koku baltos stumbrus.— Varbūt pa tiem varam uzrāpties līdz augšai.

Meičas piegāja pie sētas stūra.

Patiesi, koki auga tik tuvu, ka pa tiem varētu tikt uz sētu.

Bridi padomājusi, Anna iēspieda svārkus starp ceļiem un sāka rāpties augšā. Draiskulīgo skuķes gadu veiklības viņai nebij aizmirsušās, un jo ātri tā sasniedza augšu.

Te pēkšņi atskanēja suņa riešana. Modrais sargs, saodis nakts viesus, nikni lēca pretim, gatavs saplosīt iebrucēju.

Anna ātri nolaidās zemē un sekoja Lēnei, kura jau bija otrā pusē ceļam. Abas pagāja tālāk mežā, laukā no suņa osmes aploka.

—   Mūsu nodoms neizdosies.— Lēnes apņēmība nošļuka.

—  Neparedzēti apstākļi.— Arī Anna kļuva domīga. — Bet kaut kas mums jāizgudro, kā ietikt pagalmā.

—  Pagalmā! Tur jau tas zvērs mūs saplosīs!

—   Varbūt no rīta, kad suns būs piesiets.

—   Ko var zināt, vai te, mežā, arī dienu netur vaļā mājas sargātāju.

Meiču sarunu pārtrauca balsis un pakavu dunoņa uz ceja no Babītes puses. Suns, aizskrējis uz otru pagalma pusi, rēja vēl niknāk. Drīz parādījās jātnieku pulks. Varēja sadzirdēt sarunas. Jājēji bij poļi, un viņus veda kāds latvju zemnieks.

—   Tātad šī ir Vella muiža?— jātnieku priekšnieks jautāja lauzītā latvju valodā zemniekam.

—  Jā, kungs.

—   Un no šejienes līdz ezeram cik tālu?

—   Būs pusstundas jājiens.

—  Labi. Tu vari atgriezties uz mājām.

Zemnieks atvadījās un nozuda.

Jātnieki pagriezās ap sētas stūri uz vārtiem. Daži nokāpa no zirgiem un pamēģināja ar pleciem, vai vārti nepadosies. Suns rēja visu laiku, jau gluži aizsmacis no niknuma. Tad divi jātnieki piegrieza zirgus pie sētas, uzkāpa tiem mugurā stāvus, tā tika uz sētu, izvilka zobenus un lēca pāri. Suns iesmilkstējās, un riešana apklusa. Nu iebrucēji, atrāvuši aizbāžamo, atvēra vārtus. Jātnieki sajāja pagalmā. Vārti atkal aizvērās.

. . . pamēģināja ar pleciem, vai vārti nepadosies.

Anna jātniekus tūlīt pazina par polu sirotājiem, kuri varbūt nodomājuši uzbrukt Māras dzirnavām un tagad te grib nogaidīt rita ausmu.

«Ko tagad darīt?» viņa pārdomāja. «Būtu jāziņo Pēterim, ka poļi še apmetušies. Lai viņš steidz šurp ar saviem ļaudīm, sakauj ienaidniekus un Andris pats lai atsvabina Rūtu, kurai tagad varbūt draud daudz nopietnākas briesmas no rupjo poJu heiduku uzmācības. Cits neatliek, jo, kaut gan niknais suns ir nogalināts, nemanīta piekļūšana pie Rūtas patlaban pilnīgi neiespējama.»

Viņa pastāstīja savas domas Lēnei, un abas steidzās atpakaļ pa meža ceļu, sasniedza dzirnavas un pieklauvēja pie vārtiem.

—   Kas te?— atskanēja balss meičām aiz muguras.

Negaidījušas no šīs puses atsaukšanos, klauvētājas ar

apspiestu izbaiļu kliedzienu atgriezās un ieraudzīja karakalpa stāvu pilnā apbruņojumā.

—   Kas jums par darīšanām?— ārējais sargs atkārtoja jautājumu, kad pārsteigtās vēl nespēja attapties.

—  Mums jārunā ar jūsu kaprāli,— Anna pirmā atdabūja valodu.

—  To nevar,— noteikta un cieta bija kareivja atbilde.

—   Ļoti svarīgas ziņas.

—   Runā!

—  Man tās jāteic kaprālim.

—   Tādā gadījumā atnāciet rīt. Šonakt mums svarīgas ir tikai tās ziņas, ko visi mēs drīkstam dzirdēt.

—   Nu jā, tās attiecas uz jums visiem.

—  Tad saki!

—  Poļi ir tuvumā.

—   A! Kur tos manīji?

—   Kopš nepilnas stundas viņi iejāja un apmetās Vella muižiņā.

—   Ļoti labi.

—   Viņi prasīja zemniekam, kas tos veda, cik tālu līdz šejienei. Man šķiet, ka viņi grib jums te uzbrukt.

—  Tā ir.

—   Un es domāju, ka labāk būtu, ja jūs viņus tur pārsteigtu pilnīgā bezrūpībā.

—   Paldies jums, mijās meičas, par ziņām. Tak jūsu padoms mums nenoder.

—   Kāpēc?

—   Mēs nedrīkstam atstāt dzirnavas. Arī no Bauskas un Jelgavas puses ir ceļā citas poļu nodaļas.

—   Ak tā? …— Anna un Lēne saskatījās.

—   Cik daudz to poJu bija Vella muižā?— karakalps jautāja.

—   Ap simts jātnieku.

—  Labi.

—   Bet vai mēs patiesi nevarētu parunāt ar kaprāli? — Anna lūdzās, domādama par Rūtu un negribēdama šādas lietas iztirzāt ar sargu.

—   Nē, mīļās meičas,— sargs noteikti noraidīja.— Kaprālis tikko nolikās nosnausties. Viņš pavēlēja netraucēt, jo rīt mums stāv priekšā varen grūta diena, kas prasa kaut cik atpūtas. Ari kaprālis ir cilvēks, un bez nakts miera viņa galva un roka var pagurt kaujā. Un tad mums visiem būs beigas pret ienaidnieka pārspēku. Bet tā — veiksim!

Anna ieskatīja, ka karakalpam taisnība. Viņa novēlēja visiem neuzveicamiem Dieva palīgu un, satvērusi pie rokas Lēni, gāja atpakaļ.

—   Ko tagad?— Lēne, visu laiku klusējusi, ievaicājās.

—   Apslēpsimies muižas tuvumā un gaidīsim ausmu. Tad, jādomā, poļi atstās savu nakts nometni, lai dotos šurp, un mēs mēģināsim iekļūt pagalmā un izlūkot, kā tikt pie Rūtas.

Bij jau pāri pusnaktij, kad meičas atkal tuvojās Vella muižiņai un apmetās zem egles sūnās gaidīt rītu.

Anna domās lūdza Dievu par Pēteri. Viņš tur ar četrdesmit saviem neuzveicamiem, bet te vien vesels simts pretinieku, un, jādomā, tikpat daudz nāk pa Bauskas un Jelgavas ceļiem, kā sargs minēja. Protams, viņa nešaubījās par Pētera nesalīdzināmo veiklību zobenu cīņā, par viņa pārcil- vēcīgo uzmanību un attapību vistrakākā cīņas juceklī; viņa nešaubījās arī par viņa izlasīto, pārbaudīto, spēcīgo vīru varonību un sava amata prasmi. Bet — kaut gan ne matiņš nekrīt bez Dieva ziņas — viņa lūdza Dievu, būt sevišķi modrigam, lai viņš, kaut arī uz acumirkli, nenovērš savu vaigu no Pētera, ka gadījums jeb liktenis to nepārsteidz.

Lēne bija daudz vieglprātīgāka.

Atspiedusies pret egli blakus Annai, viņa vaļējām acīm sapņoja par neuzveicamo uzvaru rītdienas kautiņā un Andri, kurš, kaut Rūtu atguvis, ir pret viņu. Lēni, labs.

Ilgi meičas nedabūja gaidīt.

Pirms rītausmas muižā sadzirdēja troksni, balsis. Drīz atvērās vārti un parādījās jātnieki. Nedaudz minūtēs viss bars bija nozudis meža ceļa līkumā. Saidzis vīrs, laikam muižas pārzinis, šķendēdamies aizvēra vārtus un nobultēja tos. Atkal noklaudzēja namdurvis un viss apklusa.

Anna ar Lēni piecēlās. Atkal tuvojās abiem bērziem. Anna uzrāpās uz sētu un, nolaidusies pagalmā, atvēra vārtus Lēnei, pēc tam tos tikai tāpat pievēra.

Nu abas atradās iekšpusē.

Austošā gaismiņā viņas saskatīja nogalināto suni aiz krūma. Tas vairs viņas netraucēs.

—   Kāds liktenīgs gadījums!— Lēne nodrebēja.

—  Ja tikai poli nav ko ļaunu nodarījuši Rūtai,— bažījās Anna,— kara laikā ienaidnieki ir kā zvēri.

Turēdamās nomaļus, aiz krūmājiem, meičas tuvojās dzīvojamai ēkai. Muižiņa bija neliela divstāvu celtne ar skaisti izrotātu, vītnēm apaugušu palieveni, stiprām ozola durvīm un paaugstiem, nelieliem lodziņiem. Aiz ēkas atradās šķūnis ar nojumu, stallis, malkas grēda un aka ar traukiem ap to. Šķūnī dzirdēja dziedam gaili. Iemāvās arī govs. Zem nojumes stāvēja viegli kungu rati.

Arī otras durvis bija mājas šai pusē. Anna klusi tuvojās un mēģināja paspiest rokturi. Durvis bij noslēgtas. Viņas apgāja apkārt mājai, klausījās pie logiem, vēroja, pētīja. Bet nekas nebij dzirdams, ne jūtams. Ausa gaisma. Namā dzirdēja iedzīvotājus pamostamies, un meičas noslēpās tuvākajā krūmu pudurī, kas bija diezgan biezs, lai viņas neredzētu.

—   Mēs tomēr izdibināsim, ko gribam!— Anna nezaudēja cerības.

Pagāja brīdis. Tad dzirdēja atveramies pakaļējās durvis. Apaja, paveca, nomiegojusies sieviete, kā likās, kalpone, gāja ar spaini uz aku pēc ūdens. Pēc tam iznāca vēl lāgā neizgulējies plecīgs puisis, sameklēja nojumē cirvi un sāka skaldīt malku.

Uzlēca saule.

Atkal nočīkstēja smagās ozola durvis nama priekšpusē, un uz palieveņa parādījās pārvaldnieks — tas pats, kas bija aizvēris vārtus, poliem aizjājot. Saīdzis par no polu apciemojuma laupīto nakts mieru, viņš rūkdams panācās uz ēkas galu, kur netāl' krūmos slēpās meičas.

—   Hans!— viņš uzsauca malkas skaldītājam.

Tas nometa cirvi un pienāca.

—   Ko pavēli, pārvaldniek?

—   Tev būs jādodas uz pilsētu paziņot Bērensa kungam, ka poji mūs te izlaupījuši, apēduši visus pārtikas krājumus un ka te nevaram vairs justies droši.

—   Kā lai tagad tiek līdz Rīgai?—Puisis kasīja pakausi.— Heiduki būs apmetušies Māras dzirnavās un apsēduši visus ceļus.

—   Gan tiksi. Ej ar līkumu uz Spilves pusi. Pie Daugavma- las poli nerādīsies. Tur viņus, kā pienākas, saņems pils komandanta veiklie Jaudis. Saki, ka mēs te nekādā gadi- jumā vairs nevaram palikt. Velis ar ārā! Nikno suni poļi sakapājuši gabalos, pārtiku norijuši, un gan viņi vēl ieradīsies no dzirnavām pēc visa, kas tiem vajadzīgs. Galvenais: saki, ka mūsu sargājamā slimā jaunava te vairs nebūs droša, kad atspirgs.

Anna un Lēne krūmājā saskatījās: tā ir Rūta! Bet — slima?!

—   Tātad pēc brokasta dodies cejā,— pārvaldnieks nobeidza un pagriezies gāja pa celiņu uz vārtu pusi.

Puisis atgriezās pie malkas.

—   Patlaban būtu izdevīgs bridis ielavīties namā,— čukstēja Anna.— Liekas, te vairāk nav iedzlvnieku kā šis pārvaldnieks, kalps un resnā kalpone. Ja tik varētu uzminēt, kur atrodas Rūtas istaba.

—   Lūk!— Lēne priecīgi iesaucās, norādīdama uz augšstāva lodziņu, kuru pavēra vāja, bāla roka.— Tai vajag būt Rūtai! Kalpone ir lejā, virtuvē.

Meičas paraudzījās visapkārt: pārvaldnieks tuvojās vārtiem, kalps, arī muguru pagriezis, skaldīja malku. Viņas piecēlās, pieskrēja pie lieveņa un nozuda namā.

Priekšnamā veda kāpnes uz augšstāvu. Skriešus abas uzskrēja un vēra pirmās durvis.

Te, ļoti glīti un ērti iekārtotas telpas vidū, stāvēja Rūta un pārsteigta raudzījās ienācējās.

Andra līgava bija bāla un novājējusi kā pēc pārciestas grūtas slimības. Grūti bija pazīt kādreiz ņipro, veselīgo meiteni.

—   Tu esi Rūta?— Anna tuvojās viņai, saņemdama tās vājo roku.— Mēs tevi dažas reizes redzējām uz Smilšu bastiona Rīgas aplenkšanas laikā.

—   Jā, arī tevi es atceros reiz redzējusi,— vājā balsī atbildēja meitene, lielām acīm aplūkodama viešņas.

—  Mēs atnācām tevi aizvest no šejienes.

—   Aizvest? Uz kurieni?

—  Uz Māras dzirnavām.

—  Kāpēc? Man te nav slikti.

Lēnes acis iedzirkstījās.

«Viņa nemīl vairs Andri!»— šādas domas viņai tikko nelika skaļi uzgavilēt.

Arī Anna uz brīdi apmulsa.

—   Bet Andris? .. .— viņa stostījās.

Rūta izdvesa smagu nopūtu, un acīs iemirdzējās asaras.

—  Ak, Andris! . ..

—  Viņš nobeigsies, tevis meklēdams.

—  Kā?!— Rūta varenā jūtu saviļņojumā sagrīļojās.

—   Dienām un naktīm viņš taujā un klaušina pēc tevis.

Rūta, viešņu pieturēta, nespēkā saļima uz mīkstā dūnu

sēdekļa, kas, par laimi, atradās tuvumā.

—   Kā?— viņa izdvesa, pēdējos spēkus saņēmusi.— Andris dzīvs?!

Anna ar Lēni saskatījās. Vienas skatā laistījās prieks, otras — vilšanās. Anna pirmā nometās ceļos pie spēkus zaudējušās meitenes. Tad arī Lēne.

—  Jā, Andris ir dzīvs!— Anna teica iedvesmojoši. — Sveiks un vesels!

—   Man teica, ka zviedri viņu notvēruši kā izlūku un — nošāvuši.

—  Tev to teica Bērenss?

—  Jā, mans dzīvības glābējs.

—  Melngalvis Bērenss tev izglāba dzīvību?

—   Mani ievainoja. Viņš mani nonesa pie sevis, ārstēja un kopa, rūpējās par mani. Kad brūce sadzija, tad man atkal uzbruka vārgums — ļaunā sērga. Atkal viņš caurām naktīm sēdēja pie manas gultas, un, kad Rīgā dzīve kļuva nedroša, viņš mani slepus atveda še, savā muižiņā. Bet kādēļ viņš tik noteikti stāstīja, ka Andris miris?

—   Ai, Rūta! Sis Bērenss tevi grib atņemt Andrim.

—   Nē, nē!— Vārgā meitene ar neuzveicamu dzīvesprieku saslējās.— Neviens mani nevar atņemt Andrim! Viņš ir dzivs! Viņš ir dzīvs! Kur ir Andris?

—  Māras dzirnavās.

—   Kur tās atrodas?

—   Nepilnu stundas gājienu no šejienes.

—   Ai! Steigsimies turp!— Rūta mēģināja traukties kājās, bet atkrita dūnu spilvenos.

—   Tu vēl esi ļoti vārga.— Anna glāstīja meitenes roku.— Desmit soļus tu nespēsi paiet. Un bez tam — tavi sargātāji tevi nelaidīs prom.

—   Nelaidīs?— Rūta pārdomāja.— Jā gan. Ja Matīss Bērenss man melojis par Andra nāvi, tad viņš grib mani pie sevis paturēt.

—  Tā ir. Un tikai slepus mēs varam no šejienes izbēgt. Bet tu vēl esi pārāk nespēcīga.

—   Ak, es jau jutos tīri spirgta,— Rūta, nelaimīga, nobirdināja asaru,— bet pagājušu nakti atkal saguru. Te ielauzās poļi.

—  Jā, mēs redzējām.

—   Ļaunie heiduki izrāva mani no gultas un būtu man pāri darījuši, ja neiesteigtos te kambari viņu priekšnieks. Tas mani paglāba. Viņš mazliet prata latvju valodu un nomierināja mani. No ši baigā pārdzīvojuma atkal jūtos nespēcīga.

Anna pārdomāja:

—  Mums jānogaida nakts. Vai nevari līdz tam mūs še kur noslēpt?

—   Te ir pažobele,— Rūta norādīja uz kaktu aiz gultas. — Tur varat iebēgt, kad kalpone Zane nes ēdienu. Citādi neviens mani netraucē.

—   Labi, nakti mums jātiek mežā. Ja nespēsi tālāk iet, Lēne paliks pie tevis, bet es steigšos uz dzirnavām pie Andra.

—  Dzirnavas tak poļi ielenkuši,— Lene iebilda.

—   Pēteris ielencējus atsitis un sakaus. Varbūt jau tagad tur notiek cīņas.

Uz kāpnēm ārā bij dzirdami smagi soli.

—   Zane nāk ar brokastīm!— Rūta brīdināja.— Ātri pažobelē!

Anna ar Lēni nozuda.

Ienāca resnā kalpone, nesdama gabaliņu ceptas zoss un krūzīti piena.

—   Ai, ai, mīlā meitiņ,— viņa sūrojās, nolikusi uz galda ēdienu,— bēdu dienas mums te būs, ja poļi sāks arvien biežāk apkārt sirot. Tie paši, kas te ielauzās pagājušo nakti, visu izlaupīja. Tikai šo mazo lāsīti piena tev noglabāju. Te mums visiem var pienākt gals. Hansis gan nupat aizgāja uz pilsētu lūgt kungu, lai ved mūs visus prom, bet ja tik ceļā tam neuzbrūk poļi.

Kalpone strauji pagriezās pret logu.

—   Kas ir?— Rūta ausijās.

—  Vai dieniņ! Atkal laužas vārtos!

Sadzirdēja troksni, balsis, lauzta koka brīkšķi.

—  Vai poji?— Rūta uztraucās.

—   Jā. Ar zirgu sāniem iespieda aizšaujamo. Iejāj pagalmā. Zirgi kūp. Jātnieki kā dzēruši grīļojas seglos. Zēligais Dievs! Nu nebūs labi.

Zane izsteidzās. Anna un Lēne atstāja slēptuvi un piesteidzās pie loga. No šejienes varēja pārredzēt pagalmu. Ievainotie, asiņojošie poļi, cilvēku desmit, kāpa no zirgiem. Daži turpat zālē pakrita nespēkā.

—   Surp, ļaudis, ar apsienamiem!— atskanēja sauciens lauzītā latviešu valodā.

Anna pazina šo balsi. Tas bij heiduku nodaļas priekšnieks, kurš naktī u7. ceļa bija sarunājies ar zemnieku, un, kā liekas, tas pats, kurš arī Rūtu bija paglābis no savu laužu varmācibām. Viņai pēkšņi iešāvās prātā doma:

«Ja lūgtu polu virsnieku palīdzēt Rūtai izbēgt? Nav jāsaka, ka mēs dodamies pie Māras sudmalu aizstāvjiem, kuri, bez šaubām, poļus sakāvuši.»

—   Pie vella! Vai tu kustēsies, nolādētais suns!— polis kliedza.

Anna palūrēja pa pusvērto logu: ievainotie poji auklēja savas brūces, nometušies uz maura nama priekšā. Pārvaldnieks tūļojās ap lieveni.

—   Mums nekādu pārsienamo drānu nav,— viņš teica saīdzis un apjucis, kā liekas, patiesi nezinādams, ko ķert, ko nest.

—  Lēne,— Anna apņēmīgi iesaucās,— iesim mēs palīdzēt ievainotiem, tā iegūsim viņu draudzību!

Viņa pakampa Rūtas gultas palagu un nazi no brokast- galda.

—  Tu, Rūta, sagatavojies! Varbūt mēs tiksim ātrāk prom, kā domājam.

Lēne sekoja Annai. Viņas izgāja no kambara, nokāpa lejā, iznāca uz lieveņa, piesteidzās ievainoto kareivju grupai un nometās pie tiem uz maura.

Ne vārda nerunādamas, viena grieza linu palagu slejās, otra plūca ceļmalas lapas brūcēm pret iekaisumiem un atnesa no akas spainī ūdeni. No kaujas izbēgušie poļi pa lielākai daļai bija ļoti smagi ievainoti. Viens pat bija miris, kā likās, gulēdams nekustīgi ar seju zālē.

Vispirms Anna aplūkoja virsnieka ievainojumu. Tam bija dzija brūce plecā. Lēne vilka nost asinīm pieplūdušo zābaku no otra poļa kājas. Meiču izveicīgie pirksti naski un maigi rīkojās, nomazgādami asinis, apklādami vātis ar dziedinošām ceļmallapām un nosiedami pēc visiem likumiem vainas. Diezgan tās bija vingrinājušās šai darbā pa Rīgas aplenkuma laiku.

Uz lieveņa parādījās tūļīgais pārvaldnieks ar vecu, noskrandušos kreklu rokā.

—   Te būs ko apsiet pušumus!— Viņš pa gabalu izstiepa roku ar skrandām.

Ievainotā virsnieka acis iezvērojās. Negantas dusmas viņam bij pret šo lempi.

—   Vācies nost no acim!— viņš tam uzsauca.

Tas atrāvās, bet, tikai tagad pamanījis meičas darbā, ieplēta acis.

—   Nolādēti lai šie Rīgas valdnieki, rātskungi un muižnieki!— polis nerimās dusmās un sāpēs.— Viņi pārdeva Rīgu zviedriem, nodeva mūsu karali, pat ievainotam ienaidniekam tie nevar viņu brūces apsiet! . . . Patiesi žēl to varonīgo karavīru, kas cīnās viņu pusē. Kaut Polijai būtu tādi cīkstoņi, kas šorīt mūs sakāva pie dzirnavām! Lai Dievs piedod manu sajūsmu: tie bija varoņi!

Meičas apkopa ievainotos vienu pēc otra. Atlika pēdējais, kurš gulēja ar seju zālē. Virsnieks pacēla tā roku. Tā atkrita bez spēka.

—   Tam vairs nav vajadzīga jūsu palīdzība, labās jaunavas,— viņš teica, paraudzījies vienā un otrā.— Nabaga Anteks! Bet nu — zirgos!

Veselākie pieveda zirgus un palidzēja vājākiem tikt seglos.

—   Lai Dievs jums atmaksā visu labu, daiļās jaunavas!— Polis pienāca un sniedza veselo roku atvadīdamies.

—  Pan!— Anna satvēra poļa roku.— Dievs jūs sūtījis mums palīdzēt bēdās.

—   Kā?

—   Palīdziet mums aizvest no šejienes slimo jaunavu, kas te augšstāvā atrodas gūstā.

—   Kā? Vai tā nav šīs muižiņas kundze?

—   Nē. Tā ir nabaga kalpone, kuru muižnieks ar viltu atvīlis viņas līgavainim.

Pārvaldnieks kā odzes dzelts pieskrēja klāt.

—  Jūs gribat šīm meičām palīdzēt aizvest slimo? Nē, pan, to jūs nedarīsiet!— Viņš viltīgi iesmējās.

—  Kāpēc?

—   Tā ir to negantnieku iecerētā, kuri jūsu Jaudis tik nežēlīgi sakapāja. Viņas to vedīs uz dzirnavām.

Lēne nobālēja. Anna iekoda apakšlūpā. Cik viltīgs un apķērīgs tomēr bija šis tūja!

Polis paraudzījās meičās un pārvaldniekā. Tad pavīpsnājis uzsauca saviem Jaudim:

—   Ei, Juri, Sigismund! Jūs esat veselāki. Aiz mājas pažobelē ir rati. Nabaga Anteka zirgs ir lieks. Iejūdziet to!

Sis jaunavas aizvedis savu slimo biedreni — kurp tā vēlēsies!

Rūta saģērbusies jau stāvēja uz lieveņa. Desmit minūtes vēlāk tā izbrauca ar Annu un Lēni pa muižiņas vārtiem. Te poļi atvadījās:

— Nododiet sveicienu jūsu neuzveicamiem draugiem!

31. nodaļa atkalredzēšanās

Pavasara saules rēnie stari, lidami pāri mežu galotnēm, gausi žāvēja asins lāmas niknās kaujas laukā ap Māras dzirnavām. Meža malā, uz tuvējā ceļa, Mārupites krastos, pie pāju žoga gulēja kritušie ienaidnieki, nogalināti zirgi, musketes, piķi, zobeni cits caur citu. Zeme visapkārt bija zirgu pakavu un kājnieku zābaku nomīdīta un izspārdīta. Pat uz tiltiņa un dzirnu ratā iekrituši karājās poļu līķi.

Mežmalā vieglāk ievainotie karakalpi raka garu un dziļu brāļukapu kritušajiem ienaidniekiem. Citi pievāca un stiepa uz dzirnavu pagalmu kaujas laukā palikušās noderīgās mantas, kā seglus, zirglietas, musketes, pistoles, piķus, zobenus un biszāļu kārbas. Dzirnavu pagalmā uz izklātām segām gulēja garā rindā kā apskaidrotām sejām kritušie neuzveicamie — divdesmit četri viri.

Pēteris stāvēja pie garās aizgājušo rindas nekustēdamies, neatbildēdams uz jautājumiem, ar kādiem viens otrs mēģināja pie tā griezties attiecībā uz kaujas lauka nokopšanu.

Viņš, garā atvadīdamies no uzticīgajiem biedriem, kā likās, bija pagājis tiem līdzi gabaliņu aiz zemes apziņas loka — mūžības robežas, kur arī viņu vairs nesniedza šīs pasaules skaņas un elpa.

Arī asaras mitējās ritēt pār viņa vaigiem. Blāvais mitrums acīs tikai liecināja par izsusējušiem avotiem, un vāji mirdzošās graviņas pāri putekļiem un dūmiem nomelnotai sejai atgādināja izžuvušu strautu gultnes ar sidraba nogulumiem.

Tā viņš nostāvēja veselu stundu.

Tad, atgriezies īstenībā, ar smagu nopūtu pacēla galvu, vēlreiz pārlaida skatu pār biedru sejām un atstāja pagalmu.

Vārtos viņam nāca pretim Ermanis ar lāpstu rokā.

—   Kaps mūsējiem ir gatavs, Pēter.

Abi atgriezās pagalmā. Cēla nestuvēs un nesa uz biezokni vienu pēc otra savus biedrus . . . Kad pār tiem pacēlās smilšu kopiņa, Pēteris drebošu roku nolauza egles zaru un ar to apklāja aizgājušo dusas vietu.

Atgriezdamies uz dzirnavām, jau vārtos Pēteris izdzirdēja meža cejā ratu grabēšanu. Driz parādījās pajūgs. Tajā sēdēja trīs sievietes. Pēteris pazina Annu un Lēni; tad, vērīgāk ieskatījies, uzzīmēja arī trešo.

Pēkšņi viņam kā kamols aizmetās krūtīs. Viņš ātri nozuda pagalmā.

—   Ak, Dievs!— viņa lūpas murmināja, sejai sāpīgi saviebjoties.— Ne manis dēļ viņa teicās mūs apciemot, ne man viņai bij nesamas tās svarīgās ziņas … Visu tā dara tikai Andra dēj!

Viņš iegāja dzirnavās.

Te Andris apkopa smagāk ievainotos, pārsiedams viņu brūces, tos ērtāk noguldīdams salmu cisās, pasniegdams ūdeni vai degvīnu, kas katram likās labāks slāpju dzesēšanai.

Pats sava ievainojuma, bez šaubām, diezgan dzijas brūces sānos, par ko liecināja vēl arvien caur apģērbu lēni sūcošās asinis, viņš neievēroja.

Pēteris ienācis teica neskanīgi:

—   Es palikšu tavā vietā, Andri. Tu ej. Man liekas, tava Rūta atbraukusi.

Zibeņātrumā Andris pielēca kājās.

—   Rūta — atbraukusi?! Vai tu nopietni runā?

—   Ej! Palūko!

Kā bulta Andris izmetās no dzirnavām.

Pēteris nosēdās uz ķeblīti un apslēpa seju rokās.

—   Rūta!— Andris iegavilējās, redzēdams pagalmā iebraucam pajūgu.

Meitene grīļodamās cēlās kājās un sajima Andra rokās, kurš to izcēla no pajūga un nesa uz iekšu.

—   Ak!— nopūtās Lēne no sirds dzijumiem.— Uz mums viņš pat nepaskatījās.

—   Apmierinies!— Anna pavīpsnāja.— Tevi viņš vēl vakar redzēja. Bet Rūta nabaga zēnam šķiet bijusi prom mūžību.

Meičas izkāpa. Pienāca Ērmanis, vērodams zirgu. Tad viņš apsveicinājās ar viešņām, roku dodams.

—   Kur jūs šo stalto bēri ņēmāt? Man liekas, ka ar viņa jājējiņu man šorīt bija maza saruna.

—  Tātad tu viņam to plecu būtu pārcirtis?

—   Kad tevi deviņi! Un tu atkal to brūci būsi dziedējusi.

—  Jā. Viņš lika tev nonest sveicienu — kā ienaidniekam, pret kuru sajūt cienību.

—   He, he, tādi jau tie īstie karakungi ir. Ja tos pasit gar zemi ar bomīti, tad viņi šķendējas un zākā pretinieku. Bet, ja tādu kaut vai gabalos sakapā ar zobenu, tad cildina un liek nest sveicienus. Bet mani viņu uzslavas nevilina. No sava bomīša es nekad neatteikšos, kad ar zobenu nekā vairs nevarēšu ķepuroties. Galvenais ir sakaut ienaidnieku, vienalga, vai pa galvu vai dibenu, ar dzelzs skalu vai koka gabalu.

—   Es ari tā domāju, Ērmani,— Lēne pasmaidīja.— Kad citi vairs nezin, ko darīt, -tev arvien padoms pie rokas.

—  Bet sakiet man, mijās meičas,— vai tās arī nebijāt jūs, kas te nakti paziņoja par poļiem Vella muižā?

—  Mēs bijām te.

—  Vai dieniņ, kā Pēteris bija noskaities, ka sargkareivis viņu nemodinājis!

—  Viņam tak bija nepieciešama atpūta šīsdienas grūtajai kaujai.

—  Tā mēs visi domājām. Un tā ir pareizi. Ja Pēterim ir galva skaidra, tad mēs nekad nepazudisim . . . Bet nāciet nu uz iekšu.

Meičas sekoja Ērmanim dzirnavās.

Te .pie vienas sienas salmos gulēja ievainotie. Pēteris sēdēja uz soliņa. Tam iepretim uz lāviņas pie loga Andris turēja rokās nespēcīgo Rūtu. Ermanis ar Annu un Lēni nosēdās malā.

Rūta atstāstīja lēnā balsi savus piedzīvojumus no ievai- nošanas laika, par melngalvja Bērensa rūpību, viņa melus, ka Andris miris; tad Jauno sērgu, kas viņai uzmācās, slepeno pārvešanu uz Vella muižiņu, atkal Bērensa gādību, savas skumjas par Andra nāvi, gauso atveseļošanos, tad pagājušās nakts notikumus, Annas un Lēnes ierašanos un atsvabināšanu.

—   Skat, kāds tas Matīss Bērenss blēdis!— Ērmanis nenocietās.— Bet, taisnību sakot, labu vien no viņa esam pieredzējuši. Viņš jau mums izgādāja to lepno pajūgu, ar kuru izbēgām no Rīgas, kad Anna mūs atsvabināja no Peitava torņa. Un, lūk, ari mūsu Rūtu viņš ārstēja un kopa, kad bijām izdzīti no Rīgas.

Andris gan nepiekrita gluži Ērmanim, domādams par bezgalīgiem meklējumiem un pārciestām sirdssāpēm. Bet viņš nekā neteica. Sēdēja klusās pārdomās.

Saule jau bija labi panākusies uz dienas vidus pusi, un viņas stari krita pa vajējo logu uz lāviņu, kur sēdēja Andris ar Rūtu.

«Ak, Dievs, cik viņš ir skaists!» domāja Lēne, neizteicamā maigumā raudzīdamās Andrī.

Anna, šad tad pametusi pētošu skatu uz Pēteri, kurš sēdēja kluss un saducis, aplūkoja arī ievainotos. Viņa ievēroja netīrās skrandas, ar kādām bija pārsietas viņu brūces, un domāja: «Nabadziņi! Viņiem nav tīru linautu. Bet man mājās pūrs līdz malām pilns audekla baķu, palagu, dvieļu un visa kā . . .»

Andris, pēkšņi kaut ko atcerējies, piecēlās un, pienācis klāt meičām, spieda viņu rokas, pateikdamies par Rūtas atvešanu. Lēne kusa vai laukā no laimes. Anna pameta skatu uz Pēteri, un abu skati sastapušies atkal izšķīrās. Ari Ērmanis pateicās par biedra ligavas paglābšanu — un kaut arī no viņa drauga melngalvja gūsta. Pēterim bija neērti neteikt nekā. Arī viņš piecēlās un sniedza roku Lēnei, tad Annai.

—   Pateicos es arī.

—   Vai dieniņ!— Anna iesaucās, sajutusi siltu uzpilam uz roku un ieraudzījusi no Pētera piedurknes sūcamies asinis.— Tu esi ievainots, Pēter!

—   Ak, nav nekas liels. Būs apsējs noslīdējis.

—   Parādi brūci!— Viņa negrieza vērības ierunām un novilka Pētera vamzi.

Visa roka bija asinis. Virspus elkoņa atvērās krietna rēta, paša zobena galiņa iešķelta. Pēteris bija noplēsis savalkātā krekla piedurkni un ar to brūci pārsējis. Bet pārsējums izrādījās nobrucis, un rēta no jauna sākusi asiņot.

—   Pagaidi brītiņu!— Anna kaut ko iedomājās un paraudzījās apkārt. Viņa ieraudzīja dzirnavkambara durvis un iesteidzās tur.

Pēc brītiņa viņa atgriezās, turēdama rokā vairākas saplēsta linaudekla strīpas un ķipīti ar ūdeni. Viņa lika Pēterim piesēst uz ķeblīti, atraisīja veco apsienamo, izņēma no tā dziedinošās lapas, nomazgāja tās, nomazgāja arī brūci, uzlikusi tai tīrās lapas, un apsēja ar tīrajām audekla strīpām, kuras tomēr smaržoja pēc miesas siltuma.

Pēteris raudzījās daiļajā meičā un visu saprata:

«Lūk, viņas ņiebura saites ir atraisījušās, no saviem pleciem viņa noplēsusi apsienamiem drānu!»

—  Vai nav par ciešu savilkts?— Anna jautāja, dažas reizes aptinusi saiti ap roku.

—   Nē.

—   Ak, Dievs! Jūs esiet tik spēcīgi varoņi, jums ir zobeni, musketes, biszāles, bet saišu ievainojumiem jums nav.

—  Nav gan tādas mantas.

—   Man mājās ir daudz audekla. Es rītu atnesīšu. Arī labprāt koptu jūsu vājiniekus.

—   Kā tad to varēsi? Tēvam taču esi nepieciešama saimniecībā.

—  Viņam vairs saimniekotājas nevajag.

—   Kā tā?

—   Viņš nomira. Sērgā.

Anna, iztinusi savu saiti un iemetusi apsienamā mezglu, nevarēja isos galus ar pirkstiem labi pievilkt. Tādēļ viņa noliecās, lai ar zobiem palīdzētu.

Pēteris raudzījās pie savām krūtīm noliektajos zelta sarkanos meičas matos un ieelpoja viņu smaržu, kas sajaucās ar apsienamo svaigās miesas elpu, un sajuta saldu reiboni — savādu, līdz šim nekad vēl nemanītu vājību.

—  Tā!— Anna atkal piecēla galvu, savilkusi mezglu. — Tātad es atnākšu kopt ievainotos, kad būšu apbedījusi tēvu. Vai drīkstu?

Pēteris no saviļņojuma nespēja parunāt ne vārda. Viņš tikai palocīja galvu un aizgriezās.

—   Nu jāiet apraudzīt, kā iet biedriem.

Anna noraudzījās pakaļ aizejošam Pēterim un domāja:

«Kādēļ viņš tik strups pret mani? Vai viņš vēl arvien mani nicina par to, ka kādreiz metu acis uz Andri? Bet vai tas tik ļauni? Es tak tad vēl nezināju, ka Andrim ir pašam sava līgava . . . Ak, es tomēr nākšu …»

Lēne, nenovērsdama acis no Andra sejas, nepavisam neievēroja viņa ievainotos sānus. Citādi tā ar lielāko aizraušanos būtu sekojusi Annas priekšzīmei.

Rūta, Andra noguldīta uz lāviņas, bija iemigusi.

Viņas mieru netraucēdamas, meičas klusi atvadījās no Andra un Ērmaņa un izgāja. Pētera nekur neredzēja, un viņas devās prom, neatvadījušās no tā.

Kad Anna ar Lēni bija aizgājušas, Pēteris iznāca no šķūņa. Viņa seja bija atkal mierīga.

—   Erman,— viņš teica,— es došos uz pili pie koman-

Rūta, Andra noguldīta uz lāviņas, bija iemigusi.

danta ar ziņojumu. Izriko tu sardzes un izlūkus. Ja mani pojus, nocietinies un sūti man ziņu uz pili. Nekādā gadījumā neatstājiet dzirnavas, kaut arī mazs ienaidnieku pulciņš jūs pavedinātu izkauties ārpusē.

—   Saprotu, Pēter.

—   Mēs esam palikuši ļoti mazs pulciņš. Lūkosim pili izlūgties jaunus biedrus kritušo vietā. Nu, paliec sveiks!

Lieliem soļiem Pēteris devās uz Rīgas pusi, nogriezdamies krūmājā, lai nepanāktu un nesastaptos ar Annu un Lēni, bet pa aplinkus taku aizsteigtos tām priekšā.

32. nodala nekas nav neiespējams

Pēteris tuvojās Daugavmalai. Viņa sirds bija drūma un nospiesta. Viņš sajuta mocošus sirdsapziņas pārmetumus par lielajiem širita kaujas upuriem: divdesmit četri vīri krituši! Un tikai viņa vainas dēļ. Nepiedodamas vieglprātības dēļ.

Neuzveicamo vadonis domās pārlaida sev garām visu pagājušo nakti.

Vakar, ieguvis no sagūstītā heiduka ziņas par polu nodomiem ieņemt Māras dzirnavas un tur nocietināties, viņš ar saviem ļaudīm visā slepenībā bija ieradies dzirnavās un sagatavojies aizstāvēšanai. Viss bija sīki izdomāts, apsvērts, izrēķināts. Labi nocietinātā blokhauzī varēja turēties pret desmitkārtīgu pārspēku, lieki neziedojot dzirnavu aizsargu dzīvības. Bija zināms, ka poļi ieradīsies tikai ap rīta pusi, lai, gaismiņai svīstot, to ieņemtu.

Lai krātu spēkus nākamam rītam, viņš, nostādījis sargus tornī, aiz vārtiem un mežā, lika visiem pārējiem likties dusēt un pieteica, lai arī viņu modinot, tikai briesmām draudot. Bet pats viņš, domādams par Annas mīklainiem vārdiem pils krastmalā par apciemojumu, svarīgām ziņām, nevarēja iemigt gandriz līdz pusnaktij un nemierīgi grozījās pa guļas vietu. Tad, tikai pāris stundas nosnaudies, viņš atkal pamodās dīvainā nemierā, piecēlās un gāja apraudzīt sardzes.

Ārējais sargs aiz vārtiem tam paziņoja abu meiču apciemojumu un vēstis par poļu jātniekiem Vella muižiņā.

Uztraucies viņš norāja sargu, ka to nemodinājis, un nu vairs nekur neatrada mieru.

Kaut gan sargs meičas nepazina, Pēteris uzminēja, ka tās bijušas Anna ar Lēni. Viņš pārdomāja, ka vēsts par poļiem Vella muižiņā nevarēja būt tā svarīgā ziņa, par kuru meiča minēja dienu pils krastmalā, jo polu jātnieki tikai nakti ieradušies. Tātad Annai bija kas cits sakāms. Kas cits — varbūt tieši viņam vienam! . . .

Sais atcerēs Pēteris sasniedza Dauga-vu ap Abates salu. Lai nesatiktu meičas, viņš negriezās vis uz pārceltuvi pie Sarkanā torņa, bet paņēma tepat zvejnieku laiviņu un viens brauca pāri tieši uz pils piekrasti.

Straumē viņš nodevās atkal nakts pārdzīvojumiem.

Nakts tumsā atgriezies pagalmā, viņš bija iedomājies, kur meičas varētu būt palikušas, kad tās neielaida dzirnavās. Atpakaļ pilsētā viņas vairs nevarēja tikt, jo nakti nevienam neatvērās vārti. Vai viņas varbūt būs atgriezušās uz Daugavmalu un apmetušās kādā būdā? Varbūt tārti nakts jāpavada mežā, kur var gadīties krist poļu sirotāju rokās? Jeb viņas varbūt apmetušās tepat pie dzirnavām?

Nē, Annu nevar atstāt mežā nakti un baismā!

Tad viņš, nemiera plosīts, lika atvērt vārtus un izgāja laukā. Apstaigāja dzirnavas, ratu, mazo lapeni. Tad meklēdams gāja gar ezera krastu uz viņu galu. Pie Mārupltes ietekas sataustīja ar kāju pārmesto laipu, pārgāja otrā pusē upītei un apgāja apkārt ezeram. Pēc tam apstaigāja visu meža pakalni, klusi saukdams Annu vārdā.

Beidzot viņš bij nogājis uz Daugavu. Izstaigāja krastu, pamodināja laiviniekus, ieskatījās plostnieka būdā. Kāds pārcēlājs atcerējās ap vārtu slēgšanas laiku kopā ar strādniekiem pārvedis divas meičas, no kurām vienai bijuši zelta sarkani mati garā pīnē. Bet atpakaļ tās nav pārcēlušās. Kā neprātīgs apskrējis Sarkanā torņa apkaimi, attālākos krūmus, pagājies gar Daugavu uz augšu, nekur viņš meiču nemanīja.

Pēkšņi atjaudies, ka austrumu pamale jau metas mazliet blāva, viņš steidzās atpakaļ pie savējiem.

Soļodams cauri krūmājam, viņš vēl arvien vēroja, vai kur nemanis meičas. Te, soļus divi simts no dzirnavām, gājējs uztraukts apstājās, izdzirdējis sev priekšā apspiestas balsis un liela pūļa drūzmēšanos. Tie bija poļi, visā klusībā ielenkuši dzirnavas. Pārliecināti, ka blokhauzis gluži bez apsardzības nevar būt, bet nezinādami, cik liels ir sargu skaits, un citu sirotāju rūgto piedzīvojumu mācīti būt uzmanīgiem, viņi pirms gaismiņas neuzdrošinājās sākt uzbrukumu.

Dzirnavās viss bija klusu. Bet viņš nojauda, ka tur valda vislielākais uztraukums viņa dēļ.

Drudžaini strādāja viņa smadzenes: ko tagad darīt? Kā tikt pie savējiem cauri ienaidnieku baram?

Viņš izvilka zobenu. Aptaustīja pie jostas pistoli.

Tad pēkšņi noteikta doma izšķīra jautājumu: viņš lēni tuvojās baram, kurā jau varēja saskatīt atsevišķas kontūras vājā mijkrēslī, un ievirzījās pelēko stāvu vidū, lēni spiezdamies cauri uz vārtu pusi. Neviens no pūļa neiedomājās ienaidnieku savā vidū.

Bet mijkrēslis ātri pieplūda. Jau izcēlās atsevišķu kareivju galvas un plecu līnijas.

Viņš bija vairs tikai solus desmit no sētas. Viņa vērigais skats manija sev blakus polu virsnieku, kurš čukstēdams deva pavēli kāpt vīriem vienam otram uz pleciem un rāpties pāri sētai. Arī Pēterim viņš iegrūda dunku sānos, atkārtodams pavēli. Tas, lai gan neko citu acumirklī nevēlējās kā tikt viņā pusē, tomēr saprata, ka ikviens, kura galva parādīsies pāri sētai, dabūs lodi pierē . ..

Atkal pārtrūka Pētera atceres pavediens. Laiva uzsēdās smilšu sēklī. Viņš to atbrīvoja un, tālāk irdamies, turpināja domāt par pagājušo nakti.

Uz virsnieka pavēli citi poli jau pacēlās virs pūja galvām un ķērās pie sētas augšas. Atsķanēja šāvieni, nošņāca zobeni pagalmā. Viņš, ar varenu dūres atvēzienu pasitis gar zemi pusdusi poļu, tā sev telpu atbrīvodams un soli atkāpies, veiklā pagriezienā ar otru roku nocirta polu virsniekam galvu. Tai sekoja citas viena pēc otras . .. Vēl poji neattapās, kas īsti notiek, un krita visapkārt Pēterim kā kviešu stiebri pļaujas laikā.

Nu ar katru mirkli kļuva gaišāks. Kā vilku aitās poļi saskatīja savā vidū nāves pļāvēju un, nepētīdami, kā tas te gadījies, bruka virsū.

Ari rīdzinieki blokhauzī, visu laiku raidījuši šāvienus pūlī, pamanīja kņadu vārtu priekšā un, sapratuši, ka tur cīnās viņu kaprālis, aprima šaut un uzsauca: «Tu, Pēter?» — «Jā,» viņš atsaucās, «atveriet vārtus!» Viņš bija iztīrījis ap sevi laukumus asis divas caurmērā; kas pienāca tuvāk, tas krita no viņa zibeņātrā cirtiena. Viņš uzgavilēja: pret vārtiem vairs nebij neviena ienaidnieka.

Bet te pieauļoja poļu jātnieki no meža ceļa — no Vella muižas. Viņu vadonis, aptvēris stāvokli, drāzās ar saviem ļaudīm virsū, un, pirms vēl atvērās vārti, sākās nevienādā cīņa — vienam kājniekam pret simtu jātniekiem. Te viņš dabūja brūci rokā.

Tagad viņš cīnījās ar muguru pret vārtiem un, kad tie atvērās, ielēca pagalmā. Bet velti biedri pūlējās aizspiest ciet vārtus. Jātnieku zirgi ar sāniem tos atkal atgrūda, un cīņa turpinājās pagalma priekšā. Ērmanis izmisumā pakampa parasto ieroci briesmu brīdī — siena bomi. Bet vārtos nebij telpas atvēzētiem nāvīgajiem sitieniem, kā viņš arvien mēdza uzveikt pārspēku klajā laukā.

Beidzot ar lieliem upuriem neuzveicamie tomēr atspieda ienaidnieku un aizgrūda vārtus, tos nostiprinot.

Nu tikai vārtu sargi pamanīja poļus pagalmā. Kā viļņi tie gāzās pāri sētai no ezera puses, klupdami dzirnavu ļaudīm mugurā. Te krita viens, te otrs neuzveicamais. Pēteris cīnījās kā neprātīgs. Kā zibeņus izdalīdams cirtienus ar labo roku, viņš pacēla no zemes kritušā biedra zobenu ar ievainoto kreiso roku un rīkojās ar to gandrīz tikpat veikli. Poļus pārņēma šausmas. Viņi atkāpās kaktā un mēģināja rāpties atpakaļ pār sētu, bet viņš tos panāca, un stundas ceturksnī vairs nebij neviena dzīva iebrucēja pagalmā.

Nu viņš nodibināja arī kārtību dzirnavās. Bez vadoņa palikušie apjukušie rīdzinieki līdz šim cīnījās, kur pagadījās. Tagad pretinieks dabūja just īstu atsparu.

Poli atkāpās . ..

Atkal Pēteris pārtrauca savas atceres. Laiva piestājās krastā. Uz pili iedams, viņš vēl uzkavējās pie kaujas iznākuma.

Saniknoti par lielajiem zaudējumiem, neuzveicamie sēdās zirgos un, izbraukuši no dzirnavām, kā atriebibas gari kapāja poļus. Maz bij to, kas izglābās .. . Ak, ja viņš būtu atradies savā vietā, cik daudzi no šodien smiltājā noraktiem biedriem vēl būtu dzīvi! …

Iegājis pilī, Pēteris lika sevi pieteikt komandantam.

Vecais kapteinis, jau pa logu redzējis Pēteri piebraucam, steidzās tam pretim pa lielajām kāpēm.

—   Nu, kaprāl, jums bija sīva kauja šorīt?

—   Jā, kaptein.

—   Tu esi drūms. Vai sliktas ziņas?

—   Sliktas, kaptein.

—   Dzirnavas atdevāt ienaidniekam?

—   Nē, dzirnavas ir mūsu rokās.

—   Ak, nu tad vēl nav tik ļauni.

—   Mums lieli zaudējumi.

—   Daudz kritušu?

—   Divdesmit četri vīri.

—   Un polu?

—   Ap pusotra simta.

Komandants sajūsmā pacēla rokas.

—   Varoņi! Varoņi! Neuzveicamie! Divdesmit četri pret pusotra simta.

—   Sis samērs nav iepriecinošs, kaptein.

—   Kā tā?

—   Poļu bija ap trīs simti. Viņi zaudēja tikai pusi. Mēs bijām četrdesmit. Mūsu vairs nav puse.

—   Patiesi, draugs, tā tikai tu vari rēķināt!— Vecais kareivis apkampa Pēteri un veda uz savu rakstu istabu, kur skrīveris viens krāmējās ap papīriem.

Komandants ar savu kaprāli apsēdās.

—   Mūsu lielie zaudējumi,— Pēteris sāka stāstīt,— cēlās caur manu vainu.

—  Caur tavu vainu?

—   Es nebiju savā vietā.

—  Tu nepiedalījies kaujā?

—   Kaujā piedalījos no paša sākuma, bet nepaspēju dot pirmos aizsardzības rīkojumus. Biju izgājis ārpus dzirnavām, un, kad izlauzos cauri ielencēju pūlim, tie pa atvērtiem vārtiem ietika līdzi pagalmā. Nu, kad visu vērību piegriezu vārtiem, poli no muguras puses iebruka pār sētu. Sai apjukumā krita lielākā dala manu biedru.

Komandants pētoši uzlūkoja Pēteri. Tad teica:

—   Kā nomanu, tu esi ieradies, lai pats sevi apsūdzētu.

—  Tā ir, kaptein. Es gaidu sodu.

Komandants ar smaidu pagrozīja galvu.

—  Uzvarētāju nesoda.

—  Tomēr . . .

—   Par veiksmēm vai neveiksmēm tev jāatbild vienīgi savai sirdsapziņai. Es tevi varu tikai uzslavēt par veikto ciņu. Be nu tev trūkst karavīru.

—   Es atnācu lūgt papildinājumus.

Komandants nopūtās.

—   Tā būs grūta lieta. Rigā nav lieku cilvēku. Kapteinis Salderns nocietinās Vecā kalnā. Tas ir vissvarīgākais atbalsta punkts pret poļu sirotājiem. Lai tur noturētos, viņš nevar dot prom neviena vira. Viņš pats vēl pieprasa pastiprinājumu. Tikpat svarīga ir Pārdaugavas pulkveža Kobrona celtā skansts. Tur ļaužu tikko pietiek apkalpot baterijas. Daugavgrlvas cietoksni puse ir kritusi Jaunai sērgai par upuri. Gubernators ar ziņnešiem lūdza dažus simtus kareivju no karaļa karapulkiem Vidzemē. Tie nevarot dot neviena vira, jo arī viņu ierindas sērga padarījusi gluži retas. Jelgavas komandants pat lūdza mums kādus simts karakalpus, jo no viņa astoņsimts vīriem tikai četrdesmit esot cīņas spējigi, pārējie guļot ar Jauno sērgu. Vienīgās cerības vēl bija — gaidīt kuģus no Stokholmas, bet, liekas, ari tās izrādīsies veltīgas, jo gubernators Krūze šodien saņēma ar vēstnieku viņa majestātes rakstu. Tā saturu vēl nezinu, tikai novēroju, ka Krūzes seja apmācās, kad viņš ieskatījās karaļa rakstā . . . Man bail, ka mums vajadzēs Māras dzirnavas atstāt liktenim.

Pēteris sakustējās.

Viņa smadzenēs ātri risinājās domu pavediens:

«Atstāt Māras dzirnavas liktenim? Un tikai tādēļ, ka mūsu neuzveicamo skaits uz pusi samazinājies? Tagad atstāt dzirnavas, kad Anna apsolījās tur ierasties un kopt ievainotos! Tagad, pēc vecā Angera nāves, kad torņinieka meitai nav kur palikt un tā ar prieku apmetisies dzirnavās! Tagad, kad ik dienas viņu redzēšu! Nē. Dzirnavas jānotur. Sešpadsmit varonīgi, izveicīgi, labi apmācīti un norūdīti viri to spēs!»

—   Kā tu domā, kaprāl?— komandants, arī padomājis, jautāja pēc īsa klusuma brītiņa.

—   Es domāju, ka dzirnavas nekādā gadījumā nedrīkstam atdot poļiem.

—  Tās nepieciešamas pilsētai.

—   Jā, viņas mums atlikušas vienīgās, kur vēl varam samalt labību maizei.

—   Tā ir. Visas apkārtnes vējsudmalas nodedzinātas pa Rīgas aplenkšanas laiku. Arī pilsētas sudmalas sašautas un nebūs tik driz izlabojamas.

—   Turklāt, ja poļi nocietināsies pie Māras ezera, tad arī Rīga vairs nebūs droša.

—   Pareizi. Bet kā noturēt dzirnavas?

—   Es apņemos viņas noturēt!— Pēteris teica lēni, bet noteikti.

—  Tu? Ar saviem sešpadsmit vīriem?

—  Ar saviem sešpadsmit vīriem.

—  Tas ir neiespējami!

—   Pie labas gribas, kaptein, viss ir iespējams.

—   Bet ja jums atkal uzbrūk trīssimts viru liels ienaidnieka pulks?

—  Mēs turēsimies.

Kapteinis apbrinošanas aizgrābtībā raudzījās Pēteri. Viņš sajuta, ka viņa teiktais ir tikpat kā jau darīts. Kāds varens iekšējs spēks pie viņa veiklības un varonības! Jā, tādam vajag būt dzimušam karavadonim. Bet Pēteris bija vienkāršs zemnieks, neprata ne lasīt, ne rakstīt.

Atvērās rakstu istabas durvis. Tajās parādījās stalts cienīga izskata sirmgalvis — viņa majestātes Zviedrijas karaļa mantzinis Kaspars Krūze, tagadējais Rīgas gubernators. Pēteris ar komandantu piecēlās. Ienācējs turēja rokā rakstu ar karaļa zīmogu.

—   Mīļais kaptein!— viņš rūpju pilns griezās pie komandanta.— Te ir atbilde no viņa majestātes uz lūgumu pēc palīgspēkiem: neviena vira!

—  To varēja paredzēt, ekselence.

—  A! Te jau ir mūsu brašais kaprālis!— pavaldonis pazina Pēteri, kurš bija nostājies ēnā.— Sorit jums dzirnavās atkal bija nikns kautiņš ar poliem.

—  Jā, ekselence.

—   Pēteris ieradās ar ziņojumu,— komandants pasmaidīja,— un lūdza dažus desmitus vīrus, bet. . .

—   Velti!— Gubernatora piere apmācās.— Lūk, te ir karaļa raksts, kurā viņš paziņo, ka ne agrāk kā pirms mēneša viņš paspēs savākt kaut cik svaiga karaspēka un ierasties Daugavā. Viņa majestāte ļoti labi saprot Rīgas stāvokli un, gadījumā ja nespējam atvairīt polu sirotājus no apkārtnes, ieteic noslēgt vārtus un samierināties, ja Radzivils galu galā iedomājas mūs ielenkt.

Komandants bija kļņvis bāls. Bet viņš saņēmās.

—  Tik tālu vēl neesam, ekselence. Lūk, kaprālis Pēteris gan lūdza papildinājumu savu kritušo karakalpu vietā, bet. . .

Atkal satrauktais gubernators pārtrauca komandantu:

—  Nu? Bet? . ..

—  Bet, saprazdams mūsu stāvokli, apņēmās noturēt dzirnavas ar tiem ļaudīm, kas viņam atlikuši.

—  Cik tev ir viru?— Kaspars Krūze jautāja Pēterim.

—  Sešpadsmit.

—  Un ar tiem tu gribi noturēt dzirnavas?

—  Jā, ekselence, es to darīšu.

—   Ari tad, ja varbūt uzbrūk pāris simts vīru liels poļu bars?

—   Arī tad.

—  Neiespējami!

—  Nekas nav neiespējams, ekselence. Kareivim jāiespēj tas, ko viņam pavēl.

—   Brīnišķīgi!— Gubernators ar labpatiku raudzījās dzelzs vīrā.— Pēc mūsu mīļā komandanta nostāstiem, kuram gadījusies laime tevi redzēt kaujā, ari es savā iedomu pasaulē redzu tevi kā apokaliptisku jātnieku, ar liesmu zobenu iznicinot mūsu naidniekus. Un tomēr neuzdrošinos tev dot pavēli noturēt dzirnavas ar duci viru pret desmit vai divdesmit reizes lielāku pārspēku.

—  Ekselence!— Pēteris iebilda.— Dzirnavas Rīgai ir nepieciešamas. Jums aptrūks maizes.

—   Patiesi, drīz mēs tiktāl būsim! Un, ja poļi ielenks pilsētu un viņa majestāte mēneša laikā nepaspēs ierasties ar palīgspēkiem un pārtiku, mēs nomirsim badā.

—   Tādēļ jādara viss, lai to novērstu,— Pēteris mierīgi piebilda.

Kaspars Krūze ilgi noraudzījās kaprāli, šaubīdamies par pārdrošās apņemšanās iespēju. Tad viņš pagriezās pret komandantu.

—   Kā jūs domājat?

—   Man šķiet, ekselence,— kapteinis atbildēja,— ka uz Pētera apņemšanos varam pajauties. Ar Dieva palīgu viņš to veiks.

—   Un, ja debesis mums nolems krist,— Pēteris turpināja,— tad nekas nebūs zaudēts.

—   Tad būs zaudēti visbrašākie viri Zviedrijas karaJa dienastā!— Gubernators sarauca uzacis.— Tos nedrīkst pakļaut briesmām.

—   Ikvienā kaujā kareivis ir briesmām pakļauts.

—  No briesmām jāizvairās.

—  Tad vispirms jāizvairās dzimt pasaulē.

Atkal gubernatora skats ilgi vērās pārdrošajā kaprāli. Viņš nevarēja izšķirt, vai tā bija tikai parastā drošsirdīga karakalpa bramanība vai patiesa tieksme pēc briesmām un varonīgām dēkām. Pētera seja bija nekustīga, kā granītā cirsta. Zviedrim nevarēja ienākt prātā, ka kādas sievietes tuvums, pēc kura tiecās puiša dvēsele, velk viņu uz dzirnavām — un kaut arī visi elles gari to apsēstu.

—   Labi!— Kaspars Krūze pēc brītiņa klusēšanas teica.— Ej un aizstāvi dzirnavas, kamēr atrodi to par iespējamu. Bet tu vari atgriezties Rīgas drošajos mūros, kad gribi. Zviedrija vieglāk paciestu šo apcietināto dzirnavu nekā tevis zaudējumu.

Gubernators sarunu nobeidza.

Komandants atviegloti uzelpoja.

—   Tad, ekselence, mums vajadzētu atkal sūtīt uz dzirnavām melderi, veco Milleru.

—   Kur viņš patlaban ir?

—   Se, pilī. Kad pēc Rīgas ieņemšanas viņa majestāte aizgāja uz Kurzemi, te sāka parādīties poļu sirotāju pulki; tie uzbruka pirmoreiz dzirnavām, no kurām pulkvedis de la Gardijs viņus atsita. Tad viņš atļāva dzirnavniekam un viņa meitai apmesties pilī, kamēr apkārtne būs droša no poļu uzbrukumiem.

— Labi.

Kaspars Krūze atvadījās no komandanta un pasmaidījis pamāja ar galvu arī Pēterim.

Viņš šaubījās par Pētera apņemšanās iespēju.

33. nodaļa MĀRAS DZIRNAVAS

Neuzveicamie gaidīja jaunus uzbrukumus dzirnavām.

Dažas dienas atpakaļ Pie Sarkanā torņa kaujā saņemtais gūsteknis noteikti bija apgalvojis, ka karavadonis Kristaps Radzivils devis zvērastu ieņemt Māras dzirnavas, lai kādi upuri būtu jānes. Tātad arī poļi saprata, cik svarīgas tās bija rīdziniekiem.

Pēteris gatavojās saņemt ienaidnieku.

Blakus nopietni pārdomātiem aizsargu līdzekļiem pagalmā viņš lielu vērību piegrieza arī izlūku darbībai, ik nakti izsūtīdams savus ļaudis uz ceļiem- Dienu novērotājs sēdēja milzīgajā ozolā, kurš auga augstākajā pakalnā aiz ezera dienvidrītos no dzirnavām un no kura galotnes bij pārredzami apkārtnes meži, Rīga, Daugava.

Kādurīt — tas bija trešā dienā pēc pirmās kaujas — Pēteris gāja uz ozolu. Bez pūlēm, kā pa ērtām kāpnēm no zara uz zaru viņš sasniedza galotni. Te, labi apslēpts lapotnē un tomēr ar izredzi visapkārt, jau sēdēja novērotājs.

Pēteris apmetās tam blakus, izvilka no azotes savu tālskatu un aplūkoja apkārtni. Patiesi, tas bija brīnišķīgs izgudrojums: kur cilvēka acs vairs nekā nesaskatīja vai nevarēja izšķirt priekšmetus, ar ši daikta palīdzību visu noskaidroja lielā tālumā. Lūk, piemēram, tagad. Viņš pagrieza savu stobri pret Smilšu kalniem tālu aiz Daugavas un skaidri saskatīja kailajā nogāzē jātnieku, bez šaubām, Salderna novērotāju. Raudzīdamies uz Jelgavas un Bauskas ceļiem, kuri šur tur parādījās mežu izcirtumos vai uzkalnēs, viņš saskatīja uz viena zaķi cilpojam un otram pārskrienam stirnu.

Pēteris atkal noglabāja savu dārgo ieroci un, norādīdams ar roku uz Bauskas ceļu, teica biedrim:

—   Redzi tur to augsto priežu puduri, aiz kura mūsu skatam pazūd ceļš.

—  Tas nav labs,— novērotājs piebilda.— Aiz tā poļi nemanīti var pienākt gluži tuvu.

—  Kā lai te līdzamies?

—   Hm . . . Būtu jāsūta turp otrs novērotājs, kuram no turienes būs brīvs skats tālāk un kurš, poļiem tuvojoties, varēs padot zīmi šurp.

—  Tad vajadzēs lieka cilvēka.

—  Neko darīt.

Pēteris padomāja.

—  Mēs varam vieglāk izlīdzēties.

—  Kā tad?

—   Nolīst tās pāris desmit priedes.

—   Pareizi. Tad ceļš būs klajš varbūt veselas pusstundas gājiena attālumā.

—   Nu, lūk. Tad to tu izdari pēc maiņas. Paņem vēl trīs četrus vīrus līdz, zāģus un cirvjus, un paveriet skatu.

Pēteris kāpa zemē.

Te viņu sagaidīja Ermanis.

—   Ko tad tu te?— Pēteris viņu uzlūkoja.— Atstāji savu azaida katlu?

—   Tagad man kunga dienas,— Ērmanis pavīpsnāja.

—   Kā tā?

—   Nu mums cits putras vārītājs. Man atliek vairs tik malku sagādāt un ūdeni pienest. Torņiniece tagad saimniekos.

—   Anna?

—  Jā. Atnāca ar visu savu pūru.

—  Ar visu pūru, tu saki?

—   Kā tad. Smalki linu audekli, palagi, dvieļi. Tos visus plēš kopā un pārsien ievainoto biedru brūces. Nudien, ja tāda apkopšana, tad es arī neko nebēdātu, ja poļi man iecirstu kādu caurumu.

—  Tā, tā . . . Bet pie pavarda tak tev vajadzēja palikt.

—   Padzina mani. Pati saimniekošot. Tad atnācu apmainīt sardzi ozolā.

Ērmanis kāpa ozolā, un Pēteris veicīgākiem soļiem kā parasti atgriezās dzirnavās.

Ienācis pagalmā, kur karakalpi lāpīja sētu, laboja zirglietas un šo to darījās, Pēteris aplaida visapkārt ātru skatu un, neredzējis tās, ko meklēja, strauji piegāja pie namdurvīm. Te viņš neapņēmīgi apstājās, labu brītiņu padomāja un tad nedroši iegāja kā svešā miteklī. No priekšiņas viņš pavēra lielās dzirnavistabas durvis. Kāpa pār slieksni.

Te neviena nebij. Tikai ievainotie gulēja savā kaktā.

Tā kā gaišāka likās telpa.

Slimnieku salmu cisām bija pārklāts palags, netīrie apsējumi nozuduši un katra brūces no jauna pārsietas ar sniegbaltu linaudeklu saitēm. Ari klons bija tīri izmēzts.

Pēterim šķita, ka pat gaiss istabā kļuvis dzidrāks un svaigāks. Ar pilnu krūti viņš dziļi ievilka elpu. Pastāvēja brītiņu, tad griezās uz iešanu.

Kāds slimnieks pakustējās un vāji teica:

—   Pēter, pasniedz man malku ūdens!

—  Labi,— Pēteris taisījās iet uz namiņu, bet ieraudzīja ķipi un krūzīti tepat pie lāviņas. Pat par to padomāts.

Viņš pasniedza dzert ievainotam. Tā mute bij sausa, elpa smaga, acis savāds mirdzums.

Pēteris aptaustīja viņa pieri. Tā bija karsta.

—  Tevi drudzis moka, draugs?

—  Jā,— slimais atbildēja.— Arī elpot grūt'!

—   Kā lai tev palīdzētu? Zinātu kādas labas zāles novārīt.. .

—  Anna apsolījās iet uz Rīgu. Atnesīšot no mediķa.

—  Tā, tā . .. Nu tad labi. Pacieties līdz tam.

Pēteris izgāja pagalmā.

Te pie ūdens mucas Anna berza traukus. Meiča sveicināja. Pēteris atņēma sveicienu. Stāvēja un nezināja, kā iesākt valodas.

—   Mūsu dzirnavistabu nemaz vairs nevar pazīt,— pēc laba brītiņa viņš teica.

Anna berza bļodu un pietvīkusi paraudzījās Pēterī.

—  Tikai klonu vien es izmēzu.

—   Bet vispāri manāma rūpīgas saimnieces roka . . . Jā, saki man, Anna: tu esot teikusēs iet uz pilsētu?

—   Gribu apgādat zāles. Tur vienam slimniekam grūts drudzis. Ari priekš brūcēm vajadzētu ko paprasīt.

—   Dari gan tā. Es nepavisam neiedomājos, kaut gan tas man pienāktos. Visas šis dienas domāju tikai par dzirnavu aizsardzību un līdzekļiem, kā atsist ienaidnieku, kad tas atkal nāks uz mums.

—  Vai tad drīz gaidāms uzbrukums?

—   Ik bridi jābūt gataviem. Mierā poļi neliksies, kamēr vai nu būs dzirnavas ieņēmuši, vai viņus tā sakausim, ka tie vairs negribēs te rādīties … Tā ka mēs patlaban par to runājam, tad man vēlreiz tev jāizsaka lielais paldies par to tālskatu. Tas man neatsverams palīgs novērot ienaidnieka tuvošanos. Es viņu glabāju kā savu dzīvību . . .

Te pie ūdens mucas Anna berza traukus.

Pēterim vēl bija uz sirds piebilst —«jo dārgāks viņš man it sevišķi tādēļ, ka tas tavas rokas dots», bet kautrība viņam aizturēja šo atzīšanos.

Anna teica:-

—  Ne jau man tev jāpateicas. Kāds mācīts kungs lika viņu tev nodot.

—  Vienalga. Es no tevis viņu saņēmu.— Pēteris gandrīz nosarka aiz bailēm, ka nav pateicis par daudz.

Cik dīvaina gan ir cilvēka sirds: tā baidās izteikt to, no kā viņa pilna līdz malām. Un, jo dziļāk, jo sirsnīgāk kāds

mīl, jo klusāks viņš ir. Ja mīlētājs būtu uzskatāms kā uzbrucējs, kā iekarotājs, tad viņu varētu salīdzināt ar stopa šāvēju, kurš, kaut gan uzvilcis stopu, neuzdrošinās izšaut bultu, kad mērķis vēl tāls un miglā tīts. Bet mīlētājs arvien ir sapņotājs, un sapņotājs nevar būt iekarotājs. Ak nē, viņš pats ir iekarojamais, uzveicamais. Viņš tura atvērtus savas sirds cietokšņa vārtus un gaida uzvarētāju.

Tāds bija Pēteris. Un arī Anna bija tāda.

—  Vēl ko es no tevis gribēju lūgt,— Pēteris pēc neveikla klusuma brītiņa atcerējās.

—  Ko tad?

—   Tu uz vajņiem man iedevi dažas bumbiņas, kuras nomestas pārplīst un saceļ miglu. Kaut gan toreiz tās neiznāca izlietot pret zviedriem, tak, kā liekas, viņas var Joti noderēt še, kad izdevīgā brīdī vajadzētu tikt nemanītiem ielencēju aizmugurē. Saki, vai tu varbūt vēl nevarētu dažas palūgt no tā mācītā vīra, kas tev iedeva pirmās un to tālskatu?

—   Es palūgšu viņam. Rasi tam būs vēl kādas. Ari zāles ievainotiem gribu no viņa dabūt.

—  Tātad šodien vēl dosies uz Rigu?

—  Jā, pievakarē…

Ar to saruna izbeidzās. Anna bij beigusi berzt traukus, abi stāvēja viens pret otru un sāka justies neveikli, aptrūkstot valodām. Te vārtos atskanēja spirgta, ņipra balss:

—  Labrīt visapkārt!

—   Labrīt,— atņēma karakalpi, arī Pēteris un Anna, ieraudzījuši ķestera Lēni ar pauniņu padusē.

Anna iesteidzās namiņā — vārīt azaidu.

Pēc sarunas ar Annu Pēteris jutās tā kā pacilāts, kā saslējies.

—   Nu, Lēne,— viņš pagājās pretim viešņai viegliem soļiem,— ko labu teiksi?

—  Atnācu pie jums uz dzīvi.

—   Nu?— Pēteris jutās mazliet pārsteigts.— Kā tad tā?

—  Te slimnieki kopjami.

—   Un ko tad tavs tēvs? . ..

—   Viņš neko daudz nevarēja pretoties. Es skaidri pateicu, ka Rīgai būs beigas, ja poļiem ļaus ieņemt Māras dzirnavas un citus apcietinājumus. Un tādēļ jārūpējas par ievainotiem, lai tie tiek veseli un dzen poļus.

—  Tā, tā . . . — Pēteris raudzījās ņiprajā meičā.— Bet te jau Angeru Anna atnāca.

—   Nekas. Par daudz mums darba nebūs. Jums, vīriešiem, arvien kur kas apkopjams un padarāms.

—   Nu labi, labi.— Pēteris neatrada nekādus citus iebildumus, un Lēne viegliem, priecīgiem soliem iegāja dzirnavās.

Pēteris palika pagalmā. Šodien viņš jutās tā kā izsists no parastajām ikdienas gaitām, kā izklaidīgs. Viņš pārdomāja, kas tad īsti patlaban būtu darāms? .. . Tad atcerējās:

«Kuru katru dienu tak var atbraukt dzirnavnieks un sākties malšana, kā komandants ar gubernatoru bija runājuši. Būtu jāizlāpa dzirnavrats, kas kaujā krietni cietis.» Viņš iegāja maltuvē. Te mazas durvtiņās veda uz ezeru un laipa lidz ūdensratam. Pēteris piegāja pie rata. Pagrieza to. Aplūkoja bojātās vietas.

«Vajadzēs palīgu,» viņš domāja.*Viens te nekā nespēšu. Andrim nav nekāda īsta darba. Pasaukšu to. Tepat jau vien viņš kur slaistās apkārt.»

Pēteris atgriezās maltuvē un izgāja pagalmā. Te nekur Andra neredzēja. Viņš paraudzījās šķūnī pie zirgiem. Arī te puiša nebij. Tad viņš iegāja dzirnavās un no priekšiņas lielajā istabā, kur gulēja tikai ievainotie biedri. Pēteris pagrūda dzirnavkambara durvis. Nekā.

Viņš iegāja kambarī un pavēra lūku uz namiņu. Te virs pavarda tvaikoja lielais putras katls kāsī. Pie pavarda stāvēja Anna un Andris gluži tuvu viens otram, sadevušies rokās.— Pēteris sarāvās un ātri atkal aizvēra ciet lūku. Brīdi viņš stāvēja nekustēdamies, kā pie Jauna darba notverts. Vismaz viņš patš tā jutās un mēģināja izskaidrot savu rīcību:

«Kādēļ es aizvēru lūku? Vai tādēļ, lai neredzētu, kas namiņā notiek? Jeb varbūt tādēļ, lai mani neredzētu? Bet kālab man jāslēpjas? …»

Pie skaidrības viņš tomēr netika, jo ziņkāre ņēma virsroku. Viņš pielieca ausi pie lūkas šķirbas un ieklausījās sarunā.

Viņš dzirdēja Andra balsi:

—  Un tomēr tu esi tik laba pret mani, Anna.

Anna atbildēja:

—  Kāpēc ne. Tu taču esi mīļš zēns.

—   Kā lai tev pateicos?

—   Ak, ko nu! Nav jau liela lieta ziedot tev vienas nakts mieru.

Tad Anna iesmējās. Pārgalvīgi un vaļīgi.

Neizturams smagums uzgūlās Pēterim uz krūtīm. Likās, ka tas viņu nosmacēs.

Streipuļodams viņš atstāja dzirnavkambari, izgāja cauri lielajai istabai, no priekšnama pagalmā, tad laukā pa vārtiem uz Mārupītes krastu. Te viņš nolīda krūmājā pie paša ūdens un smagi atkrita uz cini.

—   Ak, Dievs! Tad tāda ir Anna!— viņš rūgti čukstēja.

—   Nu vairs nav šaubu, kādēļ viņa te atnākusi . . . Un Andris? Ak, es viņu nepavisam neesmu pazinis. .. Nabaga Rūta! …

Pēteris sēdēja drūmās domās, kas haotiski jaucās caur viņa smadzenēm, un nekustošu skatu raudzījās upītes straumē.

Tā pienāca pusdiena. Saule jau stāvēja virs dzirnavām.

Tad Pēteris atmodas.

Viņu iztraucēja irkļu troksnis. Pa Mārupīti brauca uz augšu vairākas smagi piekrautas laivas.

Pēteris piecēlās un paraudzījās lejup.

Tās bija pilsētas laivas, piekrautas labības maisiem. Priekšējā sēdēja sīks pamaza auguma vīrs — sirmiem matiem un bārdu — ar jaunu meiču, gadus deviņpadsmit vecu.

Pēteris noprata, ka tas ir dzirnavnieks ar savu meitu, kurš atgriežas darbā malt labibu pilsētai un zviedru karavīru uzturai.

Vecais, ieraudzījis krastā karakalpu, to vērīgi nolūkoja no galvas līdz kājām un, kad laiva bija klāt, sveicināja:

—  Tu, liekas, būsi dzirnavu sargu priekšnieks?

—  Tas esmu,— Pēteris atņēma sveicienu.

—   Es esmu Māras dzirnavu melderis,— vecais teica,

—   komandanta uzdevumā Rāte man lika atgriezties darbā, ko atstāju, kad karakungs de la Gardijs te cīnījās ar poļiem. Toreiz vairs nebij ne dzīvošanas, ne strādāšanas.

—   Tagad strādāt varēsi,— Pēteris atteica.— Tikai ar dzīvošanu būs mazāk ērti. Nāksies saspiesties. Tava istaba arī ir aizņemta, tur mitinās mūsu ievainotie biedri.

—   Par to nekas. Es ar savu meitu varu apmesties jumta kambarītī. Kad tikai varat poļus atturēt, ka tie mus nesakapā gabalos.

—  Tas jau ir mūsu uzdevums.

—   Jā, jā, lai Dievs tev palīdz! Varens karotājs tu esi. Visa pilsēta tevi slavē un daudzina līdz ar taviem ļaudīm un nesauc jūs citādi kā tikai par neuzveicamiem.

Laivām uz priekšu iroties un Pēterim gar krastu līdzi soļojot, viņi sasniedza dzirnavas.

Vecais ar meiču izkāpa malā.

—  Mans vārds ir Millers.— Viņš sniedza Pēterim roku. — Un tā ir mana meita Kate.

Pēteris pārlaida garāmslīdošu skatu pār mazo, apaļo skuķi. Tās seja nebij skaista, bet nevarētu teikt, ka tā būtu neglīta. Mellie, gludi sasukātie un stipri ar taukiem ieziestie mati no deniņiem nokārās uz leju, zem ausim pāriedami pīnē; tā tie aizsedza viņas diezgan platos vaigu kaulus un padarīja seju ovālāku. Skaistākais pie skuķes bija viņas skaidrās, mierīgās, pelēkās acis. Tajās atspoguļojās vienkāršība, atklātība un noteiktība.

—   Tātad maisus nesiet tieši uz maltuvi,— Millers deva rīkojumu puišiem īrējiem un pats ar meitu, Pētera pavadīti, gāja uz pagalmu.

—  Malšana ies pilnā spēkā,— melderis teica.— Tirgotājs Matīss Bērenss apņēmies dot pilsētai tūkstoš maisus miltu.

—   Kā? Bērenss?— Pēteris pārsteigts jautāja.— Vai tā viņa labība?

—   Viņa. Viņš visbagātākais labības tirgotājs. Un vislētāk salīga. Malsim dien' un nakti. Trīs puišus deva man līdz.

—   Puiši varēs apmesties pie maniem ļaudīm,— Pēteris pēc brītiņa noteica.

—  Labi.

Viņi iegāja pagalmā.

—   Tātad tev ar meitu,— Pēteris paraudzījās jumta logā,— būs jākāpj augšā. Bet tava meita varētu arī iekārtoties kopā ar citām meičām.

—   Ar citām?— Kate iejautājās.

—   Jā, te jūs būsat vesels pulks. Ir te citas pie slimnieku kopšanas, pie putras vārīšanas.

—   Būs mums telpas diezgan,— melders nodomāja.— Es esmu ar meitu tā saradis, ka jūtamies labi kaut šaurā spraugā. Un jumta kambaris ir ērts. To varam ar segu pārdalīt divās istabās.

—   Nu tad labi!— Pēteris atstāja atbraucējus un, atcerējies izlāpāmo dzirnavratu, gāja pie darba.— Nāc man palīgā!— viņš uzsauca Andrim, kurš skaidienā tēsa tapas bajķu sētas savienojumiem.

Kad Ērmanis, apmainīts no cita novērotāja ozolā, atgriezās dzirnavās un ievēroja pagalmā Annu ar Lēni, kuras palīdzēja meldera meitai bāzt gujas maisā salmus, viņš, šķelmīgi pavīpsnājis, norūca pie sevis:

— Nu mūsu mājās būs labs jandāls! Kur tik daudz sieviešu kopā, tur mierīgu dzīvi neceri. . . Pasargi mūs, svētā Dievmāte, no sieviešiem!

34. nodaļa

VELLA DAKTERIS MAĢISTRS DANIELS RĒBUSS

Vecais, atstādinātais pilsētas fiziķis vārīja zāles savā jumta mītnē lielajā, augstajā namā aiz Ogļu tirgus. Telpā bija karsts. Cauri plānajiem griestiem sildīja maija saules iesilušais jumts, un šo karstumu pastiprināja svelme no pavarda ugunskura, kur virs trijkāja vārījās kupliem garaiņu mutuļiem milzu pods. Abi jumta logi stāvēja līdz galam vaļā, gan izlaizdami istabas siltumu, bet toties atkal uzņemdami jau mazliet spiedošo saulīti.

Maģistrs Rēbuss, izmeties kreklos, staigāja no pavarda pāri istabai uz pretējo sienu pie plauktiem un atpakaļ, nesdams dažādas zāles un kaltētas saknes savam virumam. Viņa augstā piere savilkās dziļās grumbās, pārdomājot recepti. Tad viņš apstājās un grumbas pierē kļuva vēl dziļākas. Liekas, bij aizmirsusies vēl kāda zālīte dzīvinošam arkanumam. Velti mēģinādams atcerēties no galvas, viņš piegāja pie galda un atšķīra ne visai biezu šarteku. Piebāzis jau pavājās acis ļoti tuvu rakstam un dažas rindas pārlasījis, viņš neapmierināts atkal aizvēra grāmatu.

—   Nē,— maģistra lūpas murmināja,— šinī gadījumā es nevaru palaisties uz Nikolu Mirepsu Aleksandrinusu. Viņš ir novecojies. Būs jāpaliek pie manas paša receptes.

Vecais paņēma lielu žūksni savērtu aprakstītu lapu, pašķirstīja un, atradis meklēto atzīmi, centās salasīt dažas izplūdušas rindas. Rakstu, kā liekas, bija sabojājis kāds uzpilējis šķidrums, pa daļai to gandrīz izdzēsdams. Ar pavājo redzi viņš vairs nespēja saskatīt bālos burtus un labākas gaismas dēļ piegāja ar papīriem pie loga. Bet arī gaišā saules gaisma nelīdzēja sliktai redzei. Rēbuss kļuva nemierīgs.

—  Tīrā nelaime vecuma dienās!— viņš pukojās.— Ja manas acis būtu pa desmit gadiem jaunākas, šis izplūdušais raksts izrādītos vēl salasāms. Zīmes ir palikušas …

Atkal viņš piebāza seju pie kļūmīgajām rindām.

—   Tomēr ne . .. Arī jaunas acis nesaskatīs bālās zīmes. Te vajadzīga pastiprināta redze.

Viņš nolika lapu žūksni uz galdu un gāja uz kaktu, kas atgādināja amatnieka darbnīcu ar laktu, veseriem, knaiblēm, vīlēm un dreijām. Te viņš paņēma no plaukta pagaru cauruli ar viņā ievietotiem stikliem — tādu pat, kāda bija Pēterim ienaidnieka bateriju novērošanai tālumā, izņēma vienu stiklu, atgriezās pie galda un mēģināja ar šo stiklu palielināt neskaidrā raksta zīmes. Bet tālskata lēca lieti nederēja šim nolūkam. Tad vecais mediķis aptiekārs, kurš tikpat labi bija arī optiķis, astronoms, fiziķis un dažādu mehānisku amatu meistars, izmeklēja kādā atvilktnē no dažām liekta stikla ripām noderīgāko un, iekārtojis savas dreijas stikla slīpēšanai, sāka apstrādāt lēcu provizoriskam mikroskopam.

Tas bija ilgs un grūts darbs. Rēbuss tā nodziļinājās lēcas slīpēšanā, ka aizmirsa zāles un pavardu. Uguns izdzisa, virums beidza virt.

Beidzot lēcai bija dots vajadzīgais slīpējums. Meistars ar to atgriezās pie izdzisušā raksta.

—   Aha!— viņš līksmi pavīpsnāja, iemērcis spalvu tintē un atjaunojis bālās rindas.— Nu recepte ir skaidra.

Sameklēji^ plauktos vajadzīgās vielas un no jauna pakūris uguni, viņš beidzot tika galā ar vārīšanu. Tad, izkāsis virumu, lēja to tvaickolbā un karsēja no jauna. Kad medicīna dzesējamā dupī izrādījās atdzisusi, to iepildīja lielā krūkā, uzlīmēja traukam etiķeti ar arkanuma nosaukumu un nolika to pie citiem zāļu traukiem, atliktiem atsevišķi kādam pasūtītājam.

Tad maģistrs atelpoja.

—   Tā, nu Katrīnas kundze var sūtīt pakaj savām zālēm un kaut ko darīt ļaunās sērgas apkarošanas labā . .. Ak, Dievs, šī stulbā māņticība! Vella dakteris Rēbuss izgatavo arkanumu pret sērgu! Vienkārši ļautiņi nāk pie viņa pēc šīm zālēm un daudzi izveseļojas. Bet aptiekārs Lamberts Gildenstets no Rēbusa vairās kā no pašas sērgas, izmēģina pie sasirgušajiem kungiem nederigus novārījumus, ļauj tiem mirt un arī pats krīt ļaunai sērgai par upuri. Nu viņa atraitne Katrīnas kundze ir gudrāka. Kaut varbūt sirdij drebot, viņa ņem pretī un izsniedz slimniekiem vella maģistra dziedinošo, pārbaudīto arkanumu, un lūk, tās aptieka nāks atkal slavā …

Rūgti iesmējies, Rēbuss piegāja pie darba galda un pārdomāja, kāds būtu turpmākais darbs. Tad viņš atcerējās, ka šodien vēl nav ēdis, nogrieza riecienu maizes, šķēli žāvētas gaJas un, atsēdies pie loga, ieturēja brokastis, pusdienas un palaunadzi vienā reizē.

Bet arī pie mielasta strādāja zinātnieka smadzenes. Uznākot kādai domai, viņš, nepabeidzis azaida, piecēlās un atgriezās pie pavarda. Uzpūtis dziestošo uguni un pielicis jaunas ogles, viņš sarīkoja virs tām lielu tvaickolbu ar blāvu šķidrumu pār pelēku sārņu nogulumu, savienotu ar dūmgāzes tvertni, un sāka novērot ķīmiskā procesa attīstīšanos.

Sai darbā viņu iztraucēja klauvējiens pie āra durvīm.

Maģistrs izgāja priekšnamā un atgriezās ar pajaunu, labi, pat švītīgi ģērbtu vīru. Uz rokas tas nesa tukšu grozu.

—   Nāciet šeit, mīļais Daniel Meller!— saimnieks aicināja viesi.— Te ir visas jūsu aptiekai pagatavotās zāles.

Jaunais cilvēks notupās pie atsevišķi atliktām krūkām un traukiem, ņēma tos pa vienai un, aplūkojis etiķetes, rūpīgi noguldīja grozā.

Kā pēdējo viņš paņēma lielo krūku ar arkanumu, kuru ķīmiķis šodien bija izgatavojis.

—   Tinctura peztis,— viņš lasīja uzrakstu.— Jā, godājamais dominē Rebus, šis jūsu līdzeklis patiesi daudzus sērgas slimniekus izglābis no nāves, un ari mans nelaiķa principāls Gildenstets ar Dieva palīgu vēl šodien dzīvotu, ja savos aizspriedumos nestātos pret. . .

Aptiekāra palīgs aprāva teikumu.

Rēbuss rūgti pavīpsnāja un teica:

—   Sakiet vien droši, mīļais Meller: pret vella daktera Rēbusa elles mākslām! Tā jau mani godā ne tikai tumšais pūlis, bet arī gudrie, mācītie kungi.

—   Dominē!— Mellers teica vienkārši un vaļsirdīgi. — Jūsu augstie amata biedri aiz skaudības izplata par jums tenkas, it kā jūs stāvētu sakaros ar ļauniem gariem. Visiem kā dadzis acīs ir jūsu gaišais prāts, kurš nemitīgi iedziļinās dabas un cilvēka būtnes apslēptās īpašībās un arvien atrod jaunus līdzekļus un izgudrojumus. Cilvēka prāts ir kūtrs un aprobežots. Nepietiek ar godkāri vien, lai viņu mudinātu uz darbu un meķlējumiem, ir nepieciešama arī liela savas mākslas mīlestība; tāpat ir vajadzīga dzelzs griba, savu ērtību un labsajūtu ziedošana, lai negulētās naktis un lielā piespiešanās savu aprobežoto apvārsni paplašinātu. Lielākā daļa zinātņu viru to nedara, un tādēļ viņiem skauž jūsu panākumi.

—  Laikam tā būs.— Rēbuss nopūtās.

—   Bet lielas bēdas cilvēkus ved pie prāta. Un tagad, lūk, pie jums griežas pat lielākie pretinieki. Piemēram, super- dents Samsons.

—   Superdents?

—   Jā. Zviedru karalis Svētā Pētera virsmācītāju Hermani Samsonu iecēlis par Rīgas un visas iekarotās, kā arī vēl iekarojamās Vidzemes superdentu.

—   Tā. Un jūs sakāt, ka mācītājs Samsons domājot lietot manis gatavotās zāles?

—   Viņš mums pieprasīja jūsu tinktūru pret ļauno sērgu, pēc tam kad viņa meita, jaunava Cecīlija, sērgā nomira.

—  A! Samsona meita arī aizgājusi sērgā?

—   Jā. Pagājušo nedēļu. Šodien ari mācītāja cienmāte nejutās labi un superdenta kungs atsūtīja uz mūsu aptieku cilvēku pēc sērgas zālēm, noteikti piekodinot, ka tās lai būtu maģistra Rēbusa tinktūra.

—  Ahā!— Rēbusa acis iemirdzējās.

—   Un tā daudzi,— aptiekārs turpināja pļāpāt,— kas vēl nesen par jums ļaunu runāja, tagad cerē glābiņu no jūsu mākslām. Man jāatzīstas, ka Katrīnes kundze, mana nelaiķa principāla atraitne, gan vēl visu laiku negribēja neķā dzirdēt par jūsu ārstniecības zālēm, bet uz manu pierunājumu viņa nāca pie labākiem ieskatiem. Jūs jau varbūt zināsat, ķa es precēšu Katrīnes kundzi un pārņemšu Gilden- steta aptieku.

—   Nē, to nezināju. Vēlu laimes.

—   Pateicos. Nu, lūk, un tātad es nevaru pieļaut, ka mans uzņēmums panīkst, visiem kundēm piegriežoties Lielās aptiekas īpašniekam Miķelim Brūveram, kurš tur arī jūsu gatavotos arkanumus.

Beidzot pļāpa atvadījās un aizgāja. Rēbuss viņu izlaida un atgriezās pie savām retortēm un kolbām uz pavarda. Ķīmisķais process jau rādīja savu latento īpašību rezultātus. Dūmgāzes tvertnes aizsargventils sīkdams laida laukā pelēku miglas strūkliņu. Maģistrs noņēma tvaickolbu no uguns un ielika tvertni dzesētavā.

—   Nu atliek vēl dūmgāzi sabiezināt.— Viņš domīgi pārvilka ar roku pār īsajiem, sirmajiem matiem.— Man šķiet, tā patlaban var būt ļoti noderīga mūsu draugiem.

Atkal kāds klauvēja pie durvīm. Maģistrs izgāja un atgriezās ar Angeru Annu.

—   Patlaban es domāju par tevi, jaunava. Piesēdi.

Rēbuss atbrīvoja krēslu blakus galdam un pats atlaidās savā darba krēslā. Viņš bija patīkami saviļņots un, laipni smaidīdams, raudzījās meičā, gaidīdams dzirdēt tās atnākšanas iemeslus.

—  Vispirms, dominē,— Anna iesāka,— man jānodod tev pateicība par to daiku, ar kuru var skatīt tālas lietas.

—  Tā? Tad jau tu laikam būsi tikusies ar tiem trim brašajiem kareivjiem? Cik zinu, tie patlaban apcietinājušies Māras dzirnavās un aizstāv tās pret poju sirojumiem.

—   Jā, dominē, es nāku no turienes. Un atkal man pie tevis lūgums.

—   Varbūt dūmgāzes bumbas? Man ienāca prātā, ka tās var būt Joti labs līdzeklis ielenktās dzirnavās izbēgšanai, ja nav vairs spēka tālāk turēties. Un grūt' nāksies aizstāvēt šo blokhauzi, jo ienaidnieks, kā dzird, par katru cenu gribot ieņemt šo svarigo nocietinājumu, lai arvien turētu Rīgu acīs.

—  Tā ir, cienītais kungs. Pēteris loti lūdz dažas bumbas, ja vēl atlikušas.

—   Tās mēs pagatavosim. Nupat es liku atdzesināties gāzei … Pa tam varbūt tu gribētu man pastāstīt, kā klājas dzirnavās. Vai tās ir pietiekoši nocietinātas? Vai daudz tur karavīru?

—  Ar ievainotiem kopā sešpadsmit vīru.

—  Nu jā . . . bet komandants sūtīs pastiprinājumu.

—   Kā dzirdēju, tad pilī trūkstot laužu un komandants gribējis atstāt dzirnavas likteņa rokā. Bet Pēteris uzņēmās aizstāvēt dzirnavas.

—  Ar sešpadsmit vīriem?!

—  No tiem kādi seši ir vārīgi ievainoti.

—   Kungs Dievs! … Es dzirdēju, ka mūsu neuzveicamie noturējuši dzirnavas pret četrkārtīgu pārspēku.

—  Četrdesmit pret pusotra simta.

—   Bet ja nu tagad pusotra simta polu ielenc sešpadsmit mūsējos?!

—   Dominē, kaprālis Pēteris ir ne tikai nepārspējams cīkstonis uz zobeniem, bet arī apbrīnojams karavadonis.— Anna lepni pacēla galvu.

—   Un kaut arī!— Vecais maģistrs saņēma rokas uztraucies.— Arī Leonīds bija labs karavadonis, un tomēr viņš nespēja noturēt pretiniekus pie Termofilām ar saviem trīssimts varoņiem spartiešiem.

Anna nekā nebija dzirdējusi ne par Leonīdu, ne par spartiešiem un tādēļ, savā jūsmošanā nespēdama iedomāties dižāka varoņa par Pēteri, teica sirsnīgākā vientiesībā:

—   Ja Rīgas komandants tās Termofilu dzirnavas vai blokhauzi — lai kāds nu tas apcietinājums bij — būtu uzticējis Pēterim, tad, es esmu pārliecināta, ar trīssimts vīriem viņš atsistu poļus.

Rēbuss negribot pasmaidīja. Ne tik daudz par Annas vēstures zināšanām kā par viņas sajūsmu.

—   Un tomēr, miļā jaunava,— viņš teica, atkal nopietns kļuvis,— pārāk vieglprātīgs ir pils komandants, sūtīdams šādu niecīgu pulku tik bīstamā un nevienādā cīņā. Poļi ir gaidāmi un lielā barā.

—   Dominē, Pēteris ar saviem neuzveicamiem pats esot uzņēmies šo bīstamo uzdevumu. Es ticu, ka viņš ar savu gudrību un gaišo galvu noturēs dzirnavas. Un ari mēs turēsimies līdz pēdējam elpas vilcienam.

—  Jūs?

Anna piesarka.

—  Jā. Ķestera Lēne un es — mēs arī esam tur.

—   Tā? Vai jūs protat šaut no musketēm?

—  Mēs iemācīsimies.

—   Hm …— Rēbuss kaut ko pārdomāja. Vecā vira prāts bija sevišķi sprigans un jautrs; ķā pārgalvim zēnam viņam iemirdzējās acis.— Varbūt man ienāk prātā ari kaut kas jums.

Viņš piecēlās un žirgtiem soļiem staigāja pa istabu, intensīvi domādams. Pārgalvīga dzirkstīte viņa acis neiz- gaisa.

—   Galu galā man tev jāpiekrīt, Anna,— viņš teica, nostājies meičas priekšā.— Nevienas briesmas nav drausmīgas, ja cilvēks nezaudē attapību un jautru prātu un atstāj sev plaisu, kur pēdējā bridi izsprukt. Es gribu ticēt tavām labajām domām par mūsu neuzveicamiem un viņu vadoni; tas būtu par attapību un jautro garu. Un, kas zīmējas uz plaisu izšmaukšanai, kad vairs nekas cits neatliek, tad te noderēs manas dūmgāzes bumbas. Viņu miglā jūs varat nemanīti iziet pat cauri naidnieka nometnei. Tātad vispirms ķersimies pie šo bumbu izgatavošanas un reizē ar to parunāsim par citām karā noderīgām lietām.

Gandrīz ar jauneklīgu sparu vecais ķimiķis ķērās pie darba, aicinādams Annu talķā. Viņš pagatavoja kublā javu no dažādiem pulveriem un skaidām; tad no šis masas izveidoja uz savām dreijām — līdzīgi tam, kā podnieks veido mālus traukiem,— labu skaitu nelielu bumbu, atsta- dams ikvienai mazu kakla caurumiņu. Kad tās bija gatavas un mazliet apžuvušas, tad no lielās tvertnes ar īpaša pumpja palīdzību piepildīja viņas ar dūmgāzi, līdz tās mazliet uzpūtās, tad aizbāza caurumu un kaltēja jau gatavās dūmgāzes bumbiņas tādā karstumā, ka tās sacietēja.

Darbā abi pļāpāja par šo un to.

Anna ieminējās vēl par zālēm ievainotiem, kuras ari Rēbuss izmeklēja savos plauktos un līdz ar dūmu bumbiņām salika grozā.

—   Un tagad,— maģistrs smaidīdams saņēma Annu pie rokām,— mums būs jāpadomā par cīņas līdzekļiem tev un ķestera Lēnei. Tātad jūs gribat iemācīties šaut no muske- tēm?

—  Jā, kungs.

Rēbuss devās uz istabas kaktu, kur bija sakrautas daždažādas mantas kaudzē, nosegtas ar vecu segu. Ilgi viņš tur meklējās, kamēr no pašas apakšas izvilka trīs dīvainas īsas bises ar platiem stobriem un krama atslēgām.

—   Te man ir tris bīstami ieroči,— viņš teica.— Jūs gan esat tikai divas, bet nekas, varbūt kāds no šiem vecajiem krāmiem sabojājas.

Viņš noslaucīja apputējušos ieročus, pārbaudīja kramus un biszāju pannas, tad nolika bises uz galda.

—   Un nu mums jāgrūž biszāles.

Vecais sāka nest kopā no plauktiem un maisiem dažādas kaltētas zāju un lapu pakas. Nostādīja istabas vidū piestu un, parādījis, kā jārīkojas, lika viešņu pie darba.

Pats viņš atkal rīkojās ap pavardu, no kura drīz plūda pa visu telpu sēra un salpetra kodīgā smarža.

Abiem uzcītīgi strādājot, nemanot pienāca krēsla.

Rēbuss pirmais atjēdzās:

—   Skat, jau vakars klāt.

—   Jā, vārtus slēgs.— Anna paraudzījās pa logu, neapstādamās darbā.

—   Darba gan mums pietiktu visai naktij. Vai tev nav jāsteidzas atpakaļ uz dzirnavām?

—   Ja atļauj, kungs, es strādāšu līdz rītam. Poli nekavēsies ar uzbrukumu.

—  Labi. Tad strādāsim, ka variet tur dzirnavās viņus godam saņemt.

Vecais pievēra logu un iededza darba lampu.

35. nodala

SAKI, KO GRIBI: ANNA TIC BURVĪBĀM

Austrumos jau bālēja debesis, kad vecais maģistrs ar Annu beidza darbu. Visu nakti abi bija strādājuši klusēdami, jo grūžamās zāles un lapas saberzdamās ar savādu asu smaržu lika asarot acīm, un tādēļ stampātājai nācās nosiet degunu un muti pret kairinošiem putekļiem, kas pacēlās no piestas. Nu burvju biszāles, kā pats Rēbuss smaidīdams bija nosaucis izgatavoto zaļgani pelēko grūdeni, bija gatavas. Vecais īsos vārdos Annu pamācīja, kā tās ieberamas un nostiprināmas bises stobrā, kāda atstatumā no mērķa jāšauj un kā pašam šāvējam un citiem jānodrošinās. Tad abi sakrāva grozā visu vajadzīgo dzirnavām, kā maišeli dīvaino biszāļu, dūmgāzes bumbiņas, zāļu krūkas un cibas ar vāšu ziedēm, pēc tam piesēdās atpūsties un nogaidīt vārtu slēgšanas laiku, kad Anna varēs atgriezties uz dzirnavām.

Abi sēdēja klusēdami, ikviens savās domās. Pēc brītiņa Rēbuss teica it kā pie sevis:

—   Ai, šie brašie, krietnie puiši! Vēl daža laba nikna cīņa būs izcīnāma dzirnavās. Un tikai maza saujiņa atlikusi šo neuzveicamo . .. Lai Dievs viņiem palīdz!

Anna kā sasapņojusies atbildēja:

—   Lai Dievs viņiem palīdz!

—   Lielus darbus viņi veikuši mūsu pilsētas labā,— maģistrs turpināja,— lieli nopelni viņiem ir pie tā, ka ari patlaban mēs neesam ieslēgti savos mūros kā pele slazdā. Un tomēr vēl šodien ļaudis savus varonīgos karotājus dēvē par vella kalpiem, kā dažkārt gadās dzirdēt. Vai patiesi gaišs prāts un diži darbi cilvēku apziņai ir nesasniedzami? Saki man, meit,— kā tev šķiet, kāpēc pilsoņi uz mūsu varoņiem netur labu prātu?

Anna atkratījās no savām domām, brīdi padomāja un tad teica:—Viņi, dominē, nav tādi kā citi.

—   Pareizi.

—   Viņiem ir pārdabīgas spējas.

—   Kāpēc pārdabīgas?

—   Viņi var to, ko neviens.

—   Tā nu gluži nebūs. Varonība, spēks, izveicība, gaišs prāts mēdz būt ļaudīm.

—   Bet viņiem palīdz gari.

—   Kā? Arī tu domā tā?

—  Jā, dominē.

—   Tātad tu esi pārliecināta, ka viņi kopojas ar ļauniem gariem?

—  Ne ar ļauniem, bet labiem gariem.

—   Ak tā. Nu, lūk, es jau sāku brīnīties par tevi, domāju, ka tu ari iedomājies kādas burvības.

—  Jā. Bez burvībām nav veicami tādi darbi.

Maģistrs apmulsa: ari Anna tic māņiem!

—   Bet burvības nāk no ļauniem gariem!— viņš iesaucās.— Vai tad tu neesi dzirdējusi melšam par vella mākslām, par mello maģiju?

—   Ir arī baltā maģija.

—   Ak tā!— Rēbuss sausi iesmējās.— Par to es nepadomāju.— Viņš apklusa un neapmierināts raudzījās darba lampas liesmiņā, pats sev pārmezdams, ka gribējis uzskatīt vienkāršo torņinieka meiču apgaismotāku par citiem viņa laikmeta skolotiem līdzcilvēkiem, kuri nespēja iedomāties cilvēka izcilu spējas un dāvanas kā nešķiramu no viņa gara, kā Dieva apveltījumu, bet, iespaidoti no tumšajiem krāpniekiem un murgotājiem, katrā atsevišķā cilvēcīgā dievišķās dzirksteles izpaudumā bija paraduši saskatīt vai nu paša elles lielkunga, vai kāda elementārgara — laba vai ļauna — palīdzīgu roku. Ak, šī vienkāršā meiča tak nevarēja būt citāda. Un tomēr Rēbuss apņēmās pamēģināt Annu apgaismot.

—   Tātad tu domā, ka kādi labi gari palīdz mūsu draugiem veikt viņu brīnišķos varoņdarbus?— viņš jautāja, atkal pagriezies pret meiču.

—  Jā, dominē.

—   Ar burvībām?

—  Jā gan.

—   Bet saki man,— maģistrs padomāja,— vai tu neatceries, kā šie trīs puiši izkļuva no Peitava torņa cietuma? Stāsta, ka viņi, par pelēm pārvērtušies, izlīduši caur torņa spraugu? Vai tā bij?

Annas acis iedzirkstījās.

—   Nē. Es, kungs, pati viņus slepus izvedu.

—   Nu, lūk. Un varbūt arī Svētā Pētera baznīcā viņi nebūs izlīduši pa atslēgas caurumu, kā melš?

—  Ak nē! Ķestera Lēne viņiem atslēdza mazās durvtiņās.

—   Ahā! Tad es vēl dzirdēju, ka viens no viņiem zvirbuja veidā esot nolaidies pa mācītāja Samsona logu pagalmā un ar dūmiem un smaku pazudis.

—   Pavisam tā nebij. Andris esot nolēcis uz kādas piebūves jumtu un aizbēdzis.

—   Un tie dūmi?

—   Tie bij no miglas bumbiņām.

—  Tātad nekāds labs vai ļauns gars nav viņu izglābis.

—   Nu, tava burvju bumbiņa.

—  Tātad, pēc tavām domām, izbēgšana no baznīcas un torņa notikusi dabīgā ceļā?

—   Kā tad.

—  Bet no mācitāja nama Andris izkļuvis caur burvību?

—   Nūja.

—   Kāpēc tu domā, ka miglas bumbiņās ir burvība iekšā un nevis sabiezēti dūmi?

Meiča stomījās:

—  Tādēļ. . . tādēļ. ..

—  Nu? Tādēļ, ka tās bumbiņas izgatavoju es?

—  Jā. Viņās ir iekšā spēks. Brinumspēks.

Maģistrs mitējās tālāk jautāt. Viņš atskārta, ka ikdienišķa cilvēka prāts, kuram skaidras un saprotamas liekas dabas parādības, ko tas ik dienas redz un vēro, katru dabas atdarinājumu no cilvēka rokas un gara, katru dabas noslēpumu atklājumu zinātnieka pētījumos un eksperimentos uzskata kā pārdabīgu parādību, kas ārpus parastās Dieva iestāditās likumības parādās caur citu — varenu, noslēpumainu ļaunu vai labu garu iejaukšanos pasaules kārtībā. Tā, piemēram, jau no cilvēku ģints sākuma paraduši uzskatīt sauli par dzīvības devēju un uzturētāju, kurai Dievs licis apspīdēt un apsildīt dabu un radibu, viņi saules aptumšošanos nevar iedomāties par kaut ko citu kā par ļaunā gara traucējumu. Tāpat tagad Angeru Anna, vērodama miglas lāņus, kas rītos paceļas no rasotām pļavām, saules staru susinātām, un vakarā nogulstas pār izkaltušo zaļumu, no jauna to veldzēdami, šai dabas parādībā šķietas saskatām Dieva gādību par savu radību; bet maģistra Rēbusa migla, iesprostota nelielā bumbiņā, viņai nav pieņemama kā Dieva rasa, un tātad tai jābūt kāda cita spēcīga un noslēpumaina gara radītai. Jo vispāri Dieva radībā ļaudis nesaskata nekā noslēpumaina, un tātad, kas šķietas noslēpumains, tas nav no Dieva, šī skaidrā gara.

Tā Rēbuss saprata Annas aizspriedumus pret zinātni un apņēmās mēģināt viņu apgaismot.

—  Tātad tu domā,— viņš atkal uzsāka sarunu,— ka migla no šīm bumbiņām rodas caur burvībām?

—  Jā, dominē.

—   Bet miglā uz Daugavas, piemēram, tu burvības neredzi?

—  Ai, nē! Visa māksla slēpjas tikai vārdos.

—  Kādos vārdos?

—  Nu, burvju vārdos, kurus tu, kungs, izsauc, šīs bumbiņas pagatavodams.

—  Bet es to nedaru, mans bērns.

Anna nekā neiebilda. Bet viņas acis skaidri teica:

«Nemaz nav vajadzīgs, lai tu skaji izsauktu savas burvju formulas; pietiek, ja tikai klusi tās nomurmini vai pat pie sevis noskaiti, kā daži Jaudis mēdz baznīcā skaitīt lūgšanu, pat lūpas nekustinot.»

Rēbuss pārdomāja:

Nē, veltas manas pūles. Kā es, nelga, varēju iedomāties pacelt ar vieglu pačalojumu zinību augstumos vienkāršu meiču no tumšās tautas masas, kad augsti mācīti dakteri vēl labprāt ietin maģijas miglā savus patiesos nopelnus dabas izpētīšanā un skrien pakal tautas pūšļotājiem, izlūgdamies viņu stipros vārdus savām pārbaudītām medicīnas zālēm!»

Un Angeru Annas gars patiesi nebija ne pa naga mellumu plašāks kļuvis. Lai cik dīvaini tas likās, bet viņas ticība Rēbusa burvju spējām nevis mazinājās, bet pieauga. Stāvēdama ar maģistri pie pavarda, viņa atkal atgriezās pie savas domas, kas tai uzmācās, jau ienākot šai vella daktera noslēpumainā mītnē. Kaut ko pēkšņi apņēmusies, viņa pagriezās pret Rēbusu un, glāstoši aizskārusi tā roku, teica:

—  Dominē! Man pie tevis vēl viens lūgums.

—   Kāds tas būtu?-r- Maģistrs pamazām raisījās vaļā no savām domām.

—  Vai tu negribētu man izgatavot kādu spēcīgu dziru?

—  Spēcīgu dziru? Kam?

—   Pēterim.

Maģistrs nekā nesaprata.

—  Kādu dziru tu domā? Kas Pēterim kait?

—  Viņš . . . viņš ļoti vēss pret mani.. .

Vecais paraudzījās meičas acīs un no tām uzminēja viņas nedrošo vārdu noteikto vēlēšanos. Maģistra pierē ieviesās skarba grumba. Tā izteica nepatikšanu, varbūt pat dusmas. Un kā gan ne: visu laiku viņš bija centies noskaidrot meičas gara tumsību, iepazīstinot to ar zinātnes gaismu.

Tomēr pēc visa tā viņa savā svētā vientiesībā, neka nesapratusi, nekā nedzirdējusi, lūdz kādu aplamību.

—   Tātad tu prasi no manis kādu spēka dziru?— viņš neapmierināts jautāja.

—   Es pazemīgi lūdzu, dominē, ja tu gribētu man palīdzēt.

—   Tu domā tā saukto mīlestības dzērienu?

—   Jā, kungs.

Rēbuss uzveica savu sajūtu un, atkal uznākot visu saprotošam un piedodošam smaidam, aizgriezās, lai meiča tā nemanītu, un uzsāka staigāt pa istabu, pārdomādams:

«Kas vēl atliek darīt? Ko vēl teikt?»

Anna ar padevīgu un lūdzošu skatu, arī nokaunējusies par savu atklātību, sekoja vecā gaitai.

Tad maģistrs atkal pienāca pie Annas, maigi saņēma'tās roku un, pievedis pie darba galda un atsēdinājis krēslā, pats nosēdās pretim, viņas roku neizlaizdams no savējās.

—   Saki man,— viņš teica lēni,— vai tu patiesi mili šo puisi?

Anna pamāja ar galvu.

—   Bet es esmu dzirdējis, ka viņam būtu cita iecerētā.

—   Kura?— Anna uztraucās piesarkdama.

—  Stāsta, ka mācītāja Samsona kalpone, kura nozudusi.

—  Nevar būt! Tā ir Andra līgava.

—   Nūja. Vai tad tu nedomā Andri? Cik novēroju, tu tikai par viņu rūpējies, kad visi trīs puiši atradās Peitava tornī. Arī uz vaļņiem dažkārt pamanīju tevi no viņa acis nenolaižot.

Anna atkal pietvīka.

—  Dominē! No sākuma šis zēns mani bij apbūris.

—   Apbūris?

—   Ar savu skaisto vaigu. Bet tagad es patiesi no sirds esmu iemīlējusi.

—   So burvi?

—  Nē, Pēteri. Viņa draugu.

—   Tātad tagad Pēteris būs tevi apbūris?

—  Nē, dominē.

—   Tā, tā, tā … Ja ne viņš tevi, tad tu gribi viņu apburt?

—   Es vēlētos, lai viņš redz manu sirdi. Lai viņš kaut drusku mani ievēro.

—  Tātad tu mili Pēteri?

—   Jā,— Anna izdvesa no mīlas pārpilnās krūts, kura, pašai nezinot, kāpēc, tik viegli atklājās vecā vella daktera priekšā, bet cieši noslēdzās pret citiem, pat pret ķestera Lēni, ar kuru torņiniece Rīgas aplenkuma dienās bija -Joti tuvu iedraudzējusies.

Rēbuss domīgi raudzījās meičā.

—   Viņš ir visdižākais starp saviem draugiem. Ar lielu dvēseles dziļumu un cēlumu.

—  Tā ir, kungs.

—   Tu esi daiļa meiča.

Anna nolaida plakstiņus.

—   Tev ir cieta griba un jūtīga sirds,— maģistrs turpināja.— Tu esi nopietna sieviete, kuru var iemīlēt. Saki man — kāpēc tev būtu vajadzīgs mīlestības dzēriens?

—   Pēteris mani neievēro. Viņš ir salts un bieži novēršas no manis, it kā nicinātu mani.

—   Ļauj laiku. Viņš galu galā iemīlēs tevi. Tu saki, ka esi apmetusies dzirnavās?

—  Jā. Saimniekoju tur, kopju ievainotos.

—   Tas labi. Tur Pēteris nevarēs neredzēt tavu dvēseli. Viņš iemācīsies tevi novērtēt. Esi mierīga. Nešaubies. Viss būs tā, kā tam jābūt. Man sirds priekā gavilē, kad iedomājos no jums abiem dižu pāri.

Vecais sirsnīgi paspieda meičas roku un uzlūkoja to ar sirsnības un mīlas pilnu skatu. Tad piecēlās un piegāja pie loga, pa kuru jau spiedās pirmie saules stari.

Arī Anna piecēlās un palika stāvot pie galda, kā vēl ko gaidīdama.

—   Aust rīts!— Rēbuss pēc brītiņa atgriezās.— Jau slēdz vārtus.

Bet Anna vēl netaisījās uz iešanu.

—  Tu vēl ko gribēji teikt?— maģistrs jautāja.

—  To dziru, dominē …

Vecā seja smaidīja.

—  Labi!— viņš teica un piegāja pie plaukta, sameklēja noputējušu krūku.— Te tev būs tā spēcīgā dzira. Kad redzēsi Pēteri ciņu starpbrīžos nogurušu, tad pasniedz viņam no šī mīlestības dzēriena.

—   Un viņš mani iemīlēs?!— Annas acis iegavilējās.

—   Viņš nevarēs tevi nemīlēt. Tad viņam jābūt aklam, ja neredzētu, ka tava sirds par viņu domā.

Anna rūpīgi noglabāja dārgo ieguvumu grozā pie citām mantām, paņēma vēl trīs bises, noskūpstīja atvadoties Rēbusa roku un kā spārnu nesta atstāja burvju daktera mītni.

36. nodaļa

MATĪSS BĒRENSS

Annu sagaidīja Ērmanis dzirnavpagalma vārtos.

—  Beidzot tu pārrodies! Otrā dienā! It kā pati būtu zāles vārījusi.

—  Tā jau bija.

—   Un arī savādas platstobrainas bises esi izkaldinājusi. Trīs gabalas. He, he, nu saprotu gan: kad mēs, viri, cīnāmies ar poliem, jūs, sievas, sadomāsat celt karu savā starpā. Bez tā jau laikam gan neiztiksat — četras saimnieces zem viena jumta!

—   Ko nu mējo! Vai Pēteris istabā?

—   Nava. Aizgāja ar Andri un pusduci vīru izlūkos.' Ozolā pamanīts šorīt poļu pulciņš. Tas nogriezies uz Daugavu, un Pēteris grib viņus pa tvarstīt. . . Bet kas tev tur tik daudz sakrauts tai grozā?

—   Iesim uz iekšu, izstāstīšu visu.

Abi iegriezās dzirnavās un iegāja namiņā.

Te Ķestera Lēne rīkojās ap pavardu. Ieraudzījusi ienākam Ērmani, viņa uzmeta lūpiņu un nikni paraudzījās uz to.

Ērmanis, uztvēris skatu, pavipsnāja un teica:

—   Nu, mazā dusmu pūce?

Lēnei iedrebējās lūpa. Viņa aši apcirtās apkārt un gāja laukā, durvis uzsaukdama Ērmanim:

—  Tu esi nepiepildāms riļa!

Durvis aizcirtās.

—   Kas tad jums?— Anna jautājoši paskatījās laiviniekā.— Sanīdāties?

—   Iznāca šorīt mazs strīdiņš. Lēne gatavoja brokastis un tik kristīgi sadalīja ēdamo, ka man bij jāceļas no galda tukšu vēderu.

—   Viņa taču zin, ka tev jādod trīskārtīga deva.

—   Nu jā. Bet bija piemirsusi. Es viņu tāpat pa jokam norāju, bet šī ņēma ļaunā. Dikti ajjvainojās.

—  Nekas. Gan salabsat atkal.

—  Bet ko tu tur īsti esi atnesusi?

Aņna kravāja laukā grozu.

—   Te būs vāšu ziedes. Ļoti dziedinošas. Pie slimnieku pārsiešanas būs brūces jāieziež ar tām. Un te ir zāles iekšējām kaitēm.

—   Tad jau tās kā zinādama būsi atnesusi man. Man arvien ir iekšēja kaite, kad vēders tukšs.

—   Ej nu, auša! Tās iedosim Andrejam un Jurim. Tiem vēl drudzis.

—   Un kas šai lielā krūkā?— Ērmanis stiepa roku, bet Anna veicīgi pakampa savu mīlestības dzēriena trauku un noslēpa aiz pavarda mūrīša.

—   Tas man.

—   Siržu drapes laikam!— Laivinieks pasmējās.

—   Un te ir miglas bumbiņas.

—   Ahā! Tās var noderēt tīri labi. Pēteris gan no sākuma viņas nonicināja, bet vēlāk atskārta, ka dažkārt tās Joti labi pielietojamas. Iemest divas trīs tādas ienaidnieku pūlī, un, kad šo apņem dūmu mākonis, tad es viens pats ar siena bomīti apsitīšu visu baru, jo tas mani miglā neredz … Bet kas tev tai maišelī?

—   Tās ir brīnišķas biszāles,— Anna sāka stāstīt, bet, ieraudzījusi ienākam meldera Kati, turpināja klusāk savus paskaidrojumus.

Melderis turēja veprēnu, un Kate bija atnākusi pēc samazgām. Viņa sabēra ķipī ēdienu atkritumus un salēja trauku ūdeni, sagatavoja barokļa ēdienu un atkal izgāja.

—   Hm … tā lieta neies,— Ērmanis, uzklausījis Annas paskaidrojumus par savādajām biszālēm un platstobrainām bisēm, domīgi grozīja galvu.— Ar burvībām Pēteris negribēs ielaisties. Viņš cīnās godīgi — vīrs pret vīru.

—   Bet kāpēc nepielietot mazu kara viltību, kad no pretinieku pārspēka vairs nav glābiņa?— Anna aizstāvēja savas biszāles.

—   Tā nu gan ir,— Ērmanim bija jāpiekrīt.— Ja šīs biszāles tik spēcīgas ir, kā tu saki, tad grūtā brīdī tās varētu mūs paglābt. Tomēr pagaidām nekā neminēsim par to. Noglabā šīs bises un biszāles labi. Kad būsim postā, gan tad paspēsim pie tām meklēt glābiņu.

Ērmanis aiznesa zāles uz dzirnavistabu. Anna noglabāja kara mantas meitu kambarī. Savai stiprās dziras krūkai viņa ilgi nevarēja atrast pietiekoši drošu paslēptuvi. Tad aizbāza to aiz pakša priekšnamā. Te arvien bija tumšs, un nevienam, viņa domāja, nekas aiz pakšiem nav meklējams.

Tad Anna gāja pie slimniekiem pārsiet brūces un Ērmanis atgriezās pagalmā. Patlaban bija piebraukušas laivas no Rīgas ar maļamo labību. Millers gāja saņemt maisus. Vārtos Ērmanis sastapās ar staltu, jaunu kungu. Uz piedurknes tas nesa melngalvju zīmi.

—   Labdien, Erman Zeltiņ!— viesis sveicināja karakalpu.

—   Skat: Matīss Bērensa kungs!— Ermanis pazina svešo. Viņš, taisni patlaban tukšā dūšā būdams, ar labpatikas atmiņu smaidu iedomājās tās varenās maltītes un lielisko iedzeršanu, ar ko jautrais melngalvis viņu dažu labu reiz savās trakajās derībās bija cienājis un toreiz, kad no cietuma izpestītie ievainotie biedri gulēja Bebrukārklāja torņa sienā un viņš nezināja, kā tos izvest no pilsētas, bija palīdzējis tikt pie lepnās Kurzemes barona karietes.— Labdien, labdien, kungs .. . Lūk, kā: pats ari ierodaties malt?

—   Jā, draugs,— atbildēja melngalvis.— Jāpārrauga darbi, ka varu atbildēt Rīgas gubernatoram par miltu labumu. Zviedri ir stingri ļaudis.

—  Tā gan, tā gan.

—   Turklāt… es loti vēlētos satikt jaunavu Rūtu.

Nu Ērmaņa piere apmācās. Ienāca prātā, kā Andris izmisis meklējis nozudušo līgavu.

—   Rūta ir vārga,— laivinieks kā negribot norūca.

—   Taisni tādēļ es gribu viņu redzēt.

—   Labāk nerunāsim par meiteni,— Ērmanis teica drūmi.— Andris nav mājās, par laimi. Jums būtu grūt' viņam dot atbildību.

—  Par ko?

—   Par meitenes nolaupīšanu.

—  Mīļais draugs, kas to saka?

—   Kā? Jūs viņu turējāt sagūstītu Vella muižiņā.

—   Ne sagūstītu. Vārgu. Uz nāves gultas.

—   Arī savā dzīvoklī pilsētā jūs viņu slēpāt. Kad tur vairs nebij droši, tad pārvedāt še.

—   Jā, viņa bija ievainota. Tad viņai uzbruka Jaunā sērga. Pilsētas sliktajā, saindētā gaisā meitenei būtu jāiet bojā, un man vajadzēja to nogādāt, kur meža smarža un svaigi vēji. Tā es viņu paglābu no nāves. Bet vēl viņas veselība nav pilnīgi atjaunota, un tādēļ arvien noraizējos par maigo, mīļo meiču. Mīļais Ērman, es loti lūdzu, noved mani pie Rūtas!

Pēc melngalvja izstāstijuma Ermanis neatrada iemesla liegt satikšanos ar Andra līgavu.

—   Nu labi,— viņš teica,— nāciet man līdz! Bet Andrim, man liekas, nav uz jums labs prāts.

—   Gan es viņu pārliecināšu mazliet labāk par mani domāt,— Bērenss pasmaidīja un sekoja karakalpam.

Viņi iegāja meitu istabā, kur Rūta, vēl vārga un bāla, sēdēja pie loga un raudzījās pāri ezeram, pār kura līmeni lēns vējiņš rotāja sidraba vižņus.

Meitene, pazinusi Bērensu, uzlūkoja viņu izbrīna pilnu

skatu.

—   Dievs palīdz!— melngalvis sveicināja.— Es nācu apraudzīt, kā klājas manai vājiniecei.

—   Tāpat vien,— Rūta atbildēja vārgā balsi uz viesa laipnajiem, līdzjūtības pilnajiem vārdiem.— Spēks arvien vēl nerodas. Kauli kā svina pielieti.

—   Tās ir sekas no grūtās slimības. Taču trīs dienas tevi cīnījās dzīvība ar nāvi, un vienīgi gudrā mediķa mākslas dēj tu izglābies.

—  Un jūsu rūpības dēļ.

Rūta pamāja ar roku uz guļas vietas galu pretī savam sēdeklim. Melngalvis piesēdās.

—   Saki, mans bērns,— Bērenss jautāja, brītiņu paraudzījies slimniecē,— vai tu pēdējās dienās esi ieziedusi rokas un kājas ar zālēm pret kaulu sāpēm?

—  Nē. Man te zāju nav.

—   Es tev atsūtišu. Es atvedīšu arī mūsu gudro, veco ārstu. Tev jātiek veselai. Ir jādara viss iespējamais, lai tu atkal vari līksmi uzsmaidīt savam līgavainim. Es gribēju tevi atdot viņam spirgtu un veselu, izdziedētu; bet liktenis bija nolēmis citādi.

—   Kā?— Rūtas acis kļuva domīgas.— Jūs gribējāt to darīt?

—  Jā, mans bērns.

—  Bet kāpēc jūs mani maldinājāt, teikdams, ka Andris miris?

—   Sie meli bija nepieciešami.

—   Jo, ja es zinātu, ka Andris dzīvs, tad lēktu laukā no slimības gultas. Vai ne?

—  Jā. Tā ari bija. Pat karstumguļā tu lēci laukā no siltās gultas, rāvi vaļā logu un ziemas salā raudzījies ārā . .. Tur tu dabūji ļaunās kaulu sāpes. .. Tev bija vajadzīgs miers un rūpīgāka kopšana, kādu nevarētu dot tavs līgavainis kazarmēs kaktā vai slimnieku pārpildītā hospitālī.

Rūtas sejiņā sastinga skumjš smaids. Viņa pastiepa roku un viegli pieskārās melngalvja pirkstiem.

—   Kādēļ jūs, kungs, esat tik labs pret mani?

Bērenss atbildēja tikai pēc brītiņa. Ar sirds siltumu, bet

reizē vienkārši un bezkaislīgi, it kā šis jautājums neskartu viņu, bet gan kādu svešu, viņam vienaldzīgu cilvēku:

—  Es tevi mīlu, bērns.

Šādas domas jau vairāk reizes bija uznākušas Rūtai slimības laikā, kaut gan viņas kopējs ne ar mazāko sīkumu

savas jūtas netika parādījis. Nu viņa saviļņota dzirdēja to apstiprinājumu maigos, mierīgos vārdos, pilnos mīlas un atsacīšanās.

Viņa teica lēni:— Un, zinādams, ka man ir līgavainis, jūs tomēr nebeidzāt rūpēties par mani.

Bērenss tāpat atbildēja:— Mana sirds nevar būt mieriga, kamēr neredzu tevi veselu un laimīgu.

Sādu dvēseles cēlumu jaunā, vienkāršā meitene nebija iedomājusies. Arī pati no tā pacilāta, viņa apgarotu skatu pavērās uz ezeru. Abiem klusējot un Ērmanim domīgi kaktā sēžot, ienāca Millera Kate ar ziedes kārbu.

—   Man liekas, mīļā Rūta,— viņa teica, ar galvas mājienu apsveikusi viesi,— šīs zāles būs labas tavām kaulu sāpēm. Tās līdz ar citām Anna nupat atnesa no Rīgas mūsu slimniekiem.

—   Atjauj, jaunava!— Bērenss pastiepa roku, paņēma kārbu un, izlasījis uzrakstu, teica pārsteigts:— Patiesi, tā ir tā pati ziede, ko tev izgatavoja mūsu labais dakteris. Tā palīdz!

—   Tad tūlīt ieziedisim sāpošās rokas.— Kate attaisīja kārbu un sāka rīkoties ap Rūtu.

Pagalmā dzirdēja zirgu soļu dunoņu.

Ērmanis izgāja.

—   Tātad,— melngalvis piecēlās,— es iešu aplūkot darbus dzirnavās. Un rīt vai parit atvedīšu tev mūsu veco, krietno maģistri.

Pie pēdējiem vārdiem atvērās durvis un strauji ienāca Andris. Ērmanis viņam bija paziņojis par ciemiņu. Sarauktām uzacīm un niknu skatu viņš raudzijās viesī.

—   Ko tu te meklē, kungs?— viņš teica draudoši.

—   Nācu apraudzīt slimnieci,— Bērenss atbildēja mierīgi.

—   Kāda tev daļa gar manu līgavu?

—   Tikai cilvēcīga līdzdalība bēdās. Nekādas citas daļas man nav.

—  Tu to meiteni gribēji pazudināt, suns!

—  Nekad to neesmu gribējis, draugs.

—  Tu viņu man nolaupīji!

—   Es viņu ievainotu pacēlu no ielas. Kopu. Ārstēju. Es viņu iemīlēju un, kad dabūju zināt, ka viņa tava līgava, tad noņēmos viņu veselu atdot tev.

—  Tu esi nelietis!— Andris nesavaldījās.

—   Andri!— Rūta asarām balsī iesaucās, visus spēkus saņēmusi.— Kā tu vari tik slikti runāt par Bērensa kungu?

—   Ak tu arī viņu aizstāvi?— jaunais, greizsirdīgais puisis vēl nerimās.— Nu, tad jau ir labi!

Viņš apsitās apkārt un izgāja, aizcirzdams aiz sevis durvis.

—  Tas jau ir zvērs, ne cilvēks!— Kate pārsteigta nogrozīja galvu.— Tā nevar viņu atstāt. Jāiet, jāsaka kāds mierinošs vārds.

Viņa nolika kārbu un sekoja Andrim. Andris sēdēja zem liepas pagalma kaktā pie staļļiem.

—   Andri!— Meiča pienāca tam klāt.— Ej pielūdzies Rūtu un atvainojies Bērensa kungam.

—   Ej pie vella!— Andris norūca, arvien vēl nevaldīdams savu greizsirdības uzliesmojumu.— Vai man tāda meita vajadzīga! Es varu dabūt labāko no labākām!

Kate saslējās. Nu arī viņai uznāca dusmas par izlutinātā skaistuļa iedomību.

—  Tu?— viņa nicīgi iesaucās.

—   Jā,— Andris, pārsteigts no nedzirdētā toņa, pacēla galvu.

—   Tu, neglītā lelle?!— Meldera meita iespieda rokas sānos.— Jā, tāds tu esi katra saprātīga cilvēka acīs! Jeb tu varbūt iedomājies, ka visa tava cilvēcība un cēlums būtu tavās rudzupuķu acīs, tavos sārtos vaidziņos? So nožēlojamo tikumu dēļ neviena krietna sieviete tev kaklā nekārsies. Un, ja Rūta pret tevi ir laba, tad tikai aiz žēluma, jo savā dvēselē tu esi pēdējais nabags.

Andris raudzījās strostētājā pārmērīgā izbrīnā ieplestām acīm. Sādu norājienu un šādu vaļsirdīgu pārmetumu viņš nebij dzirdējis vēl nekad.

Kate ieņēma elpu un turpināja mierīgāk:

—   Tev jālabojas, Andri. Beidz dižoties ar savu meitenīgo ārieni un topi vīrs, nosvērts, krietns savā sirdī. Mācies no Pētera! Tas nekad nevar būt netaisns. Un Pēteri visi no sirds mīl, bet tev skrien pakal tikai tādi paviegli skuķi kā tā ķestera meita, un ari tā, nākusi pie prāta, tev, tādam, vairs neskatīsies ne virsū. Tici man, es tev no sirds vēlu labu.

Brītiņu abi raudzījas viens otrā. Andris — kā no mākoņiem nokritis un Kate — tagad laipni un sirsnīgi.

Tad meiča apgriezās un pazuda dzirnavās.

Iznāca Bērenss. Viņš gāja uz maltuves durvīm, kur nesēji vēl nogādāja pēdējos maisus no laivām. Te stāvēja Ērmanis un šķielēja uz Lēni, kura skaidienā lasīja žagarus klēpī azaida vārīšanai.

Laivinieks, ieraudzījis melngalvi, teica, bet tā, ka ari Lēne viņa vārdus varētu dzirdēt:

— Ak, Bērensa kungs, tikko es jūs ieraugu, arvien atceros tos laikus, kad bijām paēduši. Tagad dzīve citādi būtu laba, tikai allaž jāstaigā ar tukšu vēderu. Ir mums te saimnieču vairāk, kā vajag, bet tām laikam galvā citas — svarīgākas domas nekā ēdiena gatavošana.

Lēne, katrti vārdu dzirdējusi, piesarka un aizslēpās aiz žagaru kaudzes, domādama, ka Ermanis viņu nav pamanījis.

37. nodaļa Andrim gadās par ko padomāt

Jau trešo dienu Andris dzīvoja pa dzirnavām kā apmāts. Viņa domas klīda kaut kur tālu prom, un nevienu darbu, kas prasīja kaut cik izmaņas un apsvēršanās, viņš nespēja veikt. Pēteris viņu aizraidīja no apcietinājumu celšanas, un Andris, nevarēdams citas nodarbošanās atrast, stājās pie malkas ciršanas skaidienā. Te, vienmuļi vicinot cirvi, viņš netraucēti nodevās savām domām.

Tās vijās un pinās ap meldera Kati, kura ar savu aizvakardienas norājienu bija vainīga pie Andra savādās pārvēršanās. Puiša gara acu priekšā neizgaisa meičas mierīgās, pelēkās acis, kas varēja būt reizē i pārmetošas, i glāstošas, viņas gludie, mellie, ieziestie mati virs platajiem vaigu kauliem, mazliet strupais deguntiņš un sārtā, nelielā mute. Viņa ausīs skanēja tās vārdi, reizē nosodoši un žēlojoši. Nekad vēl Andrim nebij gadījies dzirdēt tik vaļsirdīga sprieduma par sevi. Tas viņu pārāk pārsteidza.

Līdz šim meičas bija viņu tikai aplidojušas un jūsmojušas par tā daiļumu. Nu gadījās viena, kura uzdrošinājās nopelt ne tikai viņa ārieni, bet ari viņu kā cilvēku, kurš ir netaisns, pārsteidzīgs, iedomīgs un kuram jālabojas.

Andris mēģināja sevi attaisnot savus aizvakardienas uzbrukumus Bērensam un asumu pret Rūtu, bet, tikko viņš redzēja savā priekšā Kates tēlu, tad visi viņa taisnības iemesli sabruka. Ne ar vārdiem šis tēls viņu uzveica, bet tikai ar savu mierīgo skatu, un viņam nekas cits neatlika kā pašam sevi apsūdzēt:

«Jā, tas nebij pareizi darīts! Bērenss ar rūpīgu un pašaizliedzīgu kopšanu ir izglābis Rūtu no nāves rokām, un tātad gluži dabīgi, ka viņš iedomājās tās vājību un grib redzēt viņu pilnīgi izdziedētu. Es biju pārāk kūtrs un gļēvs, lai par to padomātu. Man vajadzēja parunāt ar Pēteri un laivā novest Rūtu pie pils mediķa.»

Tad viņš atcerējās Kates uzaicinājumu iet un pielūgties Rūtu un atvainoties Bērensa priekšā.

Sis solis viņam likās pārāk grūts.

«Nē, to tik ne!» teica viņa neīstais pašlepnums.

«Bet, ja tu atzīsti, ka esi pārsteidzies, Jka esi slikti darī'is,» Kates skaidrās, mierīgās acis neatlaidās, «tad tak tev jāgriež par labu sava kļūdīšanās.»

«Kam būs kāds labums no manas pazemošanās?» gļēvums iebilda.

«Godīgums nepazemo,» Kates acis pamācīja. «Bet labums vispirms tev pašam.»

«Es arvien esmu bijis lābs pret Rūtu,» izvairījās patmīlība, «vienu neapdomātu sliktu vārdu viņai nevajag ievērot.»

«Bet ja viņas sirsniņa sāp par to?»

«Lai uzveic sevi.»

«Viņa? Bet tu?»

«Ko — es?»

«Vai tu nevari reiz būt vīrs?»

Tā vienkāršajā, neaptēstajā zemnieka puisī cīnījās viņa zemie instinkti pret cēlāku jūtu uzplūduma neatlaidību.

Tad no namiņa iznāca Kate. Viņai vajadzēja malkas azaidam. Andris nometa cirvi un palīdzēja sakraut meičas priekšautā saskaldītos zarus.

Nevijus abu skati sastapās.

—   Nu? Izrunājies ar Rūtu?— Kate jautāja.

—  Nē,— Andris izdvesa.

—   Kā? Kopš aizvakardienas tu neesi bijis pie viņas?

Andris neatbildēja un nolaida skatu. Meldera meita

nekustējās un piespieda puisi atkal pacelt acis. Tad teica ar gandrīz maigu nožēlu:— Kad tu reiz kļūsi vīrs?

Andris neizturēja un novērsās. Kate gāja atpakaļ ar malku uz namiņu.

Pagāja pusstunda. Tad Andris sparīgi iecirta cirvi bluķī un, noteiktiem sojiem tuvojies durvīm, iegāja priekšiņā. Taču atkal te viņš labu laiciņu vilcinādamies kavējās, līdz, izdzirdis pagalmā sojus un pazinis Bērensa balsi, atrāvās no durvīm uz meitu istabu un ātri nozuda dzirnavistabā, kur gulēja slimie biedri.

Negribēdams tiem likt nomanit savu sajūtu, viņš it kā kaut ko meklēja istabā, ieklausīdamies balsīs priekšiņā, no kurām noprata, ka Bērenss atvedis ārstu. Kad viesi bija iegājuši pie Rūtas, viņš atgriezās pagalmā, devās laukā pa vārtiem un nogriezās uz ezeru.

Bērenss ar ārstu iegāja meitu kambarī.

—   Labrīt, augstais kungs!— Rūta priecīgi apsveica Bērensa pavadoni, kurš nebija neviens cits kā maģistrs Daniels Rēbuss, viņas ārstētājs pa grūto slimības laiku melngalvja namā un Vella muižiņā, pret kuru meitene sajuta dziļu cienību un paļāvību.

—   Te nu mēs atkal tiekamies,— Rēbuss piesēdās pie slimnieces un saņēma viņas roku.— Es biju nobažījies, ka tava ārstēšana paliks pusceļā un nekad tu netiksi īsti vesela. Bet, paldies Dievam, vēl viss būs labi. Tikai tev kārtīgi ik dienas jādzer zāles un ar ziedēm jābrauka sāpošās rokas.

—   Es darīšu visu, augstais kungs, lai tiktu vesela,— Rūta teica nopūzdamās.

Maģistrs vēl brītiņu pasēdēja, aprunādamies un dodams norādījumus. Tad piecēlies iedomājās ievainotos dzirnavu aizstāvjus.

—   Pie viena jāaprauga slimie karavīri.

Anna, ari ienākusi, ieveda Rēbusu dzirnavistabā. Te, uz brītiņu atstājusi pavardu, slimos apkopa Kate.

Vecais mediķis lika meičām atraisīt apsējumus un pēc kārtas aplūkoja dzīstošās brūces. Meiču darbs viņu apmierināja.

Tomēr divu slimnieku stāvoklis Rēbusam darija bažas. Vēl jauniņais Andrejs un vecais Juris mocījās ar niknu drudzi. Pirmajam krūtīs bija iestrēgusi musketes lode, kuru pēc diezgan lielām grūtībām izdevās izvilkt no sačūlojušās vāts. Bet otra — pie paša pleca atcirstā roka vairs nebij glābjama. To ārsts pēc visiem ķirurģijas mākslas likumiem noņēma.

Slimnieki, sāpju un drudža karstuma mocīti, prasīja dzert. Rēbuss atrada, ka ūdens viņiem patlaban var nākt par ļaunu, un ieminējās, ka slāpju remdēšanai labas būtu meža ogas.

—   Tās varam dabūt!— Kate atsaucās.— Es zinu saulainas piegāzes aiz ezera, kur jau zemenes ienākušās.

—   Zemenes drudža slimniekiem visai noderētu,— domāja Rēbuss.

—   Iešu salasīt groziņu,— meldera meita vēra durvis, palūgdama Annu:— Esi tik laba un pieskati tu katlu manā vietā.

—  Labi,— Anna atteica.

Andris, meldera meitas pamodināto pārdomu tirdīts, bija iznācis uz ezera krastu. Pats viņš negribētu domāt par sevi un savām kļūdām, bet kaut kas spēcīgāks bija viņā, kam nevarēja turēties pretim. Tas bija Kates iespaids, viņas mierīgais skats, viņas skarbie un reizē maigie vārdi.

«Kā esmu tā nokļuvis viņas varā?» viņš mēģināja sev noskaidrot savu dīvaino pārvēršanos.

Tad pēkšņi viņa galvā un sirdī viss tika gaišs. Kā apskaidrots viņš pacēla skatu pār kluso, spoguļgludo ezeru.

«Tā ir mīlestība! Ak, es nelga! Tikai tagad es atskāršu! Jā, līdz šim šādas jūtas man vēl bija gluži svešas. Es maldināju sevi, iedomādamies, ka mīlu Rūtu. Jā gan, es mīlu Rūtu, bet tā, kā brālis mīl māsu. Kā zēns vēl Ēdolē, mājinieku valodu uzmudināts, es pieņēmu daiļo meiteni kā savu līgavu, neatskārzdams, nenojauzdams, kas ir līgava, kas māsa. Bērnu rotaļās es biju viņas sargs un aizstāvis; un sargs un aizstāvis tai kļuvu arī vēlāk, kad polu junkurs uzmācās nabaga meitenei. Tad še, Rigā, svešā pusē, vientulības mākts un pārdzīvoto dienu atmiņu iedvesmots, es alkdams meklēju savu jaunības biedreni, savu mījo māsiņu. Un nu, kur esmu viņu atradis, manā dzīves ceļā nostājas cita sieviete, kas manī pamodinājusi pilnīgi svešu, vēl neizjustu saviļņojumu, kas ieguvusi neizprotamu varu pār manām jūtām, visu manu būtni.. . Ak, Dievs! Tā ir mīla . ..»

Un atkal meldera Kates tēls nostājās Andra priekšā, to apmulsinādams ar savu skatu, reibinādams ar savas balss skaņu. Un mīlas spēka sagūstītā jaunekļa prāts pat nedomāja salīdzināt gaišmatainās daiļavas Rutas vaibstus ar melnīgsnējās meldera meitas ikdienišķo sejiņu, jo cilvēki nemīl ar prātu, bet jūtām, neskata daiļumu ar acīm, bet ar sirdi.

Andris bija iemīlējies Katē ar nevainīga jaunekļa apgarotību un cēlumu, kas cilvēku paceļ pāri sev.'Un tomēr, kā tas cilvēka dabā mēdz būt, viņā tūlīt pamodās arī patības sajūta — prasība pēc pretmīlas:

«Vai viņa mīl arī mani?»

Atbildi viņš meklēja meičas izturēšanās pret sevi:

«Viņa domā par mani. Viņa aizrāda manas kļūdas. Viņa mudina mani izlabot slikti darīto. Viņas skats raugās tik sirsnīgi, viņas vārdi skan tik glāstoši.. . Bet varbūt tas viss ne manis dēļ? Varbūt viņa jūt līdzi tikai Rūtai? . .. Viņa apber mani pārmetumiem. Viņa uzskata mani par gļēvu, iedomīgu nejēgu. Pat manas acis, manu seju viņa nonievā . .. Vai patiesi mans izskats var viņai būt pretīgs?»

Andris iedomājās, ka viņam slāpes. Viņš pagāja dažus desmit soļus gar ezera malu, kur kāds vītola stumbris bija noliecies virs paša ūdens. Viņš nolaidās guļus uz koka un tāpat ar muti ievilka dažus malkus. Tad, nogaidījis, kamēr ezera līmenis atkal nolīdzinās, aplūkoja sevi ūdens spogulī kritisku skatu.

Brītiņu pētījis sevi, Andris likās dzirdam iečabamies krūmus un pagrieza galvu uz malas pusi.

Viņš ieraudzīja pa taku nākam Kati ar groziņu rokā. Tā apstājās un, ar vieglu smaidu nogrozījusi galvu, teica:

—  Tu esi nelabojams, Andri.

Meiča aizsteidzās. Andris apjuka un nosarka, kā pie nedarbiem noķerts zēns. Viņam iesitās galvā domas, ka Kate viņu pārpratuši, iedomādamās viņu tīksmināmies ar paša atspulgu ūdenī. Viņš pietrūkās kājās, gribēja ko teikt, grasījās steigties pakaļ meičai, bet apķērās:

«Kālab to? Viņa tā kā tā man neticēs.»

Tad viņam radās cieša apņemšanās:

«Jāpierāda, ka esmu labāks, par kādu viņa mani tur. Es izlabošu visu, ko esmu nepareizi darījis.»

Viņš uzlēca krastā un ātriem soļiem atgriezās uz dzirnavām. Taisni vārtos gadījums viņu saveda kopā ar Bērensu, kurš, apciemojis Rūtu un apraudzījis malšanas darbus, atgriezās uz laivu.

Andris sveicināja melngalvi. Tas laipni atņēma dievpalīgu un gribēja iet secen.

—   Man tev bij kāds vārds sakāms, kungs,— Andris viņu atturēja.— Es lūdzu neturēt uz mani ļaunu prātu, ka aizvakar, aplam iekārsies, izmetu nepārdomātus vārdus.

—   Tātad tu nedomā ļauni par mani?— Bērenss priecīgi pārsteigts jautāja.

—  Nē, kungs. Taisnību sakot, man nav nekāda iemesla.

Bērensa sejā pavīdēja labvēlīgs smaids.

—   Pareizi,— viņš teica.— Kaut gan es pa ilgo kopšanas laiku esmu no sirds iemīlējis jaunavu Rūtu, tomēr dodu tev savu godavārdu, ka nekad neesmu domājis tev atvilt tavu līgavu.

Andris spēji piesarka.

—   Nē, kungs, to nedomāju. Un Rūta, taisnību sakot, nav mana līgava, bet jaunibas draudzene. Mēs esam no vienas puses, viena kunga ļaudis.

Bērensa sejā bija lasāms izbrīns un pārsteigums.

—  Vai patiesi?

—  Tā ir. Es gan mēdzu dēvēt Rūtu par savu līgavu, bet tas tā ir palicis no bērnības rotaļām.

Jaunā melngalvja acīs iedzirkstījās savāda uguntiņa. Viņš strauji paspieda Andra roku kā atvadīdamies un teica:

—  Nu, tad uz redzēšanos, draugs!

Andris gāja pār pagalmu uz dzirnavām. Šoreiz viņš nekavējās priekšiņā, bet droši vēra meitu kambara durvis.

Rūta bija viena.

—   Andri, brālīt!— Viņa līksmi pastiepa pret ienācēju roku.

Andris piesteidzās un nometās ceļos pie slimnieces.

—   Jā, tavs brālītis! Un tu esi mana mazā, mīlā māsiņa! — viņš teica, glāstīdams Rūtas bālo, vājo rociņu.— Tādi mēs arvien paliksim, un es nekad vairs nebūšu pret tevi ass un Jauns, jo nav nekāda iemesla.

38. nodaļa POĻI SIRO

Debesbraukšanas dienas rītā dzirnavās atgriezās novērotājs no ozola ar ziņu, ka pie Doles salas maniti pārceļamies laivās kareivji, bez šaubām, poļu sirotāji. Tad vēl atnāca kāds Daugavas zvejnieks un pastāstīja, ka redzējis ienaidnieku pulciņu Daugavgrīvas cietokšņa apkārtnē.

—   Jāpatramda poļi!— nolēma Pēteris.— Rasi palaimēsies kādu sagūstīt, kas zinās pastāstīt kaut ko par Radzivila tuvākiem nodomiem.

Ievainoto biedru brūces jau bija tiktāl sadzijušas, ka tie uzskatīja sevi par kaujas spējīgiem, izņemot veco Juri, kura noņemtās rokas stumbrs vēl negribēja lāgā dzīt un kurš nu arī vairs karam nebūs derīgs. Izdziedinātiem Pēteris lika kāpt zirgos un, atstājis Andra un Ērmaņa ziņā dzirnavas, aizjāja uz Doles pusi.

Pienāca pusdiena.

Dzirnavu iemītnieki patlaban taisījās sēsties pie azaida, kad pagalmā iesteidzās sargkareivis no ozola un aizelsies iesaucās:

—  Poļi nāk!

—   Kad tevi Nelabais!— Ērmanis nolika karoti.— Pavisam nelaikā.

—  Daudz viņu?— Andris cēlās no sola.

—   Būs cilvēku divdesmit.

—   Tik vien?— Laivinieks atkal paņēma karoti.— Tad nav ko bēdāt. Ej aizver tik vārtus un nāc sēdies pie maltītes! Kamēr tie atčāpos, ari mēs būsim paspējuši stiprināties godīgai saņemšanai.

—   Nav laika!— karakalps uztraucās.— Viņi tūlīt būs pie dzirnavām.

—   Tu taču viņus pamanīji labā gabalā?— Ērmanis jau taisījās smelt putras katlā.

—   Nē jel! . . . Viņi nenāca pa ceļu, bet pa mežu. Pamanīju tos tikai nedaudz simtu soļu no ozola.

—   Tas būs izlūku pulciņš, kurš grib nemanīti pieslapstl- ties,— Andris teica un deva rīkojumu aizdarīt vārtus.— Tagad, draugi, visi savas vietās un izturēties klusi, it kā neviena dzirnavās nebūtu. Uz priekšu!

—   Bet kā tad ar maltiti paliek?— Ērmanis, kuram gaužām grūti nācās celties no pilnas bļodas, jautāja.

—   Ēdīsi, kad poļu vairs nebūs!— Andris pukojās.

—   Aukstu putru,— Ērmanis norūca.— Tad vērsim vārtus vaļā un uz ātru roku sakausim tos nelūgtos ciemiņus.

—   Kad tevi jupis parautu!— Andris nepacietīgi uzsauca negaušam.— Tad ņem katlu līdz un loc to tukšu aiz brustvēra pie šaujamās lūkas! Saproti, ka Pētera prombūtnē mēs nedrīkstam atstāt dzirnavas. Kamēr kausimies ar šiem aiz dzirnavām, varbūt pagalmā iebrūk cits pulks no meža. Tak no rīta dzirdēji, ka poļu sirotāji klīstot gan gar Daugavu, gan gar Grīvas cietoksni. Varbūt ari mežs ir pilns viņu bandu.

Visi, pakampuši musketes, aizsteidzās savās vietās. Ērmanis paklausīja Andra padomam: piesmēla bļodiņu ar putru, pasita maizes klaipu padusē un uzkāpa slēgtajā galerijā, ko Pēteris bija paspējis ierīkot visapkārt dzirnavu sētai. Te pa šaujamām lūkām varēja pārredzēt visu apkārtni.

Andris apstaigāja visas ejas, piekodinādams karakalpiem nedot neviena šāviena agrāk, pirms ienaidnieks nebrūk vārtos. Un ari tad šaut tikai uz komandu. Tāda bija Pētera taktika, par kuru viņš jau agrāk ar Andri bija pārrunājis: ar nevajadzīgu šaudīšanu nelikt uzbrucējiem jau no paša sākuma nojaust, cik niecīgs ir blokhauza aizstāvju skaits.

Andris nostājās pie lūkas blakus Ērmanim, kurš ar putras bļodiņu vienā un musketi otrā rokā pārlaida skatu pār tuvējo krūmāju.

—   Vēl neviena nemana,— laivinieks teica apmierināts un piesēdies ar brīnišķu ēstgribu sāka notiesāt savu azaida devu.

Arī melderis ar saviem puišiem un dzirnavu meičas uzkāpa galerijā.

Anna piegāja pie brīvās lūkas un bažīgu skatu vērsās uz Daugavas pusi. Viņas domas bija pie Pētera:

«Kād tikai viņu atgriežoties nepārsteidz no slēptuves sirotāju lode.»

Lēne un Kate nostājās pie Ērmaņa loga, jo tas ar muti un sirdi nodevās maltītei.

Drīz bļodiņa bija tukša, bet Ērmaņa vēders vēl netika pilns.

—   Vēl viens tāds mērs ēdiena Joti noderētu,— viņš teica, slaucīdams ar delnu muti un pamirkšķinādams acim Lēnei.

Lēne vēl arvien nebija salabusi ar Ērmani to piezīmju dēļ par badā mērdēšanu nedējas divas atpakaļ, kad tā nebija iemērījusi lielajam ēdājam pietiekošu baribas devu. Viņa vīzdegunīgi sarauca deguntiņu un piegāja pie Andra loga.

Kate izrādījās pakalpīgāka.

—   Tad jau vajadzēs tev atnest vēl vienu bļodu ēdiena,— viņa pasmējās,— citādi nebūsi karotājs, kad parā- disies poji.

Paņēmusi bļodiņu, meldera meita kāpa lejā. Ērmanis piecēlās un paraudzījās pa lūku. Viss apkārt dzirnavām bija kluss. Kate atgriezās ar jaunu ēdiena bļodu, un Ērmanis turpināja stiprināties. Lēne stāvēja blakus Andrim un, neraugoties uz ienaidnieka gaidām, tīksminājās ap Andri, Jaudama vāju savām jūtām. Ar tikko nojaušamu nopūtu viņa ļāva slīdēt savam maiguma pilnajam skatam pār staltā puiša zelta matu cirtām, pār viņa plecigo augumu, uzmanīgā vērošanā sasprindzinātiem sejas pantiem.

Kate vēroja Lēni. Nopietnajai, nosvērtajai meičai nepavisam nepatika šāda mīlināšanās. Viņas uzaču starpā savilkās īgnuma grumba.

—  Māžošanās!— viņas cieši sakniebtās lūpas izdvesa.

Lēne vairs nespēja savaldīt sava maiguma. Viņa piekļāvās pie Andra elkoņa. Andris, traucēts vērošanā, pagrieza skatu.

—   Ko tu gribi?— viņš, nesapratis Lēnes sirdi, asi jautāja.

Lēne piesarka kā nedarbos pieķerta. Tad viņas acis

iedzirkstljās iedoma, ar kuru tā gribēja glābt nepatīkamo situāciju. Viņa pēkšņi skaļi ievaidējās, aizvēra acis un saļima uz Andra rokas.

—   Kas tev noticis!—Andris jautāja.

—   Slikti kļuva,— Lēne vārgi teica, spiezdama galvu pie puiša krūts.

—  Tad ej liecies gultā!

—   Nav spēka. Ak vai!

Kates acis dega dusmu zibeņi.

—   Ērmu spēle!— viņa teica klusi, kā pie sevis.: — Atradusi īsto laiku māžoties!

—   Ko tu teici?— Ērmanis, nodevies ēšanai un nepiegriezis nekādas vērības apkārtnei, jāutāja, pacēlis galvu pret meldera meitu.— Man likās, tu man ko teici?

Kate pēkšņi kaut ko iedomājās.

—   Raug Lēni!

—   Kas tad šai? Mīlinās ar Andri!

Kates parasti godīgā, nopietnā sejā tagad ievieisās viltīgs smaids.

—   Tad nē jel!— viņa klusi teica.— Lēne ir Jaunās sērgas ķerta.

—   Vai dieniņ!

—   Jā. Rau: piere sarkana, acis ciet, mute pusvirus. Tu man reiz stāstīji, ka zinot labu līdzekli pret sērgu.

—   Kā tad: sautēt karstās pelavās!

—   Pareizi. Varbūt tikai tā mēs viņu varētu glābt.

Ērmanis patiesi uzņēma Kates zobgalīgos vārdus par

bargu nopietnību. Redzēdams, ka Andris, nezinādams, ko darīt ar šķietami samaņu zaudējušo meiteni, noguldīja to zemē, viņš, atstājis bjodu ar paliekām, piegāja Lēnei.

—   Nabaga bērns!— Viņš nometās pie tās uz celi.— Tev gaužām grūti?

Lēne pavēra vienu aci un, ieraudzījusi Ērmani, pagrieza galvu sānis, izdvesdama nopūtu.

—   Ai, ai, pat parunāt nevar! Tas nav uz labu vairs!— labsirdīgais puisis bēdājās.

Viņš piecēlās un, kasīdams pakausi, bezpalīdzīgi raudzījās apkārt, kā padomu meklēdams pie Andra, ko nu darīt. Bet Andris, vairs nevērodams Lēnes, atkal piegriezās lūkai. Ērmanis, meldera meitas vārdu nobiedēts, no visas sirds juta līdzi saslimušai, kuru viņš, kaut gan bija tāpat pa jokam saķildojies, tīri labi ieredzēja. Viņa skats pagriezās arī uz Kates pusi.

Tā pamāja ar galvu, kā ko teikt gribēdama.

Laivinieks pagāja pāris sojus pie viņas.

Lene ir ļaunās sērgas ķerta.

—   Ko darīt?— viņš klusi jautāja.

—  Tu zini līdzekli pret sērgu,— Kate tāpat klusi atbildēja, Ērmanim nemanot viņas skarbo, zobgalīgo smīnu. — Paglāb meiteni!

—  Jā, to darīšu.

—   Bet viņa pretosies.

—   Gan pievaldīšu. Slimnieks nedrīkst pretī spārdīties.

—   Tad tā arī izdari.

Ermanis atgriezās pie Lēnes, pacēla to savās varenajās rokās un nesa lejā.

Pagāja stundas ceturksnis.

Tad galerijā no lūkas uz lūku dzirdēja klusus brīdinājumus:

—   Poli tuvojas!

Viņpus dzirnavupitei sakustējās krūmājs. Novērotāji dzirnavu sētas slēptajā galerijā varēja saskatīt katru ienaidnieka kustību, paši palikdami apslēpti.

Krūmājā parādījās dažas galvas poju karakalpu cepurēs. Tad kā uz komandu pulciņš viru izrāpoja no krūmiem un nolaidās no krasta upītē. Bij tā ap cilvēku divdesmit. Pie maza ūdens dzirnavuplte nesniedzās augstāk par jostas vietu. Poļi pārbrida un, uzrāpušies otrā krastā, atkal apslēpās krūmājā šai pusē.

Te atkal pabāzās viena otra galva un ar lielāko uzmanību pētīja dzirnavas, kuras likās izmirušas, ļaužu atstātas. Tomēr tikai pēc laba laiciņa viņi uzdrošinājās pārskriet pāri ceļam uz birztalas krūmāju, kas pienāca tuvāk vārtiem.

Bezgala ilgs dzirnavu sargiem likās laiks, kuru poļi pavadīja birztalā, tikai šad un tad caur biezokni pabāzdami sejas.

Tad divi poļi izrāpoja klajumā un pielīda līdz pašiem vārtiem. Ilgi te klausījās un kaut ko klusi sačukstējās. Tad atkal atgriezās pie pārējiem birzē.

Ari Andris turpat tuvumā virs vārtiem, elpu aizturējis, piespieda savu dzirdi, lai pārliecinātos, ko sadzird šie.

—   Tīrā laime,— viņš teica pats sev,— ka zirgi stalli sagūluši. Ari tie sevi nenodeva. .. Kaut jel nu pollši uzbruktu! Vismaz pusi mūsu musketes nostieptu gar zemi. Būtu ar ko palepoties Pētera priekšā, ja tam gaditos atgriezties varbūt nekā neizdarījušam Doles pusē.

Bet poļi par uzbrukumu nedomāja. Tāpat kā pie Daugav- grivas un Doles pamanītie pulciņi, ari šī nodaļa bija atnākusi tikai izlūkos — ievākt ziņas īstajiem kaujas pulkiem, kas taisītos nākt ar karu.

Arī Andris to beidzot apsvēra:

—   Poļi nelauzīsies vārtos. Ja arī viņi būtu pārliecināti, ka ieņems dzirnavas, tad tam nebutu nekādas nozīmes, jo ar saviem niecīgajiem spēkiem viņi tās nespētu noturēt. Bet izpētīt pagalmu un apcietinājumus izlūki gan laikam gribēs.

Sirotāji atkal parādījās birzes malā. Aizdomīgiem skatiem vēroja apcietinājumus. Varēja redzēt, ka tie neuzticas baigajam klusumam. Bet aiziet bez nekā, nepārliecinājušies, vai dzirnavas patiesi nebūtu apdzīvotas, nevarēja.

Pulciņa vadonis pamāja ļaudīm krūmājā un kaut ko teica. No turienes pacēlās trīs vīri, nesdami slaidu egļu kārti ar kāpveidīgi apcirstiem zariem. Uzmanīgi tuvojušies dzirnavu sētai, viņi pieslēja savas kāpnes, divi turēja tās ciet, un trešais, milzīga auguma vīrs, rāpās augšā. Pārējie birzes malā pacēla musketes šaušanas kārtībā.

Andris galerijā vēroja savus ļaudis.

—   Kur tad Ērmanis?— Viņš raudzījās apkārt, nemanījis puiša aiznesam Lēni.

Brītiņu vēlāk pār dzirnavu sētu, ap to vietu, kur bija pieslietas egles kāpnes, parādījās poļa galva. Tā iznāca Andrim pa šāvienam.

—   Uguni!— viņš uzsauca biedriem un pats pielika pie vaiga savu musketi.

Atskanēja zalve, un, pirms Andris paspēja izšaut savu šāvienu, pār sētu pacēlās gaisā milža kājas, izgaisdamas dūmu mutuli. Tūlīt pēc tam nobrikšķēja otra zalve birzes malā. Te, dūmiem izklīstot, saskatīja pie zemes sešus kritušos. Pārējie ienaidnieki metās bēgt uz upītes pusi. Neuzveicamie nepaspēja pielādēt otrreiz šautenes, kad bēgļi jau bija viņā pusē.

Andris iedegās.

—   Kad tevi jupis! Vajadzētu kaut vienu dzīvu dabūt rokās! Izzinātu kaut ko par viņu nodomiem.

—   Kas ir,— kāds karakalps deva padomu,— steigsimies tiem pakaļ! Varbūt kādu panāksim.

—   Labi!— Andris nolēma.— Pieci viri dzīsimies poļiem pakaļ. Pārējie pieci lai paliek apsargāt dzirnavas. Vairāk sirotāju, liekas, tuvumā nav. Uz priekšu!

Karakalpi skrēja lejā no galerijas uz vārtiem. Stallī zirgi uztraukti zviedza un nemierīgi mīņājās.

—  Ja jāšus dzītos pakaļ?— iedomājās kāds.

—   Kamēr apseglosim, poļi jau būs lielā gabalā,— Andris apsvēra.— Bez tam zirgos mēs biezoknī netiksim uz priekšu, un bēgļi nozudīs, ka i nemanīsim.

Atvērās vārti. Puse dzirnavu sargu steidzās pāri upītei. Otrā puse nocietināja vārtus.

«Kur tas Ermanis palicis?» atkal iedomājās Andris, kuram bez varenā drauga blakus kaut kas trūka, skriedams ar pārējiem biedriem izklaidu cauri krūmājam un raudzīdamies pēc kāda bēgoša poļa.

Pāris stundas dzirnavu ļaudis tvarstīja poju sirotājus un galu galā bija spiesti mest mieru, nekā nepanākuši.

Saīdzis un neapmierināts Andris atgriezās mājās. Viņš pukojās uz Ērmani, uzveldams vainu par neizdevību tam. Un ne bez iemesla: jo, kur Ērmanis bija līdz, tur arvien palaimējās — un kaut arī bieži pateicoties vienīgi nejaušam gadījumam.

Pie dzirnavām poļu gūstītāji ieraudzīja atgriežamies arī Pēteri ar saviem ļaudīm. Tāpat viņam šodien nebija veicies. Pārbraucis uz labo Daugavas krastu un pamanījis ienaidnieku izlūku pulciņu, viņš uzmanīgi ielenca mežiņu, domādams visu nodalu tikpat kā rokās; bet poļi pa kādu aizu jau bija izšmaukuši atpakaļ uz Daugavu un viņu pašu laivās aizbēguši. Nu nācās atgriezties tukšām rokām un vēl nelāgā izjokotiem.

Andris īgns apsūdzēja Pēterim draugu Ērmani. Pagalmā viņi ieraudzīja pie ūdens mucas laivinieku mazgājam rokas.

—  Klau, draugs,— Pēteris teica nopietni,— kur tad tu biji nozudis?

—  Man bija nopietna lieta,— Ērmanis paskaidroja, turēdams roku mucā.

—   Kāda tad?

—  Lēne pēkšņi saslima. Noguldīju to pažobelē aiz namiņa.

—  Tad tak varētu būt pēc pāris acumirkļiem atpakaļ,— Andris iebilda.

—   Nevarēju. Vajadzēja slimnieci piekopt.

—  Ej nu!— Pēteris iekaisa.— Slimos un ievainotos piekopj pēc kaujas.

Ermanis maigi pasmaidīja.

—  Sievietes ir vārgi radījumi. Ar tām jādara izņēmums. Sevišķi tik nopietnā slimibā.

—   Kas tad viņai?— Pēteris ieplēta acis.

—  Ļaunā sērga pēkšņi uzbrukusi. Tādos gadījumos, kā dzirdēju, nedrīkst kavēties. Sagatavoju viņai maisu karstu pelavu, iebāzu vājinieci maisā un nosēju, ka nevar ne pakustēties … Bez tam poļi jau visu laiku bija mierīgi.

—  Bet kad sākās apšaudīšanās?— Andris vēl tincināja, lai gan i viņa, i Pētera saīgums par neizdevībām bija pamazām izgaisis, saskaroties ar Ērmaņa nesatricināmo mieru un labsirdību.

—  Kad dzirdēju pirmo šāvienu,— laivinieks turpināja, — biju jau pie kāpnēm uz galeriju.

—   Kā tad tevi neviens neredzēja?

—   Atkal man gadījās svarīga darīšana.

—   Atkal? Kāda tad nu?

—   Pamanīju kādu milzīgu poli pabāžam galvu pāri sētai. Nodomāju pie sevis: mums loti noderētu gūsteknis, bet, tā ka no pagalma izbrukt nedrīkstam, kā tad lai tiekam pie gūstekņa? Es piespiedos pie pašas sētas un, kad polis pacēlās līdz krūtīm, palēcos uz šķērskoka un apmetu rokas ziņkārīgajam panam ap skaustu. Smags tēviņš! Tomēr dabūju pārsvaru savā pusē un pārvilku to pagalmā.

—   Nu? Un? …

—   Nu sākām cīņu uz biksēm. Es sapratu, ka neviens man palīgā nenāks, jo visiem jāatšaudās galerijā. Lauzdamies ar pretinieku, es viltīgā nolūkā virzījos arvien tuvāk staļļa durvim, kur seglos man iebāzta pistole. Tā ietenterējām iekšā un nogāzāmies sienā. Es nejauši sataustīju iemauktus, un ar tiem palaimējās sasaistīt poļa rokas, kas žņaudza ciet man rīkli. Jāatzīstas, mani izglāba vairāk laime nekā saprašana. īsā laikā polu milzis gulēja sasietām rokām un kājām.

—   Tu viņu sagūstīji?— Pēteris priecīgi iesaucās un griezās uz stalli.

—   Tā palaimējās. Bet roku gan man sakoda. Kad tik nav bijis traks!— Ermanis izvilka no ūdens mucas roku ar krietnām zobu zīmēm.

Visi iegāja stallī.

Te gulēja saistīts milziga auguma polis un niknu skatu raudzījās uzveicējos.

—   Tūlīt tas jānoved pie pils komandanta!— Pēteris deva rikojumu. Tad pagriezās pret laivinieku.— Nudien, Ermani, šo briesmoni uzveikdams, tu esi izdarījis visgrūtāko darbu pasaulē!

Ermanis pakasīja pakausi.

—   Tā nu vis nav, draugs Pēteri. Daudz grūtāk man bija iedabūt slimo Lēni karsto pelavu maisā.

39. nodala

ĒRMANIS ĀRSTĒ LĒNI

Kate nebij apmierināta ar savu izturēšanos pret Lēni. Nu jau sesto dienu Ērmanis ar aizraušanos ārstēja savu Jaunās sērgas piemeklēto slimnieci, un meldera meita sajuta sirdsapziņas pārmetumus.

Tiesa, Lēnes izturēšanās bija nosodāma. Katei vispār nepatika viņas jūsmošana par Andri, kuram bija pašam sava līgava, un viņas neapvaldītā lakstošanās tik nopietnā brīdī, kad ienaidnieks gaidāms pie vārtiem, varēja aizdot dusmas. Turklāt Kates vaļsirdīgā, līdzdaligā daba, kas tai lika visur iejaukties, kur redzēja kādu netaisnību, kādu aplamību, kur šķita vietā padomu, pamācību, palīdzību, neko nepieļāva no malas noskatīties. Bet taisni šoreiz pavisam pret savu paradumu viņa bija ņēmusi talkā viltību. Un tas, lūk, nomocīja viņu ar pašpārmetumiem.

Viņai ienāca prātā pastāstit Ērmanim patiesos lietas apstākļus. Bet tad dzirnavās ieradās Rīgas komandanta sūtnis un aicināja Pēteri uz pili. Tas patlaban posās iet novērot apkārtni, un Ērmanim bij jāiet viņa vietā uz ozolu. Tā Katei izrunāšanās izjuka, un vēlāk tā pārdomāja, ka īstenībā Lēnei pašai nāktos atzīties savam ārstētā ja m, kā lietas īsti bija.

Vēl pirms pusdienas Ērmani apmainija cits biedris, un viņa pirmais gājiens bija pie slimnieces. Lēne gulēja pažobelē aiz namiņa. Gaiss te bija neciešami karsts, jo šauro telpu sildīja i karstā jūnija saule, i pavarda siena no namiņa. Turklāt reizes trīs dienā Ērmanis apmainija maisā sakarsētās pelavas. Nabaga meiča svida vienā svīšanā un būtu izskrāpējusi savam neatlaidīgajam kopējam acis, ja dabūtu kaut vienu roku laukā no līdz kaklam apsietā maisa.

Ērmanis piesēdās uz lāviņas malu pie slimnieces un, noslaucījis ar delnu no viņas pieres sviedrus, līdzjūtīgi apjautājās:

—   Nu, kā klājas, Lēnit?

—   Šausmīgi!— Lēne izšņāca, uzmezdama niknuma pilnu skatu laiviniekam.

—   Jā, jā,— Ērmanis nopūtās,— es ticu, ka tev nav viegli. Bet nekā nevar darīt.

—  Laid mani ārā no maisa!— Meičas skats uzreiz kļuva lūdzošs.

—   Esi nu prātīga,— Ērmanis teica kā mazam bērnam. — Dien' no dienas tu atkārto vienu un to pašu. Labi zini, ka ar ļauno sērgu nevar jokot.

—  Bet man nekas nesāp!

—   Paldies Dievam!

—  Tātad tu vari ļaut man celties.

—  Nē, nē. Vismaz divas nedēļas tev krietni jāsutinās.

—   Veselam cilvēkam?!

—   Nemaz tu nevari saukties par veselu, ja tev nekas nesāp.

—   Tad nāc un gulies manā vietā!— meiča atkal dusmās iesaucās.

—   Kāpēc es?— dakteris cēlā mierā atbildēja.— Man sērga nav vēl piesitusies.

—  Un man ari viņa nav piesitusies. Es jūtos tikpat vesela kā tu.

—   Tas neko nenozīmē, kā tu jūties, mīļā Lēnīt. Sērgas lēkme tev uznāca, un, ja slimība tālāk neattīstās, tad pasaki man paldies, ka es ar steigu sāku tevi sautēt. Tu saproti labi: slimība tevi vēl ir iekšā, tikai viņa, sasautēta, nav spējīga darīt nekāda posta. Pacieties vēl dieniņas desmitas, un viņa izskries no tevis, krustu nemetusi. . . Bet ko es tev katru dienu vienu un to pašu stāstu un atkārtoju? Tak pati zini it labi.

Lēne nopūtās un novērsās. Viņa nespēja vairs ciest sava mocītāja, bet atzīties neparko negribēja.

Ermanis brītiņu pasēdēja klusēdams. Tad piecēlās.

—   Laikam azaids būs jau gatavs. Iešu atnesīšu un pabarošu mazo, tiepīgo vājinieci.

Viņš izgāja. Viena palikusi, Lēne nodevās savām domām. Viņa pārdomāja pēdējās dienās bieži uznākošo apņemšanos: atzīties visā Ērmanim, lai tiktu vajā no mocībām.

Ērmanis, taisnību sakot, ir zelta dvēsele un spīdzina viņu, vienīgi tai labu vēlēdams. Viņš grib to pasargāt no iedomātās sērgas. Viegli nebūtu veikt šo apņemšanos, bet galu galā aplamā sautēšanās kjūst nepanesama. Vai Ērmanis viņu nosodīs un izsmies, kad tā vaļsirdīgi pastāstīs, ka bijusi gluži kā bez prāta iemīlējusies skaistajā Andrī un ģībusi pie viņa krūtīm tikai tādēļ, lai justu puiša tuvumu, viņa maigo roku apkampienu? Varbūt viņš to darītu gan, ja Lēne vēl arvien turpinātu jūsmot par Andri. Bet pēc Andra nevērības pret viņu un nopietnām pārdomām tā ir galigi izdziedēta no savas neprātigās jūsmošanas. Un, ja jau Ermanis patiesi ir tik labs un rūpigs pret Lēni, tad viņam arī vajadzētu saprast, ka šāda maldīšanās ir piedodama nepiedzīvojušai meičai.

—   Jāatzīstas!— Lēne nolēma.

Ērmanis, sameklējis bļodiņu un karoti, taisījās iet namiņā, kad pagalmā ienāca Pēteris, atgriezies no pils.

—  Saaicini šurp visus biedrus!— viņš uzsauca.

Karakalpi atstāja darbus un sapulcējās ap kaprāli.

—   Būs jaunas ziņas.— Viņi nopietni raudzījās priekšniekā.

—   Draugi!— Pēteris iesāka.— Pils komandants mani šorīt izsauca pie sevis. Viņi tur noklaušinājuši polu milzi, kuru Ērmanis uzveica. Mazliet paspaidīts, tas atzinies un pastāstījis visu par polu nodomiem. Šinīs dienās, varbūt jau šonakt, gaidāms poļu uzbrukums dzirnavām.

—   Ho, ho! Saņemsim tos ar godu!— Andris saslējās.

—   Izlūku pulciņi,— Pēteris turpināja,— kuri nedēlu at- paka) te siroja, bija paša Radzivila atsūtīti izpētīt, cik stipri ir dzirnavu sargu spēki un no kurienes apcietinājumi vieglāk iesturmējami.

—   Maz gan tie šoreiz izdibināja,— iesmējās kāds karakalps.

—   Dienas trīs atpakaļ tiem vajadzēja atgriezties Sauļos ar ziņām, un pēc tam poļu pulkiem bija jādodas ceļā uz šejieni. Tātad vai nu šodien, vai rīt tie var jau būt te.

—   Lai tik nāk!— atskanēja balsis.— Apcietinājumu darbi mums nobeigti. Biszāļu papilnam. Pārtikas cilvēkiem un zirgiem arī netrūkst.

—   Bet ņemiet vērā,— Pēteris piebilda,— ka sīvas kaujas sagaidāmas. Pēdējo reizi mēs bijām četrdesmit un tikām galā ar pusotra simta ienaidnieku. Varbūt tagad mums piecpadsmitiem jācīnās pret pāris simtiem polu. Tādu skaitu gūsteknis esot minējis.

—   Mēs turēsimies!

—   Labi, draugi! Es biju pārliecināts par jūsu drošsirdību un tādēļ apsolīju komandantam noturēt dzirnavas vai krist. Viņš saprot stāvokli un prot cienīt mūsu drosmi un tādēj ieteica atstāt dzirnavas un atgriezties Rīgā. Bet es jūsu visu vārdā apņēmos aizstāvēt šo svarīgo nocietinājumu. Tātad ar Dieva palīgu pierādīsim vēlreiz, ka esam cienīgi sava nosaukuma: neuzveicamie. Komandants gan apsolija sūtīt palīgā Salderna ļaudis, ja grūt' mums būs turēties; lika arī Kobronskansts dižgabaliem patramdīt poļus, ja tie gadīsies pa šāvienam. Galvenais darbs tomēr būs mums pašiem. Un nu vēl visu pārbaudīt un sagatavoties!

Kareivji izklīda, un Ermanis, piesmēlis bļodiņu, atgriezās pie Lēnes.

Nabaga meiča, pirmās dienās gluži atteikusies no ēdiena, beidzot, izsalkuma spiesta, Jāva sevi barot ar karoti kā mazu bērnu. Šodien tā atkal noraidīja Ērmani.

—   Negribas … Labāk laid mani vajā, mījo Ērmani!

—   Nevar, nevar,— dakteris teica.

—   Bet sērga vairs nav tik nikna. Rigā tā jau gandriz

izbeigusies.

—  Tad vēl vairāk jāuzmanās. Kad sērga beidz plosīties un iet uz galu, tad tā ir visbīstamākā. Tas ir tāpat kā ar mušām: uz rudeni tās visniknāk kož.

Lēne nopūtās.

—  Vai zini ko, Ērman .. .

—   Nu, ko teiksi?

Meičai nebij tomēr dūšas izvest apņemšanos. Viņa apklusa.

—   Nekas, saņemies,— Ermanis, nesagaidījis slimnieci sakām kaut ko, sāka pats.— Grūtas dienas mums tagad būs. Nevarēšu vairs tik bieži pie tevis pasēdēt.

—   Kālab?

—   Poļi taisās mūs apciemot. Vai nu šonakt, vai rīt būšot klāt.

—  Un man te jāguļ, kad viņi ielenks dzirnavas?!

—  Tāds vājinieka liktenis.

Lēnei uztraukumā iedegās acis.

—   Nē, nē, to es neizturēšu! Jūs cīnīsaties apcietinājumos, apkārt sprakšķēs šāvieni, un man te vienai saistītai vajadzēs nezinā vārtīties pa maisu! Pilnīgi veselam cilvēkam! Nē!

—   Apmierinies! Tu neesi vesela.

—   Es esmu pavisam vesela! Nekādas sērgas lēkmes man nav bijis!

Ērmanis mierinoši noglāstīja meičas galvu kā rūpīgs, pacietīgs draugs, kam jātiek galā ar tiepīgu nesaprašu. Lēne kļuva mierīgāka. Labu laiciņu viņa raudzījās Ērmaņa sejā un beidzot teica apņēmusies:

—  Vai tu, Ērman, esi mans draugs?

—   Ko nu jautā? Es arvien par tevi labu domāju.

—   Un, ja es tev ko uzticēšu, vai tu nevienam cilvēkam to neteiksi?

—   Kāpēc lai teiktu?

—   Varbūt tu tad smiesies par mani.

Ērmanis pārdomāja.

—  Nē. Nesmiešos.

Lēne dziļi ieņēma elpu un, griestos raudzīdamās, teica:

—   Toreiz nekādas sērgas lēkmes man nebija. Es tikai gribēju pieglausties Andrim un, kad viņš bargi mani uzlūkoja, tad izlikos, it kā zaudētu samaņu.

Meiča apklusa, un arī laivinieks labu brītiņu klusēja.

Tad viņš teica gausi:

—   Vai tad tev tas Andris tā patīk?

—   Nepavisam ari ne!— Lēne strauji iesaucās.— Tagad vairs ne.

Ērmanis pakasīja pakausi un tā kā mazliet šķelmīgi pavīpsnāja.

—   Tad laikam tu būsi gan jau izdziedēta no tās sērgas,— viņš teica un sāka raisīt vaļā virvju mezglus.

—   Bet tu nevienam nestāsti, ko mēs esam runājuši,— Lēne lūdzoši paraudzījās puisī.

—   Kas man vairāk stāstāms: tu esi izsviedrējusies un vesela,— Ermanis piecēlās un izgāja.

Pagalmā bija dziva rosiba. Bērenss, arī dabūjis ziņu par gaidamo poļu uzbrukumu, ieradās ar strādniekiem aizvest liekos krājumus samaltās labības. Nesēji steigā kustējās pa pagalmu ar miltu maisiem no maltuves uz laivām. Pils munīcijas pārziņa ļaudis atkal stiepa no savas laivas dzirnavās biszāļu muciņas, lai neaptrūkst, ja poļi uz ilgāku laiku domā te apmesties.

Pēteris ar nopietnām bažām domāja par poju uzbrukumu. Ja viņi tik lielu svaru liek uz Māras ezera apcietinājumiem, tad reiz taču viņiem jāsāk nopietnāk uzbrukt. Un varbūt tagad pat viņi noņēmušies par katru cenu iesturmēt dzirnavas. Tādēļ Pēteris nolēma dot padomu sieviešiem, kas te atradās, atgriezties uz Rigu.

Pirmo viņš satika Angeru Annu un pateica tai savas domas. Anna pietvīka un skumji paraudzījās Pēteri.

—  Tu raidi mani prom?

—   Ak nē! Nepārproti. Es tikai domāju, tā ka te nav droša dzīve .. .

—  Ja tu atjauj, es labprāt paliktu.

—  Nu, kā vēlies.

Tāpat meldera Kate negribēja atstāt tēvu, kurš, paļauda-. mies uz neuzveicamiem un viņu vadoni, palika dzirnavās.

Ķestera Lēne, atsvabināta no savām mocībām, nomazgājusies un saģērbusies, gan mazliet bāla un novājējusi, bet vēl žirgtāka un dzīvot priecīgāka kā līdz šim, pasmējās uz Pētera priekšlikumu braukt līdz ar miltu vedējiem uz pilsētu.

—   Nekas nebūs! Ja biju jums laba diezgan garlaicīgajās dienās, tad nedrīkstat mani raidīt prom, kad te būs ko redzēt un piedzīvot. Tu raudāsi, ja manis te nebūs.

—   Kāpēc raudāšu?

—  Nu, kad neviena nebūs, kas apsien tavus ievainojumus.

—  Labi jau, labi.— Pēteris pavīpsnāja un gāja meklēt Andri.

Tas patlaban pie maltuves sarunājās ar Bērensu.

—   Pēter!— Andris panāca viņam pretim.— Mēs nupat ar Bērensu nolēmām, ka Rūtai vajadzētu braukt uz Rīgu. Viņa vēl ir diezgan vāja, un te mums var iet ļoti karsti.

—   Tā būtu gan labāk,— Pēteris domīgi paraudzījās biedri, mazliet pārsteigts par viņa uzticēšanos melngalvim, uz kuru tak vēl nesen viņš neturēja labu prātu.

Abi iegāja pie vājinieces.

No sākuma Rūtas sejai pārlaidās it kā prieka ēna. Bet, mazu brītiņu klusējusi, viņa noteikti paziņoja:

—  Es palikšu te.

Pienāca vakars. Pirms tumsas Pēteris izsūtīja izlūkus uz visiem cejiem. Tie atgriezās ap pusnakti.

—   Liels pulks poļu tuvojas no Bauskas puses!

Dzirnavu vārti aizvērās un nostiprinājās. Karavīri

ieņēma vietas galerijā. Tumsā nekas nebija saskatāms, bet vērīgās ausis un neizskaidrojamā kareivju asā nojauta teica, ka dzirnavas ielenc liels ienaidnieku pulks.

40. nodala TŪKSTOTS PRET PIECPADSMIT

Dzirnavu sargiem nakts stundas vilkās kā mūžība. Pat visdrošsirdīgākais kareivis nevar atsvabināties no baiguma sajūtas, gan zinot sevi pretinieku ielenktu, bet to neredzot. Kur gaišā dienas laikā vaigu vaigā ar ienaidnieku darbojas prāts, veiklība, attapiba, spēks, tur tumsā, stāvot nezināmā priekšā, visas aktīvās spējas ir saistītas un neaprobežotā fantāzija apdraudēto noved spoku un divu valsti apmātu un nevarīgu.

—   Kaut jel drīzāk austu rīts!— Ērmanis, pabāzis galvu pa šaujamo lūku un urbdamies nakts tumsā, ņurdēja.— Vai arī kaut viņi nāktu uzbrukumā .. . Dzirnavpriekšas klajumā nemaz tik tumšs nav, ka neredzētu kauties. Ja es būtu poJu pavēlnieks, es gan uzbruktu nakti un dzirnavas ieņemtu.

—   Bet tu tas neesi,— pie pašas Ērmaņa auss atskanēja Pētera čukstošā balss, kurš, arī nemierīgs, bija pienācis parunāties.— Un tā ir mūsu laime.

Ērmanis atgriezās.

—  Vai ne? Dienu mēs esam te drošāki nekā nakti?

—   Tā ir. Cik nojaušu, mūs ir ielencis prāvs poļu pulks — droši vien pāris simtu. Dienu, kad redzams, no kuras puses taisās uzbrukt, pratīsim dot tur pienācīgu atsparu. Bet nakti viņi var no vairākām pusēm nemanīti pielavīties, un, ja daži desmiti tiek pagalmā, tad beigas mums ir. Jo, kamēr ar tiem atkaujamies, atkal jau būs iebrucis divtik liels pulks.. . Bet klus! Liekas, kāds kustas uz vārtiem.

Pēteris piespiedās pie lūkas un ieklausījās. Nācēji virzījās uz priekšu tik klusi, ka nevarēja soļu sadzirdēt, bet karavīra asais skats saredzēja nakts tumsā tuvojamies trīs stāvus.

—  Ko tie grib?— viņš izdvesa Ērmanim pie auss.

—   Varbūt palūrēt pāri vārtiem, kāds izskatās dzirnavpa- galms nakts mellumā. Nesaki nekā. Ja tāds patiesi polišu nodoms, tad es apgādāšu «īums laika pakavētāju. Ja tikai negadās tāds milzu tēviņš kā nedēļu atpakaļ.

Ērmanis izslīdēja no galerijas un piezagās pie vārtiem. Drīz izdzirdējis kādu ārpusē grābstāmies, viņš pakāpās uz šķērskoka un nenolaida acis no vārtaugšas, kuras malu varēja izšķirt pret mazliet gaišāko debesi. Vērotājs nojauda, ka ārpusē divi noliecas un trešais kāpj tiem plecos. Tad parādījās augšā galvas forma un pārmetās divas rokas.

«Kaut jel viņš paceltos līdz krūtīm,» Ērmanis domāja, «ka varu ar vienu grābienu dabūt pārsvaru uz savu pusi.»

Bet polim nekur augstāk nebij jāceļas, jo arī tāpat viņš nekā nespēja saskatīt tumsas ietītā pagalmā, un kāpt pāri sētai, kā likās, nebij viņa nodoms.

«Gatavais ērms!» Ermanis pukojās. «Ko viņš tā grib saskatīt? Un kāda vella pēc viņš līda šurp, ja nekāpj augstāk.»

Pēkšņi laiviniekam radās iedoma. Klusi viņš atsprādzēja savu vēdera jostu, iztaisīja cilpu un cēla to lēni uz galvas pusi, kura, kā likās, klausījās no staļļa sadzirdamajā zirgu bubināšanā, nekā nenojauzdama, kas notiek viņas priekšā.

Tad iestrinkšķējās sprādze, ieskanējās acumirklīgs, aizžņaugts kliedziens, nodunēja vārti, kājām pret tiem atsitoties. Galva parāvās virs vārtiem. Biedri lejā kaut ko uztraukti čuķstēja. Atskanēja soļi. Divi šāvieni. Kritieni. Pēc tam viss apklusa.

Ērmanis turēja rokās siksnas galu, pievilkdams poļa galvu cilpā pie vārtaugšas. Bet kā nu dabūt gūstekni pāri? Ja nu nāktu pāris biedru palīgā, tad tie, pakāpušies uz vārtiem, varētu satvert poli aiz padusēm un uzvilkt augšā. Bet neviens nezināja, kas te notiek, un ari Pēterim nevarēja ienākt prātā drauga stāvoklis.

Laivinieks piespieda visus savus prātus. Un kaut ko izdomāja.

Viņš iekodās ar zobiem siksnā pie pašas cilpas, ka gūstekņa bārda skāra viņa pieri, un tā noturēja smago svaru. Nu ar atbrīvotām rokām apsēja siksnas vaļīgo galu ap kājas pēdu kā soglu kāpsli un, atlaidis zobus, ar to noturēja poļa ķermeni, pats paceldamies, ka varēja sasniegt vārtaugšu. Tagad viņam nenācās grūti pārliekties un saņemt abām rokām izlūku ap viduci un pārvilkt pāri.

Pēteris, vērodams, ka pēc abu izlūku krišanas viss aiz dzirnavām paliek klusu, atstāja Andri savā vietā un nāca lejā raudzit, kur palicis Ermanis.

—   Ei!— viņš klusi sauca pagalmā.

—  Nāc šurp, Pēter!— Ermanis pie vārtiem tāpat klusi atsaucās.

—   Gūsteknis?

—  Jā. Tikai vēl nevar parunāt. Elpa aizrauta. Lai atjēdzas.

Pēc brītiņa polis atkal atdabūja samaņu un, pavisam atžilbis, piecēlās sēdus.

—   Ūdeni!— viņš prasīja.

—  Tūlīt, tūlīt,— Ērmanis, kaut cik saprazdams poļu valodu, jo uz Daugavas bieži ar tiem gadījās būt kopā, aiztaustījās līdz mucai un atgriezās ar ķipi.

Gūsteknis padzērās.

—  Vai esmu dzirnavās?— viņš jautāja, vēl neapjēgdams, kas īsti noticis.

—   Kā tad. Kur gribēji būt, tur tagad esi.

—   Sagūstīts?

—  Kā tad citādi? Tu laikam savā prātā biji iedomājies te ietikt kā uzvarētājs?

—   Mēs ieņemsim jūsu dzirnavas!

—   To nemaz tik droši nevar apgalvot.

—   Var.

—   Uz kāda pamata?

—   Mums lieli spēki.

—  Esam jau redzējuši jūsu spēkus. Arī tagad tiksim galā. Kaut vai pāris simts jūs tur stāvētu ārpusē.

—  Pāris simts?— Polis iesmējās.— Mums ir tūkstoš vīru! Dzirnavas ir ielenktas, ka pat pele no tām nevar izmukt.

Pie šiem vārdiem iestājās dziļš klusums. Pārāk pārsteidzoša bija jaunā ziņa.— Pagāja dažas minūtes. Tad Pēteris pirmais atjēdzās no smagā iespaida.

—   Sasien gūstekni!— viņš teica mierīgā, bet mazliet neskanīgā balsī.— Un tad nāc galerijā. Katram jābūt savā vietā, kad svīdīs rīts.

Nakts pagāja mierīgi. Kad austrumu pamale sāka bālēt, dzirnavu aizstāvji jau pamanīja piekalniņā aiz birzes stūra kareivju kontūras. Tā — sardze. Poļi, no ceļa noguruši, bija likušies izgulēties pirms uzbrukuma. No dzirnavu sargiem daži pat acis netika pievēruši, citi turpat galerijā tikai kādu stundiņu bija iesnaudušies.

Pēteris lika vēl papildināt biszāļu un svina krājumus pie šaujamām lūkām un sanesa galerijā visas rezervē esošās musketes. Ik uz vira iznāca pa trim šautenēm. Tātad, pieskaitot pistoles, varēja raidīt virsū ienaidniekam uz reizi pāri par pussimts ložu. Vēl Pēteris paspēja apiet apcietinājumu. Rietumu pusē dzirnavas aizsargāja ezers; no šejienes vismazāk būtu jābaidās. Austrumos dzirnavupe šķira blok- hauzi no otra krasta; ari te bija puslīdz droši. Uzbrukumam atlika ziemeļu un ritu nocietinājumu līnijas.

Kad Pēteris uz šejieni atgriezās, svīda maza gaismiņa un poļi jau stāvēja kaujas gatavībā.

Neuzveicamo vadonis bāls un cieši sakniebtām lūpām vēroja naidnieku. Viņa asais, tēraudaukstais skats slīdēja puslokā ap dzirnavām.

Lūk, tur, pa labi, pie paša ezera krasta, jau sākās polu ķēde, pazuzdama pārupes mežā. Tad tā atkal parādījās šaipus upītes uz Kobronskansts pusi, stiepās pāri ceļam un, atkal izgaisusi birztalā, nobeidzās otra ezera pusē. Tur bija i kājinieki, i jātnieki.

Pēteris aprēķināja:

—   Būs ap tūkstots viru. Gūsteknis i.av melojis.

Bet neuzveicamo bija tikai piecpadsmit, ja pieskaita vienroci Juri — sešpadsmit. Ak jā, ari sievietes vēl bija dzirnavās — ar Rūtu četras — un vecais melderis ar saviem puišiem.

Pie birzes stūra stāvošā jātnieku nodaļa sakustējās un pajāja uz priekšu šāviena attālumā. No tās atdalījās stalts polis greznā tērpā, skaistā melni — nodaļas priekšnieks ar zaļu zaru rokā — un tuvojās dzirnavām. Viņš apturēja zirgu dažus desmit soļus no vārtiem. Pēteris uzkāpa uz galerijas jumtu un, atbalstījies pret brustvēri, sagaidīja sūtni.

Polis, pacēlis zaru, sveicināja:

—   Es gribu runāt ar blokhauza komandantu.

—  Tas es esmu,— Pēteris atbildēja.

Greznais jātnieks pārsteigts raudzījās vienkāršajā karakalpā. Viņa mute sašķiebās nicīgā smīnā.

—  Vai tu varēsi dot noteiktu atbildi uz manu priekšlikumu?

—   Es domāju gan.

—   Nu tad: musu bruņoto spēku virspavēlnieka pana Kristapa Radzivila vārdā es tevi uzaicinu nodot dzirnavas poļu karalim.

—   Tātad šis būtu tavs priekšlikums?

—  Jā gan. Un es apsolu brīvu ceļu tev un taviem ļaudim uz Rīgu.

—  Tā? Un tu vēlies dzirdēt noteiktu atbildi?

—  Noteiktu un saprātīgu.

—   Tad klausies: šis dzirnavas līdz ar Rīgu pieder zviedru karalim. Un es ar saviem vīriem esmu te, lai aizstāvētu šo karaJa īpašumu.

—   To es zinu. Bet apcietinājumam vēl šodien jāpāriet mūsu rokās.

—  Tad tās būtu jāieņem.

—   Lai aiztaupitu lieku asinsizliešanu, es ieteicu jums labprātīgi padoties.

—  Lieku asiņu kareivim nav. Tikai tās, kas viņam ir,— tās var izliet.

—  Tātad tu gribi mirt?

—   Es gribu pildīt savu pienākumu.

—   Nelga!— Polis augstprātīgi paraustīja plecus un grieza apkārt zirgu. Vēlreiz viņš pavērsās pret dzirnavu sargu un, acīm Jauni iezvērojot, uzsauca:—Tad zini, ka žēlastības tev un taviem Jaudīm negaidīt! Jūsu galvas es likšu uzspraust, mietu galos un izstādīšu uz ceļiem.

Pēteris saslējās.

—   Labi!— viņš sauca pakaļ aizauļojošam polim.— Labi, ka zinu, ar kādiem ļaudīm man darīšana!

Kad virsnieks bija savējo tuvumā, viņš pamāja. Atskanēja muskešu zalve, un lodes nosvilpa pār dzirnavu sētu, bet Pēteris, šādu lietu paredzējis, laikā noliecās aiz brustvēra un atgriezās galerija.

—   Neviena lieka šāviena!— viņš piekodināja vīriem. — Neviena nežēlot! Nešaut zalvēm, bet katru mērķi atsevišķi ņemt uz grauda.

Galerijā uznāca ari Kate, Anna un Lēne. Viņas nostājās pie iekšējās sienas, gaidīdamas izšautās musketes, lai tās no jauna pielādētu.

Kad uzlēcošās saules pirmie stari sāka zeltīt mežu galus viņā pusē Daugavai, birzes malā parādījās poļi ar egļu bajķiem — pa seši vīri pie katra — un tuvojās vārtiem. Reizē ar viņiem uz dzirnavām devās jātnieku nodaja aizsargāt uzbrucējus. Jātnieki pacēla musketes pie vaiga, bet, pirms tie paspēja dot zalvi, viens pēc otra nosprakšķēja šāvieni dzirnavās un ducis polu krita no segliem. Tad nobrīkšķēja dzirnavu sēta no ienaidnieka ložu krusas. Neuzveicamie turpināja šaut uz dūmu mākonī šur tur saskatāmām jātnieku figūrām. Meičas naski rīkojās ap nomesto šauteņu pielādēšanu, un tagad šis darbs viņām veicās pavisam citādi kā kādreiz Rigas bastionā, jo dzirnavās tās bija šo amatu labi iemācījušās Ērmaņa skolā.

Dūmiem izklistot, vairs neviena jātnieka neredzēja klajumā. Tikai kritušie palika. Ari kājnieki bija nozuduši atpakaļ birzē, pamezdami savus baļķišus puscejā.

Pirmais gļēvais poļu uzbrukums bija sekmīgi atsists. Labu laiciņu neviens nerādījās šāviena tuvumā.

Viens otrs karakalps mēģināja pajokot, rēķinādami, cik reižu poliem vēl jāatkārto uzbrukumi, lai paliktu kaut viens, kas var apraudāt kritušos deviņi simts deviņdesmit deviņus.

Arī Andris un Ērmanis smaidīja. Tikai Pētera tēraudauk- stā skatā bija bažu pilna nopietnība. Viņa acis likās ieurbjamies katrā krūmā, katrā lapotnē, katrā ielencēju grupā un kustībā.

Tā viņš aprēķināja un paredzēja nākošo uzbrukumu. Nepiegriezdams daudz vērības jaunajiem jātnieku pulciņiem, kuri sakautā vietā tuvojās austrumu apcietinājumu līnijai, viņš te atstāja tikai dažus vīrus atšaudīšanai un novietojās ar pārējiem ziemeļu galerijā.

Kā viņš bija paredzējis, tā notika. Ap pāris simts poļu skriešus tuvojās dzirnavu ziemeļu sienai, nesdami vairākas kāpnes. Viņu nodomu izjauca Pēteris, gandrīz vai pusi uzbrucēju apšaudams. Poļi, kaut gan jau paspējuši piesliet kāpnes sētai, steigā atkāpās zem nāvējošās, vienmērīgās muskešu uguns. Nu Ērmanis uzlēca uz galerijas jumtu un vienu pēc otras ievilka kāpnes pagalmā.

Bet nu atskanēja brikšķis vārtos. Neuzveicamie, tikko paspējuši pielādēt šautenes, atgriezās uz turieni un sāka šaut uz jātniekiem, kuri ar zirgu sāniem mēģināja ielauzt vārtus. Arī tiem bija jāatkāpjas.

Nu poļi saniknojās un sāka nopietnāku uzbrukumu, nežēlodami savus ļaudis. Atkal no birzes skrēja uz vārtiem uzbrucēji ar koku stumbriem. No dzirnavām tos saņēma ložu krusa, gāzdama gar zemi desmitiem, bet kritušo vietā stājās jauni. Muskešu šāvieni kļuva arvien retāki, jo meičas nespēja tik ātri pildīt tās ar biszālēm un svinu un pašiem musketieriem nācās kavēties ar lādēšanu.

Jau dunēja smagie stumbru sitieni pret vārtiem. Aiz tiem ņudzēja liels ienaidnieku bars, ar zobeniem rokās gaidīdami, lai bruktu pagalmā, kad sagrūs vārti. Gandrīz vai viss karaspēks atradās uz laukuma, klaigādams nenovēršamās uzvaras reibonī.

Ermanis satraukts kaut ko teica Pēterim. Tas pamāja ar galvu. Tad laivinieks piesteidzās pie Annas.

—   Kur tavas miglas bumbiņas? Atri!

—   Se!— Annai jau groziņš bija pie rokas.

Ērmanis pakampa trijās un pasniedza Pēterim, kurš tās izsvieda aiz vārtiem barā.

Dunot brīkšķošiem vārtiem zem smagajiem sitieniem un visam pūlim gavilēs taktī līdzi aurojot, pamazām cēlās migla zem poļu kājām un sniedzās arvien augstāk un augstāk. «

Ērmanis, uztraukumā drebēdams, vēroja. Kad migla jau sniedzās uzbrucējiem līdz kamiešiem, viņš lēca laukā no galerijas, atrāva vārtu aizliekamos un, paķēris savu, ar ziņu nolikto asi garo, smago bomi, lēca atgrūstajos vārtos, aiz kuriem bija redzama tikai migla, un sāka rīkoties. Ik sitiens ķēra galvu vai kaklu. Poļi Jima kā zāļu stiebri zem pļāvēja izkapts vēzieniem, pat neievaidēdamies, neredzēdami, nesaprazdami, kas ap tiem notiek miglā . . .

Kad Ērmaņa sitieniem vairs nebija uztvērāju, viņš vēl neizklīdušajā miglā ātri atvilkās atpakaļ vārtos, tos atkal aizvēra un nostiprināja.

Apjukušie, pēkšņās miglas pārsteigtie poļi bija atkāpušies. Kad migla izklīda, viņu pārsteigums bija vēl lielāks, ieraugot savējo līķu kaudzes dzirnavvārtu priekšā.

Pārsteigumam sekoja negants dusmu uzliesmojums.

—   Uz priekšu!— kliedza nodaļu vadoņi.— Dzirnavas jāieņem! Uz priekšu!

Atkal kā mūris uzbrucēji gāzās vārtos. Atkal viņus saņēma dzirnavu aizstāvju no jauna sagatavotā muskešu uguns. Atkal Pēteris izmeta Annas pasniegtās miglas bumbiņas. Atkal Ērmanis metās vārtos, pūlī . . .

Bet šoreiz viņš drīz atgriezās. Kā apmulsis aizsprostoja vārtus un uzkāpa galerijā.

Apjukušu skatu viņš pienāca pie Pētera un noplātīja rokas.

—  Nekā vairs nesaprotu!

—  Kas ir?

—   Skaidri redzēju, ka viss bars ietinās miglā. Metos pašā vidū un sāku slānīt. Bet bomltis ķer tikai tukšu gaisu. Rokas izmežģīju.

Pēteris negribot pavīpsnāja.

—   Saproti: poli atklājuši mūsu viltību. Tikko atkal tie juta ap sevi miglu, viņi izklīda uz visām pusēm kā Nelabā triekti. Vairs mūsu bumbiņas nelīdz.

—   Kad tevi!— Ērmanis iesita sev pa pieri.— Tas man neienāca prātā! Es gandrīz nobijos par briesmīgo tukšumu sev apkārt, kur taču vajadzēja stāvēt vīram pie vīra.

Tikko migla izklīda, poļi no jauna ar vēl lielāku sirdibu gāzās vārtos, nebēdādami vairs ložu lietus, kas arvien vairāk apsīka.

—   Beigas mums būs!— atskanēja viena otra izmisusi balss.

Vārti skaļi iebrikšķējās.

41. nodaļa

VELLA BISZĀLES — PĒDĒJĀ CERĪBA

Pēteris, izšāvis uzbrucēju pūlī, nolaida musketi, nesteigdamies to no jauna pielādēt. Viņa sasprindzinātie nervi un muskuļi atsvabinājās. Viņš saņēma rokas un nolieca galvu; tā pastāvēja britiņu, īsu lūgšanu noskaitījis. Tad viņš atkal satvēra šauteni. Nu vairs nebija laika lādēt. Baigi iebrikšķējās vārti. Tur jau ielūza kāds baļķis. Tad galerijas otrā galā, uz upītes pusi, atskanēja izmisis sauciens:

—  Poļi brūk dzirnavās!

—   Visi viri turp!— Pēteris nokomandēja, paķēris pāris miglas bumbiņas no Annas groza un iemetis vārtu sturmē- tāju barā.

—   Vai man atkal mesties vārtos?— Ērmanis, to pamanījis, apstājās neziņā.

—   Nē. Velti. Poji tūlīt juks uz visām pusēm. Es ar miglu tikai uz isu bridi gribu pasargāt vārtus. Ātri uz dienvidu līniju! Zobeniem atsist iebrucējus!

—   Bet vārti bez aizsarga.

—   Es palikšu te.

—  Viens?!

—   Jā. Uz bridi noturēšu. Ej! Steidz!

Ērmanis, gan nekā nesapratis, bet pārliecināts, ka Pēteris zin, ko dara, skrēja pakaļ biedriem, kuri jau cīnījās uz galerijas jumta, kapādami poļus, kuri pie dzirnavrata lēca pāri sētai.

Pēteris, palicis viens, lādēja musketi un klausījās kņadā aiz vārtiem. Ik stumbra brāziens, ik brikšķis viņam atbalsojās dvēselē.

«Nenoturēsimies!» izmisums mācās virsū. «Pārāk nevienādi spēka samēri.»

«Dievs palīdzēs!» drošsirdība un cīņas spars slāpēja pirmo balsi. «Jādara viss iespējamais!»

Tad atkal uztraukums ņēma virsroku.

«Kāpēc nenāk palīgi no Rīgas? Vai tur nedzird kaujas troksni, šāvienus? Ko dara Salderns? .. . Ak, kaut jel Kobronskansts dižgabali ierūktos! Vismaz pabiedētu poļus. Viņi taču var notēmēt savas bumbas uz krūmāju aiz birzes, kur uzbrucēji atkāpjas, kad atsisti. Nekāda palīga! .. .»

Pēteris ieklausījās: dunoņa vārtos mitējās. Viņš paraudzījās pa lūku: miglas dūmakas jau pacēlās, un iebiedētie poļi muka no tam uz visām pusēm.

«Paldies dievam!» Pēteris atelpoja. «Kaut uz bridi vārtiem miers! Arī ienaidnieka aizdzīšanai noder šīs brīnišķās bumbiņas. Bet jāpadomā par tālāko.»

Viņš pabāza galvu no galerijas uz pagalmu. Redzēja savus ļaudis atsitot pēdējos iebrucējus no dzirnavu rata puses. Ari te stāvoklis pagaidām bija paglābts, kaut ari ar pirmiem upuriem. Pagalmā gulēja no jumta novēlies aizstāvis bez dzīvības zīmes, pāršautu galvu. Tas bija vecais melderis. Turpat kliboja karakalps Krišs ar sacirstu gurnu. Meldera meita, noskaitījusi ceļos pie mirušā tēva lūgšanu, steidzās palīgā ievainotam karakalpam un kopā ar Lēni, kas bija atnesusi pārsienamos, apsēja brūci.

Pēteris atkal atgriezās pie lūkas. Pienāca arī citi biedri no galerijas otra gala, pa daļai vieglāk ievainoti vai ieskrambāti. Visi steigā lādēja par jaunu musketes. _

Pret vārtiem no pagalma puses rībēja sitieni. Tūr Ermanis salaboja ielauztos vārtu baļķus. Anna viņam palīdzēja un kaut ko pārliecinoši stāstīja.

Miglas bumbu dūmaka saka izgaist. Poļi birzes malā gatavojās uz jaunu brāzienu. Te tagad sanāca viss aplencēju karaspēks, jo izrādījās, ka turēt dīkā ļaudis gar ezera krastiem neder, no turienes ieņemt dzirnavas būs grūt*.

Uz komandu viss bars atkal gāzās pret vārtiem. Par laimi, atguvušies dzirnavu sargi paspēja sagatavot musketes un saņēma pūli šāvieniem. Dzīvie kāpa pāri kritušajiem, mīņājās pa līķu kaudzēm. Atkal dunēja vārtu baļķi. Atkal brīkšķēja, atkal lūza.

Pēteris ieskatīja, ka arī atkārtota miglas bumbiņu nomešana dzirnavas neglābs, un viņam ienāca prātā kas labāks.

Lejā pie vārtiem atskanēja poļu gaviles. Tur ielūza otrs bajķis, ka pa spraugu varēja ielīst cilvēks. Pēteris izsita biszāju muciņai dibenu, pakampa to un skrēja uz galerijas vaļējo galu pret vārtiem. Te viņš iemeta degli muciņā un ātri pārsvieda to pāri sētai iebrucēju barā.

Brīnišķīgi palaimējās šis izmisuma solis. Bīstamais lādiņš bara vidū, vēl zemi nesasniedzis, ar varenu troksni aizdegās un sasprāga, pārvērsdams visu sev apkārt liesmu jūrā un melnā dūmakā. Tālākstāvošie, galvas rokās saķēruši, muka uz visām pusēm. Sprādziena ķertie palielināja līķu kaudzi ap vārtiem divtik augstu.

Tak polu vadoņus nekas nespēja apturēt. Vienīgais izskaidrojums neprātīgajam, neatlaidīgajam uzbrukumam varēja būt augstāka pavēle: ieņemt dzinavas par katru cenu. Atkal sakārtojās izklīduši pulki un taisījās brukt no jauna vārtos. Jātnieki, kuri līdz šim turējās aizmugurē un tikai atšaudījās, šoreiz nostājās priekšā. Varēja noprast, ka viņi grib ar zirgu sāniem iegāzt pussadragātos vārtus, kurus pēc tam sturmētu kājnieki.

Virsnieks jau pacēla zobenu komandai, bet, ieraudzījis no Rīgas puses tuvojamies pāris poļu jātniekus pilnos auļos, apturēja uzbrukumu. Jātnieki kaut ko uztraukti stāstīja; tad uz virsnieka pavēli visa kavalērija grieza zirgus apkārt un aizauļoja uz Daugavas pusi. Kājnieki, vieni palikuši, atmeta nodomāto uzbrukumu un atvilkās birzē un ķrūmājā gar dzirnavupīti.

Pēteris ar savējiem atviegloti uzelpoja.

«Kas varētu būt noticis?» viņš domāja. «Vai varbūt pils komandants sūta mums palīgā kapteini Saldernu ar Rīgas karakalpiem? Un varbūt poji grib tos aizturēt, nelaižot pāri Daugavai?»

Cerību priekā Pēteris saslējās.

«Tādā gadījumā noturēsim dzirnavas! Salderns atvelk pusi no uzbrucēju bara. Ar otru pusi mēs tiksim galā, ja jau līdz šim godam turējāmies pret visu tūkstoti.»

Izmantodams uzbrucēju atkāpšanos, Pēteris ieteica ļaudīm pameklēt gabalu maizes un šķēli gaļas, jo kopš vakardienas neviens nebij ēdis. Ērmanis ar Andri atkal ķērās pie sabojāto vārtu nostiprināšanas. Anna atcerējās vēl vārgo Rūtu un iegāja meitu kambarī.

Pēteris uzkāpa uz galerijas jumtu un aiz brustvēra vēroja poļus. Viņš centās saklausīt, vai neizdzirdēs kaujas troksni pie Daugavas, uz kurieni aizjāja puse ielencēju. Un tiešām driz Rīgas pusē atskanēja musķešu šāvieni. Tad nodunēja Kobronskansts dižgabali.

Salderns nāk mums palīgā!» Pēteris domāja. ^Poļi laikam apšauda rīdzinieku laivas, un Pārdaugavas skansts dižgabali apšauda poļus no krasta. Maz gan cerības, ka Saldernam izdosies pārcelties, jo poli ne tikai skaita ziņā pārāki, bet arī brašāki kaujā.»

Dzirnavu sargi, izdzirdējuši ierūcamies baterijas, ēzdami saskrēja pie kaprāļa. Tas pastāstīja savas domas par notiekošo apšaudīšanu. Kareivji nopriecājās:

—   Nu vairs nejutīsimies še tik vientuļi un atstāti. Rīgā par mums domā. Arī tas ir kaut kas.

Pēc kādas stundas apšaudīšanās pie Daugavas apklusa.

Ko tas varētu nozīmēt?

Dzirnavu ļaudis sprieda šā, sprieda tā. Galu galā bij jādomā, ka ridzinieki atsisti un pārdzīti atpakaļ pār Daugavu.

Bez šaubām, tā bija. Drīz atgriezās uz dzirnavām poju jātnieki. Andris saskaitīja, ka viņu pulciņš mazāks.

Daļa būs palikuši apsargāt Daugavu, lai Salderns netiek pie mums,» Pēteris nodomāja.

Poļi atkal sāka steigā kārtoties uzbrukumam. Neuzveicamie ieņēma savas vietas galerijā. Ermanis pienāca pie Pētera.

—   Vārti neizturēs nākošo brāzienu,— viņš teica, likās, ne sevišķi noraizējies.

—   Ko darīt?— Pēteris pārdomāja.

—   Pēdējais glābiņš būs vella biszāles, par kurām tev nesen ieminējos.

—  Tās, ko Anna apgādājusi?

—  Tās pašas.

Pētera piere apmācās. Viņš atcerējās, ka Ērmanis nedaudz dienas atpakaļ — tas bija drīz pēc iepriekšējā poļu sirojuma —, pārrunājot par dzirnavu aizsardzību, bija ieminējies, ka Angeru Annai esot varen stipras biszāles, kuras ar elles spēku sagandējot sašauto pretinieku pulkus. Toreiz viņš bija strupi noraidījis šādu Nelabā mākslas palīdzību godīgā cīņā. Un vispāri viņam bija radusies pret torņinieka meitu tāda kā baiga sajūta. Viņš iedomājās to esam sakaros ar kādu burvi. Sīs aizdomas veicināja Annas dīvainā izturēšanās pēdējā laikā. Tāds kā noslēpumains viņam likās Annas skats, kā slepenu nodomu viņš šķita mirdzam tās acīs. Kaut kas viņu pievilka pie daiļās, sarkanmatainās meičas un kaut kas atkal atbaidīja. Viņš mīlēja Annu un reizē vairījās viņas.

Ak, vientiesīgais nelga! Viņam nebij jausmas, kur būtu meklējams Annas dīvainību un noslēpumainību iemesls. Un kā gan viņš varētu iedomāties, ka tikpat vientiesīgā meiča dien' un nakti domā, kā varētu Pēterim pasniegt vella maģistra sabrūvēto mīlestības dzērienu? Kā viņš varētu uzminēt Annas nemierīgajā skatā, it bieži uz sevi vērstā, nedrošu gadījuma meklēšanu, kā varētu neuzkrītošā kārtā pasniegt Pēterim brīnišķā spēka dziru?

Viņš nespēja nojaust, cik nelaimīga bija nabaga meiča, nevarēdama un neuzdrošinādamās atrast izdevību iedzirdīt pēdējās dienās tik Joti aizņemto dzirnavu aizstāvju priekšnieku.

Vēl viens apstāklis patlaban bija pret burvju biszālēm.

Taču nupat, kritiskā brīdī, viņš bija piesaucis Dieva palīgu, un, lūk, biszāju muciņa paglāba vārtus, un rīdzinieki aizvilka poju jātniekus uz Daugavu. Vai tagad drīkstētu meklēt palīdzibu pie vella mākslām?

—   Nē, nē!— Pēteris noraidoši papurināja galvu.— Lai paliek vella biszāles. Turēsimies ar Dieva pailgu.

Ērmanis pakasīja pakausi.

—  īsti ņemot, tās jau nebūs nekādas Nelabā zāles, bet pašu cilvēku izgudrots šaujamais.

—   Bet pats taču runāji par vella biszālēm,— Pēteris atteica.

—  Tas tik tā — vārda pēc. Annai ir visādi teicami kara līdzekli. Tad jau arī tās miglas bumbiņas būtu Nelabā mākslas.

—   Tie ir mākslīgi sabiezināti dūmi.

—   Un tāpM tavs tālskats. Vai arī tajā vella mākslas iekšā?

Pēteris atcerējās zviedru karaļa brāļa vārdus, kad toreiz ierakumos tas sajūsminājās par jauno izgudrojumu.

—  To es nesaku,— viņš piekrita,— tālskats ir gudra zinātnieka pagatavots, un tajā nekādas burvības nav.

—   Tad tāpat būs arī ar tām vella biszālēm.

—   Nē, nē,— Pēteris ietiepās,— labāk lai tās paliek.

Sarunu nācās pārtraukt, jo patlaban poļi atkal bruka

vārtos. Sākās šaudīšana. Līķu kaudzes pacēlās. Atkal dunēja egļu stumbri pret vārtiem un baigi brīkšķēja salauzītie baļķi.

Vēl daži desmit sitieni, un vārti sagrūs. Poļi iebruks pagalmā. Un tad vairs tikai atliks īsa cīņa, kamēr pēdējais neuzveicamais būs kritis.

Pēteris atkal sagatavoja biszāļu muciņu ar degli. Laida to uzbrucēju barā. Šoreiz nepalaimējās. Muciņa nokrita neizsprāgusi.

Poļi lauzās vārtos.

Lai paildzinātu beigas kaut uz brīdi, Pēteris nometa pēdējās miglas bumbiņas. Atkal dobji iebrikšķēdamies, ielūza vārtu baļķis. Vēl otrs. Tad sāka celties migla un piedzīvojumu iebiedētie poļi muka uz visām pusēm. Dzirnavu aizstāvji paspēja pielādēt no jauna savas musketes un pistoles. Bet pa tam migla izgaisa. Jauns uzbrucēju vilnis, nebēdādams par nāvējošo šauteņu uguni, gāzās pret dzirnavām.

—   Visi lejā, vārtos! Uz zobeniem!— nokomandēja Pēteris.

Tikko neuzveicamie paspēja noskriet pagalmā, jau iegāzās viena vārtu puse un uzbrucēji spraucās cauri šķembelēs sadauzīto baļķu stumburiem.

Te Pētera un Andra zobeni pļāva poļu galvas.

Bet reizē sturmētāji turpināja graut vārtu otro pusi. Arī tie ielūza, un nu sākās vispārēja zobenu cīņa vārtos. Aiz kājniekiem drūzmējās jātnieki un raidīja dzirnavās pistoļu šāvienus. Pēteri ķēra lode sānos. Viņš atstreipuļoja, dodams vietu citam biedrim. Bet tūlīt arī tas saļima. Vēl viens saķēra krūtis un grīļodamies nogāja pie malas.

Beigas!» nodomāja Pēteris, spiezdams roku asiņainos sānos.

Ermanis izmisušu skatu paraudzījās vadonī.

—   Pēter! Vēl ir glābiņš! …

—   Labi!— tas uzsauca.— Darīsim visu!

Ar vienu lēcienu laivinieks atradās pie staļļu durvīm, kur bāla, sakniebtām lūpām stāvēja Anna ar Lēni un Kati īsām dīvainajām bisēm rokās.

—   Glābjiet nu dzirnavas, meičas!— viņš uzsauca.

42. nodala glābti!

Anna pirmā pieskrēja pie ielauztajiem vārtiem un šāva poju barā. Kate un Lēne kāpa augšā galerijā un pa lūkām — viena pa labi, otra pa kreisi — arī izšāva savas bises tālākajā vārtu apkaimē. Viss laukums ietinās pelēku, spīdīgu putekļu mākonī. Poļu iebrukums apstājās. Kā mokās saviebtām sejām viņi berzēja asarojošās acis un taustīdamies, klupdami pār kritušo līķiem, kāpās atpakaļ. Nekā vairs neredzēja, nekā neatjēdza.

—   Nu mēs viņus apkausim kā mazus bērnus,— iesaucās Ērmanis, bāzdams nāsīs vilnas kušķus, kas neļautu ieelpot asos, kairinošos, acis apmiglojošos putekļu dūmus, un uzsaukdams biedriem sekot viņa priekšzīmei.

—   Uz zobeniem!— Pēteris drāzās vārtos, nāsis aizbāzis.

—   Un tikai neelpot caur muti!— Ērmanis brīdināja, paķēris savu bomīti un sekodams Pēterim.

Tāpat pārējie neuzveicamie nodrošinājušies bruka nevarīgo, tikai ar sevi aizņemto poļu barā.

Pēteris, aizmirsis savu ievainojumu, uzsāka īstu nāves pļauju. Viņam pakaļ nepalika Andris un pārējie, jo patlaba- nējie apstākļi neprasīja īstas zobenu cīņas mākslas visā viņas pilnībā un meistarībā, jo ienaidnieka pretošanās bija ļoti vāja. Vēl brīvāk un mierīgāk rīkojās Ērmanis; tāpat kā bērnībā ar vicu kādreiz kapājis sārti mēļās galviņas dadžu zelmenī, tā viņš tagad vicināja ap sevi siena bomīti.

Drīz pāris neuzveicamo saviebušies, asarainām acīm streipuļodami un taustīdamies atgriezās dzirnavu pagalmā. Tie, kaujas reibonī aizmirsuši piekodinājumu, bija sākuši elpot pilnu krūti un skaļi iegavilējušies, līdz kodīgie putekļi viņus piespieda bēgt no cīņas lauka.

Pie vārtiem meičas no jauna lādēja savas briesmīgās bises. Anna satvēra abus pie rokām un vilka uz ūdens mucu, kur tie palika, mazgādami acis un skalodami rīkles un nāsis.

Atkal šaušanas gatavībā meičas izskrēja no dzirnavām, īstā laikā viņas ieradās, jo draugi, apsitusi un izklīdinājuši saindētos kājnieku pulkus, bija izgājuši laukā no putekļu aploka, kur sākās kļūmīga cīņa ar jātniekiem svaigā gaisā. Niecīgais neuzveicamo pulciņš jau asiņodams atkāpās soli pa solim pret poļu jātnieku nesalidzināmo pārspēku. Kā

Sacēlās neaprakstāms juceklis.

mūris viņus ielenca kavalēristu pusloks; un pietiktu, ja poli piespiestu zirgiem piešus, lai saujiņa pārdrošnieku sašķīstu zem daudzu simtu zirgu pakaviem.

Anna, Kate un Lēne pāri līķu kaudzēm pieskrēja pie draugiem un, pāri viņu pleciem izšāvušas uzbrucēju puslokā, atkal atkāpās.

Sacēlās neaprakstāms juceklis. Jātnieku rokam izšļuka zobeni. Viņi ķēra pie acīm, tās aizsargāt domādami. Zirgi, ieplestām nāsim ierāvuši kodigo gaisu, sprauslādami cēlās pakaļkājās, trakodami metās viens uz otru, gāzās gar zemi, vartldamies saspaidīja savus jātniekus. Neuzveicamie stāvēja kā apstulbuši trakās burzmas priekšā. Sini brīdī viņu zobeni bija lieki. Poļu kavalērija iznīcināja pati sevi. Pēteris šausmās iedrebējās. Laikam pirmo reizi mūžā.

—   Pietiek šādas cīņas!— viņš uzsauca savējiem.— Atpakaļ uz dzirnavām!

Visi, nenovērsdami skatus no briesmīgās ainas, atkāpās aiz vārtiem.

—   Izvest zirgus no staļļa!— Pēteris pavēlēja.— Poļus sagrābušas šausmas. Dzirnavām viņi vairs neuzbruks. Tūlīt tie nekārtībā atkāpsies, un mēs viņus vēl patrieksim.

Nedaudz acumirkļos apseglotie zirgi jau mīņājās pagalmā, sajuzdami cīņas trauksmi. Neuzveicamie, kaut lielākā daļa asiņodami, sēdās seglos.

—   Jūs tomēr palieciet ar savām bisēm vārtos!— Pēteris uzsauca meičām.— Pret jums uzbrucēji nenoturēsies, ja vispār kāds polis gribēs būt tik pādrošs.

Viņš pamāja savējiem un izjāja vārtos.

—   Bet niknie putekļi? . . .— iedomājās Andris.— Mūsu zirgi tāpat trakos.

Pēteris izvilka no nāsīm vilnas kušķus.

—   Jāsim apkārt tīrā gaisā. Pa kreisi!

Deviņi jātnieki aizauļoja gar dzirnavu sētu un sasniedza birzi, kur apjukumā skraidīja poļu kājinieki. Tie, kaut gan vēl nebija saelpojušies kodigās biszāles — no pēdējām putekļu mākoņu neskartām rindām te atbēguši —, tak, redzēdami drausmīgo paniku, vairs nedomāja par cīņu, bet nepacietības uztraukumā gaidīja pavēli atkāpties. Bet nodaļu priekšnieki kā apmāti neattapās, ko darīt, ko ne. Nu, pamanījuši auļojam uz birzi deviņus neuzveicamos, viņi — pāris simtu norūdītu kareivju — vislielākā nekārtībā laidās bēgt uz dzirnavupīti,vaiz kuras stāvēja glābošā meža biezoknis.

Bet bēdzēji netika tālāk par krastu. No otras kraujas krūmājā viņus saņēma muskešu ugunis. Poļi pēc nupat redzētā un piedzīvotā, ik šāvienā iedomādamies neizprotamā apjukuma cēloni, sitās apkārt un skrēja pa ceļu uz Daugavas pusi. Tiem sekoja satrakotie zirgi ar un bez jātniekiem un tāpat kājām palikušie kavalēristi no dzirnav- priekšas, svaigam gaisam uzplūstot un kodīgo putekļu iespaidam izgaistot, atjēgušies. Arī pārējie izklīdušie' kā aitu bars briesmās sekoja pirmajiem bēdzējiem.

Pēteris ar saviem ļaudīm, jau uzsācis bēgļu vajāšanu, apturēja zirgu, raudzīdamies pārupes krūmājā.

—   Kas ir tie šāvēji?

—   No Rīgas būs atsteigušies palīgi,— domāja Andris.

—   Bet kā viņi te tikuši? Daļa poju jātnieku tak palika pie Daugavas.

—  Varbūt Salderns tos atsitis.

—   Bet varbūt poli paši šauj uz savējiem apjukumā!— iesmējās Ērmanis.— Viņi jau pavisam galvas zaudējuši!

—   Arī ar skaidru galvu šādā juceklī nekā nevar saprast!— iesaucās kāds karakalps, izšaudams savu pistoli aizdomīgi šķietošā krūmā, no kura izlēca zaķēns un aizcilpoja pāri ceļam.

—   Atradis laiku medīt!— cits biedris tam dusmīgi pārmeta.

—   Es domāju, ka polis noslēpies,— zaķa šāvējs taisnojās.— Rau, atkal divi diedz pa kārkliem!

—   Jāsim pāri upei!— Andris iedomājās.— Redzēsim, kas tur ir.

Visi pagrieza zirgus pret krastu. Otrā pusē parādījās cilvēki.

—   Melngalvji!— Pēteris iesaucās.

—  Bērensa vadībā!— Andris saskatīja jauno tirgotāju.

—   Kā ar dzirnavām?— Matīss Bērenss, pakāpies uz krituša koka, uztraukts sauca pāri upītei.

—   Noturējām!

—   Paldies Dievam!

—   Bet kā jūs te tikāt?

—   Pa aplinkus ceļu. Aiz Meztru salas pārcēlāmies, kamēr poļi uzmanīja Salderna pulciņu. Bet kā dzirnavās? Vai daudz kritušu? Vai sievietes sveikas un veselas?

Andris, sapratis melngalvja rūpes un uztraukumu par Rūtu, atbildēja:

—   Visas sveikas un veselas.

—   Lai slavēts Dievs!— Pār Bērensa lūpām izplūda atvieglota nopūta.

—   Rau, poļi atgriežas!— Ērmanis norādīja uz attālo ceļa līkumu Rīgas pusē.

—   Viņi bēg no Salderna!— Pēteris iedomājās.— Tas ar savējiem būs pārcēlies.

Tā arī bija. Poļu jātnieki, krastā pamanījuši nekārtībā joņojošos, bēgošos jātniekus un nopratuši, ka pie dzirnavām neveiksme, atstāja Daugavu, lai atgrieztos pie savējiem. Pa tam Salderns, paspējis tikt pāri no Abates salas, kur visu laiku viņu noturēja poļu muskešu šāvieni, uzsāka ienaidnieka vajāšanu.

Bet poļi ceļa līkumā apstājās. No bēgļiem dabūjuši zināt, ka viss beigts, viņi taisījās doties atpakaļ uz mājām pa Bauskas ceļu. Bet tad ierūcās Kobronskansts baterijas, un poļi sitās apkārt uz Spilves pusi, necerēdami tikt garām cietokšņa ugunij.

— Draugi!— Pēteris uzsauca saviem ļaudīm.— Dzīsimies pakaļ bēgļiem! Dosim pēdējo triecienu! Lai poļi neaizmirst šo kauju! . . . Un jūs,— viņš pagriezās pret Bērensu un melngalvjiem,— palieciet pie dzirnavām!

Neuzveicamie laida zirgus auļos un nogriezās krūmājā pa kreisi šaipus ceļa līkuma, lai neiekļūtu Kobronskansts dižgabalu ugunīs un bruktu bēgošiem poļiem sānos.

Bet poļi izrādījās naskāki. Izlauzušies cauri jaunaudzēm, rīdzinieki redzēja jātniekus jau nozūdam mežā. Krūmājs vēl bija pilns bēgošo kājnieku. Pēteris ieskatīja, ka cīņai beigas un nav nekādas nozīmes kapāt bēgošos, kuri vairs nedomāja pretoties. Viņš laida auļos tieši uz meža malu, atgrieza bēdzējiem ceļu un ķēdē ielenca visu krūmāju. Poļi saprata vajātāju nodomu un, arvien vairāk apņemti, saskrēja barā un labprātīgi padevās, lūgdami žēlastības.— Kad Matīss Bērenss ar pārējiem melngalvjiem pārbrida upīti, viņa pirmais gājiens bija uzmeklēt Rūtu. Vājiniece, iznākusi pagalmā, palīdzēja Annai, Katei un Lēnei apsiet brūces ievainotiem — i savējiem, i no kaujas lauka dzirnavās ierāpojušiem poļiem. Melngalvis piesteidzās pie Rūtas. No viņa skata meitene noprata, ka tikai viņas dēļ tas savācis savus draugus un kalpus un steidzies palīgā apdraudētām dzirnavām, un dīvaina, silta sajūta iekustējās viņas krūtīs. Bērenss bija citāds kā Andris. Gan arī Andris bija par viņu rūpējies un baiļojies, kad domāja to pazudušu, bet, kad atkal bija viņu atradis, tad vairs nepiegrieza tai daudz vērības. Kaut šodien pat, kad pēc poļu atsišanas un cīņas pārtraukuma pie viņas ienāca Anna. Pa pusvirus durvīm viņa dzirdēja no namiņa turpat blakus Andra balsi, kurš, uzkozdams maizi un gaļu, smējās un čaloja ar biedriem. Slimniece, visu cīņas laiku piespiesta viena pati sēdēt kambari un nekā nezinoša, kas notiek ārā, viņam i prātā neienāca. Turpretī Bērenss . . . ak, viņa roka atkalredzēšanās priekā drebēja, kad tas maigi noglāstīja Rūtas elkoni, apjautādamies par viņas labklājību un nemieru pa uzbrukuma laiku.

Brītiņu parunājies ar Rūtu, Bērenss sāka rīkoties. Viņš nosūtīja dažus kalpus uz Rīgu pēc laivām ievainoto aizvešanai. Tad lūdza biedrus nonest pārsietos polus uz upītes krastu, kur piestās laivas.

Drīz dzirnavās ieradās ari kapteinis Salderns ar savu karakalpu nodaju. Viņu izbrīnam un sajūsmai nebij robežas, skatot apkauto poļu kaudzes.

—   Neuzveicamie! Patiesi neuzveicamie! Varoņi no Dieva žēlastības!— Viņš noņēma platmali un dzijā cienībā nolieca galvu pret dzirnavām.

Pienāca Bērenss.

—   Vajadzētu apbedīt kritušos,— viņš domāja.— Sērga vēl nav gluži izbeigusies, un, ja līķi kaut pāris dienas paguļ saulē, tā var no jauna sākt plosīties visā niknumā. Jo tikai trūdu dvašas piesātinātais gaiss ir ļaunās sērgas cēlonis, kaut gan gudri, mācīti vīri to mēģina apstrīdēt.

—   Pareizi!— Arī Salderns atskārta mēra cēloņus un pavēlēja saviem ļaudīm rakt milzu kapu blakus iepriekšējā kaujā kritušiem un tepat apbedītiem pojiem.

Atgriezās Pēteris un viņa viri ar gūstekņu pulciņu. Melngalvji un Rīgas karakalpi saņēma uzvarētājus ar gaviļu saucieniem. Salderns apkampa savus trīs draugus un pārējos neuzveicamos pēc kārtas.

Jau iestājās tumsa, kad beidzot kaujas lauks bija novākts. Bērenss veda uz Rīgu trīs laivas ievainoto poļu. Salderna ļaudis devās uz plostu ar veseliem gūstekņiem.

Dzirnavu varoņi atkal palika vieni. Kaut kā izlabojuši sašķaidītos vārtus un atstājuši sargu, visi likās pie miera pēc grūtās un slavas pilnās cīņas dienas.

Tikai Rūta nevarēja iemigt. Neizdomājama doma jaucās viņas galvā: kāpēc Andris viņai kļuvis pēkšņi tik svešs un Bērenss tuvs? . . .

Uz Lielupes krasta pret Babītes ezeru visu nakti gaudoja taures. Tur sakautie poļi sauca savus pa mežiem un purviem klīstošos, bēgošos karavirus. Tie lasījās kopā pa pāriem un maziem pulciņiem. Rīta ausmā pārskaitījuši savas rindas, virsnieki ar smagu sajūtu pārliecinājās, ka trūka vairāk par pusi no izmeklētā, cīņās norūdītā un varonīgā karapulka — labākā, kādu varēja atrast poļu armijā.

—   Ko teiks Radzivils?— drūmi nopūtās kājnieku pulkvedis.

Jātnieku vadonis nikni ierēcās:

Nolādēts! Ja viņš mums gribēs izteikt kādu piezīmi, lai tad nākamreiz nāk pats un mēģina ieņemt šis vella dzirnavas! .. . Bet, man šķiet, neviens karavīrs vairs nenāks uz šejieni karot pret paša Nelabā kalpiem, jo tādi patiesi ir šie dzirnavu sargi. Un Radzivilam būs jāatmet savs neprātīgais nodoms. Rīgu mēs zviedriem nekad vairs neatņemsim, ja viņai tādi aizstāvji kā tie tur, dzirnavās .. .

43. nodala mīlestības dzēriens

Varonīgo dzirnavu aizstāvju brūces pamazām dzija, un pār kaujā kritušo biedru kapa kopiņu jau viena otra smilga dzina zaļus asniņus, siltās jūnija saules un nesen nolijušā auglīgā lietus diedzētus. Sis mazais kaps bija izrakts blakus lielajai, jau labi sazēlušajai iepriekšējā kaujā kritušo neuzveicamo mūža dusas vietai. Tajā bija guldīti aizsaules dzīvei tikai trīs lielajā kaujā kritušie neuzveicamie — Krišs, Andrejs un Juris un turklāt vēl vecais Millers, Kates tēvs.

Ik rītu Kate ieradās pie neuzveicamo atdusas vietas un noskaitīja par tēva dvēseli īsu lūgšanu. Pa lielākai daļai sagadījās, ka ari Andris ap šo laiku te pieminēja kritušos biedrus, un tad mājup abi arvien, atgriezās reizē.

Kādurīt, kad Pēteris ar biedriem tikko nobeidza taisīt jaunus vārtus veco — sadragāto vietā un tos iecēla eņģēs, Bērenss, atbraucis malt labību, atveda līdz muciņu miestiņa.

— To iztukšojiet pie pusdienas maltītes,— viņš teica,— par godu zviedru karalim, kurš šorīt ieradies no Stokholmas Rīgā ar dižu flotīliju. Un atļaujiet arī man pieskandināt un sumināt jūsu varonību.

Pēteris laipni patencināja par miestiņu, un Bērenss gāja uz maltuvi.

Tagad dzirnavu ļaudīm bija brīvas dienas un tie varēja sev atļaut dzīrās. Apcietinājumus neko daudz labot nevajadzēja, un arī sardzes dienastam pietika ar vienu novērotāju ozolā, jo patlaban par jaunu poļu uzbrukumu likās lieki raizēties.

Gaidāmās dzīres iepriecēja dzirnavniekus, bet it sevišķi līksms bija Ērmanis. Jau laikus viņš cēla steķos muciņu un pamatīgi nogaršoja gardo dziru.

Tuvojās pusdiena.

Rūta, jau brangi atspirgusi, rīkojās ap lielo galdu pagalmā. Kate ar Lēni bija aizbraukušas laivā uz Rīgu tirgū iepirkties šo to, kas dzirnavās aptrūkās, un Anna saimniekoja pa namiņu.

Ērmanis, izgājis apraudzīt zirgus ganībās aiz birztalas, atkal atgriezās un piesēdās pie muciņas. Ilgi viņš nebija sevi veldzējis tā īsti lieliem mēriem. Nu atkal reiz gadijās izdevība. Viņš nogaršoja vienu kausu pēc otra un nogrima saldās pārdomās. Rūta paraudzījās viņa smaidīgā, sapņojošā sejā un iejautājās:

—   Par ko ta tu, Ermani, tā sapņo gaišā dienas laikā?

Laivinieks tikai pa pusei atmodās un saldsēri nopūtās:

—  Tāpat…

—  Vai nesapņo par kādu Rīgas daiļavu?— Ruta šķelmīgi pavīpsnāja.

—   Ej nu, auša! … Par savu jauko Daugavu es domāju.

—   Tā tevi velk?

—  Velk.

—  Tak grūts ir zvejnieka darbs.

—   Bet brivs.

—  Gadās dienas, kad nav loma un neiznāk dienišķai pārtikai.

—  Un tad atkal pagadās loms, ka vari pieēsties lidz kaklam — veselai nedēļai.

—  Tā jau ir tā nelaime.

—   Nelaime?

—   Nu jā. Tu neproti ar pārtiku iedalīties. Kad ir, tad pārēdies, kad nav, ciet badu.

—   Pie tā esmu pieradis.

—   Tas nav labi. Tev vajadzētu pieradināties pie kārtīgas dzīves.

—   Ko nu vairs.

—   Nekad nav par vēlu. Puiša parašas var atmest.

—   Kā tad to izdarīt? Kādā kārtā cilvēks dzīvo, tādas parašas tam ir.

—   Apņem sievu. Būsi vira kārtā, būs tev citas parašas.

Ērmanis izbrīnījies paraudzījās Rūtā, it kā no viņas

mutes negaidījis tādas aplamības.

—   Apsievoties?! Nē-ē! . . .— Viņš nosmējās.— To nekad nedarīšu. Nodzīvošu puisī savu mūžu.

—   Bet kāpēc?

—   Taisni tāpēc, ka sieva gribēs mani atradināt no puiša cilvēka parašām. Nē, nē!— Viņš pielaida no jauna savu kausu un dzēra lieliem malkiem, it kā gribēdams aizskalot pat nelāgās iedomas par savu parašu varbūtēju atmešanu.

—   Vadzi, Ermani!— viņam aiz muguras pēkšņi atskanēja Pētera balss.— Vai tev tā muciņa jau nav tukša?

—  Lai Dievs pasarg!— Ērmanis satrūcies nolika kausu un pakustināja steķos alus trauku. Bet tad, atviegloti pasmaidijis, nomierinājās.— Vēl jau lielā pusē. Tak nobijos gan ne pa jokam. Nu, uz tām izbailēm jāuzņem malks, ka nepiesitas kāda kaite.

Viņš atkal ielaida kausā. Pēteris vārtos redzēja atgriežamies laivā Kati un Lēni no Rigas un gāja palīdzēt nest grozus ar iepirkumiem. Pienāca maltītes laiks. Anna iznāca un sauca vīrus iznest azaida katlu. Visi dzirnavu ļaudis un ari Bērenss sasēdās ap lielo galdu. Klusēdami paēda. Tad pildījās kannas un kausi ar miestiņu, un pamazām sākās dzīvas sarunas.

Bērenss kā zviedru armijas miltu apgādnieks bieži mēdza būt pilī pie gubernatora un šo to zināja par kara apstākļiem Vidzemē un Kurzemē. Viņš pastāstīja par Gustava Ādolfa nodomiem un cerībām uz drīzu mieru. Poļu seims, partiju nevienprātību saskaldīts, negribēšot atvēlēt līdzekļus kara turpināšanai, un tā zviedri sakaušot pretinieku. Karaļa nodoms vēl esot kļūt par visas Polijas kungu.

—  Lai zviedru karalim veseliba!— Andris pacēla kausu.

—   Un uz drīzu mieru!— Ērmanis piebilda.

Visi uzdzēra.

—   Un tagad uz Māras dzirnavu varoņu veselību!— Pēc brītiņa melngalvis atkal lika kausu pie lūpām.

Neuzveicamie pateicās ar galvas palocīšanu.

—   Tā bija varonīga un tik spīdoša uzvara, kādai līdzīga nav atrodama Rīgas karu kronikās!— Bērenss sajūsmināts pārlaida skatu pār galda biedriem.— Piecpadsmit pret tūkstoti! Un četri kritušie pret gandriz četri simtiem kritušo!

—   Mēs bijām sešpadsmit, ne piecpadsmit,— kautrīgi, bet tomēr ar jūtamu lepnumu iebilda kāds pajauns karakalps.

—  Jā gan,— Bērenss pavīpsnāja,— ja jūs ieskaitāt līdz veco vienroci Juri — lai Dievs mielo viņa dvēseli!— kurš, ja ne šaut ar musketi, tad vismaz zobenu varēja vicināt.. . Ai, varoņi, varoņi! . . . Vēl vakar man gadījās dzirdēt Rigas gubernatoru, veco Kasparu Krūzes kungu, aizgrābtības pilniem vārdiem suminām neuzveicamo varonību un kara mākslas prašanu dažu zviedru augstmaņu priekšā. Gubernators izteicās, ka tev, Pēter, piedienētu komandēt pulku un nevis kā kaprālim nodaļu. Un viņš par to parūpēšoties.

—   Ak, ko!— Pēteris vienaldzīgi atmeta ar roku.— Pulkveži. var būt vienīgi augstmaņi. Tās tikai tukšas runas.

—  Tā nav!— melngalvis viņu pārtrauca ar lielu nopietnību.— Krūzes kungs dedzīgi apgalvoja, ka tava nākotne esot tuva viņa sirdij. Viņš lūgšot karali tevi paaugstināt par karodznieku un iecelšot par pils sardzes priekšnieku. Gan tad viņš gādāšot, ka tieci arvien augstāk.

Melngalvja vilinošo izredžu vēstis neizcēla Pēteri no viņa nosvērtā miera. Viņš teica:

—  Nesaprotu, ar ko būtu izpelnījies šādu gubernatora labvēlību. Esmu pildījis tikai pienākumu.

—   Pārliecīga kautrība!— Bērenss, nebūdams vienisprātis ar šādu nopelnu noniecināšanu, pagrozīja galvu.— Vai visā -zviedru armijā atradīsies vēl otrs, kam būtu tāda cīkstoņa slava kā tev?

—  Negribu noliegt,— Pēteris iebilda,— ka man roka veikla un vingrināta zobenu cīņā, galva skaidra briesmās, un arī laimes man nav trūcis. Bet tāpat Andris un pārējie biedri nekad nav palikuši man pakaj. Un, kas uz Ērmani attiecas, tad viņš dažā labā kaujā ar rungu ir vairāk apsitis nekā es ar zobenu.

—   Tā? Un ko tu ar to gribi teikt?

—  Ka tādā gadījumā mūs visus vajadzētu celt par karodzniekiem un pulkvežiem.

—   Kāpēc ne?

—   Un kur tad būs mūsu karaspēks?

—   Nav trūkums mazāk spējīgu karakalpu.

Pēteris iesmējās.

—  Lūk, tā jau ir tā lieta: pat vislabākais karavadonis nekā neiespēs ar nespējīgiem un gļēviem apakšniekiem.

—  Tu gribi teikt, ka visiem karakalpiem jābūt tādiem, kādi esat jūs, neuzveicamie?— Bērenss smaidīja.

—   Jā.

—   Tā būtu neiespējama prasība.

—   Kāpēc?

—  Man šķiet, te varētu nocietināties visas pasaules labākie cīkstoņi, un tomēr viņi nenoturētu dzirnavas — piecpadsmit pret tūkstoti.

—   Varbūt. . .

—  Bet jūs atsitāt ienaidnieku … Man tev jāteic, ka Rīgā netic .. .

—   Ko netic?

—   Ka piecpadsmit spēj sakaut tūkstoti.

—  Taču tā notika!— Andris lepni iesaucās, pārtrauk dams melngalvi.

—   Man tev jāsaka, Matīs Bērens,— Pēteris teica svarīgi, paraudzījies uz Annu otrā pusē galdam,— ka mēs piecpadsmit nekad nebūtu noturējuši dzirnavas, bet gabalos sakapāti dusētu smiltājā.

—  Kā?!— Melngalvis pārsteigts iepleta acis.

—   Par uzvaru mums jāpateicas vienīgi mūsu meičām. Mūs izglāba viņu gudrība, apķērība un drošsirdība.

Anna uzmeta Pēterim lūdzošu skatu — klusēt. Bet tas šī skata nepamanīja un turpināja:

—   Kad mēs pēc daudziem poļu uzbrukumiem vairs nespējām viņus atsist, kad tie ielauza vārtus un jau bija pagalmā un mēs, ievainoti, paguruši, atvēlējām savas dvēseles Dievam, tad Anna, Kate un Lēne stājās pretim ienaidniekam; viņu šāvieni poļus apdullināja, ka tie atkāpās.

—   Patiesi?!— Bērenss pārlaida sajūsmas un apbrīnošanas pilnu skatienu pār meičām.

—   Kad es tev saku!— Pēteris vieglprātīgi pasmaidīja, dodams sarunai jautru virzienu.— Kā tu pats, bez šaubām, būsi piedzīvojis, mīļo Matīs Bērens, mēs, vīrieši, nespējam pastāvēt pat neapbruņotas sievietes varas priekšā. Kā lai poļi noturētos pret triju vella meiču sēru un uguns spļaujošām bisēm? Uzbrucēji kāpās atpakaļ. Mēs, no jauna saņēmuši spēkus, sākām apdullušos poļus kapāt zobeniem. Tad jauni ienaidnieku pulki atkal taisījās veikt mūs, un atkal drošsirdīgās meičas, ieņēmušas mūsu sašķobījušās rindas, satrieca pēdējo pretestību. Pēc tam mums nebij grūts darbs izklīdināt pretinieka atliekas.

—   Brīnišķīgi!— Bērenss aizgrābtībā saņēma rokas. — Lūk, tādēļ ari tumšais pūlis Rīgā tenko par vella mākslām, kas izglābušas dzirnavas!

Pēteris sakustējās pie melngalvja vārdiem un domīgi nolaida skatu uz galdu. Bērenss pacilāti turpināja:

—   Es paceļu kausu uz daiļo meiču mākslām!

Annai vaigi tvīka. Viņa piecēlās un, neuzkrītoši gribēdama atstāt sabiedrību, teica, paraudzījusies uz galdu:

—   Maizes mums maz.

Tad teciņus tā devās uz namiņu. Kate ar Lēni palika sēžot. Annas veikli apslēpto apmulsumu viņas nemanīja un pašas neiedomājās nekā ļauna kodīgajās biszālēs, ar kuru palīdzību poļi uzveikti. Viņu sirdsapziņa bija tīra. Anna turpretim ticēja burvībām. Kaut gan vecais maģistrs viņai bija noskaidrojis vielas un spēka noslēpumu viņa izgudrojumos, kā, piemēram, tālskatā, miglas bumbiņās un arī kodīgajās, asajās zāļu smaržās, kas aug purvos un mežos un, sakaltētas un saberztas putekjos, liek asarot acīm, tomēr domas par viņas mīlestības dzērienu nevarēja nepieļaut blakus dabas spēkiem ari pārdabīga burvju spēka līdzdalību. Tas vientiesīgo meiču mazliet uztrauca, un viņai vajadzēja vienatnē saņemties.

—   Uz daiļo meiču mākslām!— Bērenss atkārtoja, paceldams savu kausu pret Kati un Lēni, arī Rūtai uzsmaidīdams.

—   Tad arī jums jābauda malks!— Andris sniedza savu kausu Katei, un Ērmanis pabīdīja uz Lēnes pusi savu trauku.

—  Alus ir rūgts!— Lēne vairījās.

—   Neko darīt,— Andris smējās,— saldā brandvīna mums nav.

—   Kad tevi!— Ērmanis piesita sev pie pieres.— Kā nav? Pavisam biju piemirsis. Kad piekopām poļus, es krituša zirga seglos atradu divas lielas krūkas. Noglabāju priekšnamā un tikai nupat atcerējos.

Viņš piecēlās un gāja uz dzirnavām. Atvēra durvis. Taustījās priekšiņā pa pažobeli. Izvilka vienu krūku, otru, trešo.

—   Brīnums!— laivinieks murmināja.— Kā šodien atceros tikai divas nobāzis. Nu ir trīs. Hm .. . Var jau būt, ka pēc kaujas nogurumā būšu pārskaitījies. Jauki! Labāk trīs nekā divas!

Viņš atgriezās ar dzērieniem pie galda. Atkorķēja vienu. Nogaršoja.

—   Stiprs! Nav saldais. Tas meičām nepavisam nederēs.

Viņš padeva kruku tālāk biedriem.

Otra izrādījās tāda pat. Pie trešās viņš aplaizijās un smaidā pievēra acis.

—   Tas tik ir dzērieniņš! Ko vēl labāku? Salds dievgalda vīns!

Laivinieks ielēja krūzītē un pasniedza Lēnei. Tā ar labpatiku nobaudīja. Tāpat Kate un Rūta. Ērmanis nolika krūku meičām priekšā uz galda. Tās lēja krūzītē un piedāvāja puišiem. Bērenss turpināja valodas par karu un miera izredzēm, par zviedru pārvaldi un pārtikas piegādāšanu, kas diezgan smagi gulstoties uz Rīgas pleciem.

No namiņa atgriezās Anna ar maizes klaipu. Viņa bija saņēmusies un atkal mierīga. Taisīdamās sēsties, viņa pamanīja dzēriena krūku Rūtas rokā, no kuras tā lēja un piedāvāja Pēterim.

Pēkšņs uztraukums sadzina viņas vaigos asins šalti. Sis trauks viņai likās labi pazīstams. Nelabā nojautā viņa griezās atpakaļ uz dzirnavām. Iesteidzās priekšiņā. Drebošām rokām iztaustīja visu pažobeli. Viņas mīlestības dzēriena, šīs burvju daktera Rēbusa iedotās spēka dziras, vairs nebij vietā.

— Tātad es neesmu maldījusies!— viņas lūpas izdvesa. — Rūta iedzirda Pēteri! Dievs debesīs! Viss pagalam!

Viņa iznāca ārā. Piesarkums bija izgaisis. Tagad viņas seja izskatījās līķa bāla.

Ļodzošiem sojiem Anna atkal tuvojās dzīru galdam. Bet apstājās pusceļā.

Patlaban Kate piedāvāja burvju dzērienu Ērmanim. Anna saļodzījās. Tak noturējās. Tad Lēne sniedza krūzīti Andrim.

Vai dieniņ!» Daiļā sarkanmate apslēpa seju rokās. Viņas iedzirda visus! Kas notiks? Kas būs? Un Pēteris, vai! Pēteris dzer no Rūtas rokas! …»

Anna apgriezās un, ar pūlēm ceļot kājas, nozuda dzirnavās.

44. nodaļa

ANNA MĒĢINA SAGLĀBT IZDARĪTO POSTU

Tuvojās Jāņu diena. Ērmanis jau laikus diedzēja miežus un taisījās uz lielu alus brūvēšanu Līgo vakaram. Pārliecibā, ka poļi tagad tik drīz nerādīsies, neuzveicamie dzīvoja vaļigi un vairāk domāja par dzīrēm nekā par karu. Citkārt stingrais Pēteris, kurš arvien atrada ļaudīm kādu darbu, tagad apmierinājās vienīgi ar sardzes dienestu. Kopš tās dienas, kad Bērenss dzirnavniekus pacienāja ar miestiņa mucu, viņš bija ļoti pārvērties. Pats sevī nogrimis, vienaldzīgs pret saviem apakšniekiem, it kā ar ko neapmierināts, viņš staigāja pa dzirnavām un, kad neviens viņu nenovēroja, bieži nopūtās kā zem kāda iekšēja dvēseles sloga.

Pie visa vainīga bija Anna. Todien, kad Bērenss pie alus kausa bija ieminējies par rīdzinieku neticību, ka dzirnavas noturējušās bez Nelabā palīdzības, Pēterim radās bažas par Annu, ka varbūt viņai tomēr ir sakari ar kādiem burvjiem vai raganām un ka pilsētā kāds būtu ko uzošņājis. Vakarā, kad dzirnavu ļaudis izklīda, viņš meklēja Annu, lai no sirds ar to parunātu. Bet nekur nevarēja atrast torņinieka meitas. Citiem apjautāties negribējās. Viņš uzkāpa dzirnavu tornītī. No šejienes varēja pārredzēt ezera malu, un Pēteris ieraudzīja krastā sēžam Andri un Kati. Viņi par ko ļoti nopietni pārrunāja. Jau agrāk ievērojis abus bieži kopā, Pēteris nebrīnījās un neuztraucās, jo sen jau saprata, ka pie Rūtas Andri saista tikai paradums un draudzība un ka tās jūtas, ko parasti sauc par mīlestību, viņiem vienam pret otru nav. Tad Pēteris šķita izdzirdējis lejā apspiestu nopūtu. Viņš pārliecās un ieraudzīja pie sētas stūra piespiedušos Annu. Viņa nenolaida skata no Andra un Kates ezera krastā, viņas krūtis smagi cilājās, viņas ķermenis sakustējās doties turp. Bet kāda iekšēja vara viņu atturēja, un, rokas lauzīdama, nelaimīga viņa atgriezās dzirnavās pa maltuves mazajām durvtiņām pie dzirnavrata.

Nu arī no Pētera krūts izlauzās smaga nopūta, kā atbalss meičas nopūtai.

«Viņa vēl arvien mīl Andri!»

Tad viņš uzveica savas sāpes, padevās liktenim un mierīgs, saņēmies, tikai skumjām neizgaistot no pieres, kāpa lejā, lai parunātu ar Annu — ne sevis, bet viņas pašas labā.

Viņš satika meiču, kad tā iznāca pa maltuves durvīm. Ieraudzījusi Pēteri, Anna sarāvās un, soli atkāpusies, atspiedās pie sienas. Nedrošu un izmisušu skatu viņa raudzījās Pēterī. Pagāja labs brītiņš, kamēr tas, saņēmies un uzveicis no jauna uzmākušās dvēseles sāpes, gribēja sākt runāt. Bet tad Anna, nespēdama vairs valdīt savu nemieru, aizklāja seju rokām un pasteidzās tikt garām.

Pētera sirds sastinga.

«Viņa neieredz mani! Kāpēc? Viņa vairās no manis. Pat negrib ar mani runāt.. .»

Tā atkal nejēdzīgs pārpratums attālināja divus cilvēkus, kuri tiecās viens pēc otra ar katru nervu, katru asins pilīti. Pēteri padarīja kautrīgu muļķīgā, nepamatotā greizsirdība, un Annai iedvesa kaunu un bailes viņas ne mazāk aplamā iedoma par mīlestības dzēriena izdarīto postu un jucekli. Viņa nesatricināmi tieēja šīs burvju dziras spēkam un katrā puišu visnevainīgākā satikšanās un pačalojumā ar Lēni, Kati un Rūtu redzēja karstas mīlas reiboni.

Nabaga aplamā meiča nezināja, ko darit, kā novērst bez viņas pašas vainas izcēlušos postu. Kā apmāta nu jau trīs dienas viņa bija klīdusi pa dzirnavām un apkārtni, izdomādama domu domas, mēģinādama atraut vienu no otra nepareizi iedzirdītos pārus, uzsākdama ar vienu un otru sarunas par lietu, kurai īsteni nekā nevarēja tikt klāt, ja negribēja atklāt sava noslēpuma. Bet to Anna nevarēja darit; un ikviens raisījās vajā no viņas neskaidriem un nesaprotamiem vārdiem, brīnīdamies par citkārt nopietnās un nosvērtās meičas dīvaino pārvēršanos un tukšo pjāpā- šanu.

Tā pienāca Līgo vakars. Atkal jautra sabiedrība sēdēja zem pagalma liepas pie lielā galda un līgodama daudzināja senču saules svētkus kopā ar Jānīti — Dievadēliņu, ēda Kates sietos sierus, Rūtas ceptos plāceņus, jo jau labi atspirgusi meita šodien vadīja saimniecību; puiši dzēra Ērmaņa darināto miestiņu un meitas — Bērensa atsūtīto vīnu; pats, izbraucis miltu piegādes lietās uz zviedru nometni Vidzemē, nevarēja piedalīties viņam tik miji kļuvušo dzirnavnieku svētkos.

Visām dzirnavām bija dots svētku izskats: vārti un namdurvis izgreznoti ozola zariem, meijām appušķots dzir- navrats, pīlādžu vītnēm apvītas zirgu staļļa palodas un stenderes. Ik kambarī kaktos smaržoja jauni bērziņi un pa klonu izkaisītās jāņuzāles. Ezera krastā garas kārts galā piķa muciņa gaidīja tumsas iestāšanos, lai tad Ligonaktī ar savu gaismu suminātu māti — Sauli.

Visi bija līksmi, un pat Pēteris likās aizmirsis savas sirdssāpes. Tikai Anna sēdēja bāla, kā pusdzīva, nenogaršo- jusi ne kumosa no siera un plāceņiem un tikai laiku pa laikam apslapinādama sausās lūpas pie vīna trauciņa. Baiga nojauta spieda torņinieces krūtis, kas viļņodamās draudēja plīst pušu: šonakt jānotiek briesmu lietām, šonakt jāparādās mīlestības dziras burvībām! Ir taču Līgonakts — sapņo- jumu un jūtu reibuma nakts . . . Viņai kaut kas jādara, lai novērstu nelaimi. Un nelaimei jānotiek, jo visi ir iedzirdīti — viens no viena, otrs no otra rokas; iekārošana un mīlas tieksmes ir sajauktas vissarežģītākā juceklī. Pēteri iedzirdinājusi Rūta, Rūtu — Ērmanis, Ērmani — Kate, Kati — Andris, Andri — Lēne. Kā burvju tīklā sagūstītas pukst viņu sirdis, pašas nekā neatskārzdamas, nekā nenojauzdamas. Bet ko darīt? Ko darīt? Atzīties? Ai, nē, nē! Iespaidot, pārliecināt, lai nepadodas maldīgām māņu sajūtām? Bet vai tad cilvēka vārdi būtu pārliecinošāki un spēcīgāki par pārdabigiem burvju spēkiem, kas slēpti dzērienā? …

Dzīrotāji pie galda saslēja galvas un ieklausījās. No birzes puses nāca līgošana. Vai ciemiņi nāk pulkā svētkus svinēt? Daži jaunākie karakalpi izsteidzās vārtos.

— Draugi rīdzinieki! Daži kapteiņa Salderna ļaudis. Un meičas arī.

Siera un alus prasīdami, pagalmā iebruka pulciņš Jāņa- bērnu vaiņagiem galvās un rokās.

—   Sveicināti, neuzveicamie ar savējiem!

—   Sveicināti, Jāņabērni!

—  Sveiks, Jāņatēvs!

—   Kurš tad tas lai būtu?

—  Kas te saimnieks?

—   Augstā Rāte ir dzirnavu saimnieks.

—   Gar to mums nav nekādas daļas. Tiem sveši mūsu prieki, svešas mūsu dziesmas.

—  Tad cita saimnieka nav. Mēs visi tikai kalpi.

—   Ir saimnieks. Kas te vecākais un augstākais. Pēteris:

—   Lai tad tā būtu, draugi!— Pēteris sniedza viesiem pēc kārtas roku.

—  Un kura tad tā Jāņamāte būs?

—  Kate!— atsaucās Andris.— Tā sieru sēja.

—   Nē, nē!— meldera meita lietišķi noraidīja, izvilkusi Rūtu no bara.— Šodien dzirnavās saimnieko Rūta. Viņai šodien saimnieces gods.

—   Nu, tad esam skaidrībā!— Jāņabērni pasmējās un, vaiņagojuši līdzpaņemtiem vaiņagiem vispirms Pēteri un Rūtu kā Jāņatēvu un Jāņamāti, tad arī Andri, Ermani, Kati, Lēni un Annu, uzsāka par jaunu līgošanu, suminādami Jāņatēvu un Jāņamāti, ēst un dzert prasīdami.

Tad viesi sasēdās. Lika galdā lldzatnestās krūkas. Pēterim ar Rūtu bija jāsēstas galda galā.

—   Mums vakar iznāca algas diena,— stāstīja kāds karakalps, puišu bijušais biedris no Smilšu bastiona Rīgas aplenkšanas laikā.— Sarunājām šovakaru kārtīgi nosvinēt veco draugu pulciņā. Viens otrs paņēma līdz savas meičas, kas tāpat kāroja atkal redzēt brašos Rīgas aizstāvjus, kuru slava te, dzirnavās, vēl dižāka kļuvusi. Kad tevi jupis! Ducim puišu sakaut lupatlēveros tūkstots poļu! Kas jūs, draugi, nepazīst, tam galu galā jātic vien ir stulbo pļāpu melšām, ka pats elles lielskungs sameties ar jums te uz vienu roku! Tagad Rīgas tenku māmiņas par to vien runā, jo pagaidām mierīgajā dzīvītē citu tenku nevar sagrābstīt … Uz jūsu veselību, draugi!

Karakalps pacēla kausu. Pēteris kautrīgi mēģināja pasmaidīt. Viņa sirds kļuva arvien nemierīgāka, dzirdot ļaužu tenkas. Viņš nevarēja atsvabināties no iedomām, ka kodīgajām biszālēm tomēr ir kāds sakars ar burvju mākslām. Ne jau rīdzinieku valodas viņu nomāca — tie var runāt un domāt, kā paraduši, ko grib,— bet Annas sakari, atgādinājums, ka viņai ir citi ļaudis, no kuriem tā varbūt vis nebēg kā no viņa, piemēram, dienas tris četras atpakaļ. Pēteris pameta skatu uz sarkanmataino meiču. Tā nolaida acis, bet Pēteris vēl paspēja saskatīt viņās degošu nemieru un savādu, baigu uguntiņu.

«Dievs, esi žēlīgs!» Pēteris iekšēji nodrebēja. «Sāds skats nav vienkāršiem cilvēkiem. Vai viņa patiesi būtu ragana? . ..»

Pa tam Anna savā tīrajā, bet māņticības apmiglotā dvēsele izcieta elles mokas. Kad Pēteris uz viņu neskatījās, viņa nenolaida acis no tā un Rūtas pie viņa sāniem.

«Ļaunais mīlestības dzēriens ir savedis abus kopā,» izmisums viņā sauca, «un Pēteris man ir zudis!»

Tad viņa paraudzījās uz Andri, kurš tērzēja ar Kati.

«Ja varētu tos abus izšķirt,» viņa drudžaini domāja, «un atkal piegriezt Andri Rūtai! Varbūt tad Pēteris pamazām atbrīvosies no burvju dzēriena varas.»

Nabaga Anna! Viņas acis bija arviēn tikai prielčš Pētera; tās neredzēja un nenojauta to, kas visiem citiem mierīgiem vērotājiem jau sen bija skaidrs: Andris tiecas pēc Kates. Un arī tas viņai nebija ienācis prātā, ka Rūta nav vienaldzīga pret jauno melngalvi, kurš gandrīz ik dienas viņu apciemo.

Laiks pagāja dziesmās un līksmībā. Kad saule taisījās rietēt, viesi piecēlās un atvadījās:

—  Cik žēl, ka jāšķiras! Bet jātiek atpakaļ pilsētā pirms vārtu slēgšanas. Mūsu meičas nedrīkst nakti palikt.

Mājinieki palaida draugus līdz vārtiem. Jaunākie gāja ciemiņus pavadīt līdz Daugavai. Līgodams jautrais pulciņš nozuda aiz birzes stūra. Pēteris ar Rūtu palika roku rokā vārtos. Andris ar Kati pagājās uz upītes pusi. Vecākie vīri atgriezās pie miestiņa kannām. Lēne, ķircinādamās ar Ērmani, to aprumulēja pie ūdens mucas un tad žēlodama nosēdināja pie durvīm uz soliņa un susināja tā slapjo galvu.

«Kaut kas jādara!» Anna, vairs nespēdama nemieru valdīt, noņēmās. «Jāmēģina saglābt izdarītais posts.»

Ar Pēteri viņa neuzdrošinājās runāt un sāka no otra gala, vieglākā, kā viņa iedomājās. Viņa piegāja pie Lēnes un Ērmaņa. Viņas balss viegli drebēja, uzrunājot ķestera meitu:

—   Lēne . . . Vīriem no alus būs sāja dūša. Noderētu šķēle sālītas gaļas. Esi tik laba un paņem no namiņa bļodiņu.

—  Labi, Anna!— Lēne nozuda dzirnavās.

Anna piesēdās pie laivinieka. Gan šā, gan tā viņa bija izdomājusi, kā uzsākt grūtās valodas, bet nu, kad vajadzēja izdomāto izvest, viss likās pārāk samākslots un liekvārdīgs. Tādēļ viņa iesāka, kas patlaban ienāca prātā, tieši:

—   Saki man, Ērmani,— vai jau sen, kopš esi metis acis uz Lēni?

Plecīgajam, varenajam puisim atvērās mute un tā palika. Ne vārds nenāca ārā pārsteigumā un apmulsumā. Viņš izskatījās pēc maza bērna, kas pūlas saprast kādu liela cilvēka gudrību.

—   Vai tas jau sen, Ērmani?— Anna pēc brītiņa atkal nedroši jautāja.

—   Kā tu teici?— Ērmanis saņēma kopā visus savus prātus.

Anna ar pūlēm atkārtoja jautājumu.

Nu laivinieks saprata.

—   Es?— Viņš iepleta acis.

—   Nu jā. Jeb vai varbūt tikai pēdējā nedēļā tev liekas, it kā viņa tev patiktu? Ja tas tā ir, mīļo Ērmani, tad tā ir maldīšanās. Lēne nepavisam tev neder par sievu. Tā ir tāda nelaimīgi iznākusi prāta aptumšošanās.

—  Man? Prāta aptumšošanās?

—   Tas ir tādā gadījumā, ja tev liekas, ka būtu labi Lēni apprecēt.

—  Nu tu brīnums! Kā tu uz tādām domām nāci?

—  Es redzu jūs abus kopā.

—  No kura laika tad tu to redzi?

—  Kopš kādas nedēļas.

—   Nu ir traki!— Ērmanis pielēca no sola.— Vairs pat vārda nedrīkstēs ar cilvēku parunāt, kad jau iet valodas.

—   Nekādas valodas neiet, mīļais Ērmani,— Anna mierināja sadusmoto.— Es tikai gribēju pa draugam pajautāt.

—   Tad saproti, ka es par tādām lietām nekad nedomāju, par kādām tu te mani tincini. Es savu mūžu godīgi nodzīvošu puisi.

Nikns Ērmanis gāja pie citiem, paņēma kausu un nosēdās blakus alus mucai. Sabozies viņš tecināja un dzēra lieliem malkiem mēru pēc mēra. ,

«Noskaities!» Anna domāja apmierināta. «Par viņu tātad nav jābaidās. Viņš nebūs iedzirdīts. Vismaz Lēnes ne.»

Nu viņa iedrošināta uzņēmās rīkoties tālāk. Gāja uz vārtiem. Pētera un Rūtas te vairs neredzēja, tie bija izgājuši laukā. Labi tā. Tagad jāparunā ar Kati vai Andri. Tur jau viņi stāvēja pie dzirnavupltes. Smagām kājām Anna pienāca.

—   Andri,— viņa teica, pati satrūkdamās no savas balss, kas gaužām sveši skanēja,— man šķiet, Rūta tevi gaida.

Andris atgriezās.

—   Rūta? Kas viņai man sakāms?

—  Es nezinu.

' — Saki, lai viņa atnāk še, pie mums.

—  Viņa grib tev vienam ko pateikt.

—   Tā-ā?— Andris gari novilka un kā negribēdams gāja līdzi Annai. Kate atsēdās krastmalā.

Anna ar Andri iegāja pagalmā.

—   Kur tad Ruta?— Andris jautāja, paraudzījies apkārt.

—   Es pasaukšu. Tu ieej musu istabā.— Anna bīdīja Andri uz dzirnavu durvīm.

Viņa iedomājās, ka Rūta būs nogājusi ar Pēteri uz ezera malu. Viņa izsteidzās atkal pa vārtiem un nogriezās uz ezeru. Aiz sētas stūra viņa ieraudzīja abus sarunājamies. Pēteris turēja Rūtas rokas savējās, tad palaida tās, saņēma meiteni aiz pleciem un noskūpstīja uz pieres. Annai metās tumšs priekš acīm. Sagrīļojusies viņa pieķērās pie tuvējā koka. Viņas lūpas kustējās, bet skaņas nenāca. Beidzot tām paspruka nedabīgi jautrs izsauciens:

—  Rūta! Andris grib ar tevi runāt!

—   Andris?— Rūta mierīgi atgriezās.— Kas viņam man sakāms?

Anna klusi ievaidējās: tie paši vārdi, tikpat vienaldzīgi un sveši kā nupat no Andra dzirdētie! Tātad ļaunais dzēriens iedarbojies ar visu spēku . . .

—   Nāc, tad dzirdēsi,— visus spēkus saņēmusi, nelaimīgā torņiniece atbildēja.

Rūta pameta ar galvu Pēterim un gāja līdzi Annai cauri pagalmam, pa priekšnamiņu meitu kambari. Te Andris mazliet nepacietīgs gaidīja. Abi stāvēja istabas vidū krēslā viens pret otru. Anna kā apreibusi atbalstījās pret durvīm. Klusums. Andris gaidīja, kas Rūtai būs viņam sakāms. Rūta gaidīja, ko Andris tai teiks. Annai neērtais stāvoklis kļuva mocošs. Viņa gribēja ko teikt, bet balss aizžņaudzās kaklā. Tad Andris pirmais neizturēja:

—  Tev bij man kas sakāms. Rūta?

—   Man?— Rūta jautāja.— Es domāju, ka tu man ko teiksi.

—   Es? Bet ko tad?

—  Kā lai es zinu?

—  Bet tu taču …

Anna saņēmusies pienāca un sataustīja abu rokas, tās salikdama kopā.

—   Andri! Rūta! Jūs taču mīlat viens otru!

Abi nekā nesaprata. Tik daudz viņi nojauda, ka ne viens, ne otrs nav vēlējušies šo savādo satikšanos. Bet ko Anna īsti no viņiem grib?

—  Kāpēc tu, Anna, mūs atsauci še?— Andris jautāja.

Anna drudžaini spieda puiša roku.

—   Ai, Andri, tu taču mīli Rūtu?

—   Kāpēc lai es viņu nemīlētu? Jā, mīlu. Mīlu Rūtu, savu mazo māsiņu.

—   Ne kā māsu. Kā līgavu.

Satumsušajā istabā Anna neredzēja, ka Andris un tāpat ari Rūta nosarka.

—   Tās bija bērnības iedomas,— Andris mazliet neveikli izvairījās.

—   Un tagad?

—  Nu . .. tagad mēs esam jau pieauguši.

—   Andri!

—   Bet saki jel — ko tu īsti gribi no manis?

—  Lai tu neatstātu Rūtu! Lai tu mīlētu viņu!

—  Bet ja nu Rūta mani nemīl?

—   Tas ir pārpratums. Acumirklīga jūtu maldīšanās. Vai ne tā, Rūta?

Rūta neatbildēja. Pēc īsa klusuma brītiņa Andris jautri iesmējās un, saņēmis torņinieci pie pleciem, braši sapurināja.

—   Ai, Anna, Anna! Pašā Jāņu vakarā tu gribi būt saprecinātāja. Bet neīsto pāri esi izmeklējusies. Šoreiz nekas neiznāks. Vai ne, Rūta, māsiņ?— Viņš palaida Annu.

—  Jā, Andri, brālīt,— pēc īsa klusuma brītiņa atskanēja Rūtas balss maigi un mierīgi.

—   Nu, lūk!— Andris pagāja dažus sojus uz durvju pusi. Tad atgriezās.— Tātad tev, Rūta, nekas man nebij sakāms?

—   Nē, Andri.

Andris izgāja. Anna šņukstēdama atsēdās uz lāviņas malas, zaudējusi cerību kaut ko panākt pret ļauno mīlestības dzērienu, kas draud izpostīt ne tikai viņas laimi, bet var kļūt arī kļūmīgs tā Pēterim un Andrim, kā Rūtai un Katei, kad ar laiku burvju spēks izgaisis. Rūta pienāca pie lāviņas un līdzjūtīgi uzlika roku uz Annas pleca.

—  Anna, mīļā, kas tevi sāpina?

Torņiniece vēl mēģināja ko panākt pie Rūtas. Strauji viņa satvēra tās elkoņu.

—   Ruta! Rutiņ! Paliec uzticīga Andrim! Izmet no savas sirds mīlu pret Pēteri!

—   Pret Pēteri? Kā tā?

—   Tu iedomājies, ka mīli Pēteri. Tie ir māņi. Tu nekļūsi laimīga ar viņu.

—   Pēteri? Nē! Pēteri es nemīlu.

—   Tātad Andri?

—   Andri ari ne.

—   Tad tomēr Pēteri!

—   Ai, nē!

—   Es redzēju: jūs skūpstījāties.

—   Ej nu!

—   Jā! Nupat pie ezera.

—   Viņš mani noskūpstīja uz pieres.

—   Jūs sarunājāties. Par ko jūs abi varējāt tā slepus runāt, ja ne par mīlu?

—   Mēs runājām par mīlu.

—   Nu, lūk!

Rūta piesēdās blakus Annai.

—   Mīļā Anna, es tev visu pastāstīšu. Pēteris visu zin un noprot. Viņš mani vedināja pastaigāties un iztaujāja. Es atzinos, ka mīlu Matīsu Bērensu.

—   Bērensu?!

—   Jā. Viņš ir tik labs, tik mīļš, tik rūpīgs. Viņš grib mani precēt. Es vaļsirdīgi atklāju Pēterim savu sirdi. Un tad viņš, visu labu novēlēdams, noskūpstīja mani uz pieres.

—   Patiesi?— Anna iegavilēdamās apkampa Rūtas plecus.

Kambarī iebruka Andris ar Kati.

—   Ei, Rūta! Anna! Te jau pavisam tumšs. Vai jūs te esat?

—   Kas ir, Andri?— Rūta piecēlās.

—   Iesim uz ezermalu! Jau dedzina darvas muciņu. Atri!

Ari Anna piecēlās kā atdzimusi un kopā ar Rūtu sekoja

aicinājumam. Pagalmā pie galda, uz kura dega skali lākturi, sēdēja vecākie karakalpi. Arī Ērmanis vēl arvien turējās pie savas alus mucas.

Andris rāva arī draugu līdz, kurš, -rūkdams un vāji pretodamies, tomēr padevās.

Jaunieši izgāja krastā. Te jau liesmoja darvas muca kārts galā, izplatīdama sārtu blāzmu pār ezeru.

—   Metīsim vaiņagus ūdenī!— prieka un spara pilns izsaucās Andris.— Meitas pa priekšu, tad puiši. Kuru vaiņagi sapeldēs kopa, tiem dzīves ceļš bus kopā lemts.

Kate pirmā iesvieda vaiņagu ezerā. Tāpat Lēne un Rūta. Ari Anna noņēma savu un, biklu skatu pametusi uz Pēteri, kurš stāvēja pie pašas malas, aizsvieda to ar slaidu likumu tālu straumē.

Puišu vaiņagi sekoja. Ar nodomu Andris svieda savējo uz Kates vaiņaga pusi, un arī Pētera metienam bija savs mērķis.

—   Un tu, Ērmani!— Andris plijās virsū draugam, kurš stāvēja saīdzis. Tas galu galā noņēma arī savējo no galvas un vienaldzīgi ielaida ezerā.

Ezera ūdeņi lēni nesa vaiņagus uz dzirnavu ratu pusi. Rūtas vainadziņš pirmais iekļuva straujākā vietā un, nopel- > dējis lidz slūžām, viens pārslīdēja tām pāri.

—   Rūta paliks vecās meitās!— iesmējās kāds jauns karakalps.

—   Nevar zināt!— Pēteris pasmaidīja.— Varbūt viņas vainadziņš peld uz Rigu, uz Daugavu, kur to gaida kāds cits vaiņaga sviedējs.

Pēdējās Annas bažas izgaisa. Ar sasprindzinātu uzmanību viņa sekoja citiem vaiņagiem. Lūk, Andra vaiņags piestāja malā pie Kates vainadziņa. Atkal smiekli un piezīmes. Atsevišķi peldēja vēl Lēnes un Ērmaņa vaiņagi, bet Annas un Pētera, stipras straumes rauti, peldēja tuvu kopā, tad pie paša dzirnavrata, iekļuvuši virpulī, sagriezās un nozuda zem dzirnavām.

Anna ar pūlēm apvaldīja prieka iekliedzienu. Viņas un Pētera skati sastapās. Bet atkal kautrīgi novērsās.

—   Rau, Ērmaņa vaiņags piestājis malā!— iesaucās Andris un raudzījās apkārt pēc drauga. Tas bija nozudis.

Kad visi atgriezās dzirnavās, tie atrada Ērmani pie alus muciņas. Viņš klusi stenēja. Seja tam bija sāpīgi saviebta. * — Ermani! Kas tev kaiš?— Pēteris, ieskatījies biedra

sejā, bažīgi jautāja.

—   Nav labi!— Ērmanis ar mokām izdvesa.— Nupat gals klāt.

—  Dieva dēļ, saki — kas vainas?

—   Viducis apsāpējies. Bet tā sāp, ka vairs nevar ciest.

—   Par daudz alu būsi sadzēries.— Lēne noliecās līdzcietīgi un ņēma vājinieku zem padusēm.— Nāc, novedīšu tevi līdz guļas vietai. Sadabūšu kādas zāles.

Ērmanis nepretojās. Ļāva sevi aizvest kā mazs bērns. Lieta likās būt nopietna, jo tāds spēka vīrs kā varenais Daugavas laivinieks par nieku taču nevaimanās.

45. nodaļa LĒne ĀrstĒ Ērmani

Ērmanis gulēja pažobeles kambarīti aiz namiņa un vaidēja. No pagalma skanēja dziesmas nakts klusumā. Tur vēl visi sēdēja kopā, Jāņunakti negulēdami. Tikai Lēne viena atradās pie slimnieka. Sāpošo viduci aptinusi ar sildošiem apsējumiem, viņa sedza tam virsū visu, kas bija sadabūjams. Ērmanis svīda zem smagās segu un kažoku kaudzes, bet lāvās meičas rūpībai.

Lēnei no dabas bija laba sirds. Bez tam vēl viņa sajuta tā kā pienākumu pret Ērmani, kurš arī par viņu bija pašaizliedzīgi rūpējies — toreiz ar to sautēšanu pelavu maisā. Kaut gan tās nebija nekādas patīkamas atmiņas, bet Lēne šo gadījumu nevarēja neatcerēties, juzdama sirdī pateicību pret savu ārstētāju. No tās reizes viņa bija pilnīgi vesela un cēlās no pelavu cisām kā par jaunu piedzimusi, skaidrā galvā vairs neperinādama aplamās mīlestības iedomas pret Andri, kurš galu galā nemaz neizrādās visas tās jūsmošanas un slepeno, kā ari atklāto nopūtu vērts. Toreiz, gan no visas sirds sirdīdamās par Ermaņa ietiepīgo neatlaidību, viņa bija iemīlējusi vientiesīgā puiša labsirdību un goda prātu. Ērmanis glabāja viņam uzticēto noslēpumu.

Tagad viņa sēdēja pie slimnieka gultas un eļļas spuldzes gaismā raudzījās Ērmaņa vīrišķīgajā, kaut sāpēs savilktā sejā, neviļus to salīdzinādama ar Andra meitenīgajiem vaibstiem, un atskārta, ka patiess daiļums nebūt nav meklējams tikai sārtos vaigos un sapņojošās zilās acīs. Ērmanis bija skaists savā nobriedušā vīrišķībā, varenā spēkā, drošsirdibā un sirds labumā. Ka viņa agrāk par to netika iedomājusies? Patiesi, ja viņai vajadzētu vīra, tā starp Andri un Ērmani katrā ziņā izraudzītos pēdējo.

Bet kurai pieaugušai meičai lai nerastos domas par vīru?

Daba necieš tukšuma. Tajos laikos gan ši atziņa vēl nebij uzaususi mācītu viru galvās, jo Toričeīlijs vēl bija zēna gados, bet Lēne bez kādām zinātnieku teorijām apzinājās šo dabas likumu un ļāva savā sirds tukšumā, kas radās pēc pārdomu bagātajām dienām, sautējoties pelavās, ieplūst Ermaņa tēlam. Jā, šis varenais puisis varētu būt labs vīrs, ja tikai atradinātos vēl no sava dzīves veida ēšanā un dzeršanā.

Ērmanis atkal sāka skaļāk vaidēt:

— Vai dieniņ, vai dieniņ, gals man būs klāt!

—   Saņemies, saņemies, Ērmani!— Lēne viņu mierināja.— Vai nu tik ļauni būs. Gan sāpes aprimsies.

—   Vai! Liekas, ka kāds pa viduci jaucas ar bomi. Visas iekšas plēš skrandās.

—   Bet kas par vainu tev varētu būt?

—   Būs viss iekšās satrūcis un izjucis.

—   Taču nekā smaga neesi cēlis, neesi staipijies pēdējās dienās. Man šķiet, par daudz būsi tā alus sadzēries.

—   Nē jau. Dažu labu reizi esmu vēl vairāk lējis iekšā.

—   Bet tavs alus rādās slikti norūdzis.

—  Tas tiesa. Nedabūju lāgā noraudzēt.

—   Nu, lūk. Tur vien tā vaina būs. Novārīšu tev labas zālītes, došu sadzerties kopā ar degvīnu, un tūlīt paliks labāk.

—   Kādas zālītes tu domā?

—   Suņuburkšķus, vērmeles, buldurjāņus.

—  To zāļu mājās nebūs.

—   Iešu salasīšu birzes malā.

—   Nudien, Lēne, tu esi pārāk laba pret mani.

—   Ko nu!— meiča atmeta ar roku un izgāja.

Ermanis palika viens vaidēdams un stenēdams. Patiesi

tās bija negantas sāpes. Dažu labu zobena cirtienu viņš bija dabūjis līdz pašam kaulam, bet tās sāpes likās kā labsajūta pret mokām, kas tagad žņaudza un plosīja viņa iekšas. Dažbrīd likās, ka vairs neizturēs. Kad Lēne sēdēja klāt, tad mazliet tā kā vieglāk jutās. Bet nu labā meiča meklēja zāles birzes malā. Ar uguni.

Bezgala garas vilkās nakts stundas. Vajadzēja jau nākt uz rīta pusi. Dziesmas pagalmā bija apklusušas. Jāņabērni būs likušies pie miera.

Tad Ijjrmanis sadzirdēja namiņā aiz sienas rīkošanos. Lēne jau vārīja zāles. Beidzot, gaismiņai svīstot, viņa atgriezās ar krūzīti.

—   Dzer nu visu iekšā!— Viņa pacēla slimnieka galvu un pielika trauku tam pie lūpām.— Un ar Dieva palīgu sāpes rims.

Ērmanis izdzēra, bet, brītiņu pagulējis, sāka atkal vaidēt. Tik ātri, protams, vislabākā medicīna nespēja iedarboties.

—   Viss būs labi,— Lēne mierināja.— Vienīgā vaina ir tā, ka tu negausīgi ēd un dzer.

—   Bet ko lai dara? Tāda man daba.

—   Ne daba, bet paradums.

—   Paradums?

—   Un slikts paradums, no kura tev jātiek vaļā.

—  Bet kā to izdarīt?

—  Tev jāprecas.

—   Ari tu tā runā!

—   Kas tad vēl?

—  To pašu teica Rūta.

—   Nu, lūk, tad es viena tā nedomāju. Patiesi, Ērmani, padomā par šo lietu!

—   Par precēšanos nav ko domāt.

—   Kāpēc?

—   Redzi, ja es apprecētos, tad sieva kārtīgi gatavos maltītes un ik dienas būšu vienādi paēdis. Bet ēdiens īsti iet pie sirds tikai tad, kad dažas dienas vai kādu nedēļu esi krietni izbadojies. Tad tā īsti var izjust ēšanas baudu.

—   Nu tu atkal atgriezies pie sava nelāgā paraduma. Taču teicu, ka tev no tā jāatradinās.

—  Tas būs grūt'. Man tāda dzīves kārtība patīk.

—  Tad saproti jel, ka tur slēpjas viss ļaunums!

—   Kur?

—  Tavā patikā.

—  To es nesaprotu. Ja kas patīk, tad, man šķiet, tas ir labs.

—   Tātad tu domā, ka pārmērīga ēšana un dzeršana ir laba?

—  Els nekā slikta neredzu.

—  Tātad tavas mokas patlaban arī ir labas?

—   Kā nu tā var runāt! Vai, kā sāp! Arvien esmu daudz gavējis un atkal daudz ēdis un dzēris. Bet tā kā tagad man vēl nekad nav iznācis.

—   Kad vadzis pilns, tas lūst. Tagad beidzot būsi savu vēderu sagandējis un, ja tikpat negausīgi turpināsi dzīvot, tad labu galu neņemsi. Tādēļ tev jāatmet sliktais pārēšanās paradums. Nāvei nav jāskrien pakaļ.

—  Tev nopietni tā šķiet?

—   Ļoti nopietni.

—  Labi nav. Tagad es sajūtu. Vai!

—  Tātad nolem! Apņemies!

—   Labā apņemšanās nelīdzēs. Puiša cilvēkam dzīve nevar ritēt tik kārtīgi kā ģimenes tēvam.

—   Ak, Ērmani, kā tu nesajēdz! Par ko tad es visu laiku runāju?

—   Par ēšanu un dzeršanu, man šķiet.

—   Par precēšanos es runāju. Tur ir visa pamats. Nu mēs krustām šķērsām esam izrunājušies un atkal atgriezušies pie sākuma.

—  Kā? Man būtu jāprecas?

—   Tev jāapņem sieva, kas ar mīlestību un stingrību par tevi rūpējas.

—   Ar stingrību ari?

—   Protams. Ja tev pašam pret sevi nepavisam stingrības nav.

—  Liekas, nava gan. Vai, kā nu sāp!

—  Tātad tev jāņem sieva.

—   Nu labi. Ko ar tevi strīdēšos. Taisnība laikam būs tavā pusē.

Uz brīdi iestājās klusums, kā jau pēc beigtas cīņas, kad viena puse uzvarējusi. Tad Ērmaņa sāpju saviebtā sejā parādījās laimīgs smaids.

—   Vai tev labāk?— Lēne līdzjūtīgi pieliecās, ievērojusi slimā sejā tā kā atvieglojumu.

—   Nē. Arvien grūtāk,— Ērmanis, zobus sakodis, atbildēja, smaidam tomēr neizdziestot.— Es tev gribēju tikai teikt, ka neviena meita pie manis nenāks.

—  Kāpēc?

—   Manu slikto parašu dēj.

—  Gan jau.

—   Nē, nē! Kurš meitietis gribēs dzīvot ar vīru negaušu un dzērāju?

—   Taču ņem reiz vērā, ka apprecētam tev tavu slikto parašu vairs nebūs. Tu ēdīsi kārtīgi sievas gatavotās maltītes un dzersi ar mēru.

Atkal Ermanis nevarēja sadomāt nekādu iebildumu. Taču pēc brītiņa pagudrojis vēl mēģināja:

—   Tā gan. Bet, pirms es kādu meitu būšu bildinājis, viņa nezinās manas labās vēlēšanās. Nenāks.

—  Tu tās pateiksi. Tad ies.

—   Un man būs jāapsolās piegriezties kārtīgai dzīvei?

—  Protams. Apsoli tagad man, ka apprecējies to darīsi!

Ermanis bija noguris no sarunas.

—  Labi. Es tev to apsolu.

—   Nu, lūk. Un tagad, mīļo Ermani, es labprāt ietu pie tevis.

—   Ko-o?— Slimnieks iepleta acis.

—   Ja tu mani ņem, tad te esmu. Es pazīstu tavu labo dabu un esmu pārliecināta, ka būšu tev krietna sieva.

—  Tu gribi iziet pie manis?— Ermanis k]uva domīgs.

—  Jā. Un apsolos, ka, ar mani dzīvojot un paklausot maniem padomiem, nekad mūžā vairs šādas sāpes tev nenāksies ciest.

Ērmanis atkal sāpīgi iestenējās:

—  Vai! Vai! Nav vairs spēka ciest.

—   Nabadziņš! Kā lai tev palīdzu?— Lēne ar drānas stūrīti noslaucīja lielās sviedru lāses, kas redzami spiedās no pieres ādas porām.— Vēl šoreiz izturi, pārciet! Un tad vairs šādas mokas tevi nepiemeklēs.

—   Labi, Lēne,— Ērmanis nopūtās,— es esmu ar mieru.

—   Apsoli!

—   Se roka!— Slimnieks izvilka no segas apakšas mitro, sakarsušo roku un paspieda Lēnes pirkstus.

—  Tad viss būs labi!— Lēnes acis priecīgi iemirdzējās. — Un tā tam arī bija būt. Tāds likteņa lēmums. Es, iedama zāles plūkt, pagriezos uz ezera krastu. Tur tavs un mans vaiņags, kopā sadzīti, līgoja vilnīšos. Es vēl tev novārīšu zāles. Tici man, tev drīz kļūs labāk. Bet jau pirms kāzām tev, mīļo Ermani, būs pamazām jāsāk pieradināties pie kārtīgām maltītēm un sātības.

Uzsmaidījusi slimajam, viņa pamāja ar galvu un izgāja.

Viens palicis, Ērmanis vairāk sāka just griezīgas sāpes un mokas. Nu viņš vaidēja vienā vaidēšanā, mēģinādams negantās sāpes aizmirst ar pārdomām:

«Zelta meiča tā Lēne. Ko man bija darīt? Vajadzēja apsolīties ņemt viņu. Varbūt tomēr būs labāk nekā patlaban …»

Pēc kāda laika Lēne atkal atgriezās ar otru zāļu novārījumu trauciņu. To izdzēris, Ērmanis drīz sāka justies mazliet labāk.

—   Pamēģini iemigt!— Lēne viņu piesedza un palīdzēja sagriezties uz sāniem, pret sienu.— Šādos gadījumos arī miegs dažreiz ir ļoti labas zāles. Ja tu varētu cietā miegā nogulēt līdz pusdienai, tad patiesi celtos vesels no cisām .. . Tagad tevi atstāšu, jo šodien ir mana saimnieces diena.

Lēne izgāja. Ērmaņa sāpes kļuva arvien panesamākas, un pēc neilga laiciņa viņš jau dusēja dziļā miegā. Kad Lēne pirms azaida ienāca pažobeles kambarī, viņa atrada guļas vietu tukšu. Ērmanis, tikko pamodies, bija piecēlies un izgājis pagalmā. Viņš jutās vesels kā zirgs. Labi izstaipījies, viņš vingriem soļiem spēka un veselības apziņā izgāja pa vārtiem. Nogājis līdz ezeram, viņš pietupās, nomazgāja rokas un seju. Brīnišķīgs svaigums un spirgtums plūda pa visiem locekļiem. Tad viņš pamanīja netālu malā piedzītu vaiņagu pāri. No tiem, kurus nakti te svieda līgavas un līgavaiņa zīlēšanai. Ērmanis piegāja tuvāk.

— Lēnei taisnība gan,— viņš teica.— Viņas un mans vaiņags ūdens kopā sanesti. Hm .. . Lāga meiča. Un es, nabags, savās mokās solīju visu, ko no manis prasīja .. . Bet, lai nu ko, tikai ne precēties! Gribu savu mūžu godīgi vecpuisi nodzīvot!

46. nodala RAGANA

Kādā jaukā dienā augusta sākumā uz Māras ezera augstās dienvidu kraujas, kūtri izlaidušies, gulšņāja Pēteris ar Andri. Tagad dzirnavās bija dīka, bezrūpīga dzīve — miera laiki.

Kad pagājušā mēneša vidū Rīgā ieradās Gustavs Ādolfs ar jauniem pulkiem no Zviedrijas, rīdzinieki runāja par pēdējām kaujām, poju galīgu sakaušanu un miera noslēgšanu. Gluži tā neiznāca. Kad karalis devās uz Jelgavu, domādams te ierīkot bāzi savām kara operācijām, izrādījās, ka Jelgavu atkal ieņēmis Radzivils bez kādām pūlēm, jo no astoņi simts garnizona kareivjiem ļaunā sērga bija pasaudzējusi tikai cilvēku četrdesmit, ar kuriem pilsēta un cietoksnis nespēja noturēties.

Jelgavā neticis, Gustavs Ādolfs gan sakāva poļus dažās laimīgās kaujās Lielupes krastos, bet kaut cik nopietnas stratēģiskas nozīmes tam visam nebija. Stāvoklis palika tāds pat kā iepriekš. Abu karaspēku vadoņi satikās un pēc īsām sarunām vienojās par pamieru uz desmit mēnešiem, t. i., līdz nākošā—1623. gada 1. jūnijam. Tad Gustavs Ādolfs atgriezās Rīgā un, iecēlis slimā Kaspara Krūzes vietā savu feldmaršalu grāfu de la Gardiju par Rīgas un Vidzemes gubernatoru, aizbrauca atpakaļ uz Zviedriju.

Tātad dzirnavu sargiem tagad bija miers un atpūta. Pat sardzes ozolā vairs nevajadzēja. Tikai no rītiem locekļu vingrināšanas dēļ Pēteris apmācīja savu mazo pulciņu zobenu cīņas mākslā, pārējo dienas daļu ļaudams visiem pilnīgu brīvību.

Dīkā dzīve Pēteri Neapmierināja. Rīgā viņam nepatika, un arī dzirnavas bija apnikušas. Kā kareivis viņš bija cīņas gars, kas tiecas no vienas uzvaras uz otru, arvien spožāku un spožāku, un pēc visa veiktā nekā jauna un lielāka še

. . . kūtri izlaidušies gulšņāja Pēteris ar Andri.

nevarēja gaidīt. Bez tam Pēteri pamodās ilgas pēc dzimtenes. Jau agrāk viņš dažas reizes bija pārrunājis ar Andri par atgriešanos uz Kurzemi. Ari šodien viņš par to domāja.

—   Kā būtu, Andri,— Pēteris uzsāka valodas, nekustīgu skatu raudzīdamies debesu dzidrumā, kurā mazi, balti mākonīši, peldēdami pret rietumu pamali, acīm redzot kusa un gaisa,— kā būtu, ja mēs prasītu zviedriem atvaļinājumu.

—   Un tad dotos uz Kurzemi?— Andris, dzīvāks par draugu, piecēlās pussēdu, atbalstīdamies ar elkoņu mīkstajā sūnā.— Es ari patlaban par to domāju.

—   Kas mums te, svešumā, par prieku?

—  Tā ir. Bet nezin kā būtu Ēdolē? . ..

—   Tu domā par to izkaušanos Rūtas dēļ? Tā poju junkura tur vairs sen nav. Bet kādēļ mums iet uz Ēdoli? Varētu pameklēt vietu Kuldīgā, kur, kā dzird, patlaban mītot mūsu lielskungs.

—   Nez kā viņš mūs uzņems? Varbūt iekals dzelžos.

—   Kā izbēgušos dzimtcilvēkus? Taisnību sakot, mēs nebūt vairs nebijām sava hercoga Jaudis. Poļi mūs dzina darbos, poļiem strādājām un vergojām. Poļi paņēma visus muižas ienākumus. Tātad mēs neesam aizbēguši no mūsu lielkunga, bet no poļu vajāšanām. To viņš mums ļaunā nevar pieskaitīt.

—   Labi apdomājot, tā būtu gan.

—   Nu redz. Un kā piedzīvojušus karakalpus mūs nesūtīs uz muižu pie zemes darba, bet paturēs hercoga sargos. Sie zviedri man nemaz vairs lāgā nepatīk.

—   Tu dusmojies, ka Rīgas gubernators aizmirsis savu solījumu paaugstināt tevi dien astā?

—   Man Kaspars Krūze tāda solījuma nav devis.

—   Vienalga. Viņš tā teicis citiem zviedru augstmaņiem, un arī Bērenss to dzirdējis.

—   Protams, cildināt es nevaru cilvēku, ja viņš runā citādi, nekā domā un dara. Un, ja gubernators tā nebūtu izteicies, tad es pats nemaz par šādām lietām neiedomātos … Bet es nedomāju par sevi. Man pilnīgi pietiek tās pašas kāprāļa pakāpes.

—   Par ko tad tu domā?

—   Par tevi, Andri. Tev nav mazāk kaujas nopelnu kā man. Kāpēc lai ari tevi neieceltu par kaprāli?

—   Man tas vienalga.

—   Tā nesaki. Ja mēs atgriežamies Kurzemē, tad kā kaprāļiem mums katrā ziņā būtu vieta hercoga sardzē. Bet karakalpu nekur netrūkst. Turklāt ar kaprāļa kārtu mūs vairs neuzskatīs par dzimtcilvēkiem. Mēs būsim brīvi ļaudis.

Andris kļuva domīgs. Pēterim taisnība. Viņu stāvoklis nebij vienāds. Kaprāli Pēteri hercogs katrā ziņā paturēs savā dienestā ar visām brīva cilvēka tiesībām, bet viņu kā vienkāršu karakalpu var nosūtīt uz kādu muižu. Un kur tad lai paliek Kate? Tai arī jāpāriet dzimtļaužu kārtā. Par to jau abi bija pārrunājuši, un Kate visādi bija ar mieru. Tomēr. ..

—  Tātad tu domā,— Andris pēc brītiņa iejautājās bez liela prieka,— ka vajadzētu iet uz Kurzemi?

—   Pārāk velk uz dzimteni.

—  Bet tad mums būs jāšķiras no drauga Ermaņa.

—  Viņš pirmais šķirsies no mums.

—   Ilgojas tikt atpakaļ uz savu Daugavu? Tagad pat ik dienas ņemas ap zveju.

—   Jā. Karošana nav viņa amats; viņš nekaro, bet kaujas. Pieri saraucis. Viņa sirds vēlēšanās ir uzcelt jaunu būdu nodegušās vietā un braukt zvejā, celt ļaudis pāri Daugavai. Dažas dienas atpakaļ runājām par varbūtēju šķiršanos. Gājām uz Rigu. Viņš mani ievilka krūmājā pie savas būdas drupām. «Lūk, tepat,» viņš ar sajūsmu man stāstīja un izrādīja, «uzcelšu jaunu ēku ar jaunās modes krāsni un skursteni, ka ne dūmu smakas istabā nemana. Nedēļu braukšu zvejā, tad saēdlšos līdz kaklam un otru nedēļu gulēšu uz krāsnsaugšas.»

—   Vai tad viņa vēdergraizes Jāņunakti to nav vēl atradinājušas no trakās negausības?

—   Kur nu! Viņa vēders tā esot iekārtots, viņš saka . .. Jā, tā Ērmanis sapņo par turpmāko dzīvi. «Būtu tikai naudas ēkas uzcelšanai,» viņš sūrojās.

—   Kad atstāsim zviedru dienastu, tad saņemsim algu par visu laiku, jo vēl ne graša neesam dabūjuši.

—   Tur neiznāks jaunai ēkai, sevišķi vēl tik lepnai, kādu Ērmanis grib. Jāved baļķi, ķieģeļi, logiem stikli vajadzīgi; un kur tad amatnieku algas …

Abi pagriezās, izdzirdējuši soļus.

Pienāca Ērmanis.

—   Draugi! Komandants mūs sauc uz pili.

—   Ko tad šim vajag?— Andris piecēlās.— Varbūt grib izmaksāt algu un atlaist, kā jau miera laikā.

—   Nezinu.— Ērmanis paraustīja kamiešus.— Zvejoju Daugavā pret pili. Kāds sargs brauca laivā garām un, mani ieraudzījis, teica, ka sūtīts uz dzirnavām: komandants liekot mums visiem trim ierasties pilī. «Kas par lietu?» es prasīju.—«Nevar zināt,» viņš atbildēja, «pulciņš rātskungu šorīt bijis pie jaunā gubernatora. Uztraukti sarunājušies un minējuši jūsu vārdus. Tātad visi trīs lai braucot pāri.»

Trīs draugi gāja uz dzirnavām, sakārtoja apģērbu, apjoza zobenus un devās ceļā.

Komandants pili saņēma neuzveicamos ar savādu smaidu.

—   Kas tās par lietām, draugi?

—   Kas ir?— Pēteris nesaprašanā raudzījās priekšniekā.

—  Jūs tur dzirnavās esot sametušies ar ļauniem gariem un veikuši poļus ar paša elles lielkunga palīdzību.

Pēteris piesarka.

—   Kas to saka?— viņš drūmi jautāja.

—   Tā apgalvo augstās Rātes gudrie kungi.— Komandants pārlaida vīpsnājošu skatu puišiem.— Un to viņi apliecina vēl ar šo rakstu.

—   Kas šai rakstā teikts?

—   Tā ir apsūdzība pret jums trim par kopošanos ar burvjiem un Jauniem gariem.

Pēteris nobālēja. Viņš domāja par Annu.

Andris ar Ērmani nesaprašanā saskatījās.

—   Protams,— komandants, stāvēdams pāri tā laika māņticībai, saprotoši iesmējās,— gubernators de la Gardijs nepiegrieza šai sūdzībai nekādas vērības, un es arī nebūtu jūs traucējis, ja te nebūtu iejaukta kāda persona, kuru varbūt jūs negribētu redzēt uz sārta.

—   Kas tā tāda?— Pēteris jautāja, mazliet lūpām iedreboties.

—  Kāda sieviete.

—  Kā viņu sauc?

Komandants paraudzījās rakstā.

—   Anna Angers. Es domāju, ka jūs esat labos draugos ar tām meičām, kuras dzirnavās vāra jums azaidu, mazgā un kopj ievainotos, un tādēļ man likās pareizi, ka jūs brīdinu. Tā ka Māras dzirnavas patlaban atrodas gubernatora rīcībā, tad Rāte lūdza, lai viņai izdod minēto personu. De la Gardijs atteicās to darit, noraidot Rātes tiesnešus tieši pie jums. Tātad tagad jūsu varā ir ielaist dzirnavās fogta (audis jeb ne. Es atsaucu jūs tādēļ te, lai brīdinātu par gaidāmām varbūtībām un lai jūs netiktu pārsteigti.

Pētera uztraukums auga.

—   Kaptein!— Viņš nostājās kareiviski.— Vai tev mums vēl kādas pavēles jeb kas cits sakāms?

—   Pagaidām ne.

—   Tad atjauj mums iet. Un pateicība tev par tavu labvēlību.

—  Ejiet!

Trīs draugi atvadījās. Gandrīz skriešus Andris ar Ermani sekoja Pēterim, kurš nejuta zemi zem kājām.

—   Laivu taču atstājām pie pils krastā!— Ērmanis sauca pakaj draugam, kurš devās pāri pagalmam uz pilsētas vārtiem.

—  Mums jātiek Rīgas krastmalā!— Pēteris atsaucās. — Varbūt jau Rātes ķērāji ir ceļā.

Neuzveicamie sasniedza pa Miesnieku vārtiem Daugav- malu. Tālāk, pie pārceltuves, stāvēja (aužu pūlis un raudzījās pāri upei, kaut ko gaidīdami.

Pilsoņi, pamanījuši tuvojamies trīs puišus, piegrūda viens otram sānos, sačukstējās, saspiedās tuvāk kopā un aizdomīgi raudzījās vella kalpos, kuru sliktā slava atkal bija uzliesmojusi. Attālāk no lielā pūļa, nācējiem tuvāk, stāvēja kāds pusaudzis. Tā skatā nebija ne aizdomas, ne šausmas, bet drīzāk apbrīnošana un ziņkāre.

—   Klau, puiš!— Pēteris tam pamāja.

Zeņķis pienāca un apstājās soļus piecus sešus attālu.

—   Ko teiksi?

—   Ko pūlis te gaida?

—   Raganu.

—   Kur ta?

—   Dzirnavās. Fogts ar sardzi aizbrauca viņu sagrābt un vest uz rātsnamu.

Pēterim pietika.

—   Laivā!— viņš uzsauca biedriem un pāris lēcienos atradās pie malas, atraisīja pirmo tuvāko laivu, un, tikko Ermanis ar Andri paspēja ielēkt, jau varenos irkļu vilcienos viņi brauca pāri. Otrā krastā pie pārceltuves kāds jātnieks, pēc apģērba spriežot, turīgs tirgotājs, gaidīja plostu. Izlēcis krastā, Pēteris piesteidzās jātniekam.

—   Kungs!— viņš jau pa gabalu uzsauca satrauktā balsī, kas skanēja kā kaujas pavēle.— Man liela steiga. Kāp zemē! Aizdod man savu zirgu uz pusstundu!

Jātnieks apmulsis vēl kavējās seglos.

—   Kāp zemē!— Pēteris jau bija klāt, un tirgonis, kaut negribot, nolēca.

—  Bet mans zirgs …

—   Gaidi te! Es viņu drīz atvedīšu atpakaļ!— ar šiem vārdiem Pēteris jau bija seglos un auļiem laida uz dzirnavām. Ermanis un Andris kājām sekoja. Aiz Bauskas ceļa nogrieziena Pēteris jau saskatīja rātskalpu pūli nākam ap birzes stūri. Viņu vidū gāja sieviete. Pa priekšu fogts sava amata cepurē un zizli rokā. Kā negaisa mākonis Pēteris drāzās pretim nācējiem, taisni uz pulciņa vidu. Soļu divdesmit atstatumā fogts palēca sāņus, rātskalpu bars pašķīrās, atmukdami uz abām ceļa malām. Viņi noskārta, ka citādi būtu samīti zem zirga pakaviem. Ceļa vidū palika tikai Anna sasietām rokām.

Pētera zirgs, varenu muskuļu spēku apturēts, apstājās blakus meičai, kā zemē iestidzis. Jātnieks nolēca, izvilka zobenu un pārgrieza saites ap Annas rokām. Fogts attapies skrēja klāt.

—   Rātes vārdā,— viņš pacēla savu zizli,— šī sieviete ir apsūdzēta kā ragana un nodota Rātes tiesai.

—   So sievieti var tiesāt tikai viņa majestātes Zviedrijas karaļa gubernators.

—  Viņa ir Rīgas pilsone.

—   Karaļa dienestā.

—  Tak ne kā algota.

—  Brīvprātīga. Bet tas nekā negroza.

—   Pamiers ir noslēgts. Rīga prasa izdot viņas pilsoni.

—  Jūs viņu nedabūsat.

Fogts padomāja. Tad pamāja rātskalpiem:

—   Ņemiet viņu ciet ar varu! Rātes vārdā!

Tikai daži paspēra pāris soļus uz Annas pusi. Tak tie paši, no Pētera ašā skatiena sarāvušies, atkal atkāpās uz ceļa malām.

—  Gļēvuļi!— fogts piesarcis kliedza.— Izpildīt pavēli! Grābt ciet!

—   Velti jūs pūlaties, kungs!— Pēteris teica ar cienīgu mieru.— Es protu aizstāvēties. Griežaties mierā atpakaļ Rātē.

Tad viņš uzcēla Annu zirgā un, paņēmis rokā pavadu, gāja līdz uz dzirnavām.

Kliegdams un lādēdamies fogts ar rātskalpu pulciņu gāja atpakaļ uz Daugavas pusi. Ceļā viņi satika Andri un Ērmani. Gudrais Ērmanis, domādams par drīzu atgriešanos mierīga pilsoņa kārtā, negribēja sabojāt attiecības ar Rātes kungiem un tādēļ, noņēmis cepuri, dziļi paklanījās fogta priekšā. Fogts, viņu pazinis, sūdzējās gandrīz izmisis:

—   Iedomājies, Erman Zeltiņ, tas negantnieks, jūsu bied- ris, mums izrāva no rokām raganu!

—   Lai Dievs žēlīgs!— laivinieks, izlikdamies nobijies, pārmeta krustu.

—   Vai zini ko: tu esi varen spēcīgs puisis. Griezīsimies atpakaļ, nāc tu mums līdz un atņem viņam to raganu!

—   Ko nu, kungs!— Ērmanis, turpinādams izlikties, atmeta ar roku.— Ar to pats velis netiks galā. Pret kuru katru citu es ar prieku mestos kautiņā jūsu dēļ.

Atkal goddevīgi paklanījies, viņš gāja tālāk, aiz muguras viltīgi uzsmaidījis Andrim. Dzirnavvārtu priekšā Pēteri sagaidīja viņa ļaudis, nopietni un apjukuši.

—   Kāpēc jūs izdevāt Annu?— viņš bargi jautāja.

—   Mēs negribējām,— taisnojās kāds vecāks karakalps. — Bet fogts parādīja Rātes rakstu. Pret augsto Rāti mēs neuzdrošinājāmies nekā uzsākt.

—   Dzirnavās tikai gubernators ir noteicējs, Rātei te nav nekādas varas. Kā jūs to nezināt?— Pēteris paskaidroja no komandanta dzirdēto dzirnavu tiesību stāvokli, ko arī pats pirms tam nebija iedomājies.

Anna nolēca pagalmā no segliem, un Pēteris iedeva pavadu rokā karakalpam novest zirgu uz pārceltuvi. Kate, Lēne un Rūta piesteidzās pie tiesas rokām izrautās draudzenes, kas bāla un satraukta atkrita solā pie lielā galda.

—   Nāc, mēs tevi noguldīsim,— Kate saņēma zem vienas rokas Annu, Lēne zem otras un aizveda to uz meitu kambari. Kareivji izklīda. Pēteris domīgs un nemierīgs sāka staigāt pa pagalmu no viena gala uz otru. Pēc stundas ceturkšņa iznāca Kate.

—   Pēter, Anna grib ar tevi parunāt vienatnē. Ieej!— Lēne ar Rūtu izgāja lielajā istabā. Pēteris, kā likās, bija šo aicinājumu gaidījis. Ātriem soļiem viņš gāja uz namu un vēra meitu kambara durvis. Anna gulēja pie loga. Kad Pēteris bija piesēdies blakus, viņa iesāka:

—   Man tev viss jāizstāsta. Līdz šim es nedrīkstēju nevienam teikt, no kā ņēmu tās kodīgās biszāles, miglas bumbiņas, tālskati un zāles ievainotiem. Nu man viss jāatklāj. Visu to man slepus deva maģistrs Daniels Rēbuss. To aizvakar Rātes tiesneši sagrābuši, un vecais vīrs uz moku sola atzinies, ka devis man tās lietas. Tad Rāte nāca arī mani stiept tiesas priekšā.

Pētera piere mazliet noskaidrojās.

—   Daniels Rēbuss?— viņš teica lēni.— To vārdu esmu dzirdējis.

—   Tu esi viņu arī redzējis.

—   Nezinu gan.

—   Tas bija Rūtas ārsts, kuru atveda Matīss Bērenss.

—   Ak tas!— Atvieglota nopūta izlauzās pār Pētera lūpām, dzirdot, ka vecais, krietnais mediķis ir tas, ar kuru Anna bijusi draugos, un nevis kāds pretīgs burvis vai riebīga ragana.— Bet tad taču nekādu burvību nav. Vecais maģistrs ir zinātņu vīrs, kas pazīst dabas slepenos spēkus.

—   Tumšie ļaudis viņu tomēr dēvē par burvju dakteri.

—   Tās ir blēņas! Tātad tu, Anna, no viņa dabūji tās biszāles?

—   Jā. Viņš pats baidījās tev dot, jo zin, ka ļaudis netur labu prātu uz viņu un arī jūs sauc par vella kalpiem.

—   Sis krietnais virs! Un tagad viņš ir torni?

—   Rātsnama pagrabā.

Pēteris pārdomāja. Tad teica dedzīgi:

—   Mūsu dēļ viņš iemests cietumā un guldīts uz moku sola! Mēs nedrīkstam viņu atstāt bendes rokās. Viņš jāatsvabina! Vēl šodien!

Strauji piecēlies, Pēteris paspieda Annas roku un izsteidzās. Cik viegla tagad bija viņa sirds! Anna nav ragana! Nekādu sakaru viņai nav ne ar burvjiem, ne māžiem. Vecais Rēbuss ir godīgs cilvēks. Sameklējis draugus, viņš lika Ērmanim palikt dzirnavās par sargu un pavēlnieku, abi ar Andri kāpa zirgos un laida aulos uz Rīgas pusi.

47. nodaļa IZSKAIDROŠANĀS

Jājot Pēteris Andrim īsos vārdos bija pastāstījis visu no Annas dzirdēto un šī jājiena nolūku: atsvabināt no rātsnama pagraba maģistri Dānieļu Rēbusu. Pie pārceltuves viņš vēlreiz pamatīgi pārdomāja uzņemto soli.

—  Tā lieta nebūs tik vienkārša,— viņš teica.— Rātsnamā mēs nevaram ielauzties.

—   Kāpēp?— Andris jautāja, cīņas gaidās iededzies.

—   Tas būtu varas darbs, par ko mūs pašus var nodot tiesai.

—   Bet kā citādi varam atsvabināt nabaga veco dakteri?

—   Jāsim uz pili. Aprunāsimies ar komandantu. Viņš pret mums ir labs un varbūt dos padomu.

Pienāca plosts. Pēteris ar Andri uzveda zirgus. Pārcēlās. Gar krastu viņi jāja uz pili. Komandants, atkal labvēlīgi smaidīdams, pieņēma puišus.

—  Tātad viss ir kārtībā?

—   Kā tu domā, kaptein?— Pēteris nesaprata, ko komandants ar to domā.

—   Jūs neļāvāt Rātei iejaukties savu dzirnavu iekšējās lietās, vai ne?

—   Mēs izrāvām no fogta rokām nabaga meiču.

—   To es gribēju teikt.

—  Bet kā tu to zini, kaptein?

—   Visa pilsēta to zin. Traku traci jūs esat sacēluši. Fogts jau bija pie gubernatora ar sūdzību.

—   Un gubernators?

—   Noraidīja viņu pie jums.

Andris iesmējās, bet aprāvās.

—   De la Gardijs domā,— komandants turpināja smaidīdams,— ka viņa pienākums nav iejaukties karaspēka daļu iekšējos sīkumos, tā sakot, ģimenes lietās. Gan nodaļas priekšnieks ziņošot viņam, ja to apdraudēšot kāda ragana.

—   Sl meiča nav ragana!— Pēteris piesarka.

—   Tā ari gubernatoram liekas. Tādēļ viņš fogtam ieteica aiziet pie tevis un dzirdēt tavas domas. Pagaidām Rāte ārkārtēji svarīgā sēdē apspriežas — laikam gan par spēcīgiem līdzekļiem, kā apgaismot tavu tumšo prātu un tev pierādīt, ka meita, kas no vecā zinātnieka Daniela Rēbusa prasa mīlestības dzērienu, nevar būt nekas cits kā īsta ragana.

Pie pēdējiem komandanta vārdiem pār Pētera vaigiem atkal pārlaidās viegls sārtuma vilnis. Viņš tā īsti nesaprata kapteiņa dzēlību, kaut gan nojauta, ka tas tikai labu domā tā par viņu, kā par Annu. Tak ieminēšanās par mīlestības dzērienu atkal viņu uztrauca. Kādam nolūkam Anna to būtu prasījusi no maģistra? Bet patlaban nebij laiks pārdomām par šādām lietām.

—   Kaptein!— Pēteris nostājās kareiviskā pozā.— Mums pie tevis ļoti svarīgs lūgums.

—   Attiecībā uz maģistri Dānieļu Rēbusu?

Abi puiši izbrīnējušies iepleta acis.

—   Kā tu to zini?

—   Es domāju, ka jūs šo krietno viru ari gribētu glābt no tumšo, asinskāro Rātes raganu un burvju tiesnešu nagiem. Jo jūsu labā jeb, pareizāk sakot, Zviedrijas spožo uzvaru labā šis vecais zinātnieks jūs apgādājis ar cīņas palīglīdzekļiem un dziedinošām zālēm ievainojumiem.

—   Tā ir, kaptein!— Pēteris iesaucās.— Un ari to tu zini?

—   Es visu to uzminēju no Rātes apsūdzību rakstā pieminētām vella burvībām. Ak, šī augsto kungu nejēdzība!

—   Un tu atsvabināsi maģistri no Rātes cietuma?

—   Tas diemžēl nestāv ne manā, ne gubernatora varā. Mums nav tiesības iejaukties Rātes tiesā par Rīgas pilsoņiem. Cita lieta, ja šis Rēbuss būtu muižnieks. Tad viņu tiesātu, tas ir, atsvabinātu no tiesas karaliskais burg- grāfs.

—   Bet ja lūgtu karali?

—   Arī karalim nav tiesības iejaukties pilsētas jurisdikcijā.

—   Taču kaut kas ir jādara!— Pēteris nelaimīgs saņēma rokas un, padoma meklēdams, raudzījās komandantā, par kura labvēlību un līdzjūtību nu bijā pārliecinājies.

Komandants nevarīgi paraustija plecus.

—   Ne es, ne gubernators nekā nespējam.

—  Bet kas tad?

—  Jums pašiem būs jāpalīdzas.

—   Kā? Mums? Kaptein, tu domā, ka mums būtu jāielau- žas rātsnamā?

—   Varas darbus es neieteiktu.

—  Kā citādi mums atsvabināt gūstekni?

Komandants pasmaidīja.

—   Ar laipnību un pieklājību.

Abi puiši saskatījās un nekā nesaprata. Viņiem gandrīz likās, ka kapteinis smejas par viņu dedzību.

—   Rāte ar labu neizdos tiesājamo,— Pēteris nošļucis iebilda.

—   Izdos .. . Ejiet un pamēģiniet!

Kapteinis pamāja, atlaizdams puišus. Pēteris ar Andri mīņājās uz vietas un gribēja lūgt nopietnu padomu, bet uz jaunu — noteiktu un stingru mājienu pavisam neapmierināti un nelaimīgi apgriezās un lēniem soļiem gāja uz rakstu istabas durvīm. Komandants, pametis īsu skatu kara skrīverim, kurš gan likās nogrimis kāda raksta izgatavošanā, bet ar uzmanību noklausījās sarunu, sekoja puišiem.

Aiz durvīm viņš tos atturēja. Pienāca klāt un klusi kaut ko teica abiem ausī. Pētera un Andra sejas uzreiz noskaidrojās.

—   Kaptein!— Pēteris līksmi iesaucās.— Tas ir brīnumjauks padoms …

—   Bet ko teiks gubernators?— iedomājās Andris.

—   Man šķiet — nekā. Grāfam de la Gardijam ļoti nepa- tīk iejaukties cilvēku personīgās darīšanās. Un, ja arī viņa ļaudis slēdz ar Rīgas Rāti -kādu savstarpēju darījumu, līgumu vai norunu, viņš nekad tādās būšanās neiejauksies iekšā. Pietiek viņam darba, savas paša lietas kārtojot.

Mierīgi, kā apskaidroti, tikai acīs vellišķai dzirkstītei iedzirkstoties, abi draugi kāpa zirgos un lēnos solos iejāja pilsētā.

Ielās tuvāk rātsnamam bija diezgan daudz ļaužu. Ziņa par dzirnavu sargu pretošanos fogtam un raganas atsvabināšanu gāja no mutes mutē, un tā krietnie amatnieki un ari tirgoņi atstāja savas darbnīcas un bodes, lai uz stūriem apspriestos par dienas notikumiem, par kuriem patlaban augstā Rāte steidzīgi sasauktā sēdē iztirzāja savus uzskatus un atziņas.

Daudzinātos vella kalpus pēc Rīgas varoņdienām poļu laikos un tāpat pēc drošsirdīgās dzirnavu aizstāvēšanas jau pazina gandrīz vai visa pilsēta; un, ja gadījās kādi nepazinēji, tad katrs pazinējs uzskatīja par savu pienākumu tos iepazīstināt, klusi pačukstēdams, ar galvu pametis, acīm pamirkšķinājis uz karakalpu pusi, kad tiem gadījās būt pilsētā. Tāpat tagad. No mutes mutē gāja ziņa līdz pašam rātsnamam:

—   Divi vella kalpi jāj!

Laukumā pūlis bailīgi pašķirās, dodams ceļu jātniekiem, kuri iegriezās ap stūri un piejāja pie paša rātsnama lieveņa. Apstājās.

Ziņkārīgie pilsoņi atkal virzījās tuvāk, cenzdamies no jātnieku acīm nolasīt, kas tiem padomā, ko viņi gaida. Kaut kāda iemesla dēļ taču tie še ieradušies un apstājušies pie paša rātsnama durvīm, kad iekšā nopietnas lietas pārrunājamas. Un taisni par viņiem, taisnību sakot, gan tikai par vienu no abiem — par to, kurš izrāvis no fogta rokām raganu … Bet veltīgi izrādījās visi pētošie skatieni: puišu mierīgās, gandrīz pat jautrās sejas nekā neizteica.

Pagāja labs brīdis. Pūļa nepacietība un ziņkāre auga:

—   Ko gan Rāte nezin nolems? Ko gan šie abi te gaida? Vai varbūt spriedumu par saviem varas darbiem pret augsto valdīšanu?

Puiši mierīgi, klusi un pacietīgi sēdēja savos zirgos.

Rātsnama durvīs parādījās Rātes sulainis. Arī tas pārsteigts iepleta acis, ieraudzījis lieveņa priekšā abus jātniekus.

—   Klau, draugs!— Pēteris pameta sulainim ar galvu.

Tas nokāpa dažas kāpes zemāk, tuvāk puišiem, un

ziņkārīgs dzirdēt, kas šiem te meklējams, pielieca ausi.

—   Ko teiksi?

—   Saki — vai Rātes sēde drīz beigsies?

—  Drīz. Kungi jau taisās celties no galda.

—  Par ko viņi spriež?

— Par tavu uzbrukumu fogtam, pārdrošniek.

—  Par maģistri Dānieļu Rēbusu netika runāts?

—   Par to ari. Tā ka raganu tu izrāvi no tiesas rokām, tad viņas sabiedroto vella dakteri tiesās vienu pašu. Varbūt jau parit viņu cels sārtā.

—  Lūk, kā! Raganu tiesneši ir naski kungi.

—   Ko gaidīt! Dzīvs burvis ir bīstams visai pilsētai.

Rātsnama iekšējās kāpnēs atskanēja soļi un skarbas balsis. Sulainis ieklausījies atstāja puišus, steidzās augšā uz lieveni un atvēra durvis.

Pa tam nāca laukā rātskungi, uztraukti, neapmierināti. Viņu nopietnie skati, ieraugot abus jātniekus, kļuva nikni un naidīgi.

Andris ar Pēteri kungus sveicināja: gan kareiviski, taču reizē goddevīgi un pazemīgi. Un tomēr viņu sejās grūt' bija noslēpt tādu kā pašapziņu, pārākuma sajūtu.

Rātskungiem acīmredzot Joti gribējās zināt, ko puiši te meklē, bet, ziņkāri apslēpdami, viņi stāvēja un klusēja. Klusēja arī Pēteris ar Andri. Pamazām uz lieveņa bija iznākuši visi sēdes dalībnieki. Neviens negāja projām un pievērsa satrauktu uzmanību pārdrošniekiem, par kuriem nule bija spriests un kuri tagad paši te ieradušies nezin kādā nolūkā. Ar katru mirkli baigais, neērtais klusums kļuva nospiedošāks. Visu kungu smadzenes nodarbināja domas:

«Ko tie vella kalpi te grib? Kādēļ viņi nekā nesaka? Vai varbūt ieradušies atvainoties par savu bezkaunīgo pārdrošību un vēlas atbrīvoto raganu nodot atpakaļ tiesas rokās? Ko viņi klusē?»

Beidzot Pēteris, ieraudzījis durvīs parādāmies pēdējos rātsnamā uzkavējušos sēdes dalībniekus — raganu tiesnešus Jirgenu Heku un Hansi Horstu, saslējās taisnāk seglos. Viņa acīs iemirdzējās tikko manāma dzirkstīte. Viņš pārlaida skatu pār rātskungu grupu, vērodams starp aukstajām, lepnajām un naidīgajām sejām kādu, ar kuru varbūt varētu uzsākt sarunu.

Tur bija viņam diezgan labi pazīstamie pilsētas aizstāvēšanas vadītāji aplenkšanas laikā — Hintelmans, Rigemans un Rams, drīz pēc Rīgas ieņemšanas ticis birģermeistara godā, vēl otrs birģermeistars — agrākais sindiks Ulrihs, vecākais birģermeistars Eks, kvartimeistari Vellings, Srē- ders, Cimmermans, abi raganu tiesneši Heks un Horsts; arī fogts Johans Benkendorfs, kurš ar savu naidā degošo skatu likās gribam iznīcināt abus puišus, un citi, mazāk pazīstami.

Vismazāk naida Pēteris vēroja Toma Rama vaibstos. Tas, savā laikā izcietis vislielākās nepatikšanas un sarūgtinājumus no neieredzētajiem vella kalpiem, vairs tik ļoti neņēma pie sirds nupat notikušo traci, un viņa lūpu kaktiņos pat varēja nojaust kaut ko smaidam līdzīgu. Tādēļ Pēteris, uz viņu acis vērsdams, iesāka:

—   Augsti godātie kungi! Cienījamie Rīgas valdnieki! Man pie jums būtu pazemīgs lūgums ļoti svarīgā lietā.

Pazemīgā un goddevīgā toņa pārsteigti, rātskungi saskatījās, bet nekā neteica. Iestājās īss klusuma bridis. Tad Rams, mazāk sabozies kā citi kungi, teica:

—   Runā!

Pēteris, atņēmis elpu, turpināja:

—   Augstie kungi! Cik man zināms, tad jūs patlaban spriedāt par maģistra Daniela Rēbusa tiesāšanu.

—   Mēs spriedām ari par tevi!— fogts nenocietās dusmu sarkans.

—   Par to es neuzdrošinos nekā jautāt augstai, cienījamai Rātei,— Pēteris atbildēja kā savas vainas apziņas pārliecināts grēcinieks, noliekdams galvu.— Un, kad jūs, augstie kungi, atradīsiet gadījumu man izteikt stingru norājienu, es pazemīgi uzklausīšu jūsu pārmetumus.

—   Pārmetumus!— Fogts, aizrīdamies dusmās, nedabigi iesmējās.— Te būtu par maz.

Pēteris viņu strauji pārtrauca, balsi paceldams:

—   Bet patlaban man pazemīgs lūgums maģistra Daniela Rēbusa lietā: atlaist viņu brīvībā.

—  Viņš ir apvainots burvībās,— Rams iebilda.

—  Tas ir nepamatots apvainojums.

—   Viņš pats atzinās!— Abi raganu tiesneši panācās uz priekšu pie lieveņa margām, lepni un bargi urbdamies skatieniem Pētera mierīgajā sejā.

—   Augstie kungi,— Pēteris pasmaidīja,— jūsu bardzības priekšā to darītu katrs cits visnevainīgākais cilvēks. Bez šaubām, jūs veco nabaga vīru būsat galīgi apmulsinājuši uz moku sola. Es jums dodu savu kareivja vārdu, ka Danielam Rēbusam nav nekādu sakaru ar ļauniem gariem un burvībām. Kā augsti mācīts zinātņu dakteris viņš iedziļinājies dabas noslēpumos, ir izgudrojis daudz brīnišķas lietas, kas izrādījušās noderīgas karā pret ienaidnieku. Ar šo lietu palīdzību mēs spējām noturēt Māras dzirnavas pret ienaidnieku pārspēku, un tikai tādēļ Rīga vairs nav apdraudēta no Pārdaugavas puses; jūs varat turpināt malt miltus savai maizei, un viņa majestāte Zviedrijas karalis ir panācis pamiera noslēgšanu. Augstie kungi! Tādi ir Rēbusa nopelni, un tādēļ es lūdzu atlaist veco vīru mierā.

Nevērīgi klausījušies karakalpa vārdos, rātskungi kā garlaikoti saskatījās, zobgalīgi sasmaidījās un taisījās iet savu ceļu.

—   Augstie kungi!— Pēteris pacēla balsi skaļi un draudoši.— Maģistrs Rēbuss ir nevainīgs. Meli ir visi nejaukie apvainojumi. Nekrietna ir muļķīgas atzīšanās izspiešana uz moku sola. Es prasu viņa atbrīvošanu! To nopelnu vārdā, ko viņš parādījis kā Rīgai, tā Zviedrijas karalim.

—   Nelga!— nošņāca fogts, kāpdams lejā no lieveņa, citu pavadīts.— To Rāte nekad nedarīs!

—  To viņa darīs!— Pēteris iesaucās cīņas drosmē.

Pametis Andrim skatu, viņš vienā zirga lēcienā bija pie

paša lieveņa, sakampa fogtu aiz apkakles un ar spēcīgu rokas kustību uzcēla to pie sevis zirgā. Andris to pašu izdarīja ar vienu no raganu tiesnešiem. Rātskungi pārsteigumā un uztraukumā atlēca atpakaļ, viens otru gar zemi pagāzdami, paši paklupdami uz lieveņa kāpēm.

Pēteris sauca barā:

—   Kaut kā mums jāvienojas, augstie kungi! Tad paliksim pie savstarpējas norunas: kad Rāte izdos dzirnavām maģistri Rēbusu, tad tā dabūs atpakaļ savus abus ķīlniekus. Man šķiet, vērtības ir vienādas: zinātņu virs atsver divus tiesnešus. Bet ņemiet vērā: ja krietnajam vecajam vīram tiks darīts pāri, tad par to atbildēs jūsu ķīlnieki. Man neatlika nekas cits kā šis savstarpējais darījums. Ne gubernators, ne pats karalis nedrīkst iejaukties Rīgas tiesāšanā. Mums, dzirnavu sargiem, pašiem jāglābj savs draugs un sabiedrotais, kurš nestāv karaļa dienastā. Tātad — mēs dzirnavās gaidīsim maģistri Rēbusu! Bet ņemiet vērā: ja tomēr jūs kursat Rēbusam sārtu karātavu kalnā pie Raunas vārtiem, tad tanī pat laikā viņpus Daugavai pret Rīgas krastu iedegsies otrs sārts fogtam un raganu tiesnesim. To neaizmirstiet.

Pēteris un Andris pagrieza un laida zirgus lēkšos pāri Rātslaukumam, kur pūlis muka uz visām pusēm. Gūstekņi viņiem priekšā atjēgušies sāka raustīties un mētāties, bet puišu spēcīgās rokas tos turēja cieši un droši.

Kamēr pārsteigtie rātskungi ap lieveni attapās, neuzveicamie jau izauļoja caur Sāļu vārtiem Daugavas krastā un uzjāja uz plosta. Tas cēlās pāri ar dzirnavnieku ķīlā ņemtajiem augstajiem kungiem.

Augstā Rāte bija pietiekoši. nopietni apsvērusi savu stāvokli. Otrās dienas priekšpusdienā Kate, atgriezdamās no mežmalas, kur pie neuzveicamo kapu kopiņas pieminēja savu nelaiķa tēvu, pamanīja uz ceļa no Rīgas puses tuvojamies braucējus. Vērigāk ieskatījusies, viņa teciņus devās uz dzirnavām.

—   Vecais maģistrs brauc!

Pagalmā salasījās dzirnavu ļaudis un pa vārtiem redzēja braucam lielu, mantām piekrautu ori un aiz tās kungu karieti, rātskalpu pavadītas. Drīz pajūgi iebrauca dzirnavās. Uz lielā mantu vezuma gulēja vecais zinātnieks, segā ietinies, bāls un savārdzis. Kungu kariete bija paņemta līdz rātskungiem ķīlniekiem.

Rātskalpi palīdzēja nokāpt vecajam vīram, kurš, uz zemes ticis, atviegloti nopūtās un, laimīgi smaidīdams, pateicības asarām acīs sniedza rokas pretim saviem glābējiem. Vēl lāgā neatpūtušamies no moku sola viņam nācās grūt' paiet, un Pēteris ar Andri to paņēma zem rokām un noveda līdz solam.

Kāds rātskalps, Ermaņa paziņa, īsos vārdos tam pačukstēja, kas Rīgā noticis pēc fogta un raganu tiesneša aizvešanas:

—   Rāte tūlīt atgriezusies uz otru sēdi. Tā bijusi tik trokšņaina, ka viss Rātslaukums skanējis no uztrauktām balsīm, uz kuru nedzirdētais notikums sapulcinājis vai visu pilsētu. Cik gadījies dzirdēt par apspriedes gaitu, tad daļa kungu pastāvējuši uz nekavējošu maģistra nodošanu sārtam, nepiegriežot nekādu vērību Pētera draudiem, un pēc tam nolēmuši no gubernatora pieprasīt savu aizvesto locekļu atbrīvošanu. Citi turpretī ņēmuši nopietni neuzveicamo vārdus un centušies pat attaisnot Pētera pārdrošību, jo īstenībā vecajam dakterim nevarot pierādīt sakarus ar Nelabo. Pēc inkvizīcijas protokola viņš gan atzinies dīvainās lietās, bet noliedzis, ka būtu burvis. Sie saprātīgie rātskungi pārliecībā, ka Pēteris savus draudus izpildīs, visu vainu par fogta un raganu tiesneša nāvi, kas noteikti sekošot maģistra sadedzināšanai, uzvēla uz vieglprātīgo amata biedru galvām. Ilgi abas puses strīdējās, tikai pamazām negantais tracis un uztraukums norima un pārrunas ievirzījās mierīgākā gaitā. Pie galīga lēmuma Rāte nākusi tikai pēc pusnakts. Šorīt agri tad visas burvju daktera mantas sakrautas orē, lai ne mazākais nieks no tām nepaliktu pilsētas mūros, pats maģistrs izvests no rātsnama pagraba un arī uzcelts vezumā … Patlaban Rāte atkal lasoties uz sēdi sagaidīt savu ķīlnieku atgriešanos Rātes karietē.

Dzirnavu ļaudis izkrāva Rēbusa mantas un gāja uz stalli atbrīvot rātskungus, kuri sasieti te gulēja salmos. Vakar atvesti viņi plosījās kā neprātīgi, neklausīdamies savu sargu pierunā un mierinājumos, un nekā citādi ar viņiem nebij spējams galā tikt. Nu, pa nakti nomierinājušies un lietišķi pārdomājuši savu stāvokli, abi bija pavisam rāmi un, atsvabināti no saitēm, mierīgi gāja uz savu karieti, ne acu nepaceldami uz neuzveicamiem, kuri pieklājīgi atsveicinājās no augstajiem gūstekņiem.

Kariete aizlaida lielā ātrumā uz Daugavas pusi. Tai sekoja izkrautā ore. Rātes un dzirnavu attiecības bija nokārtotas mierīgā ceļā. Vislielākais apmierinājums tas bija Pēterim, kurš, lai cik grūt' un cik nejēdzīgi būtu stiept uz sārta rātskungus, to tomēr būtu darījis, ja Rāte izdarītu savu ietiepīgo neprātību, paļaudamās uz Pētera mīkstsirdību. Viņš bija apsvēris visu briesmīgo atbildību, kas tādā gadījumā viņam būtu jāuzņemas uz sevi, un atskārta, ka viņu nespēs glābt ne gubernators, rie kāds cits un tam nāksies bēgt no Rīgas. Bet vienalga …

Puiši apspriedās, ka Rēbusam būtu vislabāk apmesties dzirnavu augšstāva kambarī, kur agrāk mājoja nelaiķis Millers. Tur viņš jutīsies mazāk traucēts.

Anna, cieši pārliecināta, ka Pēteris būs pratis iedvest Rātei cienību pret sevi, jau klusībā bija uzposusi augšstāva kambari un sagatavojusi mīkstas cisas jaunajam iemītniekam. Kad ļaudis bija tur sanesuši maģistra kolbas, retortes, zāļu traukus un citu, Pēteris ar Andri uzveda augšā novārdzināto vīru, un Anna palika apkopt vājinieku. Pēc azaida Anna nonāca zemē un uzmeklēja Pēteri.

—   Vecais maģistrs ir mazliet atspirdzis un vēlas ar tevi parunāt.

Pēteris uzkāpa un iegāja augšstāva kambarī. Te Anna bija visu iekārtojusi, cik labi nu prata, tā ka istaba gandrīz atgādināja Rēbusa darbnīcu Rīgas lielajā namā. Trūka tikai kamīna. Maģistrs sēdēja krēslā pie galda un stiepa pretim rokas savam glābējam, kurš tās saņēma un silti paspieda. Viņš piesēdās.

—   Mana sirds ir pilna pateicības, krietnais vīrs,— Rēbuss teica mitrām acīm.— Tava vīrišķība un varonība mani dziļi aizkustina un liek man pašam sarkt par savu vājumu un gļēvumu.

—   Kam, kungs, tu sevi tā nopel?— Pēteris, juzdamies neveikli sirmgalvja sirsnigā pateicībā un uzslavā klausoties, teica noraidoši.

—   Ak, es esmu gļēvs!— vecais nopūtās.— Es, gribēdams kaut ko darīt Rīgas grūtajās dienās, neuzdrošinājos ar saviem mazajiem pakalpojumiem griezties tieši pie tevis un taviem biedriem, lai nesaceltu pret sevi Rātes aizdomas, un to darīju ar jaunavas Annas Angers starpniecību, tā nabaga meičai uzgriezdams raganu tiesnešu uzmanību. Pļāpīgās kaimiņienes bija novērojušas, ka meiča šad tad mani apciemo, un, kad pagājušo nedēļu man kādas gāzes izmēģinājumā pārsprāga retorte un dūmi plūda laukā pa logiem, tad tās nesa tenkas pa pilsētu, ka es esot daiļo sarkanmati sadedzinājis. Rātes tiesa sagrāba mani un iemeta Rātes cietumā. Tur, uz moku sola staipīts, es vaļsirdīgi pastāstīju, ka esmu devis jaunavai Annai biszāles priekš jums, ka jaunā meiča dzīvo še, dzirnavās, un ir dzīva. Ak, mans pienākums būtu izturēt mocības un neatdarīt muti, bet — esmu pārāk vājš un gļēvs. Tad raganu tiesneši mani apvainoja burvībās un, kā dzirdēju, likuši satvert arī Annu, lai no tās tāpat uz moku sola izspiestu atzīšanos sakaros ar Jauniem gariem un notiesātu reizē ar mani.

—   Nemoki sevi šādiem pārmetumiem, kungs,— Pēteris līdzjūtīgi mierināja nelaimīgo maģistri.— Viss ir labi iznācis. Annu viņi nedabūja savos nagos, un tu esi atkal brīvs.

—   Bet uz Rīgu es vairs negribētu atgriezties,— pēc brītiņa Rēbuss teica.— Un tur mani arī vairs neuzņems.

—   Tu vari dzīvot še, dzirnavās.. . Protams, kamēr mēs paši vēl te būsim.

—   Tu domā ar saviem ļaudīm atgriezties pilī?

—   Nē. Mani prāti velk uz Kurzemi.

—   Tad arī es došos uz to pusi. Varbūt būšu noderīgs Kurzemes hercogam. Un, ja ne, tad ceļošu tālāk uz savu dzimteni — tur nomirt.

—   Tu esi no Vācijas?

—   No Trieras kūrfirsta zemes.

Sarunas apklusa. Vecais dabas pētnieks raudzījās karakalpā. Viņa skats pētīja arī cilvēku.

—   Tātad tu gribi doties uz Kurzemi?— pēc brītiņa viņš lēni teica.

—   Jā,— ne visai līksmi skanēja Pētera atbilde, domīgi raugoties logā.

—   Kopā ar līgavu?

Pētera galva asi pagriezās pret Rēbusu un noliecās mazliet uz leju.

—   Man līgavas nav.

—   Vai tad neesat vēl izskaidrojušies?— Maģistra grumbainos lūpu kaktiņos parādījās smaids.

—   Par ko tu domā?— Pētera asinis saviļņojās.

—   Par Angera Annu. Viņa tak tevi mīl. Vai neesi vēl to pamanījis?

Tumši sārts Pēteris pielēca kājās.

—   Patiesi!— nevaldāmas gaviles ieskanējās viņa izsaucienā. Viņš satvēra veco pie pleciem.— Patiesi? Saki — kā tu to zini?

Rēbuss novilka puisi atkal uz sēdekli.

—   Es to redzu no tevis un no viņas,— viņš teica mierīgi.— Anna gribēja tevi iegūt ar mīlestības dzērienu, ticēdama šādas dziras brīnumspēkam. Es atkal, paļaudamies, ka jaunas, karstas sirdis pašas atradīs viena otru, ielaidos ar viņas vientiesīgo ticību un devu tai prasīto.

—  Tu devi viņai mīlestības dzērienu?

—   Krūku veca, laba vīna, kuru ieguvu savā ceļojumā uz Vāciju un kas gadus divdesmit nostāvēja pie manis plauktā. Es to meičai iedevu, lai pasniedz tev, kad būsi cīņā noguris; tas spēkus atjaunos. Bet tev nodomātais malks, kā dzirdēju, nokļuvis citu rokās. Un, lūk, šī nevainīgā vīna krūka varētu kļūt liktenīga labai meičai, ja tu viņu nebūtu izrāvis no fogta rokām. Uz moku sola man par viņu paspruka neapdomāts vārds, tiesneši ar aklu stulbumu to uztvēra kā vella dziru un, ja Anna nokļūtu viņu varā, tad izspiestu no nabadzītes atzīšanos, ka tas patiesi bijis vella dzēriens. Un kūpētu sārts.

Pēteris atkal strauji piecēlās.

—  Tu saki, viņa mii mani?

—  Jā, draugs.

—   Man jātiek pie viņas!— Pēteris vairs neizturēja un apgriezies, kā spārnu nests, steidzās laukā lejā pa kāpnēm. Viņa gaita bija viegla kā putnam, viņa acīs staroja gaviles, viņa dzīslās likās ritam uguns. Pagalms bija tukšs. Tad viņš ieraudzīja Annu ar ūdens spaini rokā nākam no maltuves uz namiņu. Viņš steidzās tai pretim, un, pašam neapzinoties, viņa lūpas drebot izdvesa:

—   Anna! Tu mīli mani?!

Meiča apstājās kā sastingusi un piesarkusi nolaida skatu.

—   Anna!— Pēteris uzliesmoja. Viņa rokas apvijās ap daiļavas pleciem un pievilka to pie sevis.

Anna ļāva krist ūdens spainim, kas apgāzās un izlija. Abi stāvēja peļķē, abu skati brīdi urbās viens otrā. Viens acumirklis tik.

Tad torņiniece iegavilējās sanošā svētlaimē:

—   Pēter!

Arī viņas rokas apvijās ap mīļotā puiša kaklu, un lūpas savienojās ilgā skūpstā.

48. nodaļa KARAĻA SIGISMUNDA SŪTNIS

Laiks gāja. Jau tuvojās rudens. Bērzi dzeltēja.

Rūtas vairs nebij dzirnavās. Kādā jaukā dienā Matīss Bērenss, goda drēbēs uzposies, ieradās bildināt līgavu. Rūta apķērās staltajam preciniekam ap kaklu, Pēteris ar Andri deva abiem savu svētību, un Anna, Lēne, Kate noraudāja asaras par laimīgo pāri. Kāzās dzirnavļaudis tomēr negāja, jo saspīlētās attiecības ar Rīgu vēl nebij aizmirstas un nebūtu labi traucēt ar savu klātbūtni godību viesus, starp kuriem bija arī Rātes kungi.

Taču Annas, Kates un Lēnes asaras drīz nožuva. Tagad nāks viņu kārta. Kad pamiera dienas notecēs un zviedri ar poļiem noslēgs īstu mieru, tad Pēteris, Andris un Ērmanis ņems atvaļinājumu un varēs svinēt kāzas. Gan Lēne, brīva vīra līgava, sarunā ar draudzenēm ieminējās, ka, sekodamas Kurzemes dzimtļaudīm, tās, brīvas Rīgas pilsones, arī kļūs par dzimtcilvēkiem kā viņu vīri, bet šādi iebildumi abu meiču sirdīs neatrada atbalsi. «Ar Pēteri kaut ellē!» acīm laimē mirdzot, izsaucās Anna. Un Kate mazliet rāmāk piebilda: «Bez Andra man nav nekādas laimes brīvai būt. Ne mazāk mīļš viņš man kā dzimtcilvēks, un grūtākais darbs kunga gaitās pie viņa sāniem man būs viegls.»

Tad Lēne kļuva klusa un gāja uzmeklēt Ērmani.

«Starp mums abiem kaut kas nav īsti pareizi,» viņa domāja smeldzošu domu. «Ērmanis ir labs pret mani, mīļš. Bet kāpēc viņš arvien raisās vaļā, kad gribu skaut rokas ap viņa kaklu? Kāpēc viņš vēl ne reizes mani nav noskūpstījis?»

Lēne atrada Ērmani pažobelē aiz namiņa. Te viņš sēdēja pie miestiņa mučeles, kaut gan nebij nekāda svētku diena, drūms un domīgs.

Lēne nosēdās viņam blakus.

—   Ērmani!— Viņas dvēsele drebēja.— Noskūpsti mani!

Laivinieks lēni pagrieza skatu pret mīlas alkstošo meiču

un norūca, it kā lielāko neprātību uz pasaules noraidīdams:

—   Vai tu traka, vai!

—   Bet Ērmani!— Lēnes acīs parādījās asaras.— Kas mīl, tiem pienākas skūpstīties!

—   Nudien, kā būtu pirti uz lāvas pastiprāk garu uzšāvusi! Šodien taču nav pirtssestdiena!— Ērmanis turpināja rūkt.

— Noskūpsti mani!

Sadusmojusies ķestera meita piesita kāju pie klona.

—   Bet, kad tad mēs precēsimies, saki jel? Pēteris un Andris jau sen par to lietu izrunājušies ar Annu un Kati. Bet tu vēl ne vārda man neesi ieminējies!

—   Mēs? Precēsimies?— Ērmanim piere savilkās grumbās.

—   Jā, mēs! Vai tā nebij norunāts?

—   Kad tad?— puiša izbrīns skanēja pavisam neīsti un nedrošais skats izvairījās Lēnes acu uguns.

—   Kad? Kad tepat slims gulēji!

—   Nu, vai zini, ko slimnieks uz nāves gultas karsoni izmuld, to neviens godīgs cilvēks nevar ņemt par pilnu.

—   Tālu no tevis nāve bij!

—   Nudien, deguna galā.

—   Un karsoņa pavisam nebij.

—   Kā ne?!

—   Vienalga. Ja tu toreiz nomirtu, tad atbrīvotu tevi no solījuma. Bet, kamēr esi dzīvs, turos pie tā.

Lēne stiepa rokas apkampt tiepīgo līgavaini.

—   Nu vairs nav labi!— Ērmanis, paspējis vēl pakampt pilno miestiņa kannu, izvairījās un izskrēja pagalmā.

—   Labi!— Lēne iespieda rokas sānos.— Vēl vari tiepties, cik tev tīk! Bet pienāks laiks, kad tu lūgšus lūgsi iet pie tevis!

—   Nekur es miera neatradīšu!— Ērmanis nelaimīgs stāvēja pagalma vidū.— Jābēg vai mežā izdzert alus malku!

Patiesi viņš izgāja pa vārtiem, pārgāja pa laipu pāri dzirnavupītei, uzkāpa kalnā un nosēdās kokos, mīkstajā sūnā, lēni sūkdams no savas kannas.

♦ Traka lieta!» viņš domāja par Lēnes uzbrukumu. ♦ Smuka, mīļa meiča. Man ļoti labi patīk. Bet precēties? Nē, nē! Tad būs beigas brīvai dzīvei. Kārtīgas maltītes, mērenība dzeršanā… Lai Dievs pasarg!»

Ērmanis ievilka dziļu malku no kannas.

—   Dievs gausina!— viņu iztraucēja labskanīga, vīrišķīga balss mazliet lauzītā latviešu valodā.

Puisis pagriezās.

—   Paldies.

Viņa priekšā stāvēja vidēja auguma vīrs, pēc izskata ceļojošs tirgotājs. Vācietis tas nevarēja būt, tad drīzāk polis.

—   Esi sveicināts, draugs!— Svešais kareiviski pielika roku pie platmales, pētoši raudzīdamies ar savu skaidro, aso skatu puisī.

Ērmanim tā savādi kļuva no šī skata. Tas likās kaut kur redzēts, iegaumēts. Bet varbūt tikai kāda līdzība ar kur satiktu cilvēku.

—   Sveicināts!— Arī laivinieks pacēla roku līdz cepurei, kā kareivim klājas, kaut gan palika tāpat puszviļu.

—   Mēs reiz jau esam redzējušies,— svešā seja lēni savilkās smaidā.

—   Man arī tā liekas.— Ērmanis ieķēra pirkstus matos, tā domādams piepalīdzēt sliktajai atmiņai.— Bet kur! Nudien, nezinu.

—   Mans vārds ir Staņislavs Lugovskis.

—   Es saucos Ermanis Zeltiņš.

—   Kāda laime!— Poja sejā parādījās priecīgs pārsteigums.— Tad esmu saticis vīru, ko meklēju.

Viņš nolaidās zālē blakus Ērmanim. Tas tikai tagad ievēroja, ka svešajam nav labās rokas un svārku piedurkne nokarājās vaļīgi.

Atkal Ērmaņa smadzenēs iezibējās kāda skaidri netverama, miglaina atmiņa:

Nudien, šo vīru es esmu kaut kur saticis! Un ļoti tuvu.»

—   Tu laikam manis vairs neatceries?— Lugovskis turpināja draudzīgi smaidīt.

—   Pie svētās Dievmātes! Es atceros ticies ar tevi. .. bet nevaru pateikt, kur . ..

—   Varbūt tepat dzirnavu priekšā?

—   Patiesi! Liekas, ka tepat dzirnavu priekšā … Bet viss kā miglā . . . Ak tu manu cauru galviņ! … Kādos apstākļos gan tas varēja būt?

—   Kaujā.

—   Pareizi! Mēs cīnījāmies zobeniem.

—   Jā gan.

—  Tu toreiz biji virsnieks!

—   Kapteinis.

—   Mēs kapājāmies zirgos. Krustojām zobenus vai veselu mūžību!

—  Vaigu vaigā. Aci pret aci.

—   Lūk, tādēļ tavs skats man iespiedies atmiņā. Kas nāvei acis raudzījies, tas to mirkli nekad nevar aizmirst. . . Kaut toreiz man traki laimējās.

—   Kā laimējās?

—   Nu, ka tu mani nesacirti smalkos gabalos.

—   Es domāju taisni otrādi: man laimējās.

—   Kā tad tev?

—   Ka tu man nocirti tikai vienu gabalu. Lūk, labo roku.

—   Patiesi? To es tev nocirtu?

—   Aizcirti. Vēlāk bij jānoņem.

—  Jā, jā . . . Cauri baiļu uztraukumam jutu, ka ķēru gan tevi ar savu zobenu.

—   Tikpat apbrīnojami veikli cīnījās tavi draugi. Neviena vīra drīz nebij neievainota manā pulkā. Mums nācās atkāpties. Iebēgām kādā muižiņā pusstundas jājienā no šejienes. Te atkal satikāmies ar jūsējiem, bet tās, par laimi, bija jaunavas, kuras ar sirsnību ķērās pie savu puišu cirsto brūču dziedēšanas.

—  A! Tas bija Vella muižiņā.

—   Jā, tā, liekas, sauc to. Patiesi, cēlas sievietes un vareni vīri jūs te esat. Bet tavi cirtieni man jāapbrīno.

—   Ak ko, tā bij tikai akla laime.

—   Kā tu sevi noniecini!

—   Nepavisam arī ne, draugs. Uz zobeniem es esmu pavisam vājš vīrs. Ar bomīti, tā cita lieta!

—   Ak tā! Jā, jā!— Lugovskis iesmejās.— Nu atceros gan. Pāters Jans man stāstīja par tevi.

—   Pāters Jans! Vai tu viņu pazīsti?

—   Uz viņa ierosinājumu es esmu ieradies pie tevis. Un pie taviem draugiem. Pēteris un Andris — tā, liekas, bija viņu vārdi —, tie abi ir tie slavenie zobenu cīkstoņi.

—  Jā. Tie.

—  Tad nu man viss ir skaidrs.

Ērmanim radās ziņkāre.

—  Tu saki, pāters Jans tevi atsūtīja pie manis?

—   Ne tieši viņš. Tas bija viņa ierosinājums, viņa gudrā iedoma. Es nāku pie tevis Polijas karaļa Sigismunda III vārdā.

Ērmanis sakustējās, taisīdamies rausties kājās, bet polis saņēma viņu pie pleca.

—   Tu joko!— Laivinieks mēģināja iesmieties.— Poļu karalis tevi sūta pie manis? Kādās darīšanās?

—   Pie tevis un pie taviem draugiem. Viņa majestāte jūs uzaicina iestāties Polijas dienastā.

Ērmanis apmulsa.

—  Bet mēs taču kalpojam zviedru karalim.

—   Patlaban ir pamiers,— Lugovskis turpināja.— Jūs varat prasīt atvaļinājumu un doties uz Varšavu. Tur saņemsat no karaļa paša rokas karodznieku patentes un jums katram iedalīs savu kareivju nodaļu.

—   Nē, nē, nē, nē!— Ērmanis, turēdamies pretī kārdinājumam, meta ar roku.— Tas neiet.

—   Kāpēc?

—   Pāriet no zviedru dienasta poļu dienastā — nē, tā nevar. Es ne!

Polis kļuva aukstāks.— Nu, ja tu negribi, tad tavi draugi varbūt būs prātīgāki.

—   No Dieva puses!— Ērmanis piecēlās ceļos, gribēdams atturēt svešo, kurš gan vēl nekur nesteidzās.— Ar šādu piedāvājumu tu nerādies Pētera acis! Viņš dusmās tevi pāršķels ar savu zobenu uz pusēm.

Lugovskis paraustīja plecus.

—   Kas tur slikts, kad algots karakalps no viena dienasta pāriet otrā? Jūs taču ari vēl nesen cīnījāties ar poliem pret zviedriem.

—   Tā cita lieta. Mēs esam rīdzinieki. Kad poļi valdīja pār Rīgu, aizstāvējām pilsētu kopā ar tiem. Tāpat tagad sargājam Rigu, kad zviedris ir Rīgas kungs. Tu nepareizi mūs uzskati par karakalpiem, kas tikai algas dēļ karo.

—   Bet kādēļ tad jūs karojat?

—   Iesākām, kad nekas cits neatlika ko darīt. Tagad turpinām dienēt, kamēr miers būs galīgi noslēgts.

—   Un tad?

—  Tad mani draugi ies atpakaļ uz Kurzemi.

Lugovskis padomāja. Viņš atskārta, ka gudrā un viltīgā

pātera Jana izperināto plānu viņš ar savu vienkāršo taisna kareivja raksturu var izgāzt. Jāķeras uzmanīgāk pie lietas. Pirmais priekšlikums, kā redzams, bija izgāzies. Vēl palika otrs. Uz to patlaban Ērmanis bija ievadījis.

—   Tu saki, tavi draugi domā atgriezties uz Kurzemi? — viņš no jauna uzsāka.

—   Dzimtene velk.

—   Un tu pats ko domā?

—   Es palikšu.

Polis saprata, ka Ērmanis grib palikt zviedru dienastā. Viņam neienāca prātā, ka tas domā palikt te, Rīgā, pie savas mijās Daugavas — kā brīvs cilvēks.

—   Tad uzklausi mani, draugs,— viņš teica nopietni un svarīgi.— Es tev piesolu poļu karaļa vārdā tūkstots sidraba guldeņu, ja tu atstāj karadienestu un kaut kur apmeties uz miera dzīvi.

Laivinieka acis iemirdzējās.

Vai vēl ko labāku viņa sirds varētu vēlēties? Sis Staņislavs Lugovskis bija kā paša Dieva sūtīts. Nu lieta viņam likās skaidra: poļu karaļa acīs visi trīs draugi bija ieguvuši tādu varonīgu karotāju slavu, ka Sigismunds, gudrā pātera Jana iespaidots, katrā ziņā gribēja izraut no zviedru dienasta Ermani, Pēteri un Andri. Ja neizdodas puišus pārvilkt savā pusē, tad vismaz tos atņemt zviedriem. Nu jābūt gudram un nav jānodod, ka visi trīs paši jau grib atstāt kareivja amatu. Ja Ērmanim tagad būtu tūkstots sidraba guldeņu, tad viņš uzceltu sev jaunu būdu uz savas zemes un bez bēdu dzīvotu pa mīļo Daugavu.

—   Nu, kā tu domā?— Lugovskis, nenolaidis skata no laivinieka, pēc brītiņa jautāja.

—   Es būtu ar mieru,— Ērmanis izdvesa, valdīdams prieku.

—   Un tavi draugi?

—  Tie naudu neņems! Nekad!

Polis pārdomāja.

—   Bet tu teici, ka viņi arī gribot atstāt dienastu un ilgojoties pēc Kurzemes?

—  Tur viņus ne sevišķi labi uzņems.

Lugovskis palocīja galvu.

—   Es zinu. Kā pāters Jans ieminējās, tad tavi abi draugi ir Kurzemes hercoga dzimtcilvēki.

—  Tā ir.

—   Arī te būtu līdzams, ja viņi grib atstāt zviedru dienastu pirms pamiera laika notecēšanas.

—   Kā to varētu?

—   Kurzeme ir Polijas karaļa vasaļa valstiņa. Hercogs Fridriķis ir pakļauts viņa majestātei Sigismundam III. Taviem draugiem pietiktu ar vienu poļu karaļa rakstu, un hercogs Fridriķis viņus laipni uzņems kā brīvus karakalpus savā dienastā.

—   Tā ir laba doma!— Ērmanis, priecīgs, ka tik jauki nokārtos draugu atgriešanos dzimtenē, iesita poļa plaukstā.— So piedāvājumu es pieņemu Pētera un Andra vārdā un apsolu, ka viņi būs ar mieru.

—   Tātad norunāts?— Lugovskis paspieda laivinieka roku, arī apmierināts ar savas misijas panākumiem, un piecēlās.— Tu saņemsi tūkstots sidraba guldeņus un tavi draugi hercoga Fridriķa lēņu kunga karaļa Sigismunda ieteikšanas rakstu.

—   Norunāts!— Ari Ērmanis piecēlās.

—   Tad savu uzdevumu esmu veicis.— Karaļa sūtnis atvadījās.— Mēneša laikā es ceru būt atpakaļ, un tad nokārtosim mūsu lietu.

Polis gāja tālāk mežā.

Neraudzīdamies tam pakaļ, Ērmanis saskatīja aiz krūmāja staltu zirgu. Tas, kungam tuvojoties, iezviedzās, un karaļa sūtnis, veikli uzlēcis seglos, aizauļoja uz Bauskas ceļa pusi.

49. nodala

VISS NOKĀRTOJAS, KĀ NĀKAS

Jau novembra pirmajās dienās bija iestājusies stingra ziema. Māras ezera dzirnavas snauda, pa pusei sniegā ieputinātas. Apledojušais dzirnavrats stāvēja mierā. Varētu domāt, ka citkārt dzīvās mājas tagad izmirušas, ja dūmu strūkla, kas cēlās gaisā no namiņa dūmu vada, neliecinātu, ka te tomēr vēl piemīt iedzivotāji.

Maz gan bija viņu palicis. Stallī stāvēja vairs tikai trīs zirgi, jo pārējie līdz ar karakalpiem jau labu laiku atpakaļ bija pārvesti uz pils kazarmēm. Veco Rēbusu vēl pirms sala iestāšanās puiši pavadīja līdz Jelgavai, no kurienes tam vienam nācās braukt tālāk uz savu jauno dzīves vietu — Kurzemes hercoga galmu. Tagad dzirnavas apdzīvoja tikai trīs puiši, Anna, Kate un Lēne.

Patlaban — tas bija nedēļas divas pirms Ziemassvētkiem — dzirnavistabā, pūru darinot, sēdēja tikai Anna ar Kati. Lēne, agrāk tikai varbūt reizi nedēļā apciemodama tēvu, Svētā Pētera ķesteri, pēdējā laikā gandrīz ik dienas devās uz pilsētu. Pēteris, Andris un Ermanis bija aizgājuši uz pili pie komandanta.

Abas meičas, čakli šūdinādamas pūra veļu, nebūt neizskatījās tik priecīgas, kādām parasti līgavām vajadzētu būt. Darbi ritēja klusi, bez dziesmām, bez jokiem. Smagās domās.

Kate pirmā uzsāka sarunas nopūzdamās:

—   Ak, Dievs! Dažreiz iešaujas sirdī nelaba doma, ka kāzas mums nemaz neiznāks.

—   Ej nu!— Anna atteica. Bet arī viņas balsī nebij cieša pārliecība.

—   Kā ne,— Kate turpināja.— Pēc lielas pierunāšanas Svētā Jāņa mācītājs apņēmās izdarīt laulāšanu. Bet Samsons, superintendents, noliedza. Izlaida visām draudzēm Vidzemē stingru aizliegumu: neviens lai neuzdrošinās laulāt vella kalpus.

—  Bet varbūt Lēnei palaimējas bargo kungu atmīkstināt. Ik dienas viņa iet uz Rigu un cerē izdevīgā brīdī ko panākt.

—   Es nesaprotu, kā viņa ar tādu neatlaidību un aizraušanos rūpējas par mums, ja pašai kāzas neiznāk.

—   To nemaz nesaki. Gan viņa Ērmani apprecēs.

—   Ermanis ne dzirdēt negrib par laulībām un precībām.

—   Lēne esot pārliecināta, ka viņš gribēs, kad būs laiks. Tagad viņa par to ne vārdiņa nemin. Visu dara slepeni no

Ērmaņa, arī mums piekodinādama ne vārda viņam neteikt par tās gaitām. Lēnes apbrīnojamais spars man tomēr dažbrīd liek ticēt, ka viņa galu galā pierunās superinten- dentu. Viņas tēvs kā ķesteris arī stāv tuvu mācītājam.

—   Saki, ko gribi, man tomēr nav cerības un sirds smaga.

—   Neraizējies! Un, ja arī še neviens mūs nelaulās, tad brauksim uz Kurzemi.

—   Andris saka, ka nebūšot labi atgriezties dzimtenē ar līgavām. Turp jādodoties salaulātiem. Ari Pēteris tā domājot.

—   Tātad viņiem vēl cerības ir un mums nav jāraizējas.

—   Tomēr tie arī paši ir dikti sadrūmuši.

—   Viņi vēl arvien gaida to poli ar ieteikšanas grāmatām Kurzemes hercogam.

—   Tas nenāks. Kas poļu karalim par daļu gar vienkāršiem karakalpiem? Ja būtu karš, tad varbūt viņš gan vēlētos dabūt mūsu puišus prom no dzirnavām, kuras par varu grib sagrābt savās rokās.

—   Vēl miers nav noslēgts. Pamieram izbeidzoties, no jauna var sākties kaujas un pat Rīgas ielenkšana. Un tādā gadījumā poļi daudz dotu, lai Pēteris, Andris un Ērmanis vairs necīnītos līdzi rīdziniekiem. Varbūt tas Lugovskis nogaida Varšavā, kamēr karalis Sigismunds galīgi izlems par mieru vai karu. Un pēdējā gadījumā noteikti steigsies šurp.

—   Lai Dievs dod!

—   Kaut kā jau viss nokārtosies. Te palikšanas vairs nav. Dienasts ir uzteikts zviedriem, mūsu līgavaiņi atlaisti. Tikai nesaprotu, kādēļ komandants licis vēl uzkavēties un neatstāt dzirnavas pirms jauna gada.

—   Laikam tās pašas nezināšanas pēc: vai būs karš jeb miers.

—   Bet, ja arī būtu karš, ne Pēteris, ne Andris, ne Ērmanis vairs neiestāsies atpakaļ dienastā.

—  Tā jau ir gan …

Meičas apklusa un nodevās darbam. Kaut gan īstas skaidrības nebij, taču pēc pārrunām tā kā vieglāk kļuva. Lēne bija enerģiskāka kā viņas draudzenes.-Kamēr Anna un Kate, pūru darinādamas, prātoja un bēdājās, viņa rīkojās. Jau no rīta atstājusi dzirnavas, ķestera meita devās pie tēva.

Svētā Pētera ķesteris bija kluss mīkstas dabas cilvēks. Turklāt viņš savu vienīgo bērnu ļoti mīlēja, gandrīz ik lietā piekāpdamies viņas iegribām un untumiem. Tā Lēne arvien panāca savu, tā viņa atstāja tēva mājas, dodamās uz dzirnavām kopt ievainotos un saimniekot, tā viņa vēlāk, atzīdamās, ka mīl Ērmani, izkaulēja tēva piekrišanu. Nu nāca visgrūtākais: pierunāt veco ķesteri, lai tas piedabū mācītāju Samsonu atcelt vella kalpu laulību aizliegumu. Labais tēvs nespēja ilgi pretoties meitas lūgšanām un, lai cik grūts un veltīgs šis solis likās, aizgāja pie Samsona. Tas, protams, strupi un bargi noraidīja savu uzticamo kalpu. Tad Lēne gāja pati, bet mācītājs" viņu, pat lāgā neuzklausījis, izgrūda pa durvīm. Dūšīgā meiča neatlaidās.

Tā šorīt, divas stundas galīgi nogurdinājusi tēvu ar lūgšanām un asarām, viņa to atkal piedabūja doties pie mācītāja un ņemt viņu pašu līdz.

Samsons, no ķestera pirmiem vārdiem sapratis, kādēļ abi atnākuši, īsi pārtrauca lūdzēju:

—   Ne vārda par šo lietu! Ejiet!

Ķesteris nolieca galvu un griezās uz durvīm, bet Lēne, aizspraukusies priekšā, turpināja tēva vietā:

—   Mīļais cienīgtēvi Jūs nedarāt pareizi, liegdams man svēto laulību.

—   Tev es neliedzu!— baznīckungs asi uzsauca meičai, virzīdams to uz durvīm, kur ķesteris bija apstājies.— Izrau- gies sev vīru, kādu gribi, un laulājies. Tikai ne šos vella kalpus!

—   Augstais kungs!— meiča turējās pretī.— Viņi nav vella kalpi, bet godīgi, kristīgi cilvēki, tāpat kā es un jūs.

—   Nekauņa!— Samsons dusmās piesarka.— Kā tu mani vari salīdzināt ar tiem elles prauliem! Kamēr man būs noteikšana pār svēto evaņģēliski luterisko baznīcu Rīgā un Vidzemē, neviens mācītājs nedrīkstēs laulāt šos nolādētos.

—   Jūs runājiet kā pāvesta draugs!

—  Es? Vai tu traka?

—  Jā! Kā mūsu baznīcas ienaidnieks!

—   Skuķe! Ko tu uzdrošinies?!

—   Tā tas ir. Mūsu mīļās baznīcas augstākais priekšnieks pats dzen projām ļaudis no mūsu ticības pāvesta baznīcas apkampienos!

—   Kā tā?

—   Ja jūs mūsu baznīcās neatļausat svēto laulību trim brašajiem karakalpiem, tad tie aizies pie poļu baznīckunga.

—   Tā? Nu, tad laimīgu ceļu! Tādiem nav vietas mūsu dievnamos.

—  Tad viņiem būs jāpāriet arī poļu dienastā.

—   Paldies Dievam! Lai pāriet!

— Man? Aplamā skuķe!

—   Cienīgtēvs! Aiztaupiet sev tās nepatikšanas, ka lūg- šus jums viņi būs jālūdz atpakaļ.

—  Man? Aplamā skuķe!

—  Jā, jums! Tas jums būs jādara, ja negribēsat dzīvot ar nodevēja slavu.

Samsons piesarka niknumā.

—   Ko tu ar to gribi teikt?

—   Ka Rīga nav poļu ielenkta vienīgi Ērmaņa, Pētera un Andra varonības dēl, ka tie atsita ienaidnieku karaspēku no dzirnavām! Ja jūs šos brašos kareivjus aizdzīsat, tad Riga nespēs noturēties un jūs būsat tas, kas mūsu pilsētu atkal nodos poļu rokās.

Maģistrs Samsons apmulsa. Bet tikai uz brītiņu. Nevar taču piegriezt nopietnu vērību trakas skuķes pļāpāšanai. Atkal viņš saslējās un norādīja uz durvīm:

—   Ārā! Man nav laika klausīties tavās aplamībās.

Ķesteris jau bija klusi izslīdējis pa durvīm. Samsons

satvēra viņa meitu aiz apkakles un taisījās grūst laukā.

Te durvis atvērās un tajās parādījās karakalps, ziņnesis:

—   Viņa ekselence gubernators aicina superintendenta kungu uz pili. Lai nekavējoties.

Mācītājs atlaida Lēnes drēbes. Niknums viņa acīs uz reizi izzuda, un tās gandrīz priecīgi iemirdzējās.

—   Pats gubernators tevi sūtīja?— Viņš laipni uzsmaidīja karakalpam.

—  Jā gan.

—   Vai tu nezini, kādā lietā?

—   Nezinu.

—  Varbūt pilī atvestas kādas vēstules no Zviedrijas?

—   Jā. Šorīt ieradās karaļa vēstnieks ar dažādiem papīriem un pergamentiem.

Samsons priecīgi paberzēja rokas. Redzams, viņš ļoti gaidīja kādas labas vēstis no Stokholmas.

—   Labi!— Viņš pamāja karakalpam.— Steidzies atpakaļ un saki, ka es tūlīt būšu tur.

Vairs neievērodams ķestera meitu, viņš skrēja apģērbties.

Lēne izgāja līdz ar pils ziņnesi un kāpa lejā. Vārtos viņu gaidīja tēvs, izmisis par meitas pārdrošību pret Samsonu.

—   Apmierinies, tēt!— Lēne viņu mierināja, paņēmusi tā roku un noskūpstījusi.— Gan viss būs labi.

—   Kāds labums man var būt,— vecais baznīcas kalps vaimanāja,— kad man nāksies atbildēt par tavu bezkaunību? Es taču esmu tavs tēvs.

—   Gan pierunāšu mācītāju un viņš piekāpsies. Un, kad viss būs labi, tad arī uz tevi viņš nedusmosies.

Tas ķesteri neapmierināja. Turpinādams gausties, viņš saņēma meitu pie rokas vest uz māju. Bet Lēne atsvabinājās.

—   Ej viens, tēt!

—   Un ko tu darīsi?

—   Gaidīšu mācītāju. Ne soļa neatkāpšos, kamēr viņš apsolīs ļaut mūs visus trīs pārus laulāt.

Ķesteris sakampa galvu rokās un streipuļoja uz māju. Viņš labi pazina savu meitu: ja tā ko apņemsies, tad velti viņu atrunāt. Lēne sagaidīja Samsonu un, neatlaizdamās no viņa sāniem, turpināja savu uzmācību. Gandrīz skriešus mācītājs steidzās uz pili. Lēne teciņus tam līdz. Ļaudis uz ielām apstājās un brīnījās. Kad Samsons iemuka pilī, Lēne atkal palika gaidot savu upuri pie pils vārtiem.

Pēteris, Andris un Ērmanis, drīz pēc Lēnes aiziešanas atstājuši dzirnavas, pārgāja pa Daugavas ledu uz Rīgas krastmalu un nogriezās uz pils pusi. Pētera un Andra sejas bija nopietnas un rūpju pilnas, bet Ermanis izskatījās pavisam nošļucis. Laivinieks apstājās pie Stiftes vārtiem.

—   Ejiet vien,— viņš teica biedriem.— Kamēr būsat pilī, es pasēdēšu tepat krodziņā.

—   Kā tad tā?— Draugi atgriezās.— Kāpēc tu negribi nākt līdz?

—   Ko es tur darīšu?

—  Taču visi trīs vienā lietā ejam.

—   Es ne.

—   Kā? Vai tad esi sanīdies ar Lēni?

—   Sanīdies? To ne.

—   Bet kā tad … Lēne ir ļoti jauka meiča.

—   Vai tad es ko saku?

—   Nu lūk! Kā tad tu iesi sēdēt krogā, kamēr mēs rūpējamies, ka varam godīgi salaulāties?

—  Es palikšu vecpuisī.

—   Nopietni?

—   Pavisam nopietni.

—   No jums abiem it nekā nevar saprast. Lēne gatavojas uz kāzām. Tu uz vecpuiša dzīvi.

—   Es savu mūžu gribu godam viens nodzīvot.

—   Āksts tu esi, Ērmani!

—   Vienalga. Ejiet vien. Atceļā ienāciet krodziņā. Es gaidīšu.

Ermanis nošļucis aizčāpoja uz dzertuves pusi. Andris ar Pēteri gāja uz pili. Šodien te bija dzīvāka kustība kā citu dienu. Priekštelpā stāvēja pulciņos tirgotāji, armijas apgādnieki. Starp tiem arī Bērenss. Tas draudzīgi apsveicinājās ar puišiem. Ziņneši nāca un gāja uz komandanta rakstu istabu, uz augšstāvu, kur mita gubernators, citi taisījās ceļā uz zviedru nometnēm Vidzemē. Arī vienu no saviem agrākiem neuzveicamiem Pēteris te ieraudzīja, un abi ar Andri piegāja apsveicināties.

Pēc brītiņa no rakstu istabas iznāca komandants. Pamanījis puišus, viņš kaut ko iedomājās un smaidīdams pameta tiem ar pirkstu. Abi nostājās kapteiņa priekšā.

—   Labi, ka atnācāt.— Tas uzsita uz pleca Pēterim. — Šodien mums priecīga diena, un arī jums man kas sakāms. Tikai labu brītiņu nāksies pagaidīt. Man tagad jāiet pie gubernatora … Bet vai jums vēl pie manis kāda darīšana?

—   Kaptein!— Pēteris saslējās kareiviski.— Mēs gribam sievas apņemt. Bet superintendents devis visiem Rīgas un Vidzemes mācītājiem aizliegumu mūs laulāt.

—   Zinu, zinu.— Komandants pasmīnēja.— Sim lāga vīram ir briesmīgas bailes no velliem, un viņš iedomājies, ka apsievojušies jūs varat visu Rigu pielaist ar maziem vellē- niem.

—   Un tādēļ,— Pēteris, neaizrāvies no kapteiņa joka, nopietni turpināja,— mēs atnācām lūgt no tevis, kaptein, kādu rakstu, kas mums nodrošina brīvu ceļu uz Bausku.

—   Bauska ir poļu rokās.

—   Tagad ir pamiers. Ar tavu vai gubernatora rakstu poļi atļaus mums griezties pie pilsētas luterticīgā mācītāja, kurš mūs salaulās.

—  Tātad jūs ar savām līgavām gribat iet uz Bausku laulāties?

—   Nekas cits neatliek. Pār Bauskas baznīcu nesniedzas superintendenta vara. Un, kā jau tu zini, mēs gribam atgriezties uz Kurzemi kā precēti ļaudis.

Komandanta piere savilkās nepietnās grumbās. Viņš kaut ko pārdomāja. Pēc brītiņa viņa seja atkal smaidīja.

—  Tas viss nebūs vajadzīgs,— viņš teica.— Man šķiet, mēs to lietu tepat nokārtosim. Man ienāca prātā laba doma.

—  Tu domā, ka mums tomēr atļaus Rīgā salaulāties?

—   Esmu pārliecināts. Par jums jau kāds rūpējas šinī lietā … Paši par to vairs neraizējaties.

—   Mēs varētu arī iet uz Bausku.

—   Tas nebūs vajadzīgs . .. Bet nu man jāiet pie viņa ekselences. Jūs pagaidiet. Nākšu atpakaļ, man būs kas priekš jums.— Komandants kāpa augšā pa trepēm. Puiši atgriezās pie sava bijušā biedra.

Komandants ilgi kavējās augšā, bet sarunās laiks pagāja ātrāk, kā vieniem gaidot.

Pļāpājot viņi ieraudzīja ienākam priekšnamā mācītāju Samsonu. Viņa gaita likās veiklāka, nekā parasts, sejā bija manāms priecīgs saviļņojums. Superintendents piegāja pie sargkareivja un ko jautāja. Tas norādīja, ar galvu pametis, uz augšstāvu. Samsons steidzīgi kāpa pa kāpnēm augšā. Laikam pie gubernatora. Drīz pēc tam nonāca lejā komandants ar papīriem un pergamentu vīstokļiem rokā. Garāmie- dams Pēterim ar Andri, viņš tiem pamāja sekot rakstu istabā.

—  Te nu man būs arī kaut kas jums!— viņš teica, nolikdams rakstu žūksni uz galdu un meklēdamies pa tiem.— Lūk, te būs jūsu dienasta apliecības.

—  Tās mums lieti noderēs, kad pāriesim uz Kurzemi,— Pēteris priecājās.

—   Kaprālim Andrim Zviedrim,— komandants, paņēmis vienu rakstu, lasīja. Pie tam viņš smaidīdams raudzījās Andrī.

—   Kā?— Andris lāgā nesaprata jēdzienu.

Komandants smaidīja.

—   Tas būs aplam uzrakstīts,— ieminējās Pēteris.— Vajadzēja rakstīt — zviedru kaprālim Pēterim.

—   Raksts ir pareizs.— Kapteiņa smaids arvien vēl neiz- gaisa.— Tam apakšā stāv: «Uz viņa majestātes Zviedrijas karaļa pavēli.» Tātad Andris ir paaugstināts par kaprāli.

Andra acis priekā iemirdzējās.

Pēteris paslepus paspieda drauga roku, kamēr komandants paņēma otru rakstu.

—   Sis raksts būs tev domāts,— kapteinis paraudzījās uz Pēteri,— karodzniekam Pēterim Zviedrim.

—   Karodzniekam?— Pēteris spēji piesarka.

—   Jā, draugs! Tā teikts tavā patentē. Un, tā kā jums pavārdu nav, tad pats karalis abiem izraudzījies vienu vārdu: Zviedris. Tā arī citā zemē un dienastā jūsu varonīgās kara gaitas uzglabāsies vēl bērnu bērnos — pavārdā.

—  A! Nu saprotu!— Pēteris attapās.

Kapteinis svinīgi paspieda abiem roku, apsveikdams ar paaugstinājumu, pasniedza rakstus. Tad atkal kjuva vienkāršs un vaļīgs.

—   Un tagad, draugi, jūs variet iet. Es jau pieminēju, ka šodien mums priecīga diena. No Stokholmas pienācis līdz ar rakstiem prāvs naudas sūtījums — algām. Pēc tās būtu labāk atnākt rīt vai parīt. Tā. Nu zināt iemeslu, kādēļ liku jums arī pēc atlaišanas uzkavēties dzirnavās: gaidījām naudu un šo rakstu. Bijušais gubernators, viņa majestātes mantzinis Kaspars Krūze, slimības spiests, aizbraukdams uz Zviedriju, ieminējās, ka atspirdzis lūgšot karali neaizmirst jūsu uzticīgo un varonīgo kalpošanu. Nu viņš savu solījumu ir izpildījis… Tad vēl, kas attiecas uz jūsu laulībām: viss būs labi. Es esmu pārliecināts, ka drīz vien jums paziņos, ka varat iet pie altāra.

Priecīgā saviļņojumā puiši pateicās komandantam par viņa sirsnīgo līdzdalību abu priekos un bēdās. Tad atvadījās un kā vieglu spārnu nesti atstāja pili.

Pie vārtiem viņi pamanīja ar nosalušiem vaigiem un degunu Lēni.

—   Ko tad tu te dari?— Andris jautāja.

—   Rūpējos par jums,— meiča atbildēja.

—   Ko tu te par mums vari rūpēties?— Pēteris pavīpsnāja.

—   Ka dabūjat sievas!

—   Ko tu saki?— Puiši brīnīdamies saskatījās un atkal paraudzījās meičā.

—   Jā, draugi. Es panākšu, ka superintendents atļaus jums salaulāties. Pusceļā jau esmu. Gaidu viņu iznākam no pils. Tad turpināšu tālāk savu. Viņš piekāpsies.

Nu i Andris, i Pēteris atcerējās komandanta vārdus, ka kāds par viņiem rūpējoties. Tātad Lēne bija tā! Un arī kapteinis ir pārliecināts, ka viss būs labi, ka meičai izdosies viņas apņemšanās. Kas to būtu domājis no Lēnes!

Abi sirsnīgi pakratīja ķestera meitas roku un griezās iet.

—   Tikai nenosaldē deguna galu!— smiedamies Andris sauca atpakaļ.

—   Nē jau!— atsaucās Lēne.— Bet vienu lietu lieciet pie sirds: ne vārda Ērmanim par to, ko runājām!

Puiši nozuda aiz stūra. Lēne palika gaidot. Lai sasildītos, viņa lēkāja uz vienas kājas šurp un turp vārtu priekšā.

Pēc kāda laiciņa iznāca mācītājs Samsons. Tagad viņa seja vairs nebija smaidoša, kaut gan varēja vēl jaust iekšēju prieku. Kaut kas to apēnoja.

—   Cienīgtēv!— Lēne atkal taisījās blakus savam upurim.— Es neatstāšos no jums, kamēr nepārliecināšu labāk domāt par krietnajiem, varonīgajiem un godīgajiem Rīgas aizstāvjiem un glābējiem. Iedomājaties …

—  Jā jau, jā! Es visu iedomājos!— Samsons īgni pārtrauca meiču, rokām gaiņādamies no viņas runas plūdiem. — Atkāpies no manis! Liec reiz mani mierā!

—   Nē, cienīgtēv!

—   Vai tu ļausi man izrunāt!— visu pacietību zaudējis, nejauki iebļāvās mācītājs.

—   Bet jā! Tikai sakiet, ka jūs vairs neliedzat Pēterim, Andrim un Ērmanim iet pie svētās laulības.

—   Tad klausies tu, žagata! Es ļaušu! Es pats viņus salaulāšu! Svētā Pēterī! Lai taču reiz man būtu no tevis miers! Saki, lai tie nāk pieteikties!

Un, rokām mētādamies, raisīdamies vaļā no iegavilējošās meičas, kura taisījās klupt pie rokas skūpstīt, superinten- dents skriešus devās uz pilsētu.

Pārnākusi dzirnavās, Lēne krita ap kaklu Annai un Katei.

—   Mīļās! Es visu nokārtoju. Piespiedu superintendentu. Viņš laulās mūs! Bet Ērmanim vēl ne vārda, ka es to esmu izdarījusi. Nu arī viņam pašam kaut kas jādara.

Ķestera meita brīnījās, kāpēc draudzenes, kaut gan viņu acīs iespīdējās prieks un tās no visa spēka spieda viņai rokas, tik nekustīgas un nedejo pa istabu nevaldāmās gavilēs. Pēkšņi viņa atskatījās un arī kļuva rāmāka. Kaktā sēdēja kāds svešs vīrs. Viena kamzoļa piedurkne tam vaļīgi nokarājās no pleca. Tas bija polu karaļa sūtnis Staņislavs Lugovskis. Jau no rīta te ieradies, viņš gaidīja atgriežamies no Rīgas Pēteri, Andri un Ermani.

Puiši pārradās tikai ap pievakari. Pētera un Andra sejas bija jautras un mazliet piesarkušas. Atceļā no pils iegriezušies krodziņā pie Ērmaņa, viņi tur bija brītiņu pasēdējuši pie alus kannām. Bet Ērmaniš pats saviebtu seju izskatījās vēl vairāk nošļucis kā no rīta. Pēc lieliem alus mēriem atkal viņu mocīja vēdergraizes, un tās neaizmirsās pat tad, kad Lugovskis viņa priekšā noskaitīja tūkstoti poļu karaļa sidraba guldeņu pēc norunas par izstāšanos no zviedru dienasta.

Pēteris un Andris līksmi iebāza kabatā Sigismunda ieteikšanas rakstus Kurzemes hercogam.

—   Bet kā tas nāk, kaptein,— Pēteris pārdomājis iejautājās polim,— ka jūsu karalis tik lielu svaru piegriež mūsu aiziešanai no zviedru dienasta, ja pamiers ir noslēgts un gaidāms arī miera līgums?

—   Miera nebūs,— Lugovskis teica drūmi.— Varbūt mēs būsim spiesti pamieru vēl pagarināt uz kādu gadu. Bet tad sagatavojušies sāksim īstu karu. Zviedrija nedrīkst izplesties šaipus jūras.

Tuvojās Ziemassvētki. Prieks un līksmība valdīja dzirnavās. Pēteris un Anna, Andris un Kate un paklusām arī Lēne gatavojās uz kāzām. Tikai Ermanis viens kā ēna klīda apkārt. Viņš tagad būtu bagāts vīrs — tūkstots spožu sidraba guldeņu glabājās zem viņa cisu maisa — bet sirds tam likās tumša un salta kā kaps. Kā savu skumju iemeslu viņš uzdeva draugiem to, ka uz vecuma pusi viņa dzelzs vēders sabojājies, pēc lielas ēšanas un dzeršanas vairs labi neveicot savu pienākumu. Bet patiesībā visu bēdu cēlonis sēdēja dziļāk: ne vēderā, bet sirdī.

Brīvs viņš nu ir. Naudas tam netrūkst, ar ko uzcelt māju, iegādāties tīklus un laivu. Daugava vēl arvien ir tikpat skaista, mīļa, lieliska kā agrāk. Bet — viņa draugi precas, dzers kāzas. Viņš paliks viens. Lūk, te nu viņam radās bažas — vai to viņš spēs pārdzīvot? Visi trīs kopā dzīvojuši, visās lietās sapratušies, kopā cīnījušies, kopā bēdas piedzīvojuši. Un nu, kur nāktos visiem kopā lielākos priekus priecāties, viņš paliek viens. Kā izstumtais aiz žoga. Viņam atliek tikai citu priekos noraudzīties.

Nē, to Ērmanis nespētu pārdzīvot.

Viņš saņēmās un uzmeklēja Lēni. Tā gatavoja ēdienu namiņā. Viena te.

—   Klau, Lēne,— Ērmanis iesāka mirēja balsī.— Nav vairs labi.

—   Kas ir, Ermanīt?— Lēne līdzcietīgi jautāja, arī cenzdamās arvien pieņemt bēdīgu seju, kad Ērmanis bija klāt, kaut gan citādi arvien bija priecīga ar draudzenēm, zinādama, ka viss būs labi.

Ērmanis nopūtās.

—   Man viducis nepavisam vairs nav kārtībā. Izrādās, ka tev taisnība. Pārmērīga ēšana un dzeršana nenāk cilvēkam par labu.

—   Pareizi, Ermanīt, to es tev arvien teicu.

—   Un nu es gribu nopietni sākt kārtīgu dzīvi.

—   Skat, cik labi!

—  Jā. Bet ko nu vairs …

—   Kā? Vai jau būtu par vēlu?

—   Kārtīgu dzīvi sākt? Nē, tas ne.

—   Kas tad?

Ērmanis izdvesa sirdi saplosošu nopūtu.

—  Precēties būs par vēlu.

—  Cik žēl!

—   Sirds kāpj pa muti laukā.

—   Bet kāpēc tu īsti vairs nevari precēties?

—  Tu pie manis vairs nenāksi.

—   Vai, Ērmani! Kā tu runā! Kāpēc lai es pie tevis neietu?

—  Tad tomēr?!

—   Jā. Ja tikai apsolies uz visiem laikiem atmest savas pārmērības.

—   Nudien! Apsolos.

—   Ko tad vēl vairāk? Pēc mēneša dzersim arī mēs kāzas.

—   Pēc mēneša! Nē, tas neiet. Tūlīt! Reizē ar Andri un Pēteri.

—   Tas ir jauki! Vai jau esi visu sagatavojis? Ar mācītāju norunāji?

—   Nē.

—  Tad gan agrāk mūs nelaulās kā tikai pēc nedēļām trim četrām.

—   To es nepārdzīvošu! Mīļo Lēnīt, es visu zinu, ka tu pierunāji superintendentu salaulāt Andri un Pēteri. Viņi man pa draugam to uzticēja. Kad nu es tevi lūgšus lūdzu, parūpējies arī par mums! Es zinu, uz mani viņš neklausīsies. Tādēļ aizej tu un palūdz viņu. Tu iespēj to, ko neviens.

Nu ķestera meitai bija gandarījums par visu, ko Ērmanis ar savu tiepību nogrēkojies. Viņa šķelmīgi pasmaidīja, ļāva Ērmanim sevi noskūpstīt un teica lepni:

—   Labi. Es izdarīšu visu to, ko tu nokavēji. Protams, es spēju to, ko neviens. Un mēs dzersim kāzas kopā ar mūsu draugiem.

Ērmanis vai kusa laukā aiz padevīgas cienīšanas un apbrīnošanas pret Lēnes enerģiju, kas iespēja visu uz pasaules.

Vakarā atkal Ērmanis uzmeklēja Lēni vienatnē. Tagad viņa sejā vairs nemanīja agrākās padevīgās apbrīnošanas.

Tagad viņš šķelmīgi smaidīja. Pienāca pie meičas un saņēma to aiz auss.

—   Vai zini, mīļo Lēnīt, tu esi pārāk lepna un iedomīga.

—   Kā? Kā?— Lēne pārsteigta lielām acīm raudzījās savā līgavainī.

—   Izrādās, ka tu nemaz neesi tā, kas spēj tādas lietas, ko neviens. Ne tu Samsonu pierunāji laulāt vella kalpus, bet to ir darījis gubernators.

—  Gubernators?

—   Jā gan. Es šodien satiku Bērensu. Todien, kad Andris un Pēteris bija aizgājuši uz pili un saņēma savas patentes, arī Bērenss tur bijis. Viņš tur redzējis arī superintendentu un dzirdējis, ka gubernators to ataicinājis, lai pasniegtu viņam karaļa rakstu, ar kuru tas iecelts muižnieku kārtā. Gubernators licis mācītājam piesēst un paziņojis karaļa žēlastību. Samsons jau sniedzies pēc savas muižniecības grāmatas, bet gubernators negribējis dot. Sūtīšot to atpakaļ uz Stokholmu.— Kāpēc?— Nu, superintendents liedzoties laulāt viskrietnākos zviedru kareivjus.— Ilgi abi runājuši, kamēr beidzot mācītājs gandrīz vai asarām acīs apsolījis visu, ko no viņa prasa. Apsolījies pats mūs laulāt, pie tam

vēl pašā Svētā Pētera baznīcā, apsolījies teikt visskaistāko sprediķi, apsolijies slavēt mūsu nopelnus un visu, itin visu.

Nu Lēne saprata: tad tādēļ Samsons toreiz pie pils vārtiem tik pēkšņi bija arī viņai visu to apsolījis.

Lai apturētu Ērmaņa tālākās valodas, viņa ar skūpstu aizspieda tā lūpas.

50. nodala KĀZAS

Pienāca kāzu diena — otrie Ziemassvētki.

Pie brūklenāju vītņu izgreznotiem Māras dzirnavu vārtiem ieradās jāšus visi Rīgas priekšstāvji. Tur bija no rātskungiem birģermeistars Toms Rams, gan ne augstās Rātes sūtīts, jo tās naids pret Pēteri un Andri vēl nebija izdzisis; bet gudrais Rams, sava svaiņa uzmudināts un saprazdams, ka ar paša gubernatora aizbildniecībā un labvēlībā stāvošiem puišiem labāk sadzīvot pa draugam, aizmirsa kādreizējās nepatikšanas un piebiedrojās citiem pats uz savu galvu. Kā tirgotāju pārstāvis nāca Bērenss. No pilsētas apsardzības — vecais, krietnais kapteinis Salderns. Savs goda pavadonis bija no Lielās un no Mazās Ģildes, savs — no sīktirgotājiem, kuri bija kopā cīnījušies uz vaļņiem Rīgas aplenkšanas dienās.

Līksmiem apsveicienu saucieniem pavadoņi saņēma līgavu un līgavaiņu trijotni, kad tā izjāja no pagalma veiklajos kara zirgos — puiši seglos, līgavas katram priekšā.

Tad visi staltos rikšos devās pa sniegaino klajumu uz Daugavu un pa ledu pāri uz Rīgu.

Liels ļaužu pulks, iznācis pa pilsētas vārtiem, jau krastā gaidīja kāziniekus. Vēsts par trīs vella kalpu laulāšanu un pie tam vēl pašā Svētā Pētera baznīcā, kur tikai nepilnu gadu atpakaļ tie bija dzinuši savas vella mākslas, satrauca pilsoņu prātus, un nepacietība visus vilka laukā kaut ko redzēt un dzirdēt.

Un bija arī ko redzēt un ko dzirdēt. Kapteiņa Salderna vadīts, kāzinieku pulciņš tuvojās Rīgas krastam. Aiz tā jāja trīs līgavaiņi ar līgavām sev priekšā. Arjergardē visu Rīgas pilsoņu priekšstāvji — no rātskunga līdz Iekšvaļņa krāmu bodniekam vecajam, klibajam Ansim Sojcam, pie Jēkaba bastiona kājā sašautam, kopā cīnoties ar puišiem — un .Mg au viņu godos piedaloties ari klibā bēritī, kuru bija aizlienējis no drauga — pilsētas ūdens vedēja.

Jātniekiem uzjājot krastā, pūlis pašķīrās, tā radīdams nevienādu raibu, kustīgu spalieru, no kura tūkstoš acu , urbās brūtes pāros. Kas viss neizteicās šī skatu spēļu kārā ļaužu bara skatienos! Tur bija ziņkāre, apbrīnošana, prieks, bailes, skaudība, jūsma, greizsirdība, draudzība, naids un labvēlība. Šīs sajūtas izpaudās pūļa sarunās un piezīmēs.

—   Kas par staltiem pāriem!— pie Sāļu vārtiem jauna meitene čukstēja savai draudzenei, kad Andris jāja garām. — Cik skaisti abi sader kopā!

—   Tas tikai tā izskatās skaistajās kāzu drānās,— otra atbildēja, lūpiņu uzmetusi.— Man šķiet, ka viņam līgava nepavisam nepiedien. Izskatās veca.

—  Nu jā,— pirmā pasmējās,— tu Rīgas aplenkšanas dienās arī skrēji Andrim pakaļ un tādēļ iedomājies, ka tava , vieta būtu tur, zirgā.

Uz Rātslaukuma stūra čaloja meiču pulciņš.

—   Ai! Cik cēls un dižs izskatās Angeru Annas līgavainis!— viena jūsmoja.

—   Agrāk tev labāk patika Andris,— otra piezīmēja.

—   Tas arvien lūrēja meitenēm zem galvas lakatiņa, kur kādu satika,— teica trešā.— Bet Pētera seja arvien bija biszāļu dūmos nokvēpusi un rūpju pilna. Nu viņš pavisam cits cilvēks.

—   Man vislabāk patik ķestera Lēnes līgavainis,— domāja ceturtā.— Kas tam par spēcīgiem pleciem! Un kāds jautrs mirdzums viņa acīs!

Uz laukuma kāzinieki nokāpa no zirgiem, lai kājām dotos pa mazo ieliņu uz baznīcu.

Te tuvumā stāvēja saīdzis, netīrs vecis. Tas, caur pieri lūrēdams, rūca pie sevis:

—  Vella kalpi! Kādu tiem godu parāda! Laidīs tādus baznīcā, kam vieta uz sārta! Pasaule traka kļuvusi!

Otrs tāds pat gadījās tam blakus. Tas piebiķstīja pirmajam:

—   Vadzi, kaimiņ, vajadzēs mums labāk manīties tālāk no šejienes. Man tāda paredzēšana, ka, tikko šie Nelabā radījumi nostāsies pie altāra, Svētais Pēteris sagrūs un apsitīs puspilsētas. Ar šīm nešķīstām laulībām velis izliek Rīgai slazdu. Kurpniekzellis Altmeijers arī bija nolicis uz šodienu savas laulības ar ādģēra Seina meitu, bet, paredzēdams nelaimi, ja kopā ar Nelabā kalpiem stāvēs pie altāra, atlika kāzas uz divām nedēļām, kaut gan lieta tam ļoti steidzīga.

Turpat blakus citi krietni amatnieki un puišu cīņas biedri līksmām sejām gavilēja:

—   Nu beidzot šie krietnie vīri dabū gandarījumu par visiem apmelojumiem un nonievājumiem.

—   Krietnums un goda prāts uzvar tumsību un māņus!

Kāzinieki pa mazo ieliņu sasniedza baznīcas laukumu.

Arī te viļņoja ļaužu pulki. Svētā Pētera durvis stāvēja pagalam vaļā, jo dievnams bija stāvgrūdām pilns kā vēl nekad. Maz bija rīdzinieku, kas negribēja redzēt vella kalpu laulības, un tad tikai tādi, kas baidījās no kaut kā nelaba jeb atkal bija vispāri vienaldzīgi pret skatu spēlēm.

Grūti nācās saspiesties baznīcas lielajā ejā stāvošiem, lai izlaistu cauri kāziniekus. Ar pūlēm pāri tika līdz altārim. Gaiss zem varenajiem spraišļiem sanēja no baznīcēnu klusās sačukstēšanās. Rātes solos nebija neviena rātskunga, izņemot vecāko birģermeistaru Eku un Ramu, kurš, ar brūtes pāriem ieradies, ieņēma savu vietu. Bet toties te bija saspiedušās viena pie otras rātskungu laulātās draudzenes, viņu meitas un tuvākas un attālākas radinieces. Melngalvji /os solos bija laipni devuši vietu arī Rūtai, sava bijušā biedra Bērensa laulātai draudzenei, kuram nu apsievojuša- mies nācās izstāties no savas organizācijas. Pašā priekšā stāvēja godakrēsli pils gubernatoram un tā pavadoņiem. Grāfs bija teicies ierasties šodien uz dievkalpojumu.

Tornī iedunējās zvans. Sāka dūkt ērģeles. Ļaudis ejā sakustējās un saspiedās. Tur nāca Rīgas un Vidzemes pavaldonis grāfs de la Gardijs. Viņam sekoja pils komandants un no nometnēm Rīgā darīšanās ieradušies zviedru virsnieki. Starp tiem arī Rama znots, jaunais karodznieks Aksels Stroms.

Kad augstie viesi ieņēma vietas, arī mācītājs Samsons jau stāvēja altārī. Pa baznīcu pārgāja šalkoņa, un visi skati vērsās superintendentā. Sis spēcīgais, varenais Dieva vīrs taču pirmais bija saskatījis trīs puišos viņu sakarus ar Nelabo. Ko šodien viņš teiks? Vai viņš patiesi tos pieņems svētā laulībā? Sur tur dzird valodas, ka gubernators esot viņu piespiedis. Vai tas varētu būt? Vai Samsons, šis stingrais baznīcas galva, spēj piekāpties zviedru varas priekšā? .. .

Liturģija noritēja it kā steigā.

Sākās spediķis. Stalts un varens mācītājs stāvēja kancelē. Viņa seja bija mierīga un svinīga. Spēcīgi skanēja sprediķotāja vārdi par Ziemsvētku dienas nozīmi uz attiecīgo tekstu, bet tie slīdēja garām klausītāju sirdīm, jo visu ausis gaidīja kādu mājienu vai aplinkus norādījumu uz svarīgo notikumu, kas bija piedzinis dievnamu tik neparasti pilnu.

Atkal iedūcās varenās ērģeļu skaņas. Beidzot mācītājs parādījās uz altāra. Iestājās dziļš klusums. Samsons teica altāra runu. Dziļas sajūsmas pilnos vārdos viņš tēloja evaņģēliski luteriskās baznīcas gaviles par Zviedrijas ieroču uzvaru pār katoliskajiem poļiem. Sumināja zviedru karapulkus kā miera un gaismas nesējus atbrīvotajai Rīgai un iekarotajai Vidzemei. Tad pārgāja uz laulājamiem pāriem, kā brašus, cēlus cīnītājus apzīmēdams Pēteri, Andri un Ērmani, pēdējam par sevišķu nopelnu vēl pierēķinādams viņa katoļu ticības atmešanu un piegriešanos svētajai evaņģēliskai baznīcai. Viņš izcēla vienu otru neuzveicamo uzvaru, kas tiem veikusies ar Dieva palīgu. Ne vārda par kādiem sakariem ar ļauniem gariem, par burvībām, par veco naidu. It kā nekas tamlīdzīgs nebūtu bijis.

Gubernators klusi teica ausī pils komandantam:

—   Man sāk rasties cienība pret muižniecību. Liekas, it kā tā pati par sevi padarītu cilvēku augstāku un gaišāku.

—  Kā tā, ekselence?

—   Sis pilsonis Samsons bija kādreiz tumšs un māņticīgs vīrs. Tagad kā Samsons of Himmelsjerna, muižnieku kārtas loceklis, viņš uz reizi atmetis savus vella murgus.

—   Tas būs jūsu ekselences nopelns,— kapteinis pavīpsnāja,— kad pasniedzāt tam viņa majestātes muižniecības diplomu, jūs viņu visai nopietni apgaismojāt.

Arī de la Gardijs pasmaidīja un palieca galvu.

Laulību ceremonija nobeidzās. Ērģelēm klusi dūcot, baznīcēni atstāja dievnamu, maldījušies kaut kā sevišķa gaidās. Augstie zviedru kungi vēl palika vietās, gaidīdami, kad eja kļūs brīvāka.

Kad jaunie pāri gāja garām, pils komandants novēlēja laimes visiem pēc kārtas un pasniedza Ērmanim naudas maku.

—   Tas tev no viņa ekselences kā maza atzinība. Tavi draugi, uzticīgi savam kareivja amatam, saņēma dienasta paaugstinājumu. Tev, mierīgam pilsonim, labāk noderēs šis maks.

Ērmanis pārsteigts pateicās un dziļi paklanījās arī pret gubernatora sēdekli.

Pie izejas atkal viņu sagaidīja pārsteigums. Vecais birģermeistars Eks viņu apsveica. Gan mazliet pavēsi:

—   Kā krietnam Rīgas pilsonim, kas savu dzimto pilsētu sirdīgi aizstāvējis, augstā Rāte tev dod no pilsētas mežiem kokus nodegušā nama atjaunošanai. Mans pienākums bija tev paziņot šo labvēlību.

Ermanis pateicās sausi, jo viņa pārliecība bija, ka tā nebūtu nekāda sevišķa labvēlība no Rātes puses, bet gan pienākums. Jo viņa namu, kad tuvojās zviedri, nodedzināja uz pašas Rātes rīkojumu.

Tagad pūlis baznīcas laukumā uzgavilēja jaunajiem pāriem. Tāpat, sveicienu saņemti, viņi izjāja no Rigas mūriem.

Atkal viņus pavadīja Salderns, Rams, Bērenss un citi. Tagad kāzu jājienam pievienojās vēl kamanas, kurās sēdēja Rūta, un pulciņš neuzveicamo — puišu cīņas biedru.

Dzirnavās kāziniekus saņēma koklētāji un dūdu spēlmaņi — kāzu muzikanti. Sākās kāzu līksmība. Galdi bija pilni cepešu, saldumu, miestiņa un vīna kannu. Prieks un jautrība pieauga. Te plaši atvērās durvis un tajās parādījās plecīgs, resns stāvs. Zviedru virsnieks.

—  Sven!— Andris pirmais pazina nelūgto ciemiņu. — Svens Horns!

—  Jā, es pats!— Brašais kapteinis apkampa savus vecos draugus un viņu līgavas, sevišķi pēdējās jo sirsnīgi skūpstīdams.— Manas cienītājas no Rigas laikiem, kas savas daiļās acis izmežģīja, pēc manis lūkojoties!

—  Es ne!— Kate smiedamās protestēja.

—   Tikai tādēļ,— Svens atrada atbildi,— ka toreiz tevis tur nebija. Citādi, kas zin, tu šodien nebūtu vis ar Andri gājusi pie altāra, bet gan ar mani. Es nenoliedzu savu draugu labās īpašības, bet nevaru tāpat neatzīt savu pārākumu.

—   Tas pats agrākais lielībnieks!— Ērmanis iesmējās.

Svenu mazliet pārsteidza rātskungs Rams kā vella kalpu

kāzu viesis, bet viņš nekā neizrādīja un apsveica to tikpat sirsnīgi kā savu biedri pils komandantu un Saldernu.

Tad mīļais viesis steigā sēdās pie alus kannas.

—   Tādas slāpes kā patlaban man gan laikam savu mūžu nav bijušas. Divdesmit četras stundas sēdēju seglos, lai tiktu savu draugu kāzu godos. Kad tevi Nelabais! Sis prieks man būtu laupīts, ja nejauši ziņu par Pētera, Andra un Ērmaņa laulībām mūsu ziemas nometnē pie igauņu robežām neatnestu kāds gubernatora vēstnesis. Uz karstām pēdām es lūdzu trīs dienu atvajinājumu un pēc pusstundas jau sēdēju zirgā. Lūk, tad var rasties slāpes! Zēl, ka te man nav īsta pretinieka dzeršanā.

Ērmanis, savas mīļās sieviņas uzraudzīts, ka ietura mēru ēšanā un dzeršanā, vairs nenovaldījās.

—   Tas ir par daudz!— viņš, acīm zibsnījot, uzsita ar dūri uz galda un tvēra pēc lielās lejamās kannas. Bet Lēnes roka viņu sparīgi atturēja. Arī viņas acis iezibsnījās, un pieliekusies tā kaut ko iespaidīgi pačukstēja aizkaitinātam neuzveicamam dzērājam. Ērmanis atlaidās.

—   Ko tu teici?— Svens jautāja.

—   Neko,— Ērmanis norūca savaldīdamies.

—  Tu kaut ko teici par daudzumu.

—   Es teicu, ka alus mums daudz. Viņu neizdzersi, trīs dienas liedams.

Svens ar to apmierinājās un no sirds dzesēja slāpes.

Ērmanis sargājās lielībnieku uzlūkot, lai savaldītu savas tieksmes parādīt labajam Svenam, ka viņš to viegli kā bērnu spēj nodzert pagaldē.

Līksmas turpinājās godības — trīs dienas un trīs naktis.

Jau otrās dienas rītā pamazām sāka dzīrotāju draudzīte mazināties. Atvadījās Rams, pils komandants, vecais Salderns. Ceturtās dienas rītā aizgāja arī spēlmaņi.

Jaunie pāri likās pie miera, lai, izgulējušies pēc sirds patikas, sāktu jaunu dzīvi — Ērmanis pie jaunās mājas celšanas un Pēteris ar Andri dotos uz dzimteni.

Poļu-zviedru karš vēl vilkās septiņus gadus ar pamiera laikmetiem pa vidu, un tikai 1629. gada 26. septembrī Altmarkas pilsētiņā, Prūšos, noslēdza mieru. Vidzeme un Rīga palika zviedriem.

Visu kara laiku poļi neatmeta domas par Rīgas atgūšanu un arvien uzskatīja Māras dzirnavas par svarīgu atbalsta punktu. Laiku pa laikam viņi mēģināja ieņemt dzirnavas, bet bistamā slava, kas no neuzveicamo laikiem saistījās ar šo mazo cietoksni, pie pirmajiem šāvieniem lika uzbrucējiem bēgt nepārspējamās bailēs.

Vēl kādi vārdi būtu minami par mūsu varoņiem.

Ērmanis ar Lēni uzcēla jaunu namu Daugavas krastā savas vecās būdas vietā. Enerģiskā, jaunā sieva pieradināja vīru pie kārtīgas dzīves, un tas bez pārmērībām jutās daudz laimīgāks nekā agrākā brīvā un nekārtīgajā vecpuiša dzīvē. Un tomēr diemžēl vecuma dienās varenajam izēdājam un izdzērājam atkal uznāca senā pārmērības liksta. Kāda vēlāka hronika stāsta, ka vecais Daugavas laivinieks Ermanis Zeltiņš 1642. gadā, tad jau atraitnis, izdzēris prāvu mučeli degvīna un vairs necēlies. Bet var arī būt, ka viņš miris no vecuma . ..

Pēteris un Andris Zviedri ar savām jaukajām sieviņām aizgāja uz Kurzemi un atrada vietu hercoga Fridriķa pils sardzes pulkā. Laimīga, mierīga un bērniem svētita bija viņu dzīve. Pēteris mira lielā vecumā, pirms apmācījis savus dēludēlus zobenu cīņā un tos svētījis Kurzemes atbrīvošanas svētajam karam, kad zemes lielskungs hercogs Jēkabs bija aizvests gūstā un ienaidnieks postīja un laupīja dzimto zemi. Vectēva varoniba atdzima mazdēlos. Jauno brāļu Zviedru uzvaras daudzināja atbrivotā Kurzemē.

Beidzot — par maģistri Hermani Samsonu.

De la Gardijs bija maldījies toreiz pie laulībām, izteikdams domas, ka muižnieku kārta būtu arī garīgi pacēlusi augstāk māņticīgo Svētā Pētera mācītāju. Varenais, veiklais un spēcīgais sprediķotājs nepacēlās pāri sava laikmeta vispārējai apgaismībai. Vēlāk, atkal plosoties raganu un burvju vajāšanas mānijai, viņš iekarsās līdz un aizrāva savus klausītājus ar graujošiem raganu sprediķiem, par kuriem arī pats tā sajūsminājās, ka lika tos iespiest pat rakstos un izdeva atsevišķā grāmatā. Sis sava laika piemineklis vēl ir uzglabājies dažos eksemplāros mūsu vecāko grāmatu krātuvēs.

SATURS

1.  nodaļa. Saules aptumšošanās, tās cēloņi un sekas . .

2.  nodaļa. Trīs vella kalpi …………………………………………………

3.  nodaļa. Mārsta(u ielas kazarmēs ……………………………………

4.   nodaļa. Torņinieka meita ………………………………………………

5.  nodaļa. Rātskungu apspriede …………………………………………

6.  nodaļa. Mācītāja meita meklē sakarus ar vellu . . .

7.   nodaļa. Bēgšana …………………………………………………………..

8.   nodaļa. Vella burvības ………………………………………………….

9.  nodaļa. Kurzemes barona un laivinieka derības . .

10.   nodaļa. Kā grēku plūdos ……………………………………………….

11.   nodaļa. Gustava Ādolfa nometnē …………………………………..

12.   nodaļa. Rīgas aizsargi ………………………………………………….

13.  nodaļa. Par dzimto pilsētu …………………………………………….

14.   nodaļa. Kauja uz Daugavas …………………………………………..

15.  nodaļa. Vella kalpi sagroza Rīgas daiļavām galvas

16.   nodaļa. Divi neapmierinātie ………………………………………….

17.  nodaļa. Andris atrod Rūtu …………………………………………….

18.   nodaļa. Satikšanās ierakumos ………………………………………

19.  nodaļa. Karš un mīla …………………………………………………….

20.    nodaļa. Sirdslietas ……………………………………………………….

21.   nodaļa. Tomam Romam suns aiz ādas ……………………………

22.   nodaļa. Izstumtie …………………………………………………………

23.   nodaļa. Gūstitāji gūstekņa gūstā ……………………………………

24.   nodaļa. Ģimenes izskaidrošanās …………………………………….

25.   nodaļa. Rigas pēdējās varoņdienas …………………………………

26.   nodaļa. Kapitulācija ……………………………………………………..

27.   nodaļa. Karaļa draugi mazliet apgrūtina viņa majestāti

28.   nodaļa. Nemierīgas sirdis ……………………………………………..

29.   nodaļa. Neuzveicamie …………………………………………………..

30.   nodaļa. Vella muižiņā …………………………………………………..

31.   nodaļa. Atkalredzēšanās ………………………………………………

32.   nodaļa. Nekas nav neiespējams ……………………………………..

33.   nodaļa. Māras dzirnavās ………………………………………………

34.   nodaļa. Vella dakteris maģistrs Daniels Rēbuss . .

35.   nodala. Saki, ko gribi: Anna tic burvībām

36.   noda(a. Matīss Bērenss ……………………………….

37.   nodala. Andrim gadās par ko padomāt

38.   nodaļa. Poļi siro …………………………………………

39.   nodaļa. Ērmanis ārstē Lēni ………………………….

40.   nodaļa. Tūkstots pret piecpadsmit . . .

41.   nodaļa. Vella biszāles — pēdējā ceriba

42.   nodaļa. Glābti! ……………………………………………

43.   nodaļa. Mīlestības dzēriens ………………………….

44.   nodaļa. Anna mēģina saglābt izdarīto postu

45.   nodaļa. Lēne ārstē Ērmani …………………………..

46.    nodaļa. Ragana ………………………………………….

47.   nodaļa. Izskaidrošanās ……………………………….

48.   nodaļa. KaraJa Sigismunda sūtnis . . .

49.   nodaļa. Viss nokārtojas, kā nākas . . .

50.   nodaļa. Kāzas …………………………………………….

RUTKU TĒVS

TRIS VELLA KALPI

Redaktore Ligita Bībere Mākslinieciskā redaktore Maija Dragune Tehniskā redaktore Irēna Soide Korektore Leonīda Kamene Nodota salikšanai 10. 04. 90. Parakstīta iespiešanai 17. 09. 90. 000022. Formāts 60X84/16. Tipogrāfijas papīra Nf 2. Skolas garnitūra. Ofsetspiodums. 21,39 uzsk. iespiedi.; 21,74 uzsk. krāsu nov.; 21,54 izdevn. 1. Metiens 90 000 eks. Pašūt. N? 718. Cena 5 rbļ. 00 kap. Izdevniecība «Liesma», 226256 Rigā, Aspazijas bulv. 24. Izdevn. Nk 284/33439/ Klm —545. Izdevums sagatavots dialoga sistēmā DIS, piedaloties nozares kolektīvās lietošanas informatīvajam skaitļošanas centram. Programmētājs N. Tiltiņš. Iespiesta LKP CK izdevniecības tipogrāfijā, 226081 _Riga, Balasta dambi 3.

Rutku Tēvs

Ru 878 Trīs vella kalpi: Vēsturisks romāns no senās Rīgas; II. R. Zariņš.— R.: Liesma, 1990.—365 lpp.; il.

Content

RUTKU TĒVS TRĪS VELLA KALPI

RUTKU TĒVS TRĪS VELLA KALPI

1. nodala saules aptumsošanās, tās cēloņi un sekas

2. nodala TRIS vella kalpi

3. nodaļa MĀRSTAĻU IELAS KAZARMĒS

4. nodaļa TORŅINIEKA MEITA

5. nodala RĀTSKUNGU APSPRIEDE

6. nodala MĀCĪTĀJĀ MEITA MEKLĒ SAKARUS AR VELLU

7. nodaļa bēgšana

8. nodala VELLA BURVĪBAS

9. nodaļa KURZEMES BARONA UN LAIVINIEKA DERĪBAS

10. nodaļa KĀ GRĒKU PLŪDOS

11. nodaba GUSTAVA ĀDOLFA NOMETNĒ

12. nodala RĪGAS AIZSARGI

13. nodala PAR DZIMTO PILSĒTU

14. nodaļa KAUJA UZ DAUGAVAS

15. nodaĻa VELLA KALPI SAGROZA RĪGAS DAIĻAVĀM GALVAS

16. nodala divi neapmierinātie

17. nodaļa ANDRIS ATROD RŪTU

18. nodala SATIKSANAS IERAKUMOS

19. nodala KARŠ UN MĪLA

20. nodaļa  SIRDSLIETAS

21. nodala TOMAM RAMAM SUNS AIZ ADAS

22. nodala IZSTUMTIE

23. nodala GŪSTĪTĀJI GŪSTEKŅA GŪSTA

24. nodaļa ĢIMENES IZSKAIDROSANĀS

25. nodala RĪGAS PĒDĒJAS VAROŅDIENAS

26. nodaļa KAPITULĀCIJA

27. nodaļa KARAĻA DRAUGI MAZLIET APGRŪTINA VIŅA MAJESTĀTI

28. nodaļa — NEMIERĪGAS SIRDIS

29. nodala NEUZVEICAMIE

30. nodaļa VELLA MUIŽIŅA

31. nodaļa atkalredzēšanās

32. nodala nekas nav neiespējams

33. nodaļa MĀRAS DZIRNAVAS

34. nodaļa VELLA DAKTERIS MAĢISTRS DANIELS RĒBUSS

35. nodala SAKI, KO GRIBI: ANNA TIC BURVĪBĀM

36. nodaļa MATĪSS BĒRENSS

37. nodaļa Andrim gadās par ko padomāt

38. nodaļa POĻI SIRO

39. nodala ĒRMANIS ĀRSTĒ LĒNI

40. nodala TŪKSTOTS PRET PIECPADSMIT

41. nodaļa VELLA BISZĀLES — PĒDĒJĀ CERĪBA

42. nodala glābti!

43. nodala mīlestības dzēriens

44. nodaļa ANNA MĒĢINA SAGLĀBT IZDARĪTO POSTU

45. nodaļa LĒne ĀrstĒ Ērmani

46. nodala RAGANA

47. nodaļa IZSKAIDROŠANĀS

48. nodaļa KARAĻA SIGISMUNDA SŪTNIS

49. nodala VISS NOKĀRTOJAS, KĀ NĀKAS

50. nodala KĀZAS

SATURS